
„Ji norėjo sūnaus, ir kad jis būtų tvirtas ir juodbruvas, 
ir kad vadintysi Žoržas. Ir ši mintis — kad jos kūdikis bus 
vyriška būtybė - jai tarytum žadėjo revanšą už visą jos bu- 
vusį bejėgiškumą. 

Ji pagimdė vieną sekmadienį, apie šeštą valandą, saulei 
tekant. 

— Mergytė! — tarė Šarlis. 

Ji nusigręžė ir apalpo.“ 


Gustavas Floberas „Ponia Bovari“ 


* „Ponia Bovari“, leidykla „Obuolys“, 2010. Iš prancūzų kalbos vertė Sofija Čiur- 
lionienė ir Juozas Urbšys. 


PIRMA DALIS 


Gyvenimas kaime 


Pirmas skyrius 
Šilti Omė namai 


Jonvilis, 1852-ieji 


Ar kada nors duktė yra turėjusi bjauresnę motiną už jos? 
Egoistė, baisi karjeristė, materialistė, beširdė, savanaudiška 
svetimautoja. O taip, ir dar ji labai nemėgo vaikų. 

Visi Jonvilio kaimelio ir Ruano miesto bei aplinkinių 
miestelių gyventojai gerai žinojo pragaištingus jos motinos 
meilės nuotykius, švaistūnišką gyvenimo būdą, visišką ne- 
siskaitymą su savo vyru, jo reputacija ir šeimos finansais. Be 
to, dar ir absoliutų nesirūpinimą Berta — savo vieninteliu 
vaiku. Tėvo laidotuvių dieną visa tai labai aiškiai vaikui 
išdėstė motinos draugė ponia Omė. Taip, netgi per tėvo 
laidotuves žmonės vis dar malė liežuviais apie jos motiną, 
nusinuodijusią kone prieš metus. 

— Vargšė tavo motina. Amžinai troško to, ko negalėjo 
turėti, — kalbėjo ponia Omė, šukuodama ilgus, susivėlusius 


Bertos plaukus. Berta nebuvo šukuota jau kelias savaites, 


gal net mėnesius, nuo tada, kai susirgo tėvas. — O ką turėjo, 
to nenorėjo. Tavo tėvui reikėjo tik truputėlio meilės. Dieve 
mano, kas čia per gyvačių lizdas! — išnarpliojusi iš mergaitės 
plaukų šukas, ji švelniai stumtelėjo Bertą paliepdama: — O 
dabar bėk ir užsivilk savo geriausią suknelę. 

Negi ji nežino, kad Berta turi tik dvi jai priklausan- 
čias sukneles? Ir nė vienos iš jų nepavadintum „geriausia“. 
Visos gražiosios suknelės, kurias ji kažkada turėjo, buvo 
parduotos prieš kelis mėnesius. Nieko nebeliko, tik namas, 
bet ir tas greitai bus parduotas iš varžytynių, o už jį gautais 
pinigais bus bandoma užkamšyti didžiulę tėvo paliktos 
skolos skylę. 


Buvo graži, saulėta pavasario diena. Tokią dieną gėda 
ką nors ir laidoti. Mažas turgaus miestelis maudėsi ryškioje 
saulės šviesoje. Iš vienos pusės juosiamas pievų ir ganyklų, 
o iš kitos — Rijelio upės, Jonvilis didžiavosi vienintele pa- 
grindine gatve. Šioje garvėje ir palei didžiulę aikštę rikia- 
vosi vaistininko ir kalvio parduotuvėlės, paprastas dar- 
žovių turgelis, miestelio rotušė, suprojektuota architekto 
iš Paryžiaus, labai mėgusio graikiškąjį renesanso stilių, ir 
bepradedanti garsėti Lion d Oro užeiga. Siaurose šalutinėse 
gatvelėse vienas prie kito šliejosi gyvenamieji trobesiai. Tai 
buvo mažas, tvarkingas, uždaras kaimelis, vos už dvidešimt 
keturių mylių nuo Ruano. 

Šarlio Bovari laidotuvėse dalyvavo visas kaimas. Juk, 
šiaip ar taip, jis buvo miestelio gydytojas. Be to, kaimiečiai 
labai jį mylėjo. Jis mirė paprastai, dėl sudaužytos širdies, 
ir visi tą puikiai žinojo. Berta nedrįso pakelti galvos, nes 


nenorėjo matyti į ją įsmeigtų liūdnų gedėtojų žvilgsnių. 
Jie nori pažiūrėti, ar neverkiu, manė ji. Bet ji tikrai neverks. 
Pačią liūdniausią savo gyvenime dieną ji jautė tik kūną pa- 
ralyžiuojančią, stingdančią baimę. Berta nudūrė akis į savo 
rankas. Nagai nukramtyti iki gyvuonies, nors ji niekada 
nebuvo kramtukė. 

Berta žinojo, kad, likus našlaite, lengva nebus. Kiek 
kartų tėvas jai pasakojo apie būrius beglobių vaikų, besi- 
bastančių po šalį, nes buvo likę be tėvų dėl ligos, karo ar 
tiesiog žiauraus nepritekliaus buvo išginti iš namų? Tačiau 
Berta, kaip kaimelio gyventojai nuolat bandė jai priminti, 
nebuvo įprasta dvylikametė našlaitė. Ji buvo pačios skan- 
dalingiausios kada nors šioj žemėj gyvenusios moters pa- 
likuonė. 

— Kaip tas vargšas vaikas ir išgyvens? — girdėjo ji šnibž- 
dant sau už nugaros. 

— Turbūt taip, kaip ir jos motinėlė, — atsakė paklaus- 
tasis. 

— Nepamiršk jos tėvo. Juk jis buvo visai padorus 
Žmogus. 

— Ir kokia iš to nauda? 

— Joje jau matyti besiskleidžią motinos grožio genai. 
O tai jau negerai. 

— Keistas ji vaikas. Bet argi verta tuo stebėtis? Juolab 
turėjus tokią motiną? 

Berta dėbtelėjo į moterį. Jai norėjosi surėkti: As visai 
nekeista! Norėjosi nuplėšti nuo tos veidmainės moters 
galvos gedulo vualį. Kur užuojautos žodžiai? Argi žmonės 


negalėtų jos paguosti ir pasakyti, kad viskas bus gerai? Berta 


apsidairė. Aplinkui vien tik juodai apsirengusios moterys — 
visa eilė juodų varnų, nepritariamai linksinčių galvomis. Ją 
suėmė siaubas. Atrodė, lyg ji žengtų savo pačios laidotuvių 
procesijoje. 

Staiga jos galvoje atgijo abiejų tėvų mirties vaizdi- 
niai. Motinos mirtis savo valia išgėrus nuodų, ir tėvo — iš 
skausmo sustojus širdžiai. Ji regėjo paskutiniąsias savo 
motinos gyvenimo akimirkas, išblyškusį it vaškas jos 
veidą, tarsi antra oda apvilktas akis; burną, tą juodą už- 
nuodytą skylę, godžiai traukiančią orą, ir skausmo su- 
suktas rankas, beviltiškai gniaužančias antklodę. Ji regėjo 
po ąžuolu sėdintį tėvą, nuleista galva, pusiau atmerk- 
tomis akimis, atvipusiu apatiniu žandikauliu. Palikusį 
šį pasaulį ir savo vienintelę dukterį, atėjusią į sodą jo 
pažadinti vakarienės, kurios jam jau nebereikėjo. Tėvų 
mirties regėjimai buvo tokie stiprūs ir vaizdingi, kad ji 
net ėmė žiaukčioti. Pagalvojo, kad nesusilaikys ir pradės 
vemti. Kaktą išpylė prakaitas, mergaitė nusivalė jį argalia 
ranka. 

— Laikykis tvirtai, mielas vaike, netrukus viskas 
baigsis, — tarė ponia Omė, suimdama prakaituotą Bertos 
ranką ir stipriai ją suspausdama. 


Mirus Emai Bovari, jos vyras išleido visas savo san- 
taupas prašmatniam granitiniam mauzoliejui, išpuoštam 
angelais ir kančios kryžiais, įrengti. Teko skolintis net iš 
paties geriausio draugo pono Omė, pažadėjus skolą grą- 
žinti kaip galima greičiau. Didžiulė mįslė, kaip jis būtų tą 


padaręs, nes jau tada buvo užstatęs visus savo darbo instru- 


mentus ir medicinines knygas. Ponas Omė to nežinojo ir 
manė, kad Šarlis vėl atsistos ant kojų, kai tik baigs gedėti 
savo mirusios žmonos. Tačiau taip neatsitiko. 

Artėjant prie mauzoliejaus, ponas Omė pakėlė galvą ir 
pažvelgė į paskutiniąją savo draugo atilsio vietą. Liūdnai 
palingavo galvą. 

— Čia pakloti visi pinigai taip trokštamam trečiajam 
ponios Omė miegamajam, — tyliai pasakė jis Bertai. Gerai, 
kad ponia Omė nieko nežinojo apie vyro paskolą. 

Moteriškės it varnos ir toliau kraipė po juodais gobtu- 
vais paslėptas galvas ir pakankamai garsiai kuždėjosi tar- 
pusavy Bertai einant pro šalį paskui tėvo karstą. 

— Savo reikalam ji iššvaistė visus jo uždirbtus pinigus, — 
kalbėjo viena. 

— Ir netik jo, - pastebėjo kita. - Nepamiršk, kad ir dar 
vieno žmogaus. 

— To skandalo dar ilgai niekas nepamirš. 

— Jų buvo net du. 

— Negali būti! 

— Tikrai. Pameni jaunąjį ponaitį Leoną? 

— Jis gi išvyko iš miestelio. 

— Iš miesto jis išvyko, bet jos tikrai nepaliko. 

— Šit kaip? 

Kelios moteriškės iš nuostabos aiktelėjo ir užsidengė 
juodomis pirštinėtomis rankomis burnas. Jų akys žibėjo 
nekantrumu išgirsti daugiau naujienų. 


Dėl neįprasto mauzoliejaus dydžio Šarlio Bovari karstą 
teko ne paguldyti šalia jo žmonos, o įsprausti statmenai 


jos trisluoksnio sarkofago galukojui. Keturi vyrai, nešę 
karstą per visą kaimelį, vos jį ten įgrūdo. Štai taip ponios 
Bovari vyras tiesiogine žodžio prasme atgulė prie jos kojų. 
Oatsižvelgiant į jo finansinę padėtį — tikriau, į jo finansinį 
išsekimą, — apie brangų karstą negalėjo būti nė kalbos. Jį 
paguldė į paprasčiausią pušinių lentų dėžę. Vaizdas buvo 
gana neįprastas: grubus, netašytų lentų karstas atsidūrė 
prabangaus palisandrinio sarkofago galukojy, tarsi nuolan- 
kaus tarno, atgulusio amžinam poilsiui prie savo mylimos 
karalienės kojų. Keturi karstnešiai išlindo iš mauzoliejaus, 
trindami paskaudusias nuo nešimo rankas. Po jų į vidų 
šalia karstų, kiek dar buvo likę vietos, įsmuko ponai Omė 
ir Berta, o kaimiečiams teko tenkintis atsisveikinimu su 
velioniu iš lauko. 

Taigi, pagalvojo Berta, jos motina ir toliau maudysis 
prabangoje, kurios troško visą gyvenimą. Kiek metų ji 
praleido ir kiek pinigų iššvaistė griozdama savo kuklius 
namus asmeniniais daiktais, vertais prabangesnių aparta- 
mentų? Šilku ir damastu mušti krėslai, rytietiškos širmelės, 
krištoliniai sietynai, žalvarinės malkų atramėlės židinyje, 
sunkios brokato užuolaidos, medinis meistro drožinėtas 
maldos klauptas, prašmatni lova su baldakimu. Jeigu vyras 
sykiais jai paprieštaraudavo, ji trumpai atšaudavo: Viso to 
prireiks, kai kraustysimės į naują namą. 

Motina nešiojo galvoje viziją apie didingus namus tarsi 
tikrą realybę. Idėjų savo svajonių namui ji sėmėsi iš vie- 
nintelio vizito į Vobjesaro pilį, kur lankėsi tik ką ištekėjusi. 
Bertai ji dažnai ir smulkiai pasakodavo apie savo apsilan- 
kymą tenai. Tai buvo jos pasakėlė dukrai prieš miegą. 


— Užlipau tris marmurinių laiptų pakopas ir patekau į 
didžiulį vestibiulį. Pakėlusi galvą į stiklinį kupolą, išvydau 
krištolinį sietyną. Jis visas buvo iš šimtų mažulyčių krištolo 
karoliukų. Jie taip ryškiai švytėjo saulėje, kad net rėžė akis. 
Puslankiu įrengti rausvo marmuro laiptai vedė į antrą ga- 
lerijos aukštą. Sienos buvo klijuotos šilkais. Ore kvepėjo 
rožėmis ir lelijomis. 

Tačiau stipriausią įspūdį Emos Bovari atmintyje paliko 
šių įstabių rūmų daroma stebuklinga įtaka žmonėms. Pilis, 
regis, vertė žmones keistis. 

— Ten susirinko paprasti vyrai ir moterys, tačiau at- 
rodė, lyg jie būtų iš kitos planetos. Plaukai gerokai vešlesni, 
oda švytėjo ir blizgėjo lyg nulakuota, jų šypsenos gerokai 
linksmesnės. Tokios laimės žmonių veiduose dar niekada 
ir niekur nebuvau regėjusi. Tik toje pilyje žmonės buvo 
tokie gražūs ir laimingi. 

Taigi Berta augo tarsi dviejuose namuose; truputį 
apspurusiame paprastame namelyje ir prabangioje mo- 
tinos prisiminimų pilyje. Jos motina jau buvo pradėjusi 
pardavinėti gražius dekoratyvinius daikčiukus, o tėvas tik 
vėliau sužinojo apie didelį jos įsiskolinimą. Tikriesiems 
namams Jonvilyje pamažu vis labiau skurstant, Bertai dar 
buvo likęs gerokai patvaresnis būstas iš motinos fantazijų. 
Ten nebus jokių apkalbų, neteks klausytis pašalinių nuo- 
monės, nebus kreditorių, nestigs meilės, ir visada galėsi 
nusipirkti nuostabių naujų daiktų. Jos mama ir toliau galės 
laimingai gyventi tuose namuose, jos ten niekas neskau- 


dins ir neužgaulios. 


Berta suprato, ko buvo verta visa ši pasaka. Ji žinojo, 
kad motina kone visą savo gyvenimą leido tame aname 
pasaulyje, savo fantazijomis sukurdama aplink save ne- 
peržengiamą sieną. Viena vertus, Berta siaubingai nekentė 
svaičiojimų, kuriais motina atsiribojo nuo realaus pasaulio. 
Kita vertus, tuose pasakojimuose glūdėjo magiška galia, 
kuriai mažai mergaitei buvo sunku atsispirti. 

Motinos pasakojimai gimdavo iš jos mėgstamiausių 
knygų. Ji ištisomis valandomis skaitydavo romanus, lai- 
minga ir paskendusi mėgiamų knygų puslapiuose. Kartais 
paskaitydavo ir garsiai. Panašu, kad ponios Bovari skai- 
tiniams buvo reikalinga klausanti auditorija. Jų tarnaitė 
Felisitė, savaime suprantama, tam neturėjo laiko, todėl 
vienintelė kandidatė į klausytojas buvo Berta. 

Visos motinos knygos turėjo būti tik apie tikrą, tra- 
gišką meilę, nelaimingus įsimylėjėlius, žavias sielvarto 
prislėgtas merginas, galantiškus jų gelbėti pasiryžusius 
jaunuolius, kvapniuose soduose alpstančias damas, 
įspūdingo grožio dvarus, didingas pilis, kruvinus karus, 
iškovotas, prarastas ir vėl atkovotas širdis, niekšingus pik- 
tadarius, pirmalaikes mirtis ir meilę be atsako. Veiksmas 
būtinai turėjo suktis prabangioje aplinkoje tarp įspū- 
dingai išsipuošusių damų, neslepiančių savo skaisčios 
dramblio kaulo odos, ir žavių aukštų vyrų ant lygiai tokių 
pat patrauklių žirgų. Jau gerokai vėliau motina pamėgo 
šiuolaikinius anglų rašytojos Džeinės Osten romanus. 
Dar jai labai patikdavo pasakojimai apie Škotijos ka- 
ralienę Mariją ir Žaną d'Ark. Mėgstamiausiu rašytoju 
tapo seras Valteris Skotas. Motina garsiai skaitė Bertai jo 

poemą „Undinėlė“. Ritrmingas eilių skambėjimas mer- 
gaitę greitai užliūliuodavo. 

— Berta, nemiegok. Tuoj bus pati gražiausia dalis. 

— Mama, poema tokia ilga, kad aš pavargstu klau- 
sytis. 

— Niekaip nesuprantu, kaip galima miegoti klausantis 
tokio grožio, — ir svajingu balsu tęsdavo skaitymą: 


— „Mat ta mergelė buvo genties vado dukra; 
Atlaso kaspinu parišta šilkine kasa. 
Kilnią prigimtį jos skelbė aukso segė plaukuose. 
Ir nieks nematė dar taip supintų kasų, 
Vešlių plaukų, apjuostų kaspinu dailiu. 
Juodumui jų iš gėdos blanko 


Net kranklio plunksnos anglį menančiam sparne..." 


— Berta, aš daugiau tau neskaitysiu, jeigu tu manęs visai 
nesiklausai. Eik ir žaisk su savo lėlėmis, — piktai subarė 
mama. 

Mieguistoje Bertos galvelėje kaupėsi vizijos apie aukso 
seges ir atlaso kaspinus, ir netrukus ji pati pradėjo žavėtis 
pasakojimais apie kilnią meilę, turtus, skaudžius išgyve- 
nimus ir likimo nuskriaustas mergeles. Bet labiausiai jai 
patikdavo skambūs žodžiai. Garsiai skaitomas tekstas. 
Žodžiai popieriuje jai atrodė kaip dailūs siuvinio dygs- 
niai. Ji klausydavosi žodžių, ilgų ir skambių, tarsi jie būtų 
puikiausi šilko siūlai. Mergaitė stebėjosi, kaip kone iš 
nieko renkant žodžius galima sudėti nuostabiausią pa- 
sakojimą. 


Kai mama liepdavo eiti žaisti (o taip nutrikdavo gana 
dažnai), Berta imdavo kurti pasakas, kuriose pati vaidin- 
davo išgalvotas princeses. Vieną dieną mergaitė nuo virvės, 
ant kurios džiūvo už namo sukabinti skalbiniai, nutraukė 
nėrinių užuolaidą ir apsisiautė ja. Tyliai niūniuodama pa- 
tenkinta vaikštinėjo po kiemą pirmyn ir atgal. Saulė glostė 
po nėriniais paslėptą jos galvą, tarsi skelbdama ypatingą 
palaiminimą. Aš esu pasaulio valdovė. Pati gražiausia pa- 
saulio karalienė. 

— Ką čia, po galais, išdarinėji, tu padykęs vaike? - mama 
nutraukė jai nuo galvos užuolaidą. - Dabar vėl Felisitei 


teks skalbti! 


Mauzoliejuje buvo tamsu ir šalta. Berta vos įžiūrėjo 
pono Omė ir jo žmonos veidus. Pro plonus batus nuo ce- 
mentinių grindų į kaulus smelkėsi šaltis. Mergaitė žiūrėjo 
į du visiškai skirtingus karstus. Staiga pajuto nebegalinti 
daugiau čia tverti nė minutės. Sugriebusi nutraukė nuo 
motinos karsto žalią aksominį užtiesalą ir užmetė ant tėvo 
dėžės. Ponas Omė patapšnojo jai per petį. 

— Vargšelis. O juk jisai turėjo atgulti gražesniam karste. 
Gal sukeičiam juos vietomis? — pusiau juokais ištarė jis. 

— Tyliau, kvaily! — subarė jį ponia Omė ir niuktelėjo per 
alkūnę. Berta neliko nepastebėjusi linksmos išraiškos jos 
veide. Tai buvo labai stipri, maloni ir miela moteris. Berta 
pamėgino įsivaizduoti, kaip būtų gera būti jos dukra. Ta- 
čiau mintyse nuskambėjo tyli aimana motinai: Kaip tu ga- 
lėjai šitaip pasielgti su tėčiu? Ar nepagalvojai, kad be tavęs jis 
numirs? Negi jis tau nė kiek nerūpėjo? Tu viską pražudei. 


Šitaip mintydama Berta nejučia taip smarkiai spyrė 
bato galu į motinos karsto kraštą, kad aštrus skausmas nu- 
tvilkė visą koją ir net dilgrelėjo galvoje. Paskui ji pravirko. 
Skruostais ritosi karštos, piktos ašaros. 

— Berta, valdykis! - sušuko ponia Omė. 

Mergaitei pradėjo tvinkčioti galvoje ir ji ėmė gaudyri 
orą. Akimirksnį aptemo akyse ir ji pagalvojo: megi ir aš 
mirštu. Man dar tik dvylika, o jau mirštu. Bet ji nemirė. Ji 
buvo gyva ir vieniša. Labai ilgėjosi tėvų, nes kad ir kokie 
jie būtų, vis tiek buvo jos gyvenimo ašis. 

— Ko čia taip į mane spoksai? — klausdavo motina, kai 
Berta žiūrėdavo, kaip ji šukuojasi plaukus. — Eik į lauką 
žaisti. 

— Kad neturiu su kuo, mama. 

Ir tai buvo tiesa. Nors Omė vaikai leisdavo Bertai pri- 
sidėti prie jų, į savo slaptus žaidimus jos vis tiek neįsileis- 
davo. 

— Tada susirask kuo nors užsiimti. Juk esi jau didelė 
mergaitė. 

Visos dienos būdavo vienodos. Rytais motina skaity- 
davo knygas, po pietų eidavo į miestelio aikštę, parduo- 
tuves ir turgelį, paskui vėl iki vakarienės skaitydavo. Kai 
motina išeidavo, likusi namie Berta kartu su Felisite var- 
tydavo jos knygas, mokėsi rašyti ar tiesiog sėdėdavo prie 
židinio ir siuvinėdavo. Ištisomis valandomis kiūtodavo 
prie lango laukdama iš savo ligonių vizitacijų pargrįžtančio 
tėvo. Bet jis grįždavo toks pavargęs, kad nebeturėdavo jėgų 
net su ja kalbėtis. 


Berta žengė žingsnį ir vos neatsitrenkė į mauzoliejaus 
sieną. Šaltas marmuras buvo glitus nuo drėgmės. 

— Neužsigavai? Viskas gerai? - sugriebdamas ją už 
rankos, paklausė ponas Omė. 

— Iš kur bus gerai, kai ji visiška našlaitė? Jinai gi nieko 
neturi, — tarė ponia Omė. 

— Ša, — subarė ją vyras. 

— Dieve šventas, ji juk pati tą žino. 

Berta gailėjosi, kad nenumirė anksčiau už savo tėvus. 
Greita ir niekinga mirtimi. Pamėgino įsivaizduoti savo 
pačios laidotuves. Kaip gaila, tokia jauna. Įsivaizdavo 
raudančius savo tėvus, apsikabinusius vienas kitą di- 
džiam sielvartui ištikus. Mūsų vienturtė dukrelė. Ėmė ir 
numirė. Gaila, kad nebegalėsime parodyti jai, kaip smarkiai 
ją mylime. Šitaip mus Dievas nubaudė už savanaudiškumą. 
Ak, Berta, Berta, mūsų mylimas vaikeli. Savo tantazijose 
Berta įsivaizdavo pakilsianti iš karsto (prabangaus, bet iš 
paprasto raudonmedžio su dailiais aukso papuošimais), 
tėvai iš džiaugsmo ir dėkingumo imsią raudoti, prisiekinėti 
niekada daugiau nebepalikti savo dukters vienos. Ir Berta 
jiems atleisianti už viską viską. 

Tačiau gedėti teko jai, o ne dėl jos. Ir kadangi dėl jos 
raudoti nebuvo kam, tai ašaros riedėjo iš gailesčio sau. 
Kartu su ponais Omė išeidama iš kapinaičių Berta pakėlė 
akis į vakarėjantį dangų ir pasijuto tokia vieniša, kaip nie- 
kada anksčiau. 


Ponas Omė buvo mažo ūgio, kresnas, net keletu colių 
žemesnis už savo žmoną. Nešiojo trumpus ūsiukus, ku- 

riuos vis sukiojo ir raitė smailiais galiukais į viršų. Jis mėgo 
dalytis informacija, kuri buvo įdomi tik jam pačiam, ar 
diskutuoti įvairiausiom temom. Ištisomis valandomis ga- 
lėjo postringauti apie špinatų poveikį žmogaus virškinimui 
ar kokią vandens temperatūrą pasirinkti, kad įmerkus 
kojas greičiausiai praeitų podagros skausmai. Ponia Omė 
klausydavosi jo ir nieko negirdėdavo. Ponas Omė buvo 
šeimos galva, bet viskam vadovavo ponia Omė. Tai buvo 
itin didelio stoto moteris su tokio stulbinamo dydžio krū- 
tine, kad, atrodė, nuo jos svorio moteris tuoj tuoj parvirs 
kniūbsčia ant žemės. Ji nuolat glėbesčiavo, bučiavo ir glostė 
saviškius, mylavo net tada, kai jie ruošdavosi jos neklausyti. 
Ji buvo tokia motina, kokią Berta troško turėti, o Omė 
šeima — kurioje svajojo gyventi. Bet taip atsitikti nebuvo 
lemta. Maryr, viskas jau buvo Dievulio nuspręsta iš anksto. 
Jai buvo skirta gyventi su senele Bovari. 

— Kodėl su ja? Kodėl aš negaliu gyventi su jumis? — 
Berta apkabino rankomis plačius ponios Omė klubus ir 
taip tvirtai prisispaudė, lyg kokia nematoma jėga būtų 
norėjusi ją atplėšti. Mergaitės akyse sužibo ašaros, ji iš gai- 
lesčio ėmė šniurkščioti nosimi. 

— Mielas vaike, juk ji tavo senelė, - aiškino ponia Omė, 
šluostydama Bertai veidą plačia balta prijuoste. — Tu turi 
gyventi su ja. 

— Jinai turi ūkį. Tik pagalvok, kiek ten bus vaisių, 
daržovių, šviežio pieno ir naminio sūrio. Kokia tu būsi 
sveika, - kalbėjo ponas Omė, glostydamas savo riebų pilvą, 
tarsi norėdamas parodyti, kaip gardžiai ji galės ten valgyti, 


nes jam tai siejosi su tobulu gyvenimu. 

— Aš nemėgstu nei vaisių, nei daržovių. O juo labiau 
sūrio, — priešinosi Berta, o skruostais vis smarkiau riedėjo 
ašaros. 

— Jinai jau sena ir neturi, kas ją prižiūrėtų. Tu esi jai vie- 
nintelė dukraitė. Ji myli tave visa širdimi, - porino ponia 
Omė. 

Apie ką jie čia kalba, stebėjosi Berta. Jos senelė ne iš 
tokių, kurios mielai priima žmones, o juo labiau dukraites. 
Per kelis apsilankymus savo sūnaus namuose ji su Berta 
beveik nesikalbėjo, tik vis uždavinėjo tuos pačius klau- 
simus: 

— Ar tau gerai sekasi mokytis? 

— Ar kasdien ir sąžiningai kalbi poterius? 

— Ar nepamiršti nustumti nagų odelių? 

Bertai atrodė, kad, senelės supratimu, poteriai ir odelės 
ant nagų buvo vienodai svarbūs dalykai. Įplėštos odelės 
skausmas prilygo amžinam degimui pragaro liepsnose. 

— Tavo mama nekenčia būti senele, — kartą išgirdo 
Berta sakant Emą Bovari savo vyrui. — Jai labiau patinka 
laikyti save tik tavo motina. 

Teisybė. Senelė elgėsi su savo sūnumi kaip su mažu 
vaiku. 

— Šarli, pasišukuok. Atrodai kaip kūrvėla, — sakydavo ji. 

— Tuoj, mama, - atsakydavo jis lyg koks dešimtmetis. 

— Nesriaubk taip garsiai, - bardavosi ji prie stalo, kai 
tėvas šliurpdavo sriubą. 

— Atleisk, mama, - atsiprašydavo jis. 

Bertai šiaušėsi iš siaubo plaukai pagalvojus, kad reikės 
gyventi su šita šalta, kritiška moterim. 


— Labai prašau, - maldavo ji ponios Omė, - leiskite 
man pasilikti pas jus. Aš tikrai jums nebūsiu našta. 

— Mielas vaike, - juokėsi ponia Omė, - kur aš tave 
dėsiu? — ji beviltiškai apvedė ranka užgrioztą bendrą šeimos 
kambarį, kur jau ir taip palei sieną stovėjo dvi siaurutės 
pačių jauniausių Omė vaikų lovytės. Trys miegamieji an- 
trame aukšte jau seniai buvo perpildyti ir dalis perkelta į 
apačią. 

— Nebent galėtume pastaryri jai lovelę ant stogo, - juo- 
kavo ponas Omė, mirkydamas baltos duonos riekę ry- 
tinės 2x /ait kavos puodelyje. — Miegoti lauke labai sveika. 
Grynas oras ypač gerai jauniems besivystantiems plaučiu- 
kams. 

— Neerzink vargšo vaiko. Ar nematai, kad ji kalba visai 
rimtai? 

— Labai prašau, — nesiliovė maldavusi Berta. — Būkit 
geri, aš už savo išlaikymą atidirbsiu. Padėsiu poniai Omė 
suktis virtuvėje. Pono pacientams maišysiu vaistus. Pri- 
žiūrėsiu mažylius. 

— Tai neįmanoma, brangute, - guodė ją ponia Omė. 

Berta prikando lūpą. Davė sau žodį niekada daugiau 
gyvenime nieko neprašyti. Kad ir kaip norėtų. Per daug 
skaudu, kai tau atsako. 


— Namas bus parduodamas, - pranešė ponia Omė. -— 
Verčiau darsyk apeik kambarius ir gerai apžiūrėk, ar nieko 
nepražiopsojom. 

Berta visai neturėjo noro dar kartą eiti į namus, ku- 
riuose prabėgo jos vaikystė, tačiau pasielgė taip, kaip 

ponios Omė buvo liepta. Namas stovėjo visiškai tuščias. 
Visas kėdes, pagalvėles, visus paveikslus, netgi užuolaidas 
išsivežė tėvo kreditoriai. Liko tik du šiaudiniai čiužiniai, 
ant kurių miegojo ji su tėvu. Namukas atrodė išties apgai- 
lėtinai. Apmaudžiai liūdnas ir skurdus. Tik iš ant grindų 
likusių dulkių lopų buvo galima suprasti, kad dar neseniai 
čia buvo gyventa. Ir vis dėlto šitas namas buvo visas Bertos 
gyvenimas. Pro šiuos mažus stiklo langelius ji pirmą kartą 
išvydo supantį pasaulį. Ropinėdama palei senus medinius 
laiptus, vedančius į antrą aukštą, atsargiai prisilaikydama 
už turėklų ir dėliodama kojytę už kojytės, ji išmoko žengri 
pirmuosius žingsnius. Mažulytis jos kambarėlis buvo tikras 
rojus pasislėpti nuo prastos motinos nuotaikos ir tėvo už- 
sisklendimo. Labiausiai jai patikdavo būti virtuvėje, kur 
Felisitė kone iš nieko mokėjo prigaminti kvapniausių pa- 
tiekalų, turėdama vos guzelį sviesto, grybų ir svogūnų. 
Berta giliai įtraukė oro. Dabar čia galėjai užuosti tik dulkes 
ir dar kažką: pelių išmatas. Jos viešpatavo po visą namą. Na 
ir tegu sau. Tegu kreditoriai pešasi dėl kiekvieno trupinio. 
Kada nors ji turės savo namus — nuostabų didžiulį namą 
su žėrinčiais langais, didžiule krosnimi virtuvėje, kurioje 
niekada neužges ugnis, ir marmuriniais laiptais, vedan- 
čiais į iškilmių kambarį, tokį didelį, kad jame laisvai galės 
suktis valso rimtu net penkios dešimtys porų. Ji išpuoš savo 
dvarą brokato sofutėm su atlaso pagalvėlėm ir paveikslais 
tikro aukso rėmuose. Pastatys kelias drabužių spintas... ne, 
įrengs ištisus kambarius ir prigrūs juos suknelių iš pačių 
brangiausių audinių. Atlaso ir šilko, aksomo ir šifono. Dar 
ji turės didžiulę nuokalnėn bėgančią pievelę, gėlėse sken- 

dinčius sodus. Ir šimtus akrų žalių ganyklų, kur bėgios 
daugybė arklių, kad kiekvieną dieną galėtų jodinėti vis 
su kitu. Namą juos aukšta tvora su dideliais metaliniais 
vartais, rakinamais patikima spyna, kad niekas negalėtų 
įeiti, nebent tik jai leidus. Ir niekas negalės iš jos to namo 
atimti. Niekada. 

Staiga Berta sustingo. Stipriai truktelėjo sau už kasos lyg 
sudrausdama už tokias mintis. Užsikrėtė paikais svaičioji- 
mais kaip ir jos motina. Ir vis per tas knygas, per tą poeziją, 
per nuolat motinos kartojamą pasakojimą apie didingą po- 
būvį Vobjesaro pilyje. Aš į tuos spąstus neįkliūsiu. Gink Dieve. 
Teks labai kruopščiai save sekti. Jeigu ji ką nors gyvenime 
ir turės — arklių, namus ar gražių suknelių, — visa tai turės 
būti tikra. O svarbiausia, ji turės tai, ko mama niekada ne- 
turėjo — meilę žmogui, kuris jai irgi atsakys tuo pačiu. 

Berta atsargiai pravėrė motinos miegamojo kambario 
duris. Ji visada manė, kad kambarys priklausė tik motinai, 
nors, be abejonės, čia miegodavo ir tėvas. Nedidelė patalpa 
būdavo užversta vien mėgstamais motinos daiktais. La- 
kuoto palisandro lova su baldakimu, stora Damasko lova- 
tiesė, to paties palisandro kosmetinis staliukas, rytietiškas 
mėlynos ir raudonos spalvų kilimas, aksominė sofutė ir 
didžiulis, ant grindų stovintis auksiniais rėmais veidrodis. 
Kai viso to nebeliko, kambarys atrodė dar mažesnis. Berta 
pravėrė sieninę spintą, nieko nesitikėdama ten rasti. Bet 
čia, ant pačios viršutinės lentynos, gulėjo lapas, išplėštas 
iš mėgstamo mamos madų žurnalo. Tai buvo moters su 
puošnia baline suknia nuotrauka. Berta perskaitė trumpą 


aprašymą puslapio apačioje. 

„Vakarinė balto tiulio suknia, puošta dvylika eilių siaura 
raukta tiulio juosta, rausvomis rožytėmis pagražintais kraštais 
ir išdabinta stiklo kristalais, primenančiais rasos lašelius. Tas- 
kuoto tiulio tunika apsiūta gerokai platesne aksomine juosta, 
išpuošta aksominėmis rožėmis, ryškiais žaliais lapais ir kris- 
talais. Rankovės puoštos taip, kaip ir suknios sijonas. Plaukai 
supinti į kelias graikiškas kasytes. Atkreipkite dėmesį į gėlių 
vainiką iš aksominių lapų ir kristalų girliandų, tokių pačių, 
kaip ir ant sijono.“ 

Žiūrint į suknelę nuotraukoje, Bertai smarkiai su- 
spaudė širdį. Tokios gražios ji dar niekada nebuvo regėjusi. 
Su tokia nublanktų visos kitos vakaro viešnių suknios. Kaip 
čia atsitiko, kad pasiliko tik šis vienas išplėštas lapas? Gal 
juo norėta priminti apie besaikiai kvailus motinos įnorius? 
Gal ponia Bovari tikrai ketino užsisakyti pasisiūdinti tokią 
suknią? Jeigu taip, tai kur ji būtų su ja ėjusi? Puikavusis 
prieš veidrodį savo miegamajame? Vaikštinėjusi siauromis 
Jonvilio garvelėmis, dar labiau siutindama miestelio gy- 
ventojus? O gal ji svajojo su šita suknia pasilaidoti? Berta 
užgniaužė kylančią raudą. Ši puošni suknia simbolizavo 
grožį, kurio taip troško jos motina. Perlenkusi lapą pusiau, 
Berta atsargiai įsikišo jį į prijuostės kišenę. 


Namas buvo parduotas iš varžytinių vos per porą sa- 
vaičių. Sumokėjus visas tėvo skolas, įskaitant ir ponui Omė, 
kuris buvo lygiom dalim ir nustebęs, ir apsidžiaugęs, Bertai 
liko tik dvylika frankų ir septyniasdešimt penki santimai. 
Su tiek pinigų vargu ar pragyvensi, bet visai užteko išsiųsti 
ją ten, kur bus baisiau ir už mirtį: pas senelę Bovari. 

Berta kartu su ponia Omė lūkuriavo rytinio arklių 
ekipažo. Mergaitė nė nenumanė, kas jos laukia. Visas 
jos gyvenimas prabėgo viename name, viename mažame 
miestelyje, su dviem artimiausiais žmonėm. O dabar ji 
iškeliauja į visiškai naują vietą. Jautėsi taip, lyg kristų nuo 
skardžio į prarają ir neturėtų už ko užsikabinti ar kas ga- 
lėtų pulti jos gaudyti. Norėjosi verkti, bet ašaros pernelyg 
menka reakcija palyginti su kritimu į bedugnę. Labiau 
tiktų garsiai rėkti, tačiau Berta ne iš tų, kurios kelia scenas. 
Šitai labiau tiko jos motinai. 


Antras skyrius 


Senelės namai 


Dardan: arklių ekipažu vis tolyn nuo Jonvilio, laukai drie- 
kėsi vis platesni, o namai stūksojo vis rečiau ir toliau vienas 
nuo kito. Kelias darėsi vis nelygesnis. Ant odinės sėdynės 
Bertai teko sėdėti palinkus į priekį, kad galva nesidaužytų 
į ekipažo sieną. 

Tą dieną ekipažu su ja važiavo vos vienas kitas keleivis: 
pagyvenęs ponas, toks storas, kad apkėtė priešais visą suolą. 
Prasegta liemene, dulkinu juodu paltu, kuris buvo jam toks 
ankštas, kad vos į jį sutilpo. Arkliam tik pajudėjus, storulis 
kibo šveisti priešpiečių. Godžiai šlamštė storas riekes rū- 
kytos česnakinės dešros ir sūrio, tiesiai iš butelio dideliais 
gurkšniais užgerdamas vynu. Ponia Omė buvo įdėjusi ir 
Bertai lauknešėlį, bet ji neturėjo apetito. 

— Tokia maža ir jau keliauji viena, — su kiekvienu jo 
ištartu žodžiu į ją tvoskė stiprus česnako kvapas. — Ir dar 


tokia daili, - pridūrė. 

Paskui garsiai atsiraugėjo, užsimerkė ir pradėjo snausti. 
Miegodamas knarkė. Po kelių minučių Berta pajuto jo kelį 
atsiremiant į josios. Pasitraukė į šalį. Senis ir toliau kriokė, 
bet jo koja vis slydo arčiau jos, ir ji tol slinkosi į ekipažo 
kampą, kol daugiau nebebuvo, kur trauktis. Galiausiai mer- 
gaitė pakėlė koją ir stipriai primynė kulnu seniui pėdą. Šis 
garsiai sukriokė, atsibudo, apsidairė, tarsi nesuvokdamas, 
kur esąs, paskui užsimerkė ir vėl užmigo. Berta nusuko akis 
į šalį pro ekipažo langą, kad nereikėtų žiūrėti į tą senį. 

Tėgu aš ir viena, bet dar nereiškia, kad tavęs bijau. Jeigu 
bandysi mane paliesti, perkąsiu tau storą riebią ranką. Bet 
ji iš tiesų bijojo. Sėdėjo ankštam vežime su bjauriu, storu 
lyg dešra seniu, ir jeigu jis bandytų prie jos kibti, nežinotų, 
kaip jai elgtis. 

Buvo birželio pradžia ir saulė švietė aukštai danguje. 
Berta matė valstiečius, einančius kelio pakraščiu į darbus 
ar iš darbų laukuose su įvairiais ūkiniais įrankiais ant pečių. 
Pievose bandos rudai baltų normandiškų karvių ramiai 
rupšnojo šviežią pavasarinę žolę. Joms tarp kojų laigė kaž- 
kokie maži paukšteliai, lesnodami pabirusias augmenijos 
sėklas. Viskas atrodė taip paprasta ir kasdieniška. Berta 
palengva nurimo, baimė išgaravo. Nuostabus gamtovaizdis 
pakėlė nuotaiką. Iš prigimties ji buvo optimistė, smarkiai 
veikiama ją supančio materialaus pasaulio. Vos kelerių me- 
tukų mėgo sėdėti ant apatinio akmeninio namų laiptelio ir 
stebėti dangumi plaukiančius debesis. Užmerks, būdavo, 
akis, pakels galvą į saulę ir leidžia sau mėgautis jos šiluma, 
gėrėtis kiekvienu lengvo vėjelio dvelktelėjimu nuo šalimais 


tekančio Rijelio upelio. 

Šiuokart žvelgdama į rausvus debesis ji jautėsi jeigu 
ne laiminga, tai bent nepraradusi vilties. Ta maža vilties 
kibirkštėlė kėlė jai nuotaiką ir teikė naujų jėgų. 

Berta prisiminė savo senelę. Turbūt jai labai liūdna 
netekus vienturčio sūnaus. Betgi ji turi mane. Mergaitė 
pamėgino įsivaizduoti savo draugystę su ta moterim. Anks- 
tesnioji šalta ir kritiška dama dingo, jos vietoje atsirado 
meili senelė, dėkinga gyvenimui už suteiktą antrą progą 
parodyti savo dukraitei širdyje rusenančią meilę. Jos viską 
pradės iš naujo ir išmoks viena kitą mylėti. Juk, šiaip ar 
taip, šiam pasauly jos liko vienos dvi. Ponia Omė buvo 
teisi. Jos teturi tik viena kitą. Senelė apdovanos ją tokia 
meile ir dėmesiu, kokių ji nesulaukė iš savo tėvų. Tarp jų 
užsimegs artima ir brandi draugystė. Berta laukė nesu- 
laukė, kada senelė išskėstomis rankomis čiups ją į glėbį 
ir gal net išspaus daug metų slėptas ašaras. Su tokiomis 
džiugiomis mintimis galvoje ji užbaigė kelionę iki senelės 
namų. 


Berta nelabai tikėjosi išvysti apgriuvusios lūšnos. Per 
savo retus apsilankymus Jonvilyje senoji ponia Bovari ne- 
sigėdydama demonstravo savo skurdą. Klausantis jos at- 
rodė, kad ji vos suduria galą su galu. Ir niekada nesibodėjo 
pabarti marčios už perdėm didelį išlaidumą. 

— Ema, brangioji mano, - kartą prie arbatos tarė ji 
Bertos mamai, — ar tau tikrai reikia tiek daug cukraus? 
Šitos uogos jau ir taip pakankamai saldžios. 

— Gal tik jūsų skoniui, mieloji anyta, bet man jos per 
rūgščios, — nusišypsojo Ema. 


30 


— Negali būti! Šitos uogos iš to paties daržo kaip ir 
taviškės, — ir įsimetė burnon dar vieną uogą, lyg norėtų 
parodyti, kokios jos saldžios. - Mmm, kaip saldainis. Imk, 
Berta, paragauk ir tu, pasakyk savo mamai, kad ji sako 
netiesą. Ji naudoja tokį brangų cukrų ten, kur jo visai ne- 
reikia. — Berta visada atsidurdavo tarp kūjo ir priekalo, 
kai senelė norėdavo patvirtinti savo teisumą. Aišku, jinai 
žinojo, kieno pusėje bus mergaitė. Berta suvalgė braškę, 
susiraukė ir nuolankiai pareiškė savo nuomonę: 

— Oi, senele, kokia rūgšti. 

— Judvi su mama nuvarysit savo tėvą elgetom, - atkirto 
senolė. — Beje, Ema, ar čia tavo nauja suknelė? — piktai 
paklausė marčios. 

— Ne, anyta, - pamelavo jaunoji ponia Bovari. — Jau 
seniausiai ją turiu. Tik prisiuvau ant krūtinės naujus rau- 
kinius. 

Jeigu senelė žinotų, pagalvojo Berta, kiek laiko ir pi- 
nigų motina iššvaisto naujiems pirkiniams, tai dėl kelių 
kruopelių cukraus tikrai nesuktų sau galvos. 

— Aš sau neleidžiu nusipirkti naujos suknelės jau pen- 
kiolika metų, — purkštelėjo senelė Bovari. — Tenka džiaugtis 


tom, kurias turiu. Juk esu vargšė neturtinga našlė. 


Taigi Berta smarkiai nustebo atvykusi į vargšės ne- 
turtingos našlės namus ir išvydusi didelį dailų statinį iš 
medžio ir akmens, kaip ir dauguma tos vietos namų. 
Priekis apkaltas sukryžiuotom medinėm sijom, nuda- 
žytom šviesiai mėlyna spalva. Už kelių jardų atokiau nuo 
namo buvo matyti nedidelis svirnas. Gyvenamas namas 

ir svirnas stovėjo erdviame kieme, kurio vidury pūpsojo 
senas akmeninis šulinys. Visur akį traukė ideali švara ir 
tvarka. Senelė jau laukė ant slenksčio, susidėjusi ant krū- 
tinės rankas, lyg Berta vėluotų. Juodi plaukai susukti į 
kietą kuodelį žemai ant sprando. Palyginti pagal metus 
jos oda buvo itin balta ir glotni. Senelė nė syk nesumirk- 
sėjusi įdėmiai nužvelgė dukraitę savo giliomis juodomis 
akimis. Kontrastas tarp šios tikrosios senelės ir tos, kurią 
ji bandė susikurti vaizduotėje, Bertai atrodė kaip piktas 
pokštas. 

— Kur tavo lagaminas? — ekipažui nuvažiavus ir nė ne- 
pasisveikinusi reikliu balsu paklausė senolė. 

— Lagaminas? — Bertos kūnas įsitempė, tarsi būtų ką 
pamiršusi. 

— Tavo daiktai? 

— Čia viskas, ką turiu, senele. 

Senolė paėmė iš jos kelionkrepšį, atidarė, permetė 
akimis jo turinį ir susiraukusi tarė: 

— Tu iš tiesų esi vargana našlaitė. Na, tiek jau to. Eime 
vidun, tik pirma gerai nusivalyk kojas, kad neišpurvintum 
man grindų. Aš ką tik jas išmazgojau. 

Vėliau paaiškėjo, kad tai buvo senelės paskutinis na- 
muose nudirbtas darbas. 

Senolė nusivedė Bertą į antrą aukštą. Parodė jai tris 
miegamuosius; didžiausio iš jų langai žvelgė į vidinį kiemą; 
jis buvo apstatytas puikiais baldais. Čia stovėjo įspūdinga 
ąžuolinė lova ir tokio paries stiliaus drabužių spinta, iš- 
puošta dailiom medžio raižinių atbrailom su balandžių, 
gėlių ir vaisių drožiniais. 

— Mano miegamasis, — pareiškė ji. - Be mano leidimo 
čia kojos kelti nevalia. — Kiti du kambariai buvo apstatyti 
gerokai kukliau. — O čia mano siuvykla. Įrariu, kad tavęs 
siūti niekas nemokino. 

— Mokino. Mama. Aš moku net siuvinėti, — pasigyrė 
Berta. 

Vieni anksčiausių jos prisiminimų buvo apie tai, kaip 
mama mokė ją siuvinėti. Pirmiausia Felisitė išmokė ją pa- 
prasto pasvirusio dygsnelio, panašaus į pagaliukus, rašomus 
prie raidžių. Iš pradžių Bertai nelabai sekėsi dygsniuoti 
viena linija, kurią Felisitė buvo nubrėžusi pieštuku ant 
muslino. Jos piršteliai buvo per stori ir nerangūs. Nuolat 
įsidurdavo su adata. Netrukus visa skepeta buvo ištepliota 
krauju. 

— Kas čia dabar? — piktai paklausė motina, lupdama 
Bertai iš rankų siuvinį. — Ko tu ją mokini, Felisite? Kam 
gadini gerą daiktą? Eime su manim. Jeigu nori išmokti 
siūti, tai bent jau siūk taip, kad būtų miela pažiūrėti. 

Mama išmokė ją siuvinėti prancūzišku mazgeliu, kil- 
piniu dygsneliu, iškiliuoju ir virveliniu būdu - šitaip raštas 
atrodo gerokai storesnis. Paskui ji padavė Bertai į rankas 
didelį kamuolį storų siūlų ir tarė: 

— O dabar nebetrukdyk manęs, bėk ir išsiuvinėk ką 
nors gražaus. 

— Bet, mama, tu man nieko nenupiešei. 

— Pasitelk vaizduotę. Juk čia ir yra visa esmė, — pasakė 
ir išėjo į parduotuves. 

Berta taip ir padarė. Kol mama vaikščiojo po parduo- 
tuves, skaitė mėgstamus romanus ar įnikusi vartė naujau- 

sius madų žurnalus, mergaitė mokėsi siuvinėti. Besidar- 
buodama veikiai pastebėjo, kad pirštai tapo miklesni ir 
liaunesni. Pabaigusi nunešė mamai parodyti siuvinį. 

— Kas dar? — paklausė motina, dėdama į šalį knygą. 

— Pažvelk, mamyte, - tarė Berta ir padėjo motinai ant 
kelių įvertinti savo darbą. Ponia Bovari paėmė jos siuvinį 
ir trumpai dirstelėjo. Berta buvo išsiuvinėjusi ištisą sodą 
įvairiaspalvių gėlių. 

— Jau geriau. Tik nepamiršk, kad reikia siuvinėti tai, 
kas būtų miela akiai ir naudinga. 

Berta ėmė pati kurti piešinius. Ji siuvinėjo gėles ir lapus, 
kokių gamtoje paprastai nerasi. Ji ištisomis valandomis 
piešė savo originalius raštus pirmiausia ant popieriaus, 
paskui ant audinio. Įsivaizdavo galėsianti siuvinėti sukneles 
sau ir savo mamai, o naktį atsigulusi kurdavo mintyse jų 
modelius. Savo mamai ji sugalvojo dailią vasarinę suknelę 
iš balto pikė audinio su nuostabiu gėlyčių raštu, ir skrybėlę, 
puoštą baltų bijūnų vainiku. Sau to paties audinio suknelę, 
tik trumpesnę, ir dailią kepuraitę su vienu rausvu bijūno 
žiedu ant priekio. Ne, ne, kvailai atrodys. Mergaitė tuoj 
pat nusprendė savo sumanymą pakeisti: gėlės žiedą nuo 
kepuraitės nuėmė, bet kur jį prisegti? VZ čia, juostos vidury 
ant juosmens. Nuostabu. Mergaitė įsivaizdavo, kaip mama 
paims ją už rankos, ir abi panašiai apsirengusios išdidžiai 
žingsniuos pagrindine Jonvilio gatve, o smalsūs miestiečiai 
lydės jas pavydžiais žvilgsniais. Mama iš aukšto pažvelgs į 
savo išpuoštą dukrelę ir didžiuodamasi ištars: 

— Argi mes ne pati elegantiškiausia pora? 

Bertos senelė be paliovos kalbėjo ir jai teko prisiversti 
klausytis. 

— Įmantraus siuvinėjimo tau čia neprireiks. Nėr kur jo 
panaudot. Todėl nėra reikalo kelti kojos į mano siuvimo 
kambarį, nebent tik dulkių nuvalyti, — pareiškė ji. 

Berta tikėjosi, kad trečiasis kambarys šiame aukšte bus 
jos. Bet apsigavo. Senelė parodė kopėčias, kuriomis lipama 
į palėpę. 

— Tu gyvensi tenai, — tarė. — Tavo žinioj visas aukštas, 
be to, ir man po kojom nesimaišysi. Tvarkingai susidė- 
liok daiktus. Nenoriu, kad ten man prišnerkštum. Aš dar 
ne tokia sena, kad neužlipčiau į viršų, tad iš anksto per- 
spėju... 

Bertai norėjosi sušukti savo senelei: Aš tau tikrai ne- 
simaišysiu. Be to, neketinu čia gyventi amžinai. Išeisiu kur 
akys veda ir tau neteks daugiau dėl manęs sukti galvos. Betgi 
netrukus susigriebė neturinti, kur eiti. Giliai atsidususi 
atstatė krūtinę ir žengė ant kopėčių. Užlipusi į palėpę pri- 
siminė savo seną mėgstamą pasaką apie nykštuką Rum- 
pelstilrskiną. Vylėsi, kad senelė nelieps jai iš šiaudų verpti 
aukso gijų. 

Palėpėje buvo tik vienas apmusijęs langelis. Kampe 
po šlaitiniu stogu stovėjo siaura virvėm pintu dugnu lova, 
prie jos — spintelė su žibaline lempa, o po langu nedidelis 
staliukas su įskilusiu moliniu ąsočiu ir dubeniu praustis. 
Berta atsisėdo ant kietos lovos. Stodamasi stuktelėjo galva 
į šlaitines lubas. Priėjusi prie langelio sijono padurkais nu- 
valė stiklą. Pro jį buvo matyti neaprėpiami laukai, besidrie- 
kiantys už namo. Kairėje pamatė nedidelį obelų sodą, o 

už jo saulėje raibuliuojančią upę, vingiuota srove tekančią 
į tolumoje plytinčius miškus. Mergaitė atrkabino skląstį, 
atidarė langą ir įkvėpė gaivaus kaimiško oro. Nors ir labai 
prastas ir skurdus buvo jos kambarėlis, vis dėlto ji džiau- 
gėsi galėdama vadinti jį savo nuosavu kampeliu. Ypač ji 
džiaugėsi įspūdingu vaizdu pro langą. Tereikėjo pakelti 
galvą ir pažvelgti į neaprėpiamas platybes, tolyn už mažo, 
troškaus kambarėlio, ir tenai - begaliniai laukai, bekraštė 
erdvė, kuri dabar bus jos namai. 

— Berta, gana vėpsoti, eime vakarieniauti, - pašaukė se- 
nelė. Berta apsišlakstė veidą vandeniu, pasišukavo plaukus 
ir nuskubėjo žemyn. 

Berta jautė turinti ką nors pasakyti apie savo tėvą, nes 
senelė nedalyvavo laidotuvėse ir nė žodeliu neužsiminė 
apie jo mirtį. Tikriausiai ji labai liūdi netekusi savo vien- 
turčio sūnaus, svarstė mergaitė. 

— Gaila, kad negalėjote dalyvauti tėčio laidotuvėse. 

Ji stovėjo prie stalo, sunėrusi rankas priešais save. 

— Neturėjau noro žiūrėti, kaip laidojamas savo gyve- 
nimą sudirbęs žmogus, — trumpai atkirto senelė, glosty- 
dama jau ir taip dailiai susuktą kuodą. 

— Na, laidotuvės buvo nepaprastai gražios. 

Nudūrusi akis į savo rankas, Berta apžiūrinėjo panages, 
ar švarios. 

— Kieno? - paklausė senelė ir pasilenkusi ištraukė iš 
krosnies keptą viščiuką. 

— Mano tėčio. Labai gražios. Atėjo visas miestelis. 

— To ir reikėjo tikėtis, - atsakė senolė. — Juk jis pats 
susigadino sveikatą, dieną naktį lakstydamas pas savo li- 

gonius. O ką už tai gaudavo? Nieko. Jie patys ir nuvarė jį 
į kapus pirma laiko. Bet tai tik smulkmena, palyginti su 
tuo, ką jam pridirbo tavo motina. Už tokią žmogžudystę 
ją reikėtų pakarti. 

Berta piktai perliejo akimis susikūprinusią senelės nu- 
garą. Negi čia ta pati moteris, kurią įsivaizdavo ją pamil- 
siant ir gerbsiant? Negi ji iš tiesų manė galėsianti išspausti 
iš šitos senos raganos bent kruopelę meilės? 

— Vargu ar išeitų ją pakarti, nes ji mirė pirma jo, — pro 
sukąstus dantis iškošė Berta. 

— Su tokiu tonu čia toli nenukeliausi, panelyte, — atšovė 
senelė ir nužvelgė ją su tokia neapykanta, kad užgeso bet 
kokios draugiško gedėjimo mintys. — Sėskis. 

Senelė pastūmė prie jos lėkštę. 

— Įrariu, kad namie nieko panašaus nesi valgiusi. 

Ji buvo teisi. Kad ir kaip Berta pyko ant senelės dėl tėvų 
koneveikimo, vis tiek buvo beprotiškai alkana. Alkis nu- 
galėjo visus jausmus. Teko pripažinti, kad čia viskas buvo 
nepaprastai gardu. Keptas viščiukas su peletrūnu, svieste 
troškinti svogūnėliai, patiekti saldžiam grietinės padaže, 
troškintos morkytės su ropėm ir galiausiai didelis gabalas 
obuolių pyrago. 

— Spėju, kad virti dar nemoki, tiesa? — baigus valgyti 
paklausė senelė Bovari. 

— Ne, senele. Kol mama buvo gyva, valgį mums virė 
Felisitė. 

— Čia tu išmoksi ir virti, ir kuoptis, ir karves melžti, — 
pareiškė ji, tvarkingai sukdama ritinėlin servetėlę ir kiš- 
dama ją į žiedo formos laikiklį. — Aš tau parūpinsiu neį- 

kainojamą išsilavinimą. Jis padės tau pasiruošti būsimam 
gyvenimui. Neprašiau Dievo duoti man kitą vaiką, bet 
kad jau atsiuntė tave, tai pasistengsiu atlikti savo pareigą 
iki galo, — senelė pakilo nuo stalo, pasitaisė prijuostę ir 
pristūmė kėdę. — O dabar marš plauti indų. 

Vandens reikėjo atsinešti iš šulinio kieme. Berta tempė 
jį dviem dideliais kibirais. Jie buvo tokie sunkūs, kad, at- 
rodė, nutrauks rankas nuo pečių. Paskui reikėjo užvirinti 
vandenį dideliam puode ant malkomis kūrenamos kros- 
nies. Kol mergaitė suplovė ir sušluostė indus, buvo tokia 
pavargusi, kad svajojo tik apie lovą. Jau rengėsi lipti į viršų 
gulti, bet senelė ją sulaikė. 

— Kur dabar susiruošei? 

— Miegoti, senele. 

— O virtuvės grindys? Ar jos pačios išsiplaus? 

— Būtų visai neblogai, — atsiduso Berta. 


Išpylusi muilinas pamazgas, Berta sustojo palei virtuvės 
duris ir gėrėdamasi nužvelgė atliktą darbą. Senelės virtuvė 
didelė, švari, tvarkinga ir itin rūpestingai prižiūrima. Betgi 
taip prižiūrimas ir visas jos namas. Jis dvelkė šalčiu, griež- 
tumu ir puikybe. Berta žinojo, kad jai teks čia gyventi, bet 
tai niekada nebus jos namai. Ir šita šalta, ledinės širdies 
moteris niekada nebus jos globėja. 

Berta pastebėjo, kad krosnis apsinešusi juodais suo- 
džiais. Mergaitė vėl prisipylė kibirą karšto vandens, atsi- 
klaupė ant kelių ir švariai ją numazgojo. Atgulusi į lovą 
jautė iš tiesų šiandien atidirbusi savo dalį. Davė sau žodį, 
kad jeigu neįstengs išsikovoti senelės meilės, tai bent tu- 

rėtų užsitarnauti jos pagarbą ir net prielankumą. Ji tvirtai 
pasiryžo elgtis taip, kad ta moteris džiaugtųsi sulaukusi 
tokios pagalbininkės. 

Berta išsitraukė iš po pagalvės iš mamos madų žur- 
nalo išplėštą lapą, prisitraukė prie veido ir blausioje mė- 
nulio šviesoje pamėgino įsivaizduoti suknelę. Akyse ėmė 
tvenktis ašaros. Ar popieriaus lapas gali atstoti nepatirtą 
motinos meilę? Vargu. Mergaitė vėl pakišo lapą po pagalve 


ir nė nepajuto, kaip užmigo. 


Trečias skyrius 


Namų ruoša 


Ryrą Berta nubudo pažadinta keisto bildesio iš apačios. 
Senelė šluotos kotu baladojo į lubas. Buvo dar tamsu. Net 
gaidys nesugiedojo. Berta pusiaumiegė nusileido iš palėpės 
kopėčiomis ir nulipo į virtuvę. 

— Čia tu nesilepinsi, panelyte. 

Senelė pastūmė per stalą Bertai didelį puodelį kavos 
ir gabalą baltos duonos su sviestu. Kava šliūkštelėjo ir 
pasiliejo ant stalo. Senelė nė žodžiu neužsiminė apie nu- 
mazgotą krosnį ar išblizgintas virtuvės grindis. Senelės pa- 
garbai užsitarnauti Bertai teks plušėti gerokai smarkiau, 
nei tikėjosi. 

— Pasiskubink valgyti, nes mums reikia kažką sugalvoti 
dėl tavo rūbų. 

Berta linksmai siurbčiojo kavą ir vaizdavosi pilną spintą 
naujų minkštų, medvilninių, pastelinių spalvų suknelių. 
Bet senelės jai parūpintas drabužis buvo toks, kokio ji nė 

sapne nebūtų susapnavusi: šiurkšti namie austos drobės 
suknelė su kieto muslino pasijoniu ir tiesaus kirpimo apa- 
tiniais marškiniais. Šie rūbai skaudžiai braižė odą. Ant vir- 
šaus jai dar buvo užvilkta sena karvės odos liemenė, o ant 
jos ilga prijuostė su kelių metrų raišteliais, kuriais ji turėjo 
apsijuosti liemenį. Bet blogiausi buvo batai. Dieve, kaip 
ji ilgėjosi savo minkštų odinių aulinukų! 

— Ūkyje su tokiais aulinukais nepavaikščiosi. Turguje 
aš už juos gausiu gražaus pinigėlio. 

Senelė atkišo Bertai medines klumpes, kurios buvo 
tokios didelės ir sunkios, kad vargšė negalėjo net kojos 
pakelti. 

— Va, šitaip jau geriau, — džiaugėsi senelė. Atsistojo, 
išsitiesė ir įdėmiai nužvelgė dukraitę. — Dabar jau esi tin- 
kamai apsirengusi darbui. 

— Bergi jie tokie baisūs. 

Berta pažvelgė į save ir vos nepravirko. Pagalvojo 
apie mamą. Jai tikrai būtų gėda regėti šitaip apsirengusią 
dukrą. 

— Nei čia baisūs, nei ką, - pasakė senelė ir prismeigė 


savo juodus plaukus dramblio kaulo šukutėmis. 


Pirmą dieną senelė aprodė, kokie darbai jos laukia 
namie: mazgoti grindis, šluoti akmeninius kiemo laiptus, 
blizginti krosnį, semti iš žaizdro pelenus, prinešti malkų ir 
užkurti ugnį, vėdinti patalus ir nešioti laukan pamazgas. 
Paskui parodė dailią ąžuolinę indaują su keturiom atvirom 
lentynom, nukrautom sidabriniais ir porcelianiniais in- 
dais. 

— Čia mano patys geriausi. Tavo reikalas pasirūpinti, 
kad ant jų nenusėstų nė dulkelė, - ji tarsi mylimą vaiką 
paglostė ranka mėlynos ir baltos spalvos negilią pailgą 
lėkštę. — Sidabrinius daiktus būtina šveisti mažiausiai kartą 
per savaitę, — išdidžiai pareiškė. Berta stebėjosi, kodėl ji 
nepardavė visų šitų brangių daiktų, jeigu jau dedasi esanti 
tokia neturtinga. — Tu tik pažiūrėk, — tarė ji braukdama 
pirštu per viršutinę lentyną. — Ta merga nė žemės grumsto 
neverta. 

— Kokia merga? — paklausė Berta, skepera šluostydama 
dulkes nuo indaujos šonų. 

— Merė, mano tarnaitė. 

— Jūs turėjote tarnaitę? 

— Iki vakardienos — taip, turėjau. Ber vis tiek turėdavau 
viską perdaryti iš naujo. Tikra tinginė. O dar mokėjau visai 
padorią algą, - suėmusi Bertą už smakro įdėmiai pažiūrėjo 
jai į akis ir tarė: — Bet tu, mano miela Berta, esi Bovari. O 
Bovari giminėj niekas nesibodi sunkaus darbo, tiesa? 

— Tikrai taip, senele. 

— Tad negaiškime tuščiai laiko. 

— Man užteks ir jos atlygio, - šypsodamasi senelei pa- 
reiškė Berta. 

— Kieno atlygio? 

— Jūsų tarnaitės. 

— Nekvailiok, gerai? Tu ne tarnaitė, o mano dukraitė. 
Turi stogą virš galvos ir lėkštę po nosim. Kam dar tau 
pinigai? 

— Man jie bus reikalingi ateity, - atsakė Berta, rem- 
dama žvilgsniu senelę. 

— Pirmiausia dirbk, kas priklauso, o ateitis ir pati sa- 
vimi pasirūpins, — atšovė senelė ir per colį pastūmė lėkštę 
į dešinę. 

— Bet man vis tiek reikės kada nors atsistoti ant kojų, — 
neatlyžo Berta. - Kaip aš gyvensiu, kai jūs numirsite? 

— Numirsiu! — suriko senelė. — Dar nė dienos čia nepa- 
buvo, o jau ruošiasi mane laidoti. Ak, tu nenaudėle! — su- 
griebusi Bertą už kasos, smarkiai truktelėjo žemyn. 

— Oi, skauda! - Berta pasitraukė nuo jos. Kietai su- 
čiaupė lūpas. Vos nulaikė ašaras, nes nenorėjo, kad senelė 
pamatytų ją verkiančią. 

Man būtų daug geriau ir naudingiau būti jos tarnaite 
nei dukraite. 

Kūną užtvindė baisus pyktis. Savo nusivylimą ji išliejo 
senelės namui. Visu įniršiu puolė šluoti akmenines grindis 
ir šveisti jas šlapia mazgote. Be gailesčio vanojo kilimus. 
Akmens plautuvę šveitė taip stipriai, kad, jeigu ji būtų 
buvus gyva, būtų mirtinai nukraujavusi. 

Sunkiausia buvo skalbti žlugrą. Atrodė, lyg senelė 
Bovari būtų specialiai laukusi jos atvykstant ir kaupusi 
nešvarius skalbinius. Ji verste užvertė mergaitę nešvaria 
patalyne. 

— Katilas žlugtui virinti yra prie upės, - rodydama 
ranka pasakė senelė. 

Bertai net kelis kartus per abi rankas teko vilkti sunkius 
vandens kibirus, kol pripildė milžinišką katilą. Paskui rei- 
kėjo užkurti po juo ugnį. Pro medžių lapiją plieskė kaitri 
saulė, ir netrukus Berta kiaurai permirko savam prakaite. 
Įbėrė į katilą saują sodos miltelių, paskui stovėjo prie jo 

ir ilgu pagaliu maišė žlugrą. Tuo pačiu pagaliu traukė iš 
katilo po vieną skalbinius, krovė į pintą krepšį ir vilko prie 
vandens. Tada, pasidėjusi ant akmens, ilga medine mente 
ilgai velėjo kiekvieną skalbinį. Skalavo upės vandeny, vėl 
velėjo mentimi ir dar kartą skalavo švariu vandeniu. Šlapi 
lovos patalai buvo tokie sunkūs, kad vos juos pakėlė. Ne- 
trukus sugalvojo, kaip paprasčiau ir greičiau juos išgręžti: 
atsistoja kojom ant vieno galo, o rankomis suka kitą galą 
tol, kol vanduo nebebėga. Baigus skalbti, viską vėl reikėjo 
užtempti į senelės kiemą, kur skalbiniai buvo išdžiaus- 
tyti ant ištiestų virvių. Berta džiaugėsi nuveiktu darbu. Ji 
niekada nežinojo, kaip yra skalbiama ar dirbami panašūs 
darbai. Iki šiolei pagrindinis jos gebėjimas buvo sėdėti ty- 
liai ir niekam nesipainioti po kojų. 

Prisiminusi, kad senelė kažkam už šiuos darbus mokėjo 
atlygį, nusprendė, jog ir ji kada nors galės iš to prasimanyti 
sau duoną. Dar kiek patobulins įgūdžius ir vieną dieną 
galės kam nors parsisamdyri. 

Visi labai norės jos paslaugų, ji kels kainą ir netrukus 
pradės uždirbti gražaus pinigėlio. Tada jau įstengs nusi- 
pirkti gražų namelį ir pasisamdyti tarnaitę šiems sunkiems 
darbams dirbti. Bet ji dosniai mokės savo pagalbininkei ir 
niekad nepamirš jos pagirti. Kuo sunkiau Berta plušėjo, 
tuo atkaklesnė ji darėsi. Veikiai jai jau nebereikėjo nei se- 
nelės pagyrimų, nei jos darbo įvertinimo. Darbas pats tapo 
jai atlygiu. 


Bertai buvo tik dvylika metų, bet ji atrodė ne pagal 
metus aukšta. Jos motina buvo labai smulkaus sudėjimo 

ir nuolat skundėsi prasta sveikata. Jeigu negulėjo lovoje 
prispausta sunkios ligos, tai vis dejavo dėl skaudančios 
galvos ar gaivelėjosi po netikėto nualpimo. Berta, prie- 
šingai, didžiavosi puikia fizine ištverme. O atvykusi pas 
senelę, regis, net kasdien dar labiau tįso. 

Vieną vakarą senelė pasistatė ją prie sienos ir pama- 
tavo. 

— Gaila, kad dėl ūgio tu visa pasidavei į tėvą. Kaip 
negerai. Aukštų merginų čia niekam nereikia. Vyrai nori, 
kad jų žmonos būtų mažos ir smulkios, - postringavo 
senelė, apžiūrinėdama Berrą, lyg ji būtų kokia piktžolė, 
kurią reikia išrauti su šaknimis ir išmesti. — Kas norės sau 
po paranke žmonos milžinės. Tikėkimės, kad tu pagaliau 
liausiesi augus, kol nepralenkei savo vyro. 

— Kokio vyro? - nustėro Berta. Širdis krūtinėje nustojo 
plakti. Negi senelė jau ruošiasi išleisti ją už vyro? 

— Tiek jau to, - prunkštelėjo senelė. 

Kitą rytą senelė garsiai pareiškė: 

— Tau jau laikas imtis ir kitų namų ūkio darbų. Visus 
sunkiuosius lauko darbus dabar velka Renardas iš kaimynų 
fermos. Skaldo malkas, vasarą šienauja pievas. Jam nebe- 
lieka laiko melžti karvės, šerti kiaulių ir lesinti vištų. Šitą 
teks mums padaryti. 

Sekdama paskui senelę į svirną, Berta suprato, kad 
„mes“ reiškia „ji“. 

— Čia mano angelas, mano Selestė, - pasakė senelė, 
rodydama žemą, kresną karvę su balta galva ir rudomis 
dėmėmis aplink akis, lyg kokiais akiniais. - Nebijok, ji 
nesikandžioja. Gal ir apspardys, bet tikrai neįkąs. 

— Ačiū, labai paguodėt, — burbtelėjo Berta ir žengė kelis 
žingsnius atgal. 

— Kasdien turėsi ją melžti po du kartus, kol tešmuo 
bus tuščias, — senelė šliūkštelėjo kibirą grūdų į Selestės 
ėdžias. 

Senelė pasistatė prie karvės žemą medinį trikojį ir at- 
sisėdo, atrėmė galvą gyvuliui į šoną. 

— Spenį reikia suimti šitaip, - mokė senolė suimdama 
saujon vieną balzganą Selestės spenį. — Tada imi spaudyti 
štai taip, — tęsė ji ir pirštais kietai apglėbė karvės spenį, iš 
kurio stipria srove ėmė trykšti pienas. — Kai vieną išmelši, 
imsiesi kito, ir taip visus keturis. Ji turi duoti pieno kasmet 
po dešimt mėnesių. Kitaip bus atiduota mėsininkui, — se- 
nelė pliaukštelėjo delnu Selestei per pasturgalį. Berta aki- 
mirksniu susitapatino su karve. 

— Štai ir viskas, — tarė senelė ir dūsaudama atsistojo nuo 
trikojo. - Baigus melžti, pieną reikia supilti į šitą indą, — 
pakėlė nuo žemės didelį gražų žalvarinį bidoną su ilgu 
odiniu diržu. Berta buvo mačiusi moteris, einančias keliu 
ir nešančias tokius bidonus ant pečių. Bidonai prilaikomi 
odiniu diržu, kad juos nešant nepasvirtų. 

— Nagi, paskubėk, kibk melžti, - paragino senelė išei- 
dama. — Šiandien dar laukia begalės darbų. 

Berta dar niekada nebuvo nei verčiama, nei užsima- 
niusi savo noru eiti taip arti prie karvės. Atsisėdo ant 
trikojo ir drebančiais pirštais suėmė pirmąjį spenį. Stip- 
riai paspaudė. Nieko. Selestė, kiek leido virvė, pasuko 
galvą ir taip pabaltakiavo į Bertą, tarsi sakytų: K4 čia, po 
galais, išdarinėji? 

— Nagi, — išlemeno Berta ir dar stipriau suspaudė spenį. 
Paleidusi šitą, čiupo kitą ir ėmė tampyti lyg virvelėmis 
parištus varpus. Veidas išrasojo, ėmė žliaugti prakaitas. 
Kūną niežėjo nuo šiurkščių sudrėkusių apatinių marškinių. 
Berta be paliovos spaudžiojo spenius. Bet pienas nebėgo. 
Nesinorėjo skelbtis senelei, kad nieko neišeina. — Nagi, - 
darsyk paragino pro sukąstus dantis. Pečiai nuo įtampos 
suakmenėjo. 

— Berta, — iš kiemo pasigirdo senelės balsas, — ar dar 
nebaigei? Dieve šventas, juk negali melžti karvę visą 
rytą. 

Berta iš nusivylimo bumbtelėjo galva karvei į šoną. 

— Seleste, maldauju, būk gera, atleisk pieną. 

Iš nevilties mergaitė kone raudojo. Karvė darsyk atsi- 
sukusi pažiūrėjo į Bertą. Tas meilus karvės snukis, kuriuo 
ji iš pradžių grožėjosi, dabar smarkiai siutino. 

— Ak tu, kvaile neraliuota! - piktai užriko Berta. 

— Šitaip jos barti negalima. 

Berta atsisuko. Tarpduryje stovėjo vaikinas su didžiuliu 
glėbiu šiaudų ant pečių. Jo plaukai buvo susivėlę, smėlio 
spalvos, o akys skaisčiai žydros, kaip dangus. Tokio dailaus 
vaikino ji dar nebuvo regėjusi. 

— Kadji neduoda to savo prakeikto pieno, — pasiskundė 
Berta. — Turbūt kažką ne taip darau. Ar negalėtum manęs 
pamokyti? 

Vaikinas atsisėdo ant trikojo. Glostydamas karvei šoną, 
ėmė kalbinti ją švelniu, ramiu balsu: 

— Šiu, šiu, šiu, mano miela. Ar duosi Renardui pie- 
nelio? 

Kelias minutes paglostęs ir pakasęs karvei šoną, jis iš 
lėto suėmė karvės spenį, suspaudė, ir į kibirą pradėjo tekėti 
pienas. 

— Dabar tu pamėgink, - tarė jis. — Tik labai švelniai. 
Ji - kaip moteris. Su ja reikia elgtis itin meiliai. 

— Ką jau tu išmanai apie moteris? — metė jam Berta. 
Jis dar labai jaunas. Ne vyresnis kaip keturiolikos ar pen- 
kiolikos. 

— Turiu seserų, — atsakė jis, tarsi tuo viskas ir būtų pa- 
aiškinta. Berta piktai žvilgtelėjo į Selestę. Nedrįsk dabar 
man spyriotis ir neduoti pieno. Tada pasekė Renardo pavyz- 
džiu. Pienas tekėjo gražia lygia čiurkšle ir kibiras netrukus 
buvo beveik pilnas. 

Tuo tarpu vaikinas šakėmis krovė šieną į pastogę. Žvilg- 
telėjo iš viršaus į Bertą, nusišypsojo. Jo dantys buvo gražūs. 
Balti ir lygūs. Berta jam irgi šyptelėjo. 

— Mano pavardė Renardas Garnjė. O tavo? — paklausė 
jis. 

— Berta Bovari, — atsakė ji. Renardas stovėjo smakru 
atsirėmęs į šakės kotą ir žiūrėjo į Bertą. Nuo jo žvilgsnio 
jai darėsi drovu. 

— Kiek tau metų? 

— Trylika, - pamelavo ji. - O tau? 

— Rugpjūčio paskutinę dieną man sukaks šešiolika, — 
atsakė jis taip, tarsi ji turėtų šią datą pasižymėti savo ka- 
lendoriuje. 

— Tau gerai, — purkštelėjo ji. 

— Kokia tu įžūli, - paėmęs saują šieno mestelėjo jos 
pusėn. - Anksčiau mano sesuo Merė tvarkė namus, 

spaudė sūrius, mušė sviestą, bet paskui ją ponia Bovari 
atleido. Dabar tu užimsi jos vietą. Ar nesakė, kiek mokės 
už darbą? — Berta papurtė galvą. - Aišku, kur jau. Turėsi 
dirbti iš meilės, nes esi jos vienintelė anūkė, - nusijuokė 
jis. 

— O kiek ji moka tau už tai, kad šakėm badai jos 
šieną? — piktai paklausė Berta, pildama pieną į žalvarinį 
bidoną. 

— Žiūrėk, kad senelė neišgirstų šitaip atžaraujant, — 
perspėjo Renardas. — Nes taip ir liksi visą gyvenimą nu- 
skriausta melžėja. 

— Aš ne melžėja, — Berta užsikėlė ant peties bidoną ir 
tvirtai suėmė už odinio diržo, kad nenuslystų. Tada atlošusi 
galvą ir prilaikydama bidoną apsisuko ir išėjo iš svirno, 
puikiai suprasdama, kad tikrai atrodo kaip melžėja, apie 
kurią ką tik kalbėjo Renardas. Ją pasivijo tylus vaikino 
juokas. Berta davė sau žodį daugiau niekada su juo nebe- 
sikalbėti. 


Vieną ankstų ryrą, dar gerokai prieš pabundant senelei, 
Berta sustojo virtuvės tarpdury pažiūrėti, kaip teka saulė. 
Nuo žalių laukų palengva kilo ūkanos. Išdidžiai lyg tikros 
savininkės iš svirno iškrypavo antys. Paskui jas nuolankiai 
ištipeno vištos, kapsėdamos snapais žemę su viltimi aptikti 
iš vakar užsilikusį grūdą. Iš tvarto buvo girdėti Selestės 
mūkimas, raginantis greičiau išvaduoti ją nuo sunkios 
pieno naštos. 

Gyvenimas kaime Bertai daugeliu atžvilgiu netgi pa- 
tiko. Maisto čia buvo daug ir įvairaus. Oras švarus ir gaivus. 


49 


Ir nors tekdavo sunkiai plušėti nuo aušros iki sutemos, 
darbo ji nesikratė. Veikiai apsiprato su gyvenimo sąlygom 
ir tvirtai nusprendė džiaugtis tuo, ką Dievas davė. Kol 
senelė miegojo, Berta čiupo savo milinę suknelę, pamirkė 
burokėlių sultyse ir nudažė ją puikia rausva spalva. Paskui 
pasiėmusi šilkinių siūlų iš siuvinėjimo reikmenų dėžutės, 
kurią atsivežė iš savo namų Jonvilyje, viršutinėje prijuostės 
dalyje išsiuvinėjo dailų mėlynų gėlių raštą. Gautu rezultatu 
liko labai patenkinta. Suknelė ir prijuostė dabar atrodė 
gerokai gražesnės. Bertą apėmė nepaprastai malonus pasi- 
tenkinimo jausmas pamačius, kad savo rankomis negražų 
daiktą gali paversti maloniai nešiojamu. 

Tačiau pamačiusi senelė pasipiktino. 

— Ką padarei savo naujiems drabužiams? Na, dabar pati 


juos ir nešiok. Aš neturiu pinigų pirkti naujų. 


Po kelių mėnesių vieną rytą Berta nubudo ir pamatė 
savo naktinius ir paklodes išteptus krauju. Kas čia? Aš 
mirštu? Tokia jauna? Paskui ji suprato, kas atsitiko. Mo- 
tina tai vadino prakeiksmu, bet nepaaiškino, kodėl. Kodėl 
būtent taip? Gal, kaip tuomet Berta manė, tai susiję su 
meile be atsako ir sudaužyta širdimi? Kai mamai užeidavo 
tas prakeiksmas, ji ištisą savaitę nesikeldavo iš lovos. 

— Kas tau, mama)? — sykį paklausė Berta motinos, kai 
ši jau visą savaitę vadavosi iš ligos. 

— Paklausk tėvo. Jis daktaras, — atšovė mama, nusisuko 
į sieną ir užsitraukė ant galvos antklodę. 

Kai Bertai pagaliau pavyko nors keliom minutėm pa- 
sigauti tėvą, jis paaiškino ligą medicininiais terminais. 


— Prakeiksmu moterys vadina menstruacinį ciklą. Tai 
fiziologinis moters kūno ir jos proto ryšys, todėl moteris 
turi kartą per mėnesį nukraujuoti, kitaip ji gali susirgti 
sunkia protine liga. Be to, tomis dienomis ji turi mėgautis 
tyla ir ramybe. Moksliškai jau įrodyta, kad bet koks stiprus 
emocinis sukrėtimas gali sutrikdyti menstruacinį ciklą, o 
tai savo ruožtu gali iššaukti silpnaprotystę ar net mirtį. 

— Kiekvieną mėnesį, tėti? 

— Kiekvieną mielą mėnesį, vaike. Toks tad prakeiksmas 
būti moterimi. 

— Ak, - tesugebėjo išlementi mergaitė. Ji dar norėjo 
paklausti, o koks prakeiksmas būti vyru? Bet tėvas neturėjo 
jai laiko ir nuvijo šalin. 

Dabar, gyvendama senelės palėpėje ir neturėdama nei 
tėvo, nei motinos pasiklausti, ką daryti, Berta gulėjo lo- 
voje, bijodama net pajudėti. Stengėsi nepanikuoti ir elgtis 
ramiai, jeigu kartais tai, ką sakė tėvas, būtų tiesa. Mer- 
gaitė nenorėjo savo pirmam prakeiksmui užklupus tą pačią 
dieną dar ir atsisveikinti su proteliu. 

Staiga pro atvirą angą palėpės grindyse išlindo senelės 
galva. 

— Gal dar norėsi, kad ir pusryčius į lovą atneščiau? O 
gal susiruošei miegoti iki pietų? Pranešk, kaip pageidausi, 
nes turiu liepti virėjui, kada baigti virti kiaušinį. 

— Atleisk man, senele, — Berta atsisėdo lovoje. Norėjo 
paslėpti nuo senelės akių iškruvintus naktinius marškinius 
ir paklodę, bet nepavyko. 

— Dievulėliau šventas! - sušuko nustebusi senelė. — 
Lipk žemyn ir užmerk viską į šaltą vandenį. 

Berta išlipo iš lovos ir nukiūtino, bijodama atsukti se- 
nelei nugarą. 

— Skudurų tai aš neturiu. Iš kur man jų gauti? Juk 
nekaupiu. Teks paaukoti ir suplėšyti skepetom seną pa- 
klodę. Dieve, seną gerą paklodę... - nepatenkinta burbėjo 
lipdama kopėčiomis į apačią. 

Berta nusivilko marškinius, suvyniojo į sukruvintą 
paklodę ir nusinešė į virtuvę. Senelė stovėjo prie krosnies 
ir virė pusryčiams kavą. Piktai dėbtelėjo į gniutulą Bertos 
glėbyje, ir ši iš gėdos nunarino galvą. 

Skaudėjo pilvą. Maudė kažkur giliai, nestipriai. Kaž- 
kodėl šis skausmas pažadino ilgesingus jausmus motinai. 
Ir tai buvo itin skausminga. Kuo mama pagelbėtų, jeigu 
ir būtų gyva? Berta prisiminė tarnaitę Felisitę, pas kurią 
bėgdavo užsigavusi ar ką nors skaudant. Dabar Berta su- 
prato, kad Felisitei buvo mokama už tai, kad ji prižiūrėtų 
mergaitę, kad ja rūpintųsi kaip sava. Berta prisiminė, kaip 
sykį, kai dar buvo maža, per tarnaitės laisvadienį sutiko 
ją nedideliam parkely Jonvilyje. Felisitė vaikštinėjo su 
dailiu vaikinu. Berta pribėgo prie jos, bet ši nudavė jos 
nė nepažįstanti. O gal nenorėjo pažinti? Dabar tai pri- 
siminus, Bertą užliejo pyktis. Negi iš tikrųjų taip sunku 
ją pamilti? | 

Išėjusi į lauką Berta sumerkė naktinius ir paklodę į 
geldą su vandeniu ir nė nepamatė, kaip ranka atsirėmė į 
karštą metalinę pakurą. Iš skausmo net sukliko. Kad ją kur 

Priglaudė prie lūpų, tarsi pabučiavus skausmas bent kiek 
atlėgrų. 

— Atsargiai, panele. Prie ūkio darbų gali greitai susi- 
Žeisti. 

Berta pakėlė galvą. Renardas atsirado iš nežinia kur. 
Pasilenkęs žiūrėjo į geldoje sumerktus skalbinius. Užkaitusi 
kaip žarija Berta ranka sugrūdo skalbinius giliau į van- 
denį. 

— Eik šalin, — pavijo. - Ar nematai, kad užsiėmusi? 
Negi neturi rimtų darbų, užuot čia stypsojęs man už nu- 
garos? 

— Tiesą pasakius, neturiu. Neįsivaizduoju, kas būtų 
geriau už stypsojimą šalia tavęs. 

Plačiai jai nusišypsojęs apsisuko ir patraukė į laukus. 
Tikriausiai pajuto, kad jinai jį stebi, nes priėjęs pievos 
kraštą, kur gulėjo ką tik nupjautas šienas, atsisuko ir kilste- 
lėjo ranką. Berta skubiai nunarino galvą, kad nepamatytų 
jos šypsenos. 

Kitą vakarą pamelžusi karves Berta prausėsi prie van- 
dens bakelio. Nusivilkusi storus drobinius marškinius 
liko tik su plona muslino liemenėle. Pažvelgė į save. Pro 
sušlapusį ploną audinį buvo matyti rausvi išsišovę gum- 
beliai. Atrodo, jos krūtys išaugo kone per naktį. Kaip tik 
tuo metu iš už svirno kampo išniro Renardas. Jis plačiai 
nusišypsojo, o ji skubiai griebė marškinius ir prisidengė 
kūną. 

Bertai pradėjo formuotis moteriškos linijos, o kartu su 
jomis atsirado ir keisti pojūčiai. Senelė, regis, tuos pokyčius 
irgi jau buvo pastebėjusi. 

Kai Berta parėjo namo vakarienės, senolė griebė ją už 
kasos, prisitraukė visai arti ir piktai tarė: 

— Nemanyk, kad nieko nematau, panelyte. Perspėju: 
prie to vaikio geriau nesiartink. Jis velnio neštas ir pa- 
mestas, O tu, jeigu seksi savo motinos pėdom, irgi ne ką 
būsi geresnė. 


Renardas rytais lūkuriuodavo Bertos lauke, kad eidama 
melžti Selestės galėtų su juo pasimatyti. Jie niekada nesikal- 
bėjo, tik apsikeisdavo žvilgsniais. Berta laukė šių žvilgsnių. 
Jo šypsena nušviesdavo jai visą dieną. 

Vieną rytą, kai ji prie vandens kariliuko skalavo pieno 
bidoną, jis priėjo jai už nugaros ir timptelėjo už šiaudinės 
skrybėlės raištelio. 

— Kaip tavo reikaliukai su karve? - paklausė žvelgdamas 
į ją spindinčiomis ryto saulėje akimis. 

— Puikiai. Duoda pieno ir nesispyrioja. 

— Matai? Sakiau, kad reikia su ja švelniai, — jis darkart 
timptelėjo už virvelės ir skrybėlė nusprūdo ant žemės. 

— Liaukis, — subarė Berta. Pakėlusi nuo žemės skrybėlę 
užsimaukšlino ant galvos. Renardas nusijuokė ir pamėgino 
vėl ją numauti, bet Berta spruko nuo jo į šalį. Norėjosi 
nenutraukti kalbos, norėjosi matyti jo giedras akis. Bet 
kartu jai buvo ir drovu. 

— Ar tavo namai toli nuo čia? 

— Anaten, -atsakė jis ir kinktelėjo galvą namų pusėn. 
Berta pažvelgė jo parodyta kryptimi, bet nepamatė nieko, 
tik nesibaigiančias ganyklas su kupetosna sukrautu šviežiu 
šienu. — Mano namai už to miškelio. Tik nėra į ką ten žiū- 
rėti, kad ir pamatytum. Sesuo Merė sako, geriau padegti 


trobesius ir pradėti viską iš naujo. Bet mama mano, kad 

per savaitę mūsų šeima ir naujus namus nudrengtų iki 
pamatų. 

— Ar daug turi brolių ir seserų? 

— Aš vyriausias iš septynių. Keturi bernai ir trys mer- 
giotės, — atsakė jis spirdamas koja grumstą žemės į žąsį, 
kuri drįso prieiti prie jo per daug arti. 

— Tau pasisekė, — tarė Berta, prisiminusi didelę Omė 
šeimyną, jų namų jaukumą ir skambų juoką. Pagalvojo, 
kaip būdama maža slankiodavo aplink juos kaip apie jaukų 
židinį, iš kurio sklido vienintelė jai maloni šiluma. 

— Pasisekė, kad reikia trim miegoti vienoj lovoj? Pasi- 
sekė, kad mano tėvas toks skurdžius, jog aš turiu savaran- 
kiškai užsidirbti duoną svetimam ūky? Gerai, kad grįžęs 
po darbų namo dar spėju gauti vakarienės, nes jie sušveičia 
viską, ką tik turi? 

— Atleisk man, - burbtelėjo Berta. Ištiesusi ranką pa- 
lietė jam žastą, bet paskui ir vėl greitai atsitraukė. 

Renardas darkart spyrė žemės grumsrą. Jo veidas buvo 
išraudęs. 

— Ko čia arsiprašinėji? Juk ne tu kalta. 

Pasitampė aukštyn kelnes, griebė šakes ir nužingsniavo 
į laukus. Bet šįkart jau nebeatsigrįžo. 

Berta galvojo, kaip Renardas alkanas grįžta po darbų 
namo, todėl vakare iššveitusi senelės virtuvę nuėjo į san- 
dėliuką ir pasiėmė iš ten truputėlį maisto. Senelė dažnai 
mainydavo savo sūrius į kitokius skanėstus iš kaimyninių 
ūkių. Jos sandėliuke visada būdavo pilna įvairiausių gar- 
dėsių. Čia ant kablių kabėjo rūkyti kumpiai, stovėjo sti- 


klainiai konservuotų braškių, marinuotų agurkėlių, ant 

lentynų rikiavosi virti saldumynai. Maisto jos tikrai turėjo 
daugiau nei reikia. Berta tikėjosi, kad senelė nepastebės jos 
nugvelbtų produktų. 

Vaikystėje Berta buvo apsivogusi tik vieną kartą. Šiaip 
iš mamos vis pasisavindavo ir daugiau daiktų: dramblio 
kaulo šukutes, siuvinėtą nosinaitę, aksominį kaspiną, 
raižyto stiklo pudrinę. Karts nuo karto vis „pasiskolin- 
davo“ daikčiukus, pažaisdavo ir padėdavo atgal į vietą, 
kol mama nepasigedo. Iki to įvykio su turkiškų raštų 
šaliu. 

Mamą kasdien vis labiau domino audinių pardavėjas 
ponas Lerė. Sykį, kai Berta buvo beveik šešerių, jis atėjo 
pas ponią Bovari ir atnešė jai parodyti gal tuziną pačių 
nuostabiausių šilko šalių. 

— Jie atkeliavo iš viso pasaulio, - kalbėjo pirklys, dė- 
liodamas šalius ant motinos lovos. - Keli net iš Kinijos. 
Tik pažvelkite, kokie raštai. Argi ne įspūdingi? Išsirinkite 
sau vieną ar du. 

— Aš neturiu kur jų ryšėti, - pasakė mama, apsimestinai 
abejingai čiupinėdama arčiausiai jos gulintį šalį. 

— Svarbu ne ryšėti, — kalbėjo ponas Lerė, — o turėti. Jūs 
būtinai privalote leisti įsigyti sau nors vieną. Jie per daug 
gražūs, kad gulėtų sumesti tamsiame mano parduotuvės 
stalčiuje. 

Mama visą savaitę rinkosi iš daugybės šalių. Vieną 
dieną išdėliojo juos ant sofutės ir atsisuko į Bertą, kuri 
sėdėjo ant grindų ir mokėsi siuvinėti. 

— Išrink patį gražiausią, - paprašė. Mama dar niekada 


nebuvo klausiusi Bertos nuomonės. 

Berta išrinko šalį šviesiai persikinės spalvos su dailiais 
smulkiais mėlynų gėlyčių ir žalių lapelių raštais. Regėdama, 
kokį išrinko duktė, motina pasirinko visiškai kitokį, ryškiai 
raudonų ir rožinių spalvų turkiškų raštų, kurį paskui ryšėjo 
kasdien ant paprastos kašmyro suknelės. Po kelių dienų 
Berta aptiko šalį, besivoliojantį motinos drabužių spintos 
apačioje, ir pasiėmė sau. Paslėpė jį po čiužiniu, bet Felisitė, 
klodama lovą, netruko jį aptikti. 

— Iš kur čia šitas, pasakyk man? - piktai klausė Felisitė, 
prikišusi šalį Bertai prie veido. 

— Jis mano, - atsakė Berta, mėgindama ištraukti šalį 
iš jos rankų. 

— Na, mes dar pažiūrėsime. 

Po kelių minučių į kambarį įplaukė mama. 

— O ašjo visur ieškojau, — pareiškė ji. — Puiki žinia. 
Mano duktė pasidarė vagilė. Tarsi man dar būtų per maža 
rūpesčių, — piktai metė šalį Bertai į veidą. - Jeigu taip 
reikia, tai ir pasiimk. 

Berta paėmė šalį ir gražiai padėjo ant pagalvės. Džiau- 
gėsi, kad turės mamos daiktą, kurį apsikabinusi galės va- 
kare užmigti. Bet vieną dieną šalis dingo. Kadangi mama 
buvo pradėjusi pardavinėti savo daiktus, Berta daugiau jo 
nebematė. 


Kitą rytą, Renardui ruošiantis išeiti į laukus, Berta pa- 
sikvietė jį į svirną. 

— Turiu tau kai ką, - pasakė duodama jam stiklainį 
konservuotų braškių ir muslino skepeton suvyniotą sūrio 
gabalą, kuriuos atsinešė paslėpusi prijuostės kišenėje. 


— Nebūtina manęs maitinti, - papriekaištavo jis ir su- 
sigrūdo rankas į kišenes. — Aš ne alkanas. 

— Čia tau dovanų. Nuo senelės, — pridūrė Berta. 

Renardas kilstelėjo antakį. 

— Jeigu senelė sužinos, tave užmuš, — pasakė visai 
rimtai. 

— Gal aš pirma spėsiu ją patiesti, - atšovė Berta. Re- 
nardas nusijuokė. 

— Kalbi kaip tikra chuliganė. 

— Iš kur žinai, kaip kalba chuliganai, — atkirto Berta. 
Renardas truktelėjo už skrybėlės virvelės, o ji kumštelėjo 
jam į ranką. Staiga viso drovumo kaip nebūta. Jis paėmė 
išjos stiklainį braškių ir sūrį, ir taip maloniai nusišypsojo, 
kad net akys suspindo iš džiaugsmo. 

Berta ir toliau nešė jam iš sandėliuko maistą, vis po 
truputį, po nedaug. Renardas mielai priėmė. Jai atrodė, 
kad ir jis džiaugiasi, jog abu drauge apgaudinėja senolę. 
Bet vieną rytą, prieš išeinant į svirną melžti karvės, senelė 
Bovari sugriebė Bertą už rankos, pagrabaliojo prijuostės 
kišenėje ir ištraukė medžiagos skiautėn suvyniotą gabalėlį 
žąsies kepenų pašteto. 

— Kur jį ketini nešti? — piktai paklausė. 

— Čia mano priešpiečiai, senele. 

— Kepenėlių paštetas priešpiečiams? Kas manaisi esanti? 
Marija Antuanetė? Vagiliauji man po nosim? Taip ir ži- 
nojau. Vagilė! Kokia motina, tokia ir duktė. Neabejoju, 
kad tavo motina būtų išlupus tėvui iš burnos ir paskutinį 
kąsnį, jei būtų galėjusi. Tos moters godumui nebuvo ribų! 
Jinai viską iš jo išvogė. Atėmė garbę, orumą, dorą vardą. Ir 

net gyvybę. Laimė, vargšelis neturėjo auksinių dantų, nes ir 
juos būtų išlupusi, - suėmusi už rankos, nusitempė Bertą 
į sandėliuką. — Visa, ką čia matai sudėta, uždirbta mano 
sūriu prakaitu, — numetė ant lentynos skepeton susuktą 
gniutulą pašteto. — Manai, kad paštetas, marinuoti agur- 
kėliai ar švieži kiaušiniai auga ant medžių? Įsivaizduoji, 
kad tau viskas leidžiama? 

Berta papurtė galvą, rankomis įsikibo į prijuostę. 

— Tu irgi kaip mama? Taip ar ne? — Berta nesumojo, ką 
atsakyti į tokį klausimą, tik linktelėjo galvą. - Na jau ne. 
Nuo šiol tokia nebūsi. Dabar esi senelės žinioje ir elgsiesi 
taip, kaip aš liepsiu. 

— Taip, senele, - Berta pajuto akyse tvenkiantis 
ašaras. 

— Tėvas išlepino tavo motiną. Neabejoju, kad būtent 
jis išmokė ją taip išlaidauti. Meldžiu Dievą, kad tik tu 
nebūtum šitaip sugadinta. Mano sūnus Šarlis troško tapti 
geru gydytoju ir ramiai sau gyventi. Pirmaisiais metais 
šitiek iššvaistė pinigų tavo motinai. Kraustėsi iš vieno 
miestelio į kitą, nes jai mat nusibosdavo. Vis pirko naujų 
užuolaidų ir baldų, nors namai ir taip buvo užgrūsti pui- 
kiausiais daiktais. O kur dar visos suknelės, skrybėlės. 
Šitiek pirštinių. Kiek porų pirštinių moteriai reikia? Ak, 
man ašaros liejas iš akių, kai pagalvoju, kiek tuščiai vėjais 
paleista, - dūsavo senelė. 

Berta suprato, kad senolė sako tiesą. Ji prisiminė, kiek 
motina išleisdavo pinigų pirkiniams iš pono Lerė, kai 
šeima ir taip vos beįstengė susimokėti už namą. Prisiminė 
ir vargšą tėvą. Kaip sunkiai jis turėjo dirbti, kad aprūpintų 

savo žaviąją žmoną. Triūsė ilgiausius viršvalandžius, nu- 
keliavo šimtus mylių, ir dėl ko? Kad sukrapštytų kelis 
frankus, kurie nė iš tolo nebūtų užkamšę skolos skylės, 
kurią paliko jo žmona. 

Prisiminė ir tą baisią dieną, kai atėjo vyrai išnešti baldų. 
Bertą pažadino garsus minios triukšmas aikštėje. Pažvelgė 
pro langą. Keletas žmonių buvo apstoję didžiulį geltoną 
plakatą, priklijuotą ant stulpo. Paskui pamatė Felisitę. Pri- 
bėgusi ji nuplėšė tą plakatą, susigrūdo užantin ir vėl smuko 
į namą. Berta nulipo laiptais į virtuvę ir rado ten Felisitę 
verkiančią. Motina žiūrėjo įsmeigusi akis į skelbimą. Berta 
jau seniai buvo išmokusi skaityti žiūrėdama motinai per 
petį, kai ši garsiai skaitydavo jai knygas, tad ir tada mikliai 
perskaitė tuos nelabus žodžius: 

„-- per dvidešimt keturias valandas privalote sumo- 
kėti aštuonis tūkstančius frankų, kitaip ji bus patraukta 
baudžiamojon atsakomybėn ir apribota jos teisė į baldus 
ir kitus turimus daiktus.“ 

— Oi, ponia, koks įžūlumas! — raudojo Felisitė. 

Berta matė, kaip mama bandė sutramdyti ašaras. 
Paskui Ema Bovari apsivilko savo geriausią juodą suk- 
nelę, užsisiautė apsiaustą su juodais blizgančiais karoliu- 
kais ir užsidėjo kepuraitę su po kaklu parištu kaspinu. 
Atrodė, lyg būtų susiruošusi į laidotuves. Savo pačios 
laidotuves. 


vo- oe 


kartą. 
— Ko lauki? — paklausė. — Eik greičiau rengtis. Apsivilk 


savo geriausią suknelę su prijuoste. - Berta nenumanė, kur 


60 


motina ruošiasi ją vestis. - Negaišk. Mes turime sutvarkyti 
vieną labai svarbų reikalą. 

Buvo apsiniaukęs pavasario rytas. Ore tvyrojo drėgmė, 
ir buvo justi, kad tuoj pratrūks lyti. Berta nerimavo, kad 
neturi skėčio, juolab kad mama užsivilko savo gerąjį ap- 
siaustą. Lietus sugadins šilką. Mama per kelias gatves tem- 
pėsi Bertą, paskui jos perėjo kaimelį ir galiausiai priėjo 
namą pačiam miestelio pakrašty. Jis priklausė ponui Gi- 
lominui, notarui ir antram turtingiausiam Jonvilio gy- 
ventojui. Jeigu panorėtų, jis galėtų išgelbėti ponią Bovari 
nuo visiško žlugimo. Jis turi pakankamai lėšų, o po jos 
apsilankymo, tikėkimės, atsiras ir noras. 

— Tu būsi mano koziris, - pasakė Bertai motina. - Moki 
apsimesti beglobe našlaite? - suėmusi dukrą už smakro, 
pakėlė jos galvą ir ilgai žiūrėjo jai į veidą. Berta nutaisė 
liūdną miną. — Va šitaip, - paskui motina liepė prisėsti 
sode ant suolo ir laukti. 

— Palauk čia, aš pakviesiu, — pasakė. 

Vos tik motina nuėjo, Berta pakilo nuo suolo ir pri- 
ėjusi prie namo žvilgtelėjo pro artimiausią langą. Išvydo 
milžinišką valgomąjį. Kambario sienos išmuštos raudon- 
medžiu. Stalas padengtas pusryčiams, ant jo du sidabri- 
niai puodai-viryklėlės, sidabrinės žvakidės ir balta kaip 
sniegas staltiesė. Kambario kampe dideliam porceliano 
židiny spragsėjo ugnis. 

Į kambarį įėjo ponas Gilominas. Tai buvo neįtikėtinai 
storas žmogus, riebiais raudonais skruostais ir iš po ak- 
sominės šlikės kuokštais išsipešusiais šviesiais plaukais. 
lėjęs jis susisiautė savo didžiulį pilvą siuvinėtu chalatu ir 

pakvietė mamą sėstis į minkštą svetainės krėslą prie ži- 
dinio. Mama atsisėdo. Berta matė, kaip jis ėmė traukti 
iš uždengtų puodų kiaušinius ir dešreles ir juos šveisti. 
Bertai nutįso seilė. Šįryt ji pusryčiams gavo tik vakarykščios 
duonos riekę be sviesto ir arbatos be cukraus. Ji tiesiog 
jautė burnoje maisto skonį, jam kraunant jį į lėkštę. 

Baigęs valgyti ponas Gilominas nusišluostė lūpas di- 
dele balta linine skepeta. Paskui pasilenkė prie motinos 
ir uždėjo ranką jai ant peties. Berta matė, kaip jis glostė 
savo žieduotais pirštais motinos ranką. Mama susigūžė ir 
atsitraukė. Staiga Berta pamatė, kaip jis parkrito prieš ją 
ant kelių. Pagalvojo, kad jam pasidarė bloga. Riebaluorais 
pirštais jis grabaliojo motinos sijoną, motina pašoko ant 
kojų ir metėsi atatupsta, jos veidas buvo piktas ir užkaitęs. 
Paskui ji išlėkė iš kambario. Berta greitai atsisėdo ant suolo. 
Nespėjo mirktelėti, o mama jau stovėjo prie jos. Sugriebusi 
Bertą už rankos taip stipriai suspaudė jos pirštus saujoj, kad 
net kauliukai subraškėjo, ir nusitempė į gatvę. 

— Niekšas. Gyvulys. Mulkis, - rūgojo ponia Bovari. — 
Nederėjo čia eiti. Kas man šovė į galvą? 

— Mama, liaukis, kur taip skubi? — tarė Berta. Bet 
mama nekreipė į ją dėmesio. Bėgo gatve vilkdama paskui 
save dukterį, o Bertos kojos vos lietė grindinio akmenis. 

Grįžus namo prie durų jas pasitiko jau laukianti Fe- 
lisitė. 

— Na kaip? — paklausė tarnaitė. Jos kaktoj buvo susi- 
metusios gilios susirūpinimo raukšlės. 

— Niekaip! - atkirto motina. — Bet aš dar nepraradau 
vilties. Eisiu ir pulsiu į kojas ponui Bolanžė. 

— Oi, ponia, maldauju, nedarykite to, - verkšleno Fe- 
lisitė. 

— Ramiai, - subarė ją motina. 

Berta jų veiduose regėjo baimę ir tai ją gąsdino. Mer- 
gaitė nubėgo ir pasislėpė savo kambary. Ji bijojo, kad mama 
neverstų jos eiti pas poną Bolanžė ir prašyti pinigų. Betgi 
anksčiau jis buvo motinai toks malonus, padovanojo arklį 
jodinėjimams, atsiuntė didžiulį krepšį abrikosų. Gal jis iš 
tiesų jai padėtų. Gal ponas Lerė ir nebeatims iš jų baldų. 
Be to, dar ir tėvas yra. Negi jis nesugalvotų, kaip ištraukti 
jų iš šitos bėdos? 

Berta stovėjo prie lango ir žiūrėjo, kaip po geros va- 
landos motina grįžo iš pono Bolanžė namų. Iš gunkte- 
lėjusios jos laikysenos, kuri visada būdavo tiesi, galėjo 
numanyti, kad motinai nepasisekė. Kad ir koks turtingas 
buvo ponas Bolanžė, kad ir kiek arklių ar dvarų jis turėjo, 
motinai padėti atsisakė. 


Geriausia ir, ko gero, vienintelė vyresniosios ponios 
Bovari draugė buvo ponia Lemont, sena našlė, gyvenanti 
mažam namely už kelių mylių. Ji buvo tiek pat linksma, 
kiek Bertos senelė surūgusi. Veidas jos buvo subjaurotas 
raupų, bet turėjo gražias rudas akis, o jos šypsena buvo 
tokia nuoširdi ir šilta, kad iš karto užgoždavo bjaurius 
randus ant veido. Bertai ji labai patiko ir ji džiaugdavosi, 
kai moteris užsukdavo jų aplankyti. 

— Ar leisi savo dukraitę į mokyklą? — vieną rugpjūčio 
rytą paklausė senelės ponia Lemont. 

— Skaityti ir rašyti ji jau ir taip moka, - atsakė Bertos 
senelė. 

Berta tuo metu mušė sviestą. Pajuto į save įsmeigtą 
senelės žvilgsnį. 

— Ber jai čia nei to skaitymo, nei rašymo tikrai nepri- 
reiks, — pridūrė. - Berta, atnešk poniai Lemont dar gabalėlį 
pyrago. 

— Oi, ne, nereikia, — užginčijo ponia Lemont, tiesdama 
Bertai savo lėkštę ir šypsodamasi. — Jinai su kiekviena diena 
vis gražėja, - moteris kalbėjo taip, lyg Bertos čia nebūtų. 

— Kam jai tas grožis, — atšovė senelė Bovari. 

— Tu jai labai griežta, mano miela. 

— Aš ją ruošiu gyvenimui, kuris jos laukia: be pinigų, 
šeimos ir be jokio turto. Šitas ūkis, dėkui jos tėvui ir iš- 
laidžiai motinai, užstatytas už gerokai daugiau, nei aš iš- 
galiu apmokėti. Kai aš mirsiu, jis atiteks kitiems. O aš juk 
amžinai negyvensiu, — senolė kalbėjo su tvirtai savo ateitį 
žinančio žmogaus įsitikinimu. 

Staiga Bertą suėmė kraują stingdanti panika. Ji pirmą 
kartą išgirdo, kad, senelei mirus, ūkis bus prarastas. Negi 
ji ir vėl liks be pastogės? 

— Gal leisk už vyro? — pasiūlė ponia Lemont. Bent jau 
ponia Lemont rūpinasi mano ateitimi, pagalvojo Berta. Bet 

Jūs pamatysit. Aš pati susikursiu sau ateitį. Aš tapsiu turtinga 

ir turėsiu patį gražiausią dvarą Prancūzijoje. O tu, sena bjauri 
ragana, prašysi išmaldos prie mano durų. Ir aš tave įsileisiu, iš 
sidabrinio arbatinio įpilsiu paauksuotan puodelin arbatos, 0 
kai tu paprašysi pieno, aš nustebsiu: Pieno? O, ne, pieno mes 
neturime. Negi manai, kad pienas auga ant medžių? 

— Čionykščiai visi gerai žino apie jos motiną, — kal- 
bėjo senelė. — Kas garantuos, kad obuolys nuo obels toli 
nuriedės? 

Berta ilgiau neištvėrė. 

— Bent jau kol mama buvo gyva, neslėpė manęs dul- 
kinoje palėpėje ir nevertė nešioti bjaurių, kojas trinančių 
klumpių. 

— Berta! — senolė pašoko nuo kėdės. — Kas tau leido 
kritikuoti mane ponios Lemont akivaizdoje? 

Ponia Lemont suėmė ponią Bovari už rankos, norė- 
dama ją nuraminti, bet ši nustūmė ją į šalį. 

— Ar matai, su kuo aš turiu taikstytis? Ta mergiotė - ti- 
kras velnias! Aš ją priglaudžiau po savo stogu, o ji mane 
koneveikia. Kuo aš jai nusikaltau? - atsisuko į Bertą. - Kur 
mano šluota? Kur tu ją paslėpei? 

Berta ramiai paėmė prie durų stovinčią šluotą ir padavė 
senelei. Moteris išsitempė ją į lauką ir pradėjo tvatyti me- 
diniu kotu per blauzdas ir nugarą. Berta nusigręžė nuo jos 
ir atkakliai žiūrėjo į laukus, tarsi tai jos visai neliestų. Ašaros 
spaudė gerklę, bet ji nenorėjo pasirodyti verkianti. Norėjo 
stumti senelę į šalį, bet laikė rankas tvirtai prispaudusi prie 
šonų. Kai pagaliau senelė išliejo pyktį, Berta nusvirduliavo 
į svirną. Ji nieku gyvu nerodys senelei savo skausmo. Įėjusi 
į svirną, atsirėmė galva Selestei į šoną ir apsipylė ašaromis. 
Nepastebėjo po svirno stogine, kur sukrautas šienas; ry- 
mančio Renardo. 

— Kas atsitiko? — paklausė jis, atremdamas šakes į 


sieną. 


Susigėdusi savo ašarų Berta papurtė galvą. 

— Nieko. Senelė bandė išmokyti mane gražiai elgtis. 

Renardas paėmė ją už rankos ir pasivedęs prie šieno 
kaugės pasisodino šalia savęs, apkabino pečius. 

— Viskas gerai, — tarė ji, piktai šluostydamasi prijuoste 
veidą. — Nelabai ir skaudėjo. Senelė neturi jėgos. 

— Gal man ją pamokyti, kad daugiau taip nesielgrų? 
Aš tai mielai, — bedė ranka į svirno kampe sustumtą mėšlo 
krūvą. - Nunešiu tą mėšlą į jos virtuvę ir sukrausiu ant 
grindų. Ir dar pasakysiu, kad kai kitąsyk norės tave nu- 
skriausti, turės reikalų su manim. 

Berta ėmė juoktis. 

— Kvaileli, jinai juk lieps man tą mėšlą iškuopti. 

— Tu teisi. Žinoma. Verčiau jau nueisiu ir paprašysiu, 
kad daugiau tavęs nemuštų, nes esi per daug graži, kad kie- 
kvienas sumanęs imtų daužyti, - jis paėmė jos kasą ir laikė 
tarp pirštų kaip kokį itin brangų ir nuostabų daiktą. — Pa- 
nelė su varinės spalvos plaukais, - pasilenkęs prie jos pabu- 
čiavo į skruostą. Berta nusijuokė, nusivalė ranka skruostą ir 
atsistojo. Renardas pakėlęs galvą žiūrėjo į ją ir šypsojosi. 

— Ko išsigandai? Juk neįkąsiu. 

— Neišsigandau, - atsakė ji ir pajuto, kaip veidas nu- 
kaito iki pat plaukų šaknų. - Be to, jeigu įkąstum, atsaky- 
čiau tuo pačiu, — atsuko jam nugarą, atsisėdo skaudančia 
sėdyne ant trikojo ir pradėjo melžti Selestę. Džiaugėsi, kad 
už karvės šlaunies gali paslėpti savo įraudusį veidą. Po kelių 
minučių Renardas išėjo iš svirno. 


66 


Baigusi melžti, Berta išėjo iš svirno ir patraukė į už jo 
pievoje augantį sodelį. Jaunų obelaičių šakos buvo apli- 
pusios vaisiais. Pakėlusi nuo žemės vieną aukso spalvos 
obuolį atsikando. Jis buvo toks rūgštus, kad iškart išspjovė. 
Išgirdo, kaip kažkas nusijuokė. Renardas. Sėdėjo užsikoręs 
ant apatinės netoliese augančios obels šakos. Pamatęs ją 
nušoko žemėn. 

— Šitie obuoliai ne valgyt, o gerti, — tarė jis. Išsiėmęs iš 
pietums skirto krepšelio nedidelį ąsotį, padavė jai. - Mama 
man įdeda, kad nesušalčiau. 

— Betgi dabar vasara, — pastebėjo Berta imdama iš jo 
rankų ąsotį. 

- Žinau, — nusijuokė jis. — Nagi, gurkštelk. 

Berta kilstelėjo ąsotį ir nurijo nedidelį gurkšnį pasiū- 
lyto skysčio. Skonis buvo baisus. Akys užašarojo, burną 
nutvilkė. Skonis bjauresnis net už ką tik ragauto obuolio. 
Užsikosėjusi skubiai arkišo ąsotį Renardui. 

— Nuryk dar vieną. Tuoj priprasi. 

— Skonis kaip nuodų, — vos ištarusi šį žodį, iš karto 
prisiminė motiną ir mirtinai nuodingą aršeniką, kurio 
išgėrusi ji pabaigė savo gyvenimą. 

Renardas atkišo jai ąsotį. 

— Nebijok, nenusinuodysi, - tarė, tarsi būtų perskaitęs 
Bertos mintis. Antras gurkšnis jau nebebuvo toks bjaurus, 
ir ji suprato, kodėl Renardo motina sakė tai neleisiant jam 
sušalti. Berta pasijuto taip, tarsi jos viduriuos saulė būtų 
spiginusi taip pat karštai kaip ir lauke. Pirmą kartą per 
keletą mėnesių ji atrodė patenkinta. 

— Ar žinai, kad mano mama išgėrė nuodų ir numirė? — 
paklausė ji. 

— Girdėjau kalbant, — atsakė Renardas. Bertos tai ne- 
nustebino. Gandai po miestelius sklinda greitai. Juolab 
apie nepagarbaus elgesio moterį, ištekėjusią už vienintelio 
gydytojo tose apylinkėse. 

— Tai ne kalbos, o gryna teisybė, - tarė ji ir gurkštelėjo 
dar iš ąsočio. — Ji buvo labai nelaiminga. 

— Tai nuodėmė. Dabar ji tikriausiai dega pragare, — 
rimtai pasakė jis. 

— Nekalbėk taip, — piktai subarė Berta. Pakėlusi ąsotį 
ilgai ir godžiai gėrė. 

— Kalba, kad tavo motina buvo įsimylėjusi meilę. 

— Kas taip sakė? — Bertai jau ėmė svaigti galva. 

— Žmonės. Šiuose kraštuose apie tavo motiną visi tik 
ir tekalbėjo. Ar tu panaši į savo motiną? 

— Ne, nė kiek. Nė iš tolo. 

— Pabučiuok mane. Pažiūrėsim, ar tau patiks. Ar tu 
moki mylėti. 

Renardas ištiesė į ją ranką, bet ji atšoko į šalį. 

— Bučiuokis su karve. 

Berta nusisuko, bet jis ją apkabino ir ištraukė iš rankos 
ąsotį. 

— Gana, nes tuoj pradėsi voliotis po kiemą, o senelė 
išvarys mane iš darbo, kad tave nugirdžiau. 

— Aš ne girta, — gynėsi Berta. - Kaip tai vadinama? — 
paklausė, rodydama į ąsotį. 


— Tai vadinama pasigėrimu dienai neprasidėjus. 

Renardas plačiai nusišypsojo ir užsivertęs ėmė gerti. 
Nurijęs paskutinį gurkšnį, tarė: 

— Tai kalvadosas. Jis gaminamas iš tų rūgščių obuolių 
ir geriamas prie valgio, nes padeda geriau virškinti. 

— Berods, sakei, mama tau įdeda, kad nesušaltum. 

— Pamelavau, — prisipažino jis. - Prisipyliau iš sandė- 
liuko, kol tėvas nespėjo visko išlakti. 

Berta ėmė juoktis. Renardas jai buvo gimininga siela. 
Jis atsigulė ant žemės, susinėrė už galvos rankas ir pusiau 
primerktomis akimis žiūrėjo į ją. Berta baisiai panūdo su- 
sirangyti jo glėbyje. Jis buvo už ją vyresnis, stipresnis ir 
gerokai protingesnis. Berta jautėsi dėkinga likimui, kad 
vidury šitos laukymės jis atsiuntė jai šitą draugą. Dabar jai 
neberūpėjo, kad senelė jos nekenčia. Ji turi Renardą ir jis 
bus jos draugas. Apie tai pagalvojus, net kūnas užkaito. 


Ketvirtas skyrius 


Dailininko modelis 


Vieną tvankią dieną Berta nuvedė Selestę pagirdyti į upelį, 
tekantį už namo. Kol Selestė godžiai gėrė vėsų vandenį, 
Berta sumerkė kojas. Šaltas vanduo maloniai gaivino įkai- 
tusias, nutrintas pėdas. Pakėlusi sijoną, parišo jį prijuostės 
raišteliais, kad galėtų kuo giliau įsibristi. 

— Laba diena, panele, - išgirdo balsą. Išsigandusi pakėlė 
galvą. Už kelių pėdų nuo ten, kur ji sėdėjo, atsirėmęs į 
ąžuolo kamieną stovėjo kažkoks vyras; stambus, su vešlia 
barzda ir ilgais juodais garbanotais plaukais. Maždaug 
trisdešimt penkerių ar keturiasdešimties, o jo barzda ir 
ūsai buvo tokie vešlūs, kad net burnos nesimatė. Antakiai 
stori ir rūstūs, pilkos akys žvelgė įdėmiai, nosis didelė ir 
atsikišusi, bet ganėtinai daili, su nedidele kuprele per vi- 
durį. Buvo apsivilkęs mėlyną sujuosiamą tuniką, užsidėjęs 
apsmukusią šiaudinę skrybėlę, per petį persimetęs drobinį 


maišą. Staiga jis ėmė šypsotis, ir jo veidas akimirksniu at- 

simainė. Ūsai užsirietė, barzda suvirpėjo, o akys meiliai 
blizgėjo. 

— Labas, pone, - atsakė Berta. 

— Ar vanduo šiltas? — paklausė jis, nenuleisdamas akių 
nuo jos plikų pėdų ir blauzdų. Staiga jai pasidarė nepa- 
prastai drovu, bet stengėsi neišsiduoti. 

— Taip, pone, labai gaivus. 

— Gal panelė gyvena čia kur netoli? 

Berta delsė atsakyti. 

— Taip, aš gyvenu pas senelę, ana tenai, - parodė už 
medžių stūksantį namą. 

— Gal nuvestum mane pas ją? 

Vyras pasidėjo ant žemės krepšį, išsitraukė iš kišenės 
nosinę, nusiėmė skrybėlę ir nusivalė išrasojusią kaktą. 
Turbūt jos akyse perskaitė klausimą. 

— Norėčiau paprašyti jos leidimo jus nupiešti, — pa- 
aiškino. 

— Nupiešti? Mane? - perklausė ji, skubiai ištraukė iš 
vandens kojas ir nusmaukė sijoną, kad paslėptų plikas 
blauzdas. 

- Jus ir jūsų gražuolę karvę. Kuo ji vardu? 

— Selestė, - kažkodėl jo noras nupiešti ją kartu su karve 
Bertą prajuokino. Bet patiko, kad Selestę laiko tikra gra- 
žuole. 

— Leiskite prisistatyti. Esu Žanas Fransua Milė. Dai- 
lininkas, — ištiesė ranką pasisveikinti. Berta atsistojo ir 
nedrąsiai ištiesė savąją. Jo delnas buvo didelis ir stiprus. 
Rodos, galėtų riešutus traiškyti, bet jis suėmė jos ranką taip 
švelniai, tarsi ką tik išsiritusį paukščio jauniklį. 

— Viliuosi, kad senelė sutiks leisti jums ir Selestei man 
papozuoti. Ar galiu paklausti, kuo jūs vardu? 

— Aš esu Berta Bovari, — atsakė ji. — Ką reiškia „po- 
zuoti ? 

— Nupiešiu judviejų eskizą, o paskui iš jo nutapysiu 
paveikslą. 

Eskizas, paveikslas, dailininkas. Skamba taip viliojan- 
čiai. 

— Bijau, kad senelė nesutiks. Ji nemėgsta meno. Sako, 
kad tai laiko gaišimas, — Berta atsiduso. 

Ponas Milė nusijuokė. Jo juokas buvo malonus ir sklido 
iš krūtinės gilumos. Jį išgirdusi Berta ėmė šypsotis. 

— Na, tai jos reikalas. Betgi eime, nuveskite mane pas 
ją. Gal man pavyks ją įtikinti leisti pagrobti jus keliom 
valandom, nors tai būtų ir laiko gaišimas. 

— Apgailestauju. Ji to niekada neleis. Gal net prikuls 
mane už tai, kad su jumis kalbėjau. 

Berta pakėlė nuo žemės sušlapusią Selestės virvę, nu- 
traukė karvę nuo vandens ir nusivedė žolėtu šlaitu. Užko- 
pusi į kalniuką, paskubom dirstelėjo į dailininką, nedrąsiai 


jam šyptelėjo ir nuskubėjo tolyn. 


Rytojaus dieną į trobą įvirto ponia Lemont, nešina 
puikiomis naujienomis. 

— Pas mus atvyko garsus dailininkas. Jis tapys mūsų 
apylinkes, — pranešė. Žili plaukai po kepuraite buvo iš- 
sitaršę, skruostai su duobelėmis įraudę nuo skubėjimo ir 
jaudulio. — Garsus dailininkas! Čia, pas mus! Nuostabu, 


ar ne? 

Bertą užliejo nekantri nuojauta, ar tik čia nebus tas pats 
dailininkas, kurį buvo sutikusi vakar. Gal nutaikys progą 
ir pamatys, kaip jis tapo? Prisiminė savo motiną, kaip ji 
vieną dieną grįžo iš kelionės po Ruaną ir ilgai pasakojo apie 
meną. Parodė Bertai dailininko Ingro nutapyto paveikslo 
miniatiūrą. Jis vadinosi „Didžioji Odaliska“. 

— Man sakė, kad šitas paveikslas primena mane. Juk tai 
nesąmonė, ar ne? — čiauškėjo motina, įdėmiai žiūrėdama 
į paveikslą. 

Berta pažvelgė į miniatiūrą. Čia buvo nutapyta nuoga 
moteris, atsukusi nugarą į žiūrovą. Bertai visai neatrodė, 
kad ji panaši į jos motiną. 

— Dailininkai - labai aistringi ir įžvalgūs žmonės, — kal- 
bėjo ši. - Mano draugas Leonas - meniškos sielos, nors 
šiaip jis tik paprastas tarnautojas. 

— Ar šitas paveikslas jo? — paklausė Berta. 

— Deja, tik labai turtingi įstengia savo sienas dabinti 
tikrais meno kūriniais. O ponas Leonas vos sukrapšto 
užuolaidoms, - nusijuokė motina. 

— Bet, mama, mes juk turime paveikslų, — neatlyžo 
Berta. 

— Kvailiuke, čia tik varganos, apgailėtinos kopijos, — at- 


šovė motina. 


— Ir kas gi tas garsus dailininkas? — paklausė senelė Bo- 
vari. Ji sėdėjo prie stalo ir blizgino sidabrinius stalo įran- 
kius, kuriuos Berta rytą buvo ką tik nušveitusi. 

— Ponas Žanas Fransua Milė. 

— Nesu tokio girdėjusi, — atsakė senelė, tarsi jos galvoje 
vilktųsi ilgas garsių dailininkų pavardžių sąrašas. 

— O taip, dar ir koks garsus. Jo paveikslai kainuoja 
tūkstančius, — entuziastingai tauškė ponia Lemon, aiškiai 
džiūgaudama, kad įkirto savo draugei. Berta įnikusi šveitė 
grindis toj pačioj vietoj. Nenorėjo praleisti pro ausis nė 
vieno viešnios žodžio. — Tačiau, - tęsė ponia Lemont, — 
įdomiausia yra tai, ką jis tapo. 

— Ir ką gi jis tapo? — paklausė senelė Bovari, nerody- 
dama jokio didesnio susidomėjimo, tik stengdamasi ne- 
nutraukti pokalbio. 

— Oi, gan keistus dalykus: šienaujančius, sėjančius ir 
atokaitoje prisnūdusius valstiečius. Jis nutapė net seną Renė 
Leforžė arklį, drebiantį sau po užpakaliu krūvą mėšlo. 

— Nesu girdėjusi tokių keistenybių, — senelė sviedė ant 
stalo skeperą, su kuria blizgino. 

— Renė sakė, tas dailininkas jam dosniai sumokėjęs 
už sugaišintą laiką, — pridūrė ponia Lemont, nukeldama 
pyrago lėkštės dangrį ir žiūrėdama, ar dar liko ko pakrams- 
noti. 

— Jeigu jis toks garsus, tai ko tapo tik valstiečius ir senus 
kuinus? Kodėl nesėdi Paryžiuje ir neteplioja kartu su kitais 
garsiais dailininkais? 

Ponia Lemont nežinojo, ką jai atsakyti. 

— Kam gaišti laiką! Menas tik turčiams, jie gali sau 
tai leisti, — purškavo senelė Bovari. Paskui, tarsi tik dabar 
pamačiusi Bertą, užriko: - Nestypsok čia, atnešk poniai 
Lemont ko nors atsigerti. Po tokios kelionės ji turbūt labai 
ištroškusi. 

— O, ne, aš neištroškus, — atsakė ponia Lemont. - Bet 
jeigu turėtum gabalėlį sūrio su duona, tai suvalgyčiau, nes 

nuo ryto nieko burnoj neturėjau, — ir patapšnojo sau per 
riebų pilvą, tarsi per mylimą augintinį. 

— Kai arneši poniai Lemont ko nors užkąsti, būk gera, 
atkreipk dėmesį į dulkes mano miegamajam. Jų ten pri- 
sikaupė tiek, kad naktį vos neuždusau, — bėrė Bertai nu- 
rodymus senelė. 

Galėjai ir uždusti. Berta giliai atsiduso ir pasiėmė pa- 
šluostę dulkėms valyti. Be reikalo klausėsi apie dailininką 
ir jo paveikslus. Visa tai tik dar skaudžiau priminė, koks 
nykus ir skurdus jos gyvenimas, kai dienos veja viena kitą 


pilkuose dulkynuose. 


Kitą rytą šluodama kiemą Berta baisiai pyko, kad žąsys 
pinasi po kojom ir ji turi prie jų taikytis. 

— Drožk šalin, kvailas paukšti, —- užriko mosuodama 
šluota. 

— Bet aš ką tik atvykau, panele. 

Berta pakėlė galvą. Ponas Milė tarsi iš dangaus nukrito. 
Mergaitė nuraudo ir pasitaisė ant galvos skarelę. 

— Oi, pone, aš jūsų nemačiau. 

Toks didelis, o atėjo taip tyliai. 

— Ar negalėčiau atsigerti? Diena velniškai karšta. 

— Žinoma, gerkit kiek tik norit, — tarė ji paduodama ki- 
birą. Jis pasilenkė virš šulinio, kuris stovėjo vidury kiemo, 
ir giliai įkvėpė. 

— Ak, kaip gardžiai kvepia tyras kaimo vanduo. 

Pro pravertą langą Berta matė virtuvėje prie stalo sė- 
dinčią senelę ir raitančią skaičius savo namų ūkio kny- 
goje. Ji labai nemėgo, kai kas nors trukdydavo jai „vesti 


apskaitą“, kaip ji pati sakydavo. Berta priėjo prie lango ir 
sukosėjo. 

— Neturiu laiko, - nepakeldama galvos atsakė senelė. 

— Senele, pas jus atėjo ponas Milė, nori susipažinti, — 
pranešė Berta, sukiodama rankose šluotos kotą. 

— O kam jis man reikalingas? — atrėžė ji, vis nepakel- 
dama galvos. 

— Ponas Milė — tas garsus dailininkas, apie kurį kalbėjo 
ponia Lemont. 

Ponia Bovari nuleido ant stalo pieštuką. Berta paste- 
bėjo, kad prieš savo valią — tebūnie tai menas ar ne - senelė 
vis tiek susidomėjo. 

— Na, neleisk jam kepti lauke tokioj kaitrioj saulėj. 
Vesk vidun. 

— Ak, jau įžvelgiu šiokią tokią pažangą, — tarė ponas 
Milė. Šypsodamasis jis palietė Bertai petį ir nusekė paskui 
ją į namą. 

— Kuo galėčiau jums padėti, pone? — paklausė senelė, 
kai Berta juos supažindino. 

Ponas Milė nusiėmė skrybėlę ir stovėjo laikydamas ją 
rankose. Nors jis ir garsus dailininkas, bet Berta matė, kad 
jis puikiai moka tinkamai elgtis su tokiomis moterimis, 
kaip jos senelė. 

— Prašyčiau jūsų leidimo nupiešti jūsų anūkę su 
karve, - tyliu balsu prabilo jis. 

— Ta karvė mano, - suskubo užbėgti už akių senelė, 
akivaizdžiai nenorėdama praleisti progos pasipuikuoti tu- 
rima nuosavybe. — O Berta turi iki kaklo darbų ir pareigų. 
Jai nėr kada pozuoti jūsų paveikslams. 

— Aš mielai jums sumokėsiu už jos sugaištą laiką, — pa- 
žadėjo ponas Milė ir mirktelėjo akį Bertai. Ši jam šyptelėjo 
ir nunarino galvą. Abu tylėjo, lyg būtų slapčia susimokę. 
Nors neaišku, dėl ko. 

— Šit kaip? Ir kiek gi jūs man mokėsite? - paklausė jau 
kiek pagyvėjusi senelė. 

— Ar jums tiktų trys frankai už dieną? 

— Už šešias dienas per savaitę? — vėl paklausė imdama 
pieštuką suskaičiuoti frankus. Ponas Milė linktelėjo. — Iš 
viso bus aštuoniolika frankų per savaitę. Bergi tai nesą- 
monė. Kodėl sumanėte ją piešti? Juk ji paprasta valstietė. 

Berta jautėsi taip, lyg būtų gavusi antausį. Jos skruostai 
nukaito. 

— Kaip tik dėl to, — atsakė ponas Milė. — Aš tapau bū- 
tent valstiečius. 

Maldauju, sutik, būk gera! 

— O paskui tuos piešinius parduodat, pone? - klau- 
sinėjo ponia Bovari, nė nesistengdama slėpti savo skep- 
ticizmo. 

— Taip, ačiū Dievui. Nors, atvirai sakant, didesnę pa- 
klausą turi individualūs portretai. Visgi mano didžioji 
aistra yra kaimo gamtovaizdis ir jame plušantys žmonės. 

— Tuomet Berta tegu pirma baigia savo darbus, o tada 
stoja jums pozuoti, — šnarpštelėjusi nosimi sukomandavo 
senelė. 

— Nebijokit, jos darbams aš netrukdysiu. Iš tiesų tai 
mano tikslas ir yra nupiešti Bertą, dirbančią įprastinius 
ūkio darbus. Štai, — tarė jis išsitrraukdamas iš liemenės ki- 
šenaitės pinigų kapšelį. - Sumokėsiu jums avansu. 

— Palik mus vienus, Berta, — paliepė senelė. Jos veidą 
nušvietė neregėta šypsena. 

Berta nuėjo prie savo darbų. Buvo tikra, kad, jai išėjus, 
senelė tuoj pat persigalvos ir pakeis savo nuomonę, arba 
puls derėtis su ponu Milė, tad šis apsigalvos ir nebenorės 
jos piešti. 

Netrukus ponas Milė išėjo iš trobos. 

— Rytoj pradedam. Žinot, panele, jūs esat nepaprastai 
daili. Daug žavesnė ir už savo gražuolę karvę, —- pasakė jis 
ir kilstelėjo skrybėlę. Bertą išpylė raudonis. Dar niekas 
nebuvo jai to sakęs. Gražuole vadino tik jos motiną. Jų 
kukliuose namuose viskas buvo skiriama ir daroma tik 
dėl motinos grožio. Tarsi ji būtų mažas vaikas, kurį reikia 
maudyti, paikinti, gražiai rengti, o svarbiausia — skirti daug 
dėmesio. Berta niekada nebūtų apibūdinusi savęs žodžiu 
„graži . 

Ponas Milė žiūrėjo į ją ir šypsojosi. Bertai iš jaudulio 
sugniaužė krūtinę. Nusisukusi nuo jo pasilenkė ir pagriebė 
nuo žemės akmenį. Buvo taip susijaudinusi, kad priglaudė 
akmenį prie lūpų ir vos neatsikando, bet staiga sumojo, kad 
čia ne obuolys. Susigėdusi nulėkė į svirną ir pasislėpė. 


— Iki rytojaus, — išgirdo šūktelint poną Milė. 


Kitą rytą, išėjusi melžti Selestės, Berta labai nustebo, 
pamačiusi kieme jau jos laukiantį poną Milė. Jis buvo at- 
sinešęs nedidelę medžiaginę kėdutę, kurią pasistatė svirno 
kampe. Atsisėdo, išsiėmė piešimo sąsiuvinį, dėžutę an- 
glinių pieštukų ir tuoj pat kibo į darbą. 


— Kurjūsų dažai? 

Berta buvo įsitikinusi, kad garsus dailininkas turi piešti 
aliejiniais dažais. Ji jau dabar įsivaizdavo savo portretą 
dailiuose auksiniuose rėmuose. Prisiminė tas kelias žavias 
namie turėtas paveikslų kopijas, kol tėvo kreditoriai neat- 
vyko ir susirinkę visų neišsivežė. Pamena, rėmai tada buvo 
kone gražesni už juose įrėmintus paveikslus. 

— Čia tik eskizai, — paaiškino ponas Milė. — Paveikslas 
gimsta gerokai vėliau. 

Berta liko nepatenkinta, kai dirstelėjusi dailininkui per 
petį pamatė, ką jis nupiešė. Ten buvo tik kelios padrikos 
linijos, brūkštelėtos skersai išilgai, labai neaiškiai atkurian- 
čios jos siluetą. O karvė, turinti vaizduoti Selestę, buvo 
pernelyg liesa. 

— Na kaip? — paklausė dailininkas, mažuoju piršteliu 
šešėliuodamas juodas linijas. - Ką manote, panele Berta? 

— Manau, turite tęsti savo darbą, — atsakė ji ir susidėjo 
ant krūtinės rankas. 

Jis pradėjo taip garsiai ir smarkiai juoktis, jog Berta 
išsigando, kad jis nenuvirstų nuo savo kėdutės. Ji džiaugėsi, 
kad pavyko pralinksminti dailininką. Berta neprisiminė, 
kad būtų kada nors tą dariusi. Tai jai kėlė keistą įtakos 
jausmą. Mergaitei ėmė patikti pozuoti, ji nebesuko galvos, 
ką pasakyti ar kaip pasielgti. Po kiek laiko dailininkas stab- 
telėjo piešęs. 

— Kodėl gyveni pas senelę? Kur tavo tėvai? — paklausė. 

— Jie jau mirę. 

— Ak, vargšelė. Užjaučiu. 

Rudose jo akyse sužibo užuojauta. Staiga jai kilo stiprus 
noras pulti prie šio vyro ir šiltai apkabinti. Įsivaizdavo save, 

keliaujančią kartu su juo po kaimus, nešančią jo kėdutę, 
padedančią ieškoti įdomių objektų tapybai, gal net pačią, 
besimokančią piešti. Jis išmokytų ją suprasti meną ir ta- 
pybą. Ji labai gabi ir greitai visko išmoktų. 

Anksčiau ji labai žavėjosi medicina, bet tėvas būdavo 
pernelyg užsiėmęs ir neturėdavo laiko atsakinėti į jos 
klausimus. Jeigu nelakstydavo pas savo ligonius, tai sė- 
dėdavo savo klinikoje ir ieškodavo atsakymų į sudėtingus 
medicinos galvosūkius. Ji aiškiai prisimena vieną dieną, 
kai tėvas įpuolė į virtuvę, kur ji su Felisite skuto bulves, 
ir sušuko: 

— Man regis, atradau būdą, kaip išgydyti šleivojimą. 

— Oi, tėti, kaip džiugu. O kas yra šleivojimas? 

Ber ji atsakymo nesulaukė, nes tėvas iškart dingo iš 
virtuvės. Tada ji prisiminė tylų vaikiną, vardu Ipolitas. Jis 
šlubčiodavo miestelio gatvėmis, mesdamas į priekį savo 
bjauriai susuktą koją. Tėvas kelias savaites bandė įkalbinti 
vaikį leistis operuoti nesveiką pėdą. Berta trynėsi šalia tėvo, 
tikėdamasi dirstelėti į jo sumanytą chirurginę operaciją, 
bet jis užtrenkė duris jai prieš nosį. 


Tądien po pietų Milė nuėjo kartu su Berta prie upelio 
girdyti Selestės ir piešė ją tenai. Berta pastebėjo, kad šįkart 
jis naudoja skirtingų spalvų popierių ir piešia juoda an- 
glimi. Jam baigiant eskizą, Berta dirstelėjo per petį. Ir vėl 
ji neišvydo jokių panašumų tarp savęs ir ten pavaizduotos 
moters figūros ar tarp prakaulios karvės ir jos Selestės. 

— Ir iš šito kada nors bus paveikslas? - paklausė ji, gin- 


dama nuo savęs musę. 

— Taip. Tai bus nepaprastai gražus darbas, — atsakė 
Milė, brūkšniuodamas anglimi rauplėtą popierių. Mikliais 
rankos judesiais jis nupiešė dar tris karves. 

— Betgi čia yra tik viena karvė, - pastebėjo Berta. 

— Tai vadinama menine išmone, panele Berta, — paaiš- 
kino jis. Pakėlęs lapą, primerktomis akimis įdėmiai žiūrėjo 
į piešinį. Paskui paėmė raudoną kreidutę ir vietoj šiurkščių 
drobinių marškinių nupiešė jai rausvą palaidinukę. Tada į 
rankas įdėjo ilgą medinę vytį. Gindama Selestę, ji niekada 
tokių dalykų nesinešioja, nes jie išgąsdintų karvę. 

— Jeigu jūs piešiat, ką norit, tai kam tada ieškot pozuo- 
tojų? Kodėl nepiešiat iš vaizduotės? 

— Menininkas kuria iš vaizduotės, bet įkvėpimo se- 
miasi iš aplinkos, — atsakė jis nuleisdamas piešinį. — Ne- 
matydamas realios aplinkos, neturėčiau ko vaizduoti savo 
paveiksluose. 

Jis kalbėjo su ja taip, tarsi su sau lygia pašnekove, ir 
ji vėl prisiminė tėvą. Jis labai didžiavosi atlikęs Ipolitui 
kojos operaciją. Netrukus ji išdrįso paklausti, kaip laikosi 
jo laimingasis pacientas. 

— Tėti, kaip Ipolito pėda? Jis turbūt labai džiaugiasi, 
kad gali vėl normaliai vaikščioti. 

Tėvas ilgai ir įdėmiai žiūrėjo į ją, veide buvo matyti 
didžiulis nusivylimas. Paskui netaręs nė žodžio apsisuko 
ir išėjo iš kambario. Iš kur ji galėjo žinoti, kad prabėgus 
vos savaitei po operacijos pacientui prasidėjo gangrena ir 
jis mirė? 

- Jūs pats galite kurti aplinką, — tarė Berta ponui Milė. 


Staiga ji pasijuto labai drąsi ir išmintinga. 

— Aš taip ir darau, panele Berta. Jūs puikiai suvokiate 
meną. Mes juk visi mokame kurti mus supančią aplinką, 
tiesa? Turbūt dėl to aš ir tapau dailininku. Bet kad galėtum 
piešti, nebūtina būti dailininku. Tereikia tik pasitelkti tur- 
tingą vaizduotę. 

Jis ilgai žiūrėjo į Bertą, paskui nusisuko į savo piešinį. 
Nykščiu patrynė linijas, vaizduojančias išdidžią karvę. 

— Iš tiesų tai man labiau patinka piešti nei tapyti. Pieš- 
damas aš leidžiu reikštis savo vaizduotei. O tapau tik dėl 
to, kad turėčiau ką parduoti. Už piešinį didelių pinigų 
niekas nemokės. Ber aš tikiu, kad kada nors mano piešiniai 
sulauks didesnio pripažinimo nei tapybos darbai, — suvai- 
tojęs ištiesė nugarą. — Oi, pirmai dienai turbūt jau užteks. 
Tai iki rytojaus, panele? 

— Taip, iki rytojaus. 

Berta nusišypsojo jam per petį ir nusivedė Selestę 
namo. Jai atrodė, kad iki rytojaus — ištisa amžinybė. Kaip 
nuostabu pasitelkus vaizduotę popieriuje piešti tai, ką nori. 
Berta svajojo, kad ponas Milė nusisamdytų ją iš senelės, ir 
ji visą likusį gyvenimą dirbtų jam modeliu, abu kalbėtųsi 
apie meną, kūrybą. 


Netrukus ponas Milė pasidarė Bertai kaip šešėlis, ir ji 
įprato regėti jį, sekiojantį iš paskos su savo maišeliu piešimo 
reikmenų ir kėdute visur, kur tik ji eidavo. 

Vieną dieną jis pasivijo ją, bežengiančią į trobą. Berta 
nešė du sunkius, pilnus vandens kibirus, kuriuos ką tik 
pasėmė iš šulinio. 

— Palauk, sustok, — paprašė jis ir išsitraukė iš drobinio 
maišo, permesto per petį, piešimo aplanką ir grafito pieš- 
tuką. 

— Bet, pone, - suniurzgė ji, - man labai sunku. Ar ne- 
galėčiau pirma išpilti vandens? 

— Aš kaip tik ir noriu nupiešti tave su pilnais kibirais 
vandens, nuo jų svorio įsitempusias tavo rankas, skaus- 
mingą veido išraišką. „Plušanti valstietė“, — tarė jis, jau iš 
anksto sugalvojęs būsimam piešiniui pavadinimą. 

— Nebeišlaikau, — ištarė ji ir paleido ant žemės kibirus. 
Vanduo šliūkštelėjo, liko tik pusė. 

— Oi, dovanok man, nepagalvojau, — atsiprašė daili- 
ninkas. Padėjo ant žemės piešimo lapą, o ant jo pieštuką. — 
Eikš, padarysiu, kad neskaudėtų, - jis uždėjo rankas jai ant 
pečių ir ėmė švelniai masažuoti raumenis. Jausmas buvo 
malonus, bet ji vis tiek išsisuko nuo jo rankų. - Atsiprašau. 
Per daug paspaudžiau, panele? 

— Ne, ne, - atsakė ji, čiupdama į rankas kibirus. — Viskas 
gerai, — jos veidas degre degė, bet jis, regis, to nepastebėjo. 

— Jūs puikus modelis, panele Berta. 

- Ašvis tiek nesuprantu, pone. Kodėl jūs piešiat mane, 
vis dirbančią nuobodžius ūkio darbus? 

— Tavo darbas itin garbingas. Negi tu šito nesupranti? 

Berta papurtė galvą. Jai atrodė, kad jam truputį cvankt. 
Ji svajojo iš šitos katorgos ištrūkti, o jis visą savo talentą 
eikvoja sunkiem darbam pavaizduoti popieriuje. 

— Mano tėvas ir senelis irgi buvo valstiečiai, — pra- 
kalbo jis. — Jie tikėjosi, kad aš perimsiu jų ūkį Gračyje, — 


jo žvilgsnis nuklydo į tolius. — Žemėje ten, rodos, augo 

akmenys, o ne javai. Galiausiai jie sukrapštė visas savo 
santaupas, atidavė man ir išleido mokytis meno. Aš taip 
ir negrįžau į tėviškę. Užtat ėmiau piešti kaimo gamtą ir 
žmones, kad atiduočiau duoklę savo šaknims ir pagerbčiau 
savo artimuosius. 


Bertai patiko mintis, kad ji atlieka garbingus darbus. 
Nebe taip skaudėjo pritrintos pūslės ir nuvargę raumenys, 
ką teko patirti iš pradžių, vos atvykus gyventi pas senelę. Jai 
patiko, kad dailininkas kalba su ja kaip su sau lygia. Spėjo, 
kad taip yra dėl to, jog jis nieko nežinojo apie prastą jos 
motinos reputaciją. Ponas Milė piešė Bertą be paliovos: 
melžiančią Selestę, mušančią sviestą, nešančią iš šulinio 
vandenį, genančią prie upelio žąsis, per karštymerį besiil- 
sinčią šieno kupetoje. Vieną vakarą net atėjo į trobą piešti 
jos, adančios kojines žibalinės lempos šviesoje. 

Senelė, taip aršiai bijojusi palikti ją su Renardu vienus 
bent porai minučių, nė trupučio nesijaudino dėl pono 
Milė, kasdien ištisas valandas leidžiančio Bertos draugijoje. 
Tai, kad jis dosniai jai mokėjo už Bertai skiriamą laiką, 
aišku, padėjo susilaikyti nuo bet kokių prieštaravimų. 
Be to, jis buvo gan patrauklus. Senelė neliko abejinga jo 
tamsaus gymio išvaizdai, šiltam žvilgsniui ir neįprastam 
žavesiui. Susipažinus su ponu Milė, regis, net pasikeitė 
jos požiūris į meną. Kas rytą jažn atvykus į ūkį, ji būtinai 
užvesdavo kalbą apie jo darbą. 

— O, ponas Milė. Kaip sekasi tapyti? — klausinėdavo 
ji, viena ranka braukdama per prijuostę, kita kišdama po 
skarele išsipešusius plaukų galiukus. 

— Nagi puikiai, ponia, - atsakydavo jis, nė nebandy- 
damas jai aiškinti, kad jis piešia, o ne tapo. 

— O kaip Berta? Ar jūsų klauso? 

— Ji yra nuostabiausias modelis, — atsakydavo jis. 

— Jeigu neklausys, iš karto man sakykit. Ta mergiotė su 
charakteriu. Paveldėjo iš savo motinos. 

— Jei reikės, pats paimsiu vytę, — pajuokavo ponas Milė 
ir mirktelėjo akį Bertos pusėn. 

Senelė nesuprato, ar jis pokštauja, ar kalba rimtai. 
Laimė, nusuko kalbą. 

— Jei kartais reiktų moteriškesnės figūros, tai gal ir aš 
sutikčiau, — droviai pasisiūlė senelė. 

— Ačiū, ponia Bovari. Ko gero, iš tiesų prireiks. 

Senelė patenkinta nusišypsojo. 


Po kelių savaičių ponas Milė ištesėjo Bertos senelei 
duotą žodį. Vieną rytą jis atvyko labai anksti ir sustojo 
virtuvės tarpduryje. Berta tuo metu kieme bėrė vištoms 
ir žąsims grūdus. Rytas buvo karštas. Nuo laukų kilo len- 
gvas rūkas. Drėgnam rytmečio ore tvyrojo sumišęs šieno, 
kiaulių ir prinokusių obuolių kvapas. 

— Ponia Bovari, norėčiau pasinaudoti jūsų dosniu pa- 
siūlymu, — tarė jis senelei. 

— Tik tarkite žodį, pone Milė. 

Berta pyko, kad senelė užims jos vietą šalia pono Milė 
ir taps jo modeliu. Įširdusi spyrė klumpe apauta koja žemės 
grumstą. Išsigandusios vištos ir žąsys pakriko į pašalius. 

— Mano piešiniui reikia dar dviejų žmonių. Gal sutiktų 


man patalkinti ir jūsų draugė ponia Lemont? 

Berta sviedė ant žemės tuščią lesalo kibirą. Senelė 
taip įdėmiai bendravo su ponu Milė, kad nepastebėjo jos 
pykčio protrūkio. 

— Negaliu atsakyti už ponią Lemont, bet manau, kad 
ji sutiks. O aš pati mielai priimsiu jūsų prašymą. Kaip 
mums apsirengti? — paklausė, sukdama kuodelin išsipe- 
šusius plaukus. 

— Apsivilkite pačiais paprasčiausiais ir patogiausiais rū- 
bais, kokius turite, — atsakė jis. - Ar pakalbėsite už mane 
su ponia Lemont? - ponas Milė susirinko savo piešimo 
reikmenis. 

— Žinoma. 

— Sutariam poryt? — pirštų galais palietė skrybėlės 
kraštą. 

— Kaip pasakysit, pone, — atsakė senelė nežymiai tūp- 
teldama. 

Po dviejų dienų senelė ir ponia Lemont jau mindžikavo 
kieme, laukdamos atvykstančio pono Milė. Abi buvo apsi- 
rengusios puošniausiom savo sukniom. Ponia Lemont pa- 
sidabino mėlyna atlaso suknia su gausiai kaspinais puoštu 
kikliku ir prie suknios priderinta skrybėlaite, apsiūta juodu 
aksomu ir papuošta juodu gėlės žiedu ant šono. Bertos 
senelė apsivilko tamsiai raudoną, panašią į balinę suknią su 
plačiu pūstu sijonu, išpuoštu juodais karoliukais ir juodo 
gipiūro raukiniais dantytais krašteliais. Jos kiklikas buvo 
toks siauras, kad vargšelė vos begalėjo kvėpuoti. Vietoj 
skrybėlaitės ji buvo užsidėjusi puošnų galvos apdangalą 
iš plunksnų, o plaukai buvo sugarbanoti ir sukelti į viršų. 
Ant rankų užsimovė juodas gipiūro pirštines ir laikė pakė- 

lusi sijoną, kad neišteptų palankų į ant žemės pridrabstytą 
mėšlą ir sutryptą šieną. 

— Berta, čiupk šluotą ir iššluok, — paliepė senelė, baks- 
nodama pirštu ten, kur stovėjo. 

Berta jau žiojosi jai atsikirsti, bet susilaikė. Ir ką jai 
pasakysi? Juk čia senelės namai, čia jos pasaulis, po galais. 
Bet ji pasiglemžė vienintelį savo dukraitės malonumą. 

— Kaip įspūdinga, tiesa? - džiūgavo ponia Lemont. — 
Mus tapys garsiam paveikslui. 

Kai Berta sugrįžo su šluota, ponas Milė jau stovėjo prie 
vartelių ir kraipydamas galvą garsiai juokėsi. 

— Oi, mano mielos ponios, nieko nebus. Bijau, kad 
prašovėt pro šalį. 

— Kodėl gi? — nustebo Bertos senelė. - Čia pati ge- 
riausia mano išeiginė sunkia. 

— Va čia ir visa bėda, — atsakė jis. — Juk liepiau apsi- 
rengti ką nors paprasto ir patogaus. Nesakyčiau, kad jums 
šis rūbas patogus, mieloji ponia. Nors, turiu pripažinti, 
abi atrodot itin elegantiškai. Netgi per daug elegantiškai 
tokiam kukliam mano piešiniui. 

— Bet mus vis tiek tapysite, tiesa? — nenusileido se- 
nelė. 

— Pirma nupiešiu eskizą, o paskui tapysiu paveikslą, — 
paaiškino didis meistras. —- Būkit malonios, eikit ir per- 
sirenkit pačiais paprasčiausiais drabužiais, o tu, Berta, 
tuotarp nubėk ir atsinešk nešvarių skalbinių ir keletą ve- 
lėtuvių. 

Berta vos laikėsi nesusijuokus. Ponas Milė, kasdien 
trokštantis piešti sunkiai plušančius kaimo žmones, šian- 


dien nutarė įamžinti skalbėjas. Berta vylėsi, kad senelė 
nesutiks persirengti, bet smarkiai nustebo ir netgi truputį 
nusivylė pamačiusi, kad ši ruošiasi paklusti pono Milė 
prašymui. 

Ponia Lemont pasiskolino iš draugės seną suknelę, 
abi persirengė ir paklusniai nusekė paskui poną Milė prie 
upelio. Jis nešė skalbinių velėtuves ir savo kapšį su daili- 
ninko įrankiais. Berta atėjo nešina didžiuliu pintu krepšiu 
žlugto. 

Pastebėjo, kad senelė jau buvo bepradedanti abejoti 
„modelio“ darbu. Gerokai linksmesnės prigimties ponia 
Lemont pakluso viskam ir mėgavosi kiekviena šio malo- 
naus nuotykio akimirka. Priėjus prie upės Berta numetė 
ant žemės sunkų skalbinių krepšį. 

— Puiku. Šaunu. O dabar, mielosios damos, prašau jus 
kibti į skalbinius, o aš tuo tarpu pamėginsiu įamžinti jūsų 
kilnų triūsą ateinančioms kartoms. 

Ponia Bovari išsižiojo kažką sakyti, bet skubiai vėl 
užsičiaupė. Ją sužavėjo dailininko žodžiai „ateinančioms 
kartoms“ ir ji ėmė vaizduotis save, nutapytą paveiksle, ka- 
bančiam Luvro muziejuje Paryžiuje. 

Reginys buvo įspūdingas: visos trys moterys sunkiai 
triūsia prie upės su skalbiniais. Bertos senelė stengėsi kaip 
įmanydama smarkiau velėti ant akmens patiestą žlugrą, 
veidas įraudęs, krūtinė sunkiai kilnojas, namie austos 
drobės suknelės viršus įmirkęs prakaitu. Ponia Lemont 
iš visų jėgų stengėsi neatsilikti. Nuo to laiko, kai atvyko 
gyventi pas senelę, Berta pirmą kartą visą valandą džiaugėsi 
tuo, ką regėjo. 

Po gero pusvalandžio įnirtingo velėjimo, skalavimo ir 
gręžimo, Bertos senelė ištiesė nugarą, numetė į vandenį 
paklodę ir tarė: 

— Tikiuosi, jūsų eskizas jau baigtas, pone Milė. Eime, 
Klodina, — atsisuko į ponią Lemont. — Man jau šito... 
šito... meno gana, - pametusios savo skalbinius, abi nu- 
pėdino šlaitu namo. 

Per vakarienę senelė buvo tokia pikta, kad negalėjo nė 
kąsnio praryti. 

— Koks kvailys gali sumanyti pirkti paveikslą, kur nu- 
pieštos upėje skalbiančios moterys? Dedu galvą, kad ponas 
Milė truputį kuoktelėjęs. Jeigu ne tie keli frankai, kuriuos 
jis moka už tavo sugaišrą laiką, tai liepčiau susirinkti savo 
eskizus ir nešdintis lauk. 


— Kodėl tu leidiesi sekiojama to senio? — paklausė Re- 
nardas vieną rytą, kai ji iš kibiro į žalvarinį bidoną pylė ką 
tik pamelžrą Selestės pieną. Berta kilstelėjo galvą ir užmetė 
ant peties kasą, lyg kokį žavų plunksnų šalį. 

— Aš jam pozuoju, - atsakė ji. — Jis dailininkas, o aš jo 
modelis. Be to, — pridūrė Berta, - jis visai nesenas, — pri- 
juostės galu nušluostė bidono kraštą. 

— Jam turbūt per keturiasdešimt, — neatlyžo Renardas. 
Atlupęs nuo sienos skiedrą, nusviedė į svirno vidurį. 

Berta nekreipė į jį dėmesio. Užsikėlė ant peties bidoną 
ir tvirtai suėmė už odinio diržo. Renardas priėjo prie Se- 
lestės, apkabino gyvulį už kaklo ir sušnibždėjo į ausį: 

— Seleste, pasakyk man, kodėl jai labiau patinka kaž- 


koks senis, o ne aš? 


89 


— Nekalbėk su juo, Seleste. Jis kvailas. 

Renardas pratrūko kvatotis. Išpešęs iš Selestės ėdžių 
saują šieno, priėjo prie Bertos ir šiaudo galu pakuteno jai 
kaklą. Laisva ranka ji nustūmė jį į šalį, stengdamasi neiš- 
mesti bidono. 

— Jeigu aš būčiau dailininkas, tai tapyčiau turtingas 
damas. Tikrai nesekiočiau paskui kaimo prastuolę ir ne- 
pieščiau nuobodžių jos atliekamų ūkio darbų, — pareiškė 
jis. Jo lūpose šypsenos nebebuvo. 

— Nieko tu neišmanai, — atšovė Berta ir prisimerkė. Jai 
patiko, kad jis pavydi. Netgi truputį džiaugėsi. 

— Tu jį domini visai ne kaip modelis. Jam reikia kitko, — 
tarė Renardas, įdėmiai žvelgdamas į Bertą. 

— Ką čia pliauški? — ji greitai nusisuko. Pienas sutelius- 
kavo ir truputis šliūkštelėjo jai ant rankos. — Tai menas. 
O tu apie jį nieko nerauki, — ir paniekinamai sučiaupė 
lūpas. 

— Tu pati nieko nerauki. Esi kvaila ir bjauri. 

Renardo žodžiai ją įgėlė. Jie juk draugai. Kodėl Re- 
nardas jai toks žiaurus? 

Vos sulaikydama ašaras, Berta nusisuko ir, netarusi 
daugiau nė žodžio, išėjo iš svirno. Nenorėjo jam parodyti 
esanti taip lengvai užgaunama. Džiaugsmo, kurį ką tik 
jautė, neliko nė kvapo. 


Penktas skyrius 


Naminė drobė 


Tuo metu, kai Berta su ponu Milė grįžo iš ankstyvos ry- 
tinės piešimo sesijos, Renardas mažam senelės darže kratė 
ant lysvių mėšlą. Berta vis dar pyko ant jo dėl vakarykščių 
įžūlių pastabų. Ji labai norėjo Renardui patikti, troško, kad 
jis būtų jai draugas. Tačiau ji atleido vadeles, ir jis tuo pasi- 
naudojo. Staiga Bertai šovė puiki mintis. Dabar ji parodys 
Renardui, kas yra kvailas ir nieko neraukia. Pasivedėjusi 
dailininką į šalį, sušnibždėjo jam į ausį. 

— Pone Milė, ar nemanote, kad Renardas būtų jums 
puikus modelis? 

Ji jautė, kad dailininkui patinka vargani valstiečiai, o 
kas galėtų šią akimirką atrodyti varganiau, nei iki kelių į 
mėšlą įsibridęs Renardas? 

— Puiki mintis, - sušuko ponas Milė ir net suplojo 
rankomis. Pasidėjęs ant žemės kėdutę ir savo krepšį su 

piešimo įrankiais bei saugodamasis, kad neįmintų į mėšlą, 
priėjo prie dirbančio vaikino. 

— Atsiprašau, jaunuoli, - prabilo šluostydamasis išra- 
sojusią kaktą. 

Renardas nudavė nieko negirdėjęs ir toliau darbavosi 
su šake. 

— Ar galiu jus patrukdyti, mielas pone? — atsiklausė 
dailininkas. 

Renardas piktai pažiūrėjo į jį. 

— Kas yra? 

— Ar neleistumėte man jus nupiešti? — dailininkas pe- 
šiojo barzdą, laukdamas atsakymo. Berta nusisuko, kad 
Renardas nepastebėtų jos šypsenos. Jinai žinojo puikiai, 
jog Renardas netrukus taps dar vienu pono Milė modeliu. 
Oi, kaip jam tai nepatiks. — Aš mielai jums sumokėsiu už 
jūsų laiką. Jums nieko nereikės daryti, tik toliau dirbti 
savo darbą. 

— Jūs norite nupiešti mane, kratantį mėšlą? — nustebo 
Renardas. 

Ponas Milė linktelėjo. Didžiai Bertos nuostabai, Re- 
nardas ne tik neįsižeidė, bet išdidžiai atlošė galvą ir garsiai 
nusijuokė. 


Eskizas gavosi nuostabus. Ponas Milė taikliai pavaiz- 
davo stiprų Renardo kūną, parimusį ant šakės ir užsi- 
svajojusį vidury dienos. Fone Milė dar nupiešė bendrus 
kontūrus medžių jaunuolyno ir du palinkusius žmonių, 
dirbančių mėšlu patręštoje dirvoje, siluetus. Piešinys 
buvo toks tikroviškas, kad Berta kone įsivaizdavo vieną iš 

tų siluetų šaukiant: Renardai, liaukis svajojęs ir kibk prie 
darbo. 

Ponas Milė nupiešė ir daugiau jo eskizų. Dailininkas 
mėgo piešdamas pasikalbėti. Su Renardu jiedu plepėjo 
įvairiausiom ūkinėm temom. 

— Kaip manot, kokio sulauksime derliaus rudeniui 
atėjus? 

Iš pradžių Renardas jam nieko neatsakė, bet Milė at- 
kakliai stengėsi įtraukti jaunuolį į pokalbį. 

— Matau, jūsų dalgis puikios būklės. Ar dažnai tenka 
jį plakti? 

— Mano tėvas turi gerą akmeninę pustyklę, kurią jam 
paliko jo tėvas. Sugaištu vos minutę, ir ašmenys vėl kaip 
peilio, — paaiškino Renardas, braukdamas nykščiu bukąjį 
dalgės galą. 

— Jūs labai stiprus, jaunuoli. Matau tai iš jūsų rankų. 
Tikriausiai galėtumėte ir arklį pakelti, —- Milė pakratė pa- 
vargusias rankas. 

— Gal tik kumeliuką, - atšovė juokdamasis Renardas. 
Berta pajuto, kaip ji irgi ėmė juoktis. 


Vieną gražų rudens rytą, kai dangus buvo ryškiai mė- 
lynas, o laukuose pūtė lengvas vėjelis, ponas Milė paprašė 
Bertos per pietus eiti melžti karvės ant kalvos, nuo kurios 
už daug mylių matyti vandenynas. Nuo senelės namų iki 
kalvos geras pusvalandis kelio. 

— Šiandieną aš piešiu pastelėmis, — pasakė dailininkas. 
Išvyniojęs blyškiai melsvo popieriaus lapą, pritvirtino jį 
prie molberto. 

— Pastelėmis? — nustebo Berta ir kilstelėjo galvą nuo 
Selestės. 

— Spalvotomis kreidelėmis, — paaiškino jis. - Radau savo 
seną dėžutę. Jau ilgokai nieko nepiešiau pastelėmis. Turbūt 
jau ir pamiršau, kaip tai daroma, — užvertęs galvą žiūrėjo į 
dangų, lyg mėgintų nustatyti, kokio jis mėlynumo. — Bet 
šiandien kaip tik tokia diena, kai norisi piešti spalvomis. 

Tądien eskizui prireikė daugiau laiko nei įprastai. Pa- 
baigus melžti, ponas Milė prašė jos dar ilgokai pasėdėti ant 
savo trikojo. Selestė ramiai sau rupšnojo vešlią žolę. 

— Baigta, — pagaliau pranešė jis. Berta atsistojo ir nuė- 
jusi pažvelgė jam per petį. 

— Oi, - sušuko suplodama delnais, - kaip gražu. 

Piešinyje buvo nuostabiai perteiktas žolės žalumas, 
žalsvas vandenyno mėlis ir akinamai žydras dangus. Pa- 
čiam piešinio centre didingai puikavosi Selestė. Jos glot- 
nios linijos ryškioje besibaigiančios vasaros saulėje švieste 
švietė. Tik Berta nusivylė savo pačios atvaizdu piešinyje. Jai 
nepatiko paprastas juodas sijonas, mėlyna drobinė skepeta 
ir balta nemadinga kepuraitė. 

— Kodėl negalėjot aprengti manęs bent jau padoresne 
suknele? — paklausė Berta. — Dabar atrodau taip bjauriai, — 
Berta prisiminė Renardo pastabą. Ji žinojo nesanti bjauri, 
bet, kaip mama sakydavo, „drabužis žmogų puošia“. Žvilg- 
telėjo į save. — Nekenčiu šitų rūbų, - pyktelėjo ir nutraukė 
nuo kaklo šiurkščią skepetą, paskui ėmė ją tąsyti rankomis, 
lyg norėtų suplėšyti. Keista, bet jai norėjosi verkti. Rodės, 
net graži diena nuo jos nusisuko. 

Milė ištraukė iš jos rankų skepetą ir tarė: 

— Atidžiai pažiūrėk ir pasakyk, ką matai. 

— Matau bjaurų, šiurkštų audinį, — atsakė ji. Lūpų 
kampučiai liūdnai nukaro žemyn. 

— Kaip jis vadinamas? 

— Naminė drobė. 

— Taip, — patvirtino jis. — Namie austa drobė. Puikus 
audinys ir gražus jo pavadinimas. Jis gaunamas iš ėriukų 
vilnos, kuri yra karšiama, paskui verpiama, tada vejama į 
rites ir galiausiai audžiama drobė. 

— Man nerūpi, kaip ji gaminama. Vis tiek bjauri, — 
Berta susinėrė rankas ant krūtinės. 

— Mieloji panele Berta, negi nematote? - vėl prabilo 
jis, švelniai pirštu paliesdamas jai skruostą. — Šitas audinys 
gaunamas iš gamtos, sunkiu žmogaus rankų darbu. Dėl to 
jis toks ir žavus. Pakelk prieš saulę ir gerai ištempk. — Berta 
nenoriai padarė kaip liepiama. Pro audinį prasišvietė saulė 
ir buvo matyti suaustos siūlų linijos, lygiai tokios pat kaip 
ir pono Milė piešinyje. 

- Štai kur šito audinio grožis. Nuostabios linijos, ku- 
riančios mus supančios aplinkos grožį, — kalbėjo jis. Bežiū- 
rėdama į audinį, Berta pamatė būrelį žąsų, praskrendantį 
pro auksinį saulės diską. 

— Apsidairyk. Pažvelk į žemę, ant kurios stovime. 

Dailininkas pasilenkė, pasėmė saują žemės ir subėrė 
jai į delną. Čia buvo smulkių kriauklyčių, sauso molio 
grumstelių ir šieno šapelių. 

- Išjos išauga ji, - parodė netoliese augančią obelį, nuo 
prinokusių vaisių nukarusiomis šakomis. — Iš tos pasišiau- 
šusios avies gaunami vilnoniai siūlai, iš kurių buvo išausta 


95 


tavo skarelė, kuria apsigaubi galvą, kad saulė neperkepintų 
tavo protingųjų smegenėlių, - ponas Milė paėmė jos ranką, 
nuvalė nuo jos žemes. — Šios suskerdėjusios rankos melžia 
saldų Selestės pieną. O iš nedailių, šiurkščių mano eskizo 
linijų kada nors išeis nuostabus paveikslas. 

Berdamas šiuos stebuklingus žodžius, ponas Milė suge- 
bėjo pakelti Bertai nuotaiką ir pradžiuginti sielą. Ji iš tiesų 
mylėjo kaimą. Gyvenant su senele kaimas jai teikė didelę 
paguodą. Kiekvieną rytą vos pramerkusi akis pirmiausia 
puldavo prie langelio ir žvelgdavo į akį veriančius laukus. Ji 
dėkojo likimui už ją supantį grožį. Tai jai atstojo kasrytinę 
maldą Dievui. 

— Aš galiu tave išmokyti vieno labai svarbaus dalyko: 
kuo šiurkštesnis audinys, kuo standesnis siūlas, kuo sun- 
kesnis gyvenimas, tuo didesnis atpildo džiaugsmas. Aš tuo 
tikiu visa širdimi, panele Berta. Gal dabar tavo gyvenimas ir 
labai sunkus, bet paskui tu džiaugsiesi savo sunkaus darbo 
vaisiais. Didžiuokis savo sudiržusiom rankom ir nutrintom 
pūslėm, nesigėdyk darbe išlieto prakaito ir visad, visad 
mylėk namie austą drobę. 

Berta davė sau žodį niekada nepamiršti to, ką jai kalbėjo 
ponas Milė. Ji jau dabar įsivaizdavo, kaip bus smagu ati- 
duoti visas jėgas ir pastangas darbui, kurį ji be galo mylės. 
Kažkam gražaus ir kūrybiško, kaip pono Milė menas. Tai, 


galvojo ji, bus jos svajonė. 
— Pone Milė, iš kur jūs žinojote? - paklausė Berta, per- 
vesdama Selestę į kitą pievos plotą. Karvė nuo pozavimo 


kasdien darėsi vis riebesnė ir laimingesnė. 


96 


— Ką aš žinojau? — ponas Milė atlošė galvą ir ėmė įdė- 
miai apžiūrinėti eskizą. Paskui mažuoju piršteliu kelis 
kartus brūkštelėjęs pataisė piešinį. 

— Kaip jūs žinojote, kad iš savo meno galėsite pragy- 
venti? — Berta paėmė iš dėžutės kreidelę ir ėmė volioti tarp 
pirštų. 

— Oi, nieko aš nežinojau. Iš pradžių vos galą su galu 
sudūriau už grašius piešdamas portretus. Bet tai man leido 
tęsti meno studijas. Paskui pradėjau piešti paveikslus, kurie 
ne tik patraukė žmonių dėmesį, bet ir leido gerokai pakelti 
kainą. 

— Kokie tai paveikslai? 

— Rytoj atsinešiu ir parodysiu. O kaip jūs, panele Berta? 
Jūs irgi turbūt turite kokių nors talentų. Na, be to, kad taip 
puikiai rūpinatės Seleste. 

— Man patinka siūti, — visai paprastai atsakė Berta. — 
Tik nemanau, kad tai talentas. Siūti visi moka. To galima 
tiesiog išmokti, — gūžtelėjo pečiais. 

— Skirtumą tarp talento ir gebėjimo apsprendžia žiūrė- 
tojo akis, — atsidusęs jis sunkiai pakilo nuo savo kėdutės ir 
padavė jai į rankas popieriaus lapą. - Eikš, sėsk ir ką nors 
nupiešk. Bijau, kad aš jau mokyti per senas. 

— Ką man piešti? — paklausė ji žvelgdama į daili- 
ninką. 

— Kas tik šaus tavo žavion galvelėn. Tik ne karvę. Šian- 
dien man jau karvių užteks. 

Berta užsimerkė ir išvydo ištisą pievą nuostabiausių 
gėlių, o virš jos - drobinio audeklo raštą. Ji greitai nupiešė 
tai, ką regėjo vaizduotėje, ir padavė ponui Milė. 


— Cha! Taip ir žinojau. Tu išties turi puikią akį. O tai, 


mano mieloji Berta, jau yra talentas. 


Kitą dieną ponas Milė atsinešė nedidelį storą aplanką. 

— Čia yra keletas piešinių, apie kuriuos tau vakar pa- 
sakojau. 

Jis atrišo juodą kaspinėlį, kuriuo buvo surištas aplankas. 
Jame buvo šūsnis nebaigtų eskizų. Juose buvo vaizduo- 
jamos moterys įvairiomis pozomis ir be jokių drabužių. 
Berta skubiai užvertė aplanką, jos veidą išpylė karštis. 

— Nereikia gėdyrtis, panele, čia tik eskizai, - šyptelėjo 
dailininkas. 

— Betgi moterys nuogos! — sušuko ji. 

- Šitaip dailininkas mokosi piešti žmogaus kūną, — pa- 
aiškino jis. 

— Žmonės juk nuogi nevaikšto, - nenusileido ji. — Pa- 
dorūs žmonės nešioja drabužius. 

— Padorumas čia niekuo dėtas, — nusijuokė daili- 
ninkas. - Piešdamas laukuose dirbančius valstiečius, aš 
turiu žinoti, kaip jie laiko kojas, liemenį, kaip juda jų 
rankos, kaip nuo sunkaus darbo sulinksta nugara. Viso, ką 
aš piešiu, pagrindas, yra žmogaus kūnas. Aš turiu smulkiai 
žinoti, kaip juda kiekvienas jo raumenėlis. Tu gal matai 
nuogą kūną, o aš regiu linijas ir formas. 

Berta linktelėjo galvą. Po jo paaiškinimo budistiniai 
eskizai įgavo prasmę. Bet ją vis tiek šokiravo tokia daugybė 
nuogų kūnų. Berta pagalvojo apie savo motiną. Prisiminė, 
kaip ji mėgdavo apžiūrinėti save veidrodyje, sukiodamasi 
tai į vieną šoną, tai į kitą, tarsi norėtų įtikinti save, kad vis 

dar esanti graži. Bertai atrodė, kad grožis motinai teikė 
vien tik galvos skausmą. 

— Norėčiau ir tave, Berta, šitaip nupiešti. 

— Be drabužių? O, ne, pone, negalima. 

Berta nunarino galvą, kad jis nepastebėtų jos raudono 
kaip burokas veido. 

— Suprantu tavo drovumą ir neversiu tavęs daryti to, 
kas tau nepatinka. Bet čia yra menas, Berta. Aš mielai tau 
sumokėsiu, — pažadėjo jis. Berta kilstelėjo smakrą. 

— Sumokėsit man, o ne senelei? 

— Tau. 

— Mokėsit eskizais ar pinigais? — paklausė ji. Rimtam 
veide palengva skleidėsi nedrąsi šypsena. 

Jis jau buvo padovanojęs jai du eskizus. Vieną, kur ji 
melžia Selestę, ir kitą, kur ji sėdi prie verpimo ratelio ir 
bando verpti. Bet, nors ir labai patiko jo eskizai, Bertai 
neapsakomai reikėjo grynų pinigų. Nes ji žinojo, kad pi- 
nigai, jeigu tuščiai neišleisti, gali daryti pinigus. Pinigai 
neša pinigus. Pinigai gali parodyti kelią iš šio nykaus pa- 
saulio ir atverti duris į daug gražesnį naują gyvenimą. Ji jau 
žino, kaip pinigai dirba. Ji matė, kaip ponas Lerė imdavo 
iš motinos pinigus ir grūsdavosi į kišenę. Jo parduotuvėlė 
Forčetės gatvėje vis turtėjo ir klestėjo. Berta prisiminė, 
kaip sykį ėjo su tarnaite Felisite pro kadaise buvusią tokią 
kuklią jo parduotuvę. Ponas Lerė nusipirko kaimyninį 
namą, dvigubai padidino savo parduotuvę, išplėtė verslą 
ir pasididino šalia esantį gyvenamąjį būstą. 

— Hmm, matau, kad ponas Lerė neblogai panaudoja 
jūsų šeimos pinigus, — pastebėjo Felisitė. 

Ponas Milė pašukavo pirštais savo vešlią barzdą ir pri- 
simerkęs įdėmiai žvelgdamas į Bertą tarė: 

— Oho, matau, kad dar ir derėtis mokat. Taip, panele, 
mokėsiu jums grynais. 

— Kiek? — skubiai paklausė Berta. 

Minutėlę pagalvojęs, dailininkas atsakė: 

— Dvidešimt frankų. Tiek aš moku profesionaliems 
modeliams Paryžiuje. 

— Nežinau... 

Berta stovėjo ir kramtė kasos galiuką. Jinai jau įprato 
pasitikėti ponu Milė. Jis kalbėjo su ja ramiai ir santūriai. 
Šalia jo ji jautėsi iš tiesų nesanti kvaila. Tačiau kūnas ne- 
leido skubėti. Pastaruoju metu atrodė, lyg šitas kūnas būtų 
ne jos. Ar ji pasirengusi atiduoti jį meno pasauliui? Berta 
prisiminė miniatiūrinį piešinį, kurį mama jai buvo rodžiusi 
prieš daug metų. Moteris „Didžiojoj Odaliskoj“ buvo visai 
be drabužių, bet neatrodė, kad ji būtų nuoga. 

— Ar pagalvosit? — paklausė ponas Milė. Berta linkte- 
lėjo. 

Ją kankino malonus laukimo jaudulys, sumišęs su 
baime. Juk toks modelių darbas, mąstė ji. Jie nusimeta dra- 
bužius ir leidžia garsiems dailininkams įamžinti jų kūnus 
ateinančioms kartoms. Prisimindama Renardo žodžius, 
Berta pagalvojo, kad bjaurios ir kvailos merginos Milė ti- 
krai neprašytų pozuoti jam nuogos. 

Be to, jis kalbėjo taip, tarsi tai būtų didžiai garbinga. 
Betgi tai ir yra garbinga, tiesa? 


Kitą dieną Berta nuginė žąsis prie vandens. Ponas Milė 
rado ją prie upės. Rugsėjį diena buvo nepaprastai karšta, 


100 


vėsus vanduo gaiviai viliojo. Berta sėdėjo ant kranto ir 
žiūrėjo, kaip pliuškenasi žąsys. 

Ponas Milė prisėdo atokiau ir ėmė piešti. 

— Arjūs turite šeimą? — paklausė ji. 

— Darir kokią! Esu devynių vaikų tėvas. 

— Kurjie gyvena? — Berta numetė akmenuką į vandenį 
ir vos nepataikė į žąsį. Ši piktai sugageno. Berta tempė laiką. 
Jeigu vakar jo pasiūlymas jai atrodė visai nieko, tai šiandien 
ėmė ją bauginti. Berta nenorėjo, kad dailininkas laikytų ją 
kvaila naivuole. Ji taip beviltiškai troško jam pozuoti, kad 
būtų sutikus daryti net ir tai, kas yra ne visai padoru. 

— Jie liko namie su žmona, - atsakė jis. — Mes gyvenam 
netoli Barbizono. 

— Jūs sugebate išmaitinti tokią didelę šeimą vien iš ta- 
pybos? 

Berta pasėmė saują akmenukų ir nusitaikė į gaigalą. 

— Beveik, - krenkštelėjęs atsakė jis. - Mano žmona gali 
išvirti sriubą ir iš kirvio koto. 

— Ar jūsų žmona graži? —- Bertos skruostai užkaito. Ją 
ėmė griaužti pavydas, kad jis turi žmoną ir šeimą, kurių ji 
dar nebuvo mačiusi. 

— Mano Katerina — pati gražiausia moteris pasaulyje, — 
pasigyrė jis ir pakilo nuo kėdutės. — Ateik, parodysiu jos 
piešinį, - paėmęs nedidelį piešimo sąsiuvinį, parodė jos 
portretą. 

Berta pamatė švelnaus, mielo veido moterį. Ji atrodė 
per jauna turėti net devynis vaikus. Vešlūs tamsiai juodi 
plaukai buvo perskirti per vidurį ir suimti į laisvą kuoduką. 


Blakstienos buvo ilgos, antakiai tankūs ir maža, riesta no- 

sytė. Burna daili, lūpos plonos, viršutinė kiek labiau atsi- 
kišusi už apatinę. 

— Labai daili, - pasakė Berta ir atidavė jam sąsiuvinį. 

Dailininkas nusijuokė. 

— Oi, aš niekada nepasakyčiau, kad ji daili. Mano ma- 
žosios Katerinos charakteris — siaubingas, — pasakė taip, 
tarsi labai tuo didžiuotųsi. — Na, panele Bovari, ar pagal- 
vojote apie mano pasiūlymą? 

— Ne, - pamelavo ji. Nuo tos akimirkos, kai jis pa- 
klausė, apie nieką kitą daugiau ir negalvojo. - Jeigu jūs 
man mokėsite, tai aš būsiu profesionalus modelis, ar ne? — 
paskubom uždavė klausimą. 

— Panele Berta, man regis, jūs galėsite būti kuo tik 
panorėsite, — šypsodamasis atsakė jai ponas Milė. 

— Tokiu atveju aš sutinku būti jūsų modeliu, — Berta 
išdidžiai atstatė krūtinę. 

Paskui ji atsistojo ir nuėjo už artimiausio medžio. 
Užėjusi už jo skubiai nusimetė sijoną, palaidinę, apatines 
kelnes ir marškinius, kol nespėjo persigalvoti. Bet ant 
galvos paliko mėlyną skarelę. Valandėlę stovėjo, leisdama 
vasaros vėjeliui švelniai glostyti odą. Dar niekada gyvenime 
nebuvo lauke plikai nusirengusi. Pažvelgė į savo kūną. At- 
rodė, lyg būtų ne jos. Berta turėjo krūtis. Jeigu prieš kelis 
mėnesius toje vietoje buvo tik du maži gumbeliai, tai dabar 
pūpsojo dvi dailios krūtys su dideliais rausvais speneliais. 
Staiga Berta suprato, kad jos kūnas tapo moteriškas. Ir ji 
taip nustebo, lyg jai ūmai būtų išdygę sparnai. Trumpą 
akimirką mergina pamiršo drovumą ir išdidžiai žvelgė į 
savo naujų formų kūną. 

Ponas Milė pašaukė ją: 

— Ateik, Berta, šviesa jau blėsta. 

Berta išėjo iš už medžio. 

— Nuostabu, — pagyrė ponas Milė. 

Dar niekas nėra apibūdinęs jos tokiu žodžiu. 

Staiga jai pasidarė nepaprastai drovu. Greitai atsisėdo 
ant vandens krašto ir priglaudė kelius prie krūtinės, ran- 
komis užsidengė veidą. Manė, jeigu jinai į jį nežiūrės, tai ir 
jis jos nematys. Prisiminė, kaip Renardas matė ją kieme be 
marškinių, o štai dabar ji sėdi priešais poną Milė be jokio 
drabužėlio. Kodėl nejaučia nė menkiausios gėdos? 

— Labai gerai, — tarė jis tyliai. — Pasėdėk štai taip, jei 
gali. 

Piešdamas dailininkas kažką tyliai niūniavo. Prabėgo 
kiek laiko ir Bertai jaudulys atlėgo. Pakėlusi galvą pamatė, 
kad jis visas paniręs į savo darbą. Kartkartėm pakelia akis, 
žvilgteli į ją. Tačiau taip, tarsi jos nė nematytų. Jinai jam 
buvo tiesiog forma, žmogaus siluetas, sudarytas iš linijų 
ir šešėlių. 

— Pone Milė, man reikia pajudėti, — galiausiai ištarė 
ji. - Mano kaulai sustingo. 

— Oi, atsiprašau. Be abejonės. Atsisėsk taip, kaip tau 
būtų patogiausia. 

Berta ištiesė vieną koją, pėdą įmerkė į vandenį. Kitą 
koją sulenkė ir abiem rankom pasirėmė į ją. Dabar jos 
visas kūnas buvo apšviestas saulės, glostomas vėjo ir pono 
Milė kreidutės. 

Nuo vandens dvelkė švelnus vėjelis. Berta žvilgtelėjo į 
spenelius. Šie buvo kieti ir išsišovę. Keista, kad šitie rausvi 

bumbuliukai skirti kūdikiams žindyti. Saiga ji pajuto nepa- 
žįstamą maudulį tarp kojų, skausmingą tempimą, keliantį 
norą paliesti save. Įdomu, ar ponas Milė mato, ką ji dabar 
išgyvena? Ar jis pastebėjo, kad jos speneliai staiga išsišovė 
priekin? Berta dirstelėjo jo pusėn, tačiau jis dirbo taip, lyg, 
jos nematytų. Dailininkui ji tebuvo peizažo detalė. 

Ponas Milė piešė ją keturias dienas. Su kiekviena diena 
Berta vis laisviau jautėsi jam pozuodama. 

— Iš širų eskizų išeis nuostabus paveikslas, — vieną vėlų 
vakarą pareiškė jis. — Kada nors tu tikrai kabėsi muzie- 
juje. 

— Oi, ne, - sušuko ji. - Ką pasakys senelė? — vien nuo 
minties, kad senelė gali pamatyti savo visiškai nuogos du- 
kraitės paveikslą, kabantį viešoj vietoj, jai ėmė kilti pa- 
nika. 

— Nebijok, ji niekada nesužinos. Pažadu. Niekas nė 
nesuuos, kad čia tu. 

— Ko gero, net labai gerai, kad jums nesiseka tiksliai 
piešti veidų, —- pastebėjo Berta. Milė atlošė galvą ir skaniai 
nusijuokė. 

Saulė jau slinko vakarop, ore padvelkė vėsa. 

— Man šalta, pone Milė, - galiausiai pasiskundė 
Berta. 

— Dar kelias minutes, — paprašė jis. 

Kai galiausiai Milė padėjo į šalį savo eskizus, lauke jau 
buvo beveik visai tamsu. Berta apsirengė, keiksnodama 
odą liečiantį sunkų, šiurkštų audinį. Per kelias minutes 
iš dailininko modelio ji vėl virto paprasta kaimo mer- 
gina. 


— Jūs labai gerai pozuojat, panele Berta. 

— Jau vėlu. Senelė mane užmuš, — pasakė ji ir nusku- 
bėjo prieky jo. Bertai dar reikėjo pamelžti karvę ir paruošti 
vakarienę. 

— Nesijaudink, — tarė jis, žingsniuodamas iš paskos. — 
Aš tavo senele pasirūpinsiu. 

Įžengęs į trobą, jis demonstratyviai padėjo ant virtu- 
vinio stalo keturias penkių frankų monetas. 

— Jūsų anūkė uždirbo juos sąžiningai, — pasakė jis. 

Berta kietai sugniaužė kumščius. Čia mano pinigai, 
pagalvojo. Kodėl taip darai? 

— Ak, pone Milė, koks jūs dosnus, — išskydo senelė 
Bovari. Berta matė, kaip ji, stovėdama per šešias pėdas nuo 
stalo, akimis skaičiavo monetas. 

— Tebūnie tai kukli dovana jums ir jūsų dukraitei, — 
Milė pamerkė akį Bertai. 

Senelė prilėkė prie stalo ir susižėrė visas keturias mo- 
netas. Paskui sumetė jas į Kempero vazą, stovinčią ant 
ąžuolinės indaujos. Čia ji laikė pinigus už parduotus kiau- 
šinius ir sūrį. 

— Senele, šitie pinigai mano. Aš juos uždirbau, — vir- 
pančiu balsu ištarė Berta. 

— O kur valgis ir pastogė? Kada paskutinį kartą už juos 
man mokėjai? — atsisukusi į poną Milė šypsodamasi pa- 
klausė: — Kaip einasi darbas, pone Milė? Puikiai? 

— Taip. Manau, kad jau visai nebetoli pabaiga, — atsakė 
jis. 

Kodėl jis manęs negina? Berta norėjo šaukti. Juk jis ža- 
dėjo sumokėti man, o ne jai. 

— Gal ir man parodysite savo eskizus? — paprašė šyp- 
sodamasi senelė. 

— Jūsų ištobulintai akiai juos dar reikia tinkamai pa- 
baigti, - pasakė jis. 

Berta negalėjo sumerkti akių. Jautėsi išduota vyro, ku- 
riuo išmoko pasitikėti. Vidurnakty Berta tyliai nulipo į vir- 
tuvę. Nesiliovė galvojusi apie pinigus, kuriuos pasiglemžė 
senelė. Tai ne vagystė. Tie pinigai mano. Aš juos uždirbau. 
Jeigu ir paims kelis frankus, tai senelė nė nepastebės. Bent 
jau ne iš karto. Berta tyliai priėjo prie indaujos ir įkišo 
ranką į Kempero vazą. Ji buvo tuščia. Senelė buvo išėmusi 
pinigus ir kažkur paslėpusi. Negi manė, kad gali kas nors 
pavogti? Be abejo, juk Berta kaip tik tokia. 


Kitą dieną dangus prasivėrė ir pasipylė lietus kaip iš 
kibiro. Berta pagalvojo, kad per lietų Milė niekur neis, ir 
labai nusiminė. Jai reikėjo susitikti su juo ir paklausti apie 
pinigus. Senelė kartu su ponia Lemont dengtu vežimu išva- 
žiavo į miestelį. leisti mano pinigų už pozavimą, pagalvojo 
Berta. Užbaigusi darbus troboje, nuėjo į svirną iškuopti 
Selestės gardo ir pakreikti šviežio šieno. Renardas įpuolė 
vidun paskui ją. Nusitraukė nuo galvos odinę kepuraitę ir 
nukratė priešais ją, stipriai apraškydamas vandeniu. 

— Liaukis, - suriko Berta, atlošdama galvą. — Dabar 
aš visa šlapia. 

— Nieko, neištirpsi, — atšovė jis ir žnektelėjo ant kaugės 
šviežio šieno. — Eikš, sėskis šalia manęs, — patapšnojo vietą 
prie savęs. 

— Turiu darbo. 

Berta paėmė šakes ir ėmė versti iš gardo sutryptą šieną. 

- Atsipūsk. Senelė juk išvykusi. Mačiau, kaip su ponia 
Lemont išvažiavo į miestą. 

Jo mėlynos akys atspindėjo šviesą. 

— O tu pats ar neturi darbo? - įsisprendusi į šonus 
paklausė Berta. 

— Tik ne tokią dieną kaip ši, - šypsodamasis atsakė 
jis. - Eikš, pažaisim vieną žaidimuką. 

— Kokį? — paklausė ji. 

— Pirma atsigulk ir užmerk akis. 

Ji padarė kaip liepiama. 

— Dabar nusimauk apatines kelnes. 

Berta šastelėjo kaip įgelra. 

— Ką? 

— Ko čia kukliniesi? Ponui dailininkui tai viską nusi- 
rengei. 

— Tu mane matei? — jos veidas degė kaip ugnis. 

— Aišku, kad mačiau. Viską viską, — atsakė jis šypso- 
damasis. 

— Aš taip dariau dėl meno, - teisinosi ji. 

— O mes darysime dėl malonumo. Nagi, Berta, ne- 
bijok, neskaudės. 

Jo balsas skambėjo švelniai ir prašančiai. Paskui jis at- 
sargiai timptelėjo ją už sijono. 

— Pamatysi, tau tikrai labai patiks. 

— Kodėl turiu nusimauti apatines kelnes? 

— Čia toks žaidimas. Aš būsiu gydytojas ir ateisiu tavęs 
gydyti, - pasakė jis. Kažkodėl pasakymas, kad Renardas 
bus gydytojas, ją smarkiai prajuokino. 

— Tau labiau rūpi tas apšepęs dailininkas nei aš. Matau, 
kad veikiausiai būsi net įsimylėjus, — piktai drėbtelėjo jis. 

— Visai ne, — atkirto Berta. Renardas atsistojo, norėjo 
išeiti. Berta sutriko. Nenorėjo, kad jis išeitų. Negi jis sako 
tiesą apie poną Milė? Dailininkas jai skyrė tiek dėmesio. 
Net sakė, kad ji nuostabi. Ji iš tiesų kažką jam jautė, tik ne- 
žinojo, ką. Bet tuo pačiu ir labai nenorėjo užgauti Renardo 
jausmų. Jis jai patiko su tais saulės nugairintais plaukais ir 
dangaus žydrynės akimis. Gal net truputį jį mylėjo. 

— Palaukite, pone daktare. Sakykite, kas man negerai? — 
paklausė Berta. Jis atsisuko ir nusišypsojo. 

— Kol gerai neapžiūrėsiu, nieko konkretaus pasakyti ne- 
galėsiu, — autoritetingu balsu atsakė jis. — O dabar atsigulk 
ir gulėk ramiai, — Renardas pakišo rankas jai po sijonu ir 
atsegė apatines kelnes. 

— Klausau, pone, - stengdamasi nesijuokti atsakė ji. 
Širdis smarkiai plakė. 

Renardas pakėlė drobinės suknelės sijoną ir užvertė 
jai ant galvos. 

— Aš nieko nematau! — sušuko ji. 

— Užtat aš matau, - suėmęs rankomis praskėtė kojas. — 
Ponia, turėjote ateiti pas mane gerokai anksčiau. Liga labai 
rimta. Oi, kokia rimta. 

Berta tyliai prunkščiojo. Džiaugėsi, kad veidą dengia 
sijonas. Renardas ilgai žiūrėjo į ją, paskui abiem rankom 
ėmė liesti jos lytį. Berta pagalvojo apie poną Milė, kaip jai 
buvo gera, kai jis į ją žiūrėjo ir kai vadino gražuole. 

— Ak, kaip gražu, - tyliai sušnibždėjo Renardas. Berta 
stebėjosi, ką gražaus galima ten pamatyti. 

Paskui jis ėmė švelniai braukti pirštais per lytį. Aukštyn, 
žemyn. Aukštyn, žemyn. Vėl užėjo tas pats tempimo 
jausmas, koks buvo apėmęs pozuojant ponui Milė, tik 
gerokai stipresnis. Tai buvo malonus, stiprus skausmas, 
kylantis iš pačių jos vidurių. Norėjosi ir verkti, ir juoktis. 

— Patinka? — paklausė Renardas. Ji linktelėjo, bijodama 
prabilti balsu. - Pasakyk, ar patinka. 

— Patinka. 

Balsas skambėjo neatpažįstamai jos pačios ausims. Prieš 
akis šmėstelėjo vaizdas, kur motina stovi pamiškėje su savo 
meilužiu, jos sijonai užversti ant klubų. 

— O kaip dabar? — jis įkišo jai į vidų piršto galą. 

— Skauda, - sušuko ji ir atstūmė jo ranką. 

— Atsiprašau, — tarė jis, bet kyštelėjo pirštą giliau. 

- Liaukis. 

Jis taip ir padarė. Bet Berta iškart pasigailėjo liepusi 
liautis. Jis vėl pradėjo piršto galu švelniai braukyti per jos 
lytį. Bertai atrodė, lyg ji kažkokiu stebuklingu būdu būtų 
suskilusi pusiau. Toks malonus buvo jo prisilietimas. Vir- 
šutinė, uždengta jos kūno dalis šiame žaidime nedalyvavo, 
o apatinė, gulinti vėsiame, lietumi persisunkusiame svirno 
ore ir atsidavusi smalsiems, landiems Renardo pirštams, 
išgyveno naujus, dar nepatirtus malonius pojūčius. 

— Ar tau šitaip gera? — paklausė jis. Jinai linktelėjo. — 
Pasakyk, - paliepė jis. 

— Taip, — atsiduso ji. — Labai gera. 

— Sakyk: „Ačiū, pone, jūs išgelbėjote man gyvybę“, — 
ji pakartojo, kaip liepiama. — O dabar duok man savo 
ranką, - Berta ištiesė delną. Į jį jis įdėjo kažką, kietą, švelnų 

ir šiltą. Renardas savo ranka apglėbė jos pirštus ir ėmė brau- 
kyti aukštyn žemyn. Aukštyn žemyn. Staiga tas daiktas jos 
rankoje sutrūkčiojo ir iš jo išsiliejo kažkoks lipnus skystis. 
Ji norėjo pažiūrėti, bet nedrįso pakelti galvos. Po kelių 
minučių Renardas atšlijo ir nutraukė jai nuo galvos sijoną. 
Berta pažvelgė į jį. Jo skruostai buvo užkaitę, jis segėsi 
kelnes. 

— Ar tau patiko žaidimas? — paklausė jis. Berta link- 
telėjo. 

— Gerai, tada vėl greit pažaisime. 

Berta atsistojo, nusišluostė į skarelę ranką ir nupurtė 
nuo sijono šiaudus. Pažvelgė į Selestę. Ši ramiai sau rupš- 
nojo šiaudus ir nekreipė į juos dėmesio. 


Nuo to karto Renardas neišėjo Bertai iš galvos. Jis, 
sakytum, patenkino poreikį, kuris ją slėgė nuo labai se- 
niai. Kiekvieną akimirką, jei nemiegojo, galvojo vien tik 
apie jį. Kad ir kur būtų, kad ir ką bedarytų, jos galvoje 
sukosi vien mintys apie jį ir judviejų drauge praleistą 
laiką. Sakytum, tai meilė, bet ar ji ne per jauna įsimylėti? 
Tačiau romantiškoms fantazijoms ji tikrai nebuvo per 
jauna. 

Užuot vakare prieš miegą kalbėjusi maldą, Berta ėmė 
vaizduotėje kurti įvairiausias scenas su Renardu: kaip abu 
vaikštinėja po pievas susikibę už rankų, braidžioja upėje, 
drauge valgo priešpiečiams atsineštus obuolius ir sūrį, 
snaudžia vasaros saulėkaitoje, jodinėja su Žanu Luku, tuo 
didžiuoju darbiniu Peršeronu, palydėdami saulę, nuklys- 


dami toli nuo senelės ir Renardo šeimos akių. Berta savo 

vaizduotėje piešė dailų namelį ant kalvos viršūnės, laukinių 
gėlių pievoje Selestė rupšnoja žolę, o sandėliuke rikiuojasi 
patys gardžiausi Renardo mėgstami gardėsiai. Kambaryje 
stovi didžiulė plati lova su plunksnų čiužiniu ir minkšta 
balta antklode. Išmoninga jos vaizduotė tapė jau nebe 
jaukią trobelę, o didelę kaimo sodybą su daugybe kam- 
barių ir dideliais langais, atsiveriančiais į neaprėpiamas, 
gardžiai kvepiančias nušienautas pievas. Kasvakar Berta 
nugrimzdavo į miegą, mintyse puošdama savo didelių 
namų kambarius. Visa tai buvo taip nekalta. Šią roman- 
tiškai lakią vaizduotę ji paveldėjo iš motinos - pavojingą 
beviltiškos meilės palikimą. 

Po kelių dienų Berta vėl pozavo ponui Milė ir staiga 
išvydo per laukus ateinantį Renardą. Saulė žaidė auksi- 
niuose jo plaukuose. Bertai suspaudė krūtinę, širdis ėmė 
smarkiai plakti. 

Ponas Milė irgi pastebėjo pasikeitusią jos būseną. 

— Panelė Bovari užsisvajojo. 

Jis piešė Bertos aktą, kur ji ilgakočiu grėbliu grėbia 
krūvon šieną, kuris vėliau bus surištas į kaugį. Ponui Milė 
labai rūpėjo veiksmo autentiškumas. 

— Kodėl aš negaliu tik apsimesti grėbianti? — paklausė 
Berta, nes jai jau atsibodo tas pats grėblio traukimo ju- 
desys. 

— Dėlto, kad man reikia maryri, kaip juda tavo kūnas, — 
atsakė dailininkas. — Dabar nuleisk ranką ir stenkis suimti 
kotą už toliau. Va, šitaip. Ir liaukis svajojusi apie savo kava- 
lierių, — pridūrė jis, linkteldamas galvą Renardo pusėn. — 


Susikaupk darbui, kurį atlieki. 

Įdomu, iš kur jis žino, kad ji galvoja apie Renardą? Negi 
visos mintys atsispindi veide? Berta nunarino galvą ir kibo 
grėbti su dar didesniu įniršiu. 

— Gerai, Berta, gali jau mest šalin tą grėblį. Šiandien 
tikriausiai tau netinkama diena būti mano mūza. Eikš, 
parodysiu tavo darbo rezultatus. Pasakysime senelei, kad 


vežuosi tave pas save namo į Barbizoną. 


Berta smarkiai nustebo pamačiusi, kad senelė mielai 
sutiko leisti jai keliauti drauge su ponu Milė į Barbizoną, 
kuris buvo už geros valandos kelio. Dardant dvirate brička, 
dailininkas dairėsi po laukus ir stebėjo juose dirbančius 
Žmones. 

— Pažvelk ana ten, — bedė ranka į kairę. - Ką ten 
matai? 

— Nieko, - atsakė ji. 

Esmė ta, kad jie važiavo pro tuščius laukus. Derlius 
jau buvo nuimtas ir pievose stirksojo tik didžiulės šieno 
kupetos, mirguliuojančios ankstyvo ryto saulėje. Ražienoje 
ganėsi avys. Toli už nušienautų laukų buvo matyti raudoni 
Barbizono kaimelio trobesių stogai. 

— Meną galima regėti visur, mano brangioji. Jeigu ne- 
sugebi pažvelgti giliau, tai šiltą rudens dieną matysi tik 
tuščius laukus su nupjautu šienu. 

Paskui jie ilgai važiavo tylėdami. Berta prisimerkusi 
stengėsi įžiūrėti, kaip jis sakė, šieno kupetas pro šalį bė- 
gančiose pievose. 

— Kaip matai, Berta, dailininko gyvenimas yra labai 
nedėkingas, — atsidusęs tarė ponas Milė. —- Mano darbe 

tenka susidurti su abejingumu ir neišmanymu. Niekas 
nieko nemato ir niekam niekas nerūpi. Kartais pagalvoju, 
ir kam aš tą darau? 

— Turbūt dėl to, kad jums tai patinka? — nedrąsiai ištarė 
ji. Milė nusijuokė, uždėjo ranką jai ant pečių ir spuste- 
lėjo. 

— Puikiai atsakyta, - pagyrė. 

— Ir dar dėl to, kad jums už tai gerai moka, - pridūrė 
Berta, žvilgsniu įsistebeilydama į jį. 

— Ak, ta mano mažoji žąsiaganė ir vėl kalba apie pi- 
nigus. Žinau, tu pyksti ant manęs, kad už tavo pozavimą 
skirtus pinigus atidaviau senelei. Bet tu nesijaudink. Taip 
pasielgiau tik tam, kad nuraminčiau tą seną ponią. Štai, 
imk. 

Dailininkas ištraukė iš liemenės kišenaitės nedidelį 
kapšelį monetų ir padavė Bertai. Ji išbėrė jas ant delno ir 
suskaičiavo. Vienas šimtas frankų. Sugniauždama pirštus 
ji plačiai nusišypsojo. 


Berta tikėjosi išvysti pono Milė šeimą, gyvenančią 
didžiuliame name su daug kambarių, apsuptame dailiai 
išpuoselėtų sodų, todėl smarkiai nustebo, kai jų bričkelė 
sustojo prie keliaujančio juodadarbio trobos miestelio pa- 
krašty. Pro žemas duris išlindo daili, apkūni moteriškė. 
Berta pažino ją iš dailininko rodytų piešinių. Tai buvo jo 
žmona Katerina. 

Ponas Milė iššoko iš bričkelės ir čiupo moterį į glėbį 
taip, lyg būtų nematęs jos kelias savaites. Ji smagiai pa- 


plekšnojo jam delnais per galvą. 

— Nevaidink čia baisiai išsiilgusio, mielas pone, vis tiek 
negausi valgyti vidury dienos, nes žadėjai grįžti tik saulei 
nusileidus. 

— Katerina, mieloji mano Katerina, negalėjau ilgiau 
tverti be tavo švelnaus glėbio, - murkė jis, įsikniaubęs jai 
į kaklą. Staiga Bertą suėmė baisus pavydas. 

— Kas čia tokia? — paklausė Katerina, spindinčiomis 
rudomis akimis žvelgdama per jo platų petį. 

— Argi nepažinai mano mūzos, mano melžėjėlės, mano 
naujojo įkvėpimo šaltinio? 

— Man visos tavo mūzos atrodo vienodos, pone šedevrų 
meistre. Eime, nestovėkime lauke. Kviesk ją į vidų. 

Visi suėjo į trobą. Viduje ji irgi buvo tokia par skurdi, 
kaip ir išorėje. Trys žemi kambarėliai, dailininko dirbtuvės, 
virtuvė ir tėvų miegamasis. Kaip tokioj skurdžioj pašiūrėj 
telpa net devyni vaikai, pagalvojo Berta. Tarsi skaitydamas 
jos mintis ponas Milė atidarė dureles tolimiausiame miega- 
mojo kampe, vedančias į siaurą prieškambarį, už kurio buvo 
keli naujai pristatyti kambariai, skirti jo didžiulei šeimai. 

— Čia mes laikome uždarę savo bandą, - tarė jis. — Beje, 
kur visi mano mažyliai? — paklausė jis žmonos. 

— Tavo mažėlis miega virtuvėje. Gal nematei? O visi 
kiti šėlioja laukuose, - ji griežtai dėbtelėjo į Bertą. - Žanai, 
duok vargšelei ko nors atsigerti. Po tokios kelionės dulkė- 
tais kaimo vieškeliais ji turbūt labai ištroško. 

Ponas Milė puolė vykdyti žmonos paliepimo, tarsi ji 
būtų jo motina, o jis — vienas iš kelių jos vaikų. Dailininkas 
įpylė jai šalto vandens iš molinio ąsočio, paskui pakėlė jį 
sau prie lūpų ir išgėrė, kas buvo likę. 

— Žanai, — subarė žmona, — elgiesi kaip paršas. 

— Žinau, — nusijuokė jis, tada kriuktelėjo kaip paršelis 
ir siekė grybštelėti jai už sijono. Moteris išsisuko nuo jo 
rankos. Nežinia kodėl, bet regint juos tokius laimingus, 
Bertai akyse ėmė tvenktis ašaros. — O dabar aš suteiksiu 
garbę panelei Bertai Bovari ir parodysiu vieną iš savo še- 
devrų, — pakvietė Bertą eiti drauge. - Eime. Ir prašau pa- 
lenkti galvą. Tuoj įžengsime į šventąją didžiojo genijaus 
buveinę. 

Berta nuėjo paskui dailininką į jo dirbtuves. Didžiulis 
kambarys buvo labai šviesus, keletas langų žvelgė į pietinę 
pusę, pro juos matėsi platūs laukai. Berta pamatė visą pono 
Milė vaikų „bandą“. Įvairaus amžiaus ir ūgio jie žaidė šieno 
kupetoje. Dirbtuvėse kvepėjo aliejiniais dažais ir terpen- 
tinu. Palei sienas stovėjo išrikiuotos drobės, pieštąja puse 
nusuktos nuo žiūrovo akių. Kampe ant molberto puika- 
vosi didžiulis paveikslas su trimis kaimo moterimis, ren- 
kančiomis tai, kas liko nuėmus negausų derlių. Tai buvo 
puikus paveikslas, nutapytas mėlynom, rožinėm ir auk- 
sinėm saulės nutviekstom spalvom. 

— Na, panele, ką pasakysite? 

— Nagi jis labai... labai gražus. Bet truputį liūdnas, - at- 
sakė ji, pakreipusi galvą ant šono. 

— Gražus ir liūdnas. Nuostabu. Tu puikiai supranti, ką 
aš noriu pavaizduoti savo paveiksle. 

Ponia Milė sustojo tarpdury, įsisprendusi rankomis į 
stambius, apvalius savo klubus. 

— Visa tai labai gerai, bet tu pamiršai pasakyti savo 
žaviajai mūzai, koks pelningas šitas kūrinys. Skurde pa- 

skendęs mano dailininkėlis pardavė jį už penkis tūkstan- 
čius frankų, - išdidžiai pareiškė ji. 

— Penki tūkstančiai frankų? — nustebusi žioptelėjo 
Berta. — Už vieną paveikslą? — ji negalėjo patikėti savo 
ausimis. Paveikslas net neįrėmintas. 

— Ką žinai? Jeigu žmonės ir toliau pirks Žano Fransua 
darbus, gal mes kada nors prasigyvensime ir sugrįšime į 
Paryžių? 

— O ką aš ten tapysiu? — paklausė dailininkas. - Da- 
mutes su plačiom skrybėlėm ir mažais šuniukais? — susi- 
raukė. — Juk žinai, kad šito niekada nebus, Katerina. Įkvė- 
pimo aš semiuosi čia, kaime. Paryžiuje aš numirčiau. 

— Ot kvailys. Tikrai nemirtum. Būtum turtingas, vaikai 
gautų padorų išsilavinimą, o aš galėčiau ištiesti savo nuo 
darbų suriestą nugarą, — piktai dėbtelėjusi į vyrą, moteris 
apsisuko ir nuėjo. Ponas Milė į tokį žmonos pykčio pro- 
trūkį, regis, nė nekreipė dėmesio. Buvo aišku, kad tai gir- 
dėjo jau ne vieną kartą. Su didžiuliu pasitenkinimu jis ir 
toliau žiūrėjo į tris nutapytas valstietes. Parodęs pirštu į 
mėlynai apsirengusią pasilenkusią figūrą, dominuojančią 
dešiniajame drobės kampe, tarė: 

— Va, mano mieloji Berta, kaip atrodo tikrai nuo darbų 
suriesta moters nugara. Net gali jausti, kaip jai skauda. 

Berta įdėmiai pažvelgė į moters figūrą. Teisybė. Iš to, 
kaip sulinkusi jos nugara ir kaip ji stovi, ilsindama savo 
suvargusį kūną, Berta net savo jaunais kaulais galėjo jausti 
jos skausmą ir nuovargį. 

— Pavadinau jį „Varpų rinkėjos“. Ar žinai, ką daro varpų 


rinkėjos? 

Berta papurtė galvą. 

— Varpų rinkėjos yra pačios neturtingiausios iš kaimo 
varguolių. Jos surenka tai, kas liko nuėmus derlių. Tai pats 
skurdžiausias būdas prasimaitinti. Jos gyvena iš aukos tų, 
kurie ir patys jau nebeturi ko paaukoti kitiems, — paskui jis 
parodė keletą eskizų, kuriuose pavaizduotos trys tos pačios 
moterys, tik kitomis pozomis. - Daug metų jas piešiau. 

Berta susimąstė apie tai, ką neseniai sakė ponia Milė. 
Jai buvo sunku suprasti, kodėl dailininkas pasirenka tokias 
liūdnas temas ir objektus, kai galėtų tapyti žavias damas su 
plačiomis skrybėlėmis. Vogčiom dirstelėjo į poną Milė. Jis 
žiūrėjo į savo paveikslą, tarsi teptuko potėpiuose ieškorų 
paslėptos minties. 

— Žinai, aš turbūt jo neparduosiu, - galiausiai ištarė 
jis. — Aš spėju, kad tai pats geriausias mano kūrinys. Bijau, 
kad nieko geresnio jau nebenutapysiu, — timptelėjo savo 
vešlią barzdą. 

— Ar ponia Milė labai nesupyks, kad neleisite par- 
duoti? — paklausė Berta. 

— O, taip, — nusijuokė jis. - Dar ir kaip supyks. Ji įsika- 
lusi galvon, kad vaikai neturi ko valgyti. Įsivaizduoji? — jis 
žvilgrelėjo į ją ir taip nusišypsojo, kad net ūsų galiukai 
užsirietė į viršų. 

— Pone Milė, jums labai pasisekė. Jums moka didžiulius 
pinigus už darbą, kurį sukūrėte savomis rankomis. Neį- 
sivaizduoju nieko malonesnio, - tarė Berta apglėbdama 
save rankomis. 

Kaip tik tuo metu į dirbtuves įpuolė ponia Milė. Jos 
skruostai buvo įraudę, moteris atrodė labai susijaudinusi. 

— Atvyko ponas Bolanžė pasižiūrėti tavo paveikslų. Visą 
dieną važiavo net iš paties Jonvilio. Juk tai per aštuonias- 
dešimt kilometrų, — skubiai pranešė ji, nusirišdama nuo 
liemens prijuostę. 

— Kas jis toks? — paklausė ponas Milė. 

— Na ir galvelė. Juk sakiau tau. Prieš kelias savaites jis 
atsiuntė tau laišką. Jis labai turtingas ir nori nusipirkti 
tavo tapytą paveikslą. Gal net daugiau nei vieną. Štai ėmė 
ir atvažiavo. Negi gaila atsisveikinti su vienu kitu iš kelių 
tūkstančių, sukrautų čia dulkėti? - moteris apsisuko ant 
kulno ir išlėkė iš dirbtuvių. 

— Mano žmonai per daug rūpi komerciniai dalykai. 
Menininko poreikiai jai visai nesuprantami. Gaila, kad 
apsikrovėme tokia daugybe vaikų... — atsidusęs tarė dai- 
lininkas. 

Bertai buvo sunku suprasti, ką jis kalba. Ausyse jai 
skambėjo Bolanžė pavardė. Negi čia tas pats ponas Bo- 
lanžė, kuris kelis mėnesius iš eilės atjodavo pas juos ant 
juodo žirgo ir išsiveždavo pajodinėti jos motiną? Tas pats 
Bolanžė, prikėlęs motiną iš nykios, nuobodžios kasdie- 
nybės ir įžiebęs širdyje naują ugnį gyventi? Tas pats vyras, 
kuris sudaužė jai širdį? Betgi čia negalėtų būti jis, tiesa? 


Šeštas skyrius 


Ponas Bolanžė 


Bertai buvo septyneri, kai į Bovari namus ir jos motinos 
gyvenimą įžengė ponas Rodolfas Bolanžė. Aukštas, iš- 
vaizdus vyras, pradėjęs ketvirtą dešimtį, tamsių, gilių akių, 
vešlių antakių ir garbanotų juodų plaukų. Nešiojo juos 
surištus kietu atlasiniu kaspinu. Jo oda buvo balta. Nors 
jis vaikščiojo švariai nusiskutęs, skruostus temdė mėlynas 
barzdos šešėlis. Jis atvežė tėvui parodyti sunegalavusį savo 
tarną. 

— Nežinau, kas tą žmogelį kamuoja. Jau dvi savaites 
prastai jaučiasi, — paaiškino ponui Bovari. 

— Nuleisiu jam kraujo, ir netrukus jis pasijus sveikas 
kaip ridikas, —- pažadėjo tėvas. 

Berta jau anksčiau kelis sykius buvo mačiusi, kaip 
nuleidžiamas kraujas, ir nieko nebijojo. Sėdėdama prie 
židinio mergaitė žiūrėjo, kaip tėvas įpjauna vyrui riešą. 
Tirštas raudonas kraujas pliūptelėjo vyrui per ranką ir ėmė 


tekėti į porceliano indą. Vargšelis išbalo ir vos neapalpo, 
todėl tėvas pasišaukė į pagalbą Bertos motiną. 

Buvo karšta vasaros diena ir mama vilkėjo paprastą 
blyškiai geltoną suknelę su trim volanais. Ploną liemenį dar 
labiau išryškino platus pūstas sijonas. Kai ji pasilenkė pa- 
dėti po staliuku indą su krauju, koja primynė sijoną ir gili 
suknelės iškirptė apnuogino viršutinę jos baltos krūtinės 
dalį. Ponas Bolanžė negalėjo atplėšti akių nuo motinos 
tarpkrūčio. 

— Jūsų žmona, pone, labai graži, - pastebėjo ponas Bo- 
lanžė, kai motina išėjo iš kambario. 

— Su liūdesiu turiu prisipažinti, kad ir ji pastarosiomis 
dienomis prastai jaučiasi. Visa išbalusi ir be jokios ener- 
gijos. 

— Jai reiktų pajodinėti, — pasiūlė ponas Bolanžė. - Man 
jodinėjimas labai padeda. 

— Deja, mes neturime jai tinkamo žirgo. 

— Leiskite man pasiūlyti vieną iš savųjų, — tarė ponas 
Bolanžė. 

Kai vakare šeima susėdo prie stalo ir tėvas užsiminė apie 
pono Bolanžė pasiūlymą, Bertos motina užprotestavo. 

— Oi, ne, negaliu, — tarė ji. - Be to, aš neturiu jodinė- 
jimo kostiumo. 

— Tada reikia užsisakyti, — atsakė jai ponas Bovari. Tuo 
pokalbis ir baigėsi. Netrukus pas audinių pirklį poną Lerė 


buvo užsakytas jojimo kostiumas. 


vo- ee 


savo pirmajam pasijodinėjimui su ponu Bolanžė. Pa- 

siruošimas jodinėjimui, pasirodo, buvo labai ilgas ir 
sudėtingas ritualas. Pirmiausia reikėjo užsidėti korsetą, 
kurį Felisitė suveržė nesmarkiai. Paskui reikėjo užsimauti 
medvilnines kojines, ant jų itin bjaurias medvilnines 
kelnaites, labai panašias į tas, kokias mūvi berniukai. 
Ant kelnaičių motina užsimovė juodas jojiko kelnes, 
tokias ilgas, iki pat kulkšnių. Tada apsiavė juodus jaučio 
odos jojimo batus su sagutėmis, kurios buvo užsegamos 
išorinėje blauzdos pusėje, kad, kaip aiškino mama, ne- 
braižytų žirgui šonų. 

Paskui ji užsivilko baltą medvilninę sportinę palaidinę, 
užsegamą auksine sage. Ir galiausiai ji apsirengė jojimo kos- 
tiumą. Jis buvo pasiūtas iš sunkaus, tamsiai žalios spalvos 
audinio. Žaketas buvo vienaeilis, smarkiai liemenuotas. 
O sijonas, su dideliu praskiepu užpakaly, buvo ilgas, iki 
pat žemės ir turėjo užkloti kojas, kad matytųsi tik batų 
galai. Mama užsidėjo ant galvos juodą jojimo kepuraitę 
su gumele po smakru. Ant jos buvo prisiūtas vualis, kurį 
motina nuleido ant veido. Galiausiai ji užsimovė minkštas 
juodas veršiuko odos pirštines, šonuose užsegamas dviem 
mažom sagtelėm. 

Bertą tiesiog sužavėjo įstabiai sudėtingas naujas mo- 
tinos drabužis. Ištiesė ranką ir pačiupinėjo sijono audinį. 
Jis buvo švelnus, it šilkinis. 

— Tiek daug apdarų, - atsidusdama tarė Berta. 

— Tikrai. Aš jau dabar pavargau, - nusijuokė motina. — 
O dar nė ant žirgo neužsėdau. 

— O kai aš norėsiu jodinėti, man irgi nupirksi jodinė- 
jimo kostiumą? - žvelgdama į motiną, paklausė Berta. 

— Abejoju, ar tau prireiks jodinėjimo kostiumo, nes tu 
dar nė žirgo neturi. Nemanau, kad tėvas kada nors įstengs 
tau jį nupirkti, - motina pasiglostė po smakru vualį. 

Berta išgirdo kieme per akmenis kaukšint arklio ka- 
nopas. Ponas Bolanžė arjojo ant didelio juodo žirgo, ves- 
damasis iš paskos dailią obuolmušą kumelę. Ema Bovari 
paskutinį kartą nužvelgė save veidrodyje. Skruostai įraudę, 
akys džiaugsmingai dega. Šią akimirką ji buvo tokia graži, 
kad Berta norėjo ištiesti rankas ir apkabinti motiną, bet ši 
labai skubėjo ir išsisuko nuo dukters glėbio. 

— Palinkėk man sėkmės! Tavo mama lekia pajodinėti. 

Paėmusi nuo komodos odinį šmaikštį, motina išsku- 
bėjo iš kambario, šluodama per grindis savo ilgu jodinė- 
jimui skirtu sijonu. 

Berta pribėgo prie lango pažiūrėti. Ponas Bolanžė nu- 
šoko nuo savo žirgo ir pririšo prie stulpo. Kai pasirodė 
mama, jis sunėrė rankas, kad ji galėtų pasilypėti ant jų ir 
užsėsti ant kumelės. 

Berta dar niekada neregėjo savo motinos tokios lai- 
mingos. Ji uoliai mojo jai rankute, bet motina jos nematė, 
nes meiliai šypsojosi ponui Bolanžė, kuris tuo metu veržė 
balno pavaržą. 

Tai buvo pirmas iš daugybės pasijodinėjimų. Motinos 
sveikatai jie išties turėjo didelės gydomosios naudos. Jos 
skruostai paraudo, plaukai ir akys ėmė spindėti, atsirado 
puikus apetitas. 

— Aš juk sakiau, kad jodinėjimas tau išeis į naudą, - kal- 
bėjo ponas Bovari. Jis nepaprastai džiaugėsi pagerėjusia 
motinos sveikata. 

Jeigu mama neidavo jodinėti su ponu Bolanžė, važiuo- 
davo apsipirkti. Pono Lerė parduotuvėje ji praleisdavo iš- 
tisas valandas ir grįždavo namo su nuostabiausiais pirki- 
niais: pačios minkščiausios odos pirštinėmis, siuvinėtais 
moteriškais apatiniais marškiniais, rožių kvapo muilais ir 
šilkinėmis kojinėmis. 

Kaip tik tuo metu Berta labiausiai suartėjo su mama. 
Apžiūrinėdama jos pirkinius, mergaitė įsitaisydavo prie 
motinos kojų. 

— Pačiupinėk šituos marškinius. Ar esi kada lietusi 
ką nors švelnesnio? — klausdavo motina. Berta palies- 
davo pirštais švelnų baltą audinį. Marškiniai buvo ap- 
siūti įmantriais nėriniais ir puošti dailiais rausvais atlaso 
kaspinėliais. 

— Kokie jie gražūs, mama, - tarė Berta ir priglaudė prie 
veido. - Kvepia rožėmis. 

— Su apatiniais drabužiais būtinai reikia laikyti maišelį 
sausų kvepalų, - paaiškino mama. Dar ji pamokė Bertą 
apsimauti minkštos odos pirštines, kišant vieną pirštą po 
kito, ir tinkamai sukabinti sukneles, panaudojant minkštą 
tampomą popierių, kad jos nesusiglamžytų, bei kaip at- 
skirti, ar suknelė pasiūta gerai. 

— Apžiūrėk sagų kilpas. - Berta nedrąsiai kyštelėjo 
pirštą į sagos kilpelę. - Jos turi būti apsiūtos stipriu šil- 
kiniu siūlu, o suknelių apačia turi būti apsiūta šilkiniu 
apvadu, - mokė motina. 

Jeigu paprastai vaikai prisimena motinos bučinius, tai 
Bertos atminty išliko tik prisiminimai apie motinos suk- 
neles. Ponia Bovari skaitydavo savo dukrai mėgstamiausią 

madų žurnalą La Corbe;lle, tarsi jis būtų puikiausia pasakų 
knyga. Iš dalies taip ir buvo. 

— „Pilko šilko suknia su trimis rausvais paraukimais 
apačioje. Kiekvienas paraukimas apsiuvamas melsvu akytu 
šilku, truputėlį išlendančiu iš po pilko raukinio“, — sva- 
jingu balsu skaitydavo ji. — „Prie viršutinio paraukimo pri- 
siuvamas platus kaspinas. Rankovės užbaigiamos melsvo 
šilko krašteliu, o suknelės viršus iki pat kaklo susagstomas 
mėlynomis sagutėmis.“ Kaip neapsakomai gražu, — tyliai 
murmėjo motina. 

Žiemą ponia Bovari mėgo ryšėti minkštus kašmyro 
šalius, o vasarą - lengvus merinosų vilnos, siuvinėtus smul- 
kiomis gėlytėmis, puoštus dailiais šilko kaspinėliais, gra- 
natų spalvos. Paskui ji dar labai mėgo atlasinius apatinius 
ar permatomus nėrinių korsetus, kurių jos vyro akys turbūt 
niekada ir neturėjo progos pamatyti. Jis net nepastebė- 
davo, ką žmona vilkėdavo paprastą dieną. Jeigu jis kada 
nors būtų pravėręs žmonos drabužių spintą, būtų smarkiai 
nustebęs, išvydęs tokią daugybę įvairiausių apdarų. 

Berta mėgo sėdėti motinos drabužių spintoje, susisu- 
pusi į švelnius muslino sijonus. Jai atrodė, kad čia tikras 
rojus, tarsi sėdėtum ant kvapnių minkštų debesėlių. Ji su- 
prato, kad gražūs daiktai verčia ir patį žmogų jaustis gra- 
žesnį, o atitinkamai ir labiau mylimą. Šilkai gali apgaubti 
tave meile, minkštos odinės pirštinės gali švelniai glostyti, 
šukos gali dailiai suguldyti tau plaukus, o auskarai ne tik 
papuošti ausis, bet ir leisti suspindėti tavo akims. Žmonės 
gyvenime ateina ir išeina, o gražūs daiktai pasilieka am- 
žiams. Bent jau taip atrodė, kol motina visko neprarado. 

— Ponas Lerė vilioja ponią Bovari pirkti kreditan, 
kaip gudrus voras vilioja muses savo voratinklin, — piktai 
murmėjo Felisitė, dėliodama į lentynas naujausius mamos 
pirkinius. Berta nežinojo, kas yra tas kreditas, užtat gerai 
žinojo, kas yra voratinklis. Ji mirtinai bijojo vorų. Kažkas 
jai buvo sakęs, kad įkandus vorui galima numirti. Ją iškart 
sukaustė baimė. Bet paskui sumojo, kad Felisitė tiesiog 
kvailioja. Argi gali tokie nuostabūs pirkiniai motinai kaip 
nors pakenkti? 


Vieną dieną motina parsinešė namo jojimo šmaikštį 
su elegantišku sidabriniu kotu. 

— Oi, mamyte, koks gražus, - džiūgavo Berta, atsargiai 
glostydama dailiai išraižytą botkotį. 

— Ššš, — subarė mama, - tai staigmena. 

— Tėčiui? — išpūtusi akis nustebo Berta. 

— Ne, vienam geram mano draugui, - nusišypsojo mo- 
tina. Berta pasijuto nejaukiai. Tarsi motina turėtų paslaptį, 
kurios dukrai nedera žinoti. 

Tačiau Berta žinojo, kas tas motinos draugas. Tą žinojo 
visi, išskyrus tėvą. Tėvas buvo per daug užsiėmęs ir nekreipė 
dėmesio į vis augančias motinos išlaidas. Jis dirbo kiaurą 
dieną, o naktimis lėkdavo į skubius iškvietimus pas ligo- 
nius į namus, kurie būdavo už keliolikos mylių. Kartais 
dėl darbo jis nuvažiuodavo net ten, kur gyveno jo motina, 
todėl likdavo nakvoti pas ją. Jis būdavo per daug pavargęs, 
kad sektų, kuo užsiima jo žmona. 

Berta savo ruožtu niekada nesiliovė sekusi savo mo- 
tinos. Ši jai buvo neišsenkantis žavesio šaltinis. Vieną 


125 


gražią, šiltą vasaros dieną ji pasekė motiną, išeinančią pro 
užpakalines duris ir traukiančią per didelę pievą. Ji perėjo 
karvių tiltelį ir nuėjo net į kitą miestelio galą. Berta stengėsi 
nuo jos šiek tiek atsilikti. Jeigu motina būtų žinojusi, kad 
Berta ją seka, būtų gerai ją apkūlusi. 

Pasikabinusi ant rankos motina nešėsi didelį pintą 
krepšį, kuriame, kaip numanė Berta, buvo sukrauti iš- 
kylai skirti pietūs. Berta laikėsi itin atokiai ir sekdama iš 
paskos stengėsi užsiglausti už kokio medžio ar krūmo. 
Pagaliau motina sustojo ant upelio kranto. Kažko lūku- 
riavo. Berta įsitaisė minkštoje žolėje tarp žydinčių pakal- 
nučių. Čia ji galėjo pailsėti ir niekieno nematoma stebėti 
savo mamą. 

Staiga iš krūmynų pasigirdo kažkoks garsas. Netrukus 
išjų išniro ponas Bolanžė, vedinas savo dideliu juodu žirgu. 
Berta pagalvojo: o kur motinos žirgas? Negi jie nejodinės? 
Ponas Bolanžė pririšo prie medžio šakos gyvulį ir iš lėto 
nuėjo prie motinos. Jos veide švietė tokia šypsena, kurios 
ji dar nebuvo mačiusi. Paskui motina iš lėto visu kūnu pa- 
linko prie jo, tarsi nebegalėtų išsilaikyti ant kojų. Jų lūpos 
susilietė. Berta matė, kaip ponas Bolanžė įkišo liežuvį mo- 
tinai į burną. Mergaitė aiktelėjo, paskui greitai užsidengė 
ranka burną, kad nesušuktų, ir tuo nepridarytų gėdos sau 
ir savo motinai. Ji niekada nematė šitaip bučiuojantis savo 
tėvų. Nė sykio. Paskui ji užsimerkė. Suprato, kad jai nedera 
matyti tokių dalykų. Bet akys vis tiek nesilaikė užmerktos. 
Ji žiūrėjo į juos išpūtusi akis. Tai buvo pats nuostabiausias, 
baisiausias, žaviausias ir baugiausias dalykas, kokį tik jai 
buvo tekę patirti. 

Ponas Bolanžė pakėlė ponios Bovari suknelės sijoną ir 
Berta smarkiai nustebo, kad po keliais vasariniais sijonais 
jos motina buvo visiškai nuoga. Pro medžių šakas praslys- 
tantys saulės spinduliai šešėliais gulė ant jos baltų plikų 
šlaunų. Ji laikė pakėlusi sijonus, o ponas Bolanžė švelniai 
glostė rankomis jos glotnią, apvalią sėdynę. Paskui jo ranka 
nuslydo į priekį ir jis ėmė liesti ją pirštais. Berta išgirdo 
motiną vaitojant. Iš pradžių pagalvojo, kad jai skauda, bet 
paskui pamatė keistą veido išraišką. Motinos akys buvo 
užmerktos, o veide švietė palaima. 

Berta paknopstomis puolė bėgti iš miško. Širdis smar- 
kiai daužėsi krūtinėje. Ką čia jos mama daro? Kodėl ji 
tokia patenkinta? Sutrikusi mergaitė atsitrenkė į medį ir į 


šiurkštų jo kamieną nusibrozdino kaktą. 


— Ak, tu nenaudėle! Kur buvai? — stipriai purtydama 
klausinėjo Felisitė. — Ir kas, po galais, atsitiko tavo veidui? 

— Buvau pas ponią Omė, - pamelavo Berta. Net jau 
tada ji melavo kaip iš pypkės. - Prašau, maldauju, tik 
nieko nesakykite mano mamai, - meldė mergaitė. Aišku, 
ji puikiai žinojo, kad Felisitė nieko jai nepasakys, nes pati 
bijos susilaukti nemalonumų už tai, kad išleido mergaitę 
iš akių. 

Vakare atsigulus į lovą galvon vėl ėmė lįsti nemalonios 
mintys apie motiną ir poną Bolanžė. Kodėl mama pamiršo 
užsimauti apatines kelnes? Ir kodėl ji taip maloniai šypso- 
josi, kai tas vyras lietė pačias intymiausias jos vietas? Vieną 
rytą Felisitė galiausiai ėmė ir išklojo mergaitei visą tiesą apie 
ponią Bovari, kai motina stipriai ją apibarė. 


— Tu suplėšei mano pačius geriausius marškinius. Pa- 
žiūrėk! Jų jau nebesulopysi. Teks išmesti lauk, — motina 
piktai purtė drabužį Felisitei prieš nosį. 

— Betgi, ponia, Čia patys seniausi jūsų marškiniai. Žiū- 
rėkite, medžiaga visai sudilusi. Nieko nebepadarysi, ji pati 
plyšta. 

— Tavo rankos kaip ūkininkės, Felisite. 

Tarnaitė užsičiaupė ir visą dieną daugiau nepratarė nė 
žodžio. Prakalbo tik tada, kai nuėjo guldyti Bertos mie- 
goti. 

— Tavo motina neturi teisės šitaip su manim kalbėti. 
Kas ji manosi esanti? Rezga meilės romanus vidury baltos 
dienos. Tikra iškrypusi suvedžiotoja, — Bertai nespėjus pa- 
klausti, kas yra suvedžiotoja, Felisitė pati paaiškino. — Lei- 
džia ponui Bolanžė daryti su ja, ką tik nori, nepaisydama 
nei savo, nei vargšo vyro garbės. 

Daryti su motina, ką nori? Kad ir ką tai reikštų, Berta 


buvo įsitikinusi, kad tai nuodėmė. 


Vieną dieną Berta žaidė kieme prie vandens kubilo. 
Mergaitė pakėlė galvą ir viršutiniame lange pamatė savo 
motiną. Ši įkišo į langinės plyšį lapelį popieriaus ir pasi- 
traukė nuo lango. Berta pajuto, kaip kūnu nuvilnijo ma- 
lonus jaudulys. Gal čia koks slaptas ženklas? Motina vis 
karts nuo karto pasirodydavo lange. Ji kažko laukė. 

Netrukus kieme pasirodė ponas Bolanžė. Jis metė į 
langą nedidelį akmenuką. Po kelių akimirkų motina iš- 
lėkė į kiemą ir puolė jam į glėbį. Nė vienas iš jų nepamatė 
Bertos, tupinčios ant žemės už vandens kubilo. 

— Atsargiai, kad kas nepamatytų, — tarė jis motinai, 
švelniai atstumdamas ją nuo savęs. 

Berta labai nustebo pamačiusi, kad motina verkia. Jos 
pečius virpino graudi rauda. 

— Ilgiau aš nebeišrversiu! - šaukė ji. 

— Ką, tavo galva, aš turėčiau daryti? — paklausė Bolanžė, 
žvelgdamas į ją iš aukšto. 

— Išvežk mane iš čia, - maldavo ji. — Paimk ir išvežk... 
Maldauju, padaryk tai! - motina priglaudė lūpas prie jo 
burnos. 

— Bet... — prabilo jis. 

— Kas „bet“? — raudojo motina, įsikibusi jam į atlapus. 

— Kaip tavo duktė? Tavo vaikas? — tarė ponas Bolanžė. 
Stojo ilga tyla, bet paskui ji išgirdo žodžius, kurių niekada 
nesitikėjo išgirsiant iš motinos burnos. 

— Be abejonės, mes pasiimsime ją kartu. 

Berta norėjo nubėgti ir apkabinti savo mamą, norėjo 
įsikniaubti jai į sijoną ir niekada nebepaleisti. Vis dėlto 
motina ją mylėjo! 

Ir tuo metu pro virtuvės langą pasigirdo Felisitės 
balsas. 

— Ponia, ar nematėte mergaitės? 

Motina skubiai atsiplėšė nuo pono Bolanžė ir nubėgo 
į namą. Berta dar ilgai tupėjo už vandens kubilo, kol įsiti- 
kino, kad jau saugu grįžti namo. 

Susijaudinusi ir negalėdama patikėti tuo, ką išgirdo, 
mergaitė apkabino save rankomis. Jos išvažiuos iš čia 
su ponu Bolanžė, keliaus po pasaulį išsipuošusios pui- 
kiais drabužiais. Bet paskui ji prisiminė savo vargšą tėvą. 

Jis labai ilgėsis savo žmonos ir turbūt savo dukters. Bet, 
svarstė ji, jis turi tiek daug darbo, kad nebelieka laiko nė 
vienai iš jų. 

Kelias ateinančias savaites motina spinduliavo tokiu 
grožiu ir laime, kokių Berta dar nebuvo mačiusi. Ji irgi 
buvo laiminga. Žinant, kad motina ją labai myli ir net yra 
pasirengusi išsivežti drauge, mergaitės dienos buvo nu- 
skaidrintos džiaugsmu. 

Motina visa galva pasinėrė į ruošimosi kelionėn rūpes- 
čius. Ji dar daugiau laiko leido su ponu Lerė. 

Vieną lietingą pavakarę ponas Lerė atvežė motinai pa- 
rodyti naują madų žurnalą ir audinių pavyzdžių. Kol jiedu 
su motina aptarinėjo tai, ko jai prireiks, Berta tyliai žaidė 
kampe su lėle. 

— Dar man reikės kelioninio kostiumo, — pareiškė mo- 
tina. 

— Oi, kaip puiku, ponia, - nudžiugo ponas Lerė ir 
išsitraukė savo užsakymų sąsiuvinį odiniais viršeliais. 

— Norėčiau melsvai pilko aksomo, - tarė ji. — Švarkas 
turėtų būti smarkiai liemenuotas, užsegamas paslėptais 
kabliukais ir kilputėmis. Siūles norėčiau apkantuoti atlasu. 
Ir dar norėčiau nėrinių apykaklės. Ties pečiais rankovės 
turėtų būti siauros, o apačioje platėjančios. 

— Nuostabu. Rankovės japoniško stiliaus, — skubiai 
užsirašinėdamas, linktelėjo ponas Lerė. 

— Taip, būtent tokios, - patvirtino motina, labai pa- 
tenkinta, kad jos pageidaujamos rankovės turi tokį egzo- 
tišką pavadinimą. — O apsiaustas, — toliau dėstė ji, — turėtų 
būti šviesesnės spalvos ir apsiūtas tuo pačiu melsvai pilku 

aksomu su pilku šilko pamušalu. Tiesa, jis turi būti su 
gobtuvu. 

— Burnuso stiliaus, — patikslino ponas Lerė, puikiausiai 
išmanantis naujausių madų tendencijas. 

Motina jam nusišypsojo ir linktelėjusi galvą pridūrė: 

— Dar man reikia įsigyti nedidelį lagaminą. 

— Vadinasi, ponia rengiasi kelionei, — tarė ponas Lerė, 
kilstelėjęs vieną antakį. 

— Ne. Tiesiog dar neturiu nei kelioninio kostiumo, nei 
lagamino, — atsakė jam motina, vėduodama save stručio 
plunksnų vėduokle. — Tiesa, liepkite lagaminų meistrui 
išmušti manąjį šilku. 

Motina buvo tokia laiminga, kad Berta sukaupė visą 
drąsą ir prabilo: 

— Mamyte, ar galima ir man užsisakyti kelioninį kos- 
tiumą? 

Motina perliejo ją piktu žvilgsniu. 

— Kuriem galam tau reikalingas kelioninis kostiumas? 
Kvailele, tu juk niekur nekeliausi, - ir nusisuko į poną 
Lerė. - Ji tokia nuovoki gudruolė. 

Bertai staiga sugniaužė gerklę. Suprato, kad motina 
melavo ponui Bolanžė. Ji tikrai išvažiuos su ponu Bolanžė, 
o ją paliks. Nepaisant ilgo motinos ruošimosi, sėdėjimo 
naktimis su adata rankoje, siuvinėjant ir adant apatinius 
ir naktinius marškinius, Berta nė karto nepastebėjo, kad 
motina būtų išėmusi nors vieną jos daikčiuką ir liepusi jį 
suadyti ar pagražinti. 

Bertai norėjosi verkti. Norėjo pulti maldauti motiną 
pasiimti ir ją kartu lygiai taip, kaip ji prieš kelias savaites 

maldavo poną Bolanžė. Tačiau kažkodėl jautė, jog tai be- 
viltiška. 


Netrukus po to vieną dieną pono Bolanžė tarnas atnešė 
didelį krepšį pačių nuostabiausių abrikosų. Tokių Berta dar 
nebuvo regėjusi. Tame krepšyje buvo ir motinai adresuotas 
laiškas. Motina pamatė krepšį, čiupo iš jo laišką ir užbėgusi 
laiptais pradingo palėpėje. Felisitė davė Bertai paragauti 
vieną abrikosą. Nors ir kaip gražiai ir gardžiai jis atrodė 
akiai, o viduje buvo sultingas, vis dėlto mergaitė nepajuto 
jokio skonio ir saldumo. 

Po kelių minučių pasigirdo garsus dunkstelėjimas. 
Kažkas palėpėje nuvirto. 

— Pasilik čia, — paliepė Felisitė, o pati nulėkė į viršų. 
Berta išgirdo ją stipriai beldžiant į duris. 

— Ponia, ponia, ar jums nieko neatsitiko? 

Atsakymo nebuvo. Tik po kelių valandų Ema Bovari 
nusileido į apačią. Plaukai susivėlę, akys raudonos ir 
užverktos. Rankos sudraskytos ir kruvinos. Berta išsi- 
gando, pamačiusi tokį vaizdą. Kodėl motina taip save 
sužalojo? 

Kaip tik tuo metu namo grįžo tėvas. Pamatęs virtuvėje 
ant stalo krepšį abrikosų, patenkintas nusišypsojo. 

— Iš pono Bolanžė sodo? — paklausė. - Kaip miela. 
O kokie gražūs. Imk, pasivaišink, mieloji, — ištiesė vieną 
Bertos motinai. 

Smarkiai purtydama galvą, lyg jis būtų pasiūlęs ne abri- 
kosą, o nustipusią žiurkę, ponia Bovari pasitraukė nuo jo 


į šalį. Paskui ji palietė ranka kaktą ir tiesiog susmuko ant 

grindų. Berta apsipylė ašaromis ir pripuolusi ėmė tampyti 
motiną už sijono. Tėvas nejuokais sutriko. 

— Pakviesk poną Omė, - paliepė Felisitei. 

Vaistininkas atskubėjo nedelsdamas. Jis atkimšo nedi- 
delį itin aštraus kvapo buteliuką ir motina iš karto atsigavo. 
Tėvas su palengvėjimu giliai atsiduso. Tačiau Berta negalėjo 
atsikratyti nuojautos, kad tąryt nutiko kažkas siaubingo, 
tik nesumojo, kas. Mergaitė stipriai įsikando apatinę lūpą 
tikėdamasi, kad pasipils kraujas, kad kas nors atkreips į ją 
dėmesį. 

— Ak, mieloji mano, pagaliau atsigavai, - džiaugėsi 
tėvas, delnuose spausdamas motinos ranką. — Kaip tu iš- 
gąsdinai savo dukrą. Nagi, pabučiuok ją, — ir stumtelėjo 
Bertą prie motinos. Berta ištiesė rankas, norėdama ją ap- 
kabinti, bet motina ją atstūmė. 

— Ne, ne, aš nieko nenoriu matyti, - nusisukusi į šoną, 
verkė ji. 


Tada prasidėjo ilga kova su liga. Bertos motina pasili- 
gojo, liepė užtraukti užuolaidas ir visiškai nieko nebevalgė. 
Tėvas tiesiog ėjo iš proto. Jis niekaip negalėjo nustatyti 
žmonos ligos. Manė, kad galbūt tokį staigų sveikatos pa- 
blogėjimą sukėlė abrikosai. Ponas Omė bandė jam pritarti, 
teigdamas, jog kartais žmonės būna labai jautrūs kai ku- 
riems maisto produktams. Gal ponia Bovari tiesiog aler- 
giška šiems vaisiams. Abu mokslavyriai tarpusavy stebėjosi, 
kaip Bertos motina apskritai nenumirė jų paragavusi. 

Atėjo žiema, o motinos sveikata nė kiek negerėjo. Bertą 
išsiuntė pagyventi pas jos senąją auklę ponią Rolė. Grįžusi 

namo pavasarį mergaitė rado visiškai svetimą žmogų, į 
motiną net nepanašų. Ema Bovari juodus savo plaukus 
buvo susirišusi į paprastą kuoduką, vilkėjo paprastą pilką 
medvilninę suknią, mūvėjo pilkas medvilnines kojines, 
buvo nė kiek nepasipuošusi. Atrodė taip, lyg būtų eilinė 
tarnaitė, o ne didelių namų šeimininkė. Tačiau labiausiai 
buvo pasikeitęs jos elgesys. 

Motina buvo visai be nuotaikos, be energijos, nebe- 
turėjo aistros gyventi. Didžiąją dienos dalį praleisdavo 
melsdamasi. Duktė niekada anksčiau nebuvo mačiusi 
jos to darant. Nei tėvas, nei motina anksčiau į bažnyčią 
nevaikščiodavo. Nebesirodė ir ponas Bolanžė. Tačiau, be 
jokios abejonės, Berta nujautė, kad didžioji motinos liū- 
desio priežastis buvo būtent jis. Tik gerokai vėliau buvo 
paminėta jo pavardė ir tik tuomet, kai motinai beviltiškai 
reikėjo jo pagalbos. Bet jos ji nesulaukė. 


* * * 


Ir štai po šešerių metų ponas Bolanžė vėl išdygo. Tas 
pats žmogus su taip pačiais vešliais garbanotais plaukais, tik 
dabar smilkiniuose truputį žilstelėjęs. Tos pačios tamsios 
akys žvelgė tiesiai ir, rodos, kiaurai. Ta pati kreiva šypsena. 
Berta stovėjo žemai nunarinusi galvą bijodama, kad jis jos 
nepažintų. Dieve, kaip jinai jo nekentė. Vylėsi, kad ponas 
Milė nesutiks parduoti jam paveikslo ir išsiųs tuščiomis. 
Parodykit jam, kad jo turtai jums nieko nereiškia. Suniekin- 
kite jį taip, kaip jis suniekino mano mamą. 

Ponas Bolanžė išsitraukė iš kišenės storą odinę pini- 
ginę. 

— Na, pone Milė, aš atvykau pasirengęs ką nors iš jūsų 
nupirkti. Tikiuosi, nepasinaudosite tuo, kad aš beprotiškai 
įsimylėjęs jūsų darbą. 

— Apgailestauju, pone Bolanžė, bet neturiu jums ko 
pasiūlyti, - atsakė ponas Milė, susigrūsdamas rankas į savo 
palaido drabužio kišenes. Berta garsiai ko nesusijuokė. Nu- 
suko galvą į šoną, kad vyrai nepamatytų veide šmėstelė- 
jusios šypsenos. 

— Kaip tai? Jūsų žmona man rašė, kad turite daugybę 
paveikslų. 

Bolanžė žvilgsniu apmetė dirbtuves ir pasieniais su- 
statytas drobes. 

— Kartais mano žmona perdėm uoliai rūpinasi mano 
paveikslų pardavimu, reklama ir mūsų šeimos iždo papil- 
dymu. 

— O kaip štai šitas? — paklausė ponas Bolanžė, rody- 
damas į paveikslą „Varpų rinkėjos“, stovintį ant mol- 
berto. 

— Deja, šitas jau turi pirkėją. 

— Tuomet yra ir kitų darbų, - nekantravo Bolanžė. 
Buvo aišku, kad šitas žmogus pratęs šokdinti pagal savo 
dūdelę. 

— Šiuo metu mano paveikslai neparduodami, — su 
švelniu atkaklumu tarė ponas Milė. — Tačiau aš mielai ga- 
lėčiau jums pasiūlyti keletą savo eskizų. 

Berta pagalvojo apie savo motiną. Kaip ji apsidžiaugrų 
regėdama, kad ponui Bolanžė nesiseka gauti to, ko jis taip 
nori. Bertai norėjosi išskėsti rankas ir apkabinti poną Milė 
už tai, kad neketina būti šito įgeidaus vyro auka. 

— Man nereikia eskizų. Kaip aš juos pakabinsiu savo 
galerijoje? — piktinosi ponas Bolanžė. — Visą dieną keliavau 
čia, kad su visa pagarba jums nusipirkčiau bent vieną pa- 
veikslą. Kaip jūs drįstate man atsakyti? 

— Gerbiamas pone, man labai sunku skirtis su savo 
darbais. Jie man tarsi vaikai. Aš į juos žiūriu ir matau, kaip 
jie auga. Juos nuolat reikia pataisyti ir patobulinti. 

— Betgi, pone, jūs turite iš kažko gyventi. Jums reikia 
išmaitinti šeimą, tiesa? 

— Ak, kaip matau, jūs pakankamai ilgai susirašinėjote 
su ponia Milė. „Išmaitinti šeimą“ yra vienas iš jos mėgsta- 
miausių priedainių, — atkirto ponas Milė juokdamasis ir 
plekšnodamas sau pilvą. Bolanžė visai nebuvo linksma. 

— Gal tuomet skirsiu savo pinigus dailininkui Van 
Gogui. Manau, kad jis labai apsidžiaugs, galėdamas par- 
duoti man savo kūrinių. 

— Nesu tokio girdėjęs, — gūžtelėjęs pečiais atsakė jam 
ponas Milė. 

— Keista, kad negirdėjote. Jis irgi tapo peizažus. Tik 
gerokai spalvingesnius. Visi labai žavisi jo technika tapyti 
paletiniu peiliuku. 

Jo žodžiai, regis, privertė poną Milė suklusti. Kasyda- 
masis vešlią barzdą, jis paklausė: 

— Ką man patarsi, Berta? Ar parduoti šitam ponui pa- 
veikslą? 

Pajutusi, kaip dar stipriau nukaito veidas ir net visas 
kaklas, Berta dar žemiau nunarino galvą. 

Ponas Bolanžė pirmą kartą pasisuko į ją. Sulaikiusi 
kvapą mergaitė vylėsi, kad jis jos nepažins. Bet tuo pačiu 

ir norėjo, kad jis pamatytų, kas ji tokia. Norėjo jam pri- 
minti apie tai, kad jis sužlugdė jos motiną. Bet vos tik jam 
prabilus, Bertai išgaravo visa drąsa. 

— Čia tikriausiai viena iš jūsų gražuolių dukterų? — pa- 
linkdamas į priekį, paklausė ponas Bolanžė. 

— Ne, čia mano gražioji pozuotoja panelė Berta Bo- 
vari. 

Berta tyliai aiktelėjo. 

— Bovari, Bovari, - pakartojo ponas Bolanžė. — Paži- 
nojau vieną Bovari iš Jonvilio. Ar tu jai kartais ne giminė? 

Berta papurtė galvą ir dusdama skubiai jam atsakė: 

— Ne, pone. 

Stovėjo nudelbusi akis, bet jautė, kaip jis įdėmiai ją 
nužiūrinėja. 

Tuo tarpu ponas Milė atsuko į juos tris drobes, atremtas 
į sieną, parodyti ponui Bolanžė ir šis iš karto atkreipė dė- 
mesį į jas, visai pamiršdamas apie Bertą. 

Viename iš paveikslų buvo pavaizduotas vyras, visu 
svoriu parimęs ant kauptuko koto. Antrame buvo nu- 
tapytos trys šieno kaugės, stūksančios po niūriais lietaus 
debesimis. Trečiame, visai mažame paveikslėly buvo pa- 
vaizduotas berniukas, kapojantis malkas. 

— Nuostabu! — sušuko ponas Bolanžė. - Paimsiu visus 
tris. Kiek norėsite už visus kartu? 

Milė minutėlę pagalvojo ir tarė: 

— Gal geriau leisiu derėtis savo žmonai. Piniginiuose 
reikaluose aš visiškas neišmanėlis. 

— Duodu jums tūkstantį frankų už visus tris, - skubiai 
pasiūlė ponas Bolanžė. 


— Tūkstantis frankų gal būtų ir neblogai, - šypsoda- 
masis tarė ponas Milė. — Ber jūs tikriausiai turite omenyje 
po tūkstantį už kiekvieną. 

Bertą apėmė malonus džiaugsmas, nes ji suprato, kad 
čia tik sumani gudrybė. Pasirodo, ponas Milė buvo ge- 
resnis prekybininkas net ir už savo žmoną. 

— Trys tūkstančiai frankų! Jūs ne ką prastesnis derybi- 
ninkas nei dailininkas, pone Milė, - nusijuokė Bolanžė. — 
Gerai jau, tiek to. Liepkite supakuoti ir aš atsiųsiu savo 
žmogų jų paimti. 

Šypsodamasis ponas Milė pradėjo vynioti paveikslus į 
drobę, paskui perrišo juos minkšta virve. 

Išeidamas ponas Bolanžė pasisuko į Bertą ir tarė: 

— Pamenu, mano draugai Bovari irgi turėjo dukterį. 
Dabar ji būtų tavo metų. Jos motina buvo nepaprastai daili 
moteris, — ištiesęs ranką, vienu pirštu kilstelėjo Bertą už 
smakro. Mergaitė stovėjo sukandusi dantis, kol jis įdėmiai 
apžiūrinėjo jos veidą. - Dabar suprantu, kodėl ponas Milė 
pasirinko tave pozuoti savo paveikslams. — Nusisukdama 
į šalį, Berta pajuto, kaip ją pradeda pykinti. - Kai baigsite 
tapyti panelės Bovari paveikslus, - prabilo ponui Milė, — 


norėčiau paprašyti leisti man pirmam juos pamatyti. 


Septintas skyrius 


Grėblys 


Kai Bera grįžo į kaimą iš pono Milė namų, Renardas pasi- 
tiko ją taip, tarsi būtų nematęs jos kelias savaites. Pagriebė 
už rankos ir nusitempė į svirną nespėjus jai net pasakyti 
senelei, kad sugrįžo. 

— Kur buvai? — griežtai paklausė jis. 

— Tu irgi kaip mano senelė, - nusijuokė Berta. Džiau- 
gėsi, kad vėl susitiko. Jis ne toks, kaip ponas Bolanžė, suvi- 
liojęs jos motiną, o paskui nieko negalvodamas palikęs. Ne, 
aiškiai matyti, kad Renardui ji rūpi. Gal net myli. Jeigu jis 
iš tiesų ją myli, tai ir ji turėtų atsakyti jam tuo pačiu. Taip, 
iš tiesų viskas labai paprasta. Jie turi pasižadėti vienas kitą 
mylėti. Ir niekas jiems to nesukliudys. Berta pajuto, kaip 
užkaito viduriai, ir akimirksniu nuklydo mintimis į savo 
išsvajotąjį dvarą. 

Ji stovi prie pravirų stiklinių durų ir laukia Renardo, 
grįžtančio po sunkių dienos darbų. Ir nors jie negali skųstis 

nepriteklium, jis vis tiek ir toliau dirba laukuose, nes jis 
šventai tiki, kad tinkamas tėvo pavyzdys reikalingas jų at- 
žaloms. 

O kiek jų yra? Trys, ne, penki. O kaip valstiečiai žiūri į 
Bertą ir Renardą. Jam tai labai svarbu, nes jis ir toliau trokšta 
rausti žemę, o jo gražioji žmonelė yra pati nuostabiausia ir 
geriausia jo vaikų motina pasaulyje. Kaip ji rūpinasi savo 
namais. Aišku, jie galėtų pasisamdyti tarnų padėti jai namų 
ruošoje, betgi niekas taip neįstengs susitvarkyti ūkyje, kaip 
ji pati. Jeigu Renardas lenks savo vaikus prie sunkaus ir są- 
žiningo darbo ūkyje, tai ji savo ruožtu mokys juos gražesnių 
dalykų: nusimanyti apie baldus, meną, muziką, o svar- 
biausia — apie audinius ir tinkamai pasiūtus drabužius. 

— Buvau išvažiavusi pas poną Milė pažiūrėti jo pa- 
veikslų. Jis išties nuostabus dailininkas. Gaila, kad tu 
nematei, kokiom spalvom jis tapo, Renardai. Jo peizažai 
tokie... 

Renardas bučiniu užčiaupė jai burną. Bučiavo ją ir bu- 
čiavo. Ilgai, karštai, kaip tikras vyras. Bertai užėmė kvapą. 

— Tas tavo ponas Milė - senas pirdžius, — galiausiai 
pareiškė jis. — Nieko gero iš jo nesitikėk, jeigu tapo nuogų 
merginų paveikslus. 

Renardas pakišo ranką Bertai po sijonu ir ji pradėjo 
krizenti. Netrukus krizenimas nutilo ir buvo girdėti tik jų- 
dviejų šnopavimas. Svirnas, ūkis ir visas supantis pasaulis, 
regis, nustojo egzistavę. 

— Ak, Berta, Berta, - dūsavo Renardas jai į ausį. Berta 


greičiau paliesti. Tarsi skaitydamas jos mintis, Renardas 

viena ranka padėjo jai pasiekti ten, kur reikia, o kita atsegė 
kelnes ir švelniai suspaudė jos pirštus apie savo lytį. 

Berta anksčiau pajuto atėjus senelę, nei išgirdo jos 
riksmą. 

— Dieve mano! 

Jie greitai atšoko vienas nuo kito. Senelė stovėjo tarp- 
dury, nušviesta besileidžiančios saulės spindulių. Berta jos 
veido nematė, bet ir nereikėjo. Jautė jos įniršį. 

— Ak, tu ištvirkėle! Kekše! Motinos įsčių prakeiksme! 

Renardas nėrė iš svirno. Senelė net nežvilgtelėjo jo 
pusėn, kai jis lėkė pro ją. Tarsi jo nė nematytų. Visas jos 
pyktis buvo nukreiptas į Bertą. Senolė dairėsi nustverti 
kokį daiktą, kuriuo galėtų prikulti Bertą. Akys užkliuvo 
už grėblio ir ji griebė jo kotą. Akys išvirto, veidas iš pykčio 
degė raudonai kaip ugnis. 

— Išvarysiu iš tavęs tą nevidoną, net jeigu reikėtų tave 
ir užmušti! — šaukė ji. 

Senolė užsimojo grėbliu, bet Berta nėrė pro ją ir nulėkė 
į miškelį. Širdis taip daužėsi krūtinėje, kad, rodės, ims ir 
iššoks. Bėgo nesustodama tol, kol atbėgo į savo mėgstamą 
vietą prie upokšnio ir sudribo po dideliu šakotu ąžuolu. Ti- 
kėjosi rasti čia ir Renardą, bet jo niekur nesimatė. Ką dabar 
daryti? Kur eiti? Žinojo viena, kad senelei rodytis negalima. 
Baisiai susigėdusi, Berta sėdėjo žemai nunarinusi galvą. 
Gal senelė vis dėlto teisi? Gal ji iš tiesų kekšė ir ištvirkėlė? 
Leidosi Renardo liečiama ir pati jį lietė. Šitaip jos motina 
ir susigadino gyvenimą. Berta verkė tol, kol nebeliko ašarų, 
o akys užtino taip, kad beveik nieko nebematė. Galiausiai 
visiškai išsekusi užmigo. 

Atsibudo po kelių valandų. Saulė jau leidosi, temo va- 
karas. Berta buvo išalkusi, sušalusi, skaudėjo visą kūną. 
Žinojo, kad pas senelę grįžti negalima. Labai bijojo tos 
moters pykčio. Sunkiai prisiminė, kur Renardo namai, 
bet vis tiek patraukė duobėtu keliuku jo rodyta kryptimi 
pro likusius be derliaus laukus. 

Berta buvo be skatiko kišenėj, negailestingai nu- 
skriausta, o dabar dar ir be pastogės. Galvoje šmėstelėjo 
pono Milė paveikslas „Varpų rinkėjos '. Berta suprato, 
kad jos gyvenimas dabar yra toks, kaip ir jo pavaizduotų 
moterų. Ji užjautė tas moteris dėl jų skurdo ir vargo, nes, 
lygiai kaip ir jos, Berta neturėjo net menkiausio šapelio, 
už kurio galėtų šiam gyvenime užsikabinti. 

Berta kinkavo keliu tol, kol priėjo nedidelę sodybą. 
Negi šitoj apgriuvusioj lūšnoj gyvena jos gražuolis Re- 
nardas? Berta pabeldė į grubiai nutašytas medines duris. 
Jas atidarė moteris išvargusiu veidu. Atrodė tokio pat am- 
žiaus kaip ir jos senelė. Nuo didelės krūtinės, nutįsusios 
kone iki pat juosmens, buvo net palinkusi į priekį. Silpnai 
apšviestame kambaryje Berta pamatė kelis prie židinio su 
akmenėliais žaidžiančius vaikus. 

— Dovanokite, kad trukdau, ponia, bet ar čia gyvena 
Renardas? 

— Kas tu? — piktai paklausė moteris. 

— Mano pavardė Berta Bovari. Esu ponios Bovari 
anūkė. 

— Ji mums skolinga, - griežtai tarė moteris. - Niekad 


neskuba sumokėti. Kaskart, kai pagalvoju, kad jau taip ir 

nesulauksiu iš jos pinigų, kažkokiu būdu sukrapšto kelis 
frankus ir numeta mano berniukui. 

— Ar jis namie? — paklausė Berta, apsikabindama save 
rankomis. 

— Renardas svirne. Pasakyk jam, kad vakarienė jau ant 
stalo. Jeigu tuojau pat nepareis namo, tai liks be kąsnio 
burnoj, - pasakė Renardo motina ir užtrenkė duris. 

Svirnas buvo visai suklypęs. Atrodė, pūstelės stipresnis 
vėjas, ir jis subyrės. Stogas per vidurį įlinkęs, sienose žiojėja 
skylės. Iš vidaus sklido jauki žibalinės lempos švieselė. 

Berta pirma išgirdo garsus, o tik paskui pamatė vaizdą. 
Buvo girdėti čežant šieną. Renardas gulėjo ant grindų, 
užvirtęs ant kažkokios merginos. Jos storos baltos kojos 
buvo apsivijusios jam liemenį, sijonas atsmauktas iki juos- 
mens. Jie abu judėjo aukštyn žemyn, skleisdami gyvuliškus 
garsus. Mergina žvilgtelėjo Renardui per petį į Bertą ir 
plačiai nusiviepė. 

— Renardai, man regis, atėjo tavo mylimoji. 

Renardas pakėlė galvą nuo jos nuogos krūtinės, atsi- 
suko į Bertą ir šypsodamasis tarė: 

— O, Berta, eikš čionai. Prisidėk prie mūsų. 

Berta stovėjo it perkūno trenkta. Iš pradžių norėjo 
juoktis. Gal jie čia taip žaidžia? Paskui staiga pajuto, kaip 
veidą išpylė raudonis. Ir tada suprato, ką regi. Užsimerkė, 
o kai vėl atmerkė akis, tikėjosi išvysti ką nors ne tokio bai- 
saus. Paskui ūmai suvokė, kad stovi net nekvėpuodama. 
Atsitokėjusi sušuko „Oi“ ir stipriai treptelėjo koja į grindis. 
Pajuto skruostais riedant ašaras ir puolė jų šluostyti. Na 
ne, jie tikrai nepamatys jos verkiančios. Apimta jausmų, 

kurių dar nebuvo tekę patirti, Berta staiga norėjo pulti 
prie Renardo ir išvanoti jį lazda. Norėjo šaukti, kiek jėgos 
leidžia. Galiausiai taip ir padarė. 

— Paršai jūs neraliuoti! — suriko ir apsisukusi išlėkė iš 
svirno. 

Kaip jis galėjo pasirodyti jai visai kitoks, nei iš tiesų 
manė jį esant? Jai buvo malonu liesti jį ir būti jo liečiamai. 
Berta manė, kad tai kažkas nepaprasto ir turi likti tik tarp 
jųdviejų. Bet kaip bjauriai ji jautėsi dabar. Kodėl visa, kas 
buvo taip miela ir nepaprasta, staiga išvirto priešingai? 
Kaip žmogus, mokėjęs padaryti ją tokią laimingą ir gy- 
vybingą, jaustis vertinama, dabar staiga suniekino kaip 
mažiausiai pagarbos vertą padarą žemėje? Juk meilė ne 
tokia. Berta pasileido bėgti senu gyvulių pramintu taku, 
net nesidairydama, ar jis vejasi. Staiga koja užkliuvo, ji 
krito veidu į žvyruotą keliuką, smarkiai susimušė rankas 
ir kelius. Ilgai sėdėjo laukdama, kol atslūgs skausmas. Iš 
nubrozdintų rankų ir kelių sunkėsi kraujas. 

Berta prisiminė motinos jai skaitytą ištrauką iš jos 
mėgstamos knygos „Puikybė ir prietarai“. Ten buvo ra- 
šoma, kaip Darsis su Elizabeta, nors jų santykiai buvo ir 
nelabai geri, vis tiek vienas kitam rodė pagarbą ir kalbė- 
dami atidžiai rinko žodžius. O romano pabaigoje, po ilgo 
jų skausmingų nesusipratimų aprašinėjimo, meilė vis dėlto 
nugalėjo. Kaip tik šito, lygiai kaip ir jos motina, augdama 
Berta tikėjosi iš gyvenimo. Betgi kaip smarkiai joms abiem 
teko nusivilti. 

Berta pakilo nuo žemės ir šlubčiodama patraukė se- 
nelės namų link. Kiek paėjusi stabtelėjo ir giliai atsiduso. 


Suprato, kad teks atsiprašyti senolės už tai, ką jai teko regėti 
vykstant tarp savo dukraitės ir Renardo. Šią akimirką Berta 
pradėjo suprasti senelės poziciją. Senutė buvo sukrėsta. 
Ji turėjo teisę supykti, mąstė Berta. Nuo šiolei ji pasiryžo 
gyventi pagal senelės taisykles. Juk, šiaip ar taip, ji davė savo 
anūkei saugią pastogę. Berta parodys jai esanti dėkinga už 
jaukius namus. Nei motina, nei vaizdingos jos svajonės 
mergaitei šito negalėjo parūpinti. Už tai Berta bent jau 


galėtų savo senelę gerbti ir sekti jos pavyzdžiu. 


Virtuvėje dar tebedegė žibalinė lempa. Tikriausiai se- 
nelė laukia manęs, kad iškarštų kailį. Berta giliai atsikvėpė 
ir pasiruošė priimti tai, kas, jos galva, turėtų būti siaubinga 
bausmė. Mergaitė netgi jos laukė. Gal padės nukreipti 
mintis nuo Renardo sukelto skausmo. 

— Senele, aš jau namie, — sušuko. — Noriu tavęs atsi- 
prašyti, — ištarė tikėdamasi, kad atsiprašymas bent kiek 
sušvelnins padėtį. Bet senelės nesimatė. Berta priėjo prie 
stalo, pamirkė vandens ąsotyje prijuostės kraštą, atsisėdo 
už stalo ir pasikėlusi sijoną pasilenkė nuvalyti nuo kelių 
sukrešėjusį kraują. Jos akys užkliuvo už klumpės, gulin- 
čios ant grindų po ilgu virtuvės stalu. Senelė niekada basa 
niekur neidavo. Berta atsistojo ir nuėjo prie kito stalo galo. 
Senelė tikrai niekur nebuvo išėjusi. Ji gulėjo aukštielninka 
virtuvėje ant grindų. 

— Senele, kas tau? — sušuko Berta ir parpuolė ant nu- 
brozdintų kelių. Suėmė senolės ranką. Ji buvo visiškai 
šalta. — Senele, atsibusk, atsibusk, — paskui suėmė už peties 
ir iš pradžių švelniai, paskui gerokai stipriau ėmė purtyti. 

Senelės kūnas nevalingai trūkčiojo nuo jos rankos. Veidas 
pilkai baltas, burna pražiota. Krūptelėjusi Berta suprato, 
kad senelė nebegyva. Sugniaužtu delnu užsidengė burną, 
kad nesuklyktų iš siaubo. Atsitūpusi ant kulnų stipriai 
užsimerkė, tarsi šitaip mėgintų ištrinti iš galvos mirusios 
moters vaizdą. Paskui atsimerkė ir pratrūko raudoti. Vieną 
skausmingą akimirksnį atminty iškilo motinos mirtis. 


Emos Bovari sprendimas išsikapstyti iš pragaro, ku- 
riamne atsidūrė ji pati po nevykusio meilės romano ir su- 
sidariusių milžiniškų skolų, buvo iki skausmo paprastas. 
Įsliūkinusi į pono Omė vaistinę, ji sugebėjo nugvelbti 
nemažą kiekį nuodų. 

Tada parėjo namo ir prasidėjo ilgas ir alinantis mer- 
dėjimo procesas. 

Berta sėdėjo savo kambaryje pramaišiui tai verkdama, 
tai melsdamasi. Vaikas beviltiškai norėjo, kad kas nors 
ateitų ir ją paguostų, bet visi buvo per daug užsiėmę mo- 
tinos sveikata ir mergaitei neturėjo laiko. Motinos mer- 
dėjimas tęsėsi be galo be krašto. Kartodama beprasmes 
maldas, girdėtas motiną kalbant tomis dienomis, kai ją 
paliko ponas Bolanžė, Berta meldė Dievą, kad motina 
pasveiktų. Stabtelėjusi atsikvėpti, išgirsdavo agonišką 
motinos klyksmą, sklindantį iš jos miegamojo. Laukinį, 
širdį stingdantį, ausį veriantį riksmą iš skausmo. Girdėdavo 
laiptais dundančius Felisitės žingsnius. Jeigu būtų galėjusi, 
būtų paėmusi arklį ir tėvo karietaitę, sėdusi į ją ir nudū- 
musi toli toli, kur akys mato. Niekas jos nepasigestų, o jai 
nebereikėtų klausytis to klaikaus motinos riksmo. 

Vieną rytą, po ilgos, triukšmingos nakties, namie stojo 
tyla. Berta pagalvojo, kad motina numirė. Bet ne, ji dar 
buvo gyva. Bėgo dienos. Riksmas nesiliovė, bet su kie- 
kviena valanda jis darėsi vis silpnesnis. Vieną vėlų vakarą 
Berta išgirdo beldimą į savo kambario duris. Atėjo Feli- 
sitė. 

— Motina tave kviečia, — pasakė. Akys užverktos, rau- 
donai rudi plaukai susivėlę. Paprastai visada švari jos pri- 
juostė buvo nupeckiota geltonom dėmėm. 

Berta susirietė į kamuoliuką lovos kampe ir papurtė 
galvą. 

— Privalai eiti, — tarė ji ir ištiesė ranką. — Ji nori tave 
matyti. 

Berta dar giliau įsispraudė į kampą. Felisitė pasilenkė ir, 
suėmusi mergaitę už rankos, nutempė nuo lovos ir išvilko 
į koridorių. 

Berta nebijojo, kad motina numirs, nes jau žinojo, kad 
ji vis tiek mirs. Baisiausia jai buvo išvysti jos agoniją, kurią 
nuolat girdėjo pastarosiomis dienomis. 

Berta pravėrė duris į kambarį, kuriame buvo visiška 
netvarka. Atlošusi galvą lovoje gulėjo jos motina. Vaizdas 
buvo siaubingas. Nebuvo likę nė menkiausio ženklo to 
grožio, kuriuo ji anksčiau žavėjosi. Oda išblyškusi, lyg 
vaškas. Akys įkritusios. Lūpos be spalvos, suskeldėjusios 
ir kažkuo apkepusios. Net plaukai buvo praradę žvilgesį 
ir dabar dryksojo ant siuvinėtos pagalvės, lyg prieš daug 
metų numirusio negyvėlio. 

Bertai nosį užėmė vėmalų, migdolų ir levandų tvaikas. 
Kambaryje buvo šviesu nuo ant stalo išrikiuotų žvakių. Jų 


buvo ir ant židinio atbrailos bei spintelės prie lovos. Tarsi 
per košmariškų apeigų pradžią. Ponios Bovari žvilgsnis 
įsmigo į Bertą, sustojusią prie jos lovos. Felisitė stovėjo 
palinkusi šalia lyg baimindamasi, kad ši nepabėgtų. Tėvas 
stovėjo galvūgaly, abiem rankom įsitvėręs į lovos kraštą, 
tarsi prisilaikydamas, kad nepargriūtų. Pamėkliška būtybė 
ištiesė ranką, norėdama sugriebti dukrą. Berta suprato, 
kad motina nori pabučiuoti ją atsisveikinimui. Gal net 
norėjo parodyti, kad vis dėlto ją myli. Bet pavėlavo. Ge- 
rokai pavėlavo. 

— Mieloji Berta, čia tavo motina. Pabučiuok ją, - tyliai 
ištarė tėvas. 

Berta padarė kaip liepiama. Motinos oda buvo sausa 
kaip popierius. Tos motinos, kurios prisilietimų ji taip 
troško, kurios grožis ją taip žavėjo, kurios meilės ji taip 
ilgėjosi, jau nebebuvo. Berta žiojosi kažką sakyti, bet ne- 
įstengė, tik pasigirdo sielvartinga vaikiška rauda. Felisitė 
palydėjo Bertą atgal į jos kambarį. Mėgino nuraminti 
skausmo prislėgtą vaiką, bet nepavyko. Ašaros liejosi upe- 


liais. Berta daugiau savo motinos nebematė. 


Berta uždėjo atšalusią senelės ranką ant sustingusios 
krūtinės. Nubraukusi nuo kaktos juodus jos plaukus, 
pakilo nuo grindų. Mirtis tapo nuolatiniu jos palydovu 
šioje žemėje. Greičiau nei per dvejus metus ji neteko jau 
trečio artimo žmogaus. Dabar ji jau tikra ir neginčijama 
našlaitė. 


Aštuntas skyrius 


Kitas žingsnis 


Atsitiko taip, kad senelė buvo laidojama tą dieną, kai 
Bertai sukako trylika metų. Apie jos gimtadienį niekas 
nežinojo, tad, savaime suprantama, niekas ir nesveikino. 
Nes nebuvo kam sveikinti. Niekas jos pusėn net nepažiū- 
rėjo. Apglėbusi save rankomis, Berta stovėjo atokiau nuo 
visų gedėtojų. Jautėsi taip, tarsi ims ir išgaruos ore, jeigu 
nelaikys tvirtai savęs suėmusi. 

Žiūrėdama, kaip ant paprasto pušinio senelės karsto 
žeriami paskutiniai kastuvai žemių, leido sau pasvajoti apie 
ateitį, apie tai, kokios jos laukia naujos galimybės, gal net 
naujas, geresnis gyvenimas. Šios svajos buvo jos gimta- 
dienio dovana pačiai sau. 

Berta visą laiką manė, kad, kalbėdama apie prastą savo 
finansinę padėtį, senelė apsimetinėja. Juk, šiaip ar taip, 
svarstė Berta, senelė turėjo ūkį. Bet, kaip netrukus paaiš- 
kėjo, Berta neįvertino piniginių problemų dydžio. Senelė 

buvo iki ausų įklimpusi į skolas. Atrodo, finansinis krachas 
Bovari giminėje buvo paveldimas. Viskas, net ir Selestė, 
turėjo būti parduoti iš varžytynių apmokėti jos skolom. Ir 
vėl Berta liko be pastogės. 

Pirmoji galvon šovusi mintis buvo kreiptis į poną Milė. 
Iškart po kuklių senelės laidotuvių ji prisiprašė nuvežama 
į jo namus Barbizone. Rado jį savo dirbtuvėje, atsargiais 
teptuko brūkštelėjimais dailinantį dangaus skliautą dar 
viename šienapjūtės paveiksle, labai panašiame į tą, kurį 
nusipirko ponas Bolanžė. Jo žmona susikaupusi valė jam 
teptukus. 

— O, Berta, tau mūsų giliausia užuojauta. Tavo senelė 
buvo sunkus žmogus, bet vis tiek netektis, - žengė žingsnį 
nuo drobės, prisimerkė, pirma pakreipė galvą į kairę, paskui 
į dešinę. — Ką dabar darysi? - paklausė kramtydamas tep- 
tuko galą ir įdėmiai apžiūrinėdamas savo darbą. 

— Kaip tik dėl to ir atvykau pasikalbėti su jumis, pone 
Milė. 

— Taip, taip, mielai tau ką nors pasiūlysiu, — atsakė jis, 
o paskui greitai vėl žengė prie paveikslo ir dar kelis kartus 
brūkštelėjo teptuku. — Prašau man atleisti. Ponas Bolanžė 
nori nupirkti šitą paveikslą savo draugui. Šįryt atvažiuos jo 
pasiimti, todėl noriu truputį pataisyti dangų. 

Bolanžė! Tas bjaurus, prakeiktas senis! Bertai net kūnas 
pašiurpo prisiminus, kaip jis žiūrėjo į ją. Vokais uždribusios 
akys. Storos seilėtos lūpos, įsiviepusios į kreivą šypseną, 
tarsi manytų save esant patį patraukliausią vyrą pasaulyje. 
Bertą net nupurtė iš baimės ir pasidygėjimo. Reikėjo kuo 

greičiau užduoti ponui Milė savo klausimą, kad spėtų iš 
čia dingti, kol tas Bolanžė neatvyko. 

— Matai, kaip būna, kai velniui parduodi sielą, — tarė 
Milė ir ėmė tamsiais pilkais tonais spalvinti debesis. — 
Mano žmona šito nesupranta. Nepamatysi, kai imsiu ta- 
pyti vien tik šienapjūtės paveikslus, o po kiek laiko ims 
reikalauti ir sienų apmušalų su pievom ir šieno kaugėm. 
Paskui ateis eilė ir mano kaimiškiems paveikslams, išaugs 
jų paklausa, tik klientai ims reikalauti vargšų žmonių vei- 
duose tapyti linksmas šypsenas. Patikėkit, tada jau tikrai 
bus krachas mano menui. 

— Ak, Žanai, liaukis, — subarė jį žmona, mesdama į 
molinį ąsotį švariai nuvalytus teptukus. 

— Ką manot, panele Berta? Ar čia panašu į debesis? — 
paklausė nekreipdamas dėmesio į žmoną ir įdėmiai žvelg- 
damas į paveikslą. 

— Taip, pone. Jie labai tikroviški. Atrodo, tuoj prapliups 
lietus. 

— O, puiku, puiku, - pasisuko į žmoną. - Matai, Kate- 
rina? Panelė Berta puikiai įvertino mano talentą. - Žmona 
nepatenkinta prunkštelėjo. - O dabar, mano miela, sakyk, 
kuo galėčiau tau padėti? 

Berta bijojo prašyti, bet nenorėjo ir tylėti. 

— Pagalvojau, ar mainais už pozavimą ir pagalbą poniai 
Milė namų ūkyje bei prižiūrint vaikus negalėčiau atsikelti 
gyventi pas jus? 

— Koks nuostabus sumanymas! Nematau, kodėl nega- 
lėtum. O tu, morin? - plačiai šypsodamasis pasakė daili- 

ninkas. Ponios Milė antakiai susiraukė ir susiliejo į vieną 
nepatenkintą liniją. 

— Gal išprotėjai? Mes jau ir taip turime šerti devynias 
burnas, — sukryžiavusi rankas ant krūtinės, atšovė ji. 

— Na ir kas dar viena? — gūžtelėjęs pečiais tarė daili- 
ninkas. 

— Dar viena reiškia dešimt, kvaily! - piktai metė 
žmona. 

— Oi, kokia protinga mano žmona! Matai, Berta, kodėl 
ji tvarko namų ūkį, o aš tik tapau ir piešiu, — nusijuokė jis 
ir pasilenkęs prie žmonos pakštelėjo jai į skruostą. Ši piktai 
kažką jam burbtelėjo ir nuėjo sau. 

— Ir kodėl aš tekėjau už menininko. Įsivaizdavau, kad 
tas etapas praeis, — skundėsi ji. 

— Nieko panašaus, šelme tu, — atšovė jis ir kepštelėjo 
jai per užpakalį. 

Ponia Milė priėjo prie lango ir pažvelgė į kiemą. 

— O, ponas Bolanžė jau atvažiavo! 

Jai išbėgus pasitikti svečio, Berta skubiai apmetė akimis 
dirbtuves, ieškodama kirų durų. Širdis taip daužėsi krūti- 
nėje, lyg po ilgo bėgimo. Net kvapą užėmė. Bet išėjimas 
buvo tik vienas. Berta pasitraukė į tolimiausią kampą vil- 
damasi, kad Bolanžė jos nepamatys. 

— Man nepatinka atiduoti pirkėjui dar neišdžiūvusios 
drobės, — tarė ponas Milė. — Tie meno kolekcininkai am- 
žinai skuba kuo greičiau atsiimti užsakymus. Tarsi nepa- 
kabinus ant sienos laiku, jie gali nuvertėti. 

Dailininkas apie Bertą ir jos prašymą jau buvo pa- 
miršęs. 


152 


Į dirbtuves įžengė ponas Bolanžė ir iš karto nuskubėjo 
prie molberto. Berta apsidžiaugė, kad jis net nepažvelgė jos 
pusėn. Susiėmęs už smakro ilgai stovėjo prie naujausiojo 
pono Milė darbo ir įdėmiai jį apžiūrinėjo. 

— Man nelabai patinka dangus, - tarė ponas Milė, ei- 
damas prie paveikslo su teptuku rankoje. 

— Palikit kaip yra, - nuramino ponas Bolanžė. — Viskas 
gerai. Užtikrinu, mano draugas bus sužavėtas. 

— Nežinau, - dvejojo ponas Milė, kraipydamas galvą 
ir sukiodamas tarp delnų teptuką. 

— Tai vienas iš pačių geriausių jūsų darbų, - gyrė ponas 
Bolanžė. 

— Tikrai? — nustebo ponas Milė, kilstelėjęs vieną an- 
takį. 

- Jūs tikras genijus, pone Milė, - tarė Bolanžė ir pa- 
plekšnojo jam per nugarą. 

— Jūs labai mielas, — atsakė jam šypsodamasis ponas 
Milė. 

Kol abu vyrai apžiūrinėjo paveikslą, Berta lėtai slinko 
prie durų. Ji žūtbūt norėjo išvengti susitikimo su Bolanžė. 
Jau buvo beveik pasiekusi tikslą, kai ponas Milė ją prisi- 
minė. 

— Berta, kur išeini? — atsisuko į Bolanžė. Berta pa- 
sijuto taip, tarsi būtų sučiupta vagiant. Net keliai su- 
linko. - Pone Bolanžė, mes turime dar vieną bėdą. Gal 
jūs galėtumėte mums padėti. Pasirodo, panelė Bovari 
atsidūrė itin sunkioje padėtyje. Kaip jūs jau tikriausiai 
žinote, ji ne tik neteko savo senelės, bet net ir pastogės. 
Deja, kaip pareiškė manoji žmonelė, Milė šeimyna ir taip 

jau nebetelpa po vienu stogu. Todėl man šovė mintis, — ir 
jis pabaksnojo pirštu sau į galvą, tarsi parodydamas, ku- 
rioje vietoje jam ta mintis šovė. — Gal kartais ji galėtų 
gauti kambarėlį ir maitinimą pas jus mainais už pagalbą 
namų ūkyje? 

Ponas Bolanžė atsuko į Bertą užkritusias akis ir įsiste- 
beilijo, o ją nuo jo žvilgsnio net šaltis nukrėtė. Papurtė 
galvą ir nusišypsojo, lyg ji būtų išdykęs vaikas, iškrėtęs dar 
vieną šunybę. 

— O, kokia nuostabi mintis, — tarė jis. - Mielai ją pri- 
imčiau. Neabejoju, kad mano ekonomė tikrai surastų jai 
naudingo darbelio. 

— Koks jūs kilnus, pone - įsiterpė ponia Milė. - Jai 
labai pasisekė. 

— Ne! —sušukusi garsiau, nei tikėjosi, Berta užsidengė 
ranka burną. 

— Kodėl? - nustebo ponia Milė. - Kodėl tokia nedė- 
kinga? Ne elgetoms rinktis. 

— Aš ne elgeta, - atkirto Berta. 

— Bergi, vaikeli, niekur geriau kaip po dosnaus pono 
Bolanžė namų stogu tu nerasi, — tarė jai Milė. - Juk tai 
nuostabiausias sprendimas tavo dilemai, argi ne taip? 

— Man regis, panelė Bovari manęs dėl kažkokios prie- 
žasties bijo, — prunkštelėjo ponas Bolanžė. — Nesibaimink, 
panelyte. Jaunų mergelių aš nevalgau. 

Netarusi daugiau nė žodžio, Berta apsisuko ir išlėkė 
iš dirbtuvių. 

— Sugrįžk, tu išdykęs, nedėkingas padare! — išgirdo at- 
sivejant ponios Milė balsą. 

Skubėdama keliu tolyn nuo pono Milė namų, Berta 
pro ašaras nematė kelio. Staiga ji išgirdo atsivejant arklio 
kanopų bildesį. Net nepasukdama galvos jau žinojo, kad 
tai ponas Bolanžė. Giliai įtraukusi į plaučius oro, davė 
sau žodį nepanikuoti, nebėgti ir neišsiduoti jo bijanti. Jis 
nieko tau nepadarys, kalbėjo sau, bet netikėjo nė vienu savo 
žodžių. Iš visų Emą Bovari užgriuvusių nelaimių pažintis 
su šituo vyru buvo skaudžiausia ir galiausiai nuvariusi ją 
į kapus. 

Bolanžė kurį laiką jojo žingine jai iš paskos, paskui 
ją aplenkė, užėjo iš priekio, sustojo ir užkirto jai kelią. 
Berta pakėlė galvą, širdis smarkiai plakė. Saulė švietė jam 
į nugarą, todėl ji negalėjo matyti jo veido. Bolanžė stryk- 
telėjo nuo žirgo ir sugriebė ją už rankos, nespėjus jai net 
nusisukti. 

— Elgiesi visiškai kvailai, panele. Kaip manai toliau gy- 
venti, neturėdama jokio stogo virš galvos? 

— Atstokit nuo manęs, - tarė Berta, bandydama iš- 
trūkti, bet jis dar tvirčiau suspaudė jos ranką. 

— Tu gi žinai, kad aš labai mylėjau tavo motiną, - ge- 
rokai švelniau, nei ji tikėjosi, tarė ponas Bolanžė. 

— Nejaugi? - paklausė Berta, prisiminusi raštelį, 
įspraustą tarp abrikosų pintame krepšyje, užverktas mo- 
tinos akis ir ilgus sudaužytos širdies gydymo mėnesius. — 
Kodėl tada ją palikot? 

— Mielas vaike, — jis ėmė juoktis. — Bijau, kad tu dar 
per jauna tą suprasti. Ji buvo ištekėjusi, turėjo šeimą. 
Mažą dukrelę. Tai buvo neįmanoma. Verčiau pakal- 
bėkime apie tavo bėdą. Tu neturi, kur prisiglausti. Aš 


siūlau tau savo namų pastogę, be jokių įsipareigojimų. 
Nebūk tokia naivi, — tarė jis, pasilenkdamas prie pat jos 
veido. Berta iš visų jėgų spyrė jam į blauzdą, ištraukė 
iš jo gniaužtų ranką ir kiek kojos neša pasileido bėgti į 
tankiausius krūmynus. 

— Kvaile tu, kvaile! — sušuko jis pavymui. - Lygiai tokia 
pat kaip ir tavo motina. 

Aš visai ne tokia, pagalvojo Berta, braudamasi pro šakų 
raizgyną. Aš nesileisiu nuskriaudžiama taip, kaip tu nu- 
skriaudei mano mamą. 


* * * 


Berta neturėjo iš ko rinktis. Pas poną Milė grįžti ne- 
galėjo. Be to, nenorėjo rizikuoti darsyk susitikti su ponu 
Bolanžė. Pinigų, kuriuos gavo iš pono Milė už pozavimą, 
neužtektų susimokėti nei už nuomą, nei už valgį. Staiga 
ji suprato, kad Milė pasinaudojo ja lygiai taip pat kaip ir 
visi kiti. Prisipiešė sau eskizų tiek, kiek tik širdis geidė, o ji 
liko tik su vienu šimtu frankų kišenėj. 

Liko vienintelė išeitis. Berta nuėjo pas senelės draugę 
ponią Lemont. Atsisėdusi ant išklerusios kėdės ponios 
Lemont virtuvėje žiūrėjo, kaip ši įmetė į krosnį paskutinę 
sulūžusio stalelio koją, nes vakare jau darėsi ganėtinai vėsu. 
Iš suskilusio puodelio siurbčiojo silpną arbatą. Ji pirmą 
kartą lankėsi ponios Lemont namuose. Nė neįsivaizdavo, 
kaip neturtingai gyveno senelės draugė. Kaip ši senolė ir 
suduria galą su galu? Vos tik peržengusi šios mielos mo- 
teriškės namų slenkstį, Berta iš karto suprato, kad iš šitos 
vargšės našlės pagalbos tikėtis neverta. 

— Dieve, brangioji, jeigu galėčiau, tikrai priimčiau 
tave, — kalbėjo ji, — bet aš ir pati neturiu ko valgyti. Tavo 
senelė buvo man labai dosni, kai reikdavo, vis pakišdavo 
man šlakelį pieno ir sūrio guzelį. Nežinojau, kad ir jai labai 
striuka, kitaip tikrai nebūčiau ėmusi iš jos nė trupinio. 

Senutė nutilo, paskui ligos susuktu pirštu pabaksnojo 
sau per smakrą. 

- Žinau vieną žmogų. Tavo senelė turėjo vyresnę seserį, 
ji gyvena Lilyje. Jos buvo apsipykusios ir daug metų viena 
su kita nekalbėjo, bet manau, kad tave ji mielai priims. 
Juk ji irgi Bovari. 

Berta susikrovė savo daiktelius. Už pas poną Milė už- 
dirbtus pinigus sugebėjo susimokėti tik už kelionę į Lilį, 
kur gyveno tėvo teta Šarlotė Bovari. Traukiniu teko va- 
žiuoti visą dieną. Berta nesivargino laišku pranešti savo 
tėvo tetai atvažiuojanti. Ji buvo vienintelė Bertai likusi 
viltis. Kam dar rašyti ir prašyti leidimo atvykti, kai neturi 
kito pasirinkimo, svarstė ji. 

Bertai buvo truputį gėda važiuoti traukiniu apsivilkus 
prastais kaimiškais rūbais, bet kitų ji neturėjo. Mėlyna šilko 
suknelė, su kuria ji atvyko gyventi pas senelę, jai jau seniai 
nebetiko. Kažkokia moteris su jauna dukrele norėjo sėstis 
priešais ją, bet paskui persigalvojo ir išsivedė vaiką iš vagono. 
Gal nuo jos nemaloniai trenkia, o gal ji per daug nudriskus, 
kad niekas nenori sėdėti šalia, pagalvojo Berta. 


Laikydamasi Bovari giminės tradicijų, tėvo teta Šarlotė 
gyveno elgetos pašiūrėj, nes prieš daug daug metų laimė 
nuo jos irgi nusisuko. 


— Sakai, mano sesuo tau nieko nepaliko? O jos sūnus, 
tas garsusis daktaras? Irgi nieko? — puolė klausinėti Bertos, 
vos tik ši spėjo prisistatyti, kas esanti. Senutė buvo aštuntoj 
ar devintoj dešimty, kone dvilinkai susirietusi nuo metų 
naštos, ir Berta negalėjo pamatyti jos veido. Teko kalbėti 
į žilą senolės pakaušį. 

— Kad nebuvo ko palikti, — atsakė jai Berta. 

Senutė lėtai palingavo galvą. Jos tai, regis, nė kiek ne- 
nustebino. Berta apžvelgė vieną vienintelį slogų kambarėlį 
ir pamatė tris siauras lovas, sustatytas viena šalia kitos, bei 
seną stalą ir keletą kėdžių. 

Tera pagavo jos žvilgsnį ir paaiškino: 

— Tai mano nuomininkų. Mažai jie man moka, bet 
pragyventi užtenka. 

Senutė pavaišino Bertą puodeliu arbatos ir atsiprašė 
neturinti nei pieno, nei cukraus. 

— Deja, kaip matai, aš negaliu tau pasiūlyti net lovos. 

Tetulė apsisiautė pečius plonu, sudilusiu šaliu ir at- 
kraginusi galvą pažvelgė į Bertą. Jos akys buvo liūdnos, 
pavandenijusios, veide vienos raukšlės. 

Pirma motina, paskui tėvas, tada senelė, ponia Lemont 
ir dabar galiausiai vargšė tolima giminaitė. Negi jau nebėra, 
kur glaustis? 

— Susirasiu kokį darbą, — tvirtai tarė Berta su gerokai 
didesniu pasitikėjimu, nei iš tiesų jautė. 

— Taip taip, — tetulė akivaizdžiai nudžiugo. — Medvilnės 
fabrike darbo visada yra. Jaunų stiprių merginų ten jiems 
labai reikia. Be to, tau ten duos, kur gyventi, pamaitins. 


Apgailestauju, brangioji, kad niekuo negaliu tau padėti. 

— Nesijaudinkite, aš tikrai ką nors susirasiu, - truputį 
virptelėjusiu balsu atsakė jai Berta. - Aš neprapulsiu. 

— Žinau, kad neprapulsi. Retkarčiais ir mane prisimink, 
o prisiminusi atsiųsk ką nors ir savo tetulytei. 

Berta prikando lūpą. Matė, kokiu veidu tetulė žiūrėjo 
į ją. Lūpose - viltinga šypsena. Ji iš tiesų norėjo, kad Berta 
žengtų į platųjį pasaulį ir susirastų jame savo laimę. 

Senutė palietė savo susiraukšlėjusia ranka Bertai veidą 
ir švelniai patapšnojo. Staiga Bertą užliejo stiprus pasitikė- 
jimas. Giliai atsikvėpusi išsitiesė ir atstatė krūtinę. 

Jai jau trylika, pakankamai suaugusi pati užsidirbti 
duoną. Kad jau liko vienui viena, gal ir gyvenimas ims 


tvarkytis. Žinojo, kad blogiau jau tikrai nebus. 


Skarmalai 


Devintas skyrius 


Fabrikas 


Lilis, 1854-ieji 


P racivis parodė Bertai kelią į Rappelais et Fils* fabriką, 
kuris buvo įsikūręs ant upės kranto pačiame miestelio 
pakrašty. Palyginti su Jonviliu, šitas miestelis atrodė kaip 
didmiestis. Keturių ir penkių aukštų namai glaudėsi vienas 
prie kito, lyg draugėje būtų lengviau ištverti šaltį. Nebuvo 
čia nei kiemų, nei žolės, net žemės lopinėlio nebuvo ma- 
tyti, tik nesibaigiančios stačiakampiais akmenimis grįstos 
gatvės. Kad pamatytų dangų, Bertai teko aukštai užversti 
galvą. Apsirengę šiltais drabužiais ir apsiavę gerais odiniais 
batais žmonės skubėjo gatvėmis lyg genami labai svarbių 
reikalų. 

Eidama siauromis, vingiuotomis garvelėmis, Berta 
pamažu ėmė džiaugtis savo naujuoju gyvenimu. Atrodo, 
likimas pasisuko visai neblogai, mestelėjęs jai progą įsi- 


* Raplėirsūnūs (pranc.). 

darbinti fabrike, gagminančiame audinius. Berta pagalvojo 
apie mamą ir kaip ji būtų didžiavusis išgirdusi, kad jos 
duktė gali užsidirbti duonai, gamindama minkštą me- 
dvilninį audinį, kuris jiedviem taip patiko. Berta žinojo 
turinti sugebėjimų siūti ir siuvinėti, tad nė kiek neabejojo, 
kad fabriko savininkai visa tai pastebės, įvertins ir skirs jai 
tinkamą darbą. Ji neišmanė, kaip tvarkomasi fabrike, bet 
spėjo, kad ten bus reikalinga daigstytoja ar siuvinėtoja, be 
abejonės, turinti „puikią akį“, kaip buvo minėjęs ponas 
Milė. Berta bandė nuraminti save ir per daug nesidžiaugti 
tuo, kas dar neįvyko, bet negalėjo susilaikyti. Jai tai atrodė 
puiki naujo ir daug geresnio gyvenimo pradžia. 

Gatvelės gale Berta priėjo upę, palei ją stovėjo didžiulis 
plytų pastatas, toks ilgas, kaip traukinys. Daugybė didelių 
langų atrodė lyg matiniai, iš vidaus aptraukti storu dulkių 
sluoksniu. Įėjus pro vartus, buvo matyti atviras vidinis 
kiemas. Prie dviejų vežimų, prikrautų medvilnės ryšulių, 
stovėjo darbiniai arkliai. 

— Atsiprašau, — šūktelėjo Berta vyrui, velkančiam ant 
pečių didžiulį ryšulį medvilnės. - Aš ieškau viršininko. 
Norėčiau gauti čia darbo, — tarė ji pačia taisyklingiausia 
prancūzų kalba. 

— Darbo! Darbo! - pratrūko vyras, aprėkšdamas Bertą 
seilėmis. Viena ranka murzina skepeta nusišluostė akis 
ir veidą. Paskui parodė pastato šone nedideles medines 
duris. - Klausk pono Rošė. Jis pas mus skirsto darbus. 
O kai su juo kalbėsi, nepamiršk paklausti, kada duos 
gardžiai pavalgyt ir nusiprausti. Paskui man pasakysi, 
kaip sekėsi. 

Berta įžengė į pastatą. Čia buvo tamsu ir trenkė pelė- 
siais. Oras buvo pilnas kažkokių smulkių baltų krislelių. 
Buvo girdėti ir net justi po kojomis kažkur fabrike dundant 
stakles. Po kelių minučių Bertos akys apsiprato su prietema 
ir ji pamatė kitas duris. Ant jų kabėjo lentelė su užrašu 
„Kontora“. Berta pasibeldė. 

— Prašau užeiti, bet tik jeigu labai svarbiu reikalu, — pa- 
sigirdo balsas. 

Ponas Rošė buvo liesutis pakumpęs vyriokas, persiritęs 
per penkiasdešimt. Veido oda stangri, skruostikauliai išsi- 
kišę, bruožai aštrūs. Jis sėdėjo prie aukšto rašomojo stalo ir 
kažką rašė į storą odinę apskaitos knygą. Berta kostelėjo. 
Vyras pakėlė galvą. 

— Ko nori? Aš neturiu laiko, - piktai burbtelėjo. 

— Aš noriu gauti darbo jūsų fabrike, pone, — tarė Berta. 

— Darbas pas mus labai sunkus, - perliejęs ją žvilgsniu 
pasakė vyras. 

— Aš pripratusi sunkiai dirbti, pone. Mielai imsiuosi 
visko, ką man duosite, - pažadėjo Berta. 

— Taip sakai, ar ne? Na, mes dar pažiūrėsime, — pa- 
kilęs nuo stalo, priėjo prie Bertos, suėmė už pečių ir lėtai 
apsuko, tarsi norėdamas pažiūrėti, ar ji turi visas darbui 
reikalingas kūno dalis. Paskui ištraukė iš krūvos popierių 
nuo savo stalo kažkokį lapą ir padavė Bertai. 

— Nunešk jį ir paduok poniai Lizetei, pensiono šeimi- 
ninkei. Jis yra Koto gatvės 17 numeryje. Šiuo raštu ji bus in- 
formuota, kad tu priimama į darbą Rappelais et Fiks fabrike. 
Ji tau parūpins nakvynę ir valgį. Mokestis už kambarį ir 
išlaikymą bus išskaičiuotas iš tavo atlyginimo. Žiūrėk, nepa- 

vėluok. Pirmadienį lygiai šeštą turi būti darbe. Jei pavėluosi, 
jau pačią pirmą dieną gausi lupti. Antros dienos nebebus. 
O dabar eik, - ir atsisėdo prie savo stalo. 

Berta jau norėjo eiti, bet stabtelėjo kai ko paklausti. 

— Atleiskite, pone. 

— Kas dar? 

Berta virpėdama giliai įtraukė oro. 

— Koks bus mano atlyginimas? — paklausė. Vyras pa- 
žvelgė į ją pro akinių viršų, tarsi nesuprasdamas, ko ji 
klausia. Berta troško kuo greičiau pradėti taupyti. Jau 
dabar žinojo, ką nusipirks už savo pirmąjį atlygį. Ji labai 
troško įsigyti tikros odos batus, kokiais matė avint žmones 
Lilio gatvėse. Atėjo žiema, oras darėsi šaltas ir drėgnas. 
Medinėse klumpėse jos kojos buvo sustirusios į ledą. 

— Gausi tiek, kiek uždirbsi. Nė skatiko daugiau ar ma- 
žiau. O jeigu tavęs tai netenkina, ką gi, tavo vietos laukia 
šimtai neturinčių darbo. 


Kol Berta atėjo į septynioliktu numeriu pažymėtą 
namą Koto gatvėje, buvo jau beveik tamsu. Tai buvo di- 
delis, akmeninis šešių aukštų pastatas, kaip ir daugelis toje 
gatvėje stūksančių statinių. Languose nesimatė nė vienos 
švieselės. Berta pagalvojo, gal viduj nieko nėra. Paspaudė 
skambutį ir kelias minutes laukė. Žvarbus vėjas plaikstė 
jos sijoną, šaltis gnaibė sustingusius kojų pirštus. Vieną 
ranką ji pasikišo po šerpe, bet kita, kurioje laikė savo mažą 
lagaminėlį, buvo tiesiog prišalusi prie jo rankenos. Galiau- 
siai nedidukės durys atsidarė. Jose pasirodė nenusakomai 
stora moteris. 

— Klausau, brangute. Kuo galiu padėti? 

— Ponia Lizetė? — paklausė Berta. 

— Ta pati, - sududeno moteris. 

— Atėjau dėl kambario, - tarė Berta, įreikdama poniai 
Lizetei popieriaus lapą. Ši paskaitė, tada pakėlė galvą ir 
prisimerkusi tamsoje nužvelgė Bertą. 

— Eikš vidun, kad geriau tave matyčiau, — pasakė ir 
plačiau pravėrė duris. 

Už jų buvo matyti vidinis kiemas ir Bertai į nosį tvoskė 
gerai pažįstamas kvapas. Visas kiemas buvo užverstas di- 
džiulėmis mėšlo krūvomis. Pasijuto taip, lyg vėl būtų at- 
sidūrusi kaime. 

— Čia mano turtas, — garsiai juokdamasi paaiškino 
ponia Lizetė. - Gal dar nesi mačiusi mėšlo? 

— Aš gyvenau senelės ūkyje, - paaiškino Berta. 

— Puiku. Vadinasi, esi prie jo pripratusi. Mano ber- 
niukas Liusjenas renka mėšlą nuo gatvių ir parduoda ūki- 
ninkams kaip trąšą. Aš niekada nenusisuku nuo papildomo 
darbelio, galinčio duoti vieną kitą grašį, — tarė moteris, 
vesdamasi Bertą prie kitų durų. Jos įėjo į didelę virtuvę 
su dviem ilgais mediniais, galas į galą sustatytais stalais. 
Krosnyje spragsėjo nedidelė, bet labai kaitri ugnis. Virš 
jos kabojo milžiniškas metalinis katilas, kuriame, Bertos 
manymu, turbūt kunkuliavo sriuba. Atsidavė truputį ko- 
pūstais, truputį morkom ir nešvariom kojom. 

— Sveika atvykus į darbščiųjų rankų namus, - išdidžiai 
pareiškė ponia Lizetė. — Tau labai pasisekė. Šįvakar gausite 
ypatingos sriubos. Vakarienė patiekiama kasdien lygiai de- 
šimtą. Pavėluosi, liksi alkana. Išimčių nedarau. Išvietė gale 

namo. Čia, kaip matai, yra mūsų virtuvė, — ant vieno stalo 
snaudė sena pilka katė. Iš pradžių Bertai pasirodė, kad ji 
negyva, bet paskui ši kilstelėjo galvą ir pro pusiau atmerktas 
gintaro spalvos akis dirstelėjo į ponią Lizetę. 

— O štai čia yra mūsų didysis sa/le a manger“, — tarė ji ir 
atidarė duris į kitą kambarį. Čia buvo tamsu, niūru, dvokė 
supuvusiais svogūnais ir kačių šlapimu. Patalpa buvo siaura 
ir ilga, visą erdvę čia užėmė vienas ilgas pušinių lentų gru- 
biai suręstas stalas. Tokie paprastai naudojami iškyloms 
gamtoje. — O dabar prašau eiti su manim. Parodysiu tavo 
būsimą boudoi7**. Visi bendrabučio kambariai užimti, bet 
aš turiu neblogą kampelį penktame aukšte. Gyvensi su 
Helena. Ji parodys tau, kas, kur ir kaip. Ber būk atsargi, 
meilute, ji baisi vagilė. 

Sekdama paskui platų moters užpakalį, Berta užlipo į 
penktą aukštą. Ponia Lizetė kas kelis žingsnius vis stabtel- 
davo atsipūsti. Pasiekusi viršutinį aukštą, ji atidarė duris ir 
atsistojo visu savo didingu stotu šalia, kad Berta galėtų pa- 
matyti kambarį. Jis buvo ne didesnis už sieninę spintą. Tik 
per kelis colius viena nuo kitos stovėjo dvi medinės lovos, 
po viena iš jų buvo prigrūsta dėžių ir ryšulių. Ant abiejų 
lovų primesta rūbų ir kelios pilkos vilnonės antklodės. Ant 
sienose prikalinėtų kablių kabojo daugiau drabužių. Kam- 
baryje buvo baisiai šalta. Šiluma šio kambarėlio nepasiekė, 
nes visa buvo likusi apačioje. 

Ūmai Berta ėmė ilgėtis gaivaus kaimiško oro ir neprie- 
kaištingai tvarkingos senelės trobos. Čia ją dusino bjaurūs 


* Valgomasis (pranc.). 
* Gyvenamas kambarys, buduaras (pranc.). 


168 


kvapai, sustiprinti naujos nemalonios aplinkos. Kas bus tie 
žmonės, su kuriais teks dalintis pastoge. Sunku buvo su- 
prasti ir pačią ponią Lizetę. Ar ji juokauja, ar kalba rimtai? 
Ar ta mergina, su kuria jai teks gyventi šiame kambaryje, 
iš tiesų vagilė? 

— Man patinka, kai gyventojai susitvarko savo 
daiktus, — tarė ponia Lizetė. Pasilenkusi susėmė abiem 
rankom nuo lovos glėbį drabužių ir numetė ant tos, po 
kuria buvo prigrūsta dėžių ir ryšulių. Tada iš krūvos iš- 
traukė dvi vilnones antklodes, gražiai jas sulankstė ir padėjo 
atlaisvintos lovos kojūgaly. Berta pastebėjo, kad antklodžių 
ir pagalvių užvalkčiai buvo arba nešvarūs, arba papilkėję 
nuo patalų. - Mūsų nedidelė šeimyna šiuo metu dar darbe. 
Netrukus tu su jais susipažinsi. Nuomos mokestis - keturi 
frankai už savaitę, mokami penktadieniais. Bet tau nereikės 
dėl to vargintis. Fabrikas išskaičiuos iš tavo atlyginimo ir 
sumokės tiesiai man į rankas. Į nuomą dar įskaičiuojami 
sotūs pietūs, kuriuos tu nešiesi į darbą, ir kasdienė vaka- 
rienė, — pridūrė ji, tarsi patvirtindama nuomos išlaidas. 

— Bet, ponia, aš dar net nežinau, kiek man fabrike 
mokės. 

— Tau nepasakė? — nustebusi atsisuko į ją ponia Lizetė. 
Ji stovėjo įsisprendusi rankomis sau į klubus. 

Berta papurtė galvą. 

— Kiek tau metų, meilute? - paklausė moteris. 

— Trylika, - atsakė Berta. 

— Tai gerai. Gausi turbūt apie septynis frankus per sa- 
vaitę. O kailį karš nemokamai, - Berta pajuto, kaip kūnu 


perbėgo baimės šiurpuliai. Ponia Lizetė atlošė galvą ir ėmė 

nuoširdžiai juoktis. Galiausiai apsiramino ir, išsitraukusi iš 
rankovės nėriniuotą nosinaitę, nusišluostė akis. - Suknias 
gali atnešti ir pasikabinti į drabužinę, - pridūrė ji. 

— Kokias suknias? — nesuprato Berta. 

— Į kokią drabužinę? — klausimu į klausimą atsakė 
jai ponia Lizetė. Ir vėl pratrūko kvatotis. Krūtinė taip 
aukštai kilnojosi, kad, rodės, atšoks nuo kūno ir nukris 
ant žemės. 

— Juoktis sveika. Mūsų gyvenimas ir taip vienos 
ašaros, — tarė moteris ir tyliai prunkštelėjusi pasisuko 
eiti. 

Berta pasidėjo savo lagaminėlį ant laisvos lovos. Ankšrą 
kambarėlį blausiai apšvietė aliejinė lempa. Berta atsegė la- 
gaminėlį ir išsiėmė paveikslėlį, kuriame buvo pavaizduota 
nuostabaus grožio balto tiulio suknia, ir kurį ji atsivežė iš 
Jonvilio pas senelę, o iš ten — į šiuos namus. Berta įdėmiai 
apžiūrinėjo suknelę, nagrinėjo, kaip sudaigstytos siūlės, 
kaip prisiūti palankai. Pagalvojo, ar perlai neatrodytų ele- 
gantiškiau už kristalus. Paveikslėlyje pavaizduota moteris 
stovi dailioje šokių salėje ir pasukusi galvą dairosi per dešinį 
petį, ar kas prie jos neina. Gal ji laukia, kad kas pakviestų 
šokiui? Įdomu, kokia groja muzika? Aišku, su tokia suknia 
šokamas tik valsas. 

Paikystė. Kvailele tu, kvailele. Svajoji apie puošnias 
suknias ir šokių sales, pati gyvendama prasmirdusioje pa- 
lėpėje. 

Berta pažvelgė pro nediduką langelį į lauką. Kiek tik 
akys užmatė, vien čerpiniai stogai ir kaminai, visokiausių 
dydžių ir formų. Dar niekada tokio vaizdo nebuvo regėjusi. 

Matydama tokią panoramą, Berta jautėsi kartu ir pakilusi 
virš miesto, ir esanti mažulytė jo dalelė. 

Trumpą akimirksnį dingo visos baimės ir ją užliejo 
nauja energijos banga. Dangų rausvino paskutiniai besi- 
leidžiančios saulės atšvaitai. Čia ne koks mažas miestelis, o 
didelis miestas. Ir nors Bertai buvo be galo šalta ir baugu, 
vis tiek širdį glostė neapsakomas džiugesys. Ji turi darbą. 
Dabar galės užsidirbti sau duoną. Dirbs su audiniais, su 
dailiomis medžiagomis, prie kurių jos motina varvino seilę 
pono Lerė parduotuvėje. Jeigu ji stengsis dirbti gerai, gal ir 
atlyginimą pakels. Ne, ne ga/, o tikrai. Ji dar nežino, koks 
bus tas jos darbas, bet jautė, jog atliks jį tobulai. Ji taps 
pačia geriausia darbininke visam fabrike. Valdžia pamatys, 
ko ji verta, ir pakels atlyginimą nuo septynių frankų iki 
keturiolikos, gal net dvidešimties, ir netrukus ji galės di- 
džiuotis naujais odiniais batais ir dailia suknele su nėriniais 
apsiūta stačia apykakle ir juodom sagutėm... ir dar žavia 
skrybėlaite su juoda stručio plunksna. 

Pajutusi stiprų nuovargį, Berta nusižiovavo. Per trumpą 
laiką ji sukorė gan ilgą kelią. Atsigulė ant lovos, užsimerkė 
ir po kelių akimirkų saldžiai užmigo. Pabudo nuo garsaus 
bildesio ant laiptų. 

Berta atsimerkė. Kai akys apsiprato su blausia šviesa, 
pamatė prie savo lovos aukštą, itin plačių pečių merginos 
siluetą. Berta pašoko iš lovos ir įsispraudė į kampą. 

— Ką čia mano kambary veiki? — piktai paklausė mer- 
gina. 

— Mes turėsime gyventi kartu, — atšovė jai Berta. Sun- 


kiai sekėsi valdyti balsą, kad nevirpėtų. 


— Kas taip sakė? - mergina palinko dar arčiau, vos per 
kelis colius nuo Bertos veido. Jai iš burnos trenkė svogū- 
nais. 

— Ponia Lizetė. 

Berta atsisėdo ir per lovos kraštą nuleido kojas ant 
žemės. 

— O kas čia? — vėl paklausė pačiupusi nuo Bertos lovos 
paveikslėlį su dailia suknia. 

— Čia mano, — tarė Berta ir ištiesė ranką. Mergina pa- 
traukė, kad Berta nepasiektų. — Atiduok, - Bertos balse 
buvo kažkas tokio, kas privertė merginą paklusti. 

— Niekam tas tavo bjaurus piešinys ir nereikalingas, — 
atšovė ji ir numetė ant grindų. - Be to, apskritai kam tau 
tokie piešiniai? 

— Čia mano mamos suknelė, — Berta atsargiai sulankstė 
piešinį. 

— Ir kas gi tavo mama? Gal Anglijos karalienė? —- mer- 
gina kvatojosi net dvilinka. Paskui staiga nutilo ir tarė: — 
Pamėgink paliesti bent vieną mano daiktelį, užmušiu, — pa- 
stūmusi į šalį gniutulą drabužių, atsisėdo ant lovos priešais 
Bertą. Jos šviesiai rudos akys buvo tokios pat spalvos kaip ir 
veidą nusėjusios strazdanėlės. Kraujo raudonumo plaukai 
buvo tokie pasišiaušę, kad, rodės, tuoj nuskries nuo galvos. 
Jų negalėjo sutramdyti net viena stora kasa, karanti per 
nugaros vidurį. Kojos tokios ilgos, liesos ir kaulėtos, kad 
net kojinės nesilaikė, o gulėjo susmukusios apie kulkšnis. 
Mergina vilkėjo pilką apdriskusį drabužį, siekiantį kelius, 
ir ryšėjo tokios pat spalvos prijuostę. Stambios, didelės jos 
plaštakos buvo nubrozdintos ir nusėtos rumbais. 

— Kodėl turėčiau liesti tavo bjaurius daiktus? — atšovė 
jai Berta. Mergina, regis, susimąstė. 

— Tai ir neliesk, — atsakė ji ir užsimetė kojas ant lovos. — 
Nepamiršk, kad šitam kambary aš pirmoji apsigyvenau. 

Berta ir pati nesuprato, kas traukė ją už liežuvio at- 
sikirsti už save gerokai vyresnei, aukštesnei ir piktesnei 
merginai, bet jautė, kad jeigu neparodys, kas esanti, dabar, 
tai vėliau gali tekti gailėtis. Giliai atsikvėpusi drąsiai tarė: 

— Ką gi, bet dabar jis mudviejų 25žejų, tiesa? 

Mergina piktai perliejo ją žvilgsniu. 

Pasigirdo tylus varpelio skambėjimas, kviečiantis va- 
karienės, ir mergina, netarusi daugiau nė žodžio, pakilo 
nuo lovos ir nuklapsėjo apačion. Po kelių minučių jos pa- 


vyzdžiu pasekė ir Berta. 


Pirmasis Bertos įspūdis, išvydus prie ilgo vakarienės stalo 
susėdusius žmones, buvo tas, kad jie visi miega. Jie knapsojo 
nunarinę galvas ar parimę ant rankų, kol buvo dalijami du- 
benėliai su viralu. Berta spėjo, kad dauguma čiabuvių bene 
jos amžiaus — nuo dvylikos iki šešiolikos, nors kai kuriem 
duotum ne daugiau dešimties. Vyresnio amžiaus vyrų ir 
moterų buvo tik koks pustuzinis. Ponia Lizetė stovėjo gale 
stalo ir iš didžiulio karilo pilstė į dubenėlius viralą. 

— Mano vaikeliai, šįvakar aš gerokai persistengiau. Gar- 
desnės sriubos dar niekada nebuvau išvirusi. Paklausite, 
kaip man tai pavyko? Kaip iš šūdo nuvyti virvę? Bet visi 
mano gardžių sriubų receptai telieka paslaptyje. Jie numirs 
kartu su manim. 

— Bent jau turėsim ką atšvęsti, — kažkas burbtelėjo. 


— Kam reikia tos pliurzės recepto? — atitarė kitas. 

Ponia Lizetė nekreipė į juos dėmesio. Pažvelgė į tarp- 
dury sustojusią Bertą ir tarė: 

— Oštai ir mūsų naujokė. Helena, pristatyk savo seserį 
mūsų šeimynėlei. 

— Jokia ji man ne sušikta sesuo, — piktai burbtelėjo 
raudonplaukė mergina nuo kito stalo galo. Ji sėdėjo tarp 
dviejų jaunesnių mergaičių, kurios per visą tą laiką nepa- 
kėlė galvos nuo savo dubenėlių. 

— Sėskis prie pono Raratulio. Jis mielai tavim pasirū- 
pins. 

Ponia Lizetė parodė laisvą vietą šalia jauno vaikinuko, 
taip įsikniaubusio į dubenėlį, kad net veido nesimatė. Kai 
jis pakėlė galvą, Berta vos susilaikė neaiktelėjusi. Iš karto 
suprato, kodėl ponia Lizetė pavadino jį Ratatuliu. Jo veidas 
buvo išvien nusėtas bjauriais pūliniais. Vaikinas vėl greitai 
nukniaubė galvą. 

— Labas vakaras, — pasisveikino Berta ir paėmė į ranką 
šaukštą. Vaikinas nieko jai neatsakė. Berta įbedė akis į du- 
benėlį su viralu. Šaukštu palietė sriubą ir pro prasiskyru- 
sius riebalus pamatė kažkokius keistus gabalus, panašius į 
pjaustytas daržoves, bei keletą dešrą primenančių mėsgalių. 
Kvapas kėlė šleikštulį. Bet ji buvo tokia išalkusi, kad nega- 
lėjo sau leisti nevalgyti. Stalo gale priešais Heleną buvo pa- 
dėta pintinėlė su duona. Berta sukaupė drąsą ir paprašė: 

— Prašau paduoti man duonos. 

Helena nudavė neišgirdusi. Viena šalia jos sėdinti 
mergaitė ištiesė ranką pakelti pintinėlę. Helena šiurkščiai 
sugriebė ją už riešo. 


174 


— Merginos, merginos, — sučiulbo ponia Lizetė. — Ne- 
sipeškite, gerai? Duonos užteks visiems. Gal dar kam 
sriubos? Nesikuklinkite. Dar liko pusė katilo. 

— Gali sušerti kiaulėm, — sušnibždėjo prie Bertos sė- 
dintis vaikinukas. 

Berta nejuokais pyktelėjo ant Helenos. Tačiau ji žinojo 
iš patirties gyvenant su senele, kad nevalia leistis ujamai, 
juolab kai kalba eina apie duonos kąsnį. Berta atsistojo, 
nuėjo prie stalo galo ir jau siekė duonos pintinėlės, bet He- 
lena prispaudė ją su ranka. Tarp merginų įsiplieskė nebyli 
kova, bet Berta laisvąja ranka stumtelėjo ir parvertė grafiną 
vandens. Tas šliūkštelėjo tiesiai Helenai ant kelių. 

— Ak, tu gyvate! — suriko Helena. Pašokusi nuo suolo 
nukratė nuo sterblės vandenį. Berta pasiėmė duonos pin- 
tinėlę ir sugrįžusi atsisėdo į savo vietą. Visų akys susmigo 
į ją. 

— Dabar tai tau klius, - burbtelėjo sau į dubenėlį tas 
vaikinukas su šašuotu veidu. 

— Tegu, manęs ji nepagąsdins, — atkirto jam Berta. 
Bet imant sužiedėjusios duonos riekę, jos ranka truputį 
drebėjo. 

Iškart po vakarienės Berta nuėjo į lovą miegoti. Ilgai 
gulėjo nesumerkdama akių, nes bijojo, kad naktį kas ne- 
užpultų. Bet galų pagalėj karštas viralas ir ilga kelionė ją 
įveikė ir ji nugrimzdo į kietą besapnį miegą. 

Kitą rytą nubudo gan vėlai ir pažiūrėjo į kaimynės lovą. 
Ji buvo tuščia. Helenos niekur nesimatė. Kur ji nakvojo? 
Ir tada Bertai toptelėjo šauni mintis: mergina tikriausiai 


bijo Bertos taip pat kaip ir ši jos. 


Sekmadienis. Prieš akis visa diena. Nėr ką veikti iki 
pat pirmadienio ryto, kai reikės eiti į darbą. Berta pasi- 
rąžė po pilka antklode. Labai norėjosi į tualetą. Pasilenkė 
žemyn visus penkis aukštus, paskui į kiemą ir į išvietę, 
kad pagaliau nusilengvintum. Kad tik iškentėtų tokį ilgą 
kelią. 

Greitai apsirengė. Užsivilko tuos kelis drabužėlius, su 
kuriais naktį nemiegojo. Vanduo ąsotyje buvo užsitraukęs 
plonu ledeliu. Plaukų šepečio galu pramušusi ledą šliūkš- 
telėjo į praustuvą. Sumirkiusi prijuostės kampą, nusimaz- 
gojo veidą. 

Laiptų apačioje ją pasitiko ponia Lizetė. 

— Išsiruošėt į bažnyčią, panele Bovari? — paklausė. 

— Ne, ponia. Nusilengvinti, — atsakė Berta. Ponia Li- 
zetė nusikvatojo. 

— Matai, kartais gamta pašaukia anksčiau už Dievą, — 
pajuokavo. — Katedra yra šia garve tolyn ir į kairę. Anks- 
tyvąsias mišias jau pramiegojai, bet kitos bus lygiai de- 
šimtą. 

— Ačiū, ponia. 

Berta nesivargino jai aiškinti, kad bažnyčia jos visai 
netraukia, kad tėvai jos niekada ten nevesdavo, o vienin- 
telę religinę pamoką buvo gavusi iš Felisitės, kai ji savaip 
interpretavo aštuntąjį Dievo įsakymą: nevok, nebent tik 
tada, kai neišvengiamai būtina. 

— Šiandien, aišku, man laisvadienis, - kalbėjo ponia 
Lizetė, — tad pietumis mano šeimynėlei teks pasirūpinti 
patiems. O vakare gausite gardžios sskmadieninės sriubos. 

Priešais bažnyčią yra nebloga kepyklėlė, bandelių kainos 
ten nesikandžioja. 

Vien išgirdus žodį kepyklėlė, Bertos burnoje prisirinko 
seilių. Prisiminė vakarykštį viralą ir suprato, kad skrandis 
visai tuščias. Piniginėje turėjo pusantro franko, likusio nuo 
traukinio bilieto. Tačiau šių pinigų turi užtekti iki pirmojo 
atlyginimo. 

Berta išėjo iš bendrabučio ir patraukė garvele į baž- 
nyčią. Po kelių žingsnių nuo šalčio pradėjo gelti kojas. 
Pirštai taip suledėjo, kad, regis, tuoj nulūš ir nukris. Nute- 
kamajam griovy pamatė išmestą seną laikraštį. Pakėlė nuo 
žemės, suglamžė kelis lapus ir sugrūdo į klumpes. Bet po 
kelių minučių kojos dar labiau ėmė stingti. 

Iš kitapus gatvės esančios kepyklėlės nosį kuteno nejįti- 
kėtinai gardūs kvapai. Berta perėjo gatvę ir sustojusi ilgai 
žiūrėjo į vitriną. Ant dailiai išpuoštų padėklų puikavosi 
visokiausi kepiniai: sluoksniuoti pyragėliai su kiaušininiu 
kremu, mažulyčiai biskvitiniai želė krepšeliai su žvilgan- 
čiom avietėm ir persikų skiltelėm, visas kalnas šokoladinių 
pyragaičių su vaniliniu kremu ir didžiulis bokštas iš glazūra 
aplietų plikytų pyragaičių. Berta traukė į save viliojančius 
kvapus: kepintų migdolų, vanilės ir cinamono. Dar niekada 
gyvenime nebuvo regėjusi tokios gausybės nenusakomų 
skanėstų. Pačiam vitrinos kampury, kone pasislėpusios nuo 
praeivių akių, gulėjo paprastos, kuklios, šviežiai iškeptos 
pailgosios, sviestinės ir sluoksniuotos tešlos bandelės. Berta 
gardžiai nurijo seilę. Pardavėja pakvietė ją užeiti vidun. 

Berta žengė į kepyklėlę puikiai suprasdama negalinti 
leisti sau pasilepinti net už mažiausią sumą. 


— K4 jums pasiūlyti, panele? — paklausė moteris už 
prekystalio. 

— Oi, nieko, ponia, — atsakė Berta. — Aš tiesiog grožė- 
jausi jūsų gaminiais. 

— Na jau, mano kepiniais negalima grožėtis vien tik 
akimis. Juos reikia ragauti. Nagi, paskanauk. 

— Ačiū, ponia. Aš soti. Ką tik papusryčiavau, —- sume- 
lavo Berta, godžiai rydama gerklėje besirenkančias seiles. 
Greičiau bėk iš čia, kol nepriseiliojai ant grindų. 

— Štai, paragauk mano obuolių pyrago. Atpjausiu tau 
mažą gabalėlį. Visi sako, kad tai pats gardžiausias pyragas 
pasaulyje. 

Moteris padavė Bertai ant popieriaus skiautelės ploną 
riekelę pyrago. Berta nė nepajuto, kaip puolė ragauti. No- 
rėjo kuo ilgiau mėgautis jo skoniu. Bet skanėstas buvo 
toks lengvas ir taip gerai iškepęs, kad iš karto ištirpo bur- 
noje. Tirštas it grietinė kremas nuslydo gerkle kartu su 
minkštom cinamonu apibarstytom obuolių skiltelėm ir 
puria biskvito plutele. Bertai net širdis apsalo, koks jis 
buvo gardus. 

— Skanu, ar ne? — paklausė moteris. Berta linktelėjo, 
mėgaudamasi saldumu. — Paprastai aš imu po dešimt 
santimų už riekelę, bet šiandien mažai pirkėjų, tad tau 
atiduodu už penkis. 

Staiga Berta pajuto, kaip pyragas įstrigo gerklėje. Varg- 
šelė net užsikosėjo. 

— Betgi, ponia, aš neturiu pinigų. Aš maniau... 

Šypsena moters veide dingo. Skruostuose atsirado dvi 
raudonos lyg vyšnios dėmės. 

— Ką tu manei? Kad imsiu dalinti savo kepinius kie- 
kvienam čia atėjusiam elgetai? Dink iš čia ir daugiau man 
nesirodyk. 

Pardavėja nusisuko ir ėmė dėlioti ant kepimo popie- 
riaus vaisinius pyragėlius. Berta norėjo paaiškinti savo el- 
gesį, bet negalėjo išlementi nė žodžio. Išeidama dar nuo 
padėklo nugriebė nemažą gabalą obuolių pyrago. 

— Ak, tu vagile! — suriko ant jos moteris. Plakančia šir- 
dimi Berta pasileido gatve, kiek kojos įkabina. Supratusi, 
kad pardavėja jos nesiveja, sustojo ir pamėgino atgauti 
kvapą. Suvyniojusi pyrago gabalą į moters duotą popie- 
riaus skiautę, įsikišo prijuostės kišenėn. 

Berta suprato, kad naujo gyvenimo pradžia Lilio pen- 
sione jai buvo nelabai palanki. Dabar net artyn prie tos 
kepyklėlės negalės prieiti. Ar prie bažnyčios kitapus gatvės. 
Nair gerai, nes jeigu jau lemta keliauti į pragarą už vagystę, 
tai nepadės ir aštuntasis Felisitės pertrazuotas Dievo įsa- 
kymas. 

Bergi giliai širdyje Berta žinojo, kad tokio dalyko kaip 
pragaras nėra. Yra tik vienas gyvenimas ir priklauso nuo 
jos, kaip jį nugyvens. Savo likimą gali nulemti tik ji pati. 
Išsiėmusi iš kišenės pyragą, prarijo jį trimis dideliais kąs- 
niais. Paskui tvirtai nusprendė, kad tokių pyragų ateity dar 
valgys ne vieną. Bet kaip ir iš kur jų gaus, dar nežinia. 


Likusią dienos dalį Berta neskubėdama klaidžiojo 
miesto gatvėmis, mėgaudamasi vaizdais, kvapais ir gar- 
sais. Ją taip žavėjo visa, ką matė akys, kad net pamiršo apie 
šąlančias kojas, urzgiantį skrandį ir vienatvę. Ji ryte rijo 

akimis kiekvieną miesto kampą. Užėjo garvelę su nedi- 
delėm, viena už kitą įspūdingesnėm krautuvėlėm. Pirmoji 
parduotuvėlė buvo parfumerijos. Berta prisiminė motinos 
levandų kvepalus. Jai prieš akis rikiavosi ištisos lentynos 
nuostabiausių buteliukų, rinkinėlis iš trijų raižyto stiklo 
fAakonėlių, suguldytų į dailią paauksuotą dėžutę, rankų 
darbo emaliuota kiaušinio formos balto opalo taurė, kurią 
laikė nedidelė auksinė moters statulėlė, dangaus žydrynės 
matinio stiklo buteliukas su meistriškai dekoruotu auk- 
siniu apvadėliu. Berta galėjo tik įsivaizduoti, kokie nuos- 
tabūs juose turėtų būti supilstyti kvepalai. Toliau ji stabte- 
lėjo prie ponios Marno moteriškų drabužių parduotuvėlės. 
Jos vitrinoje ant begalvio manekeno puikavosi vakarinė 
suknia. Jos sijonas buvo išskleistas per visą langą. Bertą 
užliejo neapsakomas malonumas. Ji godžiai perskaitė vi- 
trinos kampe kaligrafiniu raštu baltoje kortelėje išraitytą 
suknelės aprašą: 

„Ši elegantiška vakarinė suknelė pasiūta iš šilko. Pasi- 
jonis surauktas iš lygaus balto šilko, užpakalinėje dalyje 
papuoštas keturiais rausvo šilko raukiniais, apačioje apsiū- 
tais auksiniu šilkiniu kaspinėliu. Galimi ir kiti audinių va- 
riantai. Daugiau informacijos teiraukitės pas pardavėją.“ 

Įdomu, kiek tokia suknelė gali kainuoti, pagalvojo 
Berta. Ar gera būtų ją vilkėti? Ar smagu su ja šokti? Turbūt 
visi į ją spoksotų? Dieve, kaip norėtų kada nors turėti tokią 
suknelę. O dar labiau ji norėtų pati sukurti ką nors tokio 
pat nuostabaus. Jai asmeniškai auksiniai paraukimų ap- 
siuvai nelabai patiko. Truputį visko per daug. Giliai atsi- 
dususi patraukė tolyn. 

Drabužių parduotuvės kaimynystėje buvo įsikūrusi 
batsiuvio krautuvėlė. Virš įėjimo prie sienos buvo pritvir- 
tintas didžiulis medinis batas. Ant jo užrašas: „Nuostabieji 
pono Gregoiro batai ir kita elegantiška avalynė“. Berta ėmė 
apžiūrinėti vitrinoje išstatytus batus. Čia buvo ilgaaulių, 
trumpaaulių ir su siauromis smailomis nosimis. Bateliai 
pasiūti iš šilko ir nėrinių, kiti persiūti metaliniais siūlais. 
Ilgaausiai su sagrelėmis ir kasdieniai suvarstomi batai. Ba- 
teliai su guminiais įsiuvais, kad būtų paprasčiau apsiauti 
ir nusiauti, dailūs teatriniai bateliai iš brokato ir atlaso ar 
minkštučiukės odos su kieta pakulne. Ponas Gregoiras iš 
tiesų buvo didis barų meistras. Čia reikės jai ateiti nusi- 
pirkti batų. 

Berta pabandė įsivaizduoti, kaip smagu bus avėti 
naujus batus. Pažvelgė į savo išklypusias klumpes. Min- 
tyse pamėgino pasimatuoti dailius teatrinius batelius. O 
ką prie tokių batelių apsivilkti? Pabandė įsivaizduoti save 
su dailia rausvo šilko baline suknia. Kilsteli suėmusi ran- 
komis sunkų rauktą sijoną ir uždeda ant karietos laiptelio 
teatriniu bateliu apautą koją. Nuosavos karietos, o ne 
viešojo transporto. Sėsdama ant aksominių pagalvėlių iš- 
girsta, kaip čeža suknios krinolinai. Paskui ji giliai įkvepia 
ir mėgaujasi maloniu aromatu kvepalų, kuriais pašlakstė 
rankų riešus ir už ausų. O ant ausų siūbuoja dideli perlų 
ir deimantų auskarai. Berta nusižiovauja, prisidengdama 
burną balta ilga pirštine apmauta ranka. Kaip nuobodu, 
kai esi tokia turtinga ir tokia daili, o nėra kam tavimi 
grožėtis, nėra kam pabučiuoti tau rankos, niekas nesi- 
glaudžia prie svaiginančiai kvapnaus tavo kaklo, niekas 

nesižavi dailiom mažom kojelėm, apautom atlasiniais 
bateliais. Bertai suskausta įsivaizduojamą koją, ima ją 
daigyti skausmas ir šaltis, ir ji pagalvoja, kad tas nevėkšla 
batsiuvys bus blogai išmatavęs pėdą. Teks tuos teatrinius 
batelius grąžinti. 

Berta pažvelgė į savo kojas ir tą pačią akimirką prisi- 
minė avinti senas medines klumpes. 


Dešimtas skyrius 


Pirmoji darbo diena 


Buvo jau beveik penkios ir temo, kai Berta grįžo į ponios 
Lizetės pensioną. Kur visi gyventojai? Stalas nukrautas du- 
benimis ir šaukštais, paruoštais sekmadienio vakarienei. 
Antrame aukšte pasigirdo kažkokie garsai. Netrukus į vir- 
tuvę neskubėdami ėmė rinktis žmonės: žiovaudami, trin- 
dami akis, tarsi ką tik būtų išsiropštę iš lovų. Veikiai Berta 
suprato, kad kaip tik taip ir buvo: jie kiaurą dieną pragulėjo 
lovose. Norėdami pasidžiaugti šiluma ir negalvoti apie alkį 
visi šio pastato gyventojai kiaurą dieną pradrybsojo lovoje 
po šiltais paklotais, svajodami apie šiltesnį orą ir gardesnį 
valgį. 

Paskui Berta pamatė viralą. Tai buvo ta pati vakarykštė 
sriuba, tik pagardinta ropės griežinėliais. Berta pabandė 
krimstelėti gabalėlį. Jis buvo neišviręs. Didžiausiomis žan- 


dikaulių pastangomis ėmė kramtyti. 

— Laukiu nesulaukiu, kada vėl gausime šaltų avižinių 
papločių, —burbrelėjo vaikinukas subjaurotu veidu. Staiga 
kitam kambario gale pasigirdo triukšmas. Du vyrai kumš- 
čiais pliekė vienas kitam šonus, nes aukščiau pečių neį- 
stengė pakelti rankų. 

— Atiduokš mano duoną, vagie tu neraliuotas! - šniokš- 
tavo vienas. 

— Čia ne tavo davinys, o mano! Tu savąsias dvi riekes 
jau surijai, kiaule tu prasmirdus. 

— Ko jie vaidijasi? — paklausė Berta vaikinuko. 

— Tiedu amžinai vagia viens iš kito duoną. Ir taip kone 
kas vakarą. Nelygu, koks lauke oras. Kuo šalčiau, tuo aršiau 
jie kimba viens kitam į atlapus. Manau, kad šitaip jie tie- 
siog pasikrauna energijos. Ir apšyla. Vasarą to nepamatysi, 
galvą dedu, — atsakė šis. 

Ponia Lizetė vaikščiojo apie stalą ir tikrino valgančiųjų 
dubenėlius. Pasilenkusi surinkinėjo nesuvalgytus ropių 
gabalus. 

— Nesuvalgei, neprapuls. Baik srėbti savo davinį, - pa- 
ragino Bertą, - kitaip negausi šokoladinio suflė. 

Berta jau buvo pasimokiusi ir ant šito jauko neuž- 
kibo. 

— Širą dar valgysi? — paklausė ponia Lizetė, rodydama 
į nukąstą ropės galą ant Bertos dubenėlio krašto. 

— Ne, ponia, galite paimti. 

Ponia Lizetė paėmė ropės nuokandą ir įmetė atgal į 
puodą. 

— Atsiprašau, ponia. Ar negalėtumėte duoti dar vieną 
antklodę nakčiai? — paprašė Berta. Ponia Lizetė pakreipė 

galvą į šoną, tarsi Berta būtų uždavusi filosofiškai sudėtingą 
klausimą. 

— Aš juk tau daviau dvi antklodes, ar ne? - galiausiai 
tarė. 

— Taip, ponia, bet kambaryje labai šalta. 

— Negali būti. Tu gyveni viršutiniame aukšte. O kaip 
visi puikiai žino, šiluma kyla į viršų. Jūs gaunat visą šių 
namų šilumą. Pas jus turėtų būti itin šilta. O jeigu dar 
per mažai, tai mielai prašom į židinį įmesti dar vieną 
pliauską. 

Berta jau nesivargino atšauti, kad kambaryje židinio 
nėra. Matydama, kad Berta nesirengia atsikirsti į jos pa- 
juokavimą, šeimininkė kiek garsiau pakartojo: 

— Mielai prašom į židinį įmesti dar vieną pliauską. 

Kambaryje pasigirdo pavėlavęs ir lyg priverstinis juokas. 

— Tikrai. Nukelk iešmą su kepama ėriena ir užmesk dar 
vieną pliauską, — ponia Lizetė praeidama kumštelėjo Bertą 
į ranką: — Tu visai nesijuoki, panelyte, — pastebėjo. 

— Nes visai nejuokinga, ponia. Man šalta. 

Berta pajuto iš pykčio užkaistant skruostus. 

— Šimer, kiek pamenu, pati šalčiausia žiema, — pareiškė 
ponia Lizetė, tarsi konstatuodama pasididžiavimo vertą 
faktą. - Išskyrus praeitą žiemą. Tada, kiek pamenu, buvo 
dar šalčiau. — Vėl visi pratrūko kvatotis. — Mielas vaike, tau 
reikia daugiau juoktis. Juokas šildo kūną ir džiugina sielą. 

— Kaip ir tavo sušikta sriuba, - kažkas riktelėjo. 

— Prašom nesikeikti, - atkirto ponia Lizetė, nesikreip- 
dama į nieką konkrečiai. - Ką gi, panele, rytoj tau pirmoji 


darbo diena. Žiūrėk, gerai išsimiegok. 

— Tarsi tai ką nors pakeistų, — vėl kažkas garsiai burb- 
telėjo. Keletas nusijuokė. Kiti buvo tokie pavargę, kad ne- 
įstengė pakelti galvų nuo stalo. Berta dar nebuvo mačiusi 
šitaip nusikamavusių žmonių. Net ir valstiečiai baigiantis 
derliaus nuėmimui neatrodydavo tokie nusistekenę. Staiga 
ji sunerimo: Ar aš pasirengusi tokiam darbui? Aišku, kad 
pasirengusi. Juk jai teks dirbti su medžiagomis, tiesa? Juk 
jai taip skirta likimo. 


Berta smarkiai nustebo nepamačiusi Helenos nei per 
vakarienę, nei kai vėliau parėjo į kambarį. Nusispyrusi 
klumpes įlindo į lovą. 

Dantys kaleno nuo šalčio. Jai buvo taip šalta ir ji taip 
nervinosi dėl rytdienos darbo, kad negalėjo užmigti. Gal 
ponia Lizetė ir buvo teisi kalbėdama apie juoką. Berta pa- 
mėgino nusijuokti. 

— Cha, cha, cha, cha. 

Per jėgą bandė išpūsti iš plaučių orą. Netrukus iš tiesų 
pasidarė truputį šilčiau, gal tik jautėsi kiek kvailokai. Jau 
grimzdama į miegą išgirdo į kambarį įvirstant Heleną. 
Mergina vaitojo ir dejavo. Iš pradžių Berta nekreipė į ją 
dėmesio, bet vaitojimas nesiliovė. 

— Kas yra? — paklausė Berta ir atsisėdo lovoje. 

— Nieko. Eik miegot, — pasigirdo suveltas atsakymas. 
Berta užžiebė žibalinę lempą. Ir aiktelėjo. Visas Helenos 
veidas buvo sudaužytas. Viršutinė lūpa perskelta ir suti- 
nusi. Helena spjaudė kraują į purviną skepetą. 

— Kas tau? — paklausė Berta. 

— Atstok, — atšovė Helena ir nuvirto aukštielninka. 
Šitaip gulėdama išvyniojo servetėlę, joje buvo keturios 
šviežios baltutėlės bandelės. Paėmusi vieną atsikando ir 
ėmė atsargiai kramtyti sveikąja burnos puse. 

— Kur gavai? — vėl paklausė Berta. 

— Nušvilpiau iš mūsų gerbiamos ponios asmeninio 
maisto sandėlio, — piktai metė Helena. 

— Kieno? 

— Kaip manai, kodėl mūsų ponia Lizetė tokia nutukus? 
Tik jau ne nuo avižinių sklindžių. 

- Ir ji tave prikūlė? 

— Neji. Tas jos šunėsargis sūnus apralžė. Bet aš jam 
gerai įkandau. Žinai, pasakysiu tau, — atitraukė nuo burnos 
bandelę, - verta buvo. Nespoksok taip į mane. Negausi nė 
trupinio. Pati pasivok. 

— Aš jau apsisukau, — pasigyrė Berta. - Nugvelbiau ga- 
balą obuolių pyrago iš kepyklėlės priešais bažnyčią, — pa- 
stebėjo, kad Helena ėmė žiūrėti į ją su nematyta pagarba. 


Gal visgi jos susidraugaus, pamanė Berta. 


Rodos, Berta vos spėjo sumerkti akis, o apačioje jau 
pasigirdo rytinio varpelio skambėjimas. Pakėlė galvą ir 
pažvelgė pro langelį. Lauke dar buvo tamsu. Po skubių 
pusryčių — vandeniu atmieštos drungnos kavos ir sužie- 
dėjusios duonos žiauberės — jai buvo įteiktas kubilukas 
su priešpiečiais, kuriuos sudarė įprastinis avižinės košės 
davinys — avižų dribsnių košė su gabalėliu taukų, užpiltų 


virintu pienu su vandeniu. 


Sekdama paskui vaikus ir kelis suaugusius, Berta nusi- 
leido nuo kalvos ir patraukė į medvilnės fabriką. Jai buvo 
sunku suspėti su visais. Jos klumpės visą kelią smuko nuo 
kojų, o iš pat ryto vos pramerkus akis ėmė kamuoti kvapą 
gniaužiantis jaudulys. 

Fabriko valdytojas ponas Rošė stovėjo savo kabineto 
tarpduryje ir stebėjo besirenkančius darbininkus. Pamatęs 
Bertą, pašaukė. 

— Bovari, ateik čia, - padavė jai popieriaus lapą ir ra- 
šiklį. — Padėk kryžiuką. | 

— Kryžiuką? 

— Parašyk čia iksiuką, — paaiškino rodydamas pirštu 
vietą lapo apačioje. 

— Iurit omenyje pasirašyti? 

— Oho, ji moka dar ir pasirašyti, — garsiai pranešė pro 
šalį skubantiems darbininkams. 

Berta pasirašė lapo apačioje ir sukaupusi drąsą pa- 
klausė: 

— Ar galiu perskaityti, ką čia pasirašiau? 

Tai valdytoją pribloškė. Berta didžiavosi tuo, kad pra- 
dėjo skaityti motinos knygas dar būdama visai vaikas. 

— Nieko ypatingo. Tipinė darbo sutartis. Ar nori gauti 
atlygį? 

— Taip, pone. 

— Tuomet negaišk laiko skaitinėdama tai, kas tavęs 
visai neturėtų dominti, — tarė jis ir ištraukė jai iš rankos 
lapą. - Be to, galėtum nesigirti čia visiems mokanti skai- 
tyti ir rašyti. Tavo vaidybos niekam čia nereikia. O dabar 
taisyklės. 

Ponas Rošė mostelėjo ranka grupelei darbininkų 
trumpam stabtelėti. 

— Pone Rošė, mes pavėluosime, — prabilo viena mer- 
gina. 

— Aš pasakiau — rėžkit taisykles, — gerokai garsiau pa- 
kartojo ponas Rošė. 

Darbininkai vienu balsu ėmė berti taisykles: 

— „Be prižiūrėtojo leidimo nevalia pasitraukti iš darbo 
vietos. 

Jei pavėluosi, negausi atlyginimo. 

Už nekokybišką darbą iš karto būsi atleistas. 

Kalbėtis griežtai draudžiama, nebent tik tai, kas susiję 
su darbu. 

Už nurodymų nevykdymą būsi nubaustas.“ 

— Šaunuoliai, - pagyrė ponas Rošė. — O dabar gana 
vypsoti, marš prie darbo, - vėl pasisuko į Bertą ir tarė: — 
Bovari, eik į vidų ir prisistatyk Klorjė, karšimo cecho meis- 
trui. 

Įėjus į fabriką, Bertą pribloškė jo dydis. Ilga, aukštomis 
lubomis patalpa, rodės, tęsėsi be galo, be krašto. Kad ir 
kokia didelė buvo ši patalpa, nuo vieno galo iki kito, kiek 
Berta suprato, buvo matyti vien verpimo mašinos. Nosį 
rietė gaižus gyvulinių taukų dvokas. Ji tikrai nesitikėjo, 
kad fabrike gali taip smirdėti. Manė, jog čia kvepės pana- 
šiai kaip iš motinos levandų maišelio, kuris kabėdavo jos 
drabužių spintoje. O kur nuostabieji audiniai? Kiek tik 
akys užmatė, vien ritės ir ritės murzinai baltų siūlų. Ceche 
gaudė kurtinantis mašinų triukšmas. Jai teko rėkte išrėkti 
klausimą šalia stovinčiam darbininkui: 

— Kur ponas Klotjė? 

Šis parodė vyrą, stovintį ant aukštos medinės pakylos. 
Iš savo stebėjimo posto karšimo cecho meistras puikiai 
matė viską, kas dėjosi jo valdose. Berta priėjo prie plat- 
formos krašto ir pakėlė į jį galvą. 

Pastebėjęs ją, vyras pasilenkė ir sušuko: 

— Eik pas prižiūrėtoją Marnė. Jis tau parodys, ką turėsi 
daryti. 

Paaiškėjo, jog karšimo cecho meistro pareigos per- 
nelyg aukštos, kad bendrautų su naujai priimtais į darbą. 
Ponas Klorjė parodė kitą vyrą, kuris tepaluotu skuduru 
valė kažkokias staklių dalis. Berta nuėjo prie jo. Šalia jo 
sukiojosi dar keletas vyrų, turbūt atsakingų už staklių 
techninę priežiūrą. Šie atsisukę į ją spitrijo akimis. Keli 
net švilptelėjo. 

— Olialia, kokia gražutė, — šūktelėjo vienas. 

— Džiaukis, kol gali. Greitai nebeturėsi kuo pui- 
kuotis, — tarė kitas. 

Marnė buvo aukštas, stambus vyras, neturintis dešinės 
rankos žemiau alkūnės. Kairiąja ranka jis pamirkė skudurą 
į kibirą, kuriame buvo, kaip ir reikėjo tikėtis iš kvapo, gy- 
vuliniai taukai. Berta pagalvojo, kad ten, kur audžiamos 
medžiagos, turėtų būti gerokai švariau. Nuo dvoko ją jau 
buvo pradėję pykinti. Neįsivaizdavo, kaip reikėtų dirbti 
tokioj smarvėj. 

— Eikš čia, panelyte. Pasakyk Marnė, kuo tu vardu. 

— Berta Bovari, - atsakė ji stengdamasi nekvėpuoti pro 
nosį. 

— Ar esi anksčiau dirbusi ką nors panašaus? — paklausė 
jis. 

Berta papurtė galvą. Skrandžio turinys, rodos, nenu- 
stygo vietoje ir grėsmingai teliūskavo viduriuose, kėsinda- 
masis rasti skylę ištrūkti lauk ir išsilieti. 

— O, pasirodo, gavau nesuteptą skaistuolę, — užriau- 
mojo jis. Keletas vyrų prunkštelėjo. Prižiūrėtojas nusivedė 
Bertą siaurais tarpais tarp verpimo staklių. Jo stampgalys 
buvo storai apmuturiuotas skudurais ir jis lyg su normalia 
ranka maigė juo svirtis, pedalus, šluostė staklių detales, 
kartais net draugiškai pabaksnodamas jauniems darbinin- 
kams per galvas. 

— Neužpykdyk jo, kitaip atvanos su stampgaliu, - per- 
spėjo vienas jaunas vyrukas jiems einant pro šalį. 

— Čia ne žaidimas, — staiga surimtėjęs tarė Marnė. — Čia 
tavo išsvajotasis darbas, — Marnė sustojo ir atsisuko į ją. 

— Dabar bus didysis instruktažas, — kažkas garsiai pa- 
reiškė. 

— Kai tik pasirodo koks naujokas, jis ima vaidinti, lyg 
būtų sušiktas medvilnės karaliaus sosto paveldėtojas, — 
burbtelėjo kitas. 

— Ar žinai, kiek jau laiko aš sėkmingai dirbu šioje nuos- 
tabioje įstaigoje? — paklausė Marnė Bertos, sveika ranka 
apvesdamas didžiulę patalpą. 

— Ne, pone, nė nenumanau. 

Jos burna išdžiūvo, o akys matė lyg pro miglą. 

— Šį vasarį sueis dvidešimt devyneri. Nė dienos nesi- 
liauju dėkojęs visagaliui Viešpačiui už šią man suteiktą 
garbę. Šis darbas mane maitina ir leidžia mėgautis gyve- 
nimu, kokį pats susikūriau. 

— Ir tai jis vadina gyvenimu, — šūktelėjo greta besi- 
darbuojantis vaikinukas. Jis bandė išnarplioti šeivoje su- 
simazgiusį siūlą. 

— Įsivaizduoja save esant vieną iš f745*, — dar kažkas lep- 
telėjo. Aišku, prižiūrėtojas girdėjo visus šiuos komentarus, 
bet neišsidavė. Jis buvo pernelyg užsiėmęs savo nerišlia 
retorika. 

— Dėl Rappelais et Fils fabriko duočiau ir dešinę ranką 
nukirsti, — žvilgtelėjo į savo stampgalį, lyg būtų pirmą 
kartą jį išvydęs. — Oi, regis, jau tą padariau, — tarė jis ir 
užsikvatojo. Paskui savo trumpąja ranka patapšnojo Bertai 
per petį. Pasibaisėjusi ji atšoko atgal. - Eime su manim, 
gražioji panele Bovari, ir tu pamatysi, kokie medvilnės 
gamybos stebuklai atsivers prieš tavo akis. 

Bertai jau skaudėjo galvą nuo garsaus bildesio ir staklių 
gaudesio. Jie nuėjo prie pačių didžiausių įrenginių. 

— Štai Čia yra karšimo staklės. Kai medvilnė išvelėjama, 
karšėjai plonai ją išpešioja, kad būtų lengviau karšti. Čia 
reikia saugoti rankas. Galiu tą paliudyti sava patirtimi, — 
linksmai mostelėjo savo stampgaliu. — Šitie volai turi dau- 
gybę aštrių dantelių, kurie su kiekvienu volu darosi vis 
tankesni. Taip gaunami verpalai, - jis pakėlė storą verpalų 
giją. - Dabar gijos skaidomos į siūlų pluoštus. Mes dir- 
bame su siūlų pluoštu. Štai čia yra siūlo pluoštas, — meis- 
tras parodė jai ilgą, ploną medvilnės pluoštą, storio sulig 
pieštuku. — Verpimo staklės gauna tokį pluoštą ir susuka 
į plonytį siūlą, - mostelėjęs ranka, nusivedė toliau pro di- 
džiules, dvokiančias, gaudžiančias stakles. 


*  Filk - sūnūs. 

Berta pastebėjo, kad niekas nepakelia galvų nuo savo 
darbo. Atrodė, lyg visi būtų prikaustyti grandinėmis prie 
staklių. Net ir tie vyrai ir vaikai, kurie ką tik spoksojo į ją 
susižavėję, dabar susikaupę dirbo savo darbą. Bertai atrodė, 
lyg vaikščiotų kažkokiam baisiam košmare. Net ir turė- 
dama lakiausią fantaziją, nebūtų sukūrusi tokio kraupaus 
fabriko vaizdo. 

— Štai Čia yra verpimo skyrius. Šie nuostabūs įrenginiai 
vynioja nuo šeivų siūlų gijas, siunčia į volus ir ten jos yra 
suskaidomos į smulkesnes, normalaus siūlo storio gijas. 
Tada jos susukamos ir suvejamos į rites. Vėliau iš jų ve- 
jami siūlai, - parodė dar kitokias stakles. — Vejama yra nuo 
dviejų ričių, du siūlus susukant priešinga kryptimi, nei jie 
buvo prieš tai suvyti. Iš verpimo ir vijimo skyriaus siūlai 
keliauja į apmatų skyrių. Ir štai čia, mano mieloji panele 
Bovari, būsimoji medvilninio audinio gamintoja Bovari, 
paliksite ir savo įnašą. 

Jie atėjo į kitą didelį skyrių, kur buvo įrengtos nesibai- 
giančios eilės lentynų su jau paruoštomis ritėmis, nuo kurių 
bus vyniojami siūlai ir paduodami į audimo stakles. 

— Apie tai, kaip ruošiami apmatai, kaip audžiama ir 
kaip skaičiuojami siūlai — kitą kartą. Nuo per daug infor- 
macijos tau užsikimš smegenėlės. Svarbiausia yra štai kas, — 
pakėlė didelį rietimą paprasto medvilninio muslino. — Pa- 
liesk, — paprašė. 

Berta palietė pirštais baltą šiurkščios tekstūros audinį. 
Jai jis nepatiko. Visiškai kitoks, nei tikėjosi - bjaurus ir 
šiurkštus. 

— Aišku, šis audinys nėra dailus. Gražieji gaminami 
kitam fabrike. Mes čia ruošiam žaliavą. Bet ir šis yra puikus 

Dievo duotas amatas. Jis leis tau sočiai maitintis ir džiaugtis 
gyvenimu. 

Berta apsidairė po patalpą. Nė vienas iš darbininkų 
nebuvo nei nutukęs, nei atrodė laimingas. Ir apskritai, 
liūdnesnio būrio žmonių ji dar niekur nebuvo regėjusi. 
Jaunos mergaitės ir berniukai, maždaug jos metų ir gerokai 
jaunesni, dar visai vaikai, rodės, buvo iki ausų užsiėmę savo 
darbu. Jų drabužiai — sudriskę skarmalai, plaukai riebaluoti 
ir sustirę, veidai nesveikai pilki. O kūnai, ypač vyresnių 
vaikų, atrodė suklaipyti kažkokios neaiškios ligos. Ilgos 
kojos persuktos, keliai sulinkę į vidų, alkūnės išpampu- 
sios, gumbuotos. Plaštakos ištinusios ir paraudusios. Jos 
darbas, anot Marnė, būsiąs labai paprastas. Tačiau nė iš 
tolo nepriminė to, kokį ji įsivaizdavo. 

— Man sakė, kad tu moki skaityti ir rašyti. Spėju, kad 
tada moki ir skaičiuoti. Tau reikės skaičiuoti suvytas siūlų 
rites ir užrašinėti į šitą apskaitos knygą. Ritė pilna — už- 
rašai, —- Marnė padavė Bertai apskaitos knygą ir pieštuką 
ir parodė kampe mažą kėdutę. — Jeigu gerai atliksi savo 
darbą, kuris, turiu pasakyti, yra pradedančiajam nepa- 
prastai lengvas, gražiai elgsiesi ir būsi mandagi, neprisi- 
virsi košės, neklausysi, kas ką aplink kalba, viskas eisis 
kuo puikiausiai, — ir patapšnojęs per galvą savo stamp- 
galiu nuėjo. 

Berta sėdėjo, žiūrėjo ir skaičiavo kitų darbininkų ve- 
jamas rites. Po kelių valandų paskaudo kojas ir ėmė gelti 
nugarą nuo ilgo sėdėjimo ant žemos kėdutės susirietus. 
Gaila, kad negali vaikščioti kaip kiti. Pirmam ilgam ir 
nuobodžiam rytui įpusėjus iš gretimos patalpos pasigirdo 


194 


baisus klyksmas. Bertai užėmė kvapą. Laukė, gal jis vėl 
pasigirs, bet nebesulaukė. Toliau sekusi tyla ją labai nu- 
gąsdino. Galugerkly sukilo pusryčiai, jau, manė, dar kiek, 
ji ims ir apsivems. 

Marnė pribėgo prie Bertos. 

— Turiu gerą žinią, protingoji panele Bovari. Jau pačią 
pirmą dieną gauni paaukštinimą, — net uždusęs pranešė 
jis. - Eime su manim, - Berta nuėjo su juo į gretimą pa- 
talpą. - Maloniai tau pranešu, kad nuo šiolei būsi mazgy- 
toja, — pareiškė jis. 

— Kas tai yra, pone? 

— Darbas itin didelės atsakomybės. Štai kas. Mazgy- 
toja visą laiką būna pasilenkusi prie verpimo mašinos ir 
mazgo nutrūkusius siūlus. Paprastai mes tokį darbą ski- 
riam mažesniem vaikam, bet tu, regis, esi greita ir turi 
miklius pirštus. Žiūrėk, neįkišk pirštų į šitą ratą, kitaip 
iškart kelių neteksi. 

Šitas darbas Bertai visai neatrodė kaip paaukštinimas. 
Netgi priešingai. 

— Dėkok savo laimingajai žvaigždei, kad nepaskyrė 
maitlese, — tyliai sušnibždėjo mergaitė prie gretimų sta- 
klių. — Nors tokiam darbui tu būtum per didelė. 

— Kas ta maitlesė? — paklausė Berta neatplėšdama akių 
nuo dūzgiančių staklių. 

— Vienas va sukas ana ten, — tarė mergaitė ir parodė 
smulkutį vaiką, šmirinėjantį po dirbančiomis staklėmis, lyg 
pelė, ieškanti sūrio. — Maitlesiais dirba tik patys mažiausi 
ir smulkiausi. Jų darbas - sugauti po staklėmis nutrūkusį 
siūlą, - šnibždėjo mergaitė. - Landžioti po veikiančiomis 

staklėmis labai baisu, be to, turi visąlaik kvėpuoti dulkėmis 
ir pūkais. Tai pats blogiausias darbas. 

— O šitas geras? — paklausė Berta. 

— Nežinau. Aš pati neseniai pradėjau. Šįryt įvyko jau 
du nelaimingi atsitikimai, tad jiems trūksta mazgytojų. 
Tas darbas labai atsakingas, - pakartojo mergaitė Marnė 
žodžius. 

— Diukrua, ateik čia, - šūktelėjo per visą patalpą 
Marnė. — Atiduodu tavo globon naujokę. Pamokyk ją, 
ką reikės daryti. 

Paaiškėjo, kad Diukrua yra Helena. Ji piktai pašnairavo 
į Bertą. 

— Tegu pamoko kas nors kitas. Man ir taip nepasisekė, 
turiu su ta kale miegot vienam kambary. 

— Mieloji Diukrua, žinau, kad Dievulis apdovanojo 
tave aštriu liežuviu, bet jis pamiršo pasakyti, kad nevalia 
plūstis vyresniųjų akivaizdoje. O aš juk esu tiesioginis tavo 
viršininkas. Eikš greičiau čionai ir daryk, kas liepiama, 
kitaip atvanosiu tau šonus su savo stampgaliu. 

Helena labai jau nenoriai parodė Bertai, ką ji turinti da- 
ryti. Pamokė, kaip turi stovėti: dešinę koją arkišus į priekį 
ir dešiniu šonu palinkusi prie staklių, kad greitai galėtų 
sugauti nutrūkusį siūlą. Šitaip Berta turinti stovėti visą 
laiką ir judėti nuo vieno staklių krašto prie kito, nesiliauti 
nė akimirkai, vis sukiotis ir sukiotis. Nutrūkusius siūlus 
reikia mikliai sugauti ir greitai surišti galus paprastuoju 
mazgu, kol siūlo neprarijo staklės. Neabejotinai Helenai 
buvo tekę dirbti mazgytoja. Ji puikiai pademonstravo savo 
įgūdžius. 

— Dirbsi tai tol, kol paskirs ką nors kitą, - pasakė He- 
lena ir nuėjo prie savo staklių. 

Bertos darbas buvo sunkus, alinantis. Visą laiką sto- 
vint ant dešinės kojos ir laikant ant jos visą kūno svorį 
pradėjo smarkiai skaudėti dešinį klubą. Oras buvo pilnas 
medvilnės pūkelių. Jie lipo prie akių, lindo į nosį. Berta 
pradėjo čiaudėti ir kosėti. Ėmė ilgėtis gaivaus oro senelės 
ūkyje. 

— Niekis, priprasi, — tarė greta dirbanti mergaitė. — Per 
porą savaičių plaučiai prisigers šitų dulkių ir daugiau jų 
nebejausi. 


Kai suskambo varpelis pietums, Berta pastebėjo, kad 
daugelis merginų nebegali atsitiesti. Jos vaikščiojo susi- 
rietusios, jų nugaros buvo sulinkusios puslankiu, kaip 
raidė C. 

Bertos avižinė košė kubiliuke buvo apnešta plonu 
dulkių sluoksniu. Šalia jos atsisėdęs pietauti berniukas 
buvo atsinešęs kažko kito ir pasiūlė Bertai pasidalyti. 
Jis turėjo bulvių plokštainio su gabalėliu virtų lašinių. 
Plokštainis buvo toks riebus, kad strigo gerklėje. Ta- 
čiau palyginus su jos avižinių dribsnių koše buvo visai 
gardus. 

— Kuo tu vardu? - paklausė Berta. 

— Antuanas, — atsakė vaikis. Jis buvo labai mažas. Bertai 
kone iki pusės. Jo plaukai buvo šviesūs ir styrojo pasišiaušę 
į visas puses, kaip šiaudai šieno kaugėj. Veido oda papil- 
kėjus, atrodė, kad jis visus metus nesiprausęs. 

— Kiek tau metų? — pasidomėjo Berta. 

— Aštuoneri. Tuoj bus devyneri, — jam kalbant iš burnos 
krito košė. - Žinai, tu atėmei iš manęs darbą. 

— Nesupratau. 

— Tikėjausi būti paaukštintas į mazgytojus. Paprastai 
tą darbą duoda mažiem, tokiem kaip aš. Aš būčiau su- 
gebėjęs. Tikrai žinau, kad būčiau sugebėjęs. Moku rišti 
mazgus ir užsimerkęs, — atsiduso. — Taip tikėjausi išlįsti 
iš po apačios. 

— Kokios apačios? 

— Aš maitlesis, - atsakė jis. 

— Ak, — teištarė Berta, prisiminusi, ką apie maitlesių 
darbą jai pasakojo mergaitė. 

— Kartais užsimirštu ir per aukštai kilsteliu savo kvailą 
galvą, o staklės pagauna plaukus ir nupeša, — vaikis palietė 
ranka pakaušį. — Velniškai skauda, sakau tau tiesiai. Be 
to, burna pilna dulkių, baisiai kutena, erzina. Aš kosėju 
ir kosėju. Kai pamačiau, kad Violeta susižeidė, labai apsi- 
džiaugiau, nes tikėjausi, kad, jai išėjus, užimsiu jos vietą. 
Nežinau, kodėl tą darbą atidavė tau. Tu už mane gerokai 
aukštesnė, be to, esi naujokė. Nieko čia neišmanai, — da- 
lykiškai kalbėjo jis. 

— Teisybė, — pritarė jam Berta. — Gal nori, kad pakal- 
bėčiau su ponu Marnė? 

Vaikas papurtė galvą. 

— Nebus naudos. Jeigu jau jie paskyrė, tai ir nebeat- 
šauks. Bėda ta, kad aš esu geriausias jų maitlesis. 

— Ar jau seniai čia dirbi? — paklausė Berta. Vaikas pa- 
žiūrėjo į ją, tarsi klausimas būtų visai beprasmis. 

— Nuo mažų dienų. Kai mirė abu mano tėvai. 

Bertai suspaudė širdį. Vargšas našlaitis. Paskui jai staiga 
toptelėjo: juk ji taip pat visiška našlaitė. Betgi tikriausiai 
visi čia dirbantys vaikai yra našlaičiai. Argi kitaip kas nors 
dirbtų tokiam fabrike? Berniukas dirstelėjo į Bertos pietų 
kubiliuką. 

— Ar dar valgysi? — paklausė. 

— Ne, gali pabaigti, — atsakė ji ir padavė atšalusį riebų 
plokštainio guzą. 

— Greičiau ateitų Velykos, — tarė vaikas. 

— Kodėl? Ko jų taip lauki? — nustebo Berta. 

— Tada pietums gaunam sūrio ir juodos duonos, - tarė 
jis prašviesėjusiomis akimis. — Ir dar visiem prideda po 
franką. 

- Žinai, ką? Kai ateis Velykos, atiduosiu tau savo 
sūrį. 

— Nejuokauk! — išpūtė akis. 

— Tikrai. Aš nemėgstu sūrio. Mano senelė savo ūkyje 
spausdavo sūrius, bet man jie nepatiko. 

Po penkių minučių vėl suskambo varpelis, visi nu- 
skubėjo į savo darbo vietas. Antuanas pamojo ranka ir 
dingo. 

Pirmos dienos pabaigoj Bertos rankos buvo kruvinos. 
Griaužė akis ir gerklę, kamavo nesiliaujantis kosulys. Iš 
nuovargio svaigo galva. Dieve, kaip ji ilgėjosi senelės ūkio. 
Selestės, žąsų, saldaus nupjautos žolės ir šieno kvapo. Berta 
apsidairė. Pastebėjo, kad be kelių stakles prižiūrinčių vyrų 
daugiau fabrike suaugusių nebuvo. Dirbo tik vaikai. Ti- 
kriau, ne vaikai, o kažkokie pilki sutvėrimai perkreipromis 


nugaromis, susuktomis kojomis ir negyvomis akimis. 

Jai beslenkant namo, pasivijo žmogysta. 

— Nesumanyk išleisti visų pinigų vienam daiktui. 

Berta pakėlė galvą ir pamatė pro šalį skubančią He- 
leną. 

— Ką sakai? 

— Sepryniasdešimt penkių santimų, kuriuos šiandien 
uždirbai. Kaip vergui — visai neblogas atlygis, - Helena 
nusijuokė ir nuskubėjo sau. Pavargęs Bertos protas užfik- 
savo tik skaičių septyniasdešimt penki, o žodžio santimai jau 
nebeįsiminė. Trumpą akimirksnį net apsidžiaugė tokia di- 
džiule suma. Paskui susiprotėjo, kad septyniasdešimt penki 
santimai — tai tik nepilnas frankas. Jei už dieną tik septy- 
niasdešimt penki santimai, tai ji neuždirbs per savaitę nė 
septynių frankų, apie kuriuos kalbėjo ponia Lizetė. Paskui 
susivokė, kad kita atlygio dalis keliaus už būstą ir valgį. 

Berta prisiminė vakarykščią dieną, kai džiaugėsi savo 
pirmu darbu ir svajojo apie būsimą atlyginimą. Praėjo pro 
suknelių parduotuvę, prie kurios buvo sustojusi vakar. Nu- 
suko akis į kitą pusę, kad nematytų tos vakarinės suknios 
vitrinoje. Nenorėjo galvoti apie prabangą, kuri jai buvo 
tiesiog nepasiekiama. Vargiai prisiminė, kaip parėjo namo. 
Buvo taip išsekusi, kad nebėjo vakarienės, o užlipo tiesiai 
į savo kambarį ir griuvo į lovą. 

Kai rytą atsibudo, gėlė visus jauno kūno kaulelius. 
Į antros dienos pabaigą atrodė, kad šitą darbą dirbo jau 
visą amžinybę. Trečią dieną mezgant mazgą smilius susi- 
painiojo tarp siūlų ir ji vos neprarado piršto galiuko, ko! 
išpainiojo raizginį. Naktimis sapnavosi dieną atliekamas 
darbas. Sapnuose Berta regėjo save, bėgiojančią siauru tar- 

peliu tarp staklių, mazginėjančią vieną po kito nutrūkusių 
siūlų galus. Ketvirtą dieną prasidėjo haliucinacijos — ant 
murzinai balkšvo audinio Bertai ėmė rodytis gėlių žiedai ir 
lapai. Penkta diena susiliejo su šešta, o septintą ne ilsėjosi, 
o tiesiog gulėjo lovoje be sąmonės. Antrą sekmadienį pri- 
sivertė atsikelti iš patalų. Helena pūtė į akį net prasižiojusi, 
raudonų plaukų kasa karojo nusvirusi per lovos kraštą. Kad 
ir kaip buvo pavargusi, Berta norėjo kuo greičiau išeiti į 
lauką, įkvėpti sąlyginai gaivaus Lilio oro. Gatvėje ji galėjo 
bent kiek prasiblaškyti nuo nykios darbinės kasdienybės. 

Bet šiandien šaltis buvo net jai per stiprus. Atšiaurus 
vėjas gnaibė veidą ir kojas, todėl iš skausmo buvo priversta 
grįžti namo dar gerokai priešpiet. 

Žengdama į savo kambarį, Berta pamatė Heleną, be- 
sirausiančią lagaminėlyje po jos daiktus. Dičkė, regis, už- 
klupta tai darant, nė kiek nesutriko. 

— Ką čia veiki? Tie daiktai mano. 

Berta sustojo tarpdury, rankomis įsisprendė į šonus. 

— Žinau, kad tavo. Ir lagaminėlis tavo, tiesa? Tik kur 
manai galėsianti eiti su tokia „fici mici' suknia? - paklausė 
Helena, laikydama rankoje iliustraciją iš Bertos motinos 
madų žurnalo. 

— Atiduok, — sušuko Berta ir puolė prie merginos, no- 
rėdama atimti lapą. Helena šastelėjo atgal mojuodama lapu 
virš galvos ir šokčiodama vietoje. 

— Panelyte, panelyte, tik pajudink subinytę, — sukio- 
dama klubus uždainavo Helena. Berta nieko negalvojusi 
sugriebė Heleną už kasos ir iš visų jėgų abiem rankom taip 
truktelėjo žemyn, kad ši neišsilaikė ant kojų ir pargriuvo. 

— Oi, paleisk! - sukliko Helena. Griūdama parsivertė 
ant grindų ir Bertą. Suėmusi už gerklės pradėjo smaugti. 
Bertai užėmė kvapą, ji ėmė dusti. Mosuodama kumščiais 
pataikė Helenai į nosies pertvarėlę. 

— Ak, tu galvažude! 

Helena paleido Bertos gerklę ir susiėmė už nosies. Pro 
pirštus pasruvo kraujas. Berta dar niekada gyvenime ne- 
buvo mušusis. Ir pati nustebo, ką padarė. 

Prisilaikydama viena ranka Helena pasikėlė nuo 
grindų ir ėmė dairytis kokio daikto smogti Bertai. Abi 
vienu metu pamatė skėtį, bet Berta buvo greitesnė. Užsi- 
mojo juo virš galvos ir jau norėjo tvoti Helenai per pečius, 
bet staiga persigalvojo. Helena viena ranka bandė apsiginti 
nuo smūgio, o kita vis dar spaudė nosį, iš kurios žliaugė 
kraujas. Berta įkišo ranką į prijuostės kišenę ir ištraukė 
švarią skepetą. 

— Imk, nusišluostyk tą savo kvailą nosį, — pasakė. 

— Nereikia man tavo skuduro, - piktai drėbtelėjo He- 
lena. 

— Iškruvinsi visas grindis, - bakstelėjo pirštu Berta. — 
Paslysi ant savo kraujo, parvirsi ir dar sprandą nusisuksi. 

— O kas tau rūpi? 

— Nerūpi. Tik nenoriu paskui vilkti tavo šlykštaus kūno 
laiptais į apačią. 

Helena, regis, susimąstė. 

— Galėtum išmesti mane pro langą, — ūmai tarė ir pra- 
dėjo šypsotis. 

— O jeigu nukrisi kokiam žiopliui ant galvos? Tada jau 


bus žmogžudystė, — išmąstė Berta. 

— Palauktum, kol pro šalį eis ponas Rošė, ir tada ga- 
lėtum mane išstumti pro langą ant jo. Tai apsidžiaugčiau, 
išrėškusi tą niekšą kaip blyną. 

Berta vos laikėsi nesusijuokusi. Helena patraukė nuo 
veido skepetą. Nosis nebekraujavo. Nusviedusi skeperą ant 
grindų, čiupo Bertai iš rankų lietsargį. Berta pasiruošė pulti 
ir stovėjo iškėlusi rankas, sugniaužusi kumščius. Staiga He- 
lena pratrūko kvatotis. 

— Oi, kaip išsigandau, - tarė juokdamasi Helena. — Pa- 
siduodu. Tu laimėjai. Aš tavo belaisvė, - Helena tiek kvato- 
josi, kad ir Berta nuleido kumščius ir pradėjo juoktis. — Ne- 
noriu, kad tu būtum mano priešė. Esi per daug pavojinga. 
Tad nuo šiandien aš būsiu tavo draugė. 

— Man nereikia tavo draugystės, — atšovė jai Berta. — Tu 
vagilė. 

— Na, toks tokį ir surado, — tarė Helena ir abi vėl pra- 
trūko kvatotis. 

Helena pasilenkė po lova ir ištraukė iš ten medžiaginį 
krepšį. Iš jo išėmė didelę knygą. 

— Nori pamatyti kai ką iš kojų verčiančio? — pa- 
klausė. 

Berta pažino mėgstamiausią savo motinos madų žur- 
nalą La Corbeille. Prie jo motina galėdavo sėdėti ir vartyti 
ištisas valandas. Bertai suspaudė krūtinę. 

— Iš kur tu jį gavai? 

— Pasiskolinau iš ponios Lizetės. Ji nė nepastebės, kad 
jo nėra, ir nepasiges. Tokių ji turi visą kalną, - Helena pa- 
togiai įsitaisė ant lovos ir atvertė žurnalą. — Ar esi mačiusi 
ką nors nesąmoningesnio? Kaip tas tavo paveikslėlis, — at- 


203 


vertė lapą su iliustracija, kur keturios moterys puikavosi 
dailiomis balinėmis sukniomis. Moterų figūros buvo nu- 
pieštos keistai: su nenatūraliai ilgais kaklais ir galūnėmis, 
kone visai be pečių. - Kaip manai, kur galima eiti šitaip 
apsirengus? 

— Į pobūvį, į operą ar į kokį iškilmingą renginį, — tarsi 
žinovė atsakė jai Berta. 

— Ar tau šita suknelė neatrodo juokingai kvaila? — tarė 
Helena, rodydama vieną iš keturių suknelių. - Kaip su 
tokia ir atsisėsti? 

— Nemanau, kad vilkėdamos tokia suknia damos 
sėdasi, — atsakė Berta. - Aš manau, kad jos tiesiog visą 
vakarą šoka,- ir perskaitė po piešiniu pateiktą užrašą: — 
Vakarinė balto šilko suknia su dviem sijonais. Prie apa- 
tinio prisiūtas nėrinių volanas, papuoštas šilko raukiniais, 
prisiūtais lygiais tarpais ir padabintais rausvom šalavijų 
šakelėm. 

— Kalavijų! - sušuko Helena iš juoko susiriesdama net 
dvilinka. - Padabintais kalavijų šakelėm? 

— Šalavijų, — pataisė ją Berta. — Tai toks mėtų šeimos 
augalas. 

— Oi, kokios mes išmintingos, — purkštelėjo Helena. 

— Mano mama turėjo tokių žurnalų labai daug, - pa- 
aiškino Berta. 

— Ir tau juos skaitė? 

Berta linktelėjo. Staiga jos galvoje atgijo prisiminimai 
apie motiną. Berta jautė turinti iš motinos paveldėtą po- 
linkį dailiems drabužiams. Vos pažvelgusi į La Corbeille 
iliustracijas ji galėjo pasakyti, kurios suknelės perkrautos, 

o kurios tinkamai pabrėžia moters siluetą. Ga/ mes iš tiesų 
ir nesam visiškai skirtingos. 

Berta prisiminė, kaip vieną dieną motina rengėsi savo 
pirmajai kelionei į Ruano operą. Tai įvyko beveik praėjus 
metams po jos romano su ponu Bolanžė. Apsilankymas 
operoje buvo dar vienas bandymas pakelti motinai nuo- 
taiką, sumanytas Bertos tėvo ir pono Omė. Specialiai tai 
progai motina buvo pasisiūdinusi vakarinę suknią. Kaip 
ir su jodinėjimo kostiumu, sunku buvo pasakyti, kuo ji 
labiau džiaugėsi — ar pačiu įvykiu, ar malonumu puoštis. 

Rengimasis ir ruošimasis užtruko daugiau nei valandą. 
Motina net nepastebėjo Bertos, susirangiusios kamputyje 
ir sekančios ją akimis. Motina nusivilko šilkinį peniuarą ir 
stovėjo visiškai nuoga priešais didžiulį aukso rėmais veidrodį, 
kabantį jos miegamojo kampe. Berta išpūtė akis. Ji dar nie- 
kada nebuvo mačiusi savo motinos be drabužių. Motina 
sukiojosi prieš veidrodį į vieną pusę, į kitą ir grožėjosi savo 
atvaizdu jame. Bertą pribloškė tai, kad motinos kūnas buvo 
visiškai kitoks, nei jos pačios. Ar ji irgi taip atrodys, kai užaugs 
ir taps moterimi, pagalvojo mergaitė. Bet ar taip gali nu- 
tikti? Berta pažvelgė į savo plokščią krūtinę, paslėptą po balta 
prijuoste. Didelės, sunkios motinos krūtys buvo išvagotos 
smulkių mėlynų kraujagyslių, o jų galuose pūpsojo dideli 
apvalūs speneliai. Jos oda buvo balta kaip perlas, rankos ir 
kojos ilgos, grakščios, o tarpkojy juodavo trikampis juodų 
vešlių plaukų kuokštelis. Motina vėl užsimetė peniuarą ir 
pašaukė Felisitę padėti jai susišukuoti plaukus. 

Felisitė šukavo tiksliai taip, kaip liepė ponia Bovari. 
Šonuose sukėlė plaukus į viršų, susuko į kuodą ir sutvirtino 


segtukais, paskui išpešė kelias sruogeles ir leido joms kristi 
lengvomis bangelėmis ant jos liauno balto kaklo. Tada 
kiekvienos sruogelės pašaknyje prisegė po mažą šalavijo 
žiedelį. Tamsiuose motinos plaukuose raudoni žiedeliai 
tvaskėjo kaip deimantai. Berta užsimerkė. Tai, kad mo- 
tina leido jai būti savo kambaryje, užliejo mergaitės širdį 
dvejopais jausmais: dėkingumo ir gėdos. Pakilios baimės 
ir išgąsčio. 

Motina apsivilko dramblio kaulo spalvos apatinius 
marškinėlius ir užsimovė tokias pat plačkelnes, surauktas 
virš kelių. Apatinukas buvo apsiūtas dailiausiais belgiš- 
kais nėriniais ir perdaigstytas siaurais kaspinėliais, surištais 
priekyje. Tada užsisegė pasijonį su plačiu lanku, ant jo dar 
vieną pasijonį su įmantria palankų juosta iš žalio atlaso su 
lapelių ir vynuogių kekių piešiniu, padailintu rausvomis 
rozetėmis. Ir galiausiai atėjo eilė sukniai. Ji buvo iš tamsiai 
žalio atlaso su vėduoklės formos kikliku priekyje ir trum- 
pomis pūstomis rankovėmis bei keturių volanų sijonu. 
Kikliko iškirptė buvo smarkiai pagilinta ir iš po jos ma- 
tėsi mamos krūtinė. Kojas apavė smailianosiais atlasiniais 
bateliais, lygiai tokios pat spalvos kaip ir suknia. Paskui 
pasiėmė porą ilgų plonų pirštinių ir užsigaubė pečius balta 
kašmyro skara. 

— Na, ir kaip aš atrodau? — paklausė motina, lėtai suk- 
damasi ratu išskėstomis į šalis rankomis. 

— Ak, mamyte, jūs atrodot tiesiog pasakiškai, — sušnibž- 
dėjo Berta. Ir iš tiesų. Berta dar nebuvo mačiusi taip dailiai 
atrodančios motinos. Berta ištiesė ranką norėdama paliesti 
apatinį didžiulio išsipūtusio suknios sijono volaną. 

— Neliesk! — suriko motina ir patraukė sijoną. — Tavo 
rankos nešvarios. 

Iki šios dienos Berta puikiausiai prisimena kiekvieną 
kaspinėlį, kiekvieną motinos suknios puošmenėlę, bet nė 
už ką nepamena, kad mama būtų ją pabučiavusi ar pama- 
loninusi meiliu žodeliu. 


Vartant Le Corbeille madų žurnalą, Helena šaipėsi iš 
kiekvieno puslapio. Berta bandė jai paaiškinti, kuo su- 
knelės tokios gražios. Jai kažkodėl atrodė labai svarbu, kad 
Helena suprastų, kuo aukštoji mada yra ypatinga. 

— Pažvelk į šito sijono apdailą. Kokie nėriniai. Kokia 
prabanga. 

— Jos atrodo kaip karšto oro balionais skrendantys 
drambliai, - tarė Helena. 

— Kuo pūstesnis sijonas, tuo lieknesnis atrodo liemuo, — 
aiškino Berta. 

— Kuo pūstesnis sijonas, tuo juokingiau jos atrodo. 

— Tu juk žinai, kad mes iš to duoną valgom, — tarė 
Berta. 

— Ką? —- sušuko Helena. 

— Mes gaminam audinį. Iš audinių siuvami madingi 
drabužiai. Juk toks yra Rappelais et Fils verslas. 

— Liaukis! - Helena net dvilinka susiėmusi už pilvo 
alpo iš juoko. — Tu mane pribaigsi. 

Staiga Bertai toptelėjo mintis. 

— Eime. Noriu tau kai ką parodyti, - pakvietė ji ir ėmė 


siaustis skraistę. Lauke dar buvo šviesu. 

— Šalta. Aš niekur neisiu, - Helena dar tvirčiau susi- 
supo į antklodę. 

— Eime, užtruksime tik kelias minutes. Be to, eidama 
sušilsi. 

— Ar galėsim ką nors nugvelbti? 

— Galbūt, - atsakė Berta. Daugiau Helenos įkalbinėti 
nereikėjo. 

Merginos sustojo prie ponios Marno drabužių krau- 
tuvės ir įsistebeilijo į baltą vakarinę suknią vitrinoje. 

— Ar matai, kaip tiulis išpučia volanus ir suteikia jiems 
formą, ko paprastas šilkas negalėtų padaryti? 

— Aš matau tik kažkokią kvailą suknią vitrinoje par- 
duotuvės, kuri yra rakinama ir saugoma stipriau už ponios 
Lizetės maisto sandėliuką. Ar mums reikės ją pavogti? 

— Suknelės mes nevogsime. Mes pasivogsime tiesiog 
jos idėją, fasoną. 

— O, aišku. Pavogsim idėją ir iš storos Rappelais et Fils 
medvilnės pasiūsime balinę suknelę. Bovari, tu visai kuok- 
telėjai. Aš varau namo. Jau greitai duos tą bjaurią sekma- 
dieninę vakarienę. 

Ir Helena nudrožė namo. 

Tik dabar Berta suprato, kaip juokingai atrodė dvi fa- 
briko juodadarbės, apsirengusios skarmalais ir spoksan- 
čios į vakarinę suknelę, kurios neįstengtų nusipirkti net 
ir sudėjusios savo uždirbtas santaupas per visus dvidešimt 
metų. Nusišypsojusi Berta nusekė paskui Heleną į pen- 
sioną. /r vis dėlto aš regiu save su šita suknia. Jeigu jau regiu, 
vadinasi, kažkaip galiu ją turėti. Tik privalau rasti būdą, 
kaip ją įsigyti. 


Vienuoliktas skyrius 


Fabriko svečias 


Bėgo mėnesiai. Berta priprato prie fabriko kasdienybės. 
Rankos sudiržo, bet vakarais po darbo jau nebesijautė tokia 
nuvargusi, kaip anksčiau. Jai pradėjo patikti Helenos drau- 
gija, išmoko nepasiduoti jos pykčio priepuoliams. Viena 
kitai jos jautė garsiai neišsakytą pagarbą. 

Berta vis labiau didžiavosi tuo, kad pati užsidirba 
pragyvenimui. Na ir kas, kad jai išmokamų pinigėlių vos 
užteko sudurti galą su galu, vis tiek ji dabar galėjo save 
išlaikyti. Motina šito niekada nebūtų supratusi. 

Vieną antradienį fabrike kilo baisus sujudimas. Turėjo 
atvykti patsai ponas Raplė. Jis lankydavosi fabrike dukart 
per metus. 

— Jis nepaprastai užsiėmęs, - paaiškino Bertai Marnė. — 
Jis dar turi daugybę fabrikų be mūsiškio. Jis atvyksta net iš 
Paryžiaus pasižiūrėti, ar viskas tinkamai sustyguota. Ponas 
Raplė - didis žmogus. Jam rūpi kiekvienas darbininkas. 

— Tikrai? — nustebo Berta. Jai sunku buvo tuo patikėti, 
turint omeny apgailėtinas fabriko darbo sąlygas. 
— O, taip. Pati pamarysi. Kiekvienam yra didžiulė garbė 


ir privilegija dirbti tokiam nuostabiam žmogui. 


Vienu metu, kai siūlai trūkinėjo kas pora minučių, Berta 
pajuto, kad kažkas į ją žiūri. Akies krašteliu pastebėjo poną 
Rošė, fabriko valdytoją, ir kitą, gerokai už jį aukštesnį vyrą 
juodu paltu ir cilindru ant galvos. Berta it vijurkas sukosi 
prie staklių, raišiodama nutrūkusius galus. Stengėsi nepaisyti 
jų žvilgsnių, bet kojos ėmė pintis, pirštai sugrubo. 

— Ei tu, ateik čionai, — pašaukė ponas Rošė. 

— Negaliu, pone. Turiu rišti mazgus. 

— Diukrua, pakeisk ją, - šūktelėjo Helenai, kuri kaip 
tik tuo metu ėjo prošal su pilnu krepšiu ričių. — Pasitrauk 
nuo staklių. 

Berta pasielgė kaip liepiama. Pamanė, kad prisidirbo. 
Stovėjo priešais vyrus, sunėrusi pirštus už nugaros. 

— Ar žinai, kas aš toks? — paklausė aukštasis vyras. Jis 
buvo nepriekaištingos išvaizdos, baigiąs šeštą dešimtį. 
Platus skeltas smakras, žvalios įkritusios akys, ilga, bet gra- 
žios formos nosis ir aukšta, daili kakta. Žandenos vešlios ir 
gražiai apkirptos, plonų lūpų kampučiai užsilenkę aukštyn, 
tarsi mintytų kažką linksmo. Nuo drabužių dvelkė ma- 
lonus pušų sakų aromatas. 

— Ne, pone. Taip, pone. Jūs esate ponas Rappelais et 
Fils, - sutrikusi atsakė Berta. 

— Na, aš nesu et Fiks. Mano Fik šiuo metu yra toli nuo 
namų ir mokosi. O kokia tavo pavardė, panele? 

— Berta Bovari, pone. 

— Tu puikiai darbuojiesi, panele Bovari. Ką pasakytum 
apie mūsų gražiąją medvilnę? 

— Tiesą sakant, man labiau patinka šilkas, — nė pati 
nesuprato, kodėl taip pasakė. Ponas Raplė atmetė galvą ir 
ėmė skardžiai juoktis. | 

— Gal kada nors turėsi progos aplankyti mano šilko 
fabrikus Lione ir išreikšti savo nuomonę apie tenai ga- 
minamus audinius. Kiek laiko jau dirbti Rappelais et Fils 
fabrike? 

Berta dėbtelėjo į poną Rošė, tarsi jis turėtų paruošęs jai 
atsakymą. Šis gūžtelėjo pečiais. 

— Apie porą mėnesių, pone, - galiausiai atsakė. 

— Tik porą mėnesių? — savo skvarbiu žvilgsniu įsisiurbė 
jai į veidą. Berta nudelbė akis sau į kojas. Vyras paėmė jos 
ranką ir atvertė delnu aukštyn, tarsi ji būtų svarbi staklių 
detalė, staiga atitrūkusi nuo viso mechanizmo. — Na, pa- 
nele, tavo rankos labai dailios. Turbūt net per geros tokiam 
darbui, — ir jis nykščiu paglostė jos nuospaudas ant pirštų. 
Berta norėjo ištraukti ranką, bet nedrįso pasijudinti. Vyras 
paleido jos ranką, tada vienu pirštu kilstelėjo už smakro 
ir žvelgdamas jai į veidą tarė ponui Rošė: — Neįtikėtinai 
keista. Tikra gražuolė. 

— Taip, išties, pone Raplė, - burbtelėjo Rošė. 

Bertą išpylė šaltas prakaitas. Jai nepatiko fabriko savi- 
ninko rodomas jai itin didelis dėmesys. Ką jis reiškia? Ko 
jam reikia? Berta gailėjosi apskritai pravėrusi jam burną, 
o juo labiau prasižiojusi apie šilką. Ar jis nepanaudos to 
prieš ją? Rodos, kur nepasisuki, ten tyko nauji pavojai. 

Visą dieną ji baisiai nervinosi ir negalėjo nuryti nė kąsnio 
iš to, ką atsinešė pietums. 

Per pietų pertrauką nuaidėjo skambutis. Visi sutartinai 
nutilo. Ponas Rošė užlipo ant medinės dėžės ir garsiu balsu 
prašneko: 

— Kaip visi gerai žinote, šiandieną mus garbingai ap- 
lankė mūsų mylimas ponas Raplė. Jis sveikina jus ir nori 
pasidalyti savo išmintimi. Visos fabriko vadovybės vardu, 
pone, leiskite jums pasakyti, kad mes labai džiaugiamės, 
jog jūs randate laiko mus aplankyti. Tai suteikia mums 
naujų jėgų ir energijos, nuteikia dar didesniems... 

— Ačiū jums, pone Rošė, už malonius žodžius, - nu- 
traukė jį ponas Raplė. Ponas Rošė nušoko nuo dėžės, o 
jo vieton atsistojo Raplė. Neskubėdamas jis apžvelgė visą 
patalpą, tarsi sustodamas akimis ties kiekvienu darbininko 
veidu, ir prabilo: 

— Noriu pakalbėti su jumis, gerieji žmonės, apie vieną 
labai svarbų dalyką: fabriko reformą. Kai kas bando apkal- 
tinti fabrikų vadovus, o konkrečiai ir mane patį, abejin- 
gumu sunkiai darbininkų padėčiai. Noriu jums pasakyti, 
kad Rappelais et Fils taip nesielgia. Jūs tikriausiai girdėjote, 
o galdarir ne, apie įvykdytas reformas kituose mano fabri- 
kuose. Nuo praeitų metų Rappelais et Fils jau nebesamdo 
vaikų, jaunesnių nei devynerių metų. — Berta pastebėjo, 
kaip Antuanas ir dar vienas šalia jo stovintis berniukas 
niuktelėjo viens kitam į šoną. — Be to, kaip ir mūsų kai- 
mynai Anglijoje, sumažinome darbo valandų skaičių nuo 
šešiolikos iki devynių per savaitę vaikams nuo devynerių 
iki trylikos metų amžiaus. — Iš patalpos galo pasigirdo ne- 

pasitenkinimo šurmulys. Jis neliko nepastebėtas ir pono 
Raplė. - Jeigu šioje patalpoje yra bent vienas tokio amžiaus 
vaikas, dirbantis daugiau valandų, nei paminėjau, prašau 
pakelti ranką. 

Berta jau rengėsi pakelti ranką ir paaiškinti, kad fabrike 
dirba daug jaunesnių vaikų nei devynerių metų ir pluša 
gerokai daugiau valandų, nei leidžiama, bet šalia stovinti 
Helena sugriebė už riešo ir neleido. 

— Nebūk kvaiša, - tyliai subarė. 

— Dar aš paprašiau pono Rošė pasirūpinti, kad periama 
būtų tik esant rimtam nusižengimui. Ar kam nors iš jūsų 
teko būti netinkamai nubaustam? Pakelkite rankas. — Ir vėl 
nepakilo nė viena ranka. — Ką gi, esu visiškai patenkintas 
jūsų darbu. O kaip atlygį, atėjus Kalėdoms, gausite prie 
vakarienės po dešrelę. Ir dar po vieną franką prie atlygi- 
nimo. — Visi ėmė garsiai ploti. Išgirdus apie dešrą, Bertai 
vos neapsivertė skrandis. — Per Velykas taip pat gausite 
priemokas. — Vėl visi jo žodžius palydėjo plojimais. 

— Iki Kalėdų dar visi vienuolika mėnesių, — burbte- 
lėjo Helena. — Per tą laiką pusė mūsų jau bus pakasti po 
velėna. 

— Ar turite klausimų? Nusiskundimų? — paklausė ponas 
Raplė. — Puiku. Puiku. Grįžkite prie darbo. 


Kitą rytą ponas Rošė sustabdė Bertą prie įėjimo į fa- 
briką. 

— Bovari, pas mane, - paliepė. Berta nuėjo su juo į 
apytamsį kabinetą. Tyliai stovėjo, kol jis įsitaisė už savo 
didžiulio darbo stalo. Paskui pro akinių viršų įsmeigė į 


ją akis. Ar kas nors negerai? Negi ją atleis iš darbo? Berta 
paslėpė drebančias rankas už nugaros. Nenorėjo išsiduoti 
Rošė, kaip smarkiai jo bijanti. 

— Tau, mergaite, velniškai pasisekė. Nuo šio ryto gauni 
kitą darbą. Kiek pamenu, moki skaityti ir rašyti. 

— Taip, pone. 

Berta sukando apatinę lūpą. 

Rošė padavė jai apskaitos knygą ir pieštuką. 

— Eik į kiemą ir sužymėk visus iškraunamus neap- 
dirbtos medvilnės maišus. Surašyk numerius, kurie yra 
užrašyti ant kortelės prie kiekvieno maišo. Baigiantis dienai 
man pateiksi ataskaitą. 

— O kas atliks mazgytojos darbą? 

Kažkodėl jai atrodė, kad ją pažemino pareigose. Maišų 
skaičiavimas jai atrodė ne toks svarbus kaip nutrūkusių 

— Tai paties pono Raplė įsakymas. Į tavo ankstesnį 
darbą jau paskirtas kitas žmogus. 

— Antuanas? Jis galėtų tą darbą dirbti. Jis jau moka. Ir 
labai jo nori. 

Ponas Rošė nusijuokė. 

— Antuanas? Jis mano geriausias maitlesis. Tokių rasti 
sunku, o juo labiau išlaikyti. Gal leisi man vadovauti fa- 
brikui? O pati drožk skaičiuoti medvilnės maišų, pane- 
lyte. 

Darbas buvo lengvas. Berta sėdėjo ant kėdės fabriko 
kieme ir užrašinėjo iškraunamus medvilnės maišus. Oras 
čia buvo gaivus, nedvokė gaižiais gyvulių taukais ir ne- 
dusino medvilnės pūkai. Baigiantis dienai Berta su aps- 

kaitos knyga nuėjo pas poną Rošė. Šis nužvelgė jos dailią 
rašyseną. 

— Ar moki skaičiuoti? — paklausė. Ji linktelėjo. 

— Surašyk šiandien atvežtus maišus į šitą knygą, — pa- 
liepė jis ir padavė apskaitos žurnalą, gulintį ant jo darbo 
stalo. — O tada suskaičiuok, kiek atvežta per visą savaitę. 
Paskui aš patikrinsiu ir pažiūrėsiu, ar nepadarei klaidos. 

Kitą rytą ponas Rošė ir vėl liepė jai suskaičiuoti maišus 
jo žurnale. 

— Tavo rašysena visai pakenčiama, — tarė žvelgdamas 
jai per petį. 

— Ačiū, pone Rošė, — padėkojo Berta, nepakeldama 
galvos nuo darbo. 

— Pažiūrėkim, ar moki rašyti diktantą. 

— Diktantą? 

— Aš tau padiktuosiu laišką, o tu turėsi užrašyti viską 
tiksliai taip, kaip diktuosiu. 

Jis padavė jai plunksną, rašalinę ir storą rausvą rašo- 
mojo popieriaus lapą. 

Rošė diktavo laišką, skirtą vienam iš jo tiekėjų. Laiškas 
buvo ilgas, daug skaičių, duomenų apie svorį, datas ir 
kainas. Pabaigęs diktuoti, paėmė iš Bertos laišką, per- 
skaitė. 

— Nei klaidų, nei rašalo dėmių. Gerai, tiks. 

Didžiai savo nuostabai Berta buvo paskirta dirbti kon- 
toroje. Ji labai džiaugėsi sparčiu kilimu aukštyn. Įdomu, ar 
atlyginimas taip pat bus padidintas. Nusprendė kol kas ne- 
klausinėti, kol pelnysis visišką pono Rošė pasitikėjimą. Bet 


vis tiek prieš savo valią mintyse ėmė skaičiuoti įsivaizduo- 


jamą priedą prie savo kuklaus biudžeto. Kad ir keli santimai, 
bet vis tiek vis arčiau savo išsvajotų naujųjų batų. 

Helena visai nesidžiaugė netikėtu Bertos paaukšti- 
nimu. 

— Ką tujam padarei, kad jis tau skyrė tą darbą? — einant 
namo piktai paklausė ji. 

— Nieko, - nepasidavė Berta. — Jam reikia pagalbininko 
kontoroje, mokančio skaityti, rašyti ir skaičiuoti. 

— Anksčiau apsiėjo be jokių pagalbininkų. Pusę dienos 
prasnaudžia savo kėdėje. Pati mačiau. Tas sukčius tikrai 
nepersidirba. Kam jam staiga prireikė tavo paslaugų? Gerai 
pagalvok. 

— Nežinau, - atsakė Berta. —- Bet maniau, kad pasi- 
džiaugsi kartu su manim. 

— O ko man džiaugtis? Gyvenimas mano nuo to tikrai 
nepagerės, tiesa? 

— Gal man pavyks pakalbėti su ponu Rošė ir paprašyti 
perkelti tave į geresnį darbą. Manęs jis paklausys. 

— Netik paklausys, užtikrinu tave. Klausyk, panele Vi- 
sažine ir Visagale, neužmik ant laurų. Rošė ims iš tavęs kai 
ko reikalauti. Prašys to, ko tu nelabai norėsi tam bjauriam 
šikniui duoti. Ar kuriam nors iš jo pavaldinių. 

— Nieko nesuprantu, ką čia paistai, — tarė Berta. - Man 
regis, tu tiesiog man pavydi. 

Helena paspartino žingsnį ir nuskubėjo pirma jos. Visą 


vakarą juodvi nesikalbėjo. 


Berta negalėjo nepastebėti šnairų kitų darbininkų 
žvilgsnių. Oras jau buvo prašilęs ir Berta įjunko pietauti 


verčiau viena kieme, nei kęsti kreivus žvilgsnius ir kandžias 
samdinių replikas. Vieną dieną jai taisantis kieme valgyti, 
pro šalį ėjo prižiūrėtojas Marnė. 

— O, ar tik čia ne medvilnės maišų karalienė? — ir 
perdėm mandagiai jai nusilenkė. - Gal norėtumėt, kad aš 
pirma paragaučiau ir pažiūrėčiau, ar jūsų valgis neužnuo- 
dytas? — paklausė besdamas pirštu į kubilėlį su pietumis. 

— O kam jį nuodyti? — nesuprato Berta. 

— Kai aplink girdėti tiek nepatenkintų balsų ir nusis- 
kundimų dėl tokio staigaus ir fantastiško tavo žengimo 
aukštyn šioje įspūdingoje įstaigoje, o ypač kai tiek daug 
darbui atsidavusių samdinių daugybę merų lenkė nugaras, 
kad gautų papildomą santimą ar išgirstų malonesnį virši- 
ninko žodį, tai spėju, kad verta būtų. Žinoma, aš nekalbu 
apie save. Aš esu visiškai patenkintas ir be galo dėkingas už 
savo darbą ir privilegijas šioje kompanijoje. Ber būdamas 
tokiose pareigose neišvengiamai žinau, kas dedasi už mano 
akių, taip sakant. Girdžiu kiekvieną pirstelėjimą. Supranti, 
kur lenkiu? 

— Ko gero, - atsakė Berta. 

Po savaitės atėjus į darbą ponas Rošė pasitiko ją plačiai 
šypsodamasis. 

— Šįryt aš gavau iš mūsų mylimo pono Raplė rašrą dėl 
tavęs, — pranešė jis ir tarsi įrodymą iškėlė rankoje laišką. — 
Genamas begalinio dosnumo, jis siūlo tau, panele Bovari, 
darbą jo namuose Paryžiuje. 

— Kokį darbą? - paklausė Berta. Nežinia kodėl, bet jos 
skrandis susitraukė į mažulytį mazgelį. 

— Ogi tau siūloma dirbti ponios kambarine. 


Ponas Rošė kruopščiai sulankstė laišką, lyg; tai būtų 
šventasis Gralis, ir įkišo atgal į voką. 

— Nieko nesakyk. Žinau, kad dabar norėsi paklausti, 
koks bus tavo atlyginimas, — nusijuokė jis. 

— Ir koks bus mano atlyginimas? — iškėlusi galvą pa- 
klausė Berta. 

—"Iu iš tiesų esi pati arogantiškiausia panelė, kurią tik 
turėjau nelaimės pažinti, — pratrūko ponas Rošė. — Tu- 
rėtum pulti ant kelių ir bučiuoti man kojas vien už tai, kad 
pranešiau tau tokią džiugią žinią. Net nežinau, kuo tokia 
nedėkinga mergšė ir galėjo sudominti poną Raplė. Tačiau 
ne man teisti savo viršininko poelgius. Baik šiandien savo 
darbus ir susiruošk rytoj kelionėn. 

— Dėkoju jums, pone Rošė, bet aš norėčiau pagalvoti, — 
Berta pajuto, kaip per nugarą nusirito prakaito lašas. 

— Ką? — suriko ponas Rošė. — Gal tau ne visi namie? 
Tau dar reikia galvoti, ar eiti dirbti į didžiausius namus 
pačiam gražiausiam pasaulio mieste? 

— Paryžius labai toli, - tarė Berta. 

— Tau tikrai ne visi namie. Per šimtą merginų nė ne- 
mirktelėjusios griebtų šitą progą. Cha! Aš pats net negal- 
vodamas imčiausi šito darbo, jeigu tik jis man pasiūlytų. 

— Ir vis tiek aš noriu pagalvoti, - pakartojo Berta. - Jūs 
negalite manęs išsiųsti kaip prekės prieš mano valią, tiesa? 

Gerą minutę jis piktai žiūrėjo į ją, nieko nesakė. 

— Savo atsakymą turi man pranešti rytoj. Tiesiog ne- 
girdėta... nesuvokiama... kad ponas Raplė būtų verčiamas 
laukti tavo atsakymo, — piktinosi jis. 

Berta ėjo namo susimąsčiusi, svarstydama pono Raplė 
pasiūlymą. Širdyje pynėsi prieštaringi jausmai. Kodėl toks 
turtingas ir įtakingas žmogus kaip ponas Raplė staiga imtų 
ja domėtis? Ji negalėjo atsakyti į klausimą, todėl jautėsi itin 
nesmagiai. Be to, ir Paryžius labai jau toli. Tai didžiulis 
kosmopolitinis miestas, Prancūzijos sostinė, kurioje gy- 
vena per milijoną žmonių. Šita staiga atsiradusi proga, šitas 
netikėtas laimės blyksnis jai kėlė nepasitikėjimą. Atrodė, 
kad už viso šito slypi kažkoks pavojus. Prisiminė, kaip į 
ją žiūrėjo ponas Raplė, kaip tyrinėjo jos ranką. Jos gyve- 
nime jau ir taip buvo nemažai sunkių etapų. Tik pradėjo 
apsiprasti su gyvenimu pensione, susidraugavo su Helena, 
gavo neblogą darbą, kurį puikiai išmanė ir kuris jai gerai 
sekėsi, ir va. Mintis, kad reikės kraustytis į kirą miestą, 
kėlė jai baimę. Berta savam gyvenime ilgėjosi pastovumo 
ir užtikrintumo. 

Bet kaip visada, nepaisant dvejonių ir baimių, nugalėjo 
vaizduotė ir fantazijos. Ponui Raplė užteko vien dirstelėti 
į Bertą, ir jis suprato, kad ji gali atstoti jam dukterį, apie 
kurią visada svajojo. Berta žinojo, kad jis turi kelis sūnus, o 
ar turi dukterų - ne. Ber ji neleido šiems faktams kliudyti 
jai svajoti. Ji buvo tikra, kad Raplė tiesiog prisidenginėja 
kambarinės reikalingumu, kad atsiviliotų ją į Paryžių. O 
kai tik ji ten nuvažiuos, atskleis jai tikrą tiesą: jis norįs ją 
įsidukrinti. Pažadės mylėti ją taip, kaip dar nė vienas tėvas 
nemylėjo savo vaiko. Leis ją į pačias geriausias mokyklas. 
Ji išmoks skambinti pianinu. Ir čirpinti smuiku. Dainuoti 
itališkai. Išmoks tapyti aliejiniais dažais. Ji galės pati išsi- 


puošti savo kambarį su šešiais didžiuliais langais per visą 

sieną, žvelgiančiais į terasą ir sodelį, pilną žydinčių krūmų 
ir retų veislių rožių. 

Bet pirmiausia tapusi jo dukra ji turės įsigyti naujų 
drabužių. „Mano dukrai nedera rodytis žmonėms apsi- 
rengusiai skarmalais“, pasakys jis šypsodamasis ir paims 
ją už rankos. Bertos galvoje ėmė skrieti dailios suknelės 
su pūstais ant lanko sijonais, išpuoštos nėriniais ir kaspi- 
nėliais, plunksnuotos skrybėlaitės ir aksominiai bateliai. 
„Tau niekada nieko nestigs, mano miela dukrele“, pasakys 
ponas Raplė, kai ji bandys išsirinkti batelius: geltonus at- 
lasinius su sagtele ar mėlynus su kokardom. Ji leis dienas 
gyvendama jo gražiuose, meilės pilnuose namuose, kasdien 
vilkės vis naują suknelę, sutiks ir pamils dailų jaunikaitį, 
turtingesnį ir už poną Raplė, jie taip pat gyvens didinguose 
rūmuose, jos vyras ją labai mylės, jie sukurs šeimą, nuos- 
tabią šeimą, gražiai rengsis ir gyvens ilgai ir laimingai. Berta 
taip užsisvajojo ir paskendo savo mintyse bei fantazijose 
apie ateitį, kad vos neužgriuvo ant Antuano, mažojo mai- 
tlesio, koja už kojos pėdinusio prieky jos. 

— Oi, Antuanai! — sušuko Berta ir palietė jam petį. - Ne- 
pamačiau tavęs. 

Jis sustojo ir atsisuko į ją. Vaikas verkė. 

— Ko verki? — paklausė Berta. 

— Ponas Marnė šiandien mane išpėrė. 

— Už ką? 

— Sugavo mane snaudžiantį po verpimo staklėm. Kad 
primušė, tai niekis, - skundėsi vaikis, - bet sakė nemokės 
atlyginimo. Dabar turėsiu dirbti viršvalandžius, kad at- 
gaučiau prarastą dalį. Tik gaila, kad dienoj nebeužteks 
valandų, — dūsavo berniukas. 

Berta krėtė savo mintis, ką čia jam pasakius, kad bent 
kiek vaikas pralinksmėtų, bet taip ir nesugalvojo. Ranka 
nubraukė nuo veidelio užkritusius šviesius plaukus. Nieko 
neturėjo jam paduoti, net duonos kriaukšlio. Kyštelėjo 
ranką prijuostės kišenėn ir ten apčiuopė metalinę sagą. 
Prisiminė prieš keletą metų paėmusi ją iš mamos siuvimo 
skrynelės. Nešiojosi ją kaip sėkmės amuletą. Bet nei laimės, 
nei sėkmės ji neatnešė. Bertai tiesiog tapo įpročiu turėti ją 
su savim. Padavė sagą Antuanui. 

— Kas čia? — paklausė berniukas, apžiūrinėdamas 
sagą. 

— Tai mano motinos saga. Įsimesk kišenėn. Ji atneš 
tau laimę. 

— Tikrai? — jo murziną veidelį nušvietė linksma šyp- 
sena. — Ačiū, panele. Dar niekada neturėjau sėkmės amu- 
leto, - pasakė taip, tarsi tai būtų vienintelė jo nelaimingo 
gyvenimo priežastis. Dabar vaikis ėjo šalia smagiai pasi- 
šokinėdamas. 


Helena sėdėjo ant lovos sukryžiavusi po savim kojas. 
Prieš ją ant paklodės gulėjo krūvelė monetų. Bertai įėjus į 
kambarį, ji greitai paslėpė jas po antklode. 

— Spėliok nespėliojus! - sušuko Berta. - Man pasiūlė 
darbą pono Raplė namuose Paryžiuje. 

Helena pratrūko kvatotis. 

— Taip ir žinojau! Va kodėl tave įtaisė tokioj šiltoj vie- 
telėj kontoroj. Visai ne dėl tavo mokėjimo, kad ir koks jis 
ten būtų, skaityti, rašyti ar skaičiuoti. Didysis patronas 
rengėsi įvilioti tave į savo tinklą. 

— Nieko nesuprantu. 

— Kur čia tu suprasi. Esi kvaila, nieko neišmananti 
kaimo prasčiokė. Negi manai esanti pirmoji paika mer- 
giotė, nužiūrėta pono Raplė? O, jam patinka tokios kvailos 
ir jaunos kaip tu. Marietė, viena paskutiniųjų fabriko mer- 
gaičių, išvažiavo dirbti pas jį ir daugiau mes jos nei matėm, 
nei girdėjom. Jai buvo dvylika, kieta kaip titnagas. Aišku, 
iš laimės vos nenumirė, kai jis nusivežė ją į savo namus 
Paryžiuje. Vargšelė. Žmonės kalbėjo, kad jis laikė ją užra- 
kinęs rūsyje, kiaurą parą kankino, darė su ja ką tik norėjo, 
o kai jai pagaliau pavyko pabėgti, buvo tokia sugniuždyra, 
kad šoko į Seną ir nusiskandino, — Helena nusižiovavo ir 
iškėlusi rankas virš galvos pasirąžė. — Ką gi, sveikinu, tu irgi 
netrukus susiknisi sau gyvenimą, — linksmai užbaigė ji. 

— Jis man siūlo darbą, — romiai tarė Berta. - Šeimi- 
ninkės kambarinės. 

— Cha! Manai, Paryžiuje neužtenka šeimininkių kam- 
barinių? Kaip manai, kodėl iš visų merginų pasirinko bū- 
tent tave? 

— Nežinau, - suraukusi kaktą prisipažino Berta. 

— Ogi kad tu neturi artimųjų. Nes esi visiška niekam 
nereikalinga našlaitė. Nes niekam šiam pasauly nerūpi, ar 
tu būsi gyva, ar mirusi. Nes esi patikli ir kvaila kaip bato 
aulas. Ir, be to, jam galbūt patinka variaplaukės, stambia- 
krūtės, laibakojės. 

Nors ir labai buvo pavargusi, Berta visą naktį nesu- 
merkė akių, vartėsi lovoje, blaškėsi. Ponas Raplė tikrai 
neturi rimtos priežasties pasiūlyti jai darbą. Verčiau jau 
pasilikti ten, kur dabar esanti. Bertai taip pariko jos pačios 

svajonėse sukurtas pasaulis, kad tikruoju visai nebepasiti- 
kėjo. O pasikalbėjus su Helena, apskritai dingo pasitikė- 
jimas pono Raplė siūlymu. 

— Bijau, kad turėsiu atsisakyti pono Raplė pasiūlymo, — 
kitą rytą pareiškė ji ponui Rošė. 

— Koks absurdas! — ėmė šaukti ponas Rošė. — Visiškas 
absurdas! Ponas Raplė tikrai neapsidžiaugs, galiu tave pa- 
tikinti, panelyte. — Berta jau ėjo į savo darbo vietą prie 
stalo. — Ką čia darai? — užsipuolė ponas Rošė. 

— Baigsiu surašinėti į apskaitos knygą vakardienos 
maišus, — pasakė Berta. 

— Bijau, kad ne, — atšovė ponas Rošė. - Jeigu esi tokia 
kvaila ir atmeti tokį nuostabų pasiūlymą dirbti Paryžiuje, 
tuomet esi pernelyg didelė kvaiša dirbti mano kontoroje. 
Manau, kad savo gebėjimus teks pritaikyti kitur. 

Ir ji grįžo ten, iš kur pradėjo — prie verpimo staklių 
raišyti nutrūkusių siūlų galų. 


Dvyliktas skyrius 


Vagių irštva 


Deja, Berta vis dėlto nesugrįžo ten, nuo ko pradėjo. Ponui 
Rošė ir prižiūrėtojui Marnė labai nepatiko tai, kad ji taip 
nutrūktgalviškai atmetė fabriko savininko pasiūlymą dirbti 
jo namuose Paryžiuje. Jai nuolat būdavo duodamos pas- 
tabos dėl aplaidumo darbe, o kartais ir skiriami papildomi 
valymo darbai, nuo kurių gerokai sutrumpėdavo pietų per- 
trauka. Marnė, rodos, tyčia nuolat stovėjo jai už nugaros ir 
sekė kiekvieną jos judesį, tarsi laukdamas, kada ji suklys. 
Bertą tai žiauriai vargino. Ir smarkiai pykdė. Dabar visi 
galėjo, kas netingėjo, krauti jai darbo ir į valias kritikuoti. 
"Tačiau ji ne tik ištvėrė šitą pragarą, bet ir užsigrūdino. Ji 
dar parodys visiems, iš kokio molio drėbra. 

— Kodėl tau nenusipirkus normalių batų, — vieną sek- 
madienį paklausė Helena, žiūrėdama, kaip Berta kemša į 


klumpes suglamžytus laikraščius. 

— Pirmiausia turiu nusipirkti karietą su keturiais ar- 
kliais, - nepakeldama galvos atšovė jai Berta. 

— Su manim geriau nešmaikštauk, — rėžė jai Helena. — 
Aš tau tik draugiškai pasiūliau. 

— Eime, parodysiu tau batus, kuriuos noriu nusipirkti, 
kai tik pakankamai sutaupysiu pinigų, — tarė Berta vilda- 
masi šitaip užglostyti kivirčą. 

Diena buvo puiki. Papilkėjusias gatves šildė ankstyva 
kovo saulė. Ore tvyrojo pavasarinė nuotaika. Merginos 
žingsniavo gatve susikibusios į parankę ir mėgaudamosi 
šiltu oru. Berta džiaugėsi Helenos draugija. Tai padėjo jai 
ištverti ilgą, alkaną sekmadienį. 

Berta nusivedė Heleną į batsiuvio parduotuvėlę gatvės 
gale ir smarkiai nustebo, kad sekmadienį ji buvo atidaryta. 
Helena pakėlė akis į iškabą. 

— Kas ten parašyta? — paklausė. Bertai buvo sunku su- 
prasti, kaip turi jaustis žmogus, nemokėdamas perskaityti 
net paprasčiausio užrašo. 

— Pono Gregoiro batų parduotuvė ir kita elegantiška 
avalynė, — perskaitė jai Berta. 

— Gal jis turi kokią porą senų, bjaurių batų, kurių no- 
rėtų atsikratyti? 

— Bjaurių ar gražių, bet aš neturiu pinigų. 

— Užeinam ir pasižiūrim, kiek kainuoja jo batai, — pa- 
siūlė Helena ir nusitempė Bertą paskui save. Žengiant į 
vidų, sutilindžiavo virš durų pakabintas varpelis. Kažkoks 
vyras sėdėjo ir kalė žalvarines vinutes į ilgaaulių jojimo 


batų padą. 

— Ko reikia? — piktai paklausė jis, dėbtelėjęs į merginas 
ir neatsitraukdamas nuo savo darbo. 

— O kaip jums atrodo? — atsakė jam Helena. Berta 
norėjo išsitempti ją iš parduotuvės, bet Helena nepasi- 
davė. — Mes atėjom pirkti mano draugei batų. Kuriuos tu 
buvai nusižiūrėjus? — paklausė Bertos. 

Berta parodė juodus odinius batus su stora, kieta pa- 
kulne. 

— Pirmiausia parodykit pinigus, — pasakė batsiuvys. 

— Dėl pinigų galit nesijaudinti. Mes turim puikius 
darbus. Ir mums moka kiekvieną penktadienį. Duokit 
mano draugei pasimatuoti tuos batus. Pažiūrėsim, ar 
tinka. 

— Nesvarbu, tinka ar ne. Aš galiu padaryri taip, kad tiks 
kiekvienai kojai, - paėmė nuo lentynos vieną barą, kuriuos 
parodė Berta, ir švelniai glostydamas tarė: — Šitie batai 
buvo pasiūti vienai moteriškei, bet ji vargšelė pasimirė. 
Galiu jums atiduoti už gan neblogą kainą. 

— Pirma leiskit jai pasimatuoti, - pakartojo Helena. 
Paskui nuvedė Bertą ir pasodino ant vienintelės kėdės 
krautuvėlėje. Berta suraitė po pirštais praplyšusį vil- 
nonės kojinės galą, kad nepamatytų batsiuvys. Batai 
buvo pasiūti iš minkštos, lengvos, sodriai žvilgančios 
odos, tarsi būtų kelias valandas blizginti. Berta suvarstė 
abu batus iki pat kulkšnių, užrišo mazgelius ir ilgai 
pasiūti specialiai jai. 


— Kiek jie kainuoja? — dalykiškai paklausė Helena. 

— Jie pasiūti pagal užsakymą iš pačios geriausios ita- 
liškos veršenos. Neatiduosiu jų už mažiau nei dvidešimt 
penkis frankus. 

— Ar ta moteris prieš mirtį buvo kiek jau sumokėjusi? — 
pasidomėjo Helena. 

— Ne. O kam klausi? - pasmalsavo batsiuvys, glosty- 
damas savo ilgą ūsą. 

— Na, atsižvelgiant į tai, kad buvo siūti jau mirusiai 
damai, jie kelia nelabai malonius jausmus. Bet mano 
draugei tinka idealiai, todėl manau, kad turėtumėte šiek 
tiek kainą nuleisti. Aš bent jau taip galvoju. O ką manai 
tu, panele Berta? 

— Aš irgi tos pačios nuomonės, - sutiko Berta. Bat- 
siuvys ir toliau glostė sau ūsą. 

— Gerai jau, galit imti už dvidešimt frankų. Žemiau jau 
nebenusileisiu. Arba imat, ar ne, kaip sau norit. 

Berta pažvelgė į batus. 

— Ar galiu išsimokėti dalimis? 

— Aišku, kad galite, panele. Aš visados klientams darau 
nuolaidas, susijusias su apmokėjimu. 

Berta ištraukė iš piniginės du frankus ir padavė batsiu- 
viui. Šis paėmė savo sąskaitų knygą ir įrašė įnašą. 

— Sekmadienį sumokėsiu daugiau, — pažadėjo Berta ir 
jau pasisuko eiti. 

— Pala pala, - sulaikė batsiuvys. - Negi manai, kad 
išeisi iš krautuvėlės su naujais gražiais batais? Gausi juos 
tada, kai sumokėsi likusią sumą, — ištiesė ranką paimti 
batų. — Nebijok, niekur neprapuls, padėsiu juos saugiai. 

Berta labai nenorėjo nusiauti batų, bet vis tiek atlais- 
vino raištelius ir nusiavusi padavė aulinukus batsiuviui. 
Paskui vėl įsispyrė į savo nekenčiamas, kojas trinančias 
klumpes. 

Išėjus iš parduotuvės į gatvę, Helena pradėjo kvatotis. 

— Kas čia tau taip juokinga? — paklausė Berta, kuriai tuo 
metu norėjosi verkti. Ji suko galvą, kam atidavė batsiuviui 
paskutinius du frankus, net nežinodama, kada ir apskritai 
ar iš viso galės sumokėti jam likusią sumą už batus. 

Helena pakišo ranką po savo apsiausto skvernu ir iš- 
traukė dailius moteriškus vakarinius batelius. 

— O, ne, -sušuko Berta. - Ką tu padarei? Jis gi supras, 
kas juos paėmė. Dabar nebegalėsiu ten rodyris. Ir dar įkišau 
jam du frankus. 

— Nebūk kvaila. Dar ir kaip galėsi. Juk jis turi tavo 
pinigus. Ir batus tau atidėjo. O kai nueisi, viską neik. Arba 
suversk kaltę man. Savo draugei, vagilei. 

— Oką tusujais veiksi? —- paklausė Berta, rodydama į 
vakarinius batelius. 

— Aišku, kad parduosiu. O gal tau jų prireiks nueiti į 
operą? 

— Bijau, kad jie nelabai tiks prie mano suknelės, - paš- 
maikštavo Berta. Helena prunkštelėjo. 

Bertą iki pat sielos gelmių užliejo šiltas, malonus 
jausmas. Jis tarsi kunkuliuojanti upė kilo, veržėsi aukštyn, 
kol pasiekė burną ir išsiliejo lūpose draugiška šypsena. Pa- 
galiau ji turi draugę. Jai patiko Helenos stoto didumas 
ir akiplėšiškumas, jos stiprybė ir drąsa. Jai iš dalies netgi 
patiko, kad jos draugė - vagilė. 

Berta susimąstė, kodėl taip lengvai atleidžia Helenai už 
tai, kokia ji yra, kad gviešiasi daiktų, kurie jai nepriklauso 
ir į kuriuos ji neturi jokių teisių. O anksčiau Berta savo 
motinai ir jos plėšrūniškam gyvenimo būdui jautė tik di- 


džiulę neapykantą. 


— Pabusk, — po kelių dienų sušnibždėjo jai Helena. 

Berta atsisėdo lovoje, pasitrynė akis. 

— Kuri dabar valanda? 

— Pirma nakties. Kelkis. Parodysiu tau, kaip užsidirbti 
iš šalies. 

— Kaip mes galim užsidirbti vidury nakties? 

— Renkis greičiau. Eisim į pirmąją graibštavimo pa- 
moką. 

— Kas tas „graibštavimas ? 

— Vagiliavimas, kišenvagiavimas, vogimas, neišmanėle 
tu. Eime, laikas bėga. 

— Niekur aš neisiu, — atšovė jai Berta, užsitraukė ant 
galvos antklodę ir nusisuko į sieną. - Lauke labai šalta. 


— Tai tu nori tų batų ar nenori? 


— Beprotybė, - burbėjo Berta, skubėdama su Helena 
tamsiomis miesto gatvėmis. 

Kovo naktis buvo itin šalta ir tamsi. Šaltis gnaibė veidą. 
Merginos perėjo pramoninį rajoną ir atėjo į gyvenamųjų 
namų kvartalą. Jos ėjo gražia, tvarkinga gatvele, apstatyta 
nuosavais namais su nedideliais sodeliais priekyje, aprver- 
tais kaltinėmis geležies tvoromis. Visuose languose buvo 

tamsu. Vienintelė šviesa sklido nuo žibalinio gatvės žibinto 
ant kampo. 

Berta iš esmės nebuvo prieš vogimą. Gerai pagalvojus, 
ir pati yra nugvelbusi vieną kitą daikčiuką. Gana prisi- 
minti, kaip neseniai vogė maistą. Bet kai pamatė, ką He- 
lena ruošiasi nudžiauti, liko priblokšra. 

— Eikš, padėk man, - sušnibždėjo Helena ir pasilenkusi 
kibo lupti nuo žemės paukščių girdyklėlę iš ketaus. — Jau 

Ta skulptūrėlė vaizdavo mažą riebų angeliuką su ma- 
žulyčiais sparneliais, įsikibusį į girdyklėlės pjedestalą, tarsi 
bijotų, kad kas nors vidury nakties jos nepavogtų. Ant 
angeliuko peties tupėjo dailus kolibris. 

— Šitas griozdas gerokai sunkesnis nei atrodo. Nesi- 
stebiu, kodėl jo neprigręžė prie pamato. Sveria gal visą 
toną, — bambėjo Helena. 

Berta įsikibo į vieną girdyklėlės krašrą. 

— Dieve, - aiktelėjo. - Manau, kad nepakelsiu. 

Merginos nuvilko girdyklėlę gatvėmis, kas kelis namus 
stabtelėdamos atsipūsti. Helena tempė sunkesnįjį galą, 
kuriame buvo dubuo vandeniui. Berta nešė pjedestalo 
koją. 

— Ką mes su ja veiksim? — paklausė uždususi. 

— Parduosim, ką daugiau, — atšovė Helena. 

— Kas tau pirks vidury nakties pavogrą paukščių girdy- 
klėlę? — stebėjosi Berta trindama skaudamą nugarą. 

— Baik plepėti ir nešk, - sukomandavo Helena. Nuo 
sunkios naštos Bertai įsitempė visas kūnas. Keliskart koja 
užkliuvo už nelygaus grindinio ir ji vos nepargriuvo. Min- 

tyse pradėjo regzti atsiprašymo tekstą sau ir kaip atsidėko- 
jimo gestą Helenai, kai abi bus sučiuptos už vagystę. 

Prašau mums atleisti. Mes tikrai nenorėjom nieko blogo. 
Tai darėme tik iš alkio. Iš vargo. Ir skurdo. Maldos nepa- 
baigė, nes bijojo ir pagalvoti apie galimas pasekmes. 

Merginos atėjo į miesto dalį, kurioje buvo keletas 
nedidelių tabrikėlių, kalvių ir vienas pastatėlis su iškaba 
„Liejykla“. 

Helena pabeldė į apšiurusias duris. Atidarė tvirtas, ap- 
kūnus vyras. Jis buvo apsijuosęs sunkią odinę prijuostę ir 
užsimovęs tokius pat storus antrankovius. 

— Kaip matau, susiradai neblogą pagalbininkę, — tarė 
vyras. Jo oda buvo beveik tokio pat juodumo kaip ir 
barzda, o akys degė raudonai. Berta žingtelėjo atgal nuo 
slenksčio. 

— Na, dar tik bandau, žiūriu, kas iš jos išeis, — atsakė 
Helena. 

— Tai ką man šiandien arvilkai, panelyte? - kilstelėjo gir- 
dyklėlę nuo žemė kelis colius, apžiūrėjo ir tarė: - Hmmm. 
Visai nebloga. Ir kokia sunki. Sakyčiau, apie devyniasde- 
šimt Ai/g. 

— O aš manau apie devyniasdešimt septynis, — pataisė 
jį Helena. - Be to, siūlyčiau užmesti ją ant svarstyklių. 

— Ji niekada manim nepasitiki, — tarė vyras Bertai. — Ši- 
tiek laiko dirbam kartu, jau galėtų ir pasitikėti. Negi aš 
panašus į tą, kuris galėtų apgaudinėti vargšę, sunkiai dir- 
bančią merginą ir nusukti nuo jos kelis santimus? — Bertai 
pasirodė, kad jis kaip tik toks ir buvo. — Gerai jau, nešam 
ant svarstyklių. 

Vos įėjus Bertai į veidą tvoskė liejyklos karštis ir ly- 
domo metalo kvapas. Liejyklėlė buvo nedidelė, bet veikė 
pelningai. Viename didžiuliame katile virš iki baltumo 
įkaitusių anglių buvo lydomas metalas. O kitame patalpos 
gale Berta pamatė liejimo formas, į kurias buvo pilama 
karšta metalo masė ir gaunamos įvairios staklių detalės. 

Vyras padėjo Helenai užkelti girdyklėlę ant didžiulių 
svarstyklių. 

— Na ir tikslumas jos akies. Devyniasdešimt septyni 
kilai, nė trupučio daugiau. Gerai, — tarė jis kasydamasis 
pakaušį, — devyniasdešimt septyni po dvidešimt santimų 
už kilogramą bus... 

— Vienas frankas ir devyniasdešimt keturi santimai, — 
atsakė už jį Berta. 

— O, dabar jau matau, kam atsitempei šitą sudžiū- 
vėlę. 

— Suapvalink iki dviejų frankų, - paprašė Helena. 

— Neapvalinsiu ir neprašyk, tu nepasotinama kekše. 

— Toks dailus daikčiukas. Jis vertas tikrai daugiau nei 
tik dviejų frankų. 

— Vienas frankas ir devyniasdešimt keturi santimai, — 
pakartojo vyras. - Gali būt net ir imperatoriaus karūna, 
vis tiek bus išlydyta su kitom šiukšlėm. 


Grįžus į pensioną Helena atskaičiavo dvidešimt penkis 
santimus ir padavė Bertai. 

— Čia tavo dalis, vėliau bus didesnė, pamatysi, — pasakė 
ir griuvo aukštielninka ant lovos. Berta gulėjo nesumerk- 


dama akių. 

— Už tiek pinigų per daug darbo ir per didelė rizika, — 
pastebėjo ji. 

— Kokia tu protinga. Ką siūlai? 

— Gal geriau vogti iš namų nei nuo kiemų? 

— Greitai tave sučiups ir uždarys belangėn, mano miela 
drauguže vagile. 

— Na, lygiai taip pat greitai gali sučiupti ir už vagilia- 
vimą iš kiemų, - atšovė jai Berta. 

— Kam rūpi pradingęs vienas kitas daikčiukas. Nurašys 
kaip vandalizmo aktą, — tarė Helena ir užsimerkė. Po kelių 
akimirkų ji jau knarkė. 


Skirtingai nei Helena, Berta nenorėjo visą likusį gyve- 
nimą būti vagile. Tačiau sunkūs laikai vertė imtis ir sunkių 
darbų. Tad po kelių savaičių Berta pasiūlė pasisukioti po 
didesnes parduotuves. Kad jau įklimpo į nusikaltėlių 
liūną, tai gal tegu pastangos atneša daugiau vaisių, gal- 
vojo ji. Teko nustebti, nes Helena šiam siūlymui griežtai 
pasipriešino. 

— O kodėl gi ne? - stebėjosi Berta. 

— Kodėl ne? Aš tau pasakysiu, kodėl ne, - atšovė He- 
lena. - Pirmiausia mes net negalėtume įeiti į tokią par- 
duotuvę kaip „Napoleono galerija“. Užmes akį į mūsų 
skarmalus ir suims vien už tai, kad bandom įeiti vidun. 

„Napoleono galerija“ buvo viena gražiausių parduo- 
tuvių Lilyje. Šešių aukštų stiklo ir metalo konstrukcijų 
statinys su įspūdingu perregimu kupolu buvo pirmasis 
didelis prekybos centras Paryžiaus apylinkėse. Berta su 


Helena buvo stabtelėjusios prie jo ir ilgai žiūrėjo į vitrinas 


vieną vakarą grįždamos iš liejyklos, kur buvo nunešusios 
priduoti itin sunkų sodo suolą. 

— Beto, — dėstė Helena, - sekmadieniais ten nedirba. O 
tu, jei pažiūrėtum į savo darbadienių kalendorių, tai pama- 
tytum, kad sekmadienis — vienintelė mums laisva diena. 
vaizduodama prabangius, bet jai nepasiekiamus daiktus. 
Prancūzų visuomenėje buvo pradėjęs plisti khkptomanijos 
terminas. Sekmadieniniame ponios Lizetės laikraštyje 
Berta buvo skaičiusi straipsnį apie vieną turtingą moterį, 
apkaltintą pavogus tris poras pirštinių, nes „jai buvo užėjęs 
nenumaldomas noras įsimesti jas į rankinę". 

— „Neabejotinai ponia X serga kleptomanija. Tai liga, 
kuri paveikė jos protą ir užtraukė teisinę atsakomybę“, — 
aiškino teisininkas. Moteris buvo paleista nepateikus prieš 
ją pakankamai oficialių įrodymų. Anot straipsnio, klep- 
tomanija Prancūzijos visuomenėje suvešėjo dėl perdėm 
didelės bendro naudojimo prekių pasiūlos. 

— „Šitokia daugybė įspūdingų, akį viliojančių prekių 
varo iš proto apsipirkti atėjusias damas“, — buvo cituo- 
jamas vienas itin garsus gydytojas. 

— Va kuo mes tapsime, — tarė Berta Helenai, baigusi 
skaityti laikraščio straipsnį. — Mes būsime kleptomanės. 
Jeigu nuo bausmės sugeba išsisukti turtingos ponios, tai 
mes juo labiau. 

— Klepto skamba gal ir nieko, - kramtydama nagą, 
garsiai svarstė Helena, — bet man nelabai patinka žodis 
manija. 

Vieną penktadienio rytą atėjusios į fabriką merginos 
pamatė prie įėjimo stovintį gaisrinės automobilį. Ankstų 
rytą čia buvo įsiplieskęs gaisras. Visiems buvo liepta eiti 
namo ir prisistatyti įprastu laiku rytojaus dieną. 

Berta ėmė ploti rankomis. 

— Tai mūsų diena! — sušuko Helenai. 

— Už šią dieną mums nemokės pinigų, - atšovė He- 
lena, spirdama koja į ant kelio gulintį sudžiūvusio mėšlo 
kaugą. 

— Ne, šiandien mes pradėsime klepromanių karjerą. 
Tik bėda ta, kad mūsų šitaip apsirengusių nejįleis į vidų, — 
nuliūdo Berta ir pažvelgė į savo naminės drobės suknelę. 

— Oi, nesikrimsk, mieloji, aš jau tuo pasirūpinau, - at- 
sakė Helena ir nusitempė ją gatve. Parėjus į kambarį He- 
lena ištraukė iš palovio visą maišą drabužių. Jame buvo 
labai elegantiška jūros mėlio suknelė su juodom sagutėm 
per visą priekį ir juodais nėrinių raukiniais. 

— Kur, po galais, traukei tokias grožybes? — nustėro 
Berta ir ėmė glostyti audinį. 

— Iš ponios šeimininkės drabužių spintos. Ji pilna pri- 
grūsta suknelių. 

— Jinai gi pasiges jos, — Berta žavėjosi įžūlia savo draugės 
drąsa. 

— Nebijok, kai tik baigsim reikalą, grąžinsiu ten, iš kur 
paėmiau. Nagi, pasimatuok. 

Bertai suknelė buvo per didelė, bet Helena taip ją su- 
kabino adatėlėm, kad atrodė kaip ant jos siūta. 

— Ir dar šita, - Helena ištraukė iš maišo mėlyną atlasinę 


skrybėlaitę. 

— O kaip barai? — paklausė Berta. 

— Gali apsiauti manuosius. Bet tik šiandieną, — tarė 
Helena ir pasilenkusi ėmė varstyti raištelius. 

— Kas bus, jei ponia Lizetė pamatys mane su jos suk- 
nele? 

— Nesijaudink. Šiandien jai turgaus diena. Visą dieną 
jos nebus namie. 

— O ką tu apsirengsi? 

Helena iš palovio ištraukė švarią prijuostę ir apsi- 
juosė. 

— Tu būsi kilminga dama, o aš tavo paklusnioji tar- 
naitė. 

— Nuostabu, - pagyrė Berta ir ėmė autis batus. 

— Dar vienas dalykas, — tarė Helena ir padavė Bertai 
indelį su skaistalais. - Truputėlį pasidažyk, kad atrody- 


tumei suaugesnė. 


Merginos stovėjo už kampo ir žiūrėjo, kaip į parduo- 
tuvę įeina ir išeina elegantiškai apsirengusios damos. Diena 
buvo graži, šilta, saulė atsispindėjo vitrinų stikluose. 

— Elkis natūraliai, - vos krutindama lūpas mokė 
Berta. 

Helena metė į ją žvilgsnį, lyg būtų norėjusi paklausti, 
ką reiškia „natūraliai“. 

— Gerai, tada eik paskui mane, - pasitaisė Berta. Giliai 
atsikvėpė, pasiglostė skrybėlaitę ir aukštai iškėlusi galvą, 
atstačiusi smakrą kaip kokia turtinga Jonvilio ponia drąsiai 
įžengė į parduotuvę. Turgaus dieną Jonvilio moterys anks- 
čiau žiūrėjo į Bertą ir jos motiną iš aukšto, smerkiančiai. 

Helena tipeno atsilikusi per porą žingsnių. Įžengusi į par- 
duotuvę Berta vos galėjo susilaikyti nepradėjusi vypsoti į 
prekes. Kur tik pažvelgsi, stalai nukrauti kalnais gražiausių 
daiktų. Berta dirstelėjo aukštyn. Virš pagrindinio aukšto 
į viršų stiebėsi stiklinė rotonda. Aplink ją į šalis driekėsi 
šeši aukštai atviros erdvės, iš kurios buvo matyti pagrin- 
dinė prekybos salė. Iš ten, kur stovėjo, Bertos akys regėjo 
nesibaigiančias lentynas skrybėlaičių, pirštinių, skarų ir 
moteriško apatinio trikotažo. Oras buvo prisisunkęs įvai- 
riausių kvapų: rožių, levandų, pakalnučių. Kvapai maišėsi 
vieni su kitais taip, kad net svaigino. 

Pirmas aukštas buvo sausakimšas moterų. Jų čia buvo 
tiek daug, kad prasilenkdamos brūžino viena kitą savo 
pūstais sijonais. Vienos matavosi pirštines, skrybėles, 
laikė rankose iškėlusios į šviesą veidrodžius ir žiūrėjo. 
Kitos bandė naujus kvepalus, kvėpinosi riešus, dėjo prie 
ausų auskarus, matavosi. Bertos dešinėje stovėjo stalas, 
užverstas nėrinių ritiniais. Šalia jo kitas, su kaupu nu- 
krautas brangiais aksomais. Dar už jo — trečias stalas su 
milžiniškais brokato rietimais. Berta pasijuto tarsi įžengusi 
į kitą pasaulį. Išsvajorąjį. Tokia daugybė visokiausių gražių 
medžiagų, ir visas galima paliesti. Berta nenorėjo būti 
pastebėta bevypsanti be jokio tikslo, todėl priėjo prie stalo 
su dailiais nėriniais. Pačiupinėjo vieno kraštą. Pardavėjas 
buvo užsiėmęs su kitomis pirkėjomis, vyniojo ir rodė joms 
rietimus nėrinių. 

— Aš tuoj prie jūsų prieisiu, panele, — tarė jis, žvilgtelėjęs 
į Bertą. 

— Man neskubu, pone, - smarkiai plakančia širdimi 
atsakė Berta. Kaip jai šovė galvon tokia kvaila mintis, kad 
galės kažką pavogri iš tokios prabangios parduotuvės? 

— Ar turite spalvotų belgiškų nėrinių? — paklausė mo- 
teris spanguolių raudonumo suknia ir tokia pat skrybė- 
laite. 

— Taip, ponia. Turiu labai gražių geltonų ir aukso 
spalvos. Tuoj atnešiu jums iš sandėlio, - pasakė nenuils- 
tantis pardavėjas. 

Akies kampučiu Berta pamatė, kaip ta moteris nusi- 
suko nuo prekystalio, pasikėlė suknelę ir pasikišo po apati- 
niais sijonais ritinėlį kiniško šilko nuo gretimo stalo. Paskui 
ji greitai paleido suknelę ir atsisukusi vėl ėmė apžiūrinėti 
nėrinius ant prekystalio. 

— Matei? — šnipštelėjo Berta. 

Helena linktelėjo. 

— Norėčiau pamatyti, kaip ji eis iš parduotuvės su tokiu 
ritiniu tarp kojų, — tyliai sumurmėjo. 

Berta su Helena nusisuko nuo nėrinių ir nuėjo prie 
gretimo prekystalio, kur buvo išdėliotos plonos odinės 
visokiausių spalvų ir ilgių pirštinės. Kaip ir prie nėrinių, 
čia irgi buvo apstu moterų, nugulusių prekystalį ir besi- 
matuojančių prekes. 

Berta užsimovė baltas teatrines pirštines. Odelė buvo 
minkšta it sviestas, ir jos puikiausiai jai tiko. Apmautos 
tokiom minkštom pirštinėm šiurkščios Bertos rankos 
atrodė dar šiurkštesnės. Vienintelis aptarnaujantis par- 
davėjas buvo atakuojamas prašymais kitam prekystalio 
gale, todėl Berta neskubėdama nusimovė pirštines, iš- 

traukdama vieną pirštą po kito, kaip buvo mačiusi darant 
motiną, grįžusią iš Ruano operos. Berta apsidairė, tada 
greitai sulankstė pirštines ir kyštelėjo Helenai. Ši mikliai 
paslėpė jas prijuostės kišenėje. Berta atsikvėpė. Visiškai 
paprasta. Pernelyg paprasta. Paskui abi patraukė į vaka- 
rinių rankinukų skyrių. Tai brangiais akmenimis puoštos 
ir karoliukais siuvinėtos grožybės, tik tokios mažos, kad 
jose tilptų tik daili moteriška nosinaitė, bet ir dėl to verta 
ją turėti. Bertai pavyko į suknelės užantį užsikišti pora 
tokių rankinukų. 

— Laikas namo. Markizas jau laukia, - garsiai lyg 
niekur nieko pasakė Berta. Apsisuko ir nė nežvilgtelėjusi, 
ar Helena seka jai įkandin, išdidžiai išėjo iš parduotuvės. 
Iš baimės po ilgu sijonu keliai daužėsi vienas į kitą. 

— Markizas, — pratrūko kvatotis Helena, kai abi atsidūrė 
gatvėje. - Po šimts pypkių, markizas! — Keletas praeivių 
dėbtelėjo į ją ir ji, paklusniai nunarinusi galvą, nutipeno 
paskui Bertą, atsilikdama per kelis žingsnius. 


— Du rankinukai ir viena pora pirštinių. Visai ne- 
blogai, - džiūgavo Berta, apžiūrinėdama kambaryje ju- 
dviejų grobį. - Tačiau kam mes visa tai parduosime? 

— Nesijaudink. Aš jau turiu puikų pirkėją, — tarė He- 
lena, kišdama pavogtus daiktus į medžiaginį maišą, kurį 
paskui nugrūdo į jau ir taip užverstą jos palovį. 

Po vakarienės merginos pasibeldė į ponios Lizetės 
duris. 

— O, mano mielosios. Užeikit, užeikit. Kuo galėčiau 
jums padėti, brangiosios? 

Kalbą pradėjo Berta. 

— Ponia Lizete, mes atėjome su reikalu. Pamanėme, 
kad galbūt jūs norėsite nusipirkti keletą daikčiukų, kurie 
netyčia atsidūrė mūsų nuosavybėje. 

Helena išdėliojo rankinukus ir pirštines ant ponios 
Lizetės minkštasuolio. 

— Oho, jūs tik pažiūrėkit, - nustebo ponia Lizetė. 
Paėmė vieną rankinuką ir ėmė atidžiai jį apžiūrinėti. — 
Sakot, netyčia atsidūrė jūsų nuosavybėje, ar ne, pupytės? Ar 
galėčiau paklausti, kaip tai atsitiko? 

— Tai visai nesvarbu, — atšovė Helena. — Arba jums jų 
reikia, arba ne. 

— Nelabai kur turiu eiti nei su rankinukais, nei su to- 
kiom pirštinėm. Bet jeigu kaina man tiks, gal ir susigun- 
dysiu, —- moteris paėmė vieną pirštinę ir užsimovusi ėmė 
gėrėtis priešais save ištiesta ranka. — Kokią kainą galėsit 
pasiūlyti? — pažvelgė į Bertą. 

— Dvidešimt frankų už viską, — atsakė Berta. 

— O, ne, tiek ne mano kukliai kišenei. Be to, prašau 
man atleisti, bet turiu jums pasakyti, kad jeigu tai nors kiek 
panašu į vogtus daiktus, tai aš... matote, turiu galvoti ne 
tik apie jūsų dorą vardą, mergaitės, bet ir apie savo. Net 
bijau pagalvoti, kad jums gali tekti sėsti už grotų. Oi, kai 
pagalvoju... 

— Aštuoniolika frankų, — nutraukė ją Berta. 

— Dvylika, — nesutiko ponia Lizetė. 

Berta linktelėjo ir Helena ištiesė ranką. Ponia Lizetė 
įdėjo jai į delną pinigus. Merginos išėjo iš kambario pa- 
drąsintos paskutinių ponios Lizetės žodžių: 

— Jeigu dar kas nors netyčia atsidurs jūsų nuosavybėje, 
pirmiausia lėkite pas mane, gerai, mergaitės? 

Dabar jos jau turėjo patogų realizavimo tašką savo 
vogtiems daiktams. Tereikėjo daugiau prekių. Bet kaip jų 
gauti, kai visą savaitę kasdien turi plušėti fabrike? Išeitį 
pasiūlė Helena. 

— Vieną dieną tu apsimesk serganti ir pasilik namie. 
Pasakysiu ponui Rošė, kad visą naktį vėmei. Aišku, už tą 
dieną tau nesumokės. Bet mes užkalsime žymiai daugiau 
už prekes, kurias tu pavogsi iš Galerijos. Iš darbo neišmes, 
nebijok. Sunku rasti kvailių, norinčių jiems dirbti. Klausiu 
tavęs, kas dar gali būti blogiau? 

Merginos neskubėjo grąžinti poniai Lizetei „pasisko- 
lintos“ suknelės. Kitą dieną Berta neišėjo į darbą. Po pierų 
ji vėl nuėjo į parduotuvę. Pasirodo, Berta buvo puiki klep- 
tomanė. „Napoleono galerijoje“ vėl buvo apstu pirkėjų. 
Bertos dėmesį traukė tik nedideli, bet labai vertingi daly- 
kėliai. Tądien jai pavyko parsinešti namo šešis auksinius 
pensnė akinius, penkias poras įvairių spalvų ir ilgių mote- 
riškų odinių pirštinių, tris karoliukais siuvinėtus vakarinius 
rankinukus, du krištolinius kaklo vėrinius ir keturis bute- 
liukus prancūziškų kvepalų. Vakare abi su Helena nunešė 
visas šias gėrybes poniai Lizetei. 

— Šitaip jūs, mergaitės, galit susimokėti už pensiono 
nuomą iki pat metų galo, — tarė ji. - Galiu paprašyti, kad 
fabrikas nebeišskaičiuotų iš jūsų atlyginimo. 

— Mums reikia grynų, - tarė Berta. 

— Metų galo mes galim čia ir nebesulaukti, - pridūrė 
Helena. 

— Ojojoj, kaip sparčiai mes kylam. Betgi, mano mie- 
losios poniutės, nepamirškime, kas judviem vargšelėm, 
paklydusiom sielom, parūpino šiltą, jaukią pastogę. 

— Apie sriubą geriau nekalbėkim, — mestelėjo Berta. 
Ponia Lizetė piktai dėbtelėjo į ją. 

Merginos už viską uždirbo iš jos keturiasdešimt 
frankų. 

— Pagaliau nusipirksiu batus, — apsidžiaugė Berta. 

Deja, kirą dieną jos laukė dar vienas itin nemalonus 


dalykas. 


Tryliktas skyrius 


Batai 


— Klorjė tave kviečia, — pasakė ponas Rošė, kai ji kitą 
rytą nuėjo į darbą. 

Karšimo meistras stovėjo prie savo pakylos, tarsi jau 
jos laukdamas ir sunkiu odiniu rimbu takšnodamas sau 
į delną. 

— O, nesveikuojanti panelė Bovari. Prašom užimti po- 
ziciją, — ir parodė medinį suolą savo dešinėje. 

— Kas yra? Nieko nesuprantu, — suglumo Berta ir žing- 
telėjo atgal. 

— Nearvykimas į darbą dėl bet kokios priežasties yra bau- 
džiamas dviem dešimtim botago kirčių. Tokios taisyklės. 

— Tokios taisyklės aš negirdėjau, - ginčijosi Berta, pri- 
simindama savo pirmąją dieną, kai grupelė darbininkų 
garsiai deklamavo jai fabriko taisykles. 

— Ten buvo rašytos taisyklės. O šita — nerašyta, - pa- 


aiškino jis. — Greičiau lenkis. 

Berta negalėjo pasakyri, kas jai buvo skaudžiau: ar pats 
plakimas, ar pažeminimas būti plakamai. Klotjė dviem 
minutėm sustabdė ceche darbą, kad visi matytų, kaip vyk- 
doma bausmė. 

— Pameni, kai tu manęs klausei, kas gali būti blogiau, 
jeigu nenueisiu į darbą? - paklausė ji Helenos, kai vakare 
abi ėjo namo. Helena linktelėjo, nedrįsdama pažvelgti 
draugei į akis. — Matai, tu pamiršai paminėti plakimą. 

— Nenorėjau tavęs gąsdinti, — atsakė ši. - Tau reikėjo 
šviesios, ramios galvos. 

— Labai tau ačiū, - padėkojo Berta. 


Sekmadienį Berta nuėjo pas batsiuvį, poną Gregoirą. 

- Atėjau atsiimti batų. Štai aštuoniolika frankų, - tarė 
ji ir ištiesė pinigus. 

— Kokių barų? — batsiuvys ėmė kasytis pakaušį. 

— "Tų, už kuriuos buvau davusi du frankus užstatui, — 
susiraukė Berta. 

— O, taip, prisiminiau. Tik bijau, kad per tą laiką, kai 
kalbėjomės, kaina jau bus spėjus šoktelėti, - pasakė jis 
traukdamas iš po prekystalio juoduosius batus. - Dabar 
šitie įspūdingi aulinukai kainuoja trisdešimt frankų. 

— Betgi jūs pažadėjote atiduoti juos už dvidešimt. Mes 
suderėjome kainą. Žodžio keisti negalima, — Berta trep- 
telėjo koja. 

— Visos kainos šoktelėjo, panele. Dėl to, kad pabrango 
žaliava ir kad turiu padengti vagystės nuostolius, — pasakė 
jis ir perliejo daug reiškiančių žvilgsniu. 

Berta suprato, kad jis įtaria, bet dar nėra tikras, kad ji 
kartu su Helena galėjo pavogti vakarinius batelius. Nu- 
sprendė jo blefui nepasiduoti. 

— Mes buvome sutarę. Arba jūs atiduodat man batus 
už sutartą kainą, arba aš skųsiuosi žandarams. Neabejoju, 
jog jie nepaglostys turtingo prekiautojo batais, tokio kaip 
jūs, už tai, kad vargšę mergaitę palikote be batų, - rėždama 
argumentus Berta net pritrūko kvapo. 

Smagu buvo avėti naujus batus. Einant oda maloniai 
gurgždėjo. Pakeliui į namus Berta išmetė savo senąsias 
klumpes į pirmą pasitaikiusią atliekų dėžę. 


Įsigijusi batus apie vagiliavimą iš parduotuvių Berta 
nebenorėjo galvoti. Vogti didelio talento nereikia, tik 
drąsos. Ji turėjo išsikėlusi sau didesnius tikslus už tą, kaip 
prasimanyti kąsnį ar nusipirkti kitą porą batų. Ji norėjo 
pati kurti gražius daiktus. Berta prisiminė, kaip buvo jau- 
dinančiai gera kurti originalias gėlių kompozicijas iš spal- 
votų siūlų, kai tik išmoko siuvinėti. Prisiminė, su kokiu 
pasitenkinimu siūdavo savo lėlėm drabužėlius, kaip jai 
smagu būdavo dygsniuoti lygiais mažulyčiais dygsneliais, 
kad siūlė būtų tiesi, ir regėti, kaip pamažu gimsta drabužis. 
Paskui prisiminė, kaip buvo malonu savaip perdaryti pa- 
prastą medvilninę suknelę senelės ūkyje. Net tas nedidelis 
eskiziukas, nupieštas ponui Milė tądien laukuose, leido 
jai suprasti, ką ji iš tiesų sugeba. Ir ką turėtų daryti. Berta 
privalo tvirtai tikėti, kad gali dirbti kilnesnius darbus, nei 
tik vogti. Kūrybiškesnius ir įdomesnius, nei tik raišioti 
mazgus medvilnės fabrike. 

Bet laikui bėgant, ji vis dėlto tobulėjo ir savo darbe 
fabrike. Ji išmoko, kaip greičiau ir efektingiau suktis palei 
verpimo stakles ir mikliai, nė nestabtelėjusi sumegzti nu- 
trūkusį siūlą. Veikiai ji priprato ir prie savo darbo, ir prie 
svajonių. 

Vieną pavakarę Berta pamatė, kaip Antuanas šaste- 
lėjo po jos staklėmis sugriebti nutrūkusio siūlo. Ji iki šiol 
niekaip negalėjo priprasti prie vaizdo, kai jo mažas liesas 
kūnelis taip pavojingai landžioja po sunkiomis dūzgian- 
čiomis staklėmis. Vaikas stengėsi lenktis kuo žemiau. Pa- 
siėmęs šluotą trumpu galu jis prisitraukė nutrūkusį siūlo 
galą iš po staklių, kurių mechanizmas grėsmingai brūžavo 
jam virš galvos nuo vieno staklių krašto prie kito. Veido 
išraiška bylojo apie nuolatinę baimę. Po kelių minučių 
pasigirdo klyksmas. 

Antuanas veikiausiai per aukštai kilstelėjo galvą. Besi- 
sukantis ratas pagavo kuokštą jo šviesių plaukų. 

— Padėkite! Padėkit man! — šaukė vaikas iš skausmo ir 
neįtikėtinos baimės. 

— Išjunkite stakles! — suriko Berta. 

— Išjunkite stakles! Išjunkite stakles! Kas nors išjunkite 
tas prakeiktas stakles! — pagavo šaukti kažkoks vyras, tuo 
metu prisukinėjęs varžtus ant gretimų verpimo staklių. 

Antuanas pakėlė ranką norėdamas ištraukti ratan įkliu- 
vusius plaukus. Berta puolė prie berniuko. Staklės nurovė 
plaukus su visa oda, su visu skalpu. Vaiko veidas pasruvo 
kraujais. Paskui nutiko tai, ką sunku buvo įsivaizduoti. 
Staklės pagavo jo plaštaką, paskui įtraukė ir visą ranką 


ir ėmė tampyti pirmyn atgal. Ceche aidėjo skausmingas 

vaiko klyksmas. Berta griebė jį už kojos, bet staklės nu- 
tempė jį į kitą pusę. 

— Išjunkite stakles! Išjunkite pagaliau tas stakles! — 
šaukė Berta. 

— Dieve šventas, išjunkit gi kas nors stakles! - užriko 
prižiūrėtojas Marnė. 

Verpimo meistras greitai nušoko nuo savo pakylos ir 
truktelėjo svirtį, bet jau buvo per vėlu. Vargšas vaikas gu- 
lėjo po staklėmis, ranka neatpažįstamai sumaitota, veidas 
sustingęs iš siaubo ir agonijos, ant grindų pulsuojančia 
srovele tekėjo kraujas. Vaikas jau buvo miręs. 

Bertai ir toliau aidėjo galvoje staklių klaksėjimas, nors 
tik gerokai vėliau protas įstengė suvokti, kad visos staklės 
ceche buvo išjungtos. Spengė kurtinanti tyla. Du darbi- 
ninkai šaltai ir abejingai ištraukė iš po staklių sumaitotą 
Antuano kūnelį, paguldė ant grindų ir išvalė stakles. Meis- 
tras liepė visiems grįžti prie savo darbo. Nustėrusi Berta 
stojo prie staklių mazgyri siūlų. Megzdama mazgą staiga 
pastebėjo ant grindų netoli tos vietos, kur gulėjo Antuanas, 
kažkokį daiktą. Pasilenkė ir pakėlė nuo žemės. Tai buvo 
metalinė saga, kurią ji buvo davusi jam kaip laimės talis- 
maną. Tai bent laimė, pagalvojo ji ir apsipylė ašaromis. Dar 
blogiau, ji jautėsi kalta ir iš dalies atsakinga dėl šitos ne- 
laimės. Juk ji atėmė iš Antuano mazgytojo darbą, privertė 
jį daryti tai, kas galiausiai baigėsi mirtimi. Berta neprisi- 
minė, kaip tą vakarą baigė darbą, nes ausyse vis skambėjo 


skausmingas vaiko riksmas. 

— Neisi vakarieniauti? — paklausė vakare Helena. 

— Tu dar gali valgyti? - Berta papurtė galvą. Ji gulėjo 
lovoje iki smakro užsitraukusi ant savęs pilkąją antklodę. 

— Na, nelengva, kai tokia ponios Lizetės sriuba. Bet, 
kai esi alkanas, viskas tinka. 

— Aš turiu omeny po to, kas nutiko vargšui Antu- 
anui? 

— O kas? — šyptelėjo Helena. - Nesi mačiusi kraujo? 

— Mano tėvas buvo gydytojas. Kraujo mačiau tiek ir 
tiek. Bet tik ne mažo vaiko. 

— Kvailas vaikis, — tarė Helena. — Aš dirbau tą darbą, 
kai tik atėjau į fabriką. Man tai buvo vienas juokas. Reikėjo 
tik nekelti aukštai galvos. Kartais net skaniai pasnausdavau 
po staklėm. Aišku, dažnai man už tai perdavo kailį, bet 
nesigailiu. 


Kai pagaliau prieš aušrą Bertai vis dėlto pavyko už- 
migti, ji susapnavo sapną. Ji dirba fabrike mazgytoja. Bet 
jai reikia rišti ne siūlus, o mažų mergaičių kasyčių galiukus. 
Suriša dviejų mergyčių kasytes, paguldo jas vieną šalia 
kitos ant grindų ir patraukia svirtį. Po kelių sekundžių 
nedidelė pakyla su mergaitėmis nusliuogia po staklėmis, 
kurių apačia prisagstyta aštrių metalinių dantų. Mergaitės 
supjaustomos ilgomis mėsos gijomis, iš kurių vėliau au- 
džiami ritiniai kruvinos drobės. Visas procesas vyksta 
be jokio garso. Berta sapne stebisi, kodėl niekas nerėkia. 
Juk kažkas turėtų klykti, galvoja ji sau. Ir staiga pasigirsta 
klaikus, siaubą keliantis klyksmas „Neeeeee!“ Ji atsibudo 
nuo savo pačios balso. 

— Ar negalėtum ryliau? — burbtelėjo Helena. - Visą 
valandą dejuoji ir šauki. Kaip man miegoti? 

Visą savaitę (tik vis su kitomis variacijomis) Berta 
sapnavo tą patį sapną. Galiausiai suprato, kad jai reikia 
išeiti iš fabriko. Dieną ją nuolat persekiojo baimė, kad 
vėl gali išgirsti staklių įtraukto vaiko klyksmą, ta baimė 
neleido užmigti ir naktį. Vargšelė vis labiau baiminosi 
eiti į darbą. 

Berta pažiūrėjo po savo lova. Tenai, ant žurnalo iliustra- 
cijos su vakarine suknele, stovėjo jos gražieji naujieji batai. 
Berta išlankstė paveikslėlį ir ilgai žiūrėjo į jį. Prisiminė, kaip 
dar visai neseniai džiaugėsi galėsianti dirbti fabrike. Vylėsi 
galėsianti iš medvilnės kurti dailius drabužius. Ir vėl ją pa- 
gavo fantazijos. Įsivaizdavo turinti nuosavą fabriką. Ji pati 
prižiūrėtų visą audinio gamybos procesą — nuo pradžios 
iki galo. Jos fabrike būtų audžiamas ne tik kartūnas, bet ir 
įspūdingiausi įvairiausių spalvų šilkai ir atlasai. Ji neleistų 
savo darbininkams vilkti tokio lažo. Vaikams skirtų gerokai 
trumpesnę darbo dieną, duotų pavalgyti, padarytų ilgesnę 
pietų pertrauką, padalytų saldainių ir negailėtų per Ka- 
lėdas, Velykas bei Visų Šventųjų dieną piniginių dovanų. 
Berta giliai atsiduso. Sapnas puikus, bet jam tapti tikrove 
diena dar neišaušo. 

Liaukis svajojusi, subarė save. Kol nesiimsi veiksmų 
ir ko nors nepakeisi, nieko nepasieksi. Berta ūmai apsi- 
sprendė. Batai jai priminė apie geresnio gyvenimo ir gra- 
žesnių daiktų galimybę. Nevalia ilgiau gyventi... ar mirti 
taip, kaip Antuanas. 

— Atsiprašau, pone Rošė. 

Kitą dieną per pietų pertrauką Berta pasibeldė į fabriko 
valdytojo kabineto duris. 

— Ko nori? Ko nepietrauji? — dirstelėjo į savo kišeninį 
laikrodį. — Liko tik trys minutės. 

— Norėjau paklausti, ar dar ta vieta laisva, - Berta dro- 
viai mindžikavo nuo vienos kojos ant kitos. 

— Kokia vieta? — jis vėl pasilenkė virš apskaitos knygos 
ir įrašė ten stulpeliu keletą skaičių. 

— Pono Raplė namuose Paryžiuje. 

— O, ta, - sukikeno jis. — Labai abejoju. Pusė Paryžiaus 
duotų nukirsti savo dešiniąją už galimybę dirbti tuose di- 
dinguose namuose. - Bertą net nupurtė jo žodžiai apie 
dešiniąją ranką. - Apgailestauju, bet ne. Jeigu jau sykį 
sudvejojai... 

— Ar negalėtumėte parašyti ir pasiklausti, ar ta vieta 
dar laisva? — Berta neleido jam baigti. - Labai prašau, 
pone, — baisiai nepatiko jo maldauti. 

— Kas aš tau - asmeninis sekretorius? - amtelėjo 
Rošė. — Iujau ir taip įsitaisius pačioj geriausioj vietoj, Bo- 
vari. O jeigu ir toliau taip vypsosi ir gaišinsi savo ir mano 
brangų laiką, tai veikiai ir jos neteksi. Marš prie darbo. 

Berta apsisuko ir jau norėjo išeiti, bet dar stabtelėjo. 

— Kaip suprantu, ponas Raplė norėjo, kad aš eičiau 
dirbti pas jį kambarine. Manau, jis labai supyks, jeigu su- 
žinos, kad jūs jam nepranešėte, jog aš priėmiau jo pasiū- 
lymą, — ir maloniai nusišypsojo. 

— Tujau turėjai progą, —- sušnypštė Rošė, užsiguldamas 
stalą. — Ir, kiek pamenu, pasiūlymo atsisakei. 

— Na, dabar persigalvojau, — vis dar šypsodamasi atsakė 
jam Berta. Jis piktai dėbtelėjo į ją. — Tai ar parašysite jam 
laišką? — Rošė tylėjo. Jo veidas buvo raudonas. 

— Betgi aš ir pati galiu jam parašyti. Jūs gi žinote, kad 
rašyti aš 720ku, — tarė Berta ir atstatė krūtinę. 

— Parašysiu tą tavo prakeiktą laišką. O dabar drožk 
prie darbo. 

Piktai atsidarė stalčių ir išsitraukė švarų popieriaus 
lapą. 

Po savaitės atėjo atsakymas. Jai liepta tuojau pat atvykti 
į Paryžių. 


Rytą, kai turėjo išvykti, Berta atsibudusi pamatė He- 
leną, besiaunančią jos naujuosius batus. 

— Kodėl auniesi mano batus? — trindamasi akis pa- 
klausė Berta. 

— Noriu juos pavogti, negi nesupranti? —- nepakeldama 
galvos atšovė Helena. 

— Betgi aš tavo draugė. Argi galima vogti iš draugo? 

— Aš vagilė. Toks mano darbas, — nė kiek nesutrikusi 
atsakė Helena. Baigė varstyti raištelius, atsistojo ir pasisupo 
ant pirštų galiukų, tarsi tikrindama, ar nespaudžia. 

— Grąžink man batus, kitaip apskųsiu žandarams. 

Helena meiliai pažvelgė į batus. 

— Kai gyvensi Paryžiuje, nusipirksi naujus. Palik man 
bent kokį prisiminimą apie save, — tarė ji. 

— Prašau grąžinti mano batus, - pareikalavo Berta. 
Ištiesė ranką. Helena atsisėdo ant lovos, neskubėdama 
atvarstė batus ir nuspyrė juos Bertai. 


— Ką gi, sėkmės tau. Spėju, kad galėsi rinktis batus, kiek 
tik norėsi, gyvendama savo prabangiame Paryžiuje. 

— Aš irgi taip manau, - atsakė Berta. 

— Tik nors retsykiais prisimink savo seną draugę, 
gerai? — paprašė Helena ir šyptelėjo. - Gal kada nors nu- 
važiuosiu tavęs aplankyti ir mudvi pralėksime pro brangias 
parduotuves. Nučiupsim vieną kitą daikčiuką. 

Berta pagalvojo, kad labai pasiilgs draugės. 

— Lik sveika, — tarė Berta ir jos apsikabino. 

— Ir tu būk sveika, - palinkėjo jai Helena. - Juk keli 
koją į velnio irštvą. 


TREČIA DALIS 


Ugnyje 


Keturioliktas skyrius 


Vienuolynas 


Ruanas, 1856-ieji 


Prieš kelias savaites Bertai sukako keturiolika ir ji dabar 
jau ketvirtą kartą pradeda viską iš naujo savo jauname 
gyvenime. Keleivinis vežimas, kuriuo ji važiavo į Paryžių, 
turėjo vienai dienai sustoti Ruane pasikeisti arklių ir pa- 
imti naujų keleivių. Ruanas, pagalvojo Berta, lipdama iš 
vežimo. Ir staiga jai toptelėjo. Juk šiame mieste jos tėvas 
lankė mokyklą, kai buvo mažas. Ji prisiminė, kaip tėvas 
pasakojo buvęs atplėštas nuo mylimų laukų ir išvežtas į 
miestą mokytis. Motinai buvo užėjęs noras išleisti sūnų 
į Žmones ir padaryti iš jo profesionalų žmogų. Kažkodėl 
Berta jautė, kad, paragavęs miestietiško gyvenimo, tėvas 
visam laikui liko juo nepatenkintas. 

Berta pamatė, kur užsimezgė tėvo ir motinos drau- 
gystė. Tėvas pirmą kartą išvydo savo būsimą nuotaką kai- 


myniniame Tostų miestelyje jos tėvo ūkyje, o Ema Bovari 

iki savo motinos mirties gyveno ir mokėsi Šventos Uršulės 
vienuolyne Ruane. 

— Vienuolyne prabėgo dveji patys geriausi mano gy- 
venime metai, — sykį Bertai dalijosi prisiminimais mo- 
tina. — Jaunai mergaitei tai buvo nuostabi buveinė. Mielai 
sutikčiau gyventi ten iki pat mirties. 

Bertai buvo sunku įsivaizduoti savo motiną, užrakintą 
su vienuolėmis. Staiga ji panūdo pamatyti tą vietą, kuri jos 
motinai buvo gyvo džiaugsmo šaltinis. 

Vienuolyną rasti nebuvo sunku. Tinkuotas šešioliktojo 
amžiaus dviaukštis pastatas, aptvertas gebenėm apraizgyta 
tvora, stovėjo pačiam miesto centre. Aukštos arkinės durys 
drauge ir viliojo užeiti, ir baugino. Užuot pasukusi prie 
įėjimo, Berta patraukė skliautuota dengta arkada palei vie- 
nuolyno sodą. Jame žydėjo švelniai raudoni bijūnai. Pasi- 
dėjusi ant žemės lagaminėlį, jau lenkėsi prie gėlių įkvėpti 
jų gaiviai malonaus aromato, bet išgirdo už savęs balsą. 

— Gal galiu kuo nors padėti, panele? 

Tai buvo jauna vienuolė. Šiek tiek vyresnė už Bertą. 
Rausvas apskritas jos veidas atrodė dar apvalesnis po kietu 
baltu kyku ir gobtuvu. Akys žibėjo lyg dvi naujos monetos, 
tarsi iš anksto nepraneštas Bertos apsilankymas jai būtų 
didžiulė šventė. 

— Kadaise mano mama čia lankė mokyklą, ir aš... — 
Bertai sunkiai sekėsi paaiškinti merginai savo atvykimo 
priežastį. 

— Tuomet jums reikia susitikti su vienuolyno virši- 
ninke. Eime, — pakvietė vienuolė, išvaduodama Bertą nuo 


nejaukios tylos. 

Berta nuėjo su ja į vienuolyną. Užuot patekusi į tamsią 
ir niūrą aplinką, kaip tikėjosi, ji atsidūrė šviesiame ir er- 
dviame vestibiulyje, kuris ją smarkiai nustebino. Besi- 
šypsanti vienuolė nuvedė ją į didelį, skliautuotą kambarį. 
Viena jo siena buvo nukabinta didžiuliais aliejiniais da- 
žais tapytais paveikslais auksiniuose rėmuose. Priešingoje 
sienoje buvo stiklinės durys, atsiveriančios į sodą. Kitam 
kambario gale - žmogaus pečių aukščio židinys. Abipus 
jo - didžiulės dvivėrės durys. 

— Palaukite čia, — pasakė vienuolė. — Aš paieškosiu Mo- 
tinėlės. Lagaminą galite pastatyti į kampą. 

— Nenorėčiau jos trukdyti, — atsakė Berta, nervingai 
čiupinėdama skaros kraštą. 

— Jai patinka būti trukdomai. 
vienas už kitą liūdnesnius paveikslus. Šv. Stanislovo kančią, 
kur vaizduojamas ką tik kalaviju nužudytas vargšas kan- 
kinys. Atgailaujančią Mariją Magdaleną, žavią moterį, 
susiėmusią už krūtinės, tarsi būtų netekusi paskutinio 
draugo šioje žemėje. Kristaus apsireiškimą šv. Antonijui 
per jo sugundymą. Ir vėl kančia, skausmas, baimė. Kris- 
taus, sulinkusio po milžinišku mediniu kryžiumi Apijos 
kelyje, pasirodymą šv. Petrui. Ir Kristų ant kryžiaus su 
erškėčių vainiku, nunarinta galva, su kraujuojančiomis 
žaizdomis pėdose ir delnuose. Tačiau paskutinis paveikslas 
Bertai pasirodė malonesnis už visus. Ten buvo Kristus dar 
vaikas, su baltais drabužėliais ir mažu avinėliu ant kelių. 
Jis atrodė toks gražus ir patenkintas. 

Pro kairėje židinio pusėje esančias duris įžengė pagy- 
venusi moteris su vienuolės abitu. Išskėstomis rankomis 
ji priėjo prie Bertos ir apkabino išskleistais lyg paukščio 
sparnai drabužio skvernais. Veide nušvitusi plati bedantė 
šypsena kilstelėjo aukštyn susimetusias raukšles. 

— Ar tik čia ne panelė Ruo, - sušveplavo moteris. — 
Kodėl ne koplyčioj? 

— Ne, Morinėle, aš ne panelė Ruo, aš jos duktė Berta. 

Vienuolyno viršininkė suspaudė Bertos ranką šaltais 
lyg žvėries letena pirštais. 

- Žinoma, jos duktė. Tokiam amžiuj aš jau visai nieko 
nebesusigaudau, — tarė ji žvelgdama į Bertą iš po savo 
kyko. — Labai gerai pamenu tavo mamą. Amžinai su knyga 
rankoje. Bet ne su ta, kurios reikia, - sukikeno. 

Aišku, Berta irgi prisiminė savo motiną, nuolat kažką 
skaitančią. Sykį būdama dar visai maža Berta norėjo užsi- 
ropšti jai ant kelių ir įsisprausti tarp savo motinos ir knygos, 
į kurią ji buvo taip įsijautusi. 

— Ne dabar. Tuoj nudobs drakoną, — pasakė motina ir 
atversdama kitą puslapį nustūmė nuo kelių Bertą. 

— O argi ji neskaitė Biblijos? — paklausė Berta. 

— Bijau, kad jos Biblija buvo seras Valteris Skotas, — lin- 
guodama galvą ir šypsodamasi atsakė vienuolyno virši- 
ninkė. — Pas mus ji buvo neeilinė mokinė. Ne, jeigu atvirai, 
čia jai tikrai buvo ne vieta. 

— Bet mano mama mėgo kartoti, kad čia prabėgo jos 
pačios laimingiausios dienos, — tarė Berta. 

— Nesistebiu. Jai čia labai patiko. Bet ne taip, kaip 
daugumai mūsų mergaičių. Jai patiko paradinė vienuo- 

lyno pusė, o ne dvasiniai dalykai. Ne, ji nebuvo sutverta 
atsiskyrėlės gyvenimui ir meditacijai. Jos siela buvo laisva, 
kaip paukščio. 

Berta apsidairė po kambarį, nužvelgė vitražus languose, 
mozaikos raštų grindų plyteles, meniškai raižytus raudon- 
medžio langų rėmus ir sienų lipdinius. 

— Žinai, ką ji kartą pasakė vienai mūsų seseriai? — to- 
liau kalbėjo vienuolyno viršininkė. — Ji pasakė, jog šie 
didingi namai eina perniek, tarnaudami Dievui, kurio 
čia net nėra ir kuris nieko nemato. Įsivaizduoji? Tai bent 
aštrialiežuvė. Bet mums ji vis tiek patiko. Gailėjom, kad 
išvažiuoja, — prisipažino Motinėlė, žvelgdama į Jėzų su 
avinėliu ant kelių. Paskui atsisuko į Bertą ir paklausė: — 
Kaip laikosi tavo gražioji motulė? Ar vis dar skrajoja pa- 
debesiais? 

— Tiesą pasakius, ji jau gyvena debesyse, Motinėle. Pa- 
simirė prieš trejus metus. 

— Oi, užjaučiu tave, — persižegnojo. — Vadinasi, atvykai 
kaip piligrimė pasižiūrėti, kur mokėsi tavo brangioji mo- 
tulė? 

Berta linktelėjo. 

— Keliauju į Paryžių, bet kai keleivinis vagonas su- 
stojo Ruane, aš prisiminiau, kad čia yra mamos mokykla, 
todėl... — staiga nelauktai išsiveržusios emocijos užgniaužė 
Bertai gerklę. Anksčiau ji nesuprato, kodėl motinai buvo 
maža jos vyro ir dukters meilės, bet dabar pamatė, kad 
šiame vienuolyne ji iš tiesų jautėsi labai visų mylima. 

— Aišku, visai suprantama, kodėl tau norisi aplankyti 
tavo motinai brangias vietas, — patvirtino vienuolyno vir- 

šininkė, švelniai tapšnodama Bertai per petį. - Bet pala, 
jeigu nori daugiau sužinoti apie savo motiną, tau reiktų 
pasikalbėti su ponia Blank. Ji čia dirbo, kai tavo mama 
buvo paauglė, bet ir po šiai dienai kartą per mėnesį ji ateina 
mūsų apskalbti ir aplopyti. Ji galėtų tau papasakoti apie 
motiną, kai ji buvo dar jauna. Kalbant tik tarp mūsų, 
aš manau, kad kaip tik ji ir išvedė tavo motiną iš doros 
kelio, - pasakė juokdamasi. 

Nešina savo lagaminėliu, siauru, ilgu koridoriumi 
Berta nusekė įkandin vienuolyno viršininkės į rūsius. 
Nuo akmeninių sienų dvelkė šalčiu ir pelėsiais. Blausioje 
šviesoje Berta pamatė senyvą moterį, sėdinčią už stalo, 
kaupinai nukrauto tvarkingai sulankstytomis paklodėmis. 
Ji taisė atirusį pagalvės kraštą. 

— Ponia Blank, niekada neatspėsite, ką aš jums at- 
vedžiau, - perdėm garsiai pranešė vienuolyno virši- 
ninkė. Moteris pakėlė galvą, veide — nieko nesuvokiantis 
žvilgsnis. — Pas mus atvyko panelės Ruo duktė, panelė 
Bovari. Ar prisimenate panelę Ruo iš senų senų laikų? — 
paklausė Motinėlė. —- Manau, judvi turėsite apie daug ką 
pasikalbėti. Prieš išeidama dar užeik pas mane, — pasakė 
Bertai. 

Ponia Blank padėjo į šalį siuvinį. Bertai pasirodė, kad 
senolei jau arti šimto metų. Siuvinį laikiusios moters 
rankos buvo taip susuktos ir iškleiptos artrito ir senyvo 
amžiaus, kad Berta nejučia nusistebėjo, kaip ji iš viso dar 
galėjo nulaikyti adatą. Pavandenijusios akys buvo kone 


neregės. 

— Dieve šventas, juk tai mano mylimiausioji panelė 
Ruo. Eikš, sėskis. Kur buvai prapuolusi, išdykėle tu 
mano? — ir šelmiškai nusišypsojo Bertai. 

— Ponia, aš esu Berta Bovari. Ema Ruo buvo mano 
motina. 

Senolė ištiesė savo gruoblėtą ranką, suėmė Bertą už 
smakro ir pasukiojo veidą į vieną pusę, į kitą. 

— O, taip. Dabar jau matau. Plaukų spalva kitokia. 
Kaip tavo mama? Kaip ta tavo išdykėlė motulė? 

— Ji mirė, — sušnibždėjo Berta, darsyk sutrikusi dėl 
netikėtai užplūdusių jausmų. Motinos atminimas šiame 
pastate buvo kone nepakeliamas. 

— Taip, žinoma, jau numirė, — pakartojo moteris ir 
šypsodamasi palingavo galvą. — Tikriausiai mirė jauna ir 
tragiška mirtimi, išsidraikiusiais ant pagalvės plaukais, ant 
krūtinės rankoj spausdama raudoną rožės žiedą. Teisingai 
kalbu? 

— Ji iš tiesų mirė labai jauna, — žodžiai strigo gerklėje. 
Berta nenorėjo pasakoti graudžių motinos agoniškos mir- 
ties detalių. 

— Dieve, kaip jai patiko romanai apie tragišką meilę. 
Apie žavias damas ir jų dailius meilužius. Jos visada miršta 
jaunos. Sėskis. Padėsi man adyri. Tavo mamai puikiai sekėsi 
darbuotis adata. Siūlo su adata rasi krepšyje. Tik, žiūrėk, 
siūk smulkiais dygsneliais. 

Berta nė pati nepajuto, kaip ėmė daigstyti pagalvės 
užvalkčio kraštą mažais, lygiais dygsneliais. 

Medvilninis audinys buvo taip sudilęs ir toks minkštas, 
kaip šilkas. Kiek metų jis tarnavo ir kiek jaunų galvų ant 


261 


jo gulėjo? Berta priglaudė užvalktį prie veido ir įtraukė į 
plaučius švara dvelkiančio jo kvapo. Gal kažkada ant jo 
gulėjo ir jos motinos galva. Berta pirmą kartą pagalvojo 
apie medvilnės fabriką nuo tada, kai išėjo iš darbo, ir pri- 
siminė, kokia jame gaminamo audinio kaina. 

Staiga ji sumojo, kad senolė jai kažką sako. 

— Ji net pati pradėjo kurti gana gražias istorijas, — toliau 
pasakojo ponia Blank. — Ji man dažnai pasakodavo, kad 
vieną gražią dieną atjos dailus jaunikaitis, išsiveš ją toli 
toli, užrakins savo gražioje pilyje, papuoš auksu ir sidabru 
ir neišleis tol, kol ji neprisipažins jį mylinti. O kunigui 
per išpažintį prisigalvodavo nebūtų nuodėmių. Jai viskas 
buvo tarsi pasakoj. Perspėjau ją, kad tokie svaičiojimai gali 
pridaryti bėdos. Bet man vis tiek labai patiko klausytis jo 
istorijų. Nagi, parodyk, brangioji, ką čia pasiuvai? 

Senolė ištiesė ranką, ir Berta padavė jai užvalktį. Ši 
prisikišo visai prie akių ir tarė: 

— Gražiai dirbi, lygiai kaip ir tavo motina, - gyrė brau- 
kydama pirštais per siūles. 

Po to jos dar ilgai sėdėjo blausioje šviesoje ir siuvo. Ga- 
liausiai senolė stabtelėjo siuvusi ir, palietusi Bertai ranką, 
pasakė: 

— Prisiminiau turinti tavo motinos knygą, — ištiesė 
ranką ir atidarė stalčių po ilgu stalu. Išėmė iš jo nubluku- 
siais raudonais odiniais viršeliais knygą ir padavė Bertai. — 
Šita buvo jos mėgstamiausia. Biblijai pagal jos skonį stigo 
aistros ir puikybės. 

Berta paėmė knygą ir ėmė ją vartyti. Tai buvo kažko- 
kios A Lady romanas „Protas ir jausmai“. Iš anglų kalbos 

išverstas į prancūzų. Pirmame lape po viršelio, pridengta 
permatomu popierium, buvo iliustracija, vaizduojanti dvi 
damas po didžiuliu ąžuolu, vilkinčias regento laikų su- 
kniomis paaukštintu liemeniu. Kiek toliau gilumoje buvo 
matyti didžiulis dvaro pastatas ir į jį vingiuojantis keliukas. 
Viena iš moterų įdėmiai žiūrėjo į mažą miniatiūrinį pie- 
šinį, o kita žvelgė tiesiai prieš save. Prierašas po iliustracija 
bylojo: „Būkite geri, pažvelkite į šitą veidą.“ 

— Ji man skaitydavo šią knygą, kai aš siūdavau, o išva- 
žiuodama paliko ją man. Gali dabar pasiimti. Aš vis tiek 
nebematau raidžių. Seserys vienuolės neišmanė, ką su tavo 
mama daryti. Laimė, buvo nuspręsta, kad po motinos mir- 
ties ji privalo grįžti namo ir rūpintis savo tėvu. 

Berta ištiesė ranką ir palietė gruoblėtus senolės 
pirštus. 

— Aš pirmą kartą girdžiu pasakojant apie motinos vai- 
kystę. Labai jums ačiū, kad pasidalijote tais prisiminimais, 
ponia Blank. 

— Man daugiau nieko ir neliko, tik prisiminimai, — at- 
sakė moteris. 

Berta atsisveikino su ponia Blank ir sugrįžo į didžiąją 
svetainę. Eidama stebėjosi, kad apie jos motiną atsilie- 
piama tik pačiais maloniausiais žodžiais. 

— Vienuolyno viršininkė liepė jūsų paprašyti palaukti, 
kol baigs kalbėti poterius, — pranešė ta pati jauna vienuolė, 
pasitikusi ją rytą. 

Berta atsisėdo ant medinės kėdės ir atsivertė knygą. 
Pastebėjo neryškius pieštuko pabraukymus tikriausiai tose 


vietose, kurios labiausiai patiko mamai. Paskui vėl užvertė 

knygą. Negalėjo dabar skaityti. Stengėsi kaip nors nuvyti 
prisiminimus apie motiną. Šią akimirką juntamas jos ar- 
tumas tiesiog buvo nepakeliamas. 

Sėdėdama milžiniškame kambaryje, nužertame auk- 
sinių pro langus besiskverbiančių saulėlydžio spindulių, 
Berta pagalvojo, kaip būtų gera pasilikti čia mokytis, skai- 
tyti, siuvinėti mažais dygsneliais sutrūnijusį medvilninį 
audinį ir tiesiog mėgautis ramybe. Staiga jai toptelėjo 
mintis. Reikėtų paprašyti vienuolyno viršininkės parūpinti 
jai čia kokį darbelį. Ji galėtų skalbti, virti valgį, tvarkyti 
kambarius - dirbtų viską, kad tik leistų jai čia jaustis kaip 
namie. 

Jeigu galėtų gyventi čia, ji elgtųsi kitaip nei motina. 
Laikytųsi taisyklių. Savo gyvenimą paaukotų Dievui Tėvui, 
Sūnui ir Šventajai Dvasiai. Išmoktų nuolankumo ir pa- 
klusnumo. Išsiugdyrų tuos bruožus, kurių jos motina, kaip 
matyti, neturėjo. 

Vienuolyno viršininkė įėjo į svetainę pro galines duris 
ir taip tyliai perėjo kambarį, kad Berta nė nepajuto, kaip 
ji atsidūrė šalia. 

— Motinėle, leiskite man pasilikti čia, - paprašė Berta 
stodamasi nuo kėdės. - Duokite man darbo. Už išlaikymą 
dirbsiu negailėdama savęs. 

— Oi, brangioji tu mano, - vienuolyno viršininkė 
suėmė Bertą už rankų ir meiliai nusišypsojo. - Mes nega- 
lime tavęs priimti. Visus darbus nudirba vienuolyno se- 
serys, išskyrus skalbinių adymą, kurį atlieka ponia Blank. 
Mes ją laikom čia, nes kurgi ji tokiam amžiuj dėsis? Tačiau 
vienuolynas tikrai ne tau. Oi, ne. Užteko man užmesti į 


264 


tave akį ir galiu pasakyti, kad esi tikra savo motinos duktė. 
Tau gyventi tik Paryžiuje. Tokiai gražuolei kaip tu — tik ten 
ir vieta. Keliauk ir būk laiminga. Telaimina tave mūsų vi- 
sagalis Viešpats, — pridūrė Motinėlė ir peržegnojo Bertą. 

Kažkodėl ji pajuto, kad tai daugiau perspėjimas, o ne 
palaiminimas. Bertos pečiai nusviro, ji liūdnai atsiduso. Ir 
vėl ją stumia į gyvenimą, kurio ji nepasirinko, ir kuris, jos 
nuojauta, dvelkia pavojais. Berta suvyniojo knygą į skarą, 
atsargiai padėjo ant lagaminėlio dugno ir atsisveikinusi 
išėjo. 


Penkioliktas skyrius 


Rūmai Paryžiuje 


Berta sustojo prie vienuoliktu numeriu pažymėto pastato 
Peino gatvėje ir žiūrėjo į milžinišką trijų aukštų akmeninį 
gyvenamą namą. Tikriausiai niekada dar taip smarkiai ne- 
sijaudino. Po sunkiu drobiniu, senelės dovanotu sijonu 
linko kojos. 

Pirmuose dviejuose aukštuose buvo matyti siauri aukšti 
iš daugybės skilčių langai, o viršutiniame aukšte rikiavosi 
mažesni apvalūs langeliai, pridengti žalvariniu kraštu ap- 
juosto mansardinio stogo. Sunku net įsivaizduoti, kad čia 
kažkieno nuosavas namas. Berta atsargiai suėmė bronzinį 
beldiklį ir nedrąsiai patukseno į dvigubas duris. Jas tuoj pat 
atidarė juodaplaukė mergina su tarnaitės uniforma. Rau- 
donom dėmėm išmušrais jos skruostais tekėjo ašaros. 

— Oi, atleiskite, aš... aš esu Berta Bovari. 

— Aš žinau, kas tu, — piktai burbtelėjo mergina ir pla- 
čiau atvėrė duris. Pasikėlusi prijuostę nusišluostė ašaras. — 

Palauk čia, — parodė į grindis. — Pranešiu poniai, kad tu jau 
atvykai, — mergina apsisuko ir skubiai užlipo didžiuliais 
įvijais laiptais. 

Berta nebuvo pasiruošusi tam, ką išvydo pirmu 
žvilgsniu šio namo viduje. Sienos muštos sodrios vyšninės 
spalvos damastu. Grindys šlifuoto marmuro. 

Vestibiulio viduryje kabojo milžiniškas krištolinis 
sietynas. Ant sienų palei laiptus dailiuose auksiniuose 
rėmuose puikavosi aliejum tapyti paveikslai žmonių su 
rimtais veidais, gražiais apdarais ir įmantriomis šukuose- 
nomis. 

Berta akies krašteliu sugavo savo atvaizdą dailiai įrė- 
mintame veidrodyje, kabančiame virš subtilaus grožio 
storu gobelenu uždengto suolo prie įėjimo. Berta atrodė 
išsigandusi. Ji iš tiesų buvo išsigandus. Ko ji Čia atsi- 
beldė? Skirtumas tarp gyvenimo nutriušusiame fabriko 
pensione Lilyje ir čia buvo toks šokiruojantis, kad net 
supykino. 

Name kvepėjo baldų valikliu ir šviežiai skintomis gė- 
lėmis. Bertai teko ilgokai palaukti. O laukdama vis labiau 
nervinosi. Apie kambarinės darbą ji neišmanė absoliučiai 
nieko. Prisiminė savo senąją tarnaitę Felisitę. Tačiau ji buvo 
greičiau šeimos narė nei samdinė. Ji ir virė, ir skalbė, ir 
tvarkė namus, tik visus namų ruošos darbus ji atlikinėjo 
paprastai, kaimiškai. Berta apsidairė aplink. Šie namai iš 
tiesų buvo nepaprasti. Raplė namai, kiek užmatė akys, 
buvo tikri rūmai. 

Pagaliau sugrįžo tamsiaplaukė tarnaitė. Ašaros jau buvo 


nudžiūvusios, likę tik balti ruoželiai. 


— Ponia tuoj tave priims, — pasakė ji. Nudelbusi akis 
Berta nusekė tarnaitę įvijais laiptais. Paskui jos ėjo plačiu 
koridoriumi, jo sienos buvo muštos žydru damastu ir dar 
gausiau nukabinėtos portretais gerokai rimtesnių žmonių 
su šventiniais drabužiais. Tarnaitė pabeldė į duris korido- 
riaus gale. 

— Įeikite, — pasigirdo švelnus balsas. Viduje viskas buvo 
raudona - šilta, kraujo spalvos raudona. Paneliuotos sienos 
buvo klijuotos raudonu ir aukso spalvos šilku, lygiai kaip 
ir kėdės, nedidelė sofutė ir lova. Baldakimo užuolaidos 
iš sunkaus raudono brokato, siuvinėto aukso ir sidabro 
palmių lapais. Ponia Raplė sėdėjo prie sekretero ir kažką 
rašė. Pakėlusi galvą nusišypsojo ir paliepė: 

— Palik mus, Mariete. 

— Bergi ponia, — suinkštė Marietė ir vėl apsipylė aša- 
romis. Marietė? Ar čia ne ta pati mergina, apie kurią pasa- 
kojo Helena ir kuri neva nusiskandinusi Senos upėje? 

— Mariete, susiimk, brangioji, — tyliai subarė ponia 
Raplė. — O dabar eik ir pasakyk poniai DiuPua, kad nau- 
jokė jau atvyko, ir pažiūrėk, ar paruoštas jai kambarys. 

Ponia Raplė buvo daili moteris, baltos ir tokios skais- 
čios odos, kokios Berta dar nebuvo regėjusi. Šviesūs it 
sidabras plaukai buvo sukelti ant viršugalvio, o šonuose, 
liesdamos dailius, aukštus skruostikaulius, vilnijo smul- 
kios sruogelės. Graži ereliška nosis, skaidrios pilkos akys 
ir minkštos, putlios lūpos su aukštyn užriestais kampu- 
čiais, tarsi ji tuoj tuoj ims kvatotis. Ponia Raplė vilkėjo 
pilkšvai melsvą atlasinę suknią, puoštą sniego baltumo 
nėriniais. Ji atrodė neapsakomai laiba, jeigu neskaitytum 

iškilios krūtinės, kone virstančios pro gilią suknelės iš- 
kirptę. 

— Na, panele Bovari, — tarė ji, nužvelgdama Bertą nuo 
galvos iki kojų, — tave man itin skambiai rekomendavo 
mano vyras. O aš jo žodžiu pasitikiu besąlygiškai. Ir dėl to 
tu atsidūrei čia. Jis žino, kad aš labai vertinu grožį. O tu 
iš tiesų esi tikra gražuolė, mano miela. - Berta nuraudo 
ir nudūrė akis į grindis. — Tu pakeisi Marietę, kuri iki šios 
dienos buvo mano kambarinė. 

Dabar Berta suprato, dėl ko taip verkė tarnaitė Ma- 
rietė. Ją atleido iš darbo. Įdomu, ką blogo ji padarė, kad 
užsitarnavo tokią šeimininkės nemalonę. 

— Bet, ponia... - Berta gniaužė saujoj pirštus. 

— Ko, mano miela? - tarė ponia Raplė ir vėl nusisuko 
prie savo rašymo. 

Berta prisivertė prisipažinti. 

— Aš neturiu jokios patirties kambarinės darbe. 

— Nesijaudink. Namų ekonomė ponia DiuPua išmokys 
tave visko, ką reikia žinoti. Ji - puiki mokytoja. O tu irgi, 
regis, nesi kvaila. Neabejoju, kad savo naujųjų pareigų 
imsiesi tučtuojau. O dabar tikriausiai esi labai pavargusi 
po ilgos kelionės. Gal eik ir įsikurk, gerai? Ponia DiuPua 
parodys tau kambarį. 

Berta gavo leidimą eiti. Ponia DiuPua nuvedė ją į 
viršutinį aukštą. Moteris buvo aukšta ir tokia tiesi, kad, 
atrodė, prie nugaros jai buvo pririšta kartis. Lygi, gelsvai 
ruda oda, putlios, kampučiuose žemyn nukarusios lūpos, 
ilgas kaklas. Tamsiai rudus plaukus nešiojo kietai susuktus 

į kuoduką žemai ant pakaušio. Berta pagalvojo, kad jeigu 
nusišypsotų, ji turėtų atrodyti labai graži. 

— Rytoj pradėsime mokytis darbo, - pasakė Bertai ir 
išėjo. 

Bertos kambarys buvo šviesus, stebėtinai švarus, su di- 
džiule, dygsniuota antklode uždengta metaline lova, dra- 
bužių spinta, praustuvu, rašomuoju stalu ir kėde. Berta 
priėjo prie lango ir pravėrė. Pro jį buvo matyti įspūdingas, 
išpuoselėtas sodas. Diena buvo šilta ir ore dvelkė malonus 
alyvų kvapas. Pajutusi begalinį dėkingumą Berta apsipylė 
ašaromis. Pagaliau jos gyvenimas pasuko geresniu keliu. 
Jai suteikta galimybė gyventi gražiame name su dailia ir 
miela šeimininke. 

Berta pravėrė spintą. Joje kabėjo ilga juoda kambarinės 
suknia ir balta krakmolyta prijuostėlė su paprastais parau- 
kimais. Berta susidėjo savo daiktus ir išvyniojo motinos 
knygą. Atsigulė ant minkštos lovos. Atsivertusi knygą ėmė 
skaityti pabrauktas vietas. 

— „Vis dėlto du tūkstančiai per metus — labai jau saikingos 
pajamos, — tarė Mariana. 

— Su mažesnėm pajamom šeima tikrai neišgyventų. Ne- 
abejoju, kad mano poreikiai nėra perdėm ekstravagantiški. 
Normalus būrys tarnų, karieta, o gal dvi, ir dar medžio- 
kliai — viso to neišlaikysi už mažiau nei... 

— Medžiokliai, - pakartojo Edvardas. — O kam tau me- 
džiokliai? Medžioja juk ne visi. 

Atsakydama Mariana nuraudo: 

— Betgi dauguma medžioja... 

— Kaip norėčiau, — puikiai minčiai šovus į galvą, pra- 
bilo Margarita, — kad kas nors padovanotų mums po riebų 
palikimo kąsnį.“ 

Negi motina įsivaizdavo, kad kažkas pakiš jai riebų 
gabalą palikimo? 


Kitą rytą Bertą pažadino skardus lietaus lašų kapsė- 
jimas į šiferinį stogą. Lauke dar buvo tamsu, kai į duris 
pasibeldė ponia DiuPua. 

— Prieš pradedant mokytis, norėčiau šį tą paaiškinti 
apie Marietę, nes tau, be abejonės, iškils klausimų, kodėl ji 
neteko savo darbo. O tuo pačiu man dera tau priminti, kad 
ir tu nedarytum tų pačių klaidų, - susidėjo ant krūtinės 
rankas. — Vienas mūsų sodininkas pamatė Marietę arkli- 
dėse bučiuojantis su liokajum Bernardu. Sodininkas apie 
tai pranešė man, o aš savo ruožtu, būdama namų ekonomė, 
informavau ponią. Bernardą ji išvijo, o Marietę paskyrė 
eiline tarnaite. Štai ir viskas, — dėl to, kaip ji kalbėjo, Bertai 
kilo įtarimas, ar ji sako tiesą. Prisiminė Heleną minėjus, 
kad ponas Raplė išniekino kambarinę. Gal iš tiesų Marietei 
taip nutiko? Nerimas sugniaužė Bertai krūtinę. Tvirčiau 
apsigaubė skara pečius. 

— Patarčiau per daug su Mariete nesusidraugauti, — to- 
liau mokė ją ponia DiuPua. - Ji nevykėlė. Bet jai labai 
pasisekė, kad ponia atlaidi prasižengimams. Ji labai retai 
išmeta žmones iš darbo. Su laiku visos tarnaitės tampa tarsi 
šeimos narėmis. 


— Jūs irgi buvote jos kambarinė? 


Bertai buvo sunku įsivaizduoti ponią DiuPua vaikys- 
tėje. 

— Tai buvo mano pirmasis darbas šioje šeimoje, — pa- 
sakė ji. Lūpos susispaudė į vos įžiūrimą liniją. - Buvau 
ne ką vyresnė už tave. Bet prieš stodama čia dirbti, buvau 
tinkamai paruošta. Mano mama dar iki manęs dirbo kam- 
barine, — ekonomė nužvelgė Bertą nuo galvos iki kojų ir 
truktelėjo nosim. Poniai DiuPua ji aiškiai pasirodė per 
žemo lygio. 

— Nesuprantu, kodėl ponia Raplė nori, kad būčiau jos 
kambarine. Aš nieko apie tą darbą neišmanau, - prisipa- 
žino Berta ir pasitampė prijuostėlę. 

— Viskas labai aišku, - atsakė ponia DiuPua. - Tu 
trauki žvilgsnį. 

— Ak, — Berta nesuprato, ką tai reiškia, bet ir vėl jos 
kūną perliejo bloga nuojauta. 

— O dabar apsirenk ir ateik į virtuvę, - pasakė ponia 
DiuPua ir dirstelėjo į mažą auksinį laikroduką, prisegtą 
prie baltos krakmolytos prijuostės. - Diena netruks pra- 
lėkti. 

Virtuvė buvo nepaprastai didelė, nukabinėta sunkiais 
vario puodais ir keptuvėm, ilgakočiais samčiais ir didžiu- 
liais šaukštais. Ponia DiuPua pristatė Bertą virėjai poniai 
Brobert, indų plovėjai Dženei ir skalbėjai poniai Krosė. 
Jos visos sėdėjo prie ilgo, švariai nušveisto pušinio stalo ir 
gurkšnojo latės kavą, pasimirkydamos duoną su sviestu į 
garuojančius dubenėlius. 

— Sėskis, brangioji, - pakvietė ponia Brobert ir, pripy- 


lusi puodelį kavos su karštu pienu, pastūmė Bertai. - Imk 

duonos su sviestu. Atrodo, tau reikėtų priaugti šiek tiek 
svorio. 

Ponia Brobert buvo apkūni, laimingo veido moteris, 
baltais garbanotais plaukais, kyšančiais iš po baltos krak- 
molytos kepuraitės. 

Berta atsilaužė gabalą baltos duonos. Ant stalo gu- 
lėjo net keli pailgi kepaliukai. Duona buvo šilta, tarsi ką 
tik iš krosnies. Berta užsitepė sviesto ir atsikando. Odelė 
buvo traški, minkšta, o sviestas saldus. Iškeliavus iš senelės 
namų, jai dar nieko gardesnio nebuvo tekę ragauti. Berta 
paskubom sukramtė, bet sunkiai sekėsi nuryti. Kad ir koks 
gardus buvo valgis, susitraukęs skrandis neleido mėgautis 
skanumynais. Berta jaudinosi dėl būsimo darbo, ko ponia 
Raplė iš jos tikėsis, o svarbiausia - kokie buvo tikrieji pono 
Raplė motyvai pasikviesti ją čia. 

— O, puiku, — apsidžiaugė ponia Brobert, matydama, 
kaip Berta kemša duoną. — Nes jau bijojau, kad ir vėl gau- 
sime nevalgią. Aš visada sakau: niekada nepasitikėk tokiu, 
kuris nemėgsta skaniai pavalgyti. O dabar greičiau kram- 
tykite, poniutės. Tuoj ateis pusryčiauti vyrai. 

Berta kartu su ponia DiuPua užlipo galiniais laiptais. 

— Čia pono Raplė miegamasis, — praeinant pro šalį 
pasakė ji. 

— O kur dabar ponas Raplė? —- nervingai paklausė 
Berta. — Kai atvykau, dar jo nemačiau. 

— Ponas Raplė dabar važinėja po savo šilko fabrikus 
Lione. 


Bertai staiga palengvėjo. 

— Ponui šilkas tik ir rūpi, - purkštelėjo ponia DiuPua. — 
Tai vienintelė jo aistra. 

Vienintelė aistra? Įdomu, ar tik šitaip sakydama eko- 
nomė nenorėjo jos nuraminti? 

Ponia DiuPua atidarė duris šalia ponios Raplė miega- 
mojo ir abi suėjo į vidų. 

— Čia yra ponios persirengimo kambarys, — sušnibž- 
dėjo ji. - Kalbėk tyliai. Ji dar miega. 

Šio kambario sienos buvo vieni veidrodžiai — nuo 
grindų iki lubų. Tarpai tarp jų apmušti paneliu ir iškli- 
juoti raudonu ir sidabriniu brokatu. Už rankų darbo durų 
slėpėsi drabužių spintos. Ruplėto klevo medžio pertvaros 
dalijo vieną drabužinės sieną į penkis skyrius. 

— Tavo pareiga tvarkyti šitą kambarį, miegamąjį ir 
vonią. Čia viskas turi būti išvalyta, išdulkinta, išvėdinta 
ir sudėliota. Aš turiu omenyje — viskas. Tavo darbas bus 
iššluoti židinį ir vėsiomis niūriomis dienomis užkurti ne- 
didelę ugnį. Nagi, kibk, - ponia DiuPua įdėmiai sekė, 
kaip Berta atlieka tai, kas jai buvo liepiama. Kūnas jos 
neklausė, pati jaudinosi. Bijojo šios griežtos, akylos mo- 
ters akyse padaryti bent menkiausią klaidą. Žinoma, čia 
suklysti buvo ne taip, kaip prie staklių tame baisiajame 
fabrike. Čia rankos niekas nepagaus ir nenuraus. Bet ji vis 
tiek jaudinosi. 

Ponia DiuPua patenkinta linktelėjo galvą. 

— Toliau reikia peržiūrėti ponios numestus vakarykš- 
čius drabužius, — pasilenkusi pakėlė nuo grindų dailią 
slyvų spalvos atlasinę suknelę. — Patikrink, ar drabužiai 
nesutepti, — ir parodė supurvintus suknelės palankus, tada 

iš stalčiaus išėmė minkštą merinosų vilnos skepetą. — Visas 
valymui reikalingas priemones rasi čia, - skepeta patrynė 
suknelės palankus ir purvo žymės kaip nebūta. — Niekada 
nevalyk šilkinės suknios šepečiu. Keičiantis metų laikams, 
turėsi naudoti skirtingas valymo priemones. Niekada ne- 
galvok, kad labai gerai išmanai, kaip valyti ir prižiūrėti 
naujus daiktus. Jeigu suabejosi, verčiau pirma paklausk 
manęs. O dabar pažiūrėkime, ką mes čia turime. 

Ir ji paėmė aksomo ir tamsiai mėlyno šilko moterišką 
skrybėlaitę su juoda stručio plunksna prie krašto. 

— Skrybėlaites reikia valyti lengva plunksnų šluotele, 
kad neliktų nė menkiausio pūkelio. Visa tai turėjo būti su- 
tvarkyta iš vakaro, bet, kaip matau, Marietė supyko ir savo 
darbų nepabaigė. Jeigu skrybėlaitės plunksnos drėgnos, 
kelias minutes palaikyk ją prie židinio. 

Ponia DiuPua parodė Bertai, į kurią spintą iš dau- 
gybės pakabinti suknelę. Suknioms buvo skirtos net trys 
spintos: vasarinėms, žieminėms ir balinėms. Berta net 
tyliai aiktelėjo išvydusi tokią daugybę elegantiškų suknių. 
Motina nepatikėtų, galvotų, kad numirė ir nukeliavo į 
dangų. Atskira spinta buvo skirta galvos apdangalams. 
Ponia DiuPua pakėlė kampe gulinčius dailius rudus au- 
linius batus ir tarė: 

— Jie iš ožiuko odos, - atkišo Bertai pačiupinėti. — Juos 
reikia valyti kempinėle, pamirkyta piene. Vėliau duosiu 
receptą, kaip blizginti juodus batus. Ponia turi per tris 
dešimtis batelių ir aulinukų. 

Trys dešimtys porų batų vienam žmogui? Ponia DiuPua 
apsidairė po persirengimo kambarį, ar nieko nepraleido. 

Paskui dirstelėjo į laikroduką ir atsiduso. Berta staiga su- 
mojo, kad jos mokymas yra papildoma našta, užkrauta 
poniai DiuPua, nes ji ir taip turi darbų iki kaklo. 

— Toliau reikia pasiruošti ponios apsirengimui. 

Pasakė taip, tarsi būtų ruošiamasi imperatoriaus karū- 
navimui. Atidariusi vieną sieninės spintos stalčių, atsar- 
giai išėmė komplektą apatinių. Ant poilsio sofutės padėjo 
baltus dailiai siuvinėtus, kaspinėliais puoštus ir nėriniais 
apsiūtus apatinius marškinius ir tokias pat rauktas kelnes 
iki kelių. 

— Žiemą pirmiausia reikia juos pašildyti prieš ugnį. 

Bertai net kvapą užėmė. Kaip reikės šitiek prisiminti? 
Gal geriau užsirašyti? 

- Šiandien pirmadienis. O pirmadieniais ponia lanko 
draugus. Šiandien oras žvarbokas, todėl reikia paruošti 
šiltesnę pavasarinę suknelę, kietos odos batus. Lengvą, 
trumpą apsiaustą ir, žinoma, lietsargį, — atidarė spintą ir 
paliepė Bertai: — Išrink suknelę. 

Berta nustebusi apžvelgė nesibaigiančią eilę ilgų, dailiai 
išpuoštų plačiasijonių suknelių. Visos jos buvo pastelinių 
spalvų. Ji atsargiai palietė vienos juodos šilkinės suknelės, 
siuvinėtos smulkiomis raudonomis gėlytėmis, rankovę ir 
kūnu perbėgo jaudulys. Dieve, kaip norėtųsi turėti tokią 
suknią. 

— Negerai. Su šita einama vakarieniauti, - pasakė 
ponia DiuPua. Berta pajuto, kaip užkaito skruostai. 
Pirmas egzaminas neišlaikytas. Ponia DiuPua nukabino 
melsvai pilką suknelę pūstomis rankovėmis ir juodo ak- 
somo juostelėmis, apsiūtomis keliomis eilėmis palei si- 

jono apačią. Iš kitos spintos išėmė pasijonį su metaliniu 
lanku ir krinolinus. 

Paskui nuėjo prie kosmetinio stalelio. 

— Tu tik pažiūrėk, kas čia darosi! - sušuko ji. 

Visas veidrodinis staliuko paviršius buvo nužertas 
pudros milteliais. Nuo krištolinio pudros indo nukėlusi 
sidabrinį dangtelį, ištraukė šepetėlį ir nunešusi prie židinio 
gerai jį išpurtė. Paskui gražiai vieną šalia kito sudėjo plaukų 
šepetį ir šukas sidabriniais kotais, sulygino išstumdytus 
kvepalų buteliukus, vaistų dėžutes ir dailų rankinį vei- 
drodėlį, kad visi būtų vienoj eilėj. Kaip vienas žmogus gali 
turėti tiek daug nuostabių daiktų? 

— O dabar eime, prileisime poniai vonią. 

Vonia buvo greta ponios persirengimo kambario ir tokia 
didelė, gal net didesnė už Bertos kambarį. Bertai net lūpa 
atvipo. Ji net gražiuose savo sapnuose nebūtų galėjusi susap- 
nuoti tokio įspūdingo vonios kambario. Pro šviesiai žalias 
perregimas užuolaidas į vidų smelkėsi maloni šviesa. Užuo- 
laidomis buvo uždengti dideli langai, pro kuriuos matyti 
rasotas žaliuojantis sodas. Vienoje sienoje buvo įtaisytas di- 
džiulis veidrodis auksiniais rėmais, o iš abiejų jo pusių — dvi 
auksinės dvigubos žvakidės. Balto marmuro praustuvas sto- 
vėjo ant drožinėtos ir meniškai išpieštos medinės spintelės. 
Auksinės karštos ir šalto vandens čiaupų rankenėlės priminė 
mažas delfinų figūrėles, o pats čiaupas — dailią gulbę ilgu 
lenktu kaklu. Didžiulė baltutėlė vonia rėmėsi į grindis ketu- 
riomis auksinėmis žvėries letenomis, vandens čiaupas ir ran- 
kenėlės buvo tokie patys kaip ir ant praustuvo. Ponia DiuPua 
atsuko čiaupus ir iš krano pasipylė karštas vanduo. 


Berta stovėjo be amo. Iš kur atkeliauja karštas vanduo? 
Bijojo paklausti. Jau gana, ir taip turėjo progos pademons- 
truoti savo neišmanymą. Ekonomė atidarė aukštą siaurą 
spintelę, išėmė iš jos didelį baltą rankšluostį ir pakabino 
ant kampe stovinčios kėdės su siauromis kojomis. Alkūne 
pamatavo vandens temperatūrą, iš stiklinio indo su si- 
dabriniu dangteliu įpylė kvapniųjų druskų, iš krištolinio 
grafinėlio įlašino kelis lašus alyvų kvapo vonios aliejaus. 
Galiausiai atsitiesė nuo vonios ir tarė: 

— Dabar jau laikas žadinti ponią. 

Bertai suspurdėjo širdis. Vienas dalykas klausytis šios 
griežtos moters pamokymų, o visai kitas — susitikti akis į 
akį su pačia šių didingų namų šeimininke. 

Berta įžengė paskui ekonomę į prietemoje skendintį 
miegamąjį. Ponia DiuPua atitraukė sunkias damasto užuo- 
laidas. Lauke dar buvo tamsu ir lynojo. Ponia Raplė gulėjo 
per patį vidurį didžiulės lovos su baldakimu, atrėmusi galvą 
į šūsnį nedidelių baltų, gražiai siuvinėtų pagalvėlių, sukry- 
žiavusi rankas ant krūtinės. Atrodė, lyg būtų pašarvota 
laidotuvėms. Berta kone garsiai aiktelėjo. 

— Labas rytas, ponia, - tyliai ištarė ponia DiuPua. 

— Dieve mano, negi jau laikas keltis? — prabilo ponia 
Raplė. Jos akis dengė nėriniuotas atlasinis raištis nuo 
šviesos. — Kur mano gražioji Berta? — nusižiovavo. Sutri- 
kusi Berta nuraudo. 

— Ji čia, ponia. 

— Ar tu jai jau aprodei viską, ką reikia žinoti? — paklausė 
ponia, nusiimdama raištį ir nusišypsodama Bertai. 


— Ne, dar ne viską, ponia. Mes dar tik pradėjom. 

— Galite eiti, ponia DiuPua. Viso kito aš pati ją išmo- 
kysiu. 

— Betgi, ponia, jums nederėtų... 

— Aš pati mielai ją visko išmokysiu, — nutraukė ponia 
Raplė. - Eikite. Jūs ir taip turite galybę darbų. 

Berta bijojo pasilikti viena su ponia. Bet ko jai bijoti? 
Šeimininkė, regis, tokia miela ir kantri. 

— Klausau, ponia, - atsakė ponia DiuPua, tūptelėjusi 
nusilenkė ir išėjo iš kambario, tarsi ką tik baigusi audienciją 
pas karalienę. 

— Kol aš maudysiuos, tu gali pakloti lovą ir aptvarkyti 
kambarį, - lipdama iš lovos pasakė ponia Raplė. 

Ji nuėjo ir užsidarė vonios kambaryje, o Berta paklojo 
lovą, iškedeno pagalves, sudėliojo daikčiukus ant ponios 
sekretero, pravėrė langus įleisti gryno oro ir jau nebežinojo, 
ką toliau daryti. Nors lauke buvo ganėtinai vėsu, ją pylė 
prakaitas ir srovele tekėjo per nugarą. 

Po kiek laiko ponia Raplė išėjo iš vonios apsisiautusi 
gražiu kinišku kimono. 

— Eime į persirengimo kambarį, - pakvietė, — sušu- 
kuosi man plaukus. 

Ponia atsisėdo prie kosmetinio stalelio, paėmė nuo jo 
šepetį sidabriniu kotu ir padavė Bertai. 

— Tik smarkiai nepešk, nes mano oda labai jautri. 

Ponios plaukai buvo ilgi ir žvilgantys. Didelėmis, stam- 
biomis garbanomis vilnijo per visą nugarą. 

— Šiandien bus gerai ir paprasta šukuosena, — tarė ji. 
Parodydama Bertai, ką turi omeny, sukėlė plaukus ant 
viršugalvio ir susuko į kuodą. 


Berta pajuto 4žjė vu. Prisiminė, kaip Felisitė šukavo 
motinai plaukus, kai ji rengėsi pasijodinėjimui su ponu 
Bolanžė. Mergaitė sėdėjo kampe ir džiaugėsi pagerėjusia 
ponios Bovari nuotaika. Tarsi pirmą kartą pamačiusi savo 
dukrą, motina nusisuko nuo veidrodžio ir paklausė: 

— Na, ką manai? 

— Aš manau, kad atrodot kaip princesė, mamyte. 

Motina nušvito iš laimės ir tą trumpą akimirksnį Berta 
pasijuto mylima ar bent jau, blogiausiu atveju, neatstumta. 
Šios akimirkos ji niekada nepamirš. 

Ponia Raplė paėmė veidrodėlį ir apžiūrėjo šukuoseną 
iš užpakalio. 

— Dar kelis smeigtukus ir tvarka. 

Virpančiais pirštais Berta atsargiai susmaigė smeig- 
tukus, kad nesimatytų galų. Paskui išpešė kelias garbanėles 
ir užleido šeimininkei palei skruostus. 

— Labai gerai, - pagyrė ponia, sukiodama galvą į vieną 
ir į kitą pusę. — Matai, visai nesunku, ar ne? Bet vakarinė 
šukuosena — visai kitas reikalas. Tačiau aš pakviesiu profe- 
sionalią kirpėją, kuri ateis tavęs pamokyti. Tau užteks tik 
kelių pamokų. Matau, kad esi gabi mokinė. 

— Galjau nešti jums pusryčius, ponia? — pasijutusi kiek 
ramiau, paklausė Berta. 

— Jeigu kada išgirsi prašant mane atnešti pusryčius į 
miegamąjį, iš karto gali kviesti gydytoją. Ne, aš mėgstu 
pusryčiauti valgomajame prie tinkamai padengto stalo. 
Nekenčiu, kai mano kambaryje lieka pribarstyta trupinių. 
O tujau pusryčiavai? 

— Taip, ponia, prieš kelias valandas. 

— Na, tuomet laikas rengtis. Argi nematai, kad aš vi- 
siška bejėgė? — ir garsiai nusijuokė. 

Stovėdama ponia Raplė nusijuosė kimono dirželį ir 
drabužis nukrito ant grindų. Berta sutriko. Lyg apstulbusi 
stovėjo ir spoksojo į šeimininkę. 

— Mieloji mano, negi nesi mačiusi nuogos moters? 

— Ne, ponia, - išlemeno Berta. Aišku, pamelavo. Buvo 
mačiusi nuogą ir savo motiną, ir senelę, bet nuo šių pri- 
siminimų ją nukrėtė šiurpas. Be to, dar ji buvo mačiusi 
pusnuogę Renardo paną, kai jie gulėjo svirne apsikabinę. 
Betgi ponia — visai svetimas žmogus ir dar jos darbdavė. 

— Nagi nestovėk išsižiojusi, duokš man drabužius, nes 
tuoj mirtinai sušalsiu. 

Ponia kantriai mokė Bertą, kaip ją aprengti. Kaip su- 
veržti korsetą. Kaip užsegti pasijonį su lanku, o ant jo už- 
dėti krinolinus. Kaip apsukti apie liemenį pasijonių juostą 
ir susegti ją žiogeliu. 

— Sykį mano draugei grafienei de Leon viename baliuje 
nukrito visi sijonai. Gerokai jaunesnis už ją vyras taip ją 
įsuko, kad šie nusmuko jai po kojų ir ji vos nenusilaužė 
sprando. 

Ponia parodė Bertai, kaip subraukti suknelės rankoves, 
kad jos gražiai kristų nuo pečių, kaip ant pasijonių sudė- 
lioti suknelės klostes, kad jos dailiai vilnytų į apačią. Paskui 
pamokė iš atlaso juostos surišti didelę kokardą ir prisegti 
ją iš vidaus žiogeliu. 

Berta prisiminė, kaip nauji drabužiai motinai visados 
pakeldavo nuotaiką. Tačiau ponia Raplė, regis, nė trupučio 


nesimėgavo malonumu rengtis dailia suknia. Betgi jos 

nuotaika ir taip buvo pakili. Jai nereikėjo jokio pralinksmi- 
nimo. Ir kamgi, pagalvojo Berta. Seimininkės gyvenimas 
ir taip atrodė lyg svajingas sapnas. 

— O papuošalai, ponia? — paklausė Berta. 

— Ne, dieną papuošalų aš nenešioju. Nepritinka. 

Berta pasistengė įsidėmėti šitą žiupsnelį informacijos 
ateičiai. 

Kažkas pabeldė į duris. 

— Ponia, jūsų pusryčiai aušta, - nekantriu balsu šūk- 
telėjo ponia DiuPua ir tokiu savo tonu nustebino Bertą. 
Betgi ji dar labiau nusistebėjo ponios reakcija į ekonomės 
raginimą. Ponia linksmai nusijuokė ir numojo ranka. 

Kai ponia Raplė nusileido į apačią pusryčiauti, ponia 
DiuPua ėmėsi toliau mokyti Bertą. 

— Kol ponia pusryčiauja, tu privalai baigti tvarkyti jos 
persirengimo kambarį ir miegamąjį. Parodysiu tik vieną 
kartą, tad gerai įsidėmėk. Kaip matau, lovą jau paklojai, — 
DiuPua dirstelėjo į lovą ir susiraukė, tarsi ji būtų apdrėbta 
paukščių išmatomis. — Kloti reikia ne taip. Ponia mėgsta, 
kai lovos užtiesalas nuleidžiamas iki grindų. — Berta nukaito 
kaip žarija. Ekonomė pakišo po aukšta lova brokato šlepetes 
tiek, kad iš po apkloto kyšojo tik jų galiukai. - Langus 
palik atdarus mažiausiai valandą, kad gerai išsivėdintų kam- 
barys, — paskui ji parodė Bertai, kur padėta dulkių šluotelė, 
šluota ir samtelis. Jie visi buvo laikomi mažoje spintelėje 
prie židinio. Iš tos pačios spintelės išėmusi stiklainį su drėg- 
nais arbatžolių lapais, pabarstė saują ant grindų. 

— Dabar galima šluoti. Nuo arbatžolių kilimas malo- 
niai kvepės. Nuvalyk dulkes nuo visų daiktų ir nepamiršk 

brūkštelėti po jų apačia. Ponia Raplė nekenčia dulkių. Jos 
jai kelia čiaudulį. Iš visų grafinų ir ąsočių išpilk vandenį 
ir pripilk šviežio. Viską pilk į pamazgų kibirą, o paskui jį 
nunešk į apačią. Marietė pasirūpins juo, kaip ir visomis 
kitomis namų ūkio atliekomis. Baldus nuvalyk citrinine 
alyva. Stebėk, ar nieko spintelėje netrūksta: blizginimo ir 
valymo priemonių, muilų, tualeto reikmenų. Jei ko truks, 
pranešk man, aš parūpinsiu. Pasiteirauk apie jos planus 
vakarui, kad žinotum, kuo ji ketina rengtis, svarbu, kad 
viskas būtų paruošta ir suadyta laiku. Siūti moki? 

Berta norėjo pasigirti esanti puikiausia mazgytoja, kad 
moka surišti visokiausius mazgus, bet nusprendė paty- 
lėti. 

— Vaikystėje mokiausi siūti, — tarė. Verčiau jau savo 
gebėjimų nepervertinti. 

— Na, patarčiau kuo skubiau pasimokyti, nes tavo 
pareiga bus siūti ir adyti ponios garderobą. Turėsi tikrinti 
jos kojines, kad nebūtų prairusios, jas adyti, o taip pat 
žiūrėti, ar nenuirę suknelių palankai, neatbrizgusios apy- 
kaklės ir neatirę nėriniai. Ponia labai atlaidi. Sakyčiau, 
netgi per daug. Tačiau aš esu namų ekonomė, ir mano 
pareiga sužiūrėti, kad tu atliktum savo darbą tinkamai, net 
jeigu ji ir neprašytų tavęs kažko padaryti, - perliejo piktu 
žvilgsniu. — Visada atmink, kad aš tave stebiu. 

Paskui Berta visą valandą valė dulkes, šlavė grindis ir 
blizgino baldus. Visur buvo pridėliota nuostabaus grožio 
smulkių daikčiukų: mažyčių brangakmeniais puoštų vaistų 
dėžučių, nedidelių rėmintų fotografijų, vaizduojančių gra- 
žias moteris prabangiomis sukniomis, sidabrinių šviestuvų, 

vazų skintoms gėlėms. Kur tik nepasisuksi, akys glostė 
vienas už kitą dailesnį daiktą. 

Vonios kambaryje Berta įtraukė į plaučius visą puokštę 
gardžių ponios aromatų — nuo skysto vanilės kvapo muilo 
iki levandų aromatu iškvėpinto rankšluosčio, kurį ji buvo 
užmetusi ant pastovo džiūti. Ant paauksuoto padėklo, 
pritvirtinto prie didžiulės vonios krašto, stovėjo keli kriš- 
toliniai vonios aliejaus buteliukai. Berta paėmė vieną iš 
jų, atkimšo ir pauostė. Kvepėjo pakalnutėm. Dieve, kaip 
puikiai ji pamena svaiginantį šių mažų gėlyčių kvapą. 

Kaip tik šitas saldžiai malonus kvapas atgaivino jai 
prisiminimus apie tą dieną, kai ji, pasislėpusi už krūmų, 
žiūrėjo, kaip ponas Bolanžė glamonėja jos motiną. Pamena 
tai taip gerai, tarsi būtų vakar. Atminty šmėstelėjo vaizdas, 
kai įdegusi pono Bolanžė ranka glosto saulės atšvaitų nu- 
taškuotus motinos sėdmenis. Paskui pasigirsta motinos 
aimana, šlaunys prasiskečia, jo pirštai lenda jai į vidų. 

— Labai malonus kvapas, tiesa? — ponia Raplė stovėjo 
vonios kambario tarpduryje ir šypsojosi. Berta taip išsi- 
gando staiga čia atsiradusios šeimininkės, kad buteliukas 
išsprūdo jai iš rankų, nukrito ant marmurinių grindų ir 
pažiro tūkstančiais smulkiausių šukelių. 

— Oi, ponia! Atleiskite. Dovanokit... — Berta parpuolė 
ant kelių ir ėmė rinkti stiklo šukes. 


Sešioliktas skyrius 


Grįžta šeimininkas 


— Ša vaike, nieko tokio. Žiūrėk, atsargiai, nesusipjaustyk 
rankų į stiklus, - ponia Raplė pasilenkė ir spustelėjo Bertai 
petį. Nusišypsojusi išėjo iš kambario, tarsi nebūtų ką dau- 
giau kalbėti. 

Berta pasilenkė rinkti šukių, o ašaros upeliais tekėjo per 
veidą. Pagalvojo apie motiną ir kaip ji būtų reagavusi į tai, 
kad Berta sukūlė gražiąją krištolinę vazelę. Tikriausiai būtų 
įsiutusi. Koks visiškai kitoks galėjo būti jos gyvenimas, 
jeigu ponia Raplė būtų jos motina. Berta davė sau žodį 
su didžiausiu kruopštumu atlikti visa, ką ponia Raplė jai 
palieps. Niekas neturėtų sukliudyti jai dirbti iš peties savo 
nuostabiajai šeimininkei. Berta tikėjosi pykčio ir barnių 
protrūkio, o toks netikėtas švelnumas nė kiek nenumušė 
pasitikėjimo savimi, tik gal privertė pasijusti truputį ne- 


jaukiai. 

Per kitas kelias savaites alinantis darbas medvilnės 
fabrike atrodė kaip blogas sapnas. Nepaisant kasdienio 
šurmulio ir klegesio Raplė virtuvėje per pusryčius, Bertai 
rodės, kad ji sukasi elegantiškame, visai naujame, bet nuo- 
savame pasaulyje. Dieną jai pavykdavo išvengti susitikimų 
su Mariete, kuri kaskart prasilenkdama nudilgydavo ją 
piktu žvilgsniu. 

Didžiąją laiko dalį Berta leido taisydama ir tvarkydama 
ponios Raplė garderobą. Žiūrėjo, ar neatiręs koks raukinys, 
neatplyšęs suknelės palankas, neatbrizgęs kaspino kraštas. 
Berta glostė pirštais prabangius audinius ir grožėjosi dai- 
liais kiekvienos suknelės papuošimais. Ji sukabino ilgąsias 
sukneles pagal spalvą, nuo tamsiausių iki šviesiausių pa- 
stelinių, tad rezultatas buvo puikus, visai kaip pono Milė 
vaškinių kreidelių paletėje. 

Vieną dieną, kai Berta, išvertusi dailios atlasinės balinės 
suknelės rankovę, atidžiai apžiūrinėjo siūlę, ponia Raplė 
nustebino ją netikėtu klausimu: 

— Domiesi mada? 

Berta paleido rankovę ir atsisuko į šeimininkę. 

— Ne. Taip. Atleiskite, ponia, man labai įdomu, kaip 
prisiūti nėriniai. 

— Vadinasi, domiesi. Ir labai gerai. Eime su manim, — 
Berta nuėjo su šeimininke į jos miegamąjį. - Kuo labiau 
domėsiesi, tuo naudingesnė man būsi. Norėčiau, kad 
atidžiai perverstum štai šituos, — ponia parodė nemažą 
krūvelę didelio formato žurnalų, sukrautų ant marmu- 
rinio staliuko. Berta iš karto pažino mėgstamiausią savo 
motinos periodinį madų žurnalą. — Tavo pareiga bus sekti 

mados naujienas. Kai tik Ze Corbei/le pasirodys naujo tipo 
raukinys, sagutė ar plunksna, jie tuoj pat turi atsidurti ir 
mano spintoje. Aš juk negaliu kasdien bėgioti pas siuvėją 
ir klausinėti, kas naujo. Kaip manai, ar sugebėsi? 

— Be abejonės, ponia. Mudvi su mama dažnai varty- 
davom šituos žurnalus. Ji domėjosi mada. 

— Kur tavo mama gyvena? 

— Ji jau mirusi, ponia. 

— Kaip gaila. Ji labai didžiuotųsi savo dukra. 

— Ačiū, ponia. 

Berta susikišo po kepuraite išsipešusias plaukų sruogas 
ir pasitampė prijuostę. 

- Šiandien po pietų nuvažiuosi pas mano siuvėją ir 
perduosi jam mano užsakymą. Man reikia išsirinkti vasa- 
rinę suknelę eiti į svečius. Kaip manai, kuri gražesnė? — ji 
iškėlė rankoje du audinių pavyzdžius. Vienas buvo ci- 
trinų spalvos šilkas su peraustais juodo siūlo dygsneliais. 
O kitas — šviesiausio mėlyno atspalvio linas. 

— Ak, ponia, kad aš nežinau... — dvejojo Berta. Nesusi- 
valdydama ištiesė rankas ir ėmė čiupinėti abu audinius. 

— Žinai žinai. Tu turi savo nuomonę. Noriu ją išgirsti. 

Ponia Raplė įsmeigė akis į Bertą. 

— Žinote, ponia, - atsidususi ir nuvijusi šalin jaudulį, 
pradėjo Berta, — iš šito išeitų nuostabi suknia, —- parodė 
melsvąjį lino audinį. - Spalva suteikia audiniui lengvumo, 
o geltonas atrodo sunkus. O svarbiausia, šitas audinys pui- 
kiausiai išryškina jūsų akių spalvą. 

— Aš gi sakiau, — tarė nudžiugusi ponia Raplė, — tu žinai 
daug, tik nesakai, ir netgi daugiau, nei įsivaizduoji, mieloji 

panele, — ponia apgaubė mėlynuoju audiniu Bertai pečius, 
paėjo kelis žingsnius atgal ir žiūrėdama į ją tarė: — Šviesiai 
mėlyna tau irgi tinka. Esi daili kaip lėlytė. Betgi neabejoju, 
tu ir pati tą žinai. — Berta papurtė galvą, veidas mažumėlę 
nuraudo. — Dieve šventas, jūs tik pažiūrėkite, aš priverčiau 
ją susigėsti. Grožis juk ne nusikaltimas, supranti? — ponia 
Raplė nusijuokė ir nutraukė nuo Bertos audinį. - Gali 
eiti, mieloji. 


— Šįvakar grįžta ponas, — liūdnai atsiduso ponia Raplė, 
kai kitą rytą Berta ją pažadino. Ilgai gulėjo lovoje nenu- 
siimdama nuo akių raiščio. Bertai apmirė širdis. Kaip tik 
šito, atvykusi į Raplė namus, ji labiausiai ir bijojo. Dar 
reikės gerai pagalvoti, kaip atremti jo priekabes. Nors 
gandai apie Marietės nusiskandinimą Senos upėje ir ne- 
pasitvirtino, Berta buvo tikra, kad visos kitos šnekos turi 
būti tiesa. Kam jis būtų tempęs ją tokį kelią iš Lilio, jei 
nenorėtų suvilioti? 

Berta nenorėjo išeiti iš šių mielų namų. Gal geriau 
pasiduoti jo išrvirkėliškiems viliojimams? Gal tyliai nešti 
savo kryžių? Negi tokia kaina už naująjį gyvenimą? Berta 
prisiminė jo ilgų pirštų prisilietimą prie savo skruosto. Jo 
protingų akių žvilgsnį, imantį domėn kiekvieną jos veido 
raukšlelę. O jeigu ji nepasiduotų? Tada neabejotinai tektų 
atsisveikinti su darbu. Staiga ją visą išpylė prakaitas. 

Negalima rizikuoti būti išmestai. Ar tada vėl tektų 
grįžti į fabriką? Ten ji nieku gyvu nenorėtų. Verčiau jau 
prašyti išmaldos Paryžiaus gatvėse, nei rizikuoti netekti 
galūnių ar net gyvybės tame fabrike. 

Berta prisiminė, kaip Renardas ją glostė šienaujamoj 
pievoj. Gal ponas Raplė pageidaus irgi to paties? O gal jis 
užsimanys užvirsti ant jos, kaip Renardas ant tos merginos? 
Bertai ėmė svaigti galva, darėsi bloga. 

Tą vakarą Bertai padėjus ant lovos ponios peniuarą, 
atvertus lovos užtiesalą ir apipurškus odekolonu paklodes, 
tarpdury pasirodė ponia Raplė ir tarė: 

— Mieloji mano Berta, mano vyras nori tave matyti. Jis 
dabar savo kambaryje. 

— Ber aš... — Bertos kūną nudaigė šaltis, tačiau per nu- 
garą nusirito prakaito srovelė. 

— Jau vėlu. Neversk jo laukti. Labanakt, —- pasakė 
ponia Raplė. Tada iškėlė virš galvos rankas, nusižiovavo 
ir palindo po antklodėm. Berta jautėsi taip, tarsi būtų 
įmesta į liūtų narvą. Kurį laiką stovėjo kaip sukaustyta, 
norėjo paklausti ponios, ko iš jos tikimasi, bet ponia jau 


tyliai knarkė. 


Slenkant ilgu koridorium iki pono miegamojo, Bertai 
pynėsi ir kliuvinėjo kojos. Manė, tuoj nesusiturės ir apvems 
rytietišką kilimą. Tyliai pabeldė į duris. Niekas neatsiliepė. 
Galjis jau miega? Berta parukseno antrąsyk vildamasi, kad 
ir vėl bus tylu. 

— Įeikite, — pasigirdo kvietimas. Berta pravėrė duris ir 
žengė į vidų. Ponas Raplė stovėjo nugara į duris. Priešais jį 
ant ilgo stalo pūpsojo kalnas audinių rietimų. Šeimininkas 
vilkėjo dailų žalios ir mėlynos spalvų šilkinio brokato 
chalatą. Avėjo elegantiškom aksomino brokato šlepetėm. 
Berta iš karto pastebėjo jo plikas kojas. Po cbalatu jis visas 


289 


nuogas, net krūptelėjusi suvokė ji. Šeimininkas atsisuko į 
ją ir nusišypsojo. 

— O, gražioji panelė iš fabriko. Ateik, ateik. Sakyk, kaip 
tau patinka tavo naujasis darbas? 

— Labai patinka, pone. Ačiū jums, — vos girdimu balsu 
padėkojo Berta. 

— O kaip šeimininkė? Ar ne per daug reikli? 

— Ne, pone, nė trupučio. 

— Tada gerai. Gerai. O dabar norėčiau, kad man šį tą 
padarytum. Pažvelk į šiuos audinius. Argi ne įspūdingi? 
Jie atvežti iš mano fabrikų Lione. Matai, kartūnas man yra 
duona ir sviestas, o šilkas... šilkas man yra ikrai ir šampanas. 
Pažiūrėk į štai šitą raštą, — jis išvyniojo gabalą audinio. — Ar 
esi regėjusi ką nors gražesnio? — Tai buvo storo šilko au- 
dinys su geltonos ir baltos spalvos raštais, o tamsiai mė- 
lynam fone pynėsi išaustos gebenės ir smulkių žalumynų 
šakelių ir žiedelių kekės. 

— Nepaprastai gražus, pone, - jos pirštai nedrįso pa- 
liesti audinio. 

— O dabar, panele, nusirenk, — ponas paliepė taip pa- 
prastai, dalykiškai, kad Berta net nesuprato, ar teisingai 
ji išgirdo. 

— Ką? — net žingtelėjo atgal. 

— Daryk kaip liepiama. Nesivaržyk, — nekantriai burb- 
telėjo. 

— Bet... bet... pone, aš... aš... — vebleno Berta, sukio- 
dama ant piršto prijuostės raištelį. 

— Būk gera, jau vėlu, o aš labai pavargęs. Noriu pažiū- 
rėti, kaip krinta audinys. 


290) 


Jis išvyniojo kitą audinio rietimą — melsvai kreminės 
spalvos atlasą su raudonų rožių ir mėlynų kaspinų piešiniu. 
Bertai atrodė, kad jis juokauja. Privers ją nuogai nusirengri, 
ji neturės ką daryti, ir jis tada puls ant jos. Tas faktas, kad 
Marietė tebedirbo ponų Raplė namuose, tiesiog reiškė, 
kad ji, užuot šokusi nuo tilto ir skandinusis Senos upėje, 
nusprendė užsimerkti prieš savo garbę ir orumą ir toliau 
tarnauti žmogui, sužlugdžiusiam jos gyvenimą. 

— Panele, aš negaliu laukti visą naktį, - susiraukęs pa- 
ragino ją ponas Raplė. 

Berta visa virpėdama giliai atsiduso ir ėmė rištis pri- 
juostę. Tada nusivilko suknelę ir drebančiom rankom atsar- 
giai padėjo ant brokatu muštos kėdės. Virpėdama it drebulė 
liko stovėti su vienais apatiniais marškiniais ir pasijoniu. Iš 
visų jėgų stengėsi nepravirkti. Visą šį laiką pono dėmesys 
buvo kitur. Jis vyniojo ir dėliojo vieną ant kito rietimus 
audinių ir apie kiekvieną pats sau vis kažką kalbėjo: 

— Per sunkus, per oficialus, per daug prabangus, -— ga- 
liausiai išsirinko rietimą ir atsisuko į Bertą. - Pamėginkime 
šitą, gerai? — jis užmetė ant jos slyvų spalvos šilką su juodais 
iškiliais brokato raštais ir paėjėjęs atgal ėmė apžiūrinėti, ar 
tinka. —- Nuostabu. Tiesiog nuostabu! Tau labai tinka. Tau 
reikėtų nešioti drabužius baklažano spalvos. Tavo kūno 
spalva ypatinga. Kaip persikas. O šitos spalvos bet kam 
nepasiūlysi. Dedu galvą, kad visam Paryžiuj nerastum nė 
trijų moterų, kuriom ji taip tiktų kaip tau. Bergi palikime 
ponui Vortui spręsti, kas šią spalvą gali nešioti, o kas ne. 
Nusiimk. Dabar užsimesk šitą, — ponas Raplė išvyniojo 
rietimą šviesiai žalio šifono ir užmetė jo gabalą Bertai ant 

nuogų pečių. — Ak, nepakartojama! Taip gražu, kad net 
verkti norisi, — jam besisukiojant, chalato diržas atsilais- 
vino ir po drabužiu ji pamatė tai, kas ją taip smarkiai šo- 
kiravo, jog ji net garsiai aiktelėjo. 

Po chalatu garsusis ponas Raplė vilkėjo juodą mo- 
terišką nėrinių korsetą su gumomis kojinėms prilaikyti. 
Daugiau nieko. Gumų galai su segtukais maskatavo jam 
palei kojas. 

— Oi, pone! - suriko Berta ir užsidengusi akis nusisuko 
nuo jo. 

Jis pažvelgė žemyn. 

— Kas yra? Oi, atsiprašau, — tarė jis ir susijuosė diržą. 
Ar šitas žmogus tikrai ketina ją nuskriausti, atimti jai ne- 
kaltybę? Ką iš tiesų jis ketina jai padaryti? - Sakyk, katras 
tau labiau patinka? Šitas ar tas? — ponas Raplė iškėlė ran- 
koje du kreminio atspalvio šilko gabalus. - Imk, paliesk, 
priglausk prie odos. Šitas gerokai sunkesnis, ir aš manau, 
kad jis labiau tiktų apsiausto pamušalui. O tu? 

Staiga Berta pajuto, kad jam labiau rūpi audiniai, nei 
ji. Baimė pamažu ėmė trauktis. 

— Man patinka šitas, — tarė ji, nedrąsiai liesdama sun- 
kesnįjį šilką. — Bet anas, — parodė kitą audinį, — labai tiktų 
pasijoniui. 

— O, taip, labai gerai. Labai. Eikš, noriu tau dar kai ką 
parodyti. 

Berta vėl visa įsitempė. Ponas nusivedė ją prie rietuvės 
knygų ant kito stalo. Jose buvo susegtos šilko pavyzdžių 
atkarpos — įvairiausių spalvų ir įvairiausių, kokius tik ga- 
lima įsivaizduoti, raštų. 

— Štai dėl ko mano darbas toks sunkus. Kaip išsirinkti 
iš tokios daugybės, ką gaminti. Kaip žinoti, kas patiks po- 
nioms ir ko jos norės, — atsiduso. — Šilkas diktuoja šian- 
dieninę madą. Jis keičiasi, atsinaujina, nubrėžia kryptį. 
O mada vystosi iš lėto. Mada yra tai, kas kabo žmonių 
spintose. Šilkas ruošia dirvą rytojui, — atsisuko į Bertą ir 
žvelgdamas į ją paklausė: — Supranti? — Berta linktelėjo. 
Jis priminė jai poną Milė. Staiga atminty iškilo dailininko 
kalba apie audinio tekstūrą. „Kuo šiurkštesnis audinys, 
kuo standesnis siūlas, kuo sunkesnis gyvenimas, tuo ma- 
lonesnis atlygis... Visada gerbk ir brangink namie austą 
drobę.“ Štai dabar dar vienas žmogus, aistringai mylintis 
audinius. Tik gaila, kad visiškai kitokius. 

Bertai jo kalba ir užsidegimas buvo lygiai taip pat mieli 
kaip ir pono Milė. Vakarui įsibėgėjus ji netruko pamiršti, 
kad jos darbdavys po chalatu mūvi tik korsetą ir nieko 
daugiau. Staiga jai tai nebeatrodė svarbu ar reikšminga. 

— Pažvelk į šitą, — tarė ponas Raplė, atsargiai išėmęs iš 
segtuvo vieną pavyzdį ir pakėlęs prieš žvakių šviesą. — Šitas 
turėtų susilaukti didžiulės paklausos. 

— Koks gražus, — ištarė Berta. Tai buvo sodriai raudono 
vyno spalvos šilko audinys su iškiliai auksiniu siūlu austais 
vynuogių šakelių ir kekių raštais. 

— Pasaulis pratinasi prie tamsių, solidžių spalvų, — pa- 
aiškino ponas Raplė. — Tačiau gėlės ir uogos visada liks 
madingos. Šitas audinys man labai brangus. Aišku, jeigu 
ne Žakardas, šiandien mes jo neturėtume. Ar esi girdėjusi 
apie Žakardą? 

Berta papurtė galvą. 

— O, Dieve, — tarė jis ir plekštelėjo delnais sau per 
skruostus. — Reikia tavimi rimtai užsiimti, panele. Teks 
daug ko išmokti. Laimė, esu puikus, įkvėpimo nestoko- 
jantis mokytojas. Deja, mano žmonai šilko gamyba visiškai 
nerūpi. Jai galvoj tik gražios suknelės, — įdėmiai pažvelgė 
į Bertą. — Ar dar nepavargai? 

— Ne, pone, - kūną iš nuovargio varstė baisus skausmas, 
bet protas buvo žvalus, pasirengęs priimti viską, kas tik bus 
siūloma. 

— Tada gerai, labai gerai. Sėskis, — parodė kėdę. Abiem 
pripylė po taurę likerio. - Maniau, kad savo žmonai radau 
perlą, bet, pasirodo, radau sau tikrą deimantą, — nusi- 
juokė. — Ar pameni, kaip fabrike man sakei labiau mėgs- 
tanti šilką nei kartūną? 

Berta linktelėjo, gurkštelėjo mažą gurkšnelį likerio. Jis 
nudegino jai gerklę, bet skonis buvo maloniai gardus. 

— Tada aš sau pagalvojau: štai mergina, nebijanti garsiai 
kalbėti apie meilę prabangiems dalykams. Šiame pasaulyje 
man nieko nėra svarbiau už šilką. Man žmona sakė, kad 
tu dar ir madą išmanai. Ar tai tiesa? 

— Galbūt, pone. 

— Taigi grįžkime prie mums labai svarbaus Žakardo. 
Tūkstantis aštuoni šimtai ketvirtais metais Jozefas Mari 
Žakardas sukūrė stakles, naudojančias diržą su rašto kor- 
telėmis, kuriose būdavo pagal piešinį išmušamos skylutės 
raštui išausti. Galiausiai Žakardo sumanytas audimo 
būdas pakeitė rankinį audimą, kur reikėdavo ilgiausiomis 
valandomis tampyti senovines stakles. Jo išradimo dėka 
šiandieną mes turime brokarą, brokatelį ir /22 audinį, 

va kaip šitie, — ir jis parodė įvairius pavyzdžius, ilius- 
truojančius jo pasakojimą. — Kadangi Žakardo sukurtos 
staklės paliko be darbo daugybę žmonių, iš pradžių jos 
buvo sabotuojamos, bet tai buvo gana seniai. Dabar vien 
tik Lione yra per keturis tūkstančius Žakardo staklių, — 
ponas Raplė nusižiovavo ir pasirąžė. — Na, jeigu tu dar 
nepavargai, panele, tai aš jau visai nusilesiau. Kitąsyk 
pakalbėsime apie brokato grožį ir naujų audinių rūšių 
grėsmę. 


Taip prasidėjo Bertos mokymasis apie šilko gamybą 
ir jo istoriją. Dabar Berta jau svajojo apie kitokį darbą: 
kartu su ponu Raplė, kur ji padėtų jam rinkti audinius ir 
galbūt netgi pati kurti naujus raštus. Ar galima būtų šitaip 
užsidirbti pragyvenimui? O kodėl gi ne? Tik pagalvokit: 
dirbti širdžiai mylimą darbą ir už jį gauti pinigus. Ir ne- 
reiktų priklausyti nuo savo vyro ar kito, kaip atsitiko jos 
motinai. Va šita svajonė išties buvo verta dėmesio. Apie 
tokią Bertos motina negalėjo net pasvajoti. 

Kitą rytą, kai Berta padėjo poniai Raplė apsirengti iš- 
vykai už miesto, į jos kambarį užėjo ponas Raplė. 

— Man malonu pranešti, kad tavoji panelė Bovari pui- 
kiai gaudosi audiniuose ir turi norą mokytis, — tarė jis. — 
Pagaliau atsirado žmogus, vertinantis mano talentą. 

— Džiaugiuosi, kad tau įtiko, mano mielas, — atsakė jam 
ponia Raplė, paduodama Bertai šukutes, kurias ji turėjo 
įsmeigti į plaukus. Ponas Raplė nusilenkė joms abiem ir 
išėjo iš kambario. —- Tikiuosi, mano vyras savo kalbomis 
tau mirtinai neįkyrėjo, — tarė ji Bertai. 

— One, kąjūs. Man patinka mokytis apie šilko gami- 
nimą. 

— Na, žiūrėk, kad jis visai tavęs nemonopolizuotų. Ir 
nepamiršk, kam tu dirbi, — pridūrė neva piktokai. — Tavo 
vieta, mano miela, šalia mangs. 

Kitas dvi savaites ponas Raplė vis taikė progą pasi- 
griebti Bertą, kad galėtų pamodeliuoti ant jos naujuo- 
sius šilkus ir paaiškinti, kaip kuriami prabangūs audinių 
raštai. 

— Štai čia yra mano patys sėkmingiausi kūriniai, — pa- 
sigyrė jis ir padavė Bertai aplanką su pavyzdžiais. Kiek- 
vienam puslapy buvo vis kitoks raštas: saulučių, alyvų, 
kaspinu perrištų rožių puokščių, lauro ir ąžuolo lapų, egzo- 
tinių paukščių ir vabzdžių. Pastaruosius, anot pono Raplė, 
labai mėgo Napoleonas. Berta lėtai vertė lapus, atsargiai 
paliesdama kiekvieną pavyzdį. 

Atėjo laikas, kai ponui Raplė vėl prireikė išvykti į Lilį 
ir Lioną. 

— Nuo sėjėjo iki audėjo, — pasakė jis Bertai. - Lilyje 
praleisiu tik dieną, nes ką gali pasakyti apie medvilnę? 
Kartūnas, ir tiek. Manęs labiau laukia Lione. Nori, kad 
pradėčiau gaminti, atsiprašau už išsireiškimą, audinių 
maišinius. Tie klaikūs didieji prekybos centrai reikalauja 
audinių, kuriuos galėtų įpirkti kiekvienas murzius. 

— Kiekvienas murzius? — susiraukė Berta. Ji neturtinga, 
bet tikrai ne murzė. 

— Turbūt per šiurkščiai pasakyta, — pastebėjęs jos 
rūškaną veidą, prisipažino ponas Raplė. - Aš tik noriu 
pabrėžti tai, kad šilkas buvo sukurtas tam tikrai žmonių 

kastai. Labai gaila, kad šitos naujos rūšys vis labiau ir su- 
maniau konkuruoja su prabangiaisiais audiniais. 

— Betgi, pone, argi visiems nebus geriau, jeigu atsiras 
daugiau pigesnių audinių? Kodėl varguolės moterys negali 
nešioti dailių suknelių kaip ir turtingosios? 
varlė. 

— Mes negalime leisti, kad šilkais dabintųsi kiekvienas, 
kas tik nori, mano miela! Privalai suprasti, kad mano ga- 
minami audiniai yra siuvinėjami ir dažomi rankomis. 
Juos sunku įpirkti, nes labai sunku ir pagaminti. Ar gali 
įsivaizduoti, kaip turėtų jaustis turtinga moteris, vilkinti 
prabangią šilko suknią, pamačiusi savo tarnaitę su tokia 
pačia suknia, tik iš gerokai pigesnio audinio? Juk ji pasi- 
justų baisiai apgauta. Aš nesirengiu apgaudinėti turtingų 
žmonių. Mes privalome išlaikyti mūsų standartus, kitaip, 
žinia, mūsų visuomenė žlugs! 

Nors garsiai ir negalėjo pasakyti, Berta giliai širdyje 
jautė, kad jeigu kada nors gyvenime pasitaikys galimybė, 
ji atiduos visas jėgas, kad ir turtingos, ir varganos moterys 
galėtų džiaugtis malonumu gražiai apsirengti. O tada, kaip 


sakė jos motina, pasaulis taps gerokai gražesnis. 


Septynioliktas skyrius 


Maudynės 


Prabėgo kelios savaitės, kai ponas Raplė išvyko lankyti 
savo fabrikų. Prieš išvažiuodamas paliko Bertai audinių 
pavyzdžių knygą. 

— Stai, — tarė įduodamas jai sunkų odiniais viršeliais 
aplanką, — imk ir, kai turėsi laisvo laiko, pastudijuok. 

Berta jį labiausiai domino kaip potenciali audinių ir 
stiliaus mokinė. Ir dar kaip modelis. Berta džiaugėsi, kad 
tas senas, keistas vyras jos nenuskriaudė; jai patiko pa- 
tarnauti poniai Raplė. Bent jau su ja netikėtų staigmenų 
tikrai nebus. 

— Aš labai norėčiau pagulėti šiltoje vonioje, — kartą 
pasakė ponia Raplė, grįžusi iš miesto, kur vaikštinėjo po 
parduotuves, o paskui pietavo su draugėmis. 

— Ar man prileisti jums vonią, ponia? 

— Būk gera. Ir pasistenk, kad vanduo būtų karštas. Po 


parduotuvių jaučiuosi bjauriai. 

Berta prileido vandens, įbėrė vonios druskų, įlašino 
levandų aliejaus. Paėmusi du storus baltus rankšluosčius, 
pakabino ant skersinuko prie židinio apšilti. Vakaras buvo 
žvarbus ir lijo, todėl miegamajame užkūrė ugnį. Atitraukė 
lovatiesę, antrąsyk per dieną iškedeno pūkines pagalves ir 
išlygino užvalkčius, ištampė ir iškvepino paklodes. Paskui 
iš drabužinės atnešė švarius naktinius marškinius ir mėgs- 
tamiausią ponios peniuarą. Išdėliojusi juos ant lovos, nu- 
sileido į apačią ir iš virtuvės atnešė puodelį arbatos ir kelis 
sausainukus. Prieš miegą ponia mėgdavo užkrimsti ko nors 
karšto ir saldaus. Bertai buvo smagu stebėti kasdienes po- 
nios elgesio smulkmenas, jai tai kėlė saugumo ir tvarkos 
pojūtį. 

Prie ponios lovos uždegė žibalinę lempą, ant sta- 
liuko padėjo knygą, kurią šeimininkė skaitė, ir smarkiai 
nustebo, kad ją kadaise skaitė ir jos motina. Įdomu, 
kodėl, pagalvojo ji, tokia stebėtinai turtinga moteris 
kaip ponia Raplė dar norėtų skaityti knygas apie turčių 
gyvenimą? Emai Bovari šios knygos patiko dėl to, kad 
skaitydama jas galėjo mintimis nusikelti į kitokį pasaulį, 
į tą, kuris jai šiaip buvo nepasiekiamas. O kam poniai 
Raplė skaityti apie gyvenimo būdą, kuris ir taip buvo 
jos kasdienybė? 

— Berta, būk gera, ateik pas mane. 

Prašymas Bertą nustebino. Paskutinį kartą žvilgtelėjusi 
į knygą, ji perėjo miegamąjį ir pasibeldė į vonios kam- 
bario duris. Ji niekada neidavo į vonią, kai ponia maudy- 
davosi. 


— Įeik, — pakvietė ponia Raplė. 

Ji gulėjo vonioje apgaubta lengvų baltų muilo putų. Si- 
dabro spalvos plaukai buvo sukelti į kuodą ant viršugalvio. 
Nuo karšto vandens jos oda švelniai įraudo. 

— Berta, brangioji, man riekia patrinti nugarą. Ar ne- 
galėtum? 

— Taip, ponia. 

Berta paėmė minkštą kempinę ir įtrynė vanile kve- 
piančiu muilu. Ponia Raplė atsisėdo vonioje ir pasilenkė 
į priekį. 

— Gali paspausti smarkiau, nebijok, — tarė ji šypsoda- 
masi per šlapią petį. — Berta trynė nusukusi akis į šalį. — Ai, 
kaip gera, - džiaugėsi ponia. — O dabar priekį, tik švelniai, 
labai švelniai, — ji atsilošė, atrėmė galvą į vonios kraštą ir 
užsimerkė. 

Berta nesusilaikė ir pažvelgė į putlias šeimininkės krūtis 
su raudonais išsišovusiais speneliais. Nuskalavo kempinę, 
paskui ją vėl išmuilino ir pagalvojo, kodėl šįvakar šeimi- 
ninkė negali nusitrinti pati. Berta švelniai braukė kempine 
per ponios Raplė pečius, rankas virš alkūnių, ir paskui 
per krūtis, vis stengdamasi į ją nežiūrėti. Jautė, kaip kaista 
veidas. Nežinojo, kur dėti akis. 

Staiga Berta pajuto sau ant kaklo šeimininkės ranką, 
ji traukė ją žemyn prie savęs. Ponios Raplė akys buvo vos 
už kelių colių nuo jos. Prisitraukė dar arčiau ir švelniai 
pabučiavo į lūpas. 

— Ponia! - Berta net pašoko ir atgalia ranka nusišluostė 
burną. 

— Nebijok, - tyliai sušnibždėjo ponia Raplė. - Aš 


tavęs nenuskriausiu. Mielas vaike, aš tau nepadarysiu 

nieko blogo. Priešingai, mano mielas, geras kūdiki, — an- 
tras bučinys truko ilgiau. Ir netgi buvo švelnesnis. Bertos 
lūpos, regis, puikiausiai gludo prie pražiotos ponios Raplė 
burnos. Ir tada jos liežuvis įsiveržė pro Bertos lūpas. Berta 
nežinojo, ką daryti: norėjo ir atsiplėšti nuo šeimininkės, 
ir panirti kartu su ja į šiltą, kvepiantį vandenį. 

— Nusirenk, brangioji. Nusivilk drabužius, — švelniai 


paliepė ponia Raplė. 
— Bet aš... — Berta atšlijo, pirštai nervingai pašė pri- 
juostę. 


— Aš žinau, kad mano vyro fabrike jus mokė vykdyti 
vyresniųjų paliepimus. Tad elkis kaip liepiama, ir nieko 
blogo neatsitiks. 

Berta suprato, kokia grėsmė slypi už jos žodžių. Tačiau 
ponia Raplė maloniai šypsojosi, tarsi būtų mokiusi negabų 
vaiką. 

Visa virpėdama ir nunarinusi galvą Berta iš lėto nusi- 
juosė prijuostę ir nusivilko suknelę. Atsisegė ir nusmaukė 
ant grindų pasijonį. Jautėsi taip, tarsi kūnas jai nepriklau- 
sytų, tarsi kažkas kitas diktuotų kiekvieną jos judesį. Nė 
pati nepajuto, kaip kitą akimirksnį jau klūpojo prie vonios 
krašto ir bučiavosi su savo šeimininke. Ponios Raplė pirštai 
švelniai bėgiojo Bertos speneliais, lietė juos tol, kol jie iškilo 
ir sukietėjo. Berta jautė turinti nekęsti tos moters už tai, 
ką ji jai darė, bet protas buvo nuklydęs kažkur toli toli. 
Netrukus ji apskritai liovėsi galvojusi. 

Ponia pasilenkė ir liežuvio galiuku ėmė lyžčioti Bertos 
krūtis, sukti ratus apie godžiai styrančius ir besisiūlančius 
spenelius, jų nepaliesdama. Lieskite mus, bučiuokite, labai 


301 


prašom, krimstelkite, būkite gera. Galiausiai, kai jau Berta 
manė sprogsianti nuo aistros, ponios liežuvis švelniai pa- 
lietė vieną spenelį, o kita ranka ji lėtai glostė kitą Bertos 
krūtį. Paskui ji ėmė godžiai, tarsi alkanas kūdikis, žįsti 
spenelį. 

— Lipk į vonią, - paliepė kimiu balsu. - Pamokysiu, 
ką daryti. 

Pasislinko vonioje ir palaisvino Bertai vietos. Berta įsi- 
taisė šalia jos. Iš pradžių vanduo atrodė per karštas, bet oda 
veikiai priprato ir šiluma maloniai nurvilkė kūną. 

— Tu tokia gardi. Tokia jauna ir tokia gardi, - kuždėjo 
ponia Raplė. — Ar žinai, kad esi nepaprastai graži? Aišku, 
kad ne. Pabučiuok mane. 

Berta atsidavė kūnu ir siela. Nesiliaudama bučiavo savo 
šeimininkę. Troško, kad tai niekada nesibaigtų. 

— Pabučiuok čia, — paprašė ponia Raplė atkišdama jai 
krūtį. Berta pasilenkė prie dailios jos krūties ir ėmė ją bu- 
čiuoti, paskui laižyti ir galiausiai žįsti. Kažkodėl tuo metu 
prisiminė savo motiną ir pravirko. Ponia Raplė, rodos, 
nieko nepastebėjo. 

Jos glostė ir bučiavo viena kitą, kol vanduo visai atvėso 
ir ponia Raplė pradėjo juoktis. 

— Oi, man jau šalta, — tarė ji, iššoko iš vonios ir pagrie- 
busi rankšluostį apsisiautė. — Šok ir tu, mielas vaike, nes 
kitaip mirtinai sušalsi, - apgaubė Bertą kitu rankšluosčiu 
ir nušluostė lyg mažą vaiką. O paskui, tarsi ką tik prieš 
akimirką nebūtų spaudusios viena kitos glėbyje, ponia 
šyptelėjo ir palinkėjo: - Ramios nakties, panele Bovari, 


pasimatysime iš ryto, — ir išėjo, palikusi Bertą stovėti ant 

šlapių marmurinių grindų, svaigstančia galva, nuo aistros 
ir sumaišties skausmingai alkstančiu kūnu. 


Rytą Berta nusileido į virtuvę pusryčiauti. Jautėsi taip, 
lyg visa, kas vyko ponios Raplė vonioje, būtų išrašyta jai 
ant veido. Laimė, niekas nieko nepastebėjo. Visi elgėsi 
taip, kaip ir anksčiau, išskyrus Marietę. Ji Bertai buvo at- 
žaresnė. | 

— Greičiau tepkis sviestą, Bovari. Ne tu viena valgai 
prie šio stalo, — piktai burbtelėjo Marietė. 

— Prašyčiau mandagiau, Mariete, — subarė ją ponia Bro- 
bert. — Visiem užteks. Tepkis, kiek tau reikia, brangioji. 

Marietė piktai susiraukė ir griebė per stalą sviestą. Kai 
Berta pasikėlė nuo stalo ir nešė į plautuvę savo indus, Ma- 
rietė kyštelėjo koją ir ši vos nepargriuvo. O vėliau, kai Berta 
nešė skalbėjai pakeistus lovos skalbinius, jiedvi darkart su- 
sidūrė akis į akį. 

— Manai esanti kažkuo ypatinga? Esi paprasta, kaip ir 
visos. Pala, pati pamatysi. Greitai ji pavargs nuo tavęs, kaip 
pavargo nuo manęs. 

Ką ji žino? Staiga Berta suprato, kodėl Marietė taip 
graudžiai verkė jos pirmą darbo dieną. Ją ne tik pažemino 
ir skyrė dirbti eiline tarnaite apačioje, bet dar ir atstūmė 
kaip ponios Raplė numylėtinę. Nieko keisto, kad tą dieną 
ji atrodė atstumta ir visiškai sugniuždyta. Taip ir buvo. 


Berta ėjo žadinti ponios Raplė visa įsitempusi. Neži- 
nojo, kaip elgtis. Neįsivaizdavo, ko iš jos tikimasi. Be to, 


ji labai bijojo. Bijojo, kad ponia ir vėl nepradėtų. Bijojo, 

kad ji gali nieko nedaryti. Kaip pasielgti? Kaip pažadinti 
savo šeimininkę? Gal bučiniu? O gal laikytis atokiau? Bet 
jaudintasi buvo be reikalo. Tarsi vakar nieko tokio nebūtų 
įvykę. Ponia Raplė vėl buvo tokia, kaip anksčiau, tik gal 
kiek uždaresnė. Elgėsi lygiai kaip ir prieš incidentą vonioje. 
Berta jau ėmė galvoti, kad visa tai susapnavo. 

Širdyje buvo ramu, bet kartu slėgė ir nusivylimas. Ta- 
čiau žinojo, kad geriau niekam nieko nepasakoti. Šiaip 
ar taip, ji tik tarnaitė. Ji turi būti pasirengusi tenkinti 
visas savo šeimininkės užgaidas, kad ir kokios keistos jos 


būtų. 


Aštuonioliktas skyrius 


Šeima ir draugai 


Prabėgo savaitė, bet iš ponios Raplė nebuvo matyti jokio 
ženklo, kad tarp jųdviejų kažkas įvyko. Kiekvienąkart, 
atsidūrusi ponios draugijoje, Berta droviai nurausdavo. 
Jai smarkiai palengvėjo, kai iš savo kelionės sugrįžo ponas 
Raplė. Keista, bet šalia jo dabar ji jautėsi saugiau, nei šalia 
jo Žmonos. 

Ponas Raplė grįžo labai pavargęs ir nepatenkintas vienu 
iš savo naujųjų audinių. 

— Ką manai apie šitą? — paklausė jis Bertos. Raštas buvo 
neįtikėtinai paprastas: tamsiai mėlynam fone nesudėtingai 
išraizgytos oranžinės spalvos vynuogių šakelės su baltais gu- 
bojų žiedais. Glostydama sunkų šilką, Berta susiraukė. 

— Žinau. Raštas neįdomus, — tarė jis. 

— Pone, jis žavus, bet... 


— Ber kas? Sakyk. 

— Jame nėra... Kaip čia pasakius?.. Nėra svorio. Niekas 
netraukia žvilgsnio. 

Raplė pakreipė ant šono galvą ir žiūrėdamas į ją 
tarė: 

— Taip, suprantu, ką turi galvoje. Bet tulpės ir rožės 
man jau įgriso iki gyvo kaulo. 

— O jeigu žvaigždės? — paklausė atsisukdama į poną 
Raplė. 

— Žvaigždės? 

— Pabarstykite plačiai didelių žvaigždžių, aplink kurias 
galėsite išraizgyti vynuogių šakeles, — pačiupusi nuo stalo 
pieštuką, ant popieriaus greitai nupiešė savo pasiūlymo 
eskizą. 

— Nuostabu. Tikrai, žvaigždės. Aš dar niekada neau- 
džiau žvaigždžių. Kodėl gi ne? Juk jos irgi iš gamtos, — pa- 
plekšnojo Bertai per petį. - Turi talentą, - pasakė. Berta 
iš malonumo net nukaito. 

— O, matau, genijai sunkiai dirba, - suulbo į kambarį 
įėjusi ponia Raplė. 

— Gal ir ne genijai, - linksmai atšovė jai ponas Raplė, — 
bet dirbam tikrai sunkiai. Tikiuosi, brangioji, panelės 
Bertos iš tavęs per ilgai nepasisavinau. 

— Tiesą pasakius, tu ją labai išnaudoji. Nesuprantu, 
kam tau jos taip dažnai reikia? — ji įnoringai papūtė lūpas 
ir atsisuko į Bertą. — Brangute, būk gera, nueik į drabužinę 
ir pavalyk man batus, - išeidama Berta nugirdo, kaip šei- 
mininkė sakė savo vyrui: - Poryt visai savaitei parvažiuoja 
mūsų berniukai. 

— Taip greitai? — tepasakė ponas. 

Kitą dieną visi namuose ėmė ruoštis savaitinei ber- 
niukų viešnagei. Ponia DiuPua suslėpė visus dūžtamus 
daiktus ar sukilnojo aukščiau ant lentynų. Marietei liepė 
susukti ir išnešti mažus kilimėlius. 

— Jie mėgsta čiuožti, — paaiškino Bertai ponia DiuPua, 
rodydama išblizgintas namų grindis. Šilko ir damasto so- 
futes bei brokato kėdes Marietė uždangstė muslino pa- 
klodėm. Virėja ponia Brobert virtuvėje sukėlė tikrą kepimo 
audrą. Iš esmės namuose tvyrojo tokia atmostera, kaip 
prieš didžiąją hunų invaziją. 

Du berniukai — Rodžeris ir Raulis, vienas devynerių, 
o kitas vienuolikos — atvažiavo kitą dieną apie pietus. Jie 
siautėjo po namus kaip sporto salėje. Purvinais batais ropš- 
tėsi ant ponios Raplė lovos, šokinėjo ant jos dailių sofučių 
ir kėdžių. 

— Ak, jūs išdykėliai, — neva piktai šūkavo jiems ponia 
Raplė. Atrodė, jai visai nerūpi, ką jie išdarinėja, svarbu, 
kad apipila motiną bučiniais. Ir ji vykdė kiekvieną jų už- 
gaidą. Berta pavydėjo ponios Raplė rodomos meilės savo 
vaikams. Vakare grįžęs namo iš parduotuvių ponas Raplė 
šaltai ir gan oficialiai pasisveikino su sūnumis, ir tai Bertą 
smarkiai nustebino. 

— Kaip laikosi mano jaunieji ponaičiai? Kaip mokslai? 
Ar gerai sekas? 

Vaikai net nekreipė į jį dėmesio. 

Vidury nakties Bertą pažadino beldimas į duris. Ji 
atidarė ir smarkai nustebo pamačiusi ant slenksčio poną 
Raplė su žvakide rankoje. 

— Labai atsiprašau, kad prižadinau, panele, bet man labai 
reikia tavo pagalbos. Būk gera, eime su manim, - Berta susi- 
rado didelę skarą ir nusekė paskui šeimininką į jo kambarį. — 
Mano žmona miega kaip užmušta. Būčiau jos paprašęs man 
padėti. Žiūrėk, kas atsitiko, — tarė jis ir ėmė nusirenginėti 
naktinius marškinius. Po jais jis buvo apsivilkęs balinę kre- 
minės spalvos suknią, be įprastinių krinolinų. Atsuko Bertai 
nugarą, kad ji pamatytų, kas ten negerai. Viena atlasinė sa- 
gutė buvo apsivijusi kilpelę ir jis negalėjo jos atsegri. — Pa- 
žiūrėk, būk gera, gal atsegsi. — Vos nulaikydama juoką Berta 
linktelėjo ir išlaisvino sagutę. — Kad jau atėjai, tai atsek ir 
likusias. Mano piršai nebe tokie miklūs, kaip anksčiau. 

Berta atsegė sagutes, ir suknelė nusmuko ant grindų. 
Ji greitai nusisuko į šalį. 

— Aš doras žmogus, — pareiškė ponas Raplė. Berta atsi- 
suko. Jis jau buvo apsisiautęs chalarą. — Tik kartais mano 
nekaltas pomėgis sukelia man daugiau rūpesčių nei malo- 
numų. Er, tiek to, panele. Labanakt. Ir labai dėkoju. 

Kitą rytą, kai ponia Raplė maudėsi vonioje, o Berta 
klojo jos lovą, į vonios kambarį įgriuvo Raplė berniukai. 
Kaip tik tada Bertai ir paaiškėjo, kad apie keistą pono 
Raplė pomėgį rengtis moteriškais drabužiais žinojo visi 
namiškiai. 

— Mamyte, kodėl tėtis rengiasi moteriškom suk- 
nelėm? - paklausė jaunėlis Rodžeris. 

— Tu gi žinai, mielasis, kad toks jo darbas. 

— Bet kam jam jas nešioti? 

— Turbūt jam jos patinka. Jūsų tėtis dievina gražius 
daiktus. Dėl to jam taip puikiai sekasi verslas. 

— Kai mes užaugsim ir perimsim jo fabrikus, ar irgi turėsim 
dėvėti moteriškas sukneles? — sunerimo vyresnėlis Raulis. Jis 
buvo gražus vaikas, panašiais į motinos plaukais ir oda. 

— Kai užaugsi, galėsi elgtis kaip tik panorėsi, mano 
mielas. Juk dėl to ir gera būti suaugusiu, tiesa? 

Tada Berta sumojo, kad užaugę vaikai turės perimti 
tėvo verslą. Tačiau vargu ar jie seks šeimos tradicijom. 
Ne, nei audiniai, nei mada jų nedomino. Ir dar nelabai 
panašu, kad jie kada nors pagalvos, jog ir ji galėtų padėti 
plėtoti Raplė verslą. Jų akyse ji buvo viso labo tik paprasta 
tarnaitė. Ne tik jų akyse, Berta bandė priminti pati sau, 
bet ir tikrovėje. Ir tą akimirką užgeso jos svajonės, išnyko 
tarsi ką tik sumegzti siūlai. 


Po savaitės vaikai vėl išvažiavo į mokslus. 

— Na, kad jau jų nebėra, namai vėl gali grįžti į normalią 
būseną, — su palengvėjimu atsiduso ponia DiuPua. Nor- 
mali būsena — vargu ar tinkamas derinys apibūdinti Raplė 
šeimos kasdienybę. 

Tą pačią dieną po vakarienės ponas Raplė užsidarė savo 
kambaryje su audiniais. 

— Dešimtą valandą pas mane ateis ponas Bonlitas. Kai 
pasirodys, nuvesk jį tiesiai į mano miegamąjį, - paliepė 


ponia Raplė. 

— Gerai, ponia, — atsakė Berta kabindama į spintą po- 
nios suknelę. 

— Tavęs nė kiek nestebina toks vėlyvas svečio apsilan- 
kymas? — paklausė ponia, šypsodamasi Bertai. — Daraisi 
labai šiuolaikiška, panele Bovari, — ir nusijuokė. 


Lygiai dešimtą Berta išgirdo beldžiant į lauko duris ir 
nulėkė žemyn atidaryti. Prie jų jau spėjo pribėgti Marietė. 
Anapus slenksčio stovėjo išvaizdus jaunas vyriškis su ci- 
lindru ir apsiaustu. 

— Aš ponas Bonlitas, atėjau pas ponią Raplė, - prisi- 
statė. 

— Prašau čia, pone. 

Berta paėmė iš jo cilindrą ir apsiaustą ir padavė Ma- 
rietei pakabinti, kuri šįkart atrodė nebe pikta, o gerokai 
linksmesnė. 

— Koks jausmas, kai taip greit tave pakeičia kitu? — tyliai 
paklausė. Berta nuleido negirdom. Ji nuvedė poną Bonlitą 
į viršų. Jautė, kaip jis savo žvilgsniu spitrija jai į nugarą. 

— Kaip šįvakar jaučiasi tavo šeimininkė? — paklausė 
lipdamas. 

— Manau, kad visai neblogai, pone, - pabeldė į ponios 
kambario duris. 

— Įeikite, — pasigirdo balsas iš vidaus. 

Ponia Raplė gulėjo atsirėmusi į sofutės atkaltę, apsivil- 
kusi tamsiai mėlyną šilko chalatą su siuvinėtais margiau- 
siais paukščiais ilgom uodegom. Šviesūs palaidi plaukai 
gulė sruogomis jai ant pečių. 


310 


— O, Renė, kokia staigmena, - suulbo ji ir ištiesė 
jam ranką pabučiuoti. — Berta, brangioji, ar negalėtum 
atnešti mums iš virtuvės butelį vyno ir kokių nors gar- 
džių vaisių? Tikiuosi, ponia Brobert dar nebus visko 
suslėpusi. 

— Tuojau, ponia, - Berta skubiai pasišalino iš kam- 
bario. 

Kitą rytą tas vyras dar buvo ponios miegamajame. Tvar- 
kydama ponios persirengimo kambarį ir ruošdama poniai 
drabužius, Berta girdėjo juos tyliai juokiantis. Sūnūs vos 
spėjo išvažiuoti, vyras dar miega kitam koridoriaus gale, o 
namų šeimininkė smaginasi vienoj lovoj su vyru, už kurio 
nėra ištekėjusi. Ar tai ponia turėjo galvoje, kalbėdama apie 
šiuolaikiškumą? 

Atėjo laikas žadinti šeimininkę, bet ji jau ir taip buvo 
pakirdusi. Berta stovėjo prie durų ir nežinojo, ką daryti. 
Giliai atsiduso ir triskart patukseno. 

— Taip, Berta, užeik, — atsiliepė šeimininkė. Berta 
įėjo. — Ponas Bonlitas jau išeina. 

— Tik aš darsyk jus gerokai paniurkysiu, — nusijuokė 
jaunuolis ir grybštelėjo poniai už krūties. 

— Renė, pamiršti, kur esąs, - pasipiktinusi subarė ji. 
Ponios pasipiktinimas buvo akivaizdžiai apsimestinis, nes 
ji lovoje buvo visiškai nuoga ir sėdėjo apsižergusi jaunuolį. 
Nukaitusi iš gėdos kaip ugnis Berta paliko juodu niurkyris, 
o pati nuėjo prileisti poniai vonios. 

Vakare maždaug tuo pat metu, kaip ir vakar ponas 


Bonlitas, atėjo kitas vyras. Ponas Folingeris pats žinojo 

kelią į šeimininkės miegamąjį, tad atsisakė lydimas. Jis 
labai skubėjo ir lipo kas antrą laiptą. 

Nair keistas santuokinis ponų Raplė gyvenimas. Berta 
nieko neišmanė apie turtingųjų vedybinius ryšius, nes ga- 
lėjo palyginti tik su savo tėvų santuoka, o jų vaikas net nė 
sykio nematė apsikabinusių. Tėvas retsykiais pakšteldavo 
motinai į viršugalvį, tačiau žmonos reakcija į vyro šitaip 
reiškiamą meilę bylojo apie susierzinimą ir atgrasumą. 
Paskui Berta prisiminė, kaip stebėjo savo motiną su ponu 
Bolanžė krūmuose. Tada juos tikrai vienijo aistra. Ar san- 
tuoka užkerta kelią aistrai? 


Ponia Raplė buvo ne vienintelė, mėgstanti svečius 
savo namuose. Po kelių dienų ponas Raplė pranešė po- 
niai DiuPua: 

- Šeštadienį pas mane atvyks ponas Vortas, kartu pie- 
taus ir galbūt pasiliks vakarienei. 

— Šeštadienį atvažiuoja Vortas? — ponia Raplė net su- 
plojo rankomis. — Pagaliau. Aš privalau su juo susitikti. 
Man reikia užsisakyti naują balinę suknelę. 

— Jis atvyksta pas mane, mano miela. Mes aptarinėsime 
kitų metų audinius. Jo vizitas dalykinis. 

— Tu visados pasisavini poną tik savo reikalams. O man 
su juo nebelieka laiko, — pyktelėjo ponia. - Jis vienintelis 
moka parinkti man suknelę. Be jo aš kaip be rankų. 

— Betgi tu turi savo siuvėją. 

— Mano siuvėja tik siuva, — atkirto ponia Raplė. - O 
ponas Vortas suknias kuria. 

Ponas Raplė kurį laiką tylėjo, paskui tarė: 

— Gerai, pirma mes sutvarkysim verslo reikalus, o tada 
tu galėsi pasiimti jį sau, kiek liks laiko. 

Atėjo šeštadienis, o su juo ir nesiliaujanti liūtis. Ponas 
Čarlzas Vortas atvyko vėlyvą rytą, visas permirkęs lietuje, 
jo prancūzų kalba skambėjo darkytai, o apie netinkamai 
vartojamus žodžius geriau nekalbėti. 

— Lauke pila katėmis ir šunimis, — pareiškė jis paduo- 
damas Bertai savo didžiulį kelionkrepšį ir sekdamas paskui 
ją į šeimininko kambarį. 

- Atleiskite, pone, nelabai jus supratau, - tarė Berta ir 
atsisukusi dirstelėjo į keistą žmogelį, pūškuojantį ir šno- 
puojantį aukštyn laiptais. 

— Prancūzų kalba nėra mano prigimtinė, —- paaiškino 
Bertai. — Bet aš ją moku kaip savo penkis pirštus. 

Ponams Raplė dėl šito žmogaus sukėlus tiek daug 
triukšmo, Berta įsivaizdavo išvysianti dailų vyrą iš liemens 
ir iš stuomens. Tačiau didžiai jos nuostabai atvyko paprastos 
išvaizdos žmogelis. Aukšrą, išblyškusią kaktą gaubė smul- 
kios oranžinės garbanėlės, paspaustos po keista juoda šlike. 
Abipus žemyn nukarusių lūpų kampučių tįsojo ūsiukai. 
Akių linija atkartojo ūsų linkį — jos irgi iš šonų krypo žemyn 
ir teikė veidui liūdną medžioklinio šuns išraišką. Turbūt 
stengdamasis bent kiek paslėpti savo nepatrauklią išvaizdą, 
vyras rengėsi perdėm išmoningai. Jis buvo apsivilkęs ilgą 
platų žalio ir mėlyno brokato paltą, o po juo - raudono 
šilko kinišką švarką. Iš po švarko matėsi platūs balto šilko 
marškiniai, po kaklu surišti didžiule kokarda. 

— Atvyko ponas Vortas, — stovėdama už pono Raplė 
durų, pranešė Berta. 

Durys plačiai atsilapojo. 

— Užeikit, mielas mano drauge, užeikit, - ponas Raplė 
pabučiavo svečią į abu skruostus ir šiltai apkabino. — Brangus 
CČarlzai, atrodote nuostabiai, — pačiupinėjo pono Vorto palto 
audinį. — O, matau, sumaniai naudojate mano brokatą. 

Išskėtęs į šonus rankas, Vortas suraitė piruetą. 

— Esu priblokštas, - sušuko ponas Raplė. - Man pa- 
tinka, kad nugaroje padarėte nematomą klostę. Audinys 
labai gražiai krinta, — staiga jis, rodos, tik dabar pastebėjo 
Bertą, kuri jau sukosi eiti. — Čarlzai, noriu supažindinti jus 
su panele Bovari. Ji pas mus naujokė. Bet, turiu pripažinti, 
turi puikią akį audiniams. 

— Ir dar visai dailų fasadą, — tarė ponas Vortas, suėmęs 
Bertai už smakro ir sukiodamas jos galvą į šonus. Berta 
pabandė nusišypsoti. 

— Prašau ant pono Vorto nepykti, jis manosi puikiai 
mokąs prancūzų kalbą. Jo niekas neįstengia pataisyti. Aš 
pats to jau seniai nebedarau. 

— Kuo jums nepatinka mano prancūzų kalba? Aš kalbu 
kaip skurdžius. Manote, kad kalbą sukūrėte jūs, prancūzai? 
O, ne. Mes, anglai, apdovanojome jus žodžių galia. Pasa- 
kykite bent vieną prancūzų poetą, prilygstantį mūsiškajam 
Šekspyrui. Nors vieną. 

— Bodleras, — ištarė ponas Raplė. 

— Nesu tokio girdėjęs, — atšovė ponas Vortas. — Betgi 
gana jau. Verčiau eime, parodykite, ką man atvežėte iš 
Liono. 

Berta vėl sukosi eiti. 

— Ne, ne, tu pasilik. Būsi mums reikalinga, - pasakė 
ponas Vortas. —- Kaip galima kurti naujus modelius be 
manekeno? 

Visą valandą jie dėliojo ant Bertos visokiausius audi- 
nius, vieną už kitą gražesnius. 

— O kaip šitas? — paklausė ponas Raplė, užmesdamas 
Bertai ant pečių sunkų stambiom raudonom rožėm ir 
smulkiais geltonais paukšteliais siuvinėtą audinį. Abu vyrai 
ilgai žiūrėjo į jį. 

— Nežinau, nežinau, - kraipė galvą ponas Vortas. — 
Kažkodėl jis manęs nežavi. Ką jūs manote, panele? 

— Suknelei jis gerokai per sunkus, — galiausiai ryžosi 
prabilti Berta. Audinys jai slėgė pečius. — Gal jis geriau 
tikrų apmušti kokį baldą. 

— Be abejo. Ji visiškai teisi, - pritarė Vortas ir net su- 
plojo delnais. — Mes juk rengiame damas, o ne sofas, - pa- 
grasė pirštu ponui Raplė. 

— Mielas Čarlzai, nesityčiokite iš manęs, - suprunkštė 
ponas, mostelėjęs ranka draugo pusėn. - Ir galiausiai tas, 
kuriam neįstengsite atsispirti, - iškilmingai pranešė ponas 
Raplė. — Noriu jums parodyti vieną patį nuostabiausią 
pavyzdį. Užsimerkite, mano drauge. 

— Kaip aš užsimerkęs ką nors pamatysiu, neišmanėli? — 
sušuko Vortas. Abu vyrai pratrūko kvatotis. 

Ponas Raplė paėmė nedidelį paketėlį ir išvyniojo. 

— Štai! — sušuko. 

Ten buvo gabalėlis pačios sodriausios, ryškiausios pur- 
puro spalvos šilko. 

— Čia turbūt tas plačiai išreklamuotas mūsų chemiko 
Henrio Perkino kūrinys, — tarė ponas Vortas ir ėmė pagar- 
biai čiupinėti audinį. 

Ponas Raplė suskubo aiškinti Bertai: 

— Jaunas anglų chemikas išrado, kad ekstrahuojant ani- 
liną alkoholiu, galima gauti tokią sodrią spalvą. Pavadino 
ją rausvai violetine. Jos neišblukina nei saulės spinduliai, 
nei dažnas skalbimas. Tai mėgstamiausia imperatorės 
Eugenijos spalva. Dabar visi jos norės. O atsižvelgiant į 
kiekvienai suknelei sunaudojamos medžiagos kiekį, vy- 
rukas greitai taps labai turtingas. Jam į rankas įkrito aukso 
puodas. 

— Ne aukso, o purpuro. Dabar kiekviena moteris, 
nepaisant jos kompleksijos, galės rengris kaip tikra kara- 
lienė, — pastebėjo Vortas. 

— Šituo būtų labai patenkinta mūsų panelė Bovari, — 
atsakė jam ponas Raplė. - Anot jos, mes turėtume siūti 
balines suknias ir virtuvės tarnaitėms, ar ne, panele? 

— Aš iš tiesų manau, kad gražūs drabužiai turėtų būti 
labiau prieinami, — droviai atsakė jam Berta. 

— Na, tie baisūs dideli prekybos centrai jums tikrai 
pritartų, — nepatenkintas burbtelėjo Vortas. - Jie reikalauja 
sumažinti audinių kainas, atpiginti apdailos detales ir netgi 
planuoja pradėti prekiauti sintetinėmis medžiagomis, - at- 
sisuko į poną Raplė. - Jie nori mane sužlugdyti. Kaip aš 
praturtėsiu ir išgarsėsiu be mūsų p/zktos grietinėlės? 

— Norėjote pasakyti, be mūsų e/ito, mano mielas 
Čarlzai? — pataisė jį ponas Raplė. 

— Tebūnie ir taip, — Vorto dėmesys vėl nukrypo į pur- 
puro spalvos šilką. - Ką darysime su šituo? Jis toks sodrus 
ir niūrus. Jam trūksta gaivumo. Bijau, nors spalva ir sodri, 
balinei suknelei trūks iškilmingumo. 

Berta paėmė gabalėlį balto tiulinio šilko ir užmetė 
ant purpurinio audinio, tas iš karto įgavo debesėlio len- 
gvumo. 

— Nuostabu! - sušuko ponas Raplė. 

— Įdomu, - atitarė ponas Vortas. — Pavogsiu šią idėją ir 
pristatysiu kaip savą. Žinoma, jums leidus, panele. 

— Jūsų valia, pone, — atsakė Berta, staiga likusi labai 
patenkinta savimi ir nė kiek nebesidrovėdama. 

— Matot? Ji išties talentinga, — išdidžiai pareiškė ponas 
Raplė, tarsi jis pats būtų atsakingas už Bertos idėjas. 

— Ji tikrai turi gerą vyzdį, — pritarė Vortas. 

Vyrų pokalbį nutraukė į kambarį užėjusi ponia Raplė. 
Ji sustojo tarpdury, rankas sunėrė ant krūtinės. 

— Tuoj bus paruošti priešpiečiai, mano mielieji. Jeigu, 
žinoma, įstengsite atsiplėšti nuo savo darbų, - pranešė ji, 
apvesdama ranka po visą kambarį išmėtytus audinių rie- 
timus. 

— Ne, ne, pirmiausia reikia pamatuoti naująją suk- 
nią, - suskubo ponas Vortas. — Tą reikia padaryti dar iki 
priešpiečių. Noriu primatuoti juosmenį, kol jis dar bus 
neprikimštas, - pasakė poniai Raplė ir čiupo savo kelion- 
krepšį. - Eime, panele, — pakvietė Bertą, — jūs man padė- 
site traiškyti ponios taliją. — Ir visi nuėjo į ponios Raplė 


kambarį. 

Vortas pasidėjo ant ponios lovos savo didžiulį kelion- 
krepšį, atsegė ir išėmė iš jo tvarkingai minkštan popieriun 
suvyniotą ponios suknelę. Pakėlęs keliskart smarkiai pa- 
kratė, kad išsitiesintų platus sijonas. Suknelė buvo pasiūta 
iš blausiai melsvo atlaso su smulkiais mėlynais siuvinėtais 
kolibriais, šokinėjančiais po dailius bambukų lapus. 

— Suveržk ponios korsetą taip, kad negalėtų kvėpuoti, — 
paliepė Bertai. 

Berta kaip tik įmanoma tvirčiau suraukė ponios kor- 
setą, net atsilošusi visu savo svoriu traukė ir tempė jo 
raištelius. Paskui padėjo ponui Vortui aprengti suknelę ir 
susagstyti sagutės. 

— O kaip aš su ja valgysiu? Kaip paskui šoksiu? — gau- 
dydama orą klausinėjo ponia Raplė. 

— Su šita suknia negalima nei valgyti, nei šokti, — nusi- 
juokė ponas Vortas. — Tik vos vos kvėpuoti. Bet jūs nenu- 
siminkite, ponia. Daugybė širdžių pamils šioje suknelėje 
įkalintą dailų kūną, - jis iš lėto ėjo apie ponią ir įdėmiai 
nužiūrinėjo kiekvieną klostę. — Pala, čia truputį negerai. O 
kur krūtinė? — Vortas sugrūdo abi rankas už ponios Raplė 
suknelės apykaklės ir ėmė pašyti bei kilnoti jos krūtis, kol 
šios išpampo ir pakibo virš korseto taip, kaip jam reikėjo. 
Jo grabinėjimasis ponios nė trupučio nesuerzino. 

— Na va, puiku. Gerai. O dabar duokit čion ponios 
krinolinus ir sijoną su lanku, — paprašė jis, ir Berta pa- 
darė kaip liepiama. Plačiu rankos mostu jis paėmė iš jos 
sijoną. — Tikriausiai nė nežinojote, kad tai mano išradimas, 
tiesa? 

— Ne, pone, tikrai nežinojau. 

— Žinokit, aš esu tuštybės pranašas. Mano akis regi 
mados perspektyvą. Mano rankomis Dievas jus rengia šil- 
kais ir nėriniais. Argi ne taip, mano mieloji ponia Raplė? 

— Jūs išties esate didis meistras. 

Ponia atsisuko į veidrodį ir grožėjosi savo atvaizdu. 

— Vieną dieną galiu atsibusti ir nuspręsti: daugiau 
jokių pūstų sijonų. Ir pamatysite, neliks nė vieno raukto 
sijono. Jeigu atvirai, tai aš mąstau apie štai ką... - jis suėmė 
sijoną iš užpakalio ir sutraukė į vieną kūbrį. - Kaip ma- 
tote, moters užpakaliukas — dar visai neištyrinėta suve- 
džiojimų sritis, - pasisukęs į Bertą, paklausė: - Ką jūs 
manote, panele? 

— Čia jau visai kitoniškas įvaizdis, pone, — atsakė 
Berta. 

— Be abejo. Aš esu pats originaliausias iš origina- 
liausių, — tyliai sukikeno. — Šitą naujovę pavadinsiu :u7- 
niūru. Bet užteks čia apie mano genialumą. Murzius reikia 
mokyti mados po žiupsnelį. Per daug prikimšus, gali už- 
kietėti viduriai. 

— Norėjote pasakyti — jie gali pasimesti, — pataisė jį 
ponia Raplė. 

— Ol, tie prancūzai ir tas jų priekabumas kalbai, — mos- 
telėjo ranka Vortas. - Užkietėti, pasimesti - man viskas 
vienodai. Kūrybinis procesas man pažadino apetitą. Ar 
jau galim eiti valgyti? 

— Pirma tegu Berta išvaduoja mane iš šitų veržiančių 
gniaužtų, —- pasiskundė ponia Raplė. 

Stebint, kaip dirba Vortas, Bertai paaiškėjo vienas da- 
lykas. Ji panūdo susikeisti su juo vietomis. Dieve, kaip ji 
norėtų kurti sukneles, užuot tik veržusi korsetus. Staiga 
jos kūną užliejo begalinis noras veikti ir ji vos vos laikėsi 
nepuolusi taip užveržti ponios korseto, taip suspausti ją 
per liemenį, kad ji pritrūktų oro ir kristų negyva. 

Kur dingo ramus susitaikymas su esama padėtimi, ku- 
riuo ji bandė raminti save vos prieš kelias dienas? Ji neturi 
teisės pasiduoti blogai nuotaikai. Argi kambarinės darbas 
ir gyvenimas šalia savo ponios nėra nepalyginamai geresnis 
už bet kokį iki šiolei jos turėtą darbą? 


Devynioliktas skyrius 


Meilės pamokos 


— Lenkai pagal savo kilmę yra per daug turtingi, — pra- 
bėgus kelioms savaitėms pareiškė ponia Raplė, vieną 
vakarą gana anksti sugrįžusi iš labai laukto pokylio, kurį 
buvo surengęs Lenkijos princas Adomas Čartoriskis 
savo namuose Lamberto viešbutyje. — Jie užvaldė visą 
Šv. Liudviko salą, visur jų keisti pavadinimai ir dar keis- 
tesnė kalba. — Berta padėjo jai nusivilkti naująją suknelę 
ir dabar ponia trynė rankomis korseto taip smarkiai nu- 
spaustus šonkaulius, kad net liko gilios žymės. - Negaliu 
net įsivaizduoti, kiek atsiėjo tas balius ponui Čartoriskiui. 
Reikėjo tau pamatyti. Ant akmeninių vestibiulio grindų 
buvo išklotas parketas. Kieme pastatė didžiulę palapinę su 
milžiniškais krištolo sietynais, svyrančiais nuo lubų, griežė 
trys orkestrai, šampanas liejosi upeliais. Koks perdėtas 
puikavimasis, —- abiem rankom susiėmė už galvos. — Ak, 
Berta, kaip aš nuo viso to pavargau. Visi tie baliai ir keisti 

žmonės. Tos klaikios suknios ir šitie nusibodę namai. Ir dar 
tas mano vyras. Jis visą vakarą čiupinėjo ponių suknelių 
audinius, — ponia Raplė virto aukšrielninka ant lovos ir 
Berta suprato, kad ji gerokai įkaušusi. — Viskas taip dirb- 
tina, taip beprasmiška, - dūsavo ji. — Visiem rūpi tik kaip 
kas atrodo ir kuo apsirengęs. 

Ponia atmerkė akis ir pažvelgė į Bertą. 

— O kaip jaučiuosi aš - niekam nė motais. Aš rūpiu tik 
tau. Juk aš tau tikrai rūpiu, ar ne, brangioji? 

Berta linktelėjo. Iš tiesų ji tik dabar pastebėjo, kokia 
ponia Raplė panaši į jos motiną: išlepinta, egoistiška, įno- 
ringa. 

— Eikš, — paėmė Bertą už rankos. — Gulk šalia, palaikyk 
man draugiją. 

— Ponia, jau labai vėlu, o jūs rytoj anksti turite susitikti 
su savo juvelyru. 

— Tikrai? 

— Taip, ponia. 

Berta padėkojo savo laimingajai žvaigždei už tai, kad 
žino visą savo ponios dienotvarkę, ir užklojo savo šeimi- 
ninkę iki pat smakro. Dar nespėjus jai išeiti iš kambario, 
jau buvo girdėti garsus ponios šnarpštimas. 

Bertą gąsdino ponios Raplė valdingumas ir jos uži- 
mama socialinė padėtis. Jai nepatiko, kad ponia diktuoja 
jai kiekvieną judesį. Bet svarbiausia, kad giliai širdyje ji 
bijojo savo šeimininkės. Kiekvieną dieną ji vis būgšravo, 
kad moteris neįsitemptų jos į lovą. 

Paskui ji įsitikino, kad ponia Raplė visai nepanaši į jos 
motiną. Jeigu, kaip Berta spėjo, Emos Bovari meilės nuo- 

tykiai buvo vien tik nuoširdžios meilės paieškos rezultatas, 
tai ponia Raplė su savo žmonėmis tik žaidė. Jai tų žmonių 
meilė ir šilti jausmai buvo tik žaidimas. 

Kiekviena diena atnešdavo vis kažką naujo. Kartais 
ponia Raplė Bertos tiesiog nematydavo, o kartais kalbė- 
davosi su ja taip draugiškai, kaip su dukteria. Bertą tai 
visai išmušdavo iš vėžių. Ponia Raplė buvo užvaldžiusi ir 
apkėtusi visą jos gyvenimą. 

Kita vertus, Bertos santykiai su ponu Raplė, laimė, išliko 
tokie pat. Jis glaudė ją po savo dailiai išdabintu sparneliu. 

— Bijau, kad mano verslui ateis galas, kai jį perims mano 
frls, - vieną vakarą prisipažino jis Bertai, kai abu sėdėjo ir 
vartė juostų ir kaspinų pavyzdžių katalogą. - Jiems gražūs 
audiniai nė motais. 

O Berta galėjo ištisas valandas sėdėti ir vartyti sun- 
kiuosius pavyzdžių katalogus. Kiekvienam puslapy - vis 
kitoks kaspino ar juostelės pavyzdys. Ir vienas už kitą vis 
gražesnis. 

— Mano sūnums patinka tik mėlyna ir juoda, - burb- 
telėjo ponas Raplė. Berta sukluso. - Nuobrozdų spalvos, — 
paaiškino jis. Berta nusijuokė. — Matai šitą? — bakstelėjo 
pirštu į pavyzdį. —- Mes vėl grįžtame prie subtilių gėlių 
vainikų, kaspinų girliandų ir įspūdingų krepšių su vaisiais. 
Vėl vien tik gėlių raštai, kaip aš ir spėjau, — patenkintas 
džiūgavo jis. Paskui nuėjo prie savo stalo ir atplėšė storą 
voką, kurį šiandien gavo paštu iš savo fabriko Lilyje. Išėmė 
iš jo audinio pavyzdį ir pakėlė prieš lempą. 

— Kas čia per šlykšrynė? — padavė skiautę Bertai. — Pa- 


žiūrėk, kokie nelygūs tarpai. O aš norėjau kelis rietimus 

šito audinio padovanoti seserims vienuolėms iš Šv. Sulpi- 
cijaus vienuolyno. — Berta iš tiesų pastebėjo audimo ne- 
lygumus. — Tu dirbai su tais neišmanėliais. Kur jų garbė? 
Kur jų meistriškumas? Ką ten tie kvailiai veikia? — supykęs 
ėmė minti pirmyn atgal po kambarį. 

— Tikriausiai sočiai prisišveitę sudrimba prie staklių ir 
pučia į ūsą, - pajuokavo Berta ir tuoj pat pasigailėjo taip 
pasakiusi. 

— Ką? — ponas Raplė sustojo kaip įbestas ir piktai pa- 
žiūrėjo į ją. — Ką čia kalbi? 

Berta giliai atsikvėpė. Dabar jau teks aiškinti. 

— Pone Raplė, žmonės jūsų fabrike dirba iš peries. 

— Aišku, kad dirba iš peties. Juk už tai jiems ir moka. 
Tik aš nenoriu mokėti pinigų už tokį šlamštą, - rūstavo 
jis ir mostelėjo skiaute jai prie veido. 

Berta dvejojo, ar papasakoti jam, kokios baisios darbo 
sąlygos jo fabrike. Numanė, kad jam niekada nebuvo tekę 
kalbėti su žmogum, dirbančiu tokioj žemoj grandy, kaip 
jos. 

— Pone, darbo sąlygos jūsų fabrike yra siaubingos. 

— Šitaip yra visuose fabrikuose. Maniškiai ne išimtis. 
Ten nei geriau, nei blogiau. Aš padedu žmonėm užsidirbti 
duoną. 

— Galėtumėte bent kiek sutrumpinti darbo dieną ir 
padidinti maisto davinį. Be to, galėtumėte samdyti vyres- 
nius žmones, o ne tokius mažus vaikus. 

Pono Raplė ūsai sukrutėjo. Jis tyliai šypsojosi. 

— Mano mieloji panele Geraširde, matau, kad tu nė 
trupučio neišmanai apie fabriko veiklą. Jeigu paklausyčiau 

tavo pamokymų, tai veikiausiai užbaigčiau savo dienas 
elgetyne. 

— Kartu su savo samdiniais, - burbtelėjo sau Berta. Ponas 
atmetė galvą ir ėmė garsiai juoktis. Ber Berta nepasidavė. — 
Pone Raplė, aš mačiau, kaip žuvo mažas vaikas. Berniuko 
plaukus įtraukė jūsų staklės ir supjaustė į gabalus. 

— Deja, tokių dalykų irgi nutinka, — pasakė jis ir nuėjęs 
prie stalo įsipylė brendžio. 

— O neturėtų, - piktai metė jam Berta. Staiga ji susi- 
griebė per toli nuėjusi. Dabar jau tikrai ją atleis. Bet pono 
Raplė dėmesys vėl buvo nukreiptas į kaspinų pavyzdžių 
katalogą, ir kalba šiuo klausimu baigėsi. 


Vieną rytą, po ilgos bemiegės nakties bandant atsispirti 
ponios priekabiavimui, Berta vos gyva nulipo į virtuvę 
pusryčiauti. Jautėsi pervargusi, sudirgusi ir be nuotaikos. 
Nė kiek nebaugino mintis šokti į Seną ir nusiskandinti. 
Ponia DiuPua sėdėjo kitam ilgo stalo gale ir tvarkė išlaidų 
žurnalą. Virėja ponia Brobert prie viryklės kaitino pieną 
saldžiam padažui. 

Marietė nusišypsojo Bertai ir visų nuostabai padavė 
jai puodelį kavos. 

— Cukraus įdėti tris šaukštelius? — paklausė. Berta link- 
telėjo ir paėmė puodelį karštos garuojančios latės kavos. 
Vos priglaudus prie lūpų, užuodė keistą ir jai pažįstamą 
migdolų kvapą. Gurkštelėjo. Staiga vienu akimirksniu 
viską prisiminė: savo motiną, pražiotą ir pajuodusią jos 
burną, ilgą merdėjimą, migdolų kvapą. Aršenikas! Pasi- 
baisėjusi išspjovė kavą. 

— Kas čia, po galais? - suriko ponia Brobert. 

— Nuodai, - atsakė Berta tiesdama ranką į ąsotį su 
vandeniu. - Ji norėjo mane nunuodyti, - gaudydama orą 
suriko Berta ir bedė pirštu į tarnaitę. 

— Nesuprantu, ką ji čia paisto. Jai protelis pasimaišė, — 
nukaitusi kaip žarija atkirto Marietė. 

Prikišusi prie nosies puodelį, ponia Brobert pauostė ir 
loštelėjusi atgal užriko: 

— Ką čia padarei, tu, nedorėle? 

— Nieko. Aš nieko nedariau, - teisinosi Marietė. 

— Pakalbėsiu su ponia. Bet aš manau, kad būtų protin- 
giausia tau susikrauti daiktus ir tuoj pat išsinešdinti. 

Marietė nusitraukė prijuostę ir išlėkė iš virtuvės. Po 
valandos jos jau nebebuvo. 


Keista, bet ponia Raplė dėl šito incidento visai nesuko 
sau galvos. Jai tai net sukėlė juoką. 

— Pavydas — bjaurus dalykas, — tarė ji, tepdama kremu 
savo ilgą baltą kaklą. - Aš tą žinau ir kalbu iš patirties. 
Galiu priversti žmones elgtis neįtikėtinai keistai. Tikiuosi, 
tau nieko blogo neatsitiko, mieloji? — paklausė ji ir atsisu- 
kusi sugriebė Bertą už rankos. 

— Man viskas gerai, ponia, — atsakė Berta ir ištraukusi 
ranką paslėpė ją už nugaros. Ber iš tiesų ji jautėsi prastai. 
Žinia, šitai moteriai ji nė trupučio nerūpi. Juo labiau 
Marietė. O jos vyras? Prisiminė pono nenorą girdėti apie 
prastas fabriko darbininkų sąlygas. Šiuose namuose tvy- 
rojo tiek pat bjaurasties ir savanaudiškumo, kiek ir išorinio 
blizgesio. Gal šitaip gyvena visos turtingos šeimos? Berta 

šito nežinojo. Jai buvo aišku tik viena: ji neturinti daugiau 
kur eiti. 

— Dabar poniai DiuPua teks ieškoti, kas pakeis Ma- 
rietę. Dar vienas rūpestis, — kvėpindama sau už ausų, dū- 
savo ponia Raplė. 

Staiga Bertai toptelėjo puiki mintis. 

— Ponia, aš turiu draugę, su kuria dirbau fabrike Li- 
lyje, — tarė ji. - Mergina labai kruopšti, aš esu tikra, ji 
mielai persikeltų į Paryžių. 

— Arji patikima? 

— Darir kaip, ponia. 

Berta tvirtai tikėjo, kad gavusi gerą darbą Helena galės 
išsiversti ir nebevagiliaudama. Be to, jai labai norėjosi 
šiuose nykiuose namuose turėti sau tikrą draugą ir sąjun- 
gininką. Trumpą akimirksnį Berta susvyravo, kas galėtų 
nutikti Helenai Raplė namuose, bet paskui prisiminė, kad 
Helena - kaip niekas kitas pasaulyje —- mokės pakovoti už 
save. 

— Tada parašyk jai ir pranešk: jeigu nori, gali važiuoti 
čia dirbti. 


Štai kaip paprastai viskas išsisprendė. Berta nespėjo 
nė mirktelėti, kaip Helena jau stovėjo prie ponų Raplė 
namų durų su nutriušusiu krepšiu rankoje, savo raudonus 
plaukus susikišusi po juokingai griežta juoda skrybėlaite. 
Įdomu, iš ko ją nudžiovė, pagalvojo Berta, bet nepa- 
klausė, nes labai džiaugėsi pagaliau sulaukusi savo senosios 
draugės. Supažindino ją su ponia DiuPua, kuriai Helena 
nepadarė jokio teigiamo įspūdžio. 

— Ponia taip skubėjo surasti kitą žmogų, kad net nepa- 
sidomėjo tavo rekomendacijomis, - nepatenkinta burbte- 
lėjo ponia DiuPua. - Parodyk, prašau, jas man, - ir ištiesė 
ranką. 

— Ką parodyt? - nesuprato Helena. 

— Rekomendacijas. 

Helena nusijuokė. 

— Va mano rekomendacija, ar ne? - mostelėjo ranka 
į Bertą. 

— Aišku, - kiek sutrikusi tarė ponia DiuPua. - Ką gi, 
tuomet vesk šitą žmogų ir parodyk kambarį. 

Lipant į viršutinį aukštą Helena rijo akimis drožinėtus 
ąžuolo turėklus, krištolinį sietyną, puošnius portretus ant 
sienų. Antro aukšto aikštelėje ji stabtelėjo prie auksu in- 
krustuoto staliuko. Ant jo stovėjo tapytas miniatiūrinis 
ponios Raplė portretas, perlamutrinė vazelė, paauksuota 
vaistų dėžutė ir mažas alebastrinis amūras su strėle. Bertai 
nespėjus nė žioptelėti, Helena įsimetė jį suknelės ki- 
šenėn. 

— Liaukis, - sušnypštė Berta. — Padėk atgal į vietą. Tau 
davė stogą virš galvos, atskirą kambarį, gardžiausio maisto 
kiek širdis geidžia ir dar mokės padorų atlyginimą. Dau- 
giau tau vogti nebereikės. 

Helena taip pažvelgė į Bertą, tarsi ji būtų pasakiusi: 
„Tau daugiau nebereikės kvėpuoti.“ 

Padėjo ant staliuko amūrą ir pasiėmė paauksuotą dė- 
žutę. Primerkus vieną akį įdėmiai apžiūrėjo, lyg vertintų, 
kiek ji galėtų kainuoti. 


— Helena! 

— Aš tik žiūriu, ar nematai? — atsakė ji ir kreivai šypte- 
lėjo. - Juk nieko blogo. Kam turėti tiek daug prabangių 
daiktų, jei neketini leisti žmonėm jais gėrėtis? —- padėjo 
dėžutę atgal ant staliuko. 

Berta ėmė abejoti, ar gerai padarė pasikvietusi He- 
leną į Paryžių. Tai tas par, kas įleisti lapę į vištidę. Ber, 
nepaisydama visų nuogąstavimų, ji džiaugėsi turėdama 
šalia savęs draugę. Dabar nebesijaus tokia vieniša ir nieko 
nebebijos. 

— Helena, pažadėk man, kad elgsiesi padoriai. 

— Pažadu, - atsakė Helena ir persižegnojo. 


Dvidešimtas skyrius 


Ponas Vortas atneša žinią 


Vieną vėlų vakarą Berta su ponu Raplė rūšiavo audinių 
pavyzdžius pagal spalvą ir raštą, kai į lauko duris pasigirdo 
stiprus beldimas. 

— Kas čia tokį vėlyvą metrą galėtų būti? — nustebęs pa- 
klausė ponas Raplė. 

Visi jau miegojo. Berta nuskubėjo žemyn ir atidarė 
sunkias namo duris. Lauke stovėjo ponas Vortas. Jis visas 
tryško džiugiu jauduliu. Šlikė ant galvos buvo nusmukusi į 
šoną. Užuot atrodęs kaip visuomet elegantiškai, buvo visas 
susiglamžęs, tarsi miegojęs su drabužiais. 

— Aš atsinaujinu, — pareiškė jis savo įprastine darkyta 
prancūzų kalba. - Man reikia sudurti keletą žodžių su ponu 
Raplė. Ar jis jau atsikėlęs? 

— Mielas mano drauge, kas atsitiko? — paklausė ponas 
Raplė, skubiai leisdamasis laiptais ir plevėsuodamas cha- 
lato skvernais. 

— Aš turiu puikią valzndą, — ištarė jis ir plestelėjo ant 
pailgos sofutės. — Prašom man šlakelį brendžio. — Berta 
įpylė abiem po taurę. — Pagaliau pateikiau pasiūlymą Ga- 
gelinui. 

Meisono Gagelino audinių ir drabužių aksesuarų par- 
duotuvė buvo pirmoji Vorto darbovietė atvykus jam gy- 
venti į Paryžių. Čia jis susipažino su savo būsima žmona 
Mari Vernė, tuo metu dirbusia su kitom jaunom mer- 
ginom modeliu, demonstruojančiu Gagelino klientams 
skaras ir apsiaustus. 

— Aš maniau, kad jam mano pasiūlymas patiks, o jis, 
tas bjaurus ridikas, jį atmetė. 

— Oi, apgailestauju, — tarė ponas Raplė. 

— Nesielvartaukite, nereikia. Jis tikras idiotas. Ateitis 
priklauso gataviems drabužiams. Abu tai gerai žinome, bet 
Gagelinas to nemato. Jis aklas ir užsispyręs kaip aviena. 
Jam galvoj tik viena - kuo daugiau parduoti audinių ir 
aksesuarų. Aš jam tuščiai švaisčiau savo talentą. Juk jau 
nebe gana, kad aš siuvu gražias sukneles, kurias demons- 
truoja mano mieliausioji Mari ir kurių vis prašo ir prašo 
mano nuolatiniai klientai. Ne, jis neįžvelgia priežasties, 
dėl ko turėtume keistis. Jam mano genijus visai nerūpi. 
Įsivaizduoja ir toliau galįs vogti mano idėjas, mano sielą. 
Ar galit patikėti? Jis man atsakė. Man, jo kvailo skudurų 
verslo kūnui ir sielai. Na, aš galbūt džiaugiuosi, kad jis 
spyrė man koja į užpakalį. Šį vakarą aš nusprendžiau su- 
sirinkti daiktus ir atidaryti nuosavą parduotuvę, — ponas 
Vortas griuvo aukštielninkas, nes buvo pavargęs nuo tokios 
ilgos savo šnekos. 

— Mielas Čarlzai, - prabilo ponas Raplė. Jis priėjo prie 
draugo, atsisėdo šalia ir paėmęs jo ranką suspaudė tarp 
delnų. — Ar įstengsite tą padaryti? 

— Aišku, kad ne. Aš neturtingas kaip bažnyčios žiurkė. 
Ber ašjau seniai kurpiau šitą planą. Jau turiu numatęs ir sau 
partnerį. Mano geras ir labai turtingas draugas ponas Otas 
Bobergas turi pinigų tiek, kad nė nesuskaičiuosi. Jis jau 
seniai manęs prašo leisti jam investuoti į mano versliuką. 
Ojūs, pone Raplė, suteiksite man išskirtinę teisę naudoti 
jūsų pačius nuostabiausius audinius. O Gageliną paliksime 
pliką, tik su bjauriais jo paties skarmalais. Užtat mes gy- 
vensime ilgai ir laimingai, - Vortas pasilenkė ir pabučiavo 
draugui į abu skruostus. 

Berta matė, kaip ponas Raplė žvelgė į savo bičiulį su- 
sižavėjimo kupinomis akimis. Staiga jai pasidingojo, kad 
jis tik jam vienam suprantamu būdu buvo įsimylėjęs poną 
Vortą. 

— Dar brendžio? — paklausė ji. 

Abu vyrai linktelėjo galvomis ir atkišo jai taures. 

— Tik pagalvokite, - kalbėjo ponas Vortas. - Man 
nieko nereiks daryti, tik modeliuoti ir siūti sukneles. 
Moterys iš visos Prancūzijos, iš visos Europos, net iš viso 
pasaulio važiuos pas mane. Jos bursis prie mano ateljė 
vien dėl garbės įsigyti mano kūrinį. Aš būsiu garsus. Ma- 
nimi žavėsis. Moterys girsis viena kitai turinčios originalų 
Vorto drabužį. 

— Mielas mano drauge, jūs iš tiesų esate tikras me- 
nininkas. Tačiau leiskite man jums priminti, kad nors ir 
koks talentingas būtumėte, be mano audinių jūs vis tiek 

liksite niekas. Kaip žinia, madas diktuoja audiniai, o ne 
atvirkščiai. Nuo seno taip buvo ir bus. 

— Mielas Raplė, visa, kas buvo iki šiolei, kaip jūs sakote, 
dabar jau bus kitaip. Atsibuskite, mano miela wogele. Aš 
galiu per trumpą laiką sukurti kelis šimtus suknelių mo- 
delių ir pasiūti juos savo dirbtuvėse. Tad mano suknelės 
ir auganti jų paklausa neabejotinai lems, kokius audinius, 
atsižvelgdamas į paklausą, jūs turėsite gaminti. 

— Mielas Čarlzai, mada keičiasi, tačiau audiniai lieka 
tie patys. Suknelė gali suplyšti, tapti nebemadinga, bet 
audinys — jo raštų ir spalvų grožis — išlieka amžiams. 

Berta jau manė, kad abu vyrai „mielins“ vienas kitą 
iki pat aušros, kol galą gaus. Bet galų pagalėj, regis, abu 
priėjo liepto galą. 

Vyrai sužiuro vienas į kitą, o Vortas tarė: 

— Ko mes čia ginčijamės, pone Raplė? Senas klausimas: 
kas atsirado pirmiau - višta ar 2/yvuogė? Mada diktuoja 
audinius ar audiniai diktuoja madą? Koks skirtumas? Mes 
abu esam genijai ir gyvenam pačiam visatos centre. Ir dėl 
to mes esam... 

— ... patys galingiausi pasaulio vyrai! - užbaigė abu 
vienu balsu. Sudaužė taurėmis ir išgėrė brendį kaip van- 
denį. Bertai jau visai ėmė merktis akys. Buvo antra valanda 
nakties ir ji vos bepastovėjo ant kojų. 

— Ar dar ko nors ponai pageidaus, nes aš jau norėčiau 
eiti? — paklausė Berta. 

— Palauk, - sukomandavo ponas Vortas. - Dabar isterinis 
momentas. Mes kuriame mados ateitį. Mūsų genialioms 


mintims reikalingas liudininkas. Prašom viską užrašyri. 

Taigi Berta paėmė popieriaus lapą, parkerį ir pradėjo 
konspektuoti jų apgirtusias mintis. Kelias valandas jiedu 
plepėjo, gėrė ir ginčijosi. Berta svajojo apie savo lovą. Jai juk 
reikės keltis su aušra ir pasiruošti ponios šiokiadieniui. 

— Gal kada nors panelė Berta irgi ateis pas mane 
dirbti. Galės kartu su mano mieląja Mari demonstruoti 
sukneles. — Berta nejaukiai pasimuistė kėdėje. Apėmė ma- 
lonus jaudulys. Ar ji galėtų dirbti modeliu? Tik pagalvo- 
kite — apsivilkti suknelę iš gražiausių audinių, kuriuos ji 
taip mylėjo. O paskui galbūt ir ji pati galėtų pradėti kurti 
naujus modelius... Berta net nusipurtė sutrramdydama save 
nuo tokių minčių. Regis, kaskart pagalvojus apie gražią 
ateitį, nutinka kažkas negero ir sudaužo visas viltis. 

— Ji niekur iš čia neis. Man ji reikalinga čia, - nukirto 
ponas Raplė, tarsi būtų perskaitęs Bertos mintis. 

— Argi nenuostabu, kai tavęs nepasidalija du talentingi 
ir veikiai visam pasauly išgarsėsiantys ponai? — tarė ponas 
Vortas. 

Lygiai taip pat nuostabu būtų griūti dabar į lovą ir 
pamiegoti, pagalvojo Berta. 


Dvidešimt pirmas skyrius 


Ponios staigmena 


Bėgant savaitėms ponas Raplė ir ponas Vortas vis labiau 
pradėjo pasikliauti Bertos nuomone. O tuo pačiu - ir 
gana nemenkai Bertos paguodai - ponia Raplė palengva 
nustojo domėtis ja kaip lovos partnere. O Helena, kad 
ir kaip būtų keista, nuostabiai šauniai ėjo savo naująsias 
pareigas. Tačiau žinodama ilgapirštišką savo draugės pri- 
gimtį Berta žinojo, jog prabanga tviskančiuose ir brangių 
daiktų prigrūstuose namuose nevalia nė sekundei apleisti 
budrumo. Vis dėlto ją vis dažniau užliedavo nepažįstamas 
pasitenkinimo jausmas. 

Vieną rytą ponia grįžo namo gan vėlai, išraudusiu nuo 
susijaudinimo veidu, nešina nedideliu, gal penkiolikos ir 
aštuoniolikos colių paketu. Jis buvo suvyniotas į rudą po- 
pierių ir perrištas ašutine virvele. Net nenusivilkusi ap- 
siausto, liepė Bertai eiti kartu į jos kambarį. Uždariusi 
duris, ponia atsisuko į Bertą ir tarė: 

— Užsimerk. Turiu tau nuostabią staigmeną, — Berta 
padarė kaip liepiama. Pasigirdo plėšomo popieriaus garsas, 
o paskui: — Dabar jau gali atsimerkti. 

Berta aiktelėjo. Ponia Raplė laikė atsukusi į ją puikų, 
sodriai rudų ir žalių spalvų paveikslą. Jo gilumoje buvo 
matyti būrelis baltų žąsų, vorele traukiančių pro medžius 
negilaus upelio link. O pagrindiniam plane lengvai atpa- 
žįstamas Bertos siluetas — visiškai nuogos, tik su mėlyna 
skarele ant galvos. Ji sėdi vieną koją sulenkusi, kitą ištiesusi 
priešais save, pėdą įmerkusi į lėtai tyvuliuojančią upelio 
srovę. Saulė kaitina jai pečius ir nugarą, glosto jaunatvišką 
krūtinę. Berta visa išraudo. Kaip ir kur ponia aptiko pa- 
veikslą, užtrauksiantį jai visuotiną gėdą? 

— Iš kur jūs jį gavot? — tyliai paklausė vos rinkdama 
žodžius. 

— Pono Žano Fransua Milė studijoje, kurgi daugiau? — 
ponia patenkinta nusijuokė. — Gali įsivaizduoti, kaip nu- 
stebau, kai, apžiūrinėdama jo darbus, staiga pamačiau ir 
pažinau savąją panelę Bovari, nuogą kaip kūdikėlis. Aš, sa- 
vaime suprantama, paprašiau man jį parduoti. Vargšeliui ne- 
buvo kas daryti. Neabejoju, kad tai vienas iš pačių geriausių 
jo darbų, ir ne tik todėl, kad jame vaizduojamas žmogus man 
gerai žinomas. Visi jo darbai taip negailestingai kaimiški ir 
valstietiški. Kodėl nepasigyrei pozavusi garsiajam Milė? 

— Nemanau, kad tai labai reikšminga, - sugriežė dan- 
timis Berta. 

— Užtat ponas Milė itin gerai įvertino tavo darbą. Šitas 
paveikslas atsiėjo man išties nemenką sumelę. Tau pasisekė, 
ar ne? Garsus dailininkas įamžino tave savo kūrinyje. 

Ponia nuėjo prie sienos ir pridėjo paveikslą. 

— Kaip manai, kur galėtume jį pakabinti? 

Bertą apėmė panika. Negalima. Kaip ji drįsta. 

— Ne, nereikia, ponia. Labai prašau, nekabinkite jo. 

— Čia juk menas, mieloji. Meno kūrinį privalu kabinti 
ant sienos ir juo grožėtis. Klausyk, gal man jį pakabinti 
galerijoje apačioje arba ant sienos priešais laiptus, kur kabo 
visi Raplė protėviai? Giminaičiams būtų šiek tiek links- 
miau, tiesa? 

Ponia Raplė ištiesė rankoje paveikslą ir prisimerkusi 
įdėmiai žiūrėjo į jį. 

— Ne, tau iš tiesų nedera kaboti drauge su tais bjauriais 
senųjų Raplė palikuoniais. Gal geriau pasikabinsiu jį čia, 
virš kosmetinio staliuko, ir abi galėsime juo grožėtis. Tik 
man nelabai patinka rėmas, bet jį galima pakeisti, — pa- 
statė paveikslą ant grindų šalia staliuko. — Beje, pasigyriau 
ponui Milė, kad tu dirbi pas mane. Jis labai nudžiugo iš- 
girdęs, kad atvykai į Paryžių. Pakviečiau jį vakarienės kitą 
savaitę. Judviem bus smagu ir vėl susitikti. Ar turi vakarui 
tinkančią suknelę? 

Berta norėjo ją pasmaugti. 

— Ponia, aš jūsų kambarinė! Kaip aš galiu dalyvauti 
jūsų vakarienėje? 

— Darir kaip gali. Jeigu pasakysiu, kad esi kviečiama, 
tai ir dalyvausi. Be to, nenorėtume nuvilti pono Milė. Va- 
karienė bus nedidelė, tik su artimiausiais draugais. Mes 
trys ir meno mylėtojai. 

Negi ji nori pažeminti mane visų tų žmonių akyse? Negi 
Ji iš tiesų tokia žiauri. 


— Bet, ponia, aš nepriklausau... 

— Tu manai, kad aš priklausau? - ponia Raplė garsiai ir 
šiurkščiai nusijuokė. — Tu net nežinai, iš kokios šeimos aš 
kilusi, tiesa? Aš gimiau Lilio priemiestyje. Mano tėvas tu- 
rėjo pieninių karvių ūkį, bet jos visos nugaišo dėl ligos. Aš 
nuėjau dirbti į fabriką, kaip ir tu. Ir, lygiai kaip ir tu, įkritau 
į akį ponui Raplė, kuris tuo metu buvo vedęs ankstesniąją 
ponią Raplė. Kai ji numirė, atsivežė mane į Paryžių, gra- 
žiai aprengė, išmokslino, užtaisė man du vaikus ir paliko 
likimo valiai. O klausimas, iš kokios šeimos aš kilusi, liko 
nepaliestas. 

— Aš tikrai nieko nežinojau, ponia, - prisipažino Berta. 
Ją tai pribloškė. Berta stebėjosi, kaip šita moteris geba iš- 
mušti ją iš pusiausvyros. 

— Iš kur tau žinoti, — tarė ji glostydama aukštyn su- 
keltus plaukus. 

— Bet, ponia, aš negaliu... —- Berta bejėgiškai gnaibė 
pirštais prijuostės klostes. 

— Nedrįsk sugadinti man vakaro, - žybtelėjusi akimis 
griežtai nukirto ją ponia Raplė. O paskui, lyg audros de- 
besiui nuslinkus, maloniai nusišypsojo ir tarė: — Kai ateis 
laikas, surasim ir tau ką nors gražaus apsirengti. 


Dvidešimt antras skyrius 


Smagus vakarėlis 


Išgirdęs apie paveikslą, ponas Raplė atėjo pasižiūrėti. Ilgai 
juo grožėjosi ir galiausiai sušuko: 

— Neįtikėtina. Paties dailininko Milė darbas. 

Paskui atsisuko į Bertą, jos veidas buvo skaisčiai rau- 
donas. 

— O tu vis dėlto garsi, mano miela. Be abejonės, šią 
progą reikia atšvęsti. Panelė Bovari bus mūsų garbės 
viešnia. Kaip neįtikėtinai nuostabu. Aš pakviesiu ir poną 
Vortą. Abu menininkai turės apie ką pasišnekėti. Bus tikrai 
smagus vakarėlis. 

Berta per visą savo gyvenimą dar nieko taip nebijojo, 
kaip pono Raplė vakarėlio. Ji nė neįsivaizdavo, kas vyksta 
per kviestinę vakarienę. Kokiu peiliu ir šakute pradėti val- 
gyti? Sykį jai teko pagelbėti poniai DiuPua dengti stalą 
vakarienei ir ji negalėjo atsistebėti, kiek daug įrankių ir 
taurių buvo skiriama vienam žmogui. Ar reikia iš tiesų 

valgyti, ar tik apsimesti? Negana to, kad Berta nieko ne- 
išmanė apie tinkamą etiketą, ji dar bus pristatoma kaip 
vakaro naujiena, linksmybių objektas. Su kiekviena diena 
vakarėliui vis labiau artėjant, Bertai nuo jaudinimosi net 
skrandis ėmė trauktis. Ji nuoširdžiai vylėsi ir meldė Dievą, 
kad tas paveikslas liktų ponios kambaryje. 

— Man labai bloga, ponia, - pasiskundė Berta likus 
valandai iki vakarienės pradžios. 

— Man visai nerūpi, kaip tu jautiesi, - negailestingai 
šypsodamasi atkirto ponia Raplė. — Atrodai nuostabiai, o 
tai man svarbiausia. 

Ji buvo aprengusi Bertą viena iš daugybės savo dailių 
suknelių, pasiūta iš lengvo melsvo šilko. Sijono raštas - iš 
pilnavidurių rožių žiedų su lapais ir šakelėmis, o ilgos 
siauros rankovės papuoštos nėriniais. Ponia sušukavo 
Bertai plaukus į paprastą kuodelį ant pakaušio ir paskolino 
kuklius safyro auskarus. 

Ponia Raplė žvilgrelėjo į auksinį laikroduką su grandi- 
nėle, kabantį ant kaklo. 

— O varge, kaip bėga laikas. Dabar reikia man apsi- 
rengti ir susiruošti. Juk negalime leisti, kad kambarinė 


atrodytų gražiau už savo šeimininkę, tiesa? 


Svečiai pradėjo rinktis lygiai aštuntą. Jie iš karto buvo 
nuvesti į valgomąjį, o dvivėrės durys į kambarį užda- 
rytos. 

— Stovėk čia ir lauk, kol pakviesiu, - sušnibždėjo 
Bertai ponia Raplė koridoriuje. - Visiems bus maloni 
staigmena. 

— Ak, ponia, nereikia. Aš nenoriu niekam būti jokia 
staigmena. 

Nekreipdama dėmesio į merginos prašymus, ponia 
pirštu užčiaupė jai burną ir iškilmingai įžengė į valgo- 
mąjį. 

Helena padėjo aptarnauti svečius. Išvydus Bertą, pa- 
sipuošusią gražiausia ponios Raplė suknia, jai akys iššoko 
ant kaktos. 

— Dievulėliau tu mano! - suriko Helena. - Kas čia da- 
rosi? Jeigu nori ją pavogti, tai nesisukiok visiems prieš akis, 
dėl Dievo meilės. Įkiš tave į cypę, kvaile tu. 

— Šitą suknią ponia Raplė man paskolino tik šiam va- 
karui, — atsakė Berta, nervingai čiupinėdama auskarus ir 
laukdama kvietimo įeiti. 

— Ką? Kodėl? 

— Aš būsiu šio vakarėlio staigmena jos svečiams, — liūd- 
nai atsiduso Berta. 

— Ot kaip gerai! Galėsi nušvilpt sidabrinių stalo 
įrankių! — suplojo rankomis Helena. — Aš padėjau poniai 
DiuPua padengri stalą. Ten tiek įrankių, kad keli sidabri- 
niai šaukštai ten ar šen, niekas nė nepastebės. Ar suknelė 
su kišenėm? — patampė suknelės sijoną. 

— Helena! Tu gal visai išprotėjai. Aš nieko nesirengiu 
vogti. 

Tačiau Helena jos negirdėjo. 

— Kiekvienam svečiui padėta po nedidelę druskinę ir 
pipirinę. Oi, pala, turiu geresnį pasiūlymą — sidabriniai 
servetėlių laikikliai! Jų tai tikrai niekas nepatriks. 

Netikėtai koridoriuje išdygo ponia DiuPua. Ant juodos 
suknelės ji buvo užsijuosusi standžią baltą padavėjos pri- 
juostę. 

— Helena, marš į virtuvę! Laikas krauti maistą į lėkštes. 

Ponia DiuPua net prisimerkusi nužvelgė Bertą, pasi- 
puošusią elegantiška suknele, ir nepatenkinta ištarė: 

— Iš ponios kalbos supratau, kad būsi sodinama su vi- 
sais prie stalo. Žiūrėk, gražiai elkis — jeigu bent kiek apie 
tai išmanai. 

Tačiau tą akimirką atsilapojo valgomojo durys ir ponia 
Raplė linksmu balsu garsiai visiems pranešė: 

— O dabar prieš jus garbės viešnia — mūsų nuostabioji, 
tikroji Žąsiaganė. 

Ponia Raplė įvedė už rankos nenoriai nusiteikusią 
Bertą. Ponas Milė atsistojo. 

— Neįtikėtina! Išties. Mano žavioji žąsiaganė. Kokia 
pasipuošusi! — džiaugsmingai šūkčiojo jis, skėsčiodamas 
savo didžiuliais delnais. Dailininko ūsai ir barzda buvo 
dar labiau gauruoti ir susivėlę nei anksčiau. Šalia jo sėdinti 
žmona spoksojo į Bertą pro pensnė, lyg negalėdama pri- 
siminti, kur ją buvo mačiusi. 

Kitoje ilgo stalo pusėje sėdėjo ponas Vortas su savo 
elegantiškąja ilgakakle žmonele Mari. Maloniai nustebinti 
staigmenos abu plačiai šypsojosi. Ponas Milė pribėgo prie 
Bertos, suėmė ją už rankų ir net keturis kartus pakštelėjo 
į abu skruostus. 

— Mano žavioji panele Bovari, kaip tu išaugai ir iš- 
gražėjai. Kiek pamenu, anksčiau nebuvai tokia žavi. Ar 
pameni panelę Bovari? — kreipėsi jis į savo žmoną. 

— Iš pradžių taip pasipuošusios tikrai nepažinau, — at- 
sakė žmona ir pasidėjo ant stalo pensnė. Visi ėmė juoktis, 
o Berta dar labiau nuraudo. Jautė, kaip po sunkia suknia 
prakaitas pila visą kūną. Maldaujančiu žvilgsniu paleisti 
ji pažvelgė pirma į ponią Raplė, paskui į šeimininką, bet 
atsako nesulaukė. 

Ponas Raplė pakilo nuo stalo ir atitraukė Bertai kėdę. 
Tačiau Berta neskubėjo sėstis ir toliau stovėjo ir laukė, gal 
kas pasikeis. | 

— Sėsk, — tarsi šuniui paliepė ponia Raplė. 

— Tikrai, sėskis, panele. Sėk, — paragino ponas Vortas. — 
Juk ne taip dažnai tenka vakarieniauti su modeliu iš garsaus 
paveikslo. — Ir tik dabar Berta pamatė paveikslą, pakabintą 
virš raudonmedžio butfeto. Jautėsi dvigubai labiau visiems 
ant akių. Jos nuogą kūną dabar galėjo apžiūrinėti kas ne- 
tingi: jaunas, besiformuojančias krūtis, pradedančius želti 
gakriplaukius. O skaudžiausia buvo tai, kad reikėjo vilkėti 
svetimą suknelę, sėdėti kambaryje, kur jai nepritinka būti, 
ir su žmonėmis gerokai aukštesnio socialinio sluoksnio. 
Bertai norėjosi numirti, prasmegti skradžiai žemę. Gal 
man nualpti ar apsimesti ištikus priepuolį. Jeigu pamėgintų 
užversti akis, leisti iš burnos putas ir purtyti galūnes, gal 
tai padėtų atitraukti svečių dėmesį nuo jos gėdos ir sutri- 
kimo. Bet paskui sumojo, kad priepuolis prišauks tik dar 
daugiau gėdos ir sutrikimo. Taigi ji atsisėdo už stalo ir ėmė 
skaičiuoti minutes vildamasi, kad vakaras ilgai neužsitęs ir 
ji vėl galės saugiai grįžti į savo kambarį. 

— Kaip tu išgražėjai per tą laiką, kai buvo pradėtas tapyti 


šitas paveikslas, — stovėdamas prie savo kūrinio tarė ponas 

Milė. Patvirtindamas savo žodžius, jis perbraukė pirštais 
per Bertos krūtinę paveiksle. Visi garsiai nusijuokė. 

Berta krūptelėjo, tarsi jis būtų palietęs jos kūną. 

— Taip, turiu pasakyti, kad šitas išgražėjimas vertas 
kito kūrinio, —- pritarė jam ponia Raplė, nemaloniai šyp- 
sodamasi Bertai. Ši nunarino galvą ir sugniaužė po stalu 
kumščius. 

— Ponia Raplė sako tiesą. Tau reikia vėl atvažiuoti pas 
mane ir papozuoti, - tarė Milė. - Jakobo gatvėje turiu 
studiją. 

— Betgi kaip jūs ją tapysite, mano mielas, neturėdamas 
žąsų? — žybtelėjusi akimis, paklausė ponia Raplė. Ir vėl visi 
pratrūko juoktis. 

— Mano žmona irgi kažkada dirbo modeliu, - pasigyrė 
ponas Vortas. — Taip mes ir susipažinom. 

— Bet aš nepozavau su žąsimis, o juolab be drabužių, — 
įsiterpė į pokalbį ponia Vort. Nesiliaudami tyčiotis iš 
Bertos, svečiai juokėsi net susiriesdami. Bertai nepatiko 
būti pajuokos objektu, ir dar pono Vorto panosėje. Ji ti- 
kėjosi kada nors sužavėti jį savo noru gilinti žinias pasaulio 
mados srityje ir netgi imtis kurti naujas gražias sukneles. 
O dabar iš jos šaipėsi net jo elegantiškoji žmonelė. 

Bertai atrodė, kad vakarieniaujant rusišku stiliumi nau- 
dojama kuo daugiau įvairiausių indų ir taurių. Pradžioje 
kiekvienam svečiui buvo padėtos šešios skirtingų dydžių 
lėkštės ir pastatytos šešios taurės gėrimams, tačiau Berta ne- 
žinojo, kada ką naudoti. Paskui ji pamatė, kad be Helenos 
talkininkauti virtuvėje ponia DiuPua buvo pasamdžiusi 
dar keletą žmonių. Buvo aišku, kad tokios įspūdingos va- 

karienės šioje šeimoje — ne naujiena. Naujieji padavėjai 
sukosi po valgomąjį kaip geriausiai ištreniruota šokėjų 
trupė, nesuklystanti nė vieno žingsnelio ir pro kurių akis 
nepraslysta nepastebėta nė viena tuščia lėkštė. Patiekalai 
buvo nešami ir paduodami visada tik iš kairės, o nuimami 
nuo stalo - tik iš dešinės. O gėrimai pilstomi ir nunešami 
tik iš dešinės. 

Atrodė, lyg sėdėtum ant scenos ir stebėtum baleto 
spektaklį, kur visa šokėjų trupė laukia, kada ji pakils iš 
vietos ir atliks gracingąjį jete šuoliuką. Tačiau ji stovi scenoj, 
nemokėdama nė vieno baleto žingsnelio. 

Pirmiausia buvo patiekta sriuba su cheresu, išpilstytu 
į dideles krištolo taures. Sriubai skirtos lėkštės ir šaukštai 
bei chereso taurės buvo tuoj pat išneštos ir patiektas žu- 
vies patiekalas — lengvai virta lašiša — ant žuviai skirtos 
lėkštės su žuviai valgyti skirta šakute ir peiliu bei baltuoju 
vynu užsigerti. Pirmasis pagrindinis patiekalas iš vėžlienos 
buvo patiektas dideliame puode su kiekvienam svečiui 
skirtu dubenėliu su dangteliu, lėkštele sviestui ir speci- 
alia šakute vėžlienai. Antrasis pagrindinis patiekalas buvo 
sūrio apkepas su kiaušiniu ir duonos guriniais, patiektas 
specialioje lėkštėje su apkepui skirta šakute. Staiga Berta 
prisiminė skurdų valgį Raplė medvilnės fabrike. Tada vie- 
nintelis įrankis buvo jos pačios pirštai, o lėkštė — alavinis 
kacilėlis. 

Kad ir koks prabangus buvo valgis, Berta taip jaudi- 
nosi, jog negalėjo nė kąsnio nuryti, o juo labiau išmintingai 
pakalbėti. Ją svaigino nesiliaujantis lėkščių nešiojimas, 
vyno pilstymas ir įrankių keitimas. Vis dėlto viskas ėjosi 

sklandžiai tol, kol ji netyčia nepastebėjo Helenos kyštelint 
prijuostės kišenėn sidabrinį samtelį. Berta staigiai lošte- 
lėjo kėdėje ir netyčia numetė nuo stalo taurę raudonojo 
vyno. 

— Oi, prašau man atleisti! — išsigandusi žiūrėjo, kaip 
vynas sunkiasi į persišką kilimą. 

— Neatsiprašinėk, — aiškiai suirzusi subarė ją ponia 
Raplė. - Pasistenk, kad daugiau taip nenutiktų. 

Išeidama Helena stabtelėjo prie suveriamų durų, tarsi 
norėdama padėkoti už puikią progą nukreipti svečių dė- 
mesį. O tuo metu į valgomąjį žengė ponia DiuPua, nešina 
didžiuliu dubeniu su trintų morkų ir žirnių tyre. Atsive- 
riančios durys taip trenkė Helenai į smilkinį, kad ši net 
aiktelėjo. Laimė, kad ponia DiuPua neišmetė iš rankų 
dubenio. Ji piktai perliejo Heleną žvilgsniu, kuri išlėkė iš 
valgomojo susiėmusi prakirstą galvą. 

— Papasakokite mums apie savo naujausią paveikslą, — 
atsisukdamas į Milė, paprašė ponas Raplė. Norėdama pa- 
rodyti, kad ir jai įdomu, Berta pasisuko į Milė, pasirem- 
dama alkūne smakrą, o alkūne atsiremdama į stalą. Deja, 
alkūnė pataikė tiesiai į lėkštę su žirnių ir morkų tyre. Ji 
greitai patraukė ranką, bet ponia Raplė vis tiek spėjo tą 
pamatyti ir pervėrė ją geliančiu žvilgsniu. Berta paslėpė 
suteptą rankovę sterblėje. Paskui pasilenkusi su siaubu 
pamatė, kad ištepta rankovė paliko dėmę ant gražiosios 
ponios suknelės sijono. Berta beviltiškai bandė išvalyti 
dėmę servetėle. 

— Palik ją ramybėj, Berta, - sušnypštė ponia Raplė. 

Berta paėmė taurę ir godžiai nurijo kelis gurkšnius 
vyno. 

Paskui atnešė šerbeto su specialiai šerbetui skirtu šaukš- 
teliu, o po jo vėl sekė žvėrienos patiekalai su naujomis 
lėkštėmis, kitais įrankiais ir kitokiu vynu. 

Berta suprato — deja, su gerokai, kaip visada, pavėluotu 
įžvalgumu, - kad ponia Raplė buvo suteikusi jai nepakar- 
tojamą progą gyvenime: sėdėti už vakarienės stalo priešais 
poną Vortą, būti jo stebimai ir vertinamai daugiau nei 
tik kaip paprasta kambarinė, gal net tokią, kurią su laiku 
galima būtų nusamdyri pas jį. Ber kol kas Bertai visa tai 
nesisekė. Nuleido galvą. Helena klūpojo priešais ją ir me- 
džiagine servetėle sausino ant kilimo išlietą raudonvynį. 

— Nenusimink, tau neblogai sekas, — šnipštelėjo He- 
lena, įsimesdama prijuostės kišenėn miniatiūrinę druskinę 
ir pipirinę. 

Artnešė šparagų patiekalą. Paskui sūrio. Išdėliojo kitas 
lėkštes, pastatė naujas stiklines vynui. Vėliau nurinko ne- 
švarias lėkštes, nuvalė trupinius ir paruošė stalą saldžiajam 
patiekalui — šokoladiniams putėsiams ir ledams. Gal jau 
nebetoli pabaiga? Ne, turbūt dar ne. Dar liko vaisiai ir 
jiems skirtos lėkštės su įrankiais bei naujos vyno taurės. 
O paskui — dubenėlis pirštams nusiplauti ir kava. Berta 
jau dabar įsivaizdavo, kiek darbo po šio vakaro turės indų 
plovėja Dženina. 

Berta norėjo atsidusti, įkvėpti oro, bet ponios Raplė 
paskolintas korsetas smarkiai spaudė šonus. Šią minutę 
kalbos apie Bertos pasirodymą svečiams jau buvo nuri- 
musios, ir ji dėkojo Dievui, kad dabar jie šnekučiavosi 

tarpusavy, O ji tyliai sėdėjo ir ragavo vynus, kurie buvo 
patiekiami su maistu. 

Ponia Raplė tryško žavesiu, kuriuo apdalijo visus sve- 
čius. Kai ji nusisuko pasikalbėti su ponu Milė, Berta len- 
gviau atsipūtė ir paragavo vyno. 

— Mielas pone, man didžiulė garbė sėdėti su jumis už 
vieno stalo. Aš jau seniai žaviuosi jūsų kūriniais. 

— Patikėkite manim, ponia, man irgi didelė garbė būti 
šalia jūsų, — atsakė jai dailininkas, kukliai nulendamas 
galvą. 

— Savo gimtadieniui ketinu surengti didelį pobūvį, 
todėl ta proga norėčiau paprašyti jūsų nutapyti freską 
pobūviam skirtoje mano namų salėje. Neverta nė sakyti, 
sumokėsiu tiek, kiek užsiprašysite. 

— Apgailestauju, mieloji ponia Raplė, freskų aš ne- 
tapau. Jos per daug atima laiko ir energijos, kurių man 
labiau reikia paveikslams. 

— Jau nekalbant apie tavo skausmų varstomą nugarą, — 
pridūrė jo žmona. 

— Teisybė. Kaip taikliai teikėsi pastebėti mano žmona, 
freskinė tapyba — jaunų dailininkų darbas, — Milė meiliai 
nusišypsojo žmonai. Atrodė, jam malonus bet koks ponios 
Raplė dėmesys, netgi ir neigiamo atspalvio. 

— Najau, pone Milė, jūs dar nesenas, - įsiterpė Berta. 
Ji nė nepajuto, kaip žodžiai nusprūdo nuo liežuvio. Visi 
ėmė juoktis iš pastabos, o ji pakėlusi taurę gurkštelėjo vyno. 
Gal šis vakaras ir nebus visiškai nevykęs. 

— Kaip gaila, - nusiminė ponia Raplė. - O aš taip no- 
rėjau, kad jūs nutapytumėte man ant lubų freską iš graikų 

mitologijos. Panašią mačiau ponios Šanteli namuose Arbrė 
gatvėje. 

— Scenos iš graikų mitologijos — tikrai ne mano sritis, — 
prunkštelėjo Milė. - Tačiau galiu jums rekomenduoti 
jauną gabų mokinį. Be to, labai talentingą. Neabejoju, 
kad jis nutapys jums nuostabią freską. 

— Nujaučiu, kad teks priimti kompromisą, - atsiduso 
ponia Raplė. 

— Rytoj jums jį atsiųsiu. Jo pavardė Armanas de 
Puvjė. 

— Kaip manote, ar jis spės nutapyti freską per du mė- 
nesius iki mano jubiliejaus? 

— Negana, kad jis labai talentingas, bet dar ir darbuojasi 
itin sparčiai, — patikino ją ponas Milė. 

— Mano brangioji žmona skubaus darbo nemėgsta, — 
pastebėjo ponas Raplė. Ponia nepiktai dėbtelėjo į jį ir 
nusijuokė savo žaviu juoku, vėduodamasi juoda stručio 
plunksnų vėduokle. Bertą sužavėjo jos kerinti laikysena ir 
mokėjimas bendrauti. 

— Pone Milė, ar galėčiau užduoti jums klausimą apie 
tai, kas kelia man kai kurių minčių apie nuostabų meni- 
ninko darbą, — tarė ponas Vortas, įsimesdamas burnon 
šokoladinį triufelį. 

— Kodėl gi ne. Užduokite, - ponas Milė pasiglostė šil- 
kinio brokato liemenės priekį, tarsi norėdamas pasitikrinti, 
ar poja dar tebepūpso prikimštas pilvas. 

— Kodėl jūs rengiate savo paveikslų personažus tokiais 
apgailėtinais skarmalais? Nei spalvos, nei stiliaus, nei 
grožio. 

— Užtat pono Milė paveikslai atspindi kaimo gamto- 
vaizdžio grožį, — paaiškino Berta. Ji jau buvo išgėrusi tris 
taures vyno ir įsitraukusi į pokalbį užsimiršo esanti viso 
labo tik debiutantė. Ir vėl susilaukė iš ponios Raplė pikto 
įspėjamo žvilgsnio. 

— Ačiū, mieloji, - padėkojo ponas Milė. Atsisukęs į 
Vortą tarė jam: — Aš tapau valstiečius, pone. Jie yra patys 
skurdžiausi ir neturtingiausi. Jie vos suduria galą su galu, 
tad ką užmesti ant nugaros jiems visai nerūpi. 

— Tačiau jūs taip nuostabiai tapote gamtą ir žmones. 
Kodėl jų drabužiai negali būti nors kiek padoresni? — ne- 
atlyžo ponas Vortas. - Dėl Dievo meilės, kas čia blogo, jei 
vienur pripiešit kaspinėlį, kitur nėrinuką ar įliesit guvesnės 
spalvos? Argi ne meno ir menininko reikalas kurti grožį 
ten, kur tik įmanoma? Jūs puikiausiai sugebate atvaizduoti 
skurdą. Tačiau aš nemanau, kad norėčiau pasikabinti ant 
sienos paveikslą, vaizduojantį skurdą. Labai jau nesko- 
ninga. 

Milė gurkštelėjo vyno ir nusišluostė ūsus. Berta paste- 
bėjo, kaip žmona uždėjo jam ant rankos savąją, lyg ban- 
dydama nuraminti. Galiausiai jis tarė: 

— Matote, pone Vortai, gerai, kad man nereikia taikytis 
prie jūsų dėl savo pragyvenimo šaltinio. Žinau puikiai, kad 
kiekvienas savaip supranta meną ir grožį. 

Vortas kilstelėjo antakį ir paėmė kitą triufelį. 

— Tikiuosi, pone, neįsižeidėte. Pats būdamas meni- 
ninkas galiu pasakyti, kad daugeliu atvejų mūsų sėkmė 
priklauso nuo kritikų. 

— Kokia meno sritim jūs užsiimate? — paklausė Milė. 

— Ak, štai jums prieš akis du mano nuostabiausi pavyz- 
džiai, — tarė Vortas, rodydamas į ponią Raplė ir Bertą. Milė, 
regis, sutriko. — Oi, ne damos, - nusijuokė Vortas, — o jų 
vilkimos suknios. 

— Jūs siuvėjas? — paklausė Milė vos įstengdamas nu- 
slėpti panieką. 

— O, ne, ne siuvėjas. Aš kuriu sukneles. Aš dizaineris. 
Esu menininkas, kurio darbo priemonė yra pats dailiausias 
šilkas ir atlasas, patys nuostabiausi nėriniai ir kaspinai. 
Mano kūriniai moteriškas formas daro nemirtingas. 

— Tikrai taip. Ponas Vortas išties puikus savo srities 
menininkas, — gyvai pritarė jam Berta. Ponia Raplė perliejo 
ją piktu žvilgsniu, bet Berta nekreipė į ją dėmesio. 

Milė nepatenkintas sušnirpštė: 

— Siūnate suknias. Vadinasi, esate siuvėjas, pone. Joks 
jūs ne menininkas, o tik pagamintų prekių tiekėjas. Ir, 
be to, visai neskoningų, — atkirto jis ir mostelėjo ranka į 
ponios Raplė ir Bertos suknias. - Jaučiuosi įžeistas, pone. 
Jūs teršiate menininko vardą. 

— Mano kurtos suknios yra meno kūriniai. Beje, ke- 
tinu surengti pirmąją savo kolekcijos parodą, — išdidžiai 
pasigyrė Vortas. — Jos pažiūrėti moterys lėks čionai iš visos 
Prancūzijos, iš viso pasaulio, norės įsigyti mano kūrinį ir 
klos didžiulius pinigus už teisę jį vilkėti. Taigi aš noriu jūsų 
paklausti, kuo jūsiškis menas skiriasi nuo manojo? 

— Moterys nepatikimos. Mados keičiasi. Šilkai iš- 
blunka. Brokatai sudūla. O mano menas išlieka amžiams. 
Ir dar svarbiausia tai, kad aš vaizduoju tiesą. Aš piešiu lau- 
kuose plušančius valstiečius, tapau paprasto žmogaus sielą. 


Šlovinu pačius nuolankiausius ir sunkiausiai dirbančius! Aš 
šlovinu namie austą drobę! Šiame permainingame pasau- 
lyje aš palaikau paprastą žmogelį ir išaukštinu jo triūsą! 

— Paistalai! — tarė ponas Vortas. - Įdomu, kiek ponia 
Raplė jums sumokėjo už šitą nuogos nimfos ant upės 
kranto viziją, regimą paprasto žmogelio akimis? — ponia 
Raplė kreivai šypsojosi. — Drįstu spėti, kad gerokai daugiau 
nei už mano kurtą suknelę. Jūs, mano mielas pone Milė, 
šlovinate aukštesnes moralines vertybes, kilnesnę meno 
formą. Iš aukšto ir nepatenkintas žiūrite į šilką ir atlasą. 
Jūs esate niekas daugiau kaip tik dažų produkcijos tiekėjas. 
Savo darbu jūs leidžiate turtingiesiems pasijusti pranašes- 
niems už jūsų nutapytus varguolius. O aš savo darbu lei- 
džiu pasiturintiems tik atrodyti pranašesniais. Jūsų darbai 
kabo ant sienų turtingųjų namuose, o manuosius dėvi 
turtingos damos. Sakykite, kur čia skirtumas? — Vortas 
ėmė raityti pirštais ūsų galiukus. 

— Argi dar neaišku? Jūs abu esate teisūs, — vėl užsimir- 
šusi sušuko Berta ir užsitarnavo dar vieną svilinantį ponios 
žvilgsnį. Vargšė nepastebėjo, kad tik ji viena iš visų moterų 
dalyvauja pokalbyje. 

— Tai neįmanoma! — vienu balsu suriko abu vyrai. 

— Kokia įspūdinga diskusija, — tarė ponas Raplė ir 
pakėlė vyno taurę už abu pašnekovus. — Įdomu, ką šiuo 
klausimu pasakytų mūsų mylimas Lui Napoleonas? 

— Jūsų mylimas Lui Napoleonas, o ne mano, - piktai 
burbtelėjo Milė. Ir tada pasipylė karšta diskusija su visais 
už (pono Vorto) ir pries (pono Milė) imperatorių Lui Na- 
poleoną ir jo planą industrializuoti Prancūziją. 

- Jūs ir jūsų šalininkai išgaišinote visus ūkininkus! — ga- 
liausiai sušuko Milė. 

— Nieko aš nenugaišinau. Mano kojos švarios, — atšovė 
jam Vortas savo netaisyklinga prancūzų kalba ir skėsčio- 
damas delnais aukštyn. — Tegu valstiečiai keliasi į miestą, 
bet jie čia irgi mirs badu kaip ir kaime. 

— Paminėsit mano žodį, paprasta liaudis tikrai kada 
nors sukils. O iš jūsų nuostabaus meno, kaip jūs vadinate, 
liks tik beverčiai sudriskę skudurai. 

— Ar vieno sukilimo dar negana? — sunerimusi tyliai 
sukuždėjo ponia Vort. 

— Pala. Yra puiki proga užbaigti šią karštą diskusiją. Pa- 
nelė Bovari yra kilusi iš prastos Prancūzijos kaimo šeimos 
ir atvyko į Paryžių ieškoti laimės. Paklauskime jos, ką ji 
mano šiuo klausimu, - pasiūlė Vortas. 

Visų akys susmigo į Bertą. 

— Na, panele, tai ką manai? — prabilo ponas Raplė, 
ketindamas bent kiek numalšinti tarp svečių įsiplieskusį 
vaidą. — Ar gali mums pagelbėti šioje diskusijoje? 

Berta giliai atsiduso ir ėmė dėstyti savo nuomonę. 

— Man atrodo, visos trys pusės tendencingai linku- 
sios nuvertinti „paprastą žmogų . Galima pamanyri, kad 
skurdžiai gyvenantis žmogelis nemoka tinkamai įvertinti 
dailės kūrinio ar, kitu atveju, dizainerio sukurtos suknelės! 
Kokybę ir grožį mes suprantame lygiai taip kaip ir tie, kurie 
gimė prabangesnėj aplinkoj, — staiga Berta užsičiaupė ir iš 
nuostabos išvertė akis. Kas čia kaltas? Vynas? Kas dar galėjo 
pastūmėti ją tokiai drąsiai kalbai? 

— Ohoho, - prabilo ponas Raplė, lanku išriesdamas 
vieną antakį. 

— Žiūrėk tu man, panelyte, - mojuodamas Bertai 
pirštu, pašoko ponas Milė. - Kaspinais apsikarstei, pa- 
sipuošei šita juokinga suknia ir burnoji. Pamiršai viską, 
ko tave mokiau. Išsižadėjai naminės drobės ir vargano 
gyvenimo. 

— Pone Milė, o kur šįvakar jūsų milinis švarkas? Pažvelkite 
į savo mielą žmoną. Ji irgi nevilki šiurkščios drobės suknios 
kaip kaimietė, — meiliai šypsodamasi vėl prabilo Berta, nors 
dabar jau žinojo peržengusi leistiną ribą. Matė tai ponios 
Raplė žvilgsnyje. Dieve, kas tempė mane už liežuvio? 

— Puikiai pastebėta, — tarė Vortas. — Milė, jūs norite, 
kad visi rengtųsi skarmalais, nes tada jaučiatės pranašesnis 
ir šventesnis pats už save. Šventesnis už save. Kaip Šven- 
tasis Tėvas. Taip, jūs išties šventesnis net už mane, — ir ėmė 
juoktis iš savo kalambūro. — Gerai pasakiau, ar ne, mano 
mieloji Mari? —- Žmona paplekšnojo gležna rankele jam 
per riešą ir nusijuokė. 

Berta sunkiai nurijo seilę ir atsiklausė: 

— Ar galima man pasišalinti, ponia? 

Jau stojosi eiti, bet ponia Raplė nė nežiūrėdama į ją 
sulaikė: 

— Pasilik. 

Vis dar diskutuodami vyrai nuėjo į kabinetą parūkyti 
cigarų ir išgerti brendžio. Net ir pro uždarytas dvivėres 
duris buvo girdėti garsūs jų balsai. 

Vyrams išėjus, ponia Raplė mėgino užmegzti pokalbį 
su poniomis Vort ir Milė, tačiau jai nesisekė, lyg būtų mė- 

ginusi storulę įsprausti į dvidešimt keturių colių apimties 
korsetą. Pirmiausia pasiūlė temą apie madą, bet abi vieš- 
nios, rodos, bijojo žengti jau pramintu pavojingu taku. 
Galiausiai ji ryžosi paklausinėti apie vaikus, ir ledai buvo 
pralaužti. Moterys gyvai ir smagiai pasakojo įvairias isto- 
rijas apie savo atžalas ir visiškai pamiršo Bertą. O ši suko 
galvą, kodėl ponia Raplė liepė jai pasilikti. Vynas maloniai 
svaigino, ji troško kuo greičiau griūti į savo lovą. 

— Sako, kad vaikai turi būti matomi, bet negirdimi. 
O aš sakyčiau, kad turėtų būti ir nematomi, - pareiškė 
savo nuomonę ponia Milė. - Man labiau patiktų, kad jie 
rodytųsi tada, kai jau visai suauga ir sukuria šeimą. 

Kitos dvi pašnekovės nusijuokė. 

— Tada kodėl, dėl Dievo meilės, apsikrovėte tokia dau- 
gybe vaikų, jeigu nenorite jų matyti? — staiga pratrūko 
Berta. — Argi motinai nėra svarbiausia mylėti ir rūpintis 
savo bejėgiu mažu vaikeliu? Ar bent įsivaizduojate, ką 
reiškia augti šalia motinos, kuriai jos vaikas visai nerūpi? 
Man aišku viena: jūs neturite teisės auginti vaikų, kuriuos 
pati paleidote į pasaulį! — susijaudinusi Berta pašoko nuo 
kėdės. Visos trys moterys netekusios amo spoksojo į ją. 
Nukaitusi kaip žarija Berta apsipylė ašaromis ir išlėkė iš 
kambario. Man galas, viskas, mane išmes, pagalvojo. Nuo 
iškilmių stalo vėl atgal į gatvę. 

Savo kambaryje Berta stengėsi nusiraminti, bet veltui. 
Pati sau pakišo koją. Dabar ją tikrai atleis, jeigu ne šįvakar, 
tai rytoj tikrų tikriausiai. Kur reikės eiti? Štai kaip baigiasi, 
kai pradedi reikšti savo nuomonę, kai susipainioji savo 
fantazijose apie tai, kuo norėtum būti ir kas iš tiesų esi. 


Išvaliusi suknelę ir pakabinusi į ponios drabužių spintą, 
išgirdo koridoriuje šeimininkės žingsnius. Iš siaubo užsi- 
merkė ir nustojo kvėpavusi, laukdama, kada įvyks neišven- 
giama. Atsimerkusi pamatė, kaip ponia Raplė pliumprelėjo 
ant lovos, o jos sijonai suplastėjo ore ir nusileido keliais 
coliais aukščiau kulkšnių. 

— Ak, tie menininkai, - suvaitojo ponia. - Apsaugok 
nuo jų, Viešpatie. 

Tai ištarusi ponia smigo kaip lapas. 


Dvidešimt trečias skyrius 


Darvienas menininkas 


Ponas Milė tik po savaitės ištesėjo savo pažadą atsiųsti 
jauną mokinį pasitarti dėl norimos freskos ponios Raplė 
gimtadienio iškilmių salėje. Berta buvo iškviesta į salę, 
kur ponia Raplė itin džiugiai kalbėjosi su aukštu vaikinu, 
stovinčiu nugara jai įėjus. Jis stovėjo prasižergęs, rankas 
susiėmęs už nugaros. 

— O, štai ir Berta. 

Jaunuolis atsisuko. Tamsūs juodi plaukai priekyje už- 
kritę ant kaktos, o užpakalyje dengė tvirtą kaklą ir gulė 
ant baltų marškinių apykaklės. Visas jo veidas kampuotas, 
skruostikauliai tarsi išdrožti, švariai nuskusti, tačiau tru- 
putį pamėlę, duodantys užuominą apie vešlią barzdą. 
Nosis kreivoka, tarsi kažkada buvus sulaužyta. Įlinkimas 
nedidelis, bet savotiškai žavus. Šviesiai mėlynos plačiai 
įsegtos akys, juosiamos juodų blakstienų ir pridengtos 
vešlių antakių. Jis atrodė ne vyresnis kaip devyniolikos ar 

dvidešimties, tačiau labai santūrus, susitelkęs, ir ši išvaizda 
pridėjo jam dar kelerius metus. 

Berta ir anksčiau buvo mačiusi dailių vyrų, bet šitas 
buvo kitoks. Vien jo vyriška esybė, stovėsena pražerg- 
tomis kojomis ir už nugaros suimtos rankos veikė Bertą 
iš gilumos, iš pačios sielos. Savo ūgiu ir plačiais pečiais jis 
užėmė kone visą patalpą. Atrodė keistai, nes visi baldai 
šalia jo buvo tarsi sumažėję, sumenkę. 

Ponia Raplė nenustygo vietoje, ir dėl to jaunuolio ro- 
mumas ir tylumas atrodė dar įspūdingesnis. Kuo ilgiau 
jis tylėjo, tuo energingiau ponia čiauškėjo ir aiškino apie 
savo užsakymą. 

— Noriu, kad ir tu viską išgirstum, Berta, nes jeigu 
ponas Armanas turės klausimų, kad tu galėtum laiku jam 
atsakyti. Armanai, susipažinkite. Čia mano kambarinė 
panelė Bovari. 

Armanas tik kreivai žvilgtelėjo Bertos pusėn. Jo visas 
dėmesys buvo sutelktas į ponią Raplė. Berta smarkiai pyk- 
telėjo. Širaip ignoruojama ji būdavo tik vaikystėje, kai sė- 
dėdavo su tėvais namų svetainėje. 

— Sveiki, — pasilabino Berta ir mandagiai tūptelėjo. Jis 
vos vos krustelėjo akimis jos pusėn. 

— Kokia, sakėte, Armanai, jūsų pavardė? — paklausė 
ponia Raplė. 

— De Puvjė, ponia. 

— Armanas de Puvjė. 

Ponia lėtai ištarė jo pavardę, lyg gardžiuodamasi kie- 
kvienu skiemeniu ir išraiškingai suraukdama lūpas. 

— Sakykite, ponaiti de Puvjė, ar jums yra žinomas 
Ticiano paveikslas, kur vaizduojama Venera su amūru ir 
kurapka? 

— Taip, ponia. Mačiau jį Luvre. 

— Na, tai aš jo noriu ir štai kur jis turėtų būti nuta- 
pytas, — ponia Raplė parodė skliautinę lubų dalį, ant kurios 
kabojo sietynas. — Norėčiau, kad jis būtų užbaigtas per du 
mėnesius, iki mano gimtadienio. Ar suspėsite? 

— Taip, ponia. 

— Jūs mažai kalbate, pone de Puvjė. Bet tikriausiai dėl 
to, kad išliejate savo mintis dažais, — tarė ji ir katės žvilgsniu 
nužvelgė jaunuolį nuo galvos iki kojų. — Kadangi aš visai 
nieko neišmanau apie didžiųjų meistrų darbą, prašau man 
papasakoti, kaip jūs tą padarysite. 

— Pirmiausia man reikės susiręsti pastolius, ponia. O 
kol tapysiu, jūs negalėsite naudotis šita patalpa. 

— Nieko tokio. O dabar apie patį paveikslą. Norėčiau, 
kad jis šiek tiek skirtųsi nuo originalo. Vietoj Ticiano Ve- 
neros veido norėčiau matyti savąjį. Kaip matote, mūsų 
plaukų spalva panaši. Ar man reikės jums pozuoti? 

— Ne, ponia. Aš galiu pasinaudoti jūsų miniatiūra, — 
pasakė dailininkas ir kreivai šyptelėjo, o Berta pajuto, kad 
per visą tą laiką, kol čia stovi, jai pirmąsyk dingtelėjo, jog 
galbūt šitas de Puvjė jai kažkuo ir patinka. 

— Kaip pasakysite, — atsakė jam ponia Raplė. - Dar aš 
norėčiau fone matyti Romos kalvas, jeigu tokios yra. Bet 
jokių šunų ir kurapkų. Aš nekenčiu kurapkų. Ir dar norė- 
čiau, kad amūras būtų ne berniukas, o mergytė. 

— Ponia, ar ne geriau būtų nutapyti tikslią Ticiano 
paveikslo kopiją? Jis laikomas meno šedevru, — tarė jis ir 
susiraukė. 

— Gal ir taip, bet aš noriu savojo šedevro. Ar jums 
kažkas nepatinka, pone de Puvjė? — blykstelėjusi akimis 
paklausė ponia. 

— Lubos jūsų, ponia, - gūžtelėjo pečiais de Puvjė. — 
Taip pat ir pinigai. 

— Aha, laikote mane priekabinga diletante, ar ne? — 
ponia Raplė pakreipė ant šono galvą ir pamėgino suvilioti 
jį šypsniu. 

— Aš manau, kad jūs puikiai žinote, ko norite, - ramiai 
atsakė jaunuolis. - Kada turėčiau pradėti? 

Berta slapčiom šyptelėjo. Ji pirmąkart girdėjo žmogų, 
taip pasitikinčiai kalbantį su ponia Raplė - net įskaitant 
ir jos vyrą. O dar keisčiau buvo tai, kad šeimininkė labai 
ramiai reagavo į visišką jaunojo dailininko rodomą abe- 
Jingumą jai. 

— Kuo greičiau, tuo geriau, — atsakė ji, žvelgdama į 
jaunuolį pro vėduoklės viršų. 

— Rytoj susiręsiu pastolius ir poryt pradėsiu darbą. 


— Na ir bejausmis, — tarė ponia Raplė Bertai, kai de 
kymui atlikti, — užvertusi galvą, pažvelgė į lubas. - Būtų 
baisu, jeigu prieš pokylį jis sugandintų man lubas. 

Staiga Berta pagalvojo, kaip būtų smagu, jeigu jis iš 
tiesų prieš pat pokylį sugadintų poniai Raplė lubas. Jeigu 

jis nutapytų ką nors atgrasaus, neįtikėtinai bjauraus, su- 
gadintų visą ponios gimtadienio šventę, o jos šokių salė 
taptų jos draugams pajuokos objektu. Berta iš džiaugsmo 
net suvirpėjo. Kita vertus, Berta žavėjosi Armano de Puvjė 
gebėjimu atsispirti prieš tokį sunkiai įveikiamą žmogų 
kaip ponia Raplė. Jos akyse jaunuolis iškilo kaip tikras 
didvyris. 

Kitą dieną jaunasis dailininkas atsitempė keletą ilgų 
lentų bei rąstų ir ėmė ręsti pastolius, nuo kurių galės pa- 
siekti lubas. Ponia Raplė buvo išvykusi į parduotuves, tad 
užbaigusi savo įprastinius darbus Berta atėjo į salę ir su- 
stojusi tarpduryje žiūrėjo, kaip dailininkas dirba. Jai didelį 
įspūdį darė vaikino tylėjimas ir rimta laikysena, slegiantis 
jauno žmogaus susimąstymas. Arba jis kažko labai nusi- 
minęs, arba ne pagal metus išmintingas. Bertai atrodė, kad 
jis įkūnija jos amžiną svajonę: tai žmogus, savo talentu 
ir gebėjimais užsidirbantis duoną ir netgi jau sugebėjęs 
pelnytis tokio meistro kaip Milė palaikymą. Ko jis toks 
rimtas? Juk dirba tai, kas jam patinka. Ji taip ilgai stypsojo 
šokių salėje ir žiūrėjo, kaip jis darbuojasi, kad net pamiršo 
ponios kambaryje pamerkti šviežių gėlių. 


Iškart po pietų, pasiėmęs ploną anglinį pieštuką, Ar- 
manas ėmė piešti freskos eskizą, vis dirsčiodamas į mi- 
niatiūrinę Ticiano originalo kopiją, kurią laikė pasidėjęs 
šalia. 

— Ar nieko prieš, jei pažiūrėsiu? — paklausė Berta. Jis 
dirstelėjo per petį į ją, bet nieko neatsakė. - Kaip manot, 

kiek jums tai užims laiko? — Ir vėl jokio atsakymo. — Ar 
dažai paslėps anglinio pieštuko paliktas linijas? — Kuo il- 
giau jis tylėjo, tuo atkakliau Berta stengėsi pešti iš jo atsa- 
kymus. — Ar jūs labai žavitės Ticianu? 

Jis piktai pažvelgė į ją ir pagaliau prabilo. 

— Šiam darbui atlikti nereikalingas joks žavėjimasis 
kokiu nors paveikslu. Čia tiesiog darbas, o ne menas. Jam 
talento nereikia, o tik urzgiančio pilvo ir nuolat švilpiančio 
vėjo kišenėse, — brūkštelėjo pieštuku kelias storas, tiesias 
linijas. — Atleiskite, aš neturiu laiko aiškinti tarnaitei apie 
savo darbą. 

— Na, bent jau sužinojau, kad nesate nebylys, - atkirto 
Berta. 

Apsisukusi ant kulnies išėjo iš salės ir garsiai užtrenkė 
už savęs duris. Jai pragyvenimo šaltinį teikia šeimininkė, 
o šitam arogantiškam žmogui ji nieko neskolinga. O juo 
labiau geranoriškumo. Kas jis dedasi esąs? Jeigu jis gražus ir 
talentingas, dar nereiškia, kad visa tai jam suteikia teisę elgtis 
su ja kaip su samdine. Bet paskui staiga Berta prisiminė: 
juk ji iš tiesų yra tik samdinė. Pagalvojo apie jo minėtą 
urzgiantį pilvą ir kišenėse švilpaujantį vėją. Juk jis irgi toks 
pat vargšas ir priklausomas nuo savo darbo kaip ir ji. Mudu 
sieja daug daugiau dalykų, nei jam atrodo. 


Net ir po valandos nenustojusi pykti Berta nunešė pa- 
dėklą su arbata į įstiklintą poilsio kambarį, kur ponas Raplė 
ir ponas Vortas aptarinėjo ir rinko audinius ponios Raplė 


vakarinei gimtadienio sukniai. Puodeliai garsiai barkštelėjo 

ant lėkštučių, kai ji gerokai pikčiau nei norėjo padėjo ant 
stalo padėklą. Pro didelius langus įspindusi saulė ryškiai 
apšvietė sunkius vyrų brokato švarkus. Šitam kambary jie 
buvo apsirengę per šiltai, tačiau Berta žinojo puikiai, kad 
šiems vyrams nusimesti švarkus prilygtų už durų palikti 
savo didžiuosius ego. 

— Dabar bus puiki proga, mano drauge, pareklamuoti 
savo naująją įstaigą, — tarė Raplė. — Dėl to turite išrinkti 
patį nuostabiausią audinį. Ką nors tokio, dėl ko visiems 
svečiams iš pavydo nutįstų seilė. 

— Jūs teisus. Iš tiesų, reikia kažko perdėm įspūdingo. 
Ko dar niekas nėra regėjęs, — pritarė jam Vortas, čiupinė- 
damas įvairius medžiagų pavyzdžius. — Pirmąsyk jaučiuosi 
truputį sutrikęs. Nežinau, ką daryti. Gal atsiklausiam jūsų 
žmonos? 

— Išprotėjot? Jūs gi puikiai žinote, kad ji neturi jokio 
skonio. Jai atrodo, kad moteriai niekada nebūna per daug 
nei papuošalų, nei skudurų. Juk tik mudviejų dėka ji tapo 
madingiausia moterimi visam Paryžiuj. Verčiau jau pa- 
klauskime panelės Bertos nuomonės. Pažiūrėkim, ką ji 
pasakys. 

Berta visa nuščiuvo. Gal jie iš jos juokiasi? Jai jau nusi- 
bodo būti klausinėjamai dėl savo nuomonės, o paskui pa- 
vejamai šalin lyg niekur nieko. Jau ne vieną sykį abu vyrai 
buvo minėję ją turint puikią akį madai ir gebant pasiūlyti 
skoningus audinių ir fasono derinius. Berta norėjo būti 
laikoma lygiaverte partnere, o ne žmogum, kurio idėjas 
galima pasisavinti tada, kai beviltiškai ieškoma išeities, o 

ją pastumti šalin, nes ji buvo niekas. Kita vertus, Berta 
žinojo, kad jai dar reikia daug mokytis iš tų vyrų, ir kad 
turi apsiginkluoti kantrybe. Berta atsiduso ir pasitempusi 
atstatė krūtinę. Pirmą kartą per ilgą laiką ji pabandė save 
įtikinti, kad čia ne fantazija, ne nepasiekiama svajonė. 
Berta tikėjo savimi ir ji neketino nuleisti rankų tol, kol 
nepadarys karjeros ir nepradės gauti pastovių pajamų iš 
mados pasaulio. 

Ponas Vortas susirūpinusiu veidu žiūrėjo į ją ir kal- 
bėjo. 

- Šita proga man labai svarbi, nes tą vakarą, kaip siūlo 
ponas Raplė, debiutuos mano naujasis verslas. Ir audinys, 
ir suknelė turi būti vienetiniai. Tai bus mano pripažinimas. 
Tad, panele, prašau liautis raukiusis ir klokire mums savo 
nuomonę. 

Berta pasilenkė virš pono Raplė audinių pavyzdžių ka- 
talogo ir ėmė versti lapus su siuvinėto atlaso ir įvairiausių 
šilkų, auksu austų ir paprastų brokatų, išmargintų viso- 
kiausių spalvų įmantriausiais raštais. Paskui pakėlė galvą 
ir tarė: 

— O jeigu ką nors visiškai paprasto? 

— Paprasto! — pasibaisėję vienu metu sušuko abu vyrai. 
Tarsi ji būtų pasakiusi: „O gal ką nors ištraukto iš pur- 
vyno?“ 

— Pamenate purpurinę suknią su balto šilko tiuliu ant 
viršaus? — paklausė Berta. 

— Žinoma, kad pamenu. Tai buvo pats tobuliausias 


mano kūrinys, — pasigyrė Vortas, rairydamas aukštyn ūsus. 

Berta jau norėjo priminti jam apie savo indėlį į šį kūrinį, 
bet tik liūdnai atsiduso. Suprato, kad jos mažas ego viso 
labo tik menkas spurgelis didžiulio ąžuolo paunksmėje. 

— Siūlyčiau sukurti suknelę iš paties šviesiausio rausvo 
šilko. Tai mėgstamiausia ponios spalva. Ant viršaus užmes- 
kite patį lengviausią balto šilko tiulį. 

— Ir viskas? Jokių nėrinių? Jokių kaspinų? — stebėjosi 
Vortas, nervingai kramtydamas ūsų galiuką. 

— Jokių kaspinėlių ar siuvinėjimų? Kristalų ar perlų? — 
priglaudęs pirštą prie lūpų, žėrė klausimus iš nuostabos 
nustėręs ponas Raplė. 

— Nieko. Tegu pasipuošia brangenybėm, tada natūralus 
jos grožis neliks užgožtas perdėm prabangios suknios. 

— Pasiūlymas gan radikalus, - pripažino Vortas ir iš- 
traukęs iš burnos ūso galą vėl ėmė jį raityti. 

— Bus apie ką visiems pašnekėti, — pritarė Raplė. 

Abu vyrai švytėdami džiaugsmu žiūrėjo vienas į kitą. 

— Dabar beliks tuo įtikinti pačią ponią, - tarė Vortas ir 
pabučiavo poną Raplė į abu skruostus. 

— Jumis dėta aš neskubėčiau ir palaukčiau pokylio va- 
karo, — tarė Berta. 

— O kaip primatavimai? — paklausė ponas Raplė, visas 
išraudęs dėl viešai parodyto pono Vorto švelnumo. 

— Aš jau turiu visus jos išmatavimų duomenis, — atsakė 
Berta. 

Taip ir buvo nuspręsta. Gimtadienio suknia bus pačių 
paprasčiausia, niekuo neišpuošra, kad išryškintų gracingą 
ponios Raplė figūrą. 

— Aišku, ją ištiks isterijos priepuolis, — tarė ponas Raplė, 
trindamas delnais. 

— Neabejotinai, — plačiai šypsodamasis pritarė jam 
Vortas. — Kad tik infarkto negautų. 

— Bet kai pažvelgs į veidrodį, neabejoju, liks labai pa- 
tenkinta, — patikino juos Berta. 

— Turite rausvo šilko? — paklausė Vortas. 

— Paties šviesiausio, tarsi nekaltos mergelės užpaka- 
liukas, — atsakė jam Raplė, ieškodamas savo kataloge au- 
dinio pavyzdžio. 

— Gerokai palengvėjo, kai pagaliau apsisprendėme, — 
tarė Vortas. Atsisėdo prie nedidelio staliuko, prisitraukė 
dubenį vynuogių ir ėmė mėtyti vieną po kitos sau į burną. — 
Deja, kad jau prašnekome apie šilką, brangus Raplė, turiu 
pranešti jums nelabai malonią naujieną. Anądien į mano 
parduotuvę užsuko kažkoks audinių tiekėjas. Jis apsižiop- 
lino ir pagalvojo, kad mane sudomins jo prekės. Jis visą 
laiką man pasakojo apie Lui Pasterą. 

— Mes esam jam nepaprastai dėkingi ir skolingi, — iš- 
siblaškęs tarė ponas Raplė. - Jam pavyko nustatyti tikrąją 
epidemijos priežastį ir išgelbėti šilkverpius. Už tai jam 
reikia užkabinti medalį. 

— Medalio dar nekabinkite, verčiau išklausykite iki 
galo, - perspėjo Vortas. - Kaip ir visi mokslininkai, jis 
per daug įsijautė į genijaus vaidmenį. Ar kada nors matėte, 
kaip jis rengiasi? Anądien mačiau jį operoje. Jis buvo ap- 
sivilkęs tokį seną juodo seržo švarką, kad juoda jau buvo 
nebe juoda, o ruda lyg šokoladas. 

— Arčiau prie reikalo, — paragino Raplė. 

— Reikalas štai koks, — tarė Vortas ir ištraukęs iš kišenės 
skiautę audinio padavė ponui Raplė. 

— Labai jau pusėtinas šilkas, - pasakė Raplė, čiupinė- 
damas audinį. Paskui jo burna persikreipė, tarsi būtų pa- 
lietęs kažką šlykštaus. — Tokio šlamšto neaustų nė vienas 
mano fabrikas. — Padavė skiautę Bertai, kuri tuoj pat ėmė 
ją atidžiai apžiūrinėti. 

— Matote, čia visai ne šilkas. Čia jo pakaitalas! — sukliko 
Vortas. Pašokęs nuo kėdės, ėmė žingsniuoti po kambarį 
plačiai mosuodamas rankomis. - Ir dėl visko čia labiausiai 
kaltas tas prakeiktas Pasteras. 

— Nieko nesuprantu, - prisipažino Raplė. 

- Šis šilkas ne šilkverpių, o iš medienos pluošto. 

— Medienos? — nustebęs sušuko Raplė ir taip pašoko 
nuo kėdės, kad vos neapvertė staliuko. Berta spėjo sugriebti 
už krašto ir prilaikyti. 

— Pasirodo, kol Pasteras ieškojo būdų, kaip išgelbėti 
šilkverpius ir visą šilko pramonę, vienas jo kolega moks- 
lininkas, kažkoks grafas Hilarijus de Šardonė sumanė 
pagaminti dirbtinį šilką. Rezultatas išėjo toks, ką dabar 
panelė Berta laiko savo dailioje rankutėje. Ir pavadino tai 
viskoze. 

— Viskozė? Kas čia per pavadinimas? — piktai purkš- 
telėjo Raplė. 

— Pavadinimas išties kvailas. Ieškodami šiam audiniui 
tinkamo deskriptoriaus, vienas jo išmanusis kolega pasiūlė: 
pažiūrėkim, juk visko būna. Štai taip ir atsirado viskozė. 

— Pavadinimas lygiai taip pat šlykštus kaip ir pats au- 
dinys, — nusišaipė Raplė. 

— O gera žinia bent jau ta, kad šitas audinys, pasirodo, 
labai degus, — Vortas piktdžiugiškai pasitrynė rankas. 

— Dar viena naujiena mados pasaulyje, - pašaipiai 
nusijuokė Raplė. - Degioji suknelė, — abu vyrai pratrūko 
kvatotis. 

— Bet atrodo beveik kaip šilkas, — prabilo Berta, lėtai 
čiupinėdama medžiagos skiautę tarp smiliaus ir nykščio. 

Dieve, ir kam ji prasižiojo. 

Raplė sustingo kaip botagu perlietas. 

— Beveik man neužtenka. Tai pigus audinys. Ir gami- 
namas, ir atrodo pigiai. Teisybė, Pasteras šilko pramonei 
pasitarnavo, bet kodėl dabar bando kirsti jai per pakinklius 
su šituo klaikiu dirbtiniu šilku? Man nusispjauti, kad ir koks 
protingas mokslininkas jis būtų. Jis visiškas besmegenis! 

- Žinote, aš visada maniau, kad jis gerokai kuoktelėjęs, 
o ypač tada, kai pratrūko pasiutligės epidemija, - pridūrė 
Vortas ir sugrįžęs į savo vietą ištiesė Bertai puodelį pripilti 
arbatos. 

— Tie mokslininkai apie audinius nieko neišmano, — 
tarė Raplė. Paėmęs žiupsnelį uostomojo tabako, giliai truk- 
telėjo į plaučius. - Jeigu jiems reikia pigios medžiagos, tegu 
siūdinasi iš denimo. 

— O kas tai yra? - paklausė Berta, pildama arbatos ir 
ponui Raplė. 

— Šitas audinys gaminamas Nimo mieste ir skirtas 
kaimo žmonėm. Pakankamai minkštas ir patvarus, ga- 

lima sakyti, amžinas, — paaiškino ponas Raplė. Berta nu- 
sišypsojo pagalvojusi, ar Milė žino, kad pagaliau sukurta 
medžiaga kaimo žmonėm, kuri nėra tokia šiurkšti kaip 
naminė drobė, kurią jis kilniai aukštino. 

— Labai norėčiau pamatyti operoje Pasterą su savo 
kolegom, apsirengusius švarkais iš viskozės ir denimo, — 
prunkštelėjo Vortas. 

— Pažiūrėsime, ar šita nauja medžiaga įskels mados 
pasaulyje ugnį, - pašmaikštavo ponas Raplė ir abu vyrai 
pratrūko nesuvaldomai kvatotis. 


Dvidešimt ketvirtas skyrius 


Laukiant, kol nudžius dažai 


Abiem vyram ir toliau Bertą mokant, jos pasitikėjimas 
savimi ir saugumo jausmas tolydžio stiprėjo. Tačiau kai 
viena gyvenimo pusė šviesėja, kita visad ima karsti. 

Berta pradėjo gailėtis rekomendavusi šeimininkams 
Heleną. Jautė, kad draugė vis tiek vagiliauja į kairę ir į 
dešinę. Vieną dieną ji nuėjo į Helenos kambarį pasidairyti 
daiktų, kuriuos ji įtarė draugę pasigviešus. Atsiklaupusi ant 
kelių kilstelėjo paprastą baltą lovatiesę, kuria buvo užtiesta 
jos siaurutė viengulė metalinė lova. Ištraukė iš palovio nu- 
drengrą Helenos odinį lagaminą ir atidarė. O jame - į seną 
prijuostę suvyniotas geras pustuzinis porcelianinių Sevro 
pietų serviso lėkščių su dvigubai paauksuotais krašteliais 
ir rausvais rožių žiedais ant balto dugno. Be to, čia dar 
buvo gryno sidabro sietelis, du rinkiniai Kardelo sidabro 
lėkščių, to paties komplekto krištolinis ąsotėlis actui ir 
aliejui su sidabriniais padėkliukais ir galiausiai prašmatni 

Frenė sviestinė su sparnuotuoju sfinksu. Jau nekalbant apie 
sidabrinę druskinę ir pipirinę bei serviravimo šaukštą, ku- 
riuos Helena buvo slapčia įsimetusi į prijuostės kišenę per 
kviestinę vakarienę. 

— Gal ieškote ko nors ypatingo, panele? Jeigu nerasite 
čia, aš galiu lengvai parūpinti iš kitur. 

Helena stovėjo tarpdury ir kalbėjo prabangios parduo- 
tuvės savininkės balsu. Berta staigiai pakėlė galvą. 

— Uždaryk duris, — sušnypštė. — Kam tau visa tai? 

— Tiesiog kaupiu būsimą inventorių, — nusijuokė He- 
lena. — Paimu ką nors, kas ilgokai buvo nenaudojama, ir 
porai savaičių paslepiu. Jeigu ponia DiuPua pasigenda, 
aš jai padedu surasti. O jeigu ne, tuomet atiduodu į lom- 
bardą. Jau uždirbau šimtą dvidešimt frankų, - pasigyrė. 

— Gal tu išprotėjai? Nori, kad mus abi iš čia išvarytų? 

Be jokios abejonės, ponia Raplė tikrai pagalvotų, kad 
juodvi susimokiusios ir vagiliauja išvien. Ir abi netektų 
darbo. 

— Čia tik keletas smulkių namų apyvokos daikčiukų. 
Nieks jų ir nepasiges. Sidabro jie čia turi daugiau nei 
proto. 

— Ne tau spręsti, ko jie turi daugiau — sidabro ar 
proto, — piktai atkirto Berta. 

— Žiūrėk, ką kalbi. Esi tokia pat vagilė kaip ir aš. 

— Tu gi man žadėjai pasitaisyti! — užriko Berta. —- Dabar 
tu viską sugadinsi. 

Bet jos pyktį veikiai nugalėjo baimė, nes mintyse ji 
jau kūrė patį blogiausią scenarijų - ji ne tik neteks darbo 
ponų Raplė namuose, bet dar ir praras pono Vorto pa- 

sitikėjimą, o tada jau žlugs visos jos svajonės. Jeigu vėl 
reikės grįžti į fabriką ar kur kitur, tai verčiau jau pasidaryti 
galą. 

— Būk gera, pažadėk man daugiau nevagiliauti, — mal- 
davo Berta. 

— Gerai, pažadu, - prisiekė Helena ir nusišypsojo lūpų 
kampučiais. 

Berta žinojo, kad tikėti Helenos pažadais yra tas pat, 
kas laukti krintančiai žvaigždei sugalvoto noro išsipildymo. 
"Tuščias reikalas. 

— Prisiek man savo mirusios motinos garbe, - griežtai 
pareikalavo Berta. 

— Mano motina neturėjo garbės. Ji dabar pūva nežinia 
kokios upės dugne, - Helena nusijuokė, paskui surimtė- 
jusi tarė: —- Kam siūlei darbą tokiam prabangiam name, 
jei neleidi man vogti? Juk žinai, kad esu vagilė, ir dar visai 
neprasta. Bet jeigu tau rūpi tavo dalis, tai nesijaudink, 
atseikėsiu ir tau, - Helena ištiesė ranką ir timptelėjo Bertą 
už krakmolytos prijuostelės. 

— Man neriekia jokios dalies! - suriko Berta. — Aš 
trokštu išsaugoti darbą. 

— Ša, tyliau, —- Helena pridėjo pirštą prie lūpų. — Kažkas 
ateina. 

Berta sulaikiusi kvapą klausėsi laiptais aidinčių kaž- 
kieno žingsnių. Paskui abi su Helena mikliai sugrūdo po 
lova pavogtą Helenos laimikį, nes kaip tik tuo metu at- 
sidarė kambario durys ir jose pasirodė ponia DiuPua. Ji 
stovėjo susinėrusi ant krūtinės rankas. 


— Kas čia dabar, panelės? Arbatėlės pertraukėlė? 

— Ne, ponia, - atsakė Helena. - Tiesiog kalbamės, pri- 
simenam senus laikus. 

— Helena, apačioje tavęs laukia šimtai darbų, o tavo, 
panele Bovari, pareiga, — ji ypač aiškiai pabrėžė Bertos 
pavardę, — kaip suprantu, yra patarnauti poniai, tačiau 
matau, kad jums yra svarbiau pasiplepėti vidury darbo 
dienos, - ir taip jas nužvelgė, tarsi sakytų: Nemanykit, nu- 
jaučiu, kad judvi čia kažką rezgat. Dar nežinau, ką, bet, 
patikėkit, netrukus viską išsiaiškinsiu. 

— Aš tiesiog norėjau padėkoti savo draugei, kad padėjo 
man susirasti darbą šiuose nuostabiuose namuose, - at- 
sakė Helena ir šypsodamasi apsuko apie pirštą išsprūdusių 
plaukų sruogą, tada pakišo ją po balta kepuraite. 

— Teks labai pasistengti, panele. Netikiu nė vienu tavo 
pasakytu žodžiu. Gal tavo draugė galėtų pamokyti tave 
tobuliau meluoti. — Berta jau šokosi gintis, bet paskui per- 
sigalvojo. — Ponia Raplė turi keistą įprotį rinkti iš gatvės 
visokius beglobius ir kurdinti juos savo namuose. Niekada 
šito nesuprasiu. 

— O jūs pati ar kažkada nebuvote beglobė, ponia 
DiuPua? - vaikiškai nekaltai paklausė Helena. 

Ponia DiuPua prisimerkė ir nusisukusi į duris tarė: 


— Marš prie darbo, merginos. 


Kai ponia priguldavo pogulio ar lankydavosi pas 
drauges, Berta viena akim sekė Heleną, o kita slapčiom 
dirsčiojo, kaip dirba dailininkas. Namie jau ne ji viena rodė 
susidomėjimą menu. Visus šeimyniškius prie dailininko 


traukė kaip šaltą žiemos vakarą prie jaukaus židinio. Kai 


tik Berta nueidavo į šokių salę, ten visuomet rasdavo jau 
ką nors čia pabuvojus. Apie tai liudydavo paliktos tuščios 
lėkštės, stiklinės bei maisto likučiai, kurių čia neabejotinai 
nešdavo norintys įsiteikti jaunam menininkui. Sykį Berta 
rado čia patį poną Raplė, įsitaisiusį ant patogios apvalia 
atkalte kėdės, grukšnojantį arbatą ir stebintį dailininko 
darbą. 

— Net kvapą gniaužia, — tarė ponas. 

— "Taip, išties, bus nuostabi freska, — pritarė jam Berta. 

— Aš kalbu apie dailininką, ne apie paveikslą, — nusi- 
juokė Raplė. 

De Puvjė ir toliau tapė nė nepažvelgdamas žemyn nuo 
savo pastolių. Tačiau Berta pastebėjo, kad po šių žodžių jo 
sprandas truputėlį nuraudo. Gal maloniai sutriko, o gal 
supyko, sunku pasakyti. Gaila, kad jis su ja visai neben- 
drauja, bent jau tada galėtų jį užjausti. 

Kitąsyk Berta užtiko ponią Raplė, sėdinčią toje pačioje 
kėdėje. Berta manė, kad šeimininkė dar turėtų svečiuotis 
pas draugus, o ji, pasirodo, paankstino grįžti. Ji sėdėjo 
su apsiaustu, skrybėlaite ir pirštinėmis. Žiūrėjo užvertusi 
galvą į lubas ir Bertai įėjus nė nekrustelėjo. 

— Kokia nuostabi Dievo dovana, — svajingai tarė ji, — 
koks džiaugsmas regėti dailininką piešiant, matyti, kaip 
mano svajonė tampa realybe. Galėčiau sėdėti čia ištisą 
dieną. Žinote, pone de Puvjė, kai baigsite šitą freską, aš 
turbūt paprašysiu nutapyti kitą mano buduare. 

— Kaip panorėsite, ponia, — sausai atsakė jis. 

Nejučia Berta ėmė jausti širam dailininkui empatiją, 
nes ir jis, rodos, atsidūrė tokioj pat nejaukioj padėty - jam 


taip pat tenka kęsti ponios Raplė meilikavimus, kad ne- 
prarastų užsakymo ir gautų sutartus pinigus. 

Berta labai troško ištirpdyti ledus ir įtraukti jį į po- 
kalbį, tad vieną rytą sukaupusi visą drąsą ji ėmė jį atakuoti 
klausimais. 

— Gal galėčiau atnešti jums ko nors užkąsti, išgerti? 

— Kada pradėjote mokytis piešti? 

— Iš kur išmokote maišyti dažus? 

— Ar ilgai turi džiūti dažai? 

Berta prisiminė lygiai taip pat knietėjus kamantinėti 
savo tėvą, kai jis įnikdavo studijuoti medicininių tekstų ar 
pildyti savo pacientų ligos istorijų. Begalinis tėvo susikau- 
pimas ir abejingumas kitiems dalykams akino Bertą žerti 
klausimą po klausimo. 

— Tėti, ar aš nebekvėpuosiu, kai numirsiu? 

— Kodėl gydant žmones būtinai reikia pjaustyti? 

— Ar poniai Kornė tas gumbas ant sprando labai skauda? 

— Ar žmogui sopa, kai jis miršta? 

Bet tėvas amžinai būdavo arba pernelyg pavargęs, arba 
neturėdavo laiko jai atsakyti. Tačiau ji vis tiek nesiliaudavo 
klausinėjusi. Galiausiai, kaip ir reikėdavo tikėtis, jam trūk- 
davo kantrybė ir jis užrikdavo: 

— Berta, dėl Dievo meilės, palik tėvą ramybėj! Argi 
nematai, kad dirbu? 

Tada ji pratrūkdavo raudoti, jis imdavo ją guosti, švel- 
niai glostydavo petį ir išlydėdavo iš kambario. Ir tas švelnus 
lytėjimas ją įtikindavo, kad vis dėlto jis galbūt iš tikro ją 
myli. 


Kuo dailininkas ilgiau tylėjo, tuo daugiau klausimų 
Bertai kilo. Žinojo jį erzinanti, bet norėjo jam parodyti 
nesanti tokia kaip klientai, kuriems jis dirbo. Berta pasi- 
ryžo palenkti jį savo pusėn. 

— Kaip susipažinote su ponu Milė? 

— Ar tapote tik aliejiniais dažais? 

— Ar prancūzų kalba jūsų gimtoji? 

— Ar nebijote, kad pastoliai gali neišlaikyti ir sugriūti? 

— Ką darote pastebėjęs klaidą? Kaip ją taisote? 

— Ar labai sunku plauti teptukus? 

Dailininkas nulipo nuo pastolių ir užvertęs galvą žiū- 
rėjo į lubas. Bertos tarsi nematė. Apžiūrinėdamas freską, 
jis valė teptuką į dažais ištepliorą skepetą, karančią iš jo 
užpakalinės kišenės. Berta stebėjo lėtus, tikslius jo rankų 
judesius. Darbinis chalatas ir skepeta buvo išteplioti mėly- 
nais, raudonais ir žaliais dažais. Mėlynas dryžis buvo matyti 
ir ant jo veido, tarsi užsimiršęs būtų vijęs šalin musę su 
teptuku rankoje. Taip susikaupęs jis dirbo. Berta niekada 
taip nesusikaupdavo nei blizgindama šeimininkės batus, 
nei klodama jai lovą. Įdomu, koks apima jausmas tapant 
šitaip susikaupus ir pasinėrus į savo darbą? Vienintelį kartą 
teko patirti kažką panašaus, kai kartu su ponu Raplė ap- 
žiūrinėjo audinių pavyzdžius. 

Iš užplūdusių prisiminimų ją grąžino į tikrovę de Puvjė 
balsas. 

— Arjūs neturite savo darbo, panele? — paklausė jis nė 
nepažvelgdamas jos pusėn. — Ar nematote, kad neturiu 
laiko? 

— Oi, tikrai matau, kad dirbate, — atsakė ji apsidžiaug- 
dama, kad pagaliau pavyko priversti jį prabilti. — Bet negi 
jau visai neturite laiko atsakyti į klausimus? 

— Tikrai neturiu, — atšovė jis. 

Dailininkas nusisuko ir vėl ėmė apžiūrinėti freską. 
Žvelgė į savo darbą pusiau primerktomis akimis. Ar jam 
patinka tai, į ką jis žiūri? O gal jis nepatenkintas? Kaip gaila, 
kad ji negali matyti dailininko akimis. 

Galiausiai nesulaukusi atsakymo Berta tarė: 

— Turiu pripažinti, pone, pagal savo metus esate per 
daug arogantiškas. 

To ir tereikėjo. 

— Ojūs per daug įkyri, nors ir... nors ir... 

— Labai graži? - pasufleravo ji. Berta negalėjo užsi- 
čiaupti ir varė toliau. — Labai sumani, nuovoki, žavi, ta- 
lentinga ir maloni? 

Dailininkas prieš savo valią šyptelėjo. 

— Ir nepaprastai įkyri, - pakartojo ir užlipęs pastoliais 
į savo vietą vėl ėmė tapyti. Buvo aišku, kad jis vėl kibs į 
darbą, o Bertos nei matys, nei girdės. Pasipūtėlis savimyla. 
Čiūžtelėjusi per grindis suknelės palankais Berta išėjo iš 
kambario išdidžiai iškėlusi galvą kiek leido kaklas. 

Bet nesiliovė galvojusi apie Armaną. Dabar jau jų 
santykiai gerokai draugiškesni, bent jau ji taip įsivaiz- 
davo. Berta ilgai gulėdavo vakarais nesumerkdama akių 
ir vis įsivaizduodama jo ilgas tvirtas rankas, greitais 
brūkštelėjimais piešiančias freskos eskizą, nuo įtempto 
darbo kakle išsišovusias venas. Kasdieniuose jos dar- 
buose buvo juntamas vis didesnis išsiblaškymas. Vieną 


rytą jai atitraukiant užuolaidas ponios miegamajame, 
ši jos paklausė: 

— Berta, ar tu kartais nieko nepamiršai? 

Ponia Raplė sėdėjo lovoje ant krūtinės sukryžiavusi 
rankas ir smalsiai žiūrėjo į Bertą, o ji sutrikusi papurtė 
galvą. 

— O ką, ponia: 

— Mano vonią. 

— Oi, atleiskite, ponia. Tuoj pat prileisiu. 

— Tavo mintys kažkur toli, mano miela, bet ne darbe. 
Juk taip negalima, tiesa? - žiovaudama kalbėjo ponia. 

— Tikrai ne, ponia. 

Tai jai pirmas įspėjimas. Tačiau nepaisant didžiausių 
pastangų, jos mintys vis tiek nenorom klydo pas jaunąjį 
dailininką. 

Jis ją traukė, o kartu ir kėlė abejonių, nes Berta puikiai 
prisiminė, kaip skaudžiai buvo nuvilta kaimiečio Renardo. 
Bet Armanas vyresnis. Dabar jau ir ji pati nebe vaikas. 
Ar dėl to kas nors keičiasi, ar darosi lengviau pasitikėti 
žmonėmis? Smagu buvo jausti pasimokius iš praeities, 
bet ir vėl prisiminė motiną. Atminty kilo reginys, kaip ji 
ištisomis valandomis stovėdavo prie lango, laukdama ant 
savo didelio juodo žirgo atjojant pono Bolanžė. Kada jis 
pasirodys? Ar jis apskritai arjos? O jeigu neatjos? Bertai 
atrodė, kad visas motinos gyvenimas buvo vienas ilgas lau- 
kimas kažkokio žmogaus, kažkokio nutikimo. Tačiau jos 
motina iš klaidų nė kiek nepasimokė. 

Berta pirmąsyk suvokė, kaip stipriai vyras gali traukti 
moterį. Ji dabar suprato, kodėl motina, apžavėta pono 


Bolanžė, pamiršdavo viską pasauly. Berta suprato motinos 
abejingumą šeimai, bet vis tiek negalėjo jai to atleisti. Nes 
kaip tik motinai draugaujant su Bolanžė, Berta jausdavosi 
labiausiai atstumta. 


Prabėgo kelios dienos, Berta vėl nejučia atsidūrė šokių 
salėje, nors ir buvo davusi sau žodį laikytis atokiau nuo 
Armano. 

— Ar Ticianas jūsų mėgstamiausias dailininkas? — pa- 
klausė ji žvelgdama į lubas. 

— Kodėl, velniai griebtų, jums taip atrodo? 

Armanas liovėsi tapęs ir pažvelgė žemyn į ją. Berta aki- 
mirksnį net išgąstingai nustebo, kad jis iškart atsiliepė į 
jos klausimą. 

— Aš... aš manau, jūs turėtumėte juo žavėtis, kitaip 
nesugebėtumėte nutapyti tokios tikslios jo paveikslo ko- 
pijos, - sunėrusi rankas ant krūtinės atsakė ji. 

— Aš tik kopijuoju antrarūšės vertės kūrinį. Ticianas 
yra ne tas, kuriuo aš žaviuosi. 

Armanas nuvalė teptuką į dažais išteptą skepetą. 

— Bet argi Ticianas nelaikomas didžiu dailininku? 

Pamanė, kad ir vėl jos klausimas liks be atsako, bet 
Armanas apdovanojo ją mąslia šypsena, nuo kurios Bertai 
ėmė smarkiau plakti širdis. Plaukai buvo užkritę Armanui 
ant akių, ir jis nubraukė juos į šalį, palikdamas ant veido 
dar vieną dažų brūkšnį. 

Berta irgi jam maloniai nusišypsojo. 

— Nieks negali kritikuoti jo genialios technikos, — ga- 


liausiai prabilo jis, kritišku žvilgsniu vertindamas pusiau 

baigtą freską. — Jis padarė revoliuciją tuometinėje alie- 
jinių dažų gamyboje. Jo potėpiai itin drąsūs ir gilūs. Jis 
pirmas pradėjo tapyti smulkiais spalvotais taškeliais, ir į 
jo paveikslus geriausia žiūrėti iš toli, taip jo pavaizduoti 
daiktai ir žmonės atrodo lyg gyvi. Tačiau Ticianas netu- 
rėjo meniškos sielos. Iš prigimties jis buvo prekybininkas. 
Nepaprastai godus, mėgęs apsimesti vargeta, kad lengviau 
būtų kurti badaujančio dailininko įvaizdį. Ir visada dėjosi 
gerokai vyresniu, nei iš tiesų buvo. Manydami, kad daili- 
ninkas greitai mirs, jo užsakovai pasiduodavo įkalbinami 
mokėti didesnius honorarus už darbą. 

— Ar jis jau miręs? — paklausė Berta. 

— O taip, — nusijuokė Armanas, parodydamas dvi ža- 
vias duobutes skruostuose. — Jau gerus tris šimtus metų, 
tas šelmis. 

— Tad kodėl ant jo vis dar pykstat? — stebėjosi Berta. 
Dailininkas susiraukė, lyg būtų sutrikęs. 

— Nekenčiu kopijuoti jo darbų, - galų gale atsakė. — 
Norėčiau kurti savo meną. Man nepatinka, kad Ticianas 
garbinamas dėl to, jog tapė nuolankius objektus. Nors, 
mano galva, buvo nutapęs ir vieną tikrą šedevrą. Ar esate 
mačiusi jo „Venerą ir Adonį? 

Dabar jau Berta susimąstė. Suprato, kokia ji apgailė- 
tinai neišprususi ir neišsilavinusi. Sutrikusi ir nusiminusi, 
kam įviliojo jį į tokį beviltiškai jai neįkandamą pokalbį, 
papurtė galvą. 

— Ko gero, ne, - atsakė ji. Armanas nustebęs pažvelgė 
į ją. Juosiamos tankių blakstienų jo mėlynos akys prisi- 
merkė. 

— Tai labai garsus paveikslas. Ar nesat buvusi Luvre? — 
laisva, dažais ištepta ranka jis nubraukė nuo kaktos juodas 
garbanas. 

Berta vėl papurtė galvą ir iš gėdos nuraudo. Dabar jis 
pamatys, kokia aš neišmanėlė. 

— Gyvenat Paryžiuje ir nė sykio nebuvote garsiausiam 
jo muziejuje? Gal net garsiausiame visam pasauly. 

Berta iš gėdos visiškai sutriko. Norėjo pasakyti vaikys- 
tėje turėjusi reikalų su menu, kad savo laiku netgi turėjusi 
progos pozuoti jo mokytojo garsaus dailininko paveiks- 
lams, nors apie tai jis nieko ir nežinąs, tačiau Berta jautė, 
kad jo tai nė trupučio nesužavėtų. 

— Aš juk tik eilinė kambarinė, - piktai leptelėjo. — Neiš- 
manau nieko kito, tik prisiuvinėti atplyšusias nėrinių apy- 
kakles, blizginti batus, prisiuvinėti kaspinus ant skrybėlių 
ir ruošti vonią savo šeimininkei. Man nelieka laiko nei jūsų 
garsiems muziejams, nei brangiems paveikslams. 

Tai pasakiusi apsisuko ant kulnies ir vos nulaikydama 


ašaras išlėkė iš kambario. 


Dvidešimt penktas skyrius 


Apsilankymas Luvre 


Vieną iš retai jai duodamų laisvadienių Berta pirmą kartą 
nuvažiavo į Luvrą. Jeigu Armanui patinka kažkoks Ticiano 
paveikslas, ji privalo jį pamatyti, kad geriau pažintų ir su- 
prastų jaunąjį menininką. Galvoje vis aidėjo pašaipus jo 
klausimas: „Nesat buvusi garsiausiame Paryžiaus muzie- 
juje?“ Aš jam įrodysiu nesanti visiška bukaprotė. Laukdama, 
kol karališkuose rūmuose atsidarys muziejus, Berta atsirišo 
ir vėl užsirišo skrybėlaitės raištelius taip stipriai, kad vos 
begalėjo nuryti seilę. 

Nejau likimas mums visiems lėmė taip, kad trokštume 
tiktai to, ko negalime pasiekti? Berta žavėjosi Armanu, kad 
jis ir toliau atkakliai puoselėja svajonę tapyti savo kūri- 
nius, užuot kopijavęs didžiųjų meistrų paveikslus. Buvo 
matyti, kad ši aistra teikia jam įkvėpimo. Jinai regėjo jį, 
dirbantį ant pastolių - įsitaisiusį aukštai virš žemės ir vi- 
siškai nepasiekiamą. Nepasiekiamą taip, kaip ir jos motinos 

ar jos pačios svajonės? Laimė, kaip tik tą akimirką atsidarė 
muziejaus durys ir ji kartu su minia įplaukė į vidų, palikusi 
savo mintis lauke. 


1852-siais Napoleonas III pasiskelbė visos Prancūzijos 
imperatoriumi. Negaišdamas nė dienos jis su didžiausia 
energija ėmėsi „Luvro atnaujinimo“. Per ateinančių pen- 
kiolika metų jis nušlavė nuo žemės paviršiaus senuosius 
statinius Luvro ir Tiuilri rajonuose ir užbaigė šiaurinės 
galerijos statybą, sumaniai apjuosdamas Tiuilri sodus ir 
Karuselę. Bet vėliau ir su gerokai didesnėmis išlaidomis 
imperatoriškieji architektai Lui Viskontis ir Hektoras Le- 
fuelis dvigubai padidino rūmų fligelius, kurie nuo seno 
vadinosi „Napoleono rūmais“. Taigi Berta ir įžengė į šiuos 
didingus statinius. 

Ji pasijuto taip, tarsi būtų nukeliavusi į svečią šalį, kur ji 
nemoka nei tos kalbos, nei žino vietinių papročių. Tačiau 
vis tiek rankų nenuleido. Jinai čia atvyko su misija. 

Bertą sužavėjo didžiuliai paveikslai aukso rėmuose ir 
aukštos, įspūdingos skulptūros. Ji ėjo nuo vieno auksu tvis- 
kančio paveikslo prie kito, nuo vienos nenusakomo grožio 
skulptūros prie kitos, kol pačiam salės gale sustojo lyg van- 
deniu perlieta. Priešais ją stovėjo milžiniška marmurinė 
moters be rankų statula. Užvertusi galvą ir net išsižiojusi 
Berta žiūrėjo į ją. Kur moters rankos? Be jų vargšelė ne- 
galėjo prisidengti nuogos krūtinės ar prilaikyti nuo klubų 
slystančio audeklo. Nors ir iki pusės apsisiautusi skraiste, 
ji vis tiek atrodė nuogesnė nei nuoga. Regis, visiška bejėgė 
ir kartu neapsakomai stipri. 

— Nepakartojama, tiesa? — pasigirdo balsas jai už nu- 
garos. Berta atsisuko ir išvydo uniformuotą muziejaus 
darbuotoją. Jis šypsojosi ir raitė ant piršto galo ūsą, tarsi 
koks ponaitis, ruošdamasis prašyti Bertos ar tos statulos 
suteikti jam garbę pakviesti kitam šokiui. 

— Kur jos rankos? — paklausė Berta. 

Salės darbuotojas prunkštelėjo. 

— Visi šito klausia. Jūs ne pirmoji užduodate man šitą 
klausimą, — kostelėjęs atsakė jis. — 1820 metais šią gražią 
moterį ardamas savo laukuose Melos saloje aptiko vienas 
graikų ūkininkas. Ji buvo iš dviejų dalių. Kairėje rankoje 
moteris laikė obuolį, o dešiniąja prilaikė smunkantį žemyn 
apsiaustą. Tačiau abi rankos buvo smarkiai apgadintos, o 
taip pat ir jos daili nosytė, kaip ana štai matote. Po kelių 
dienų ūkininkas pasisakė radęs statulą kažkokiam laivo 
jūreiviui ponui d Urviliui. Tačiau šio jūreivio kapitono 
marmuro seniena nesudomino. O d'Urvilis, veikiausiai 
buvęs meno kūrinių mylėtojas, padarė skulptūros eskizus 
ir, nuplaukęs į Konstantinopolį, parodė Prancūzijos amba- 
sadoriui Markizui de Rivjerai, ir šis pasiuntė laivą nupirkti 
tą statulą ir pargabenti į jo šalį. Tačiau kraunant skulptūrą į 
laivą, prancūzų jūreivius užpuolė graikų plėšikai, staiga nu- 
sprendę, kad statula gali būti vertinga, ir sumanę atsiimti 
ją jėga. Taigi kautynių įkarštyje skulptūra buvo velkama 
į laivą per akmenis, todėl abi rankos nuskilo ir pasimetė. 
Jūreiviai jau nebenorėjo grįžti jų ieškoti. Štai taip ji dabar 
ir stovi čia — pati garsiausia pasaulyje moteris be rankų. 

Berta atplėšė akis nuo skulptūros ir paklausė: 

— Ar galite pasakyti, kur man ieškoti Ticiano darbų? 

— Eikite iki tos salės galo, paskui pasukite į dešinę ir 
žingsniuokite kelis kilometrus, o tada koridoriaus gale 


pasukite į kairę. 


Berta jau iš tolo sustojo prie Ticiano „Veneros ir 
Adonio“ ir ilgai žiūrėjo į paveikslą. Skirtingai nei roman- 
tiška Veneros su mažuoju amūru freska, kurią Armanas 
tapė ant ponios Raplė lubų, šis darbas atrodė visiškai 
kitoks ir vertė ją jaustis tarsi įsibrovus į kažkieno pri- 
vačią erdvę. Berta pažino Venerą, kuri, kaip įvairiuose 
dailės kūriniuose, taip ir čia buvo visiškai nuoga. Tačiau 
paveiksle dominavo Adonio figūra. Apsisiautęs ryškia 
oranžine tunika, vienoje rankoje laikąs už pavadžio tris 
didžiulius nenustygstančius medžioklinius šunis, o kitoje 
lazdą, Adonis atrodė kažkur skubąs ir neturįs laiko į jį 
įsikibusiai nuogai moteriai. Venera, kaip matyti, prašo jo 
nevykti į medžioklę, pasilikti su ja ir daryti ką tik norįs, kas 
šaus jo dailiai garbanotoje galvoje. Pro tirštų debesų plyšį 
skaisčiai plieskia saulė, apšviesdama tolumoje stūksan- 
čias kalvas. Kiek atokiau po medžiu saldžiai snūduriuoja 
storuliukas amūras. Jo lankas su strėle kybo ant medžio 
šakos. Ar ne dėl to Venerai nepavyko įkalbinti Adonio pa- 
silikti su ja, užuot sekus paskui savo šunis? Ar ne todėl, kad 
amūras užsnūdo darbe? Adonio veide matyti ne meilė, o ne- 
kantrumas. Paleisk mane, atstok, regis, sako jis. Man reikia 
lėkt su šunimis medžioti žvėrių. Aš neturiu laiko terliotis su 
šita reiklia, nuoga ir stora moterim. 

Berta ėjo nuo vieno paveikslo prie kito ir įdėmiai juos 
apžiūrinėjo, stengdamasi suprasti, kodėl jie taip vertinami ir 

kodėl nusipelnė kaboti šiame didingame muziejuje. Į dienos 
pabaigą ji jautėsi pavargusi nuo paveiksluose reiškiamų 
minčių gilumo ir podraug sužavėta meno galia žadinti žiū- 
rovui įvairias mintis ir emocijas. Išeidama iš Luvro, Berta 
dar stabtelėjo prie kito salės darbuotojo ir paklausė: 

— Kur galėčiau pamatyti pono Žano Milė darbus? 

— Milė? - darbuotojas pasikasė pakaušį. - Kad aš apie 
tokį nesu girdėjęs. Ar jis jau miręs? 

— Oi, ne. Jis dar gyvas ir sėkmingai tapo. 

— Panele, kad dailininko paveikslai būtų laikomi vertais 
kaboti Luvro salėse, jis turi būti seniai miręs. 

— Tačiau žmonės už jo paveikslus kloja didžiulius pi- 
nigus, — nenusileido Berta. 

— Nair kas. Tačiau palyginti su tuo, kiek įkainojami čia 
kabantys paveikslai, tai jo pinigėliai — tik lašas jūroj. 

Įdomu, ar Armanas išmano šią meno ekonomiką. Jis 
turbūt tikisi pasiekti tik pono Milė lygį, kursai už savo 
parduotus paveikslus geba išlaikyti didžiulę šeimą, gyventi 
sočiai ir patogiai, būti laimingas ir padoriai apsirengęs. 
Tačiau Milė iki muziejaus lygio dar velniškai toli, nors jam 
dar tik keturiasdešimt ir jis pačiam jėgų žydėjime. 

Staiga jai toptelėjo įžvalgi mintis. Meno srityje pri- 
pažinimas reiškia pinigus, o pinigai reiškia laisvę, kai tu 
gali įgyvendinti savo svajonę ir uždirbti dar daugiau pi- 
nigų. Tačiau svarbiausia — pirma aistringai siekti tikslo. 
Ojitikslą turi. Aišku kaip dieną. Jos vaizduotės lentynose 
gulėjo dešimtys rietimų nuostabiausių raštų audinių, o 
madų salone puikavosi viena už kitą gražesnės jos kurtos 
suknios. Aišku, ir vėl užsisvajojo, tačiau na ir kas, nes be 

svajonės neturėsi ir vilties, o be vilties esi tiesiog miręs. O 
numiręs esi reikalingas nebent mauzoliejų statytojams ar 
muziejams. Sėkmė įmanoma tik kurstoma tikslo ir aistros. 
O tada jau belieka ramiai gyventi ir mėgautis ja. 


Berta tekina įpuolė į šokių salę. Uždususi stovėjo tarpdury 
ir žiūrėjo, kaip Armanas tapo. Jis gulėjo ant nugaros ant savo 
pastolių ir ryškia purpurine spalva dažė pajuodusį dangų. 

— Aš mačiau „Milo Venerą“ ir „Venerą ir Adonį, o 
taip pat ištisą galybę nuostabiausių paveikslų ir skulptūrų. 
Kodėl Venera buvo taip visų tapoma? — vos atgaudama 
kvapą, pažėrė klausimus. 

Armanas tylėjo. 

Berta nenustygo vietoje. Suko ratus po salę, kalbėdama 
mostagavo rankomis. 

— Kodėl garsiu tampama tik po mirties? Kodėl tiek 
daug paveikslų su kautynių scenomis ar tų, kur ietimis 
smaigstomi žirgai, o moterys už plaukų velkamos žeme 
dievažin kur? 

Berta kone šokinėjo iš nekantrumo, kada jis jai pateiks 
nors vieną atsakymą. 

Armanas pakilo nuo pastolių, susirinko teptukus ir 
nulipo žemėn. Ilgai žiūrėjo iš apačios į freską, o paskui 
atsisukęs į ją tarė: 

— Kiek daug klausimų. Kaip suprantu, jums Luvre 
patiko, tiesa? 

— Ten buvo nuostabu, - ir ji džiaugsmingai atsi- 
duso. — Neįsivaizdavau esant tokį grožį. Gal kada nors ir 
jūsų darbai ten kabės. 

Jis susiraukė. 

— Tik ne dirbant tokiais tempais kaip dabar, — ir vėl 
pakėlė galvą į savo nebaigtą kūrinį. — Be to, aš dar tik mo- 
kausi. Man labai trūksta žinių. Mano svajonė - važiuoti 
mokytis į Italiją. 

Bertai dilgtelėjo paširdžius. 

— Kodėl į Italiją? Prancūzijoje irgi pilna menininkų. 

- Italijoje dailininkai suprantami ir vertinami visiškai 
kitaip, nei Prancūzijoje. Be to, Italijoje šviesa kitokia. Ir kas 
žino? Gal aš tenai surasiu savąjį Lorencą de Mediči. 

Armanas išvalė teptukus ir, suvyniojęs į švarią skepetą, 
padėjo šalia seno odinio lagaminėlio. Geras dvi minutes 
abu tylėjo ir užvertę galvas žiūrėjo į freską. Galiausiai ji 
neištvėrė ir paklausė: 

— Kaip manot, ar Ticianas būtų patenkintas jūsų 
darbu? 

— Svarbiausia, kad patiktų poniai Raplė, o visa kita 
nesvarbu, tiesa? — atsakė jis. 

— Ir jums visiškai nerūpi, kam jūsų darbai patinka? Jūs 
visai neturite — kaip ten sakė ponas Milė? - menininko 
orumo? 

— Ką jūs ar tas jūsų Milė išmanote apie menininko 
orumą? — piktai burbtelėjo jis, ir, nusišluostęs į skepetą 
rankas, numetė ant žemės. 

— Galbūt visiškai nieko, nes esu tik paprasta kambarinė, 
tačiau buvau tikra, kad jūs gerbiate poną Milė. Ko tada 
dirbat pas jį mokiniu? 

Karštos ašaros užspaudė Bertai gerklę. 

Stojo ilga tyla. O kai jis pagaliau prakalbo, jo žodžiai 
smarkiai ją nustebino. 

— Atleiskit man, — tyliai atsiprašė. —- Meldžiu, dovano- 
kite. Aš tiek daug laiko kopijavau kitų dailininkų kūrinius, 
o daugiausia pono Milė, kad jau pradėjau jo nebekęsti. Jei 
norit, vadinkite tai pavydu. Nežmoniškai trokštu tapyti tai, 
ką pats noriu. Pavydžiu didiems dailininkams, nes jie gali 
tobulinti savo techniką, įgyvendinti savo menines vizijas. 
Tačiau bijau, kad tapti originaliu menininku man taip ir 
nebus lemta. 

Armanas perbraukė ranka per tamsias savo garbanas ir 
pažvelgė Bertai tiesiai į akis. 

— Tačiau jie visi pradėjo nuo nulio. Iš pradžių tie garsieji 
dailininkai irgi buvo vargšai. 

— Tie vargšai menininkai turėjo arba turtingus nuola- 
tinius užsakovus, arba turtingas žmonas, gebančias juos 
išlaikyti. Ne, dailininko gyvenimas ne žemės kirminams. 

Armanas nuėjo prie lango ir pažvelgė į kiemą. 

— Tai kodėl tada pasirinkote šią profesiją? 

Jis atsisuko ir nusijuokė. Atrodė, Berta dar nieko gra- 
žesnio už jo šypseną nebuvo regėjusi. Tarsi skaisti saulė 
būtų nušvitusi po kelių lietingų dienų. 

— Ne aš ją pasirinkau, — atsakė jis liūdnai, - o ji 
mane. Pradėjęs piešti dar ankstyvoje vaikystėje, nega- 
lėjau sustoti. Vos aštuonerių jau turėjau pirmą klientą, 
kuris man už darbą sumokėjo. Tad, pati matot, piešimas 
tapo mano profesija dar nesuvokiant, kuo norėčiau būti 
užaugęs. 

— Jūs pradėjote pardavinėti savo piešinius būdamas 
toks jaunas? — Berta negalėjo patikėti tuo, ką išgirdo. 

— Turėjau vieną ypatingą užsakovą, mūsų laikais dažnai 
vadinamą standartiniu klientu, — jis nusišypsojo ir Berta 
įsidrąsinusi priėjo prie lango ir atsistojo šalia jo. Ir tik dabar 
pastebėjo, kad jis už ją gerokai aukštesnis. Jinai jam buvo 
vos iki pečių. 

— Mano mama buvo jauna ir labai graži, - kalbėjo 
jis. - Per daug graži ir per jauna, kad suprastų miesto vyrus 
ir jų kėslus, nes pati gimė ir augo kaime. Į Paryžių atvyko 
norėdama įsidarbinti parduotuvėje, bet veikiai krito į akį 
vienam turtingam vyno pirklio sūneliui, pastojo nuo jo, 
pagimdė mane ir ėmėsi senosios profesijos, kad išmaitintų 
mus abu, — jis pasakojo taip, tarsi visa tai būtų nutikę kokio 
nors romano herojui, o ne jo motinai. 

— Senosios profesijos? — nesuprato Berta. 

— Jai pasisekė gauti vietą viename iš geriausių miesto 
viešnamių. Ponios Tornė įstaigoje lankydavosi elito grie- 
tinėlė — aukštą visuomeninę ir turtinę padėtį užimantys 
vyrai. Taigi aš augau apsuptas žavių, pusiaunuogių moterų. 
Jos buvo pirmieji mano paveikslų personažai. 

Armanas atsisuko ir pažiūrėjo į ją. Berta dar niekada 
nebuvo regėjusi tiek liūdesio akyse. 

— Pamatę mano piešinius, ponai mane pagirdavo ir 
netgi daugelis prašydavo nutapyti juos viena ar kita poza, 
kad galėtų pasikabinti nuosavoje paveikslų kolekcijoje. 
Net ir poniai Tornė pasiimant didžiąją liūto dalį mano 
uždarbio, man dar likdavo tiek, kad sugebėjau baigti 

dailės mokyklą. Ponia ir pati nupirko keletą mano darbų, 
įrėmino ir pasikabino savo bordelyje ant sienų, kur, kiek 
žinau, jie tebekaba iki šiolei. Pornografijos srities žinovai 
mano darbus vertina kaip pačius geriausius. Matot, aš 
itin anksti ir gana neįprastu būdu ėmiau mokytis piešti 
iš natūros. 

— Ak, — teištarė Berta, nes nieko daugiau nesugalvojo, 
ir nusisuko nuo lango. 

— Nuraudor, ar ką, panele? - paklausė Armanas, įdė- 
miai spitrydamas į ją. 

— Ne, ne, — suskubo ji, — bet jeigu ir toliau taip žiūrėsite 
į mane, tai tikrai nurausiu. 

Taip ilgai troško jo dėmesio, o dabar, kai jo sulaukė, 
pradėjo drovėtis jo žvilgsnio. Jo mėlynos akys, pridengtos 
tankių juodų blakstienų, tarsi mėgino perskaityti mintis, 
kurių ji nenorėjo sakyti garsiai. 

— Savo gyvenimo istorijos dar niekam nebuvau pasa- 
kojęs, — prisipažino jis. 

— O jūsų motina? Ar ji dar gyva? — paklausė Berta, 
nusukdama akis į šalį. 

— Aš turėjau daug motinų, bet ta, kuri mane pagimdė, 
pasimirė, kai man tebuvo dešimt. 

— Apgailestauju, — tarė ji paliesdama jo ranką. 

Armanas papurtė galvą. 

— Neverta. Ji gyveno sunkiai, bet numirė greitai. 

Berta vėl prisiminė savo motinos mirtį. Jos užsitęsusią 
agoniją, sukeltą iš vidaus ją pūdančio aršeniko, ir nejučia 
akyse ėmė tvenktis ašaros. | 

— Būkit gera, neliekite ašarų dėl mano motinos. Ji pati 
pasirinko tokį gyvenimą, - tarė jis ir ištiesęs ranką palietė 
jos riešą. 

— Aš galvoju ne apie ją. Tiesiog prisiminiau savo motiną 
ir jos mirtį. Ji iškeliavo anapilin labai sunkiai. Bet manoji 
irgi pati pasirinko tokį kelią, — atsakė Berta ir tankiai su- 
mirksėjo akimis, susigėdusi staiga užplūdusių emocijų. 
Keliais žodžiais ji greitai papasakojo Armanui apie liūdną 
savo motinos gyvenimą. 

— Kaip matyti, mūsų praeitis ne kažin kaip ir skiriasi, — 
tarė jis, palinkdamas prie Bertos. 

— Mano motina nebuvo paleistuvė, — šluostydamasi 
akis atšovė Berta. Pakėlusi galvą į jį pridūrė: — Oi, atsi- 
prašau... nenorėjau... 

— Nieko tokio. Aš tik norėjau pasakyti, kad mudviejų 
vaikystė buvo ne iš lengvųjų, ir tiek, — pasakė jis ir nusi- 
šypsojo. 

— Taip, jūs teisus, — linktelėjo Berta. - Ber mes vis tiek 
išgyvenom. 

— Ir aš tuo labai džiaugiuosi. 

Armanas paėmė jos ranką ir švelniai atvertė delnu į 
viršų. Padarė tai taip atsargiai, tarsi bijodamas išgąsdinti 
baikštų žvėrelį. Paskui palenkė galvą ir meiliai pabučiavo 
į atverstą riešą. Bertai užėmė kvapą. Nuo šio vienintelio 
bučinio jų kūnais perbėgo tokia stipri srovė, kad užmarštin 
nugrimzdo visi pikti žodžiai ir praeity kilę nesusipratimai. 
Nepaleisdamas jos rankos, Armanas pakėlė galvą ir su- 
šnibždėjo: 

— Ar žinote, panele Bovari, kad esate nepaprastai 
graži? 

Apimta svaiginančio jausmo, Berta užsimerkė. Ją taip 
sužavėjo švelnus Armano prisilietimas, kad išgirdo garsus 
tik tada, kai jau buvo per vėlu. 

— Ir už šitai aš jums moku pinigus? - ponia Raplė 
stovėjo tarpdury su apsiaustu ir skrybėlaite. Lūpos piktai 
sučiauptos, akys grėsmingai blizga. — Panele Bovari, nea- 
bejoju, kad turite šimtus kitų darbų, o ne tik stovėti susi- 
kibus už rankų su brangiai apmokamu ir po mano stogu 
gyvenančiu dailininku, - šaltai pareiškė ji. 

— Mes tik kalbėjomės, ponia, -— atsakė Berta ir skubiai 
nusisukusi susiveržė prijuostės raištelius. 

— Palik mus, - paliepė ponia Raplė ir nukreipė savo 
piktą žvilgsnį į Armaną. 

Paskutinį kartą dirstelėjusi į Armaną, Berta išlėkė iš 
salės. 


Tą patį vakarą Bertai klojant lovą ir purškiant levandų 
kvepalais ponios patalus, šeimininkė pašaukė ją ateiti į 
persirengimo kambarį. 

— Berta, padėk man nusimauti tą prakeiktą korsetą. 

Ponia Raplė šypsojosi per petį, tarsi jau būtų pamiršusi 
popiečio pyktį. Virpančiais pirštais Berta atlaisvino ant nu- 
garos korseto raštelius, kuriais drabužis buvo suveržęs šei- 
mininkės liemenį iki nenusakomai mažų apimčių. Bertai 
buvo nejauku dėl tokio staigaus ponios nuotaikos pokyčio. 
Jau daug kartų buvo regėjusi, kaip šeimininkė lieja pyktį 


kitiems tarnams. 

— O, dabar jau geriau, - giliai atsikvėpė ponia Raplė, 
pagaliau išsilaisvinusi iš atlasinio korseto. Pakėlė rankas ir 
laukė, kad Berta nuvilktų plonyčius apatinius marškinius. 
Tada atsisuko veidu į Bertą, kuri stovėjo nudelbusi akis į 
grindis, kad nereikėtų maryti pliko ponios kūno ar neiš- 
vengiamo pykčio priepuolio. 

— Esi jauna ir nepatyrusi, todėl aš tau atleidžiu, — tarė 
ji Bertai. — Tačiau privalai žinoti, kad pasaulyje yra tokia 
kategorija vyrų, kuriais negalima pasitikėti ir kurių vienin- 
telis tikslas gyvenime - suvilioti jaunas paneles. Aš kalbu 
apie poną de Puvjė. 

— Jis manęs neviliojo, - bandė gintis Berta. 

— Dėl to, kad nesuspėjo, mano miela. Ber aš pasirū- 
pinau, kad kitos progos jis nebeturėtų. 

— Ką jūs padarėte? — Bertai iš rankų išsprūdo marški- 
niai ir nukrito ant grindų. 

— Šiandien aš jį išvariau. 

Staiga Berta pajuto, kaip smarkiai ėmė trūkti oro. 

— Betgi jis nieko blogo nepadarė, ponia. O ir jo darbas — 
jūsų freska — liks neužbaigta. 

Berta bijojo, kad nepradėtų verkti. Iš visų jėgų stengėsi 
susivaldyti. 

— Pabaigs kas nors kitas. Tą padarys ir eilinis daili- 
ninkėlis. Juk tai tik originalo kopija, - įdėmiai pažvelgė į 
Bertą. — Kas tau? Atrodo, tuoj tuoj apsiverksi. 

— Nieko, ponia. 

Stengiantis užgniaužti emocijas, Bertai nukaito 
veidas. 


— Eikš, prigulk valandžiukę. Iškart pasijusi geriau. 

Ponia Raplė siekė paimti Bertos ranką, bet ji atitraukė 
ją, tarsi nuplikyta, ir ėmė paskubomis lankstyti ponios 
drabužius. 

— Kai pabaigsiu tvarkytis čia, ateisiu palinkėti jums 
labos nakties, - drebančiu balsu pažadėjo Berta. Negi 
ponia Raplė neįžvelgė savo žodžiuose ironijos atleisdama 
Armaną už tariamą mėginimą suvilioti Bertą, kai pati tuo 
metu turėjo seną įprotį vilioti savo jaunas, nekaltas kam- 
barines? 

— Kaip nori. Tu juk žinai, kad aš niekada neversiu tavęs 
daryti to, kas tau ne prie širdies, — pasakė ji šypsodamasi ir 
įlipo į lovą. Nuo jos šypsenos Bertai per visą kūną nubėgo 
lediniai šiurpuliai. 


Dvidešimt šeštas skyrius 


Svaj onės ir tikrovė 


Tą savaitę buvo ne tik išvarytas Armanas, bet Berta išgy- 
veno ir dar vieną netektį. 

Per vieną retai pasitaikančią pertraukėlę Berta išėjo pa- 
sivaikščioti ir apmąstyti to, kas nutiko Armanui. Už kelių 
kvartalų nuo šeimininkų namo ji pasuko į siaurą garvelę 
su keliom nedidelėm krautuvėlėm: gatavų drabužių, mė- 
sininko, konditerijos ir lombardu. Jos akis užkliuvo už 
kažkokio pažįstamo daikto lombardo vitrinoje. Tai buvo 
Frenė porceliano sviestinė su sparnuotuoju sfinksu, lygiai 
tokia pati, kokią prieš kelias savaites ji aptiko po Helenos 
lova. Negi ten ji, ką? Kaip Helena galėjo būti tokia begėdė 
ar visiška neišmanėlė, kad išneštų iš namų tokį daiktą ir 
užstatytų artimiausiam lombarde? Berta parskubėjo namo, 
trokšdama priremti draugę prie sienos, kol vagystė neiškilo 


viešumon. 

Iš virtuvės sklido garsus barnis. Ji parėjo kaip tik tuo 
metu, kai ponia DiuPua smarkai barė Heleną. 

— Manai, kad niekas nepastebės, kaip vienas po kito iš 
namų dingsta sidabriniai daiktai? Manai, kad aš akla? 

Ant stalo gulėjo šeši sidabriniai servetėlių žiedai. He- 
lena stovėjo virtuvės kampe, sukryžiavusi rankas, veide — 
visiškas abejingumas. Paprastai visuomet santūri ponia 
DiuPua tiesiog putojo iš pykčio. Jos mažos rankos buvo 
kietai sugniaužtos į kumščius. Berta manė, kad dar aki- 
mirka, ir moteris smogs Helenai. 

— Kaip gali man pasiaiškinti, tu, nedėkinga vagile? Kur 
sviestinė ir kiti tavo pavogti daiktai? 

Helena gūžtelėjo pečiais lyg mokinukė, paklausta kla- 
sėje papasakoti tekstą, kurio ji nebuvo skaičiusi. 

— Aš žinau, kur ta sviestinė, — atsakė už ją Berta, bevil- 
tiškai stengdamasi prigesinti moters pyktį ir sušvelninti 
galimas liūdnas barnio pasekmes. Ponia DiuPua atsisuko 
į Bertą ir perliejo ją piktu žvilgsniu. — Ką tik mačiau ją 
lombardo vitrinoje. 

— A, taip ir žinojau, - ponia DiuPua prisimerkė ir taip 
arti pasilenkė prie Helenos, kad jų nosys bemaž lietėsi. — 
Tavo draugė irgi tokia pati. Nieko nuostabaus, kad atvykai 
su jos rekomendacija. Abi esat iš vienos vagių gaujos. Ponia 
Raplė labai apsidžiaugs išgirdusi, kad jos brangioji kam- 
barinė viso labo tik eilinė nusikaltėlė. 

— Jinai čia niekuo dėta. Jinai vogti neturi nei noro, nei 
gebėjimų, - nusijuokė Helena. — Pažvelkite į jos veidelį. 
Jai vien nuo šios minties darosi silpna. Argi ne taip, panele 


Teisuole? - Helenos balse skambėjo sarkazmas. 

— Ar tiesa, Berta? — paklausė ponia DiuPua. 

Berta papurtė galvą, paskui ėmė linksėti, nežinodama, 
ką jai atsakyti. Staiga ponia DiuPua čiupo į rankas ant me- 
dinės lentelės gulėjusį duonriekį peilį ir atstatė jį į Heleną. 
Berta sukliko iš siaubo, kad įsiutusi moteris nenudurtų 
jos draugės. 

— Ponia, maldauju, padėkite peilį! 

— Tuoj mes pažiūrėsime, kieno tu pusėje. Drožk ir at- 
vesk man čia žandarą, - paliepė Bertai. — Nepaleisiu jos tol, 
kol negrįši, - ponia DiuPua laikė ištiesusi ranką su peiliu, 
vos per kelis colius jo smaigaliu nuo prijuoste aptemptos 
Helenos krūtinės. 

— Jei nudursite mane, aptaškysite krauju savo švariąsias 
virtuvės grindis, - atkirto Helena, iš lėto slinkdama artyn 
durų. 

— Stok! Kur dabar? - sušuko ponia DiuPua, sekdama 
paskui ją su peiliu rankoje. 

Ir tada Helena iškrėtė parį kvailiausią dalyką: pratrūko 
garsiai kvatotis. 

— Ak tu, įžūli kekše! - suriko ponia DiuPua ir dūrė 
peiliu, bet Helena laiku spėjo atšokti į šalį. Ponia DiuPua 
susverdėjo ir pargriuvo ant žemės, paskleisdama aplink 
save plačius sijonus. Darsyk garsiai žvygtelėjusi Helena 
spruko pro duris iš virtuvės. 

Berta virpėdama iš išgąsčio pasilenkė padėti poniai 
DiuPua atsikelti. 

— Atstok nuo manęs, - paliepė ekonomė, nustumdama 
Bertą. — Čia tu dėl visko kalta. Kam atsitempei į namus 

šitą šiukšlę? Pranešiu apie tai ponams Raplė. O dabar eik 
ir atvesk man žandarą, kad galėčiau ją įduoti. 

Peino ir Rivjeros gatvių sankirtoje visada budi koks 
nors žandaras. Berta pėdino vilkdama koją už kojos. 

— Pinigai ar gyvybė? 

Berta atsisuko. Helena stovėjo skersgatvyje, netoli 
namų, strazdanotam veide — plati šypsena. 

— Norėčiau manyti, kad dabar turėtumei šalintis nusi- 
kaltimo vietos, — piktai burbtelėjo Berta. 

— Po mano lova dar liko keletas daiktų. Ar galėtum 
man juos atnešti? 

Berta papurtė galvą. 

— Man liepta atvesti žandarą, todėl taip ir padarysiu. 
Eisiu labai lėtai, tad, tavim dėta, pasinaudočiau proga ir 
kuo greičiau dingčiau iš šito rajono. 

— Ak, tu ant manęs pyksti. O juk kaip tik aš turėčiau 
ant tavęs pykti. Kas prašė tavęs būti tokiai paslaugiai? „Ne- 
bijokit, savo brangiąją sviestinę rasite užstatytą lombarde 
ana ten už kampo“, - mėgdžiodama Bertą nusimaivė He- 
lena. 

— Aš prašiau tavęs iš Raplė namų nieko nevogrti. O 
dabar ir pati susilauksiu bėdos, kad atsitempiau tave į šitą 
šeimą. 

— Niekis, tau jie atleis. Juk esi tokia graži ir šauni kam- 
barinė. Ką gi, gyvenk, kaip išmanai. Bet toks gyvenimas 
ne man. 

— Ką dabar darysi? Iš ko gyvensi? — staiga susirūpinusi 
draugės likimu Berta visai pamiršo pyktį. 

— Ogi iš to, ką visą laiką dariau. Vogsiu. O kaip gy- 
vensiu? Šiame brangių daiktų pilname mieste aš gyvensiu 
labai gerai. Pamatysi. 

— Bijau, kad neprisidarytum bėdos, — pasakė Berta ir 
palietė draugės ranką. 

— Dėl manęs nesijaudink. Žiūrėk savęs. Juk pati gyveni 
nuodėmingųjų irštvoj. Girdėjau, kaip ta ragana pasielgė 
su tavo mylimuoju, tuo freskos tapytoju. 

— Joks jis man ne mylimasis, — atšovė Berta. 

— Dabar gal dar ir ne, - nusijuokė Helena, - bet galiu 
pasakyti, kad esi beviltiškai jį įsimylėjusi. - Berta norėjo 
užginčyti, bet Helena rankos mostu ją nutildė. - Para- 
šysiu tau laišką ir pranešiu, kur apsistojau: turėsi, kur pri- 
siglausti, kai ponia Raplė tave išspirs, — ir, mostelėjusi savo 
raudonom garbanom, nuėjo. 

Užuot ėjusi pas žandarą, Berta vilkdama kojas parpė- 
dino namo. Ponia DiuPua stovėjo prie durų, sukryžiavusi 
rankas ant krūtinės. 

— Na, tai kur jis? - paklausė Bertos. 

— Kas toks, ponia? — nekaltai nustebo ši. 

— Žandaras, kvaile tu! 

— Kad neradau, - pamelavo Berta. — Jam turbūt išei- 
ginė. 

— Nemeluok man. Kaip visada gini savo apsivogusią 
draugę. Drožk į viršų. Tavęs laukia ponia. 

Berta nė neabejojo, kad jos minutės Raplė namuose 
jau suskaičiuotos. Net skrybėlaitės nepasivargino nusi- 
imti. Gaila, kad iš karto nenuėjo su Helena - gal būtų 
abi drauge susiradusios kokį kampą prisiglausti. O dabar 

šiame dideliame mieste neaišku, kur ji galėjo pasukti. 
Berta lipo laiptais, pirštais iš lėto braukdama per damas- 
tinius sienų apmušalus, tarsi norėdama paskutinį kartą 
pajusti ir visiem laikam įsiminti jų švelnumą. Ponia Raplė 
sėdėjo prie kosmetinio stalelio veidrodžio ir matavosi 
naują skrybėlaitę. 

— Ar tiesa, ką man pasakojo ponia DiuPua? Tavo draugė 
vogė daiktus mums iš panosės? 

— Taip, ponia, - Berta nunarino galvą ir įbedė žvilgsnį į 
barų galus. Apie gyvenimą kartu su Helena geriau pamiršti, 
kai kitąsyk ją pamatys, užsmaugs negyvai. 

— Ar žinojai, kad ji vagilė, prieš mums rekomenduo- 
dama? - ponia Raplė pakreipė skrybėlę nuo vieno galvos 
šono ant kito. Juoda stručio plunksna užkrito jai ant akių, 
suteikdama veidui paslaptingumo. 

— Nataip. Tik maniau, kad bus susipratusi. Davė man 
žodį savo blogų įpročių atsikratyti. 

— Blogų įpročių! - prunkštelėjo ponia Raplė. — Blogas 
įprotis yra kramtyti nagus. O vogti svetimą turtą — nusi- 
kaltimas. 

— Tikrai taip, ponia. 

Berta mindė nuo vienos kojos ant kitos. 

— Žvelgiant iš teisinės pusės, tu esi jos bendrininkė. 

Berta nukaito kaip žarija. 

— Oi, ne, ponia, aš niekada gyvenime... 

Ji taip ėmė grąžyti rankas, kad net jai pačiai šis malda- 
vimas pasirodė perdėtas. 

— Nusiramink, nusiramink, aš gi žinau, kad nesi vagilė. 
Bet, parikėk manim, aš iš visų jėgų stengiausi atkalbėti 


ponią DiuPua, kad neišvarytų tavęs lauk. Dėl to tu man 
dabar esi skolinga. 

— Supratau, ponia, — atsakė Berta ir giliai atsiduso. 

— Tikiuosi, žinai, kad šiuose namuose skolos ilgai ne- 
laikomos. Nesijaudink, aš greitai sugalvosiu, kaip tu man 
atsidėkosi. 

Dieve, kaip Berta nekentė šitos bjaurios moters. Šią 
akimirką jai norėjosi šnioti savimi pasitikinčiai šeimininkei 
per veidą ir pabėgti iš namų, kaip padarė Helena. Tačiau ji 
stovėjo kaip įbesta ir negalėjo pajudėti. Kodėl? Kas ją laikė? 
Ponios Raplė valdingumas? Baimė, kas jos laukia šaltose 
Paryžiaus gatvėse? O gal nerimas, kad gali būti suimta ir 
įmesta kalėjiman kaip Helenos nusikaltimo bendrininkė? 
Išeinančią iš kambario Bertą šeimininkė palydėjo supra- 
tingai šypsodamasi. 

Vis dėlto kalėjimas gal būtų ir visai nebloga alterna- 
tyva. 


Tik gerokai vėliau Berta susimąstė, ką kalbėjo Helena 
apie jos meilę Armanui. Kaip iš tiesų jaučiasi įsimylėjęs 
žmogus? Gal pilve ima plazdenti virpuliukai? Na, be abe- 
jonės, jai taip nutikdavo kaskart jį pamačius. Troškimas 
būti kartu su juo, nesvarbu, ar jis to norėtų, ar ne? Taip irgi 
buvo. Nepaprastas smalsumas sužinoti, kas jis toks, kokios 
jo mintys ir jausmai? Taip, šis jausmas irgi jai pažįstamas. 
Bet jeigu tai iš tiesų meilė, tai šiuo metu tokios prabangos 
ji negalėjo sau leisti. 

Kad ir kaip ten būtų, ji vis tiek galvojo tik apie Ar- 


maną. Ir lygiai taip, kaip draugaudama su Renardu se- 

nelės ūkyje, vaizduotėje kūrė įmantriausius romantiškus 
scenarijus, kuriuose veikė ji ir jaunasis dailininkas. Vos 
tik ištrynus iš galvos vieną fantaziją, jos vietą užimdavo 
nauja, tarsi atvertus kitą spalvotos paveiksliukų knygelės 
puslapį. 

Jiedu su Armanu gyvens nuostabioje dailininko stu- 
dijoje. Rytais ilgai gulės lovoje neturėdami kur skubėti, ir 
meiliai vienas kitą bučiuos. Jis neš jai į lovą puodelį karštos 
latės kavos ir šviežios duonos riekę, užteptą gardžiu sviestu 
ir apelsinų džemu. Abu pusryčiaus lovoje, paskui mylėsis. 
Ir jos fantazijų lovoje nebus jokių trupinių. 

Paskui gulėdama po šilta antklode ji žiūrės, kaip Ar- 
manas vieną po kito tapo savo įspūdingus paveikslus. Ta- 
čiau jai bus maloniau žiūrėti į jo lygią, raumeningą nugarą. 
Jos fantazijose Armanas visada tapė be marškinių. Galiau- 
siai atsigėrėjusi jo grožiu Berta išlips iš lovos, apsirengs ir 
imsis savo kūrybinių darbų. Taip ir bėgs jųdviejų dienos: 
jisai tapys savo šedevrus, o jinai pieš eskizus savo įmantriai 
prabangių audinių raštams. Vakare abu grius į lovą ir vėl 
mylėsis, mylėsis. 

Deja, ji nelabai įsivaizdavo, kaip vyksta tas mylėjimasis. 
Kad ir kaip būtų keista, jos intymaus bendravimo žinios 
apsiribojo tik Renardo ir jo kaimynų mergiotės niurkymusi 
bei vienkartine ponios Raplė meilės pamokų patirtimi. Ti- 


kriausia žodžio prasme Berta dar buvo skaisti. 


Vaikystėje Bertai teko girdėti motiną buriant Felisitei 
ateitį. Berta sėdėjo prie židinio, o Ema Bovari įsikniaubusi 


į kambarinės delną kalbėjo jai apie ateitį, pilną meilės nuo- 
tykių ir gražių tamsiaplaukių vyrų. Klausydamasi šeimi- 
ninkės pasakojimo, Felisitė kaito ir raudo. 

— Vieną gražią vasaros dieną tu eisi keliuku prie upės, — 
kalbėjo ponia Bovari, vesdama rodomuoju pirštu Felisitei 
per delną. — Tau bus labai karšta ir kankins troškulys. Išgirsi 
sau už nugaros arklio kanopų dundesį. Tu bijosi atsisukti ir 
pažiūrėti, kas ten, nes eisi keliu viena, toli už kaimo. Kažkas 
pagriebs tave už rankos, kilstelėjęs užsisodins ant balto 
žirgo ir nušuoliuos tolyn. Sėdėdama raiteliui už nugaros, 
tu turėsi tvirtai jį apsikabinti, prisispausti prie raumeningo 
jo kūno, nes bijosi nukristi. Judu nujosite prie upės, jis 
nušoks nuo žirgo ir padės nulipti tau. „Kas tu?“ — paklausi 
jo. Ir tada susivoksi jį mačiusi miestelyje, turgaus aikštėje. 
Tai turtingas markizas, gyvenantis už kaimo stūksančioje 
pilyje. 

— Markizas! — vienu balsu sušuko Berta ir Felisitė. — Ti- 
kras markizas? 

Motina šypsodamasi linktelėjo. 

— Tikras markizas, jau seniai tave pamilęs ir stebėjęs iš 
tolo, bet nedrįsęs tau to pasakyti, nes judu iš dviejų skir- 
tingų pasaulių. Jis tave dievina ir negali be tavęs gyventi. 
Jis paims tave ant rankų, ims bučiuoti tau kaklą, pečius ir 
pliką krūtinę. 

— Oi, ponia, mano krūtinė bus plika? — dar labiau nu- 
rausdama suriko Felisitė. 

— Aišku, kad bus nuoga, kvailele tu, - atsakė Bertos 


motina. — Juk judu ruošitės meilės aktui. 

Bertai atrodė, kad meilė yra dvejopa: ta, kai mylima 
per atstumą, ir kita, kur būna bučiuojama į kaklą ir pliką 
krūtinę. Mažajai Bertai tai buvo mistiškai sudėtinga. 


Berta prisiminė poną Milė minėjus, kad Armanas gy- 
veno Jakobo gatvėje, netoli jo studijos. Kitą laisvadienį ji 
būtinai jį susiras. Niekas, net pati ponia Raplė jos nuo to 
nesulaikys. 

Kitą sekmadienį Berta vaikščiojo Jakobo gatve, taip sti- 
priai jausdama fizinį Armano buvimą šalia, kad kiekvienas 
pracivis vyras jai rodėsi esąs jis. Atrodė, jis tuoj tuoj pasi- 
rodys. Ji būtinai suras, kur jis gyvena, jeigu jo nebus namie, 
paliks jam raštelį. 

Visą valandą ji vaikštinėjo viena gatvės puse, paskui 
kita, vis vildamasi jį sutikti, nes tiksliai nežinojo, kuriame 
name jis gyveno. Apie penktą valandą, kai jau kojos buvo 
kaip akmeninės, ji pamatė gatvės gale iš karietos išlipančią 
ponią Milė. Nubėgo jos pasitikti. 

— Ak, ponia Milė, kaip gerai, kad jus pamačiau, — už- 
dususi tarė Berta. - Ar negalėtumėte pasakyti, kur gyvena 
Armanas de Puvjė? 

Ponia Milė vos pastebimai šyptelėjo. 

— Aišku, galiu. Jo kambarys ana ten, aukštai, — ir ji 
parodė šeštą aukštą pastato, į kurį pati ketino eiti. — Tik 
tu ten jo nerasi. 

— Gal jis pono dirbtuvėse? 

— Ne, mano miela. Šįryt jis išvažiavo į Italiją. Pranešė 
apie tai mano vargšui vyrui, kuriam dabar labai trūksta 


vieno pagalbininko. Sakė, keliaująs į Italiją mokytis dailės. 

Nors aš neįsivaizduoju, ko gali išmokyti tie italai, ko ne- 
žinotų ponas Milė. 

Berta stovėjo it mietą prarijusi, o ponia Milė patapš- 
nojo jai per ranką ir nuėjo į namą. 

Jis išvyko iš šalies, jai nepranešęs nė žodelio. Ar gali būti 
kas blogiau, kaip mylėti be atsako? Jeigu Berta ir pasimokė 
ko nors iš savo motinos, tai tik to, kad kuo stipriau mo- 
teris myli, tuo labiau ji turi kentėti. Berta nubraukė nuo 
akių ašaras, kad matytų kelią, tada apsisuko ir patraukė į 
prabangų kalėjimą — ponų Raplė namus. 


Dvidešimt septintas skyrius 


Gimtadienio pokylis 


Gimtadienio pokylio rytas išaušo nesėkmingai. Bertai 
buvo liepta laukti ponios Raplė šokių salėje ir pareikšti 
savo nuomonę apie pabaigtą freską. Berta visą laiką sten- 
gėsi nepakelti galvos, kad niekas nepamatytų jos užverktų 
akių, nes pusę nakties ji praraudojo dėl Armano. Dabar ji 
stumdė į vieną eilę šilkais apdengtas kėdes palei didžiulės 
salės sienas. Kai pro duris į salę įžengė ponia Raplė, vietoj 
Armano pasamdytas dailininkas užbaigti freskos braukė 
paskutinius baigiamuosius potėpius. 

Ponia iš karto pratrūko šaukti: 

— Aš gi tau sakiau — ant palangės jokių kurapkų. O tu 
ką padarei? Nutapei tą prakeiktą paukštį kaip tik ten, kur 
aš nenorėjau! - šūkavo ji. 

— Betgi, ponia, jūs pageidavote tikslios paveikslo ko- 


pijos, — teisinosi visas drebantis dailininkas. 

— Aš prašiau tikslios, bet be to kvailo paukščio, — trep- 
sėdama koja tvirtino ponia Raplė. 

— Gal jūs taip sakėte ankstesniam dailininkui, bet ne 
man. 

— Tuojau pat uždažyk, — sušvokštė ji. - Nekenčiu 
paukščių. 

Vargšas jaunuolis skubiai ėmėsi žemės tonais teplioti 
melsvai pilką kurapkos siluetą. Rezultatas dabar buvo toks, 
kad rudai baltas prie Veneros kojų gulintis spanielis žiūrėjo 
į kažkokį nematomą daiktą lauke ir ant jo lojo. 

Bertai galvoje sukosi tik mintys apie Armaną ir kaip 
toli jis dabar buvo. Stebint freską užbaiginėjantį dailininką, 
krūtinę spaudė dar didesnis ilgesys. Jautėsi jo palikta ir 
pamiršta. Staiga ji ėmė ant jo baisiai niršti. Armanas buvo 
laisvas ir galėjo pabėgti, kur tik panorėjęs, o ji turi lyg ka- 
linė pūti šiuose prakeiktuose namuose ir vykdyti kiekvieną 
kvailą ponios užgaidą. 

Berta per stipriai stumtelėjo kėdę prie sienos, ir jos 
atkaltės kraštas nuskėlė gabalėlį paauksuotos atraminės 
juostos. Dirstelėjusi į ponią Raplė, kuri stovėjo užvertusi 
galvą į lubas ir sekė kiekvieną teptuko brūkštelėjimą, Berta 
pagalvojo, kaip būtų smagu paimti kėdę ir sviesti ją į šei- 
mininkę. Kada nors ir aš surengsiu didelę šventę. Bet tavęs 
tikrai nepakviesiu. O gal ir pakviesiu, tik elgsiuosi taip, tarsi 
tavęs ten nebūtų. 


Prieš mėnesį buvo išsiųstos penkios dešimtys kvietimų 


į ponios gimtadienio balių. Ponia Raplė paaiškino Bertai, 
kodėl būtent toks skaičius. 

— Penkios dešimtys yra kaip tik tiek, kiek reikia, kad po- 
kylį būtų galima pavadinti 5a/žumi. Mano varganoje salėje 
sutilptų ir daugiau žmonių, bet aš noriu, kad šokantiems 
būtų užtektinai vietos ir visi galėtų grožėtis puošniomis 
damų sukniomis. 

Berta sumojo, kad ponia turėjo galvoje sav0 suknią, 
prie kurios, anot pono Vorto, jo siuvėjai pluša jau keletą 
savaičių, Bertai nė nepadėkoję už idėją. 

Suknia išties buvo įspūdinga. Rausvo atlaso su baltu 
tiuliu ant viršaus, visai paprasta ir labai elegantiška, kaip 
Berta ir siūlė. Viršutinė suknios dalis smarkiai aprempta, 
o pro iškirptę laukan virto stangrios ponios krūtys. Plau- 
kuose buvo įsegtas ryškių raudonų rožių vainikas, dai- 
liai krintantis į akis prie šviesių jos plaukų. Pavakare ji 
jau stovėjo priešais savo didžiulį veidrodį ir, visu ūgiu 
sukiodamasi į vieną šoną ir į kitą, patenkinta grožėjosi 
savimi. 

— Dar niekada neturėjau tokios paprastos suknelės. 
Ber ši spalva, regis, man labai tinka, — galiausiai atsisuko į 
Bertą ir tarė: — Turiu ir tau patiksiančią suknią, panele Bo- 
vari, — nuėjusi į drabužinę, sugrįžo nešina šviesiai mėlyna 
vakarine suknia. — Štai, apsirenk. 

— Betgi, ponia, aš negaliu jos vilktis. 

— Ša. Man svarbu, kad ir tu atrodytum gražiai, nors 
tavo darbas tik kabinti suknias į spintą. Tai sena mano 
suknelė, kurios aš jau daug metų nebesivelku. Nagi, ko 
stypsai. Renkis. Tuoj pradės rinktis svečiai. 

Berta padarė kaip liepiama. Suknelė išties buvo daili, 


trumpomis pūstomis rankovėmis ir su nėriniais puoštu 


priekiu. Ponia įdėmiai apžiūrėjo suknelę ir priėjusi nuardė 
vieną raukinių eilę, kad geriau matytųsi gili iškirptė. 

— Ponia... - sutriko Berta ir užsidengė rankomis per- 
nelyg apnuogintą krūtinę. 

— Nekvailiok. Kam slėpti tai, kas gražu. O dabar bėk į 
apačią pasitikti svečių. 

Tai buvo keturiasdešimtas ponios gimtadienis, ir pro 
akis nepraleista nė viena smulkmena. Maistas vidurnakčio 
vakarienei buvo užsakytas iš anksto, virėja su savo pagal- 
bininke prie patiekalų plušėjo jau kelias dienas. Nusam- 
dyti muzikantai, užsakytas ir atgabentas šampanas, buvo 
pakviesti keli liokajai su ryškiai raudonomis livrėjomis ir 
auksinėmis juostomis, išnuomota daugybė kėdžių, ilgomis 
eilėmis išstatytų palei didžiulės šokių salės sienas. 

Artėjant pokylio pradžiai, Berta rado prieglobstį dra- 
bužinėje, nes labai norėjo nors keliom minutėm pabėgti 
nuo savo užgaidžios ponios. Atsišliejusi į sieną, ji nejučia 
mintimis nuklydo į savo motinos pokylį, kur ji dalyvavo 
kaip jaunoji nuotaka. 

— Vieną dieną aš gavau kvietimą dalyvauti markizo 
d Andervilio šokių baliuje jo pilyje Vobjesare, - motina 
visada vienodai pradėdavo savo pasakojimą. 

— Kartu su tėčiu? — vis primindama paklausdavo 
Berta. 

— Taip, mudu su tėčiu, - atsakydavo ji. 

Motina kuo smulkiausiai pasakodavo apie tą vakarą, 
lyg būtų traukusi iš skrynios pačius brangiausius prisimi- 
nimus. Apie pokylio vakarienę, žėrinčias krištolo taures, 
spindintį porcelianą, dailius dubenis sidabriniais dangčiais. 

Mėsingus omarus, sultingas garuojančias putpeles ir tokius 
minkštus kepsnius, kad mėsą galėjai gnaibyti šakute, be 
peilio. O vynas... Kokia gausybė visokiausių vynų. Damos 
gėrė kartu su vyrais — negirdėtas dalykas kilminguose po- 
būviuose. Per tą vakarienę Ema Bovari pirmą kartą para- 
gavo ananaso — „vaisius toks saldus, regis, saldesnis ir už 
saldžiausią saldainį“. Galiausiai sidabrinėje taurėje buvo 
patiekti ledai su vyšnių antpilu. Berta matė, kaip motina 
užsimerkia ir tarsi mėgaujasi darsyk ragaudama šį gardų 
šaltą desertą. 

Paskui po vakarienės ji persirengė kita suknia. Šira 
pasakojimo dalis Bertai buvo mėgstamiausia. Jai patiko 
klausytis motinos pasakojimų, kaip ji atrodė. Nereikėjo 
nė klausti, vaikas ir taip žinojo, kad jos motina buvo pati 
gražiausia iš visų pokylio damų. 

— Plaukus buvau susikėlusi į paprastą šinjoną su len- 
gvomis sruogelėmis palei skruostus. Buvau įsisegusi vieną 
rožės pumpurą su dirbtiniais rasos lašeliais ant žiedlapių, 
kurie lengvai bangavo man judinant galvą. Mano suknia 
buvo šviesaus kroko spalvos... 

— O kokia čia spalva? - Berta nuolat klausdavo. 

— Graži geltona, lyg auksinė, - kiek suirzusi aiškindavo 
motina. — Kiek kartų jau tau sakiau? — motinai nepatikdavo, 
kai šioj vietoj Berta ją pertraukdavo. — Suknios sijoną puošė 
trys didelės ir visos skirtingos rožių puokštės su žaliais lape- 
liais. Sijonas buvo milžiniško dydžio ir kai aš šokau... 

— Tu šokai? 

— Juk tai buvo šokių balius, kvailute. 


— Su tėčiu? 

— Aišku, kad ne. Aš šokau su ponais. Ten buvo tiek 
daug gražių ponų. Mano suknia sliuogė grindimis pagal 
muziką, aš sukausi valso sūkury, nors niekada anksčiau 
nebuvau šokusi valso. Tačiau mano kojos, regis, pačios 
dėliojo žingsnelius. Tos, kurios nešoko, sustojusios pasie- 
niais žiūrėjo, kaip aš sukuosi ir plasnoju po visą salę, nė 
akimirkai nesustodama ir nepailsdama. 

Kaskart, pasakodama šią istoriją, vis pridėdavo naujų 
detalių: apie žvakides, kvepalus, svarbių žmonių portretus 
aukso rėmuose ant sienų, markizo ir jo žmonos meilumą, 
muziką, jų namus, ir kaskart savo pasakojimą pabaigdavo 
žodžiais: 

— Tai buvo pats nuostabiausias vakaras mano gyve- 
nime. 

Dabar jos motina trūnija savo mauzoliejuj po žemėmis, 
o ponia Raplė mėgaujasi savo „nuostabiausiu vakaru gy- 
venime . Dieve, jeigu ji galėtų sukeisti jas vietomis: ponią 
Raplė nugrūsti į motinos mauzoliejų, o ją pačią atgabenti 
čia ir leisti jai suktis ratu ponų Raplė šokių salėje. Argi 
nebūtų miela suteikti motinai dar vieną įsimintiną vakarą, 
o poniai Raplė duoti tai, ko nusipelnė? 


Vienas pirmųjų atvyko ponas Milė su žmona. Jie šiltai 
pasisveikino su Berta ir padavė jai savo apsiaustus. 

— Nuostabiai atrodote, panele, — pagyrė ponia Milė. — 
Pažvelk, Žanai, pažiūrėk į mūsų žaviąją panelę Bovari. Kaip 
ji užaugo. 

— Taip, reikės kurią dieną pasiimti tave vėl man papo- 


zuoti. Tik šįkart be karvės, gerai? 

Jis nusijuokė ir kartu su žmona nuėjo į vidų. Berta pa- 
juto, kaip raudonis išpylė ne tik veidą, bet ir kaklą, nuogus 
pečius. 

Netrukus pasirodė ponas Vortas su žmona. Ponas 
Vortas įdėmiai nužvelgė Bertos suknelę. 

— Man regis, aš ją siuvau prieš trejus metus, — pačiupi- 
nėjo pūstą rankovę. — Tik, jei gerai pamenu, ant krūtinės 
buvo daugiau nėrinių. 

— Ponia Raplė juos nuardė. Jeigu norite, galiu vėl pri- 
siūti, — atsakė Berta. 

— Nekvailiokit. Taip dar net gražiau. Dailesnė ir jūs, 
ir iškirptė, — Vortas žiūrėjo į ją taip susižavėjęs, kad Berta 
iš tiesų pasijuto labai graži. Šį jausmą dar labai sustiprino 
įdėmūs vyrų žvilgsniai, kuriais jie ją apdovanodavo, ly- 
dėdami žmonas į šokių salę. Tačiau ji nekreipė dėmesio į 
vyrų žvilgsnius ir stebėjo tik jų žmonas. Ar ji kada nors irgi 
taip atrodys, kaip šios ponios? Jos turėjo vyrus, šeimas ir 
užtikrintą padėtį visuomenėje. Berta studijavo kiekvieną 
patenkintų moterų meniškai išpieštą veidą. Ar tai vadi- 
nama laime? Ko gero, taip. 

Atvyko ir buvo pasitiktas paskutinis svečias. Berta 
buvo davusi sau žodį bent pro plyšelį dirstelėti į pokylį, 
tad dabar stovėjo prie dvivėrių durų ir pro tarpą žiūrėjo į 
salę. Ji grožėjosi tenai besisukančiais šokėjais, matė, kaip 
kilnojasi ir leidžiasi lyg didžiuliai gėlių žiedai damų su- 
knios. Ore tvyrojo kvepalų ir pomados aromatas. Vyrai 
laikė meistriškai išties; nugaras, vedžiojo po salę damas 
lyg prabangiai išpuoštas lėles. 

Staiga ją nudiegė baisus pavydas. Prieš jos akis tarsi iš 
naujo atgimė nuostabi, motinos prieš daug metų pasa- 

kota istorija. Tačiau ji priklausė poniai Raplė. Berta norėjo, 
kad nors trumpą akimirksnį tai būtų jos gimtadienis, jos 
namai, jos šokių balius. Kaip norėtų, kad šalia būtų Ar- 
manas, suktųsi su ja salės vidury, o svečiai stovėtų pasieniais 
ir grožėtųsi ja ir jos nuostabia suknia. 

Staiga ji pajuto ant peties kažkieno sunkią, bet gerai pa- 
žįsramą ranką. Šastelėjusi į šalį atsisuko. Jos akys išsiplėtė, 
nes pažino prie jos prisiartinusį vyrą. Ponas Bolanžė, buvęs 
motinos meilužis, atrodė nė kiek nepasikeitęs, tik palei akis 
atsiradusios kelios naujos raukšlės. 

— Panele Bovari, kaip malonu vėl jus matyti. Pažiū- 
rėkite, kaip mes užaugom! Kiek jau prabėgo laiko? Treji 
metai nuo mūsų pastarojo susitikimo? Kokia staigmena 
regėti jus čia, tokią dailią merginą vienam gražiausių pa- 
saulio miestų. Tikrai nesitikėjau, — jis paėmė jos ranką ir 
jau lenkėsi pabučiuoti, bet ji staigiai ištraukė, kol jo lūpos 
nespėjo paliesti jos odos. 

— Kaip matau, vis dar tokia par baikšti. 

Ir jis garsiai nusijuokė, nė nepastebėjęs jos akivaizdaus 
pasišlykštėjimo. 

— Ak, Rodolfai, kodėl taip nepadoriai vėluoji? — šokių 
salės durys atsidarė ir jose pasirodė ponia Raplė, mosuo- 
dama stručio plunksnų vėduokle. — Praleidai pirmąjį šokį. 
Bet matau, paikas nenaudėli, laiko tuščiai neleidai ir susi- 
pažinai su mano žaviąja kambarine. 

— O, mudu su panele esam seni geri draugai. Labai 
geri draugai. Argi ne taip, panele? Mes kilę iš vienos pro- 
vincijos. Jos brangioji motulė, amžiną jai atilsį, buvo viena 
mieliausių mano favoričių. 

Viena mieliausių jo favoričių? Jos motina tarsi koks pri- 
zinis žirgas ar senas gerai išlaikytas vynas? Kaip jis drįsta? 
Prikandusi lūpą, kad nepratrūktų pykčiu, Berta niršiai 
dėbtelėjo į vyrą. 

— Kaip miela, - ponia Raplė šypsojosi, akys smalsiai 
degė. - Eime, Rodolfai, vakaras netrukus baigsis. Privalai 
mane pakviesti šiam šokiui. Žinoma, jeigu galėsi atsiplėšti 
nuo mūsų panelės Bovari. Berta, būk gera, paimk pono 
Bolanžė skrybėlę ir apsiaustą ir nunešk į drabužinę. 

Berta drebančiomis rankomis pakabino Bolanžė ap- 
siaustą ant paskutinio likusio laisvo kabliuko. Kaip gerai 
būtų nusviesti jį į židinį ir sudeginti. Vien tik jį išvydus 
Bertą nukrėtė siaubingas išgąstis. Čia jis tau nieko blogo 
nepadarys, bandė save raminti. Tik ne šiame prabangiame 
pokylyje, ne visų gerbiamų šeimininkų namuose, ne po 
nosim tokios savanaudiškos šeimininkės. Berta stengėsi 
nusiraminti, tačiau jo buvimas čia ją vis tiek smarkiai bau- 
gino. 

Užuot žiūrėjusi į šokančius svečius, kaip buvo keti- 
nusi, Berta tyliai išsliūkino į sodą, atsisėdo po kriauše ant 
marmurinio suoliuko ir atrėmė galvą į kamieną. Gruodžio 
vakaras buvo žvarbus, vėsus oras maloniai gnaibė įkaitusį 
kūną. Vakaras buvo giedras, danguje švietė mėnesiena, nu- 
žerdama spinduliais apšerkšnijusį sodą. Apšarmojusi žolė 
ir plikos medžių šakos bei krūmai spindėjo lyg pasakoj. 
Berta kelis kartus giliai įkvėpė ir iškvėpė. Po kelių minučių 


vėl pasijuto rami. 

Berta aiškiai prisiminė motinos veidą tą dieną, kai buvo 
atneštas krepšys su abrikosais ir paskutiniu Bolanžė laišku. 
Motinos, regis, nė kiek nenustebino nei dovana, nei tarp 
abrikosų įdėtas raštelis. Tarsi ji jau būtų žinojusi, kad taip 
baigsis jos meilės romanas. Gal ji seniai tą žinojo. Gal net 
tada, kai užsakinėjo kelioninį kostiumą ir lagaminą, kai 
kūrė mintyse atsisveikinimo laišką savo vyrui ir dukrai, 
ji jau tada turbūt jautė, kad svajonė gyventi su Bolanžė 
niekada neišsipildys. Lygiai taip pat ji žinojo ir nuėjusi pas 
Bolanžė prašyti pinigų savo šeimai išgelbėti nuo bankroto, 
kad nieko iš jo negaus. Apsuptas savo prabangių baldų 
ir meno kūrinių, šunų ir žirgų, jis paliko ją be skatiko 
kišenėje. Ji atidavė jam savo meilę, o jis pasiglemžė visas 
jos viltis, širdį, ir galiausiai bei visų skausmingiausiai — jos 


garbę. 


— Na, panele, regis, mus pats likimas nuolatos suveda 
draugėn. 

Berta krūptelėjo, ištiesė nugarą. Ponas Bolanžė stovėjo 
atsirėmęs į akmeninę baliustradą, susidėjęs ant krūtinės 
rankas, vieną koją elegantiškai sukryžiavęs ant kitos. 

— Mane tai verčia manyti, kad likimas turi paruošęs 
mums dar kažką. 

Jis iš lėto išskėtė rankas ir ėjo artyn prie jos tarsi norė- 
damas pakviesti šokiui. 

— Išties, man atrodo, kad mums lemta būti drauge. 

Berta pašoko nuo suoliuko ir žengė atatupsta, o jis vis 


ėjo artyn prie jos. 

— Pamenu, kaip dar visai mažytė žvelgei į mane savo 
didelėmis akimis, kai išjodavau iš jūsų kiemo Jonvilyje. 
Daili buvai mergytė. Daug gražesnė net už savo mamą. 

Berta nugara atsitrenkė į aukštą sieną, skyrusią Raplė 
sodą nuo kaimynų kiemo. 

— Eikš, nebijok manęs. Aš tik noriu tau padėti. 

Ištiesė ranką, norėdamas ją paliesti. 

— Kaip manote galįs man padėti, pone? - Berta stengėsi 
neleisti balsui suvirpėti. 

— Galiu tavimi pasirūpinti. Juk sakiau tau tai dar tame 
kelyje prie pono Milė namų. Nuo to karto dažnai apie 
tave galvoju, — tarė jis ir pasilenkė artyn. Bertai pasidarė 
bloga, supykino. 

— Kodėl jūs apie mane galvojate? Juk esu jums visiškas 
niekas, — tarė ji pakeldama galvą ir priremdama jį plieniniu 
žvilgsniu. 

— Gal dėl to, mano miela panele, kad turėjai narsos 
man atsakyti. Bijau, kad dar niekas nėra atsisakęs mano 
pagalbos. Prisipažinsiu, mane tai suintrigavo. Tiksliau, tu 
mane suintrigavai. 

Bolanžė priėjo dar arčiau ir nespėjus Bertai pasitraukti, 
sugriebė jos ranką. Pirštai susmigo į jos raumenis. 

— Paleiskite, — sušnypštė ji mėgindama ištrūkti. — Pa- 
leiskite, arba aš imsiu rėkti. 

Ner ir jai pačiai grasinimas nuskambėjo juokingai. 

— Tavo oda švelni ir balta kaip ir motinos, - tarė jis, 
nykščiu glostydamas jai kaklą. Bertai užspaudė gerklę. No- 
rėjosi rėkti, bet vos beįstengė kvėpuoti. Iš baimės plaučiai 
visai susitraukė. Stambus Bolanžė kūnas palinko virš jos, 

užstodamas mėnesieną. Į veidą trenkė stiprus odekolono 
kvapas, sumišęs su neginčijama konjako smarve. Jo lūpos 
priartėjo prie jos ausies ir jis sušnibždėjo. 

— Dedu galvą, kad tavo šlaunys irgi tokios pat švelnios 
kaip ir tavo motinos. Tarsi baltas atlasas. 

Pakišo ranką jai po sijonu. Dabar Berta tikrai su- 
kliko. 

— Atstok! Pasitrauk nuo manęs! 

Tačiau jis nesiliovė. Visu savo sunkiu kūnu prispaudė 
ją prie sienos ir ėmė plėšti aukštyn suknelės sijoną. 

— O, ne, Rodolfai, tu ir vėl prie savo senų įpročių — vėl 
gviešiesi nekaltų mergelių. O aš maniau, kad šito pomėgio 
atsisakei, kai ėmei žaisti bilijardą. Ar ne per senas tokiems 
dalykams? 

Ponia Raplė stovėjo už kelių žingsnių ir linksmai žiū- 
rėjo į juos. 

Berta labai apsidžiaugė ją išvydusi. Bolanžė lėtai pakėlė 
galvą ir atsisuko į ponią Raplė. Jinai jam meiliai šypsojosi, 
tarsi kokiam išdykusiam vaikui — tarsi jo elgesys nebūtų 
nė trupučio nederamas. 

— Kita vertus, negaliu sakyti, kad galima tave kaltinti, — 
toliau suokė ponia Raplė. — Ji išties labai graži. Jeigu ir 
toliau nori vergauti savo niekingiems instinktams, tai pa- 
tariu ją draugiškai dalytis su manimi. Juk, šiaip ar taip, 
jinai mano kambarinė. 

— Be abejo, mieloji. Aš juk niekada neimsiu per jėgą 
to, kas man gera valia nesiūloma brangiosios šių namų 
šeimininkės, — prunkštelėjo Bolanžė. Jo ranka dar tvirčiau 
suspaudė Bertai žastą. 

— Visi trys — kaip būtų smagu! Manau, kad tai būtų pati 
nuostabiausia gimtadienio dovana. Eime į mano miega- 
mąjį. Ten mums visiems bus patogiau. Tik paskubėkime, 
nenorėčiau pavėluoti į vakarienę. 

— O aš maniau, kad vakarienei bus mūsų nuostabioji 
panelė Bovari, — tarė jai Bolanžė. 

- Jinai tik užkandis, mano gašlusis drauge, - nusijuokė 
ponia Raplė. 

Tik vėliau Berta suprato, kad jos šeimininkė, visokio 
sekso — tarp suaugusių ir pilnametystės dar nesulaukusių 
paauglių — šalininkė, jau iš anksto buvo suplanavusi šį su- 
sitikimą. Berta spardė kojomis Bolanžė, bet šis tvirtai laikė 
jos ranką savo gniaužtuose ir nepaleido. Ponia Raplė paėmė 
ją už kitos rankos ir jie visi trys patraukė į namą užpakali- 
niais laiptais. Dabar Berta suprato, kad šaukti beviltiška. Ji 
sunkiai vilko kojas, nuo kaktos jai varvėjo prakaitas, akyse 
temo vaizdas. Vos beįstengė kvėpuoti. Dar niekada gyve- 
nime nejautė tokios visa apimančios baimės. 

Vieną karštą vasaros popietę, kai Berta dar buvo visai 
maža, Felisitė nusivedė ją prie netoliese esančio tvenkinio 
paiškylauti. Kol tarnaitė krovė iš krepšio maistą, Berta nu- 
kėblino prie vandens ir įvirto į tvenkinį stačia galva. Virš 
savęs matė saulės šviesą ir dangų, visomis išgalėmis kapstėsi 
iš vandens, bet niekaip negalėjo pasiekti paviršiaus. Vieną 
minutę buvo dar sveika ir gyva, o kitą jau skendo ir duso. 
Apėmė visiška panika, tačiau ne tokia baisi, kaip dabar. 

Ponios miegamajame Bolanžė šiurkščiai parvertė Bertą 
ant lovos. Stovėjo priešais ją ir segėsi kelnių diržą. Ponia 
atsisėdo šalia Bertos ir laikė suėmusi ją už pečių. 

— Jau seniai laikas oficialiai atimti tau nekaltybę, bran- 
gioji. Ir kas geriau gali tą padaryti, jei ne šeimos draugas? 
Mano, o kartu ir tavo, — kalbėjo ji. 

- Jeigu atvirai, mano miela, tai šitą darbelį norėčiau 
atlikti vienas, — pasakė Bolanžė. 

— Ak, Rodolfai, tu toks konservatyvus. Juk vienam ne- 
įdomu. Be to, šiandien mano jubiliejus, — susiraukė ponia 
Raplė. 

— Tai vyriškas darbas, mano brangioji. Palik jį man, o 
paskui galėsi ir pati prie mūsų prisijungti. Be to, geriau 
pastovėk prie durų ir pasaugok, kad kas neužeitų. 

— Tu, kaip visada, esi savanaudiškas gyvulys, Rodolfai. 

— Dėl to tu mane ir myli. 

— Taip, kaip tik dėl to aš tave ir myliu. 

Berta priblokšta klausėsi jųdviejų pokalbio apie tai, kaip 
bus atimama jai nekaltybė. Staiga ji atsitokėjo iš baimės 
ir ištrūkusi iš ponios Raplė rankų ėmė tvatyti kumščiais 
Bolanžė per veidą. Ją akino baisus įsiūtis. 

— O, nieko nėra maloniau už rimtą kovą, — apsidžiaugė 
jis ir, sugriebęs Bertą už riešų, visu svoriu užvirto ant jos. — 
Matau, tyliai tavęs nepaimsi. Juo geriau. 

— Rodolfai, leisk aš tau ją palaikysiu, kol atliksi savo 
reikalą. 

— Ne, - atšovė jis sunkiai šnopuodamas. — Lauk! Tuoj 
pat! 

Ponia Raplė atsiduso ir tyliai išėjo iš kambario, kone 
priverdama durimis savo puikųjį rausvąjį sijoną. 

— Užmušiu, — pro sukąstus dantis sušnypštė Berta. Bo- 


lanžė atvertė galvą ir nusijuokė. 

— Taip, kurgi ne. Gal ir užmuši, tik pirma mane pa- 
mylėsi, — ir įsisiurbė lūpomis į jos lūpas. Berta taip sti- 
priai sukando jam apatinę lūpą, kad pajuto burnoje kraujo 
skonį. — Ak tu, maža gudruole. Gana tų žaidimų, — tarė 
jis čiulpdamas prakąstą lūpą. Viena ranka užspaudęs jai 
kaklą, kita užvertė sijoną ir nutraukė apatines kelnes. Vi- 
siškai užspausta milžiniško jo svorio, Berta negalėjo nė 
krustelėti. Bolanžė praskėtė jos kojas ir kirą akimirką Berta 
pajuto skaudų dūrį į lytį. Sukliko. Jos kūnas jo nepriėmė. 
Jis nejeis pas mane, aš jo neįsileisiu. Tačiau skausmas buvo 
nepakeliamas. Jis stūmėsi į ją ir stūmėsi, kol galiausiai Berta 
pajuto skaudų paskutinį dūrį, o tada išsiliejant kažką šiltą. 
Jis dar kelis kartus stipriai stumtelėjo, paskui suvaitojo ir 
galiausiai nusipurtęs nurimo. 

— Juk nebuvo taip baisu, tiesa? — paklausė atsiplėšęs 
nuo jos ir tvarkydamasis drabužius. 

Berta negalėjo į jį žiūrėti. Spausdama gerklėje ašaras ji 
atsisėdo, paskui tyliai nusliuogė nuo lovos. Lovos vidury, 
ant atlasinio ponios užtiesalo raudonavo didelis kraujo 
klanas. Jos kraujas ant akių visam pasauliui. Nebūtų taip 
baisu, jeigu jis priklausytų Bolanžė, bet kai su ja pasielgta 
taip gyvuliškai, tai dabar absoliučiai vis viena. Tačiau 
skausmas tarpkojy priminė: nors ir labai norėdama, vis tiek 
negalės atsiskirti nuo savo fizinės esybės. Dar nespėjus jai 
suriktuoti minčių ar nusiraminti, į kambarį įpuolė ponia 
Raplė. Jos akys švietė iš džiaugsmo. 

— Na, tai jau viskas, ar ne? Sveikinu, mano mažoji 
Berta, pagaliau tu jau moteris! 

Ponia tvirtai suėmė abiem rankom jai virš alkūnės. 
Garsus krenkštelėjimas jai už nugaros privertė skubiai at- 
sigrįžti atgal. 

— Ir ką gi mes čia turime? Vėl linksminiesi, mano miela, 
ar ne? 

Didžiai Bertos nuostabai ir palengvėjimui tarpduryje 
stovėjo ponas Raplė. Ponia Raplė paleido drebančią Bertos 
ranką. 

— Svečiai tavęs laukia, — tyliai ištarė ponas Raplė. - O 
tu, panele Bovari, atrodai labai pavargusi. Gali eiti miegoti. 
Paprašysiu ką nors iš tarnų išdalyti svečiam paltus. 

Berta visa drebėjo kaip lapas. Kojos, rodės, tuoj tuoj 
sulinks ir ji parkris. Įsitvėrė į lovos kraštą, kad nesukniubtų. 
Ponas Raplė paėmė ją už alkūnės ir palydėjo į kitą aukštą, 
į jos kambarį. 

— Gulk į lovą. Pasistenk pamiršti visą šį nemalonų 
įvykį, — švelniai tarė jis. 

— Nemalonų įvykį? - jos burna buvo išdžiūvusi kaip 
dykumos smėlis. Tarsi būtų kelias valandas be pertraukos 
šaukusi. Ir dabar norėjosi rėkti. Norėjo tvoti šitam malo- 
niam seniui per susirūpinusį veidą, tačiau ji to nepadarė, 
tik paklausė: — Ar jau seniai jūsų žmona pažįstama su ponu 
Bolanžė? — ji vos vos išlemeno žodžius. 

— Ottaip, jie seni meilužiai. Tiesą pasakius, tai Bolanžė ir 
supažindino ją su ponu Milė. Mūsų pasaulis labai mažas. 

— Ir jums tas pasaulis visai nerūpi? Jums nė motais, ką 
išdarinėja ponia Raplė? 

— Aš jau per senas tuo rūpintis, — atsiduso jis. - Mano 
žmona... Jinai vergauja savo aistroms, lygiai kaip ir mes 

visi. Tik jos aistros turbūt stipresnės nei kitų, bet tai ne iš 
blogos valios. 

— Ne iš blogos valios? Leisti tam seniui išniekinti mane 
jūs vadinate „ne iš blogos valios“? Ak, pone Raplė, kaip 
jūs galite šitaip kalbėti? Negi jūs tuo pats tikite? Kaip jūs 
leidžiatės šitaip išnaudojamas? 

Senukas bejėgiškai gūžtelėjo pečiais. 

— Apgailestauju, kad tave įskaudino, brangioji. Bijau, 
kad šiuose namuose aš bejėgis ką nors pakeisti, — ir pa- 
plekšnojo jai per petį. 

Kai ponas Raplė išėjo, Berta nusiplėšė nuo savęs ponios 
suknelę, kuri jai buvo paskolinta, ir nugrūdo į spintą, kad 
daugiau jos akyse nematytų. Paskui nusiplovė tarp kojų. 
Atsistojusi prie nedidelio veidrodžio ilgai žiūrėjo į savo 
atspindį jame. Staiga ji graudžiai ir skausmingai pravirko. 
Raudojo dėl savo tėvo ir pono Raplė, dviejų vyrų, kurių 
gyvenimus suėdė jų gerumu pasinaudojusios moterys, ir 
kurie vis dėlto jaučiasi esą kalti savo pasyvumu leidžią blo- 
giui įsiviešpatauti pasaulyje. Raudojo dėl savo motinos, 
nemokėjusios mylėti padoraus, ją į žmonas paėmusio vyro. 
Raudojo Armano, kuris galbūt niekada nesužinos, koks 
brangus buvo Bertai. Ir galiausiai ji graudžiai ir skaudžiai 
apraudojo save. Tačiau tą naktį pralietos ašaros nė kiek 


nepalengvino jos dalios. 
Rytą Berta ilgai gulėjo lovoje ir žiūrėjo į lubas. Visas 
kūnas buvo lyg negyvas, tik akys smarkiai perštėjo. Ne- 


galėjo pajudinti nei rankų, nei kojų. Galiausiai atsilapojo 

jos kambario durys ir ant slenksčio išdygo ponia DiuPua. 
Sustojo įsisprendusi rankomis į šonus. 

— Kas čia tau šiandien? Nacionalinė kambarinių šventė? 
Džiaukis, kad ponia gerai nusiteikusi ir mielaširdinga ir 
nesiskundžia, kad nenuėjai šįryt jos pažadinti. Tuojau pat 
kelkis man! 

Berta išsiropštė iš lovos ir pažvelgė pro langą. Diena 
išaušo graži, saulėta, ir jai atrodė, kad net visa gamta nu- 
siteikusi prieš ją. 

Savo kasdienes pareigas ji atliko vangiai judėdama, dė- 
kodama Dievui, kad ponia Raplė visai dienai buvo kažkur 
išvykusi. Vakare klojant lovą ponia Raplė pašaukė ją iš 
vonios. 

— Būk gerutė, ateik patrinti man nugarą. 

Berta norėjo apsimesti neišgirdusi. Norėjo lėkti iš kam- 
bario. Vietoj sukruvintos lovatiesės jau buvo užtiesta nauja. 
Negi taip paprasta panaikinti prievartavimo žymes? 

Berta nuėjo į vonią, paėmė šepetį ir ėmė trinti rausvą 
ponios Raplė nugarą. Pagalvojo, kaip būtų gera nuskan- 
dinti šitą moterį jos pačios levandomis prikvėpintoje vo- 
nioje. Laikyti panardintą galvą vandeny tol, kol nebekils iš 
nosies oro burbuliukai, kol akys išsiplės, žvilgsnis pabals. 
Jos judesiai darėsi vis šiurkštesni ir stipresni, ir netrukus ant 
ponios nugaros pasirodė ilgi raudoni šepečio dryžiai. 

— Oi! - suriko ponia Raplė. - Dieve mano, ne taip 
stipriai. Man skauda, - ponia norėjo sugriebti Bertą už 
riešo, bet ši išsisuko nuo jos muilinos rankos. — Kas tau, 
mano miela? Kodėl tokia pikta? Eikš, pabučiuosiu tau į 


surauktą kaktą. 

— Nereikia, ponia. 

— Kaip tai nereikia? 

— Ne, daugiau jūs manęs nebeliesite. Nei dabar, nei 
kada nors vėliau. 

Berta stengėsi kalbėti ramiai, kad balsas nevirpėtų. 

— Gali nebijoti, panele, — šaltai atsakė jai ponia. — Ne- 
turiu įpročio prievartauti jaunas mergaites. 

— Ne, užjus tą padaro jūsų draugai. 

Ponia nuleido tai negirdomis. 

— Paduok man rankšluostį ir gali eiti. 

Berta paėmė nuo sofutės rankšluostį ir priėjusi numetė 
ant grindų, apsisuko ir išėjo iš vonios. 

— Atnešk chalarą! Nori, kad gaučiau plaučių užde- 
gimą? — dar sušuko pavymui. 

Berta paėmė nuo lovos chalatą ir sugrįžo į vonią. Pa- 
žvelgė į ponią Raplė, lipančią iš vonios visą muiliną ir 
šlapią. 

— Jūsų chalatas, ponia, — tarė ji ir numetė į vandenį. 
Bertai buvo smagu regėti savo šeimininkę, likusią be 
žado. 


Po keturių dienų prie namo Peino gatvėje sustojo jauna 
mergaitė. Jai buvo ne daugiau trylikos. Labai dailutė, 
tamsių kaštoninių plaukų, rudų akių ir šviežio persiko 
odos. 

— Aš susitarusi, — droviai tarė mergaitė. 

— Kaip pristatyti, kas atėjo? — paklausė Berta. 

— Mišelė Gosjen. Atvykau iš pono Raplė fabriko Lilyje. 
Man sakė, kad čia galima bus įsidarbinti. 

— Įsidarbinti? 

— Kambarine. 

Mergaitė stovėjo nudelbusi akis į žemę ir knebinėjo 
nušiurusios skrybėlaitės raištelį. 

— Ponas Raplė man atsiuntė pinigų susimokėti už trau- 
kinio bilietą. 

Berta pagalvojo, ar nereikėtų mergaitės perspėti, bet 
jai liktų vienintelis kelias — atgal į medvilnės fabriką, ir ji 
net nusipurtė suvokusi, kad tokiu būdu galbūt pasiųstų ją 
į nagus mirčiai, kokia ištiko vargšą Antuaną. Be to, ponia 
vis tiek priverstų savo vyrą surasti jai kitą nelaimėlę. 

— Ketinu atlikti keletą pakeitimų savo tarnų būryje, — 
pareiškė ponia Raplė, kai Berta pranešė apie atvykėlę. 
Šeimininkė sėdėjo prie savo sekretero ir rašė padėkos laiš- 
kelius. - Dabar mano kambarine dirbs panelė Gosjen, o 
tu, perdavusi jai savo pareigas, būsi paaukštinta į tarnaites 
apačioje. 

— Apačioje? 

— Dirbsi tarnaite pirmame aukšte. 

Mes lyg šachmatų figūrėlės žaidimų lentoje, pagalvojo 
Berta. Viena pasitraukia į kitą langelį, užleisdama vietą 
naujai aukai. Ją perkelia į senąją Helenos vietą, ir galbūt 
vieną dieną, jeigu dorai ir sąžiningai tarnaus ir pelnysis po- 
nios malonę, užims namų ekonomės ponios DiuPua vietą. 
Berta sugniaužė kumščius, apsisuko ir išėjo iš kambario. 

Susikrovė varganus savo daiktus, kambarinės uniformą 
tvarkingai sulankstė ir padėjo ant lovos. Ir vėl teko apsi- 
vilkti senąjį naminės drobės drabužį. Tada nuėjo atsisvei- 
kinti su ponu Raplė, kurį sutiko beišeinantį pro duris. 


— Juk žinai, kad mano žmona nors savaip, bet vis tiek 
tave myli, — tarė jis, nervingai sukdamas ant piršto ūsą. 

— Ber labai jau keistai reiškia tą savo meilę. 

— Jinai viską mato ir rodo savaip, — tarė jis ir liūdnai 
nusišypsojo. 

Berta padėkojo jam už suteiktas žinias apie audinius ir 
jai parodytą švelnumą. Tada tyliai išėjo iš namo ir nusku- 
bėjo gatve. Sukdama už kampo, ji stabtelėjo ir paskutinį 
kartą dirstelėjo į prabangų vienuoliktu numeriu pažymėtą 
namą Peino gatvėje, puikiai suvokdama, kad daugiau 
niekada nebeteks gyventi tokioje prašmarnioje vietoje. 
Tačiau, užuot nuliūdusi, ji širdyje pajuto laisvę. Dabar 
teks susidurti su nežinomybe. Ir dar kokia neaprėpiama 
nežinomybe. 


KETVIRTA DALIS 


Darbas ir meilė 


Dvidešimt aštuntas skyrius 


Susitikimas 


Paryžius, 1858-ieji 


Visame Paryžiuje Berta turėjo tik vieną draugą, į kurį ga- 
lėjo kreiptis pagalbos. Helena jai buvo parašiusi laišką ir 
pranešusi savo naująjį adresą — kažkokio pensiono Kairia- 
jame Senos krante netoli Sen Žermeno aikštės. 

Berta nustebo pamačiusi tokį tvarkingą pastatą su žal- 
variniais, ką tik nublizgintais durų apkaustais ir švariomis 
nėrinių užlaidomis ant langų. 

Namo šeimininkė buvo daili pusamžė moteriškė su 
vešliais tamsiais plaukais, perskirtais per vidurį galvos ir 
susuktais į du didelius kuodus ant ausų. Vilkėjo mėlyno 
šilko suknelę su švaria balta apykakle ir rankogaliais. 

— O, jūs panelės Diukrua draugė? Malonu jus matyri. 
Jos nėra namie, bet netrukus grįš. Pasėdėkite ir palaukite 
mūsų svetainėje. 

Bertą stebino tiek pati šeimininkė, tiek ir jos šiltas su- 
tikimas. Helena turbūt neblogai verčiasi. Bent jau nuomą 
tikrai susimoka laiku, pagalvojo ji. 

Svetainėje stovėjo kelios aksomu muštos sofutės, 
minkštos kėdės su atlošais, kuruotos stalinės lempos, ant 
sienų kabojo paauksuoti veidrodžiai, ant grindų buvo pa- 
klotas gražus, bet truputį išblukęs persiškas kilimas. Po 
dvidešimties minučių Berta išgirdo už durų bruzdesį. 

— Laba diena, ponia Lapotė, kaip laikotės? 

Berta iškart pažino kimų Helenos balsą. 

— Svetainėje jūsų laukia viešnia, — atsakė šeimininkė. 

Helena įplaukė į kambarį, atsinešdama malonų garde- 
nijų aromatą. Berta negalėjo patikėti savo akimis. Jeigu ne 
raudoni plaukai, tai ji vargu ar būtų pažinusi savo senąją 
draugę. Ji buvo apsivilkusi mėlynai pilką juostuotą švarką 
su plačiomis atraitotomis rankovėmis, apkantuotomis 
juodu kaspinu, ir tokį pat mėlynai pilką sijoną. Po švarku 
vilkėjo akinamai baltą palaidinę su ilgomis plačiomis ran- 
kovėmis, ties galais uždribusiomis ant riešų. Atrodė kaip į 
parduotuves išsiruošusi jauna elegantiška damutė. 

— Aha! Vadinasi, ir tave pagaliau pravijo! - sušuko He- 
lena ir plestelėjo ant aksominio dvisuolio. Sijonas suplas- 
nojo ore ir iš po jo pasimatė minkšti odiniai aulinukai su 
auksinėmis sagutėmis. 

— Tikriau aš pati išėjau, — atsakė Berta. 

— Ir todėl esi šiek tiek geresnė už mane, ar ne? - įgėlė 
Helena ir ėmė mautis minkštutes odines pirštines, trauk- 
dama jas po vieną pirštą. 


— Aš taip nesakiau, — papurtė galvą Berta. 

— Ką dabar ketini veikti? 

— Dar gerai nežinau, — sėdėjo ir sukiojo tarp pirštų 
skrybėlaitės raištelius. — Dėl to ir atėjau pas tave. 

— Nebijok, miela drauge. Aš, ko gero, savo versliuke 
rasiu nišelę ir tau, — pasakė Helena ir švelniai paplekšnojo 


Bertai per ranką. 


Helenos verslas nepasikeitė. Ji ir toliau vogė, tik dabar 
jos taikinyje buvo didžiosios Paryžiaus parduotuvės. Ji jau 
buvo gerokai sumanesnė ir žinojo, ką ir kaip pavogti. Ap- 
sikarsčiusi perukais ir apsivilkusi kaskart vis kitais drabu- 
žiais Helena ieškodavo pačių mažiausių, bet brangiausių 
ir lengviausiai paslepiamų daikčiukų: papuošalų, šilkinių 
skarelių, auksinių akinių rėmelių, rankogalių sąsagų su 
perlais. 

— Naktimis jau nebetampau sunkių metalinių suolų, — 
nusijuokė Helena. 

Be to, ji kartais pasikviesdavo į pagalbą jaunutę dvy- 
likametę šeimininkės dukrą Iverą. Helena jai pranašavo 
didelę karjerą scenoje. 

— Pala, pati pamatysi, - kalbėjo ji. - Mergaitė turi tikrą 
talentą. 

Anot Helenos, Iveta puikiai mokėjo suvaidinti pykčio 
ir epilepsijos priepuolius ir kitokias dramatiškas sceneles, 
kurių tikslas būdavo atitraukti žmonių dėmesį ir leisti He- 
lenai ramiai darbuotis. 

— Tačiau didžiausia mano verslo atsvara yra tie nevis- 
pročiai kleptomanai, — aiškino ji. — Juos iškart pastebėsi. 
Jų žvilgsniai apsiblausę, akys stiklinės. Pardavėjai ir apsau- 

giniai juos pažįsta kaip nuluptus. Vargšeliai. Aš visada įsi- 
taisau šalia tokios klepromanės ir laukiu, kada ji apsivogs. 
Ojos tokios nemokšos. Aišku, pardavėjai kartais nuduoda 
nieko nematą, kad smarkiai jų neįžeistų, o kartu ir saugo 
savo prekes. Šios smulkios vagilės iš turtingų šeimų, ga- 
linčios lengvai nusipirkti visko, ko tik įsigeidžia. Dieve, 
net juokas ima. 

— Ar nebijai, kad gali tave suimti ir iki gyvenimo pa- 
baigos įkišti už grotų? — paklausė Berta. Šis žodis jai aso- 
cijavosi su metaliniais virbais, akmeninėmis grindimis, 
žiurkėmis ir jų išmatomi. 

— Nė trupučio. Manęs jie nei sučiups, nei pagaus. 

Berta visai nenorėjo prisidėti prie judviejų gaujos. Gal 
Helena ir šitaip įsivaizduoja savo gyvenimą, tačiau Bertai 
jis buvo nepriimtinas. Ji troško rasti tokį darbą, kad ga- 
lėtų savo protą ir meninius gebėjimus pritaikyti kurdama 
naujus raštus ir suknelių modelius. Argi ponas Vortas ir 
ponas Raplė neminėjo ją turint ypatingą talentą? Juk taip 
iš tiesų ir buvo. Ir ji tą žinojo. Tik visa bėda ta, kad nežinia, 
nuo ko pradėti. 

— Ber aš noriu susirasti rimtą darbą, — pasakė Berta. 

— Kokį rimtą? Vėl bučiuoti kažkokiai išpaikusiai po- 
niutei kojas? 

— Daugiau niekada nebebūsiu kambarine. 

— Kaip tada susimokėsi už butą? Į mane nežiūrėk, aš 
pati turiu, kur leisti pinigus. 

— Susirasiu darbą per savaitę, — pažadėjo Berta gerokai 
ryžtingiau, nei iš tiesų jautėsi. 

— Ir tada gal mane pasamdysi dirbti tavo kambarine? — 
pajuokavo Helena. 

Berta ėmė juoktis kartu su ja. Po viso to, kas nutiko 
per dvejus metus, buvo malonu jaustis vėl laisvai. Jau buvo 
pamiršusi, kaip gera būti su Helena. Ji užkrėtė savo energija 
ir humoru. Berta vėl jautėsi švari ir gyvybinga. 

Trūko tik Armano. Keista, kad pažinojo jį taip trumpai, 
o išsiskyrimas paliko milžinišką tuštumą. Kur jis dabar 
Italijoje? Ką jis ten veikia? Ar dar bent ją prisimena? Berta 
buvo įsitikinusi, kad jis ją visai pamiršo, bet vis tiek labai 
troško jį pamatyti. Magėjo išsiaiškinti, ar tarp jų tikrai 
kažkas buvo, ar tik tušti svaičiojimai. Tačiau šiame gyve- 
nimo etape geriau jau džiaugtis svaičiojimais, nei neturėti 
visiškai nieko. 

— Kur tavo drabužiai ir visa kita? 

Helenos klausimas sugrąžino Bertą į tikrovę ir ji parodė 
į nedidelį ryšulį prie savo kojų. 

— Kaip matau, vis dar tokia pat neturtėlė. Na, kol 
susirasi darbą, galėsi pagyventi pas mane. Paskolinsiu ir 
padorią suknelę. Bet įspėju, ponia Laportė privers tave 
mokėti nuomą, nors ir gyvensi su manim vienam kambary. 
Ar turi bent kiek pinigų? 

— Nesijaudink. Darbą aš greitai susirasiu, — patikino 
ją Berta. 

— Ir vėl ji mala apie darbą. Susirask bet kokį užsiėmimą, 
mergaite. Ir kuo greičiau, tuo geriau. 

Tą pačią dieną Berta nuėjo į Gagelino parduotuvę Šv. 
Deniso gatvėje. Visas viltis gauti darbą ji siejo su savo pa- 

žintimi su ponu Vortu. Žinojo jį atidarius nuosavą ateljė, 
tik nenumanė, kokioj vietoj. 

— Ar negalėtumėte pasakyti, kur man ieškoti pono 
Vorto? — pasiteiravo ji kresno pliktelėjusio vyruko, pasi- 
puošusio brokato smokingu ir aksominėmis kelnėmis ir 
kurį ji palaikė pačiu ponu Gagelinu. 

— Kodėl klausi? - paklausė jis ir nužvelgė Bertą nuo 
galvos iki kojų. 

— Noriu pasiteirauti, ar neturi darbo. 

— Na, jums nepasisekė, panele. Girdėjau, ponas „Nė 
žodelio nemokantis prancūziškai“ kartu su savo myli- 
mąja žmonele ir labdaringu rėmėju ponu Bobergu išvyko 
į Angliją. Tikiuosi, daugiau to arogantiško anglo mano 
akys nebemarys. Ačiū Dievui, atsikratėme jo ir jo prasto 
skonio, — Bertai suspaudė širdį. Vortas buvo jos vienintelis 
šansas. 

— O gal galėtumėte pasakyti, kur ponas Vortas gy- 
vena? 

— Menkai jums tai padės, bet štai, prašom, - atsakė 
ponas Gagelinas. 

Nuėjusi į pono Vorto namus, Berta sužinojo, kad jis 
iš tiesų išvyko į Angliją su žmona ir verslo partneriu ir grįš 
ne anksčiau kaip po mėnesio. Taip ilgai laukti ji negali. Jai 
reikia darbo ir pinigų tuojau pat. Berta parašė ponui Raplė 
laišką prašydama padėti įsidarbinti kokioj nors drabužių 
parduotuvėj, su kuriom jam teko bendradarbiauti. Po va- 
landos sulaukė iš jo atsakymo. 

„Brangioji mano panele, apgailestauju, bet dėl šeiminių 
aplinkybių šiuo metu niekuo negaliu tau padėti.“ 

Berta suplėšė laišką į skutelius. Kaip žmogus gali būti 
toks bailus? Ji žinojo, kad ponas Raplė ją mylėjo ir žavė- 
josi jos nusimanymu apie audinius, bet jis taip bijojo savo 
žmonos, kad jam neužteko drąsos net parašyti trumpiau- 
sios rekomendacijos. 

Keletą dienų Berta vaikščiojo siauromis antrosios apy- 
gardos garvelėmis, kur įsikūrę daugiausia drabužių gamin- 
tojų. Ieškojo siuvėjos, modeliuotojos ar net raštininkės 
darbo, bet kokio, kad tik galėtų užsikabinti. Tačiau ne- 
turint rekomendacijų ir jokios darbinės patirties jai buvo 
užtrenktos visos durys. 

Galiausiai pamynusi savo garbę ir orumą ėmė dairytis 
kambarinės darbo. Nuėjusi į darbo ministeriją, didžiausią 
valdišką įstaigą Paryžiuje, sužinojo, kad ji niekada nebe- 
galės dirbti kambarine. 

— Panele, suprantu, kad turite šio darbo patirties, tačiau 
jūsų reputacija sugadinta. 

— Ką? 

— Ponia Raplė, nors ir neįskundė jūsų policijai, vis dėlto 
pranešė mums, ir gana nedviprasmiškai, kad esate vagilė ir 
nepatikima dirbti namuose, kur laikomi brangūs daiktai. 
Aišku, nė vienas mūsų klientas jūsų nepriims. 

Berta nejuokais įsiuto. 

— Aš ne vagilė, — ištarė ji ir pajuto, kaip iš pykčio pra- 
dėjo kaisti veidas. — Ponia neturėjo teisės šitaip sakyti. 

— Arjūs vadinate savo buvusią darbdavę melage? 

— Oi, dar ne taip galėčiau ją pavadinti, - atšovė Berta. — 
Tik, gaila, neturiu laiko. 

Apsisuko ir išėjo pro duris taip aukštai iškėlusi galvą, 
kaip tik leido kaklas. 


Neturėdama kuo susimokėti poniai Laportė už būstą, 
Berta stengėsi nebūti pensione tuo metu, kai tiekdavo 
valgį. Išėjusi iš Raplė namų dar nė sykio nebuvo dorai 
pietavusi. Ją kankino kasdien vis stiprėjantis alkis ir baimė 
dėl ateities. Kaip gyventi? Neliko kitos išeities, kaip tik 
susidėti su Helena ir vėl imti vagiliauti. 

— Puiku, — nudžiugo Helena, — rytoj nusivesiu tave į 
mano mėgstamiausią parduotuvę. 


Dvidešimt devintas skyrius 


Jos eina apsipirkti 


Berta leido Helenai išrinkti jai suknelę, tinkančią ryt- 
dienos parduotuvės Le Bon Marchbėšturmui. Tai didžiausias 
prekybos centras Paryžiuje. Jis įsikūręs Kairiajame Senos 
krante, dvidešimt ketvirtu numeriu pažymėtame name 
Sevrė gatvėje. Helena savo sąskaita pasiūlė važiuoti vežimu. 
Per visą tą laiką, kol gyveno Paryžiuje, Berta dar nė sykio 
nebuvo buvusi garsioje parduotuvėje. 

— Nevėpsok, - subarė Helena joms lipant iš vežimo ir 
einant prie įėjimo. — Žiopsai kaip vaikas. 

Teisybė. Visas milžiniškas pastatas iš išorės buvo pa- 
puoštas metaliniais dirbiniais, tarsi apraizgytas meniškais 
paauksuotos kaltinės geležies raštais. 

— Šiame didžiuliame pastate buvo pirmą kartą panau- 
dota metalinė rėminė konstrukcija, - lyg ekskursijos gidė 
paaiškino Helena. — Matai, ji daug lengvesnė ir tvirtesnė 
nei mūrinė. Šią konstrukciją sukūrė inžinierius ponas Gus- 

tavas Eifelis. Tikras metalinių konstrukcijų projektavimo 
fanatikas. 

— Iš kur visa tai žinai? — stebėjosi Berta. 

— Kaip žinia, nesu visiška besmegenė, — atšovė jai He- 
lena, vėl prabildama savo įprastine kalba. — Tokių dalykų 
žinojimas praverčia mano versle. 

Helena įstūmė Bertą pro duris. Platūs laiptai vedė į 
beletažą, kuris juosė visą pirmą aukštą. Nuo lubose įtaisytų 
penkių dešimčių krištolinių sietynų apačioje viskas šven- 
tiškai žėrėjo ir tviskėjo. Parduotuvėje knibždėte knibždėjo 
dailiai apsirengusių damų su pūstais varpo firmos sijo- 
nais, išdidžiai plaukiančių nuo vieno prekėmis apkrauto 
prekystalio prie kito, tarsi čiuožtų su pačiūžomis. Nuo 
prekių gausos ir įvairovės Bertai užgniaužė kvapą. Akims 
bėgiojant nuo vieno prekystalio prie kito, net galva ėmė 
svaigti. Išvydus tokį grožį ir prabangą, Bertai iš karto pa- 
lengvėjo krūtinėje. Ji gerte gėrė svaigius brangių kvepalų 
aromatus. Apėmė keistas jausmas, tarsi regėtų šį ekstrava- 
gantišką vaizdą savo motinos akimis. 

Pirkėjos vaikščiojo nuo vienos vitrinos prie kitos, sma- 
giai čiauškėdamos tarpusavy. Kas šios moterys ir kokių jos 
turi rūpesčių? Aišku viena, kad joms nereikia sukti galvos, 
kur pavalgyti ar kur gauti pinigų susimokėti nuomą už 
stogą virš galvos. Ne, jų mintys sukosi tik apie naujausius 
belgiškus nėrinius, minkščiausias itališkas odines pirštines, 
naujausias skrybėlaičių madas. 

Berta stengėsi dorai užsidirbti sau duoną ir ką pasiekė? 
Davė sau žodį trūks plyš susirasti teisėtą darbą, kad galėtų 
pati save išlaikyti. Tačiau pirmiausia reikia išgyventi šią 


440) 


dieną. O jeigu, kad išgyventum, teks vogti, tai tebūnie ir 
taip. 

Prabangioje parduotuvėje Helena jautėsi kaip namie. 
Nežymiai pamojo ranka garbiam pusamžiam vyrui, ramiai 
stovinčiam kampe. Jis vilkėjo dailiai siūtą aksominį švarką 
ir puikiai sukirptas vilnones kelnes. Jis atsakė į pasveiki- 
nimą šypsena ir greitu galvos linktelėjimu. 

— Parduotuvės valdytojas ponas Proirė, - paaiškino 
Helena. — Jis man padeda padengti išlaidas. Eime, supa- 
žindinsiu tave su juo. 

Padengti išlaidas. Kada ir kur Helena išmoko tokių žo- 
džių? 

Berta kietai sunėrė saujoj abiejų rankų pirštus, kad bent 
kiek apramintų nervus, ir nusekė paskui Heleną. 

— Ponas Proirė yra ne tik šios parduotuvės valdytojas, 
bet ir labai brangus ir geras mano draugas, - kalbėjo He- 
lena su neseniai išmokta aukštuomenės maniera. - Pone 
Proirė, susipažinkite su mano drauge panele Bovari. 

— Sužavėtas. 

Suimdamas Bertos ranką lyg gležną gėlės žiedą ponas 
Proirė žemai jai nusilenkė ir pabučiavo į pirštų galiukus. 
Jis buvo nedidelio ūgio, rausvo veido penkton dešimtin 
įkopęs vyrukas, regimai mėgstąs skaniai pavalgyti. Jo veidą 
puošė tvarkingi ūsiukai ir gražiai apkirpta barzdelė. Juodi 
plaukai žvilgėjo sutepti pomada, ant riestos nosies galo ka- 
bojo pensnė akiniai. Berta pastebėjo, kad nuo jo smarkiai 
trenkė lauro lapais. 

— Ar esate kada buvusi Le Bon Marchė parduotuvėje, 
panele? 

— Ne, dar neteko, - atsakė Berta. 

— Tai kur tuomet apsiperkate? — kilstelėjęs vieną antakį 
paklausė ponas. 

— Gaila, bet nesu aktyvi parduotuvių lankytoja, pone, — 
šypsodamasi atsakė jam Berta. 

— Gal ir gerai, — tarė ponas Proirė, — nes jūsų draugė 
Helena gali tą padaryti už dvi. 

Nėrinių vėduokle Helena linksmai kepštelėjo jam per 
petį. 

— Kadangi jūs čia lankotės pirmą kartą, tai mano, kaip 
parduotuvės valdytojo, pareiga pateikti jums keletą svarbių 
faktų apie Le Bon Marchė. 

Helena savo pirštinėta rankute užspaudė jam burną ir 
pati išbėrė tuos faktus: 

— Le Bon Marchė parduotuvės savininkas ponas Bosi- 
kotas yra vienas sėkmingiausiai besiverčiančių žmonių. Jo 
galvai priklauso keletas inovacijų, įdiegtų šioje parduotu- 
vėje. Pačios garsiausios iš jų yra šios: nemokamas prekių 
pristatymas į namus, ant kiekvienos prekės aiškiai pažy- 
mėta kaina, parduotuvė leidžia katalogą, iš kurio klientai 
gali pasirinkti ir užsisakyti prekes. Be to, tai vienintelė 
parduotuvė, taikanti „baltuosius išpardavimus“. Kie- 
kvieną sausį paklodžių ir užvalkalų kainos sumažinamos 
perpus. 

Ponas Proirė patraukė sau nuo burnos Helenos ranką 
ir pridūrė: 

— Mintis apie „baltuosius išpardavimus“ ponui Bo- 
sikotui į galvą šovė vieną sausio rytą žiūrint pro langą į 
baltai apsnigtą Sevrė garvę. Ir tada jis tarė: „Kiekvieną sausį 

skelbsime ypatingas paklodžių kainas ir pavadinsime tai 
„baltaisiais išpardavimais“. Neįtikėtina, tiesa? 

— Mano mielas, taip ir vakaras ateis, o mums reikia 
daug ko nusipirkti, — tarė Helena ir nusitempė Bertą. 

— Nieko nesuprantu. Negi jis neįtaria, ko tu čia šmiri- 
nėji? — paklausė Berta joms einant prie pirkėjomis apstoto 
brangių juvelyrinių dirbinių prekystalio. 

— Jis viską žino, - šyptelėjo Helena. 

— Bet... — susiraukė Berta. 

— Ei, žiūrėk, ana ten klepromanė. Stebėk ją, - sušnibž- 
dėjo Helena ir peštelėjo Bertą už rankovės. 

Senyva dama su gedulo drabužiais matavosi auksines 
grandinėles. Kol pardavėjas segė jai ant kaklo grandi- 
nėlę, ji pasičiupo kitą ir įsimetė rankinukan. Pardavėjas 
tai pastebėjo ir mostelėjo pirštu netoliese stovėjusiam 
vyrui. 

— Ji čia ateina kasdien ir niekada už nieką nemoka, — 
tarė Helena. — Ją prieš išeinant visada sulaiko ir atima pa- 
vogtus daiktus. Čia tokių kaip ji nors vežimu vežk. Kaip 
sako ponas Proirė, „tai tikra epidemija“. Jos visos nepro- 
fesionalės. Man regis, jos net nori būti sugautos. 

— Man tos vargšės moters gaila. 

— Nesriūbauk. Ji niekada nepaklius už grotų. Man 
regis, tau irgi reikia pradėti nuo juvelyrinio skyriaus. O 
mane šiandieną baisiai traukia brangūs plunksnakočiai. 
Po pusvalandžio susitinkam prie pagrindinio įėjimo. 

— Aš neturiu laikrodžio. 

— Tai pasivok, kvailele. 

Berta matavosi vieną po kitos kelias poras auskarų — ka- 
bančių krištolinių, auksinių ažūrinių, su perlo akutėmis. 
Pakėlusi veidrodį žiūrėjo, kaip tinka. Paskui rinkosi prie 
auskarų derančias apyrankes ir kaklo vėrinius. Galiausiai, 
lyg niekas nebūtų kritę į akį, abejingai pasitraukė į šalį. 
Helena jos jau laukė prie išėjimo. 

— Na, ir kaip sekėsi? — paklausė. 

— Nekaip. Niekaip. Nenoriu vogti, — atsakė Berta. 

— Tai gal nori elgetauti gatvėje? 

— Ne, nė už ką. Tiesiog nenoriu visą gyvenimą būti 
vagile. 

— Pamiršai, kad pati ir pasiūlei mudviem vogti iš par- 
duotuvių? 

— Tada mes buvome beviltiškoj padėty. 

— O dabar tavo padėtis geresnė? Eime su manim, — pa- 
liepė Helena ir nusitempė Bertą atgal į juvelyrinį skyrių. — 
Susiimk. Arba pati užsidirbi pragyvenimui, arba ieškaisi 
kitos pastogės. 

Stebima budrios Helenos akies, Berta sugebėjo nu- 
gvelbti kelias poras auskarų, krištolinį kaklo vėrinį, per- 
lamutrinius pensnė akinius. Visa tai mikliai sugrūdo į ki- 
šenėlę, paslėptą tarp plačių Helenos paskolintos suknelės 
klosčių. 

— Na, dabar jau panašiau, — pagyrė Helena išeinant iš 
parduotuvės. — Turi Dievo dovaną, ko ja nesinaudoji? 

Berta pagalvojo apie „Dievo dovaną“ kurti madą. 
Dabar jau visiem laikam gali pasakyti jai sudie. Sugrįžo 

ar sulauks rytojaus. Akis ėmė temdyti nusivylimo ašaros 
ir ji nusisuko, kad nepamatytų Helena. 

Helena vėl savo sąskaita pasiūlė važiuoti namo vežimu. 
Ji kyštelėjo ranką į savo plačią ilgą rankovę ir ištraukė iš 
tenai gerą pustuzinį auksinių ir emaliuotų plunksnakočių, 
tikro aukso laiškams arplėšti peiliuką ir perlamutrinę kortų 
dėžutę. 

— Nesuprantu. Jeigu ponas žino, kad tu - profesionali 
vagilė, kam jis tuomet įleidžia tave į parduotuvę? Kodėl 
apsimeta nematąs, kad vagi? — stebėjosi Berta. 

— Jis neleidžia man praslysti be nieko. Mane baudžia, 
ir dar kaip smarkiai. Jis leidžia man vogri, nes žino, kad 
paskui išpers man kailį. 

— Jis tave peria? 

— O, dar ir kaip. Jam tai labai patinka. Čia ir visa esmė. 
Pamatytum, kaip jis tada džiūgauja. 

— Gal geriau nereikia, — atsakė Berta ir užsimerkė. 

— Aišku, aš vagiu ir iš kitų parduotuvių, iš tų, su kuriom 
jis neturi jokių reikalų. Bet aš žinau, kaip išnešti sveiką 
kailį. 

Helenos draugystė su ponu Proirė neabejotinai gelbėjo 
darant karjerą smulkiavagystės srityje. Gal joms kalėjimas 
visai ir negresia? Berta bandė nusiraminti, bet krūtinę vis 
tiek kaustė baimė. 

Skirtingai nei Helena, kuri būtent tokią regėjo savo 
ateitį, Berta buvo įsitikusi, kad anksčiau ar vėliau vis tiek 
prieis liepto galą, jeigu ir toliau trauks tokiu keliu. Iš pri- 

kur tas kelias gali nuvesti: į tamsų karcerį su mažulyčiu 
langeliu ir purvinomis grindimis, paprastu gultu iš lentų ir 
vienintele žiurkių apgraužta paklode. O kad jau užsiminė 
apie žiurkes, tai įsivaizdavo tamsiose karcerio kertėse žibant 
jų akis. Regėjo save kosinčią ir drebančią nuo šalčio po 
plonyte antklode ir keikiančią, kam pasuko nusikalstamo 
gyvenimo keliu. 

Berta net nusipurtė, stengdamasi nuvyti šalin tokį 
šiurpų reginį. 


Trisdešimtas skyrius 


Jaunuolis iš Vokietijos 


Suskaičiavusi laimikį, Helena nusitempė Bertą pavakarie- 
niauti su kitais pensiono gyventojais. Be Helenos, Ivetos 
ir ponios Laportė čia buvo dar penki vyrai. Jie visi susėdo 
aplink didelį pailgą stalą. Bertai jau buvo šešiolika, graži 
kaip išsiskleidusi gėlė ir jau pripratusi prie įdėmių svetimų 
vyrų žvilgsnių. Tačiau tą vakarą jai nepatiko tų ponų nuos- 
tata. Jie rijo ją akimis tarsi vakarienės desertą. 

Ponia Laportė visus supažindino. Didžiai Bertos nuos- 
tabai, jie visi sukosi mados versle. Anot Helenos, ponios 
Laportė pensionas buvo visų pamėgta apsistojimo vieta, 
nes buvo įsikūrusi netoli Paryžiaus mados centro. Būtent 
dėl šios priežasties Helena ir pasirinko šią įstaigą. 

- Šitaip aš greitai sužinau, kas madingiausia ir k4 man 
geriausia vogti iš parduotuvių. Šie ponai žino, kas turi 
paklausą, — aiškino Helena. 


Berta naujomis akimis apžvelgė vyrus. Gal kuris nors 
iš jų galėtų jai pasiūlyti darbą. 

- Ir galiausiai mūsų naujausias svečias ponas Strausas. 
Užsuko pas mus trumpam, grįždamas atgal į Vokietiją, — 
kalbėjo ponia Laportė. 

Ponas Strausas buvo jaunas, išblyškęs jaunuolis, per- 
kopęs dvidešimt, tamsių plaukų ir tokios vešlios barzdos, 
jog atrodė, kad ji yra privalomas jo atributas. Ant itin 
siaurų pečių pūpsojo didelė galva, veidą puošė aukšta kakta 
ir švelnios, plačiai įsegtos akys. Burna irgi švelnių linijų, 
jausminga. Kai jis atsistojo ir ištiesė Bertai ranką, ši pamatė, 
jog jis gerais trim coliais už ją mažesnis. 

Berta jam nusišypsojo, ir jaunuolis tuoj pat nudelbė 
akis, tarsi būtų drovėjęsis jos žvilgsnio. 

— Tiesą pasakius, aš keliauju į Kaliforniją, į Ameriką, — 
pasakė jis, įbedęs akis į savo dubenį. 

— A, Kalifornija! - suplojo delnais ponia Laportė. 

— Laukiniai Vakarai ir indėnai! — atitarė jos duktė Iveta 
ir palinko virš stalo. 

— Įtariu, kad tenai nėra saugu vienam vaikščioti gat- 
vėmis. Prijoja kaubojai ant žirgų, pakelia nuo žemės, užsi- 
sodina ant žirgo ir, nusivežę nežinia kur, ką nori su tavim, 
tą daro, — susijaudinusi spėliojo Helena. 

— Ar ten vyrai gatvėje šaudosi? Ar damų suknelės iš 
tiesų žėri auksu? — domėjosi Iveta. 

— Ne suknelės, brangioji, o gatvės. Jos grįstos auksu, — 
pataisė ją motina. 

— Į valias prisismaginę kaubojai atiduoda tave indė- 
nams, o šie išrengia plikai, nuskuta plaukus, paverčia tave 

verge ir reikalauja gimdyti jiems vaikus, - postringavo 
Helena. Berta blaškėsi mintyse tarp auksu grįstų Ivetos 
gatvių ir grėsmingų Helenos išvedžiojimų apie prievar- 
tavimą, priverstinę santuoką ir vaikų gimdymą. Pirmąja 
buvo sunku patikėti, o antrosios žodžiai skambėjo kaip 
įtikėtina tiesa, nes jai jau buvo tekę tą patirti. 

— Tenai kas trečias milijonierius, — pridūrė ponia La- 
portė. - Skaičiau apie tai laikraštyje. 

— Netikėkite aklai tuo, ką skaitote, ponia, — tarė vienas 
vyras. Kiti buvo įnikę į savo lėkštes, kramtė nepakeldami 
galvų ir pokalbyje nedalyvavo. Moterų žvilgsniai krypo į 
poną Strausą, o jis sėdėjo visas sutrikęs ir pasimetęs. 

— Ar jums teko matyti gyvą indėną? — paklausė Iveta 
spindinčiomis iš džiugaus jaudulio akimis. 

— O ką tie indėnai valgo? - paklausė jos motina. 

— Turbūt ryja dručkius milijonierius, — atsakė Helena. 

Moterys klausinėjo viena per kitą ir jis neturėjo kada nė 
prasižioti. Klausimų ir įvairiausių pastebėjimų lavina liejosi 
per visą laiką, kol buvo valgoma sriuba ir karštas patiekalas. 
Kiti svečiai į pokalbį nesikišo, šveitė išsijuosę, tarsi šnekovai 
būtų kitam kambary. Atsiprašę jie po vieną kilo nuo stalo 
ir ėjo savais reikalais. Ponas Strausas tebevalgė. Kimšo į 
burną taip, tarsi ištisas dienas būtų badavęs. Galiausiai 
Berta ryžosi įtraukti jį į rimtesnį pokalbį. 

— Sakykite, pone, kokie reikalai gena jus į Kaliforniją? — 
paklausė ji. Jaunuolis pakėlė galvą ir žvilgsniu sutiko jos 
smalsią šypseną. Padėjo ant stalo šakutę. 

— Puikus klausimas, — pasakė. Bet, kaip paaiškėjo, ne 
toks puikus, kaip atsakymas. Prasižiojęs jaunuolis nebe- 

galėjo užsičiaupti. — Iš Vokietijos išvykau būdamas ketu- 
riolikos. Prisidėjau prie savo brolių Džono ir Luiso, kurie 
Niujorke turi sėkmingą tekstilės ir drabužių siuvimo verslą. 
Pagyvenęs pas juos netrukus nuvykau į Luisvilį Kentukio 
valstijoje, ten mano dėdė Goldmanas turi rančą. Pas jį 
aš išmokau anglų kalbos. Dėdė norėjo, kad perimčiau jo 
rančą, bet mane traukė dar neatrasti toliai. Kuprotas gimei, 
kuprotas ir mirsi, — nusijuokė jis ir dar į lėkštę įsikrėtė 
troškinio. 

— Gal dar šparaginių pupelių? — paklausė ponia La- 
portė. Jis linktelėjo ir įsidėjo pupelių nenutraukdamas pa- 
sakojimo gijos. — Prasidėjus aukso karštinei, užsikrėčiau ir 
aš. Traukiau su visais ne dėl aukso, bet dėl šlovės, — ir vėl 
nusijuokė. —- Nuvykęs į San Franciską, pardaviau visą savo 
siuvimo kraitį, žirkles ir rietimus audinių. Abu su broliu 
pradėjome naują tekstilės ir drabužių verslą. Mums puikiai 
sekėsi. Kalbėdamasis su šachtininkais, dažnai girdėdavau 
juos skundžiantis, kad jų drabužiai neparvarūs, greitai 
plyšta, ir vieną dieną man šovė puiki mintis! — vaikinas 
pritilo ir atsilošė kėdėje. Laukė, ką pasakys moterys. He- 
lena, ponia Laportė ir Iveta buvo įnikusios į savo lėkštes. 
Joms pasidarė nebeįdomu, vos tik ponas Strausas pradėjo 
pasakoti apie savo gyvenimą. 

Tačiau Berta, supratusi užuominą, uždavė jam klau- 
simą: 

— Ir kokia gi ta jūsų mintis, pone Strausai? 

Visas švytėdamas jis pažvelgė į ją. 

— Matote, aš turėjau atsigabenęs didžiulę brezento 
siuntą, iš kurios buvo siuvamos palapinės ir vagonų tentai. 

Man toptelėjo galvon, kad šita medžiaga puikiausiai tiktų 
siūti darbiniams drabužiams. Sugrįžau į Vokietiją ir iš šei- 
myniškių, giminaičių ir draugų pasiskolinau pinigų savo 
naujajam verslui, kuris, aš tvirtai tikiu, atneš naudos ne tik 
šachtose plušantiems žmonėms, bet ir pavers turtuoliais 
visą Mano šeimą. 

— O ko atvykote į Paryžių? — paklausė Berta. 

— Matote, jau seniai troškau pamatyti Paryžių ir nu- 
sprendžiau leisti sau kelias dienas pasilepinti šiame mieste, 
prieš grįžtant atgal į Ameriką. 

Kaip šiems vyrams viskas lengvai klojasi, pagalvojo 
Berta. Ponas Strausas gali laisvai keliauti, kur panorėjęs, 
lygiai kaip ir Armanas, kuris susikrovė teptukus ir išlėkė į 
platųjį pasaulį. 

Ponas Strausas pasisuko į ponią Laportė ir užklupo ją 
žiovaujant. 

— Gardi vakarienė, ponia. O ypač skanus buvo troš- 
kinys. Ar galiu paklausti, iš ko jis? 

Ponia Laportė staiga atgijo. 

— Kanų troškinys su žarnokais. Tai mano ypatingasis 
patiekalas, — atsakė ji. 

— Iš ko jis verdamas? — mandagiai paklausė vaikinas, 
servetėle šluostydamasis lūpas. 

Lygiai kaip pokalbis apie Kaliforniją atrišo liežuvį 
ponui Strausui, taip jo klausimas sugrąžino ponią Laportė 
į malonią virtuvės temą. 

— Reikia paimti gvazdikėlių ir česnakų, truputį svo- 
gūnų, miltų, obuolių sidro, vieną morką ir visa tai gražiai 
sudėti ant didelio puodo dugno, - tarsi vestų kulinarijos 

pamoką, aiškino ponia Laportė. — Paskui reikia pridėti 
keturis svarus žarnokų ir kiaulės karką. Tada verdama ant 
mažos ugnies apie penkiolika valandų, kol žarnokai visai 
suminkštėja. 

— Kiaulės karka? — nustebo ponas Strausas. 

— Taip, kiaulės koja, — atsakė ponia Laportė. 

— Kaip sakėte — kiaulės? — susiimdamas už gerklės dar 
perklausė ponas Strausas. k 

— Taip. Pagal receptą reikėtų jaučio karkos, bet man 
labiau patinka kiaulės. Ji daug gardesnė. 

— O Dieve! - jaunuolis išbalo kaip ką tik perpjauta 
ropė. - Prašau man atleisti, — skubiai ištarė jis ir prisi- 
dengęs burną servetėle išlėkė iš kambario. 


Ponas Strausas kelias valandas vonioje žiaukčiojo ir 
vėmė, ir Berta negalėjo užmigti. Apie antrą nakties Helena 
atsisėdo lovoje ir tarė: 

— Liepk tam savo draugui nešdintis iš vonios. Aš noriu 
į tualetą. 

— Joks jis man ne draugas, o tu sisiok į naktipuodį, — at- 
šovė Berta. 

Galiausiai neapsikentusi ir gailėdama sunegalavusio 
jaunuolio, Berta pabeldė į vonios kambario duris. 

— Kaip jaučiatės, pone Strausai? 

— Aš mirštu. Nudvėsiu kaip nežydas, - aimanavo jis. 

Berta atidarė duris ir pamatė jį, visą išbalusį ir išpilrą 
prakaito, klūpantį apsikabinusį porcelianinį unitazą. 

— Jūs turbūt karščiuojate, — tarė ji ir padavė rankš- 
luostį. 


— Ne, tai nuo tų prakeiktų žarnokų, kurių aš prisival- 
giau, — ir vėl nusivėmė. Kai jau atrodė, kad jis šiek tiek 
nusiramino, Berta padėjo jam atsikelti ir nuvedė svirdi- 
nėjantį į miegamąjį. Ponas Strausas sudribo ant lovos, o 
Berta uždėjo jam ant kaktos šaltą pavilgą. 

— Oi, aš mirštu, - dejavo jis. - Mane reikia užkasti 
kartu su tais prakeiktais bjauriais patiekalais, — garsiai su- 
šuko. 

— Tyliau, — subarė Berta. — Prikelsite visą namą. 

— Kokia baisi nuodėmė. 

Berta nesuprato, ką jis čia paisto. Pamanė, kad kliedi. 

— Dabar pamiegokit, — patarė. — Rytą tikrai pasijusite 
geriau. 

— Kiaulės koja, Dieve mano. 

Berta užklojo jį antklode ir jau sukosi eiti, bet jis čiupo 
ją už rankos. 

— Neišeikite. Prašau. Nenoriu mirti vienas. 

— Jūs tikrai nemirsite, pone Strausai, — tačiau jai vis 
tiek buvo labai jo gaila. Jo vienišumas sujaudino Bertą iki 
pat širdies gelmių. Vargšelis buvo vienas kaip pirštas šiame 
nepažįstamame mieste, toli nuo savo šeimos ir draugų. 

Jo ranka ant Bertos riešo gulėjo šalta ir mažutė. Jis 
atrodė kaip mažametis berniukas su senio barzda. Berta 
suėmė jo ranką ir atsisėdusi ant grindų atsirėmė galva į 
lovos kraštą. Netrukus abu taip ir užmigo. 

Rytą nubudęs jis jautėsi dar silpnas, bet akivaizdžiai 
džiaugėsi išgyvenęs ir jai dėkojo. 

— Jūs tikras angelas, panele Bovari. Jūs išgelbėjote man 


gyvybę. Kaip aš jums ir atsidėkosiu? 

— Nesąmonė, nieko aš jums nepadariau, — atsakė ji sto- 
damasi nuo grindų. Skaudėjo visus kaulus. Ant komodos 
pastebėjo porą šviesios spalvos darbinių kombinezonų. 

— Ar čia tie garsieji kombinezonai, pone Strausai? 

— Taip, — atsakė jis kilstelėjęs galvą nuo pagalvės. —- Ma- 
tote, jie labai patvarūs. 

— Medžiaga nepaprastai standi, — tarė ji čiupinėdama 
audinį. —- Turbūt jie labai graužia. 

— Na, kai kas iš tiesų skundėsi. Betgi tai darbiniai dra- 
bužiai, o ne vakariniai. 

— Tentams gal ir tinka, bet ne žmogaus odai. 

Berta prisiminė savo pokalbį su ponu Raplė ir ponu 
Vortu apie audinį, skirtą prancūzų valstiečiams, ir kuris 
buvo tvirtas ir minkštas. 

— Denimas, — staiga ištarė ji. 

— Kas? 

— Žinau tai, ko jums reikia. Pasistengsiu gauti jums 
audinio pavyzdėlį. 

Berta užsimetė apsiaustą, užsidėjo skrybėlaitę ir jau ėjo 
pro duris, bet Helena ją sulaikė. 

— Kur susiruošei? Mums reikia į parduotuves. Operos 
gatvėje atsidarė nauja parduotuvė. 

— Šiandien negaliu. 

— Kaip tai negali? — piktai paklausė Helena, rankomis 
įsisprendusi į šonus. —- Manai, kad viską turėsiu daryti aš 
viena? 

— Pasikviesk Ivetą. 

— Ivetos isterijos priepuoliai jau darosi per daug įrikimi. 
Ji net išmoko iš burnos leisti putas. Fe, kaip šlykštu, — tarė 

Helena ir krestelėjo galvą. - Jai labiau rūpi, kas apie ją su- 
siburia ir į ją spokso, nei ką turi padaryti. Eime, persirenk 
ir varom. 

— Aš turiu kitų reikalų. Su vogimu jie nelabai siejasi. 

— Šit kaip? Gal kas numirė ir tu dabar būsi Prancūzijos 
karalienė? 

— Nesijaudink. Aš pati savimi pasirūpinsiu. 

Ber ar tikrai? Berta susimąstė: jeigu nevogs, nežinia, 
kaip toliau reikės verstis. Reikia sumokėti poniai Laportė 
už būstą ir maistą. Atsitiktiniai vagiliavimai jai buvo rei- 
kalingi, kad išgyventų, bet kad jie taptų viso gyvenimo 
profesija — šito ji nenorėjo. Per daug pavojinga ir rizikinga. 
Be to, jai norėjosi kažko daugiau. Buvo davusi sau žodį 
gyventi dorai, kad ir kas benutiktų. 

Berta sukurpė planą. Jis galbūt užves ją ant kelio ir 
ištrauks iš šios beviltiškos duobės. 


Trisdešimt pirmas skyrius 


Nauja galimybė 


Bena laikraštyje buvo skaičiusi, kad ponas Vortas jau grįžo 
iš Anglijos ir pradėjo savo verslą Taikos gatvėje. Ji būgš- 
tavo, kad gali būti atstumta, kaip pasielgė ir ponas Raplė, 
nes, šiaip ar taip, ponia Raplė buvo viena svarbiausių jo 
klienčių. Bet dabar ji turėjo priežastį kreiptis į jį kitokiu 
klausimu - dėl audinio ponui Strausui. O kad jau nueis, tai 
tuo pačiu pasidomės ir dėl darbo. Jei ir nepasiūlys, vis tiek 
blogiau nebus. Skubėdama judriomis Paryžiaus gatvėmis, 
Berta galvojo apie tariamai auksu grįstas Amerikos gatves. 
Galbūt, jeigu Vortas jai nieko nepasiūlys, jai įsiprašyti pono 
Strauso paimamai į Ameriką? 

Su kiekvienu žingsniu pasitikėjimas augo. Ji niekada 
nebevagiliaus, nebedirbs tarnaite, ar dar blogiau - fabriko 
juodadarbe. Nesistengs ir būti vyro išlaikoma, kaip nutiko 
jos motinai. Pati užsidirbs sau duoną. Susikrovusi turtus, 


dalį jų paaukos, kad padėtų medvilnės fabrikuose sunkiai 

dirbantiems mažamečiams vaikams, kad daugiau nebe- 
būtų tokių nelaimingų mirčių kaip vargšelio Antuano, ar 
kad jaunų mergaičių nebeviliotų vergauti ponai Raplė. 

Į Taikos gatvę atskubėjo net uždususi. Tai buvo daili 
gatvelė, o Vorto ateljė iš tolo švietė kaip viena dailiausių 
krautuvių. Berta sustojo ant šaligatvio pasigrožėti didingu 
statiniu. Staiga pajuto ant peties kažkieno ranką. 

— Cha, kaip matau, jus sužavėži mano naujoji parduo- 
tuvė, — prašneko ponas Vortas kaip visada savo netaisy- 
klinga prancūzų kalba. — Na, nestovėkite čia išžiota galva, 
užeikite į vidų, užeikit. 

Jis labai džiaugėsi ją išvydęs, o dar labiau norėjo pa- 
sipuikuoti savo naująja įstaigėle. Krautuvė buvo nuos- 
tabi. Didžiuliai langai, iki žemės uždengti vyno spalvos 
užuolaidomis, aplink dailius žemus staliukus rikiavosi 
brokatu apmuštos kėdės. Ant staliukų žėrinčiose krišto- 
linėse vazose stovėjo pamerktos ilgakotės raudonos rožės. 
Nors ponas Vortas dabar jau buvo vienų šiuolaikiškiausių 
mados namų pačioje ištaigingiausioje Paryžiaus gatvėje 
savininkas, jo rengimosi stilius vis tiek nebuvo pasikeitęs. 
Jis ir toliau rengėsi bohemiškai, ant galvos nešiojo savo 
įprastinę juodą šlikę, po kaklu ryšėjo palaidą peteliškę ir 
vilkėjo gerokai didoką brokatinį trinytį. Ranka mostelėjo 
į pagyvenusį vyrą parduotuvės kampe, apsirengusį gerokai 
konservatyviau už jį - dieniniu fraku ir akinamai baltais 
marškiniais. 

— Čia mano gerasis aukotojas ponas Otas. Pone Bo- 
bergai, susipažinkite su panele Bovari. Bobergai, parody- 
kite mano draugei savo pinigus. 

Bobergas, aiškiai pripratęs prie pono Vorto juokelių, 
prunkštelėjo. 

— Parodyti jai pinigus? Tegu apsidairo ir pati pamatys. 
Čia sudėtas, panele, visas mano turtas. Šitas išprotėjęs an- 
glas viską iš manęs išviliojo. 

— Panelė Bovari turi nenusakomą aistrą audiniams, — 
pareiškė Vortas Bobergui. — Nors jos rengimosi stiliuje to 
visai nematyti, — jis ranka užsidengė vieną akį, tarsi tai, 
kaip ji buvo apsirengusi, jam kėlė siaubą. - Sakykite, pa- 
nele, kuo aš nusipelniau šitokio malonaus jūsų vizito? Gal 
kartais atėjote nusipirkti suknelės? 

— Bijau, kad ne, pone Vortai, — nusijuokė Berta. Šiltas 
priėmimas suteikė jai vilties, kad ji nebus nelaukiama, bet 
vis tiek būgštavo, kad, užsiminus apie darbą, jo nuotaika 
gali smarkiai sugesti. - Norėjau jūsų paklausti, kur galima 
būtų gauti denimo audinio, apie kurį jūs man kažkada 
pasakojote. 

— Be abejonės, galiu pasakyti tą vietą. Betgi kam jums ta 
bjauri medžiaga reikalinga? Ji tinka tik batams blizginti. 

— Tai ne man. O mano draugui, kuris pradeda siuvimo 
verslą. 

Vortas prisimerkė. 

— Numanau, kad jau nebedirbate Raplė namuose, 
tiesa? 

Berta linktelėjo. 

— Ir gerai, kad išėjote, — linksėdamas galva tarė jis. — 
Jaunai merginai ten tikrai ne vieta. Juolab tokiai, kuri turi 
geras smegenis ant pečių. 


Ponas Bobergas nutraukė jo kalbą: 

— Carlzai, atėjo kandidatė į pavaduotojo postą. 

— O, taip. Atleiskite, panele Bovari. Šiuo metu ieškau 
sau pagalbininko. Mano brangusis Bobergas galvoja, kad 
man reikėtų antros poros kojų. Luktelkit, aš tuoj. 

Bertai net širdis sustojo regint poną Bobergą palydint į 
salę aukštą, pasipūtusią jauną merginą. Ji buvo apsirengusi 
pagal naujausią madą ir žengė pasitempusi kaip balerina. 
Nekreipdama dėmesio į Berrą, ji ištiesė ranką Vortui. 

— Pone Vortai, mano pavardė Tero. Mane rekomendavo 
ponia Karton iš Dailiųjų menų mokyklos. Mudvi kartu 
studijavom dailę. Šrai mano rekomendacijos, — ir padavė 
ponui Vortui pluoštelį vokų. Jis permetė juos akimis. 

— Labai gerai. Sakykite, ar ponia Karton jums minėjo, 
koks tai bus darbas? — paklausė ponas Vortas. 

— Taip, sakė, kad reikės kurti suknelių modelius. 

— Jūs ganote savo akis į pasaulio premjerinį suknelių 
dizainerį. Štai mano planas: ketinu pasamdyti pačias gra- 
žiausias manekenes demonstruoti mano naujausių kūrinių 
ir sukviesti Paryžiaus grietinėlę jų įvertinti. Moterys susi- 
gundys ir ims užsakinėti mano suknias. Štai čia jūs man, 
panele, ir padėsite. Ponia Karton savo laiške man minėjo, 
kad jūs puikiai išmanote šilkus, prabangius audinius ir 
papuošimus. Padėsite mano klientėms išsirinkti reikiamą 
drabužį. Moterys, išvydusios mano kūrinius, nuo grožio 
pameta galvas ir visai sutrinka. Labai svarbu tinkamai pasi- 
rinkti gerą audinį. O dar svarbiau, kad savo prastu skoniu 
ir pasirinkimu nesugadintų mano sukurtų modelių. Dėl 
to jūs turėsite jas pakonsultuoti, ką pasirinkti. Na, ką pa- 
sakysite? Ar toks darbas jus sudomino? 

— Aš tikėjausi gauti progą pati kurti suknelių mode- 
lius, — atsakė panelė Iero. 

— Moteris dizainerė?! Nenusivertinkite, - sušuko ponas 
Vortas. 

Panelė Tero šnirkštelėjo ir apsidairė po elegantiškai 
įrengtą ateljė. 

— Kiek man už tą darbą mokėsite? — galiausiai pa- 
klausė. 

— Keturiasdešimt frankų per savaitę. 

Vortas pažvelgė į poną Bobergą, šis jam linktelėjo, o jo 
veide buvo matyti skausminga išraiška. 

— Norėčiau pasitarti su tėvu, - atsakė panelė. — Bijau, 
kad jis nelabai norės man leisti dirbti prekyboje. 

— Prekyboje! — suriko ponas Vortas. - Kokia čia jums 
prekyba! Tai Vorto mados namai! Beje, kad jau prakalbom 
apie prekybą, tai kur pirkote šitą bjaurią skrybėlę? 

Panelė Tero smarkiai nuraudo. Pirštų galais palietė skry- 
bėlės kraštą, lyg bandytų nuraminti išsigandusį vaiką. 

— Teisingai. Gerai pagalvokite, panele, - pasakė ponas 
Bobergas ir skubiai išlydėjo merginą iš salės. Po kelių se- 
kundžių sugrįžo. - Šią savaitę tai jau kervirta jūsų skaudžiai 
įskaudinta kandidatė, - tarė jis. — Patariu greičiau ką nors 
susirasti, nes kitaip perspektyva bus itin liūdna. 

— Oi, pone, juk aš galėčiau imtis šito darbo. Tikrai 
puikiai jį atlikčiau, — suskubo Berta, ir net pati nustebo 
dėl savo įžūlumo. 

Vortas pažvelgė į ją ir atlaidžiai šyptelėjo. 

— Jūs per jauna, mažai turite patirties ir prastai apsi- 


rengusi. 

— Bet aš visko išmoksiu. Juk pats ką tik minėjote apie 
mano aistrą medžiagoms. Labai prašau, pone, leiskite man 
pamėginti. 

— Kodėl gi ne, Čarlzai? - įsiterpė ponas Bobergas, aiš- 
kiai pralinksmėjęs, kad pagaliau atsirado žmogus, norintis 
dirbti su Vortu. 

— Nenorėčiau jūsų įžeisti, panele, bet čia jau klasių 
klausimas. Mano užsakovės turtingos, reiklios damos. 
Reikia mokėti iškęsti jų artišoką. 

— Po ponios Raplė bet koks artišokas man vienas 
juokas, — atšovė Berta. — Labai prašau. Jeigu mano darbu 
nebūsite patenkintas, galėsite mane išvaryti. 

— Gal geriau iš anksto jus išvaryti, kad nereikėtų paskui 
be reikalo krimstis, - pajuokavo ponas Vortas. 

— Pone, susimildamas. Tikrai nepasigailėsite, prisiekiu. 

Vortas nusitraukė nuo galvos šlikę ir pasikasė pa- 
kaušį. 

— Tiek to, leidžiam jums pamėginti. Galite pradėti jau 
kitą savaitę. 

Berta nesitvėrė džiaugsmu. Dirbti gražiojoje pono 
Vorto ateljė, padėti damoms išsirinkti audinius ir papuo- 
šimus dailioms jo ssiuvamoms suknioms ir dar gauti atlygi- 
nimą už tai, kad atlieki mylimą darbą, - jai buvo svajonių 
išsipildymas. 

— O kiek jūs man mokėsite? — sulaikiusi kvapą paklausė 
Berta. 

— Gal pradžiai, sakykime, dvidešimt frankų per sa- 
vaitę? — atsakė ponas Vortas žvelgdamas į poną Bobergą, 
kuris patenkintas pritariamai linkčiojo galvą. 

Berta kiek patylėjo ir vėl tarė: 

— Bet anai merginai pasiūlėte keturiasdešimt frankų. 

Berta jautė, kaip per nugarą žliaugia prakaitas. 

Ponas Vortas pažiūrėjo į ją. 

— O, žiūrėkite, ji ne tik gaudosi madoje, bet dar ir 
skaičiuoti moka, — pastebėjo jis atsisukęs į Bobergą. — Su 
ja reik atsargiau. Nespėsiu nė apsisukti, o ji jau ir į mano 
verslą pradės taikytis, — atsigrįžo į Bertą ir pareiškė: — Gerai 
jau, panele. Tebūnie keturiasdešimt frankų. 

— Oi, pone, ačiū jums, ačiū, — puolė dėkoti Berta, su- 
ėmusi jį už abiejų rankų ir švelniai purtydama. Nežinia 
kodėl, norėjosi ir verkti, ir juoktis. 

— Atsargiau su mano instrumentais, — tarė Vortas ir iš- 
traukęs rankas iškėlė jas aukštyn tarsi koks koncertuojantis 
pianistas. — O vėliau, jeigu gerai seksis, mes galbūt skirsime 
irkomisinius. Ar jūs nieko prieš, pone Piniguočiau? — pa- 
klausė atsisukęs į poną Bobergą. 

— Jūsų valia, pone Genijau. 

Ir abu vyrai pratrūko kvatotis. 

Berta mintyse pradėjo kurti savo pirmosios suknelės 
modelį. Prisiminė žurnalo iliustraciją, kurią tiek metų 
nešiojo su savim. Galėtų savo dievinamą suknią šiek tiek 
patobulinti palikdama iš esmės tą patį siluetą, tik nuimtų 
tas rožes, lapus ir krištolo rasos lašus, o vietoj jų prisegtų 
paprastutes pakalnutes. Vietoj aksomu atausto tiulio ji pa- 
naudotų dvigubą sluoksnį paprasto šilkinio tiulio. Bet ko! 
kas šį modelį tik turės galvoje, niekam nepasakos. Aišku 
kaip dieną, Vortas tikrai nenorės žmogaus, mėginančio 
kišti liežuvį ten, kur kuriamas jo menas. 

— Jums reikia duoti pavardę denimo tiekėjo, tiesa? — 
priminė Vortas. 

— O, taip, būtų gerai, — atsakė Berta, vėl sugrįžusi į 
dabartį. - Mano draugas bus jums labai dėkingas. Manau, 
jo sumanymui kaip tik reikia tokios medžiagos, - Berta jau 
visai buvo pamiršusi apie savo alternatyvųjį planą išlėkti į 
Ameriką. Daug geriau gyventi čia, Paryžiuje, ir nesukti sau 
galvos dėl indėnų. 

Vortas užrašė pavadinimą ir adresą kompanijos, tie- 
kiančios plataus vartojimo prekes, ir kuri parūpins jai 
audinių pavyzdžių bei duos gerą kainą dideliam denimo 
užsakymui. 

Gavusi audinio pavyzdį, Berta nunešė į pensioną paro- 
dyti ponui Strausui. Rado jį savo kambaryje gulintį lovoje 
ir besiruošiantį užkandžiauti duona su sūriu. 

— Matau, apetitas jau sugrįžo, pone Strausai. Turbūt 
jau geriau jaučiatės. 

— Negaliu rizikuoti maitintis iš ponios virtuvės. Kol gy- 
vensiu čia, užsisakinėsiu maistą į kambarį, - ištiesė riekelę 
duonos. — Gal norėtumėte pasivaišinti, panele Bovari? 

— Ačiū, ne. Bet aš jums kai ko atnešiau. 

Berta išvyniojo paketėlį ir padavė jam audinio skiautę. 

— Kas čia? 

Jaunuolis pačiupinėjo medžiagą, paskui prisikišęs prie 
nosies pauostė. 

— Denimas. Šis audinys gaminamas mieste su tokiu pat 
pavadinimu — Nime. Matote, jis pakankamai minkštas ir 
labai parvarus. Mūsų ūkininkai jį dėvi dėl to, kad nesusi- 


nešioja. Jūs galėtumėte iš jo siūti savo kombinezonus. 


Jis paėmė audinio skiautę ir nusinešęs prie lango pakėlė 
prieš šviesą, pasukiojo ir šiaip, ir taip. Atrodo, prieš daug 
metų ir ponas Milė darė tą patį su gabalėlių namie austos 
drobės, aiškindamas Bertai apie audinio tekstūrą. Bertai 
atrodė, kad ji trigubai paaugo nuo tų laikų, kai pievoje 
ganė žąsis. 

Ponas Strausas iš visų jėgų patampė audinį. 

— Nuostabu. Jūs mano šeimai ir man padarėte milži- 
nišką paslaugą, panele. Neįkainojamą, tikrai. 

Berta padiktavo jam plataus vartojimo prekių parduo- 
tuvės pavadinimą, iš kurios buvo gavusi šitą pavyzdį. 

Po dviejų dienų į jos duris kažkas pasibeldė. Korido- 
riuje stovėjo ponas Strausas, rankose už kraštų sukdamas 
ratu savo skrybėlę. 

— Panele Bovari, aš išvykstu į Nimą tartis dėl geriausios 
naujojo audinio kainos, - tarė jis. — Bet prieš išvykdamas 
noriu jums pateikti pasiūlymą. Keliaukite su manim į 
Ameriką. Savo kompanijoje aš jums skirsiu atsakingas 
pareigas. Jūs daug prisidėjote prie mano verslo. Noriu, 
kad klestėrume drauge, - jis žvelgė į ją iūdnomis, rudomis 
akimis. 

Trumpą akimirksnį Bertai iš laimės ėmė svaigti galva. 
Per trumpą laiką jai buvo pateikti du puikiausi darbo pa- 
siūlymai. Žmonės pasirengę mokėti jai pinigus už žinias, 
už tai, ką ponas Vortas vadino „aistra audiniams“. O jau- 
nystė, grožis ir kūnas čia niekuo dėti. Ponui Strausui tai 
visai nerūpi. O ponas Vortas pernelyg užsiėmęs savimi ir 
savo kūriniais. Pirmą kartą gyvenime Berta iš tikrųjų pati- 
kėjo galinti ne tik užsidirbti duonai, bet ir susikurti ateitį. 

Tik dabar reikia pasirinkti. Ar keliauti su ponu Strausu 
į Kaliforniją? Galėtų atsikratyti bjauraus motinos mora- 
linio palikimo ir visiems laikams užmiršti tragiškai liūdną 
Bovari šeimos pavardę. Ar pasilikti Paryžiuje ir dirbti pas 
poną Vortą? 

Tarsi perkūnas iš giedro dangaus Bertai atmintyje iškilo 
Armanas su ištiestomis į viršų rankomis, tapančiomis ant 
lubų ponios Raplė freską. Ak, tos rankos, tos giliai įkritu- 
sios akys. Nusipurčiusi nuvijo šalin prisiminimus. Nevalia 
tuščiai svajoti apie tai, ko niekada neturėsi. 

— Ar tikrai jau apsisprendėte? — paklausė ponas Strausas, 
kai ji pranešė apie savo sprendimą. — Gal dar persigalvo- 
site? 

— Ne, pone, mano ateitis čia. Bet aš jums nepaprastai 
dėkinga už tokį nuoširdų pasiūlymą. 

— Koks čia nuoširdumas, panele. Aš verslininkas ir 
verslo sprendimus priiminėju ne širdimi, - paėmė jos 
ranką. — Aš savo skolą atlyginsiu. 

- Jūs man nieko neskolingas, pone. 

— Aš gal ir ne, bet Levi Strauso kompanija tai tikrai. Ar 
galiu jums rašyti laiškus? 

— Mielai prašom! Labai pradžiuginsite mane naujie- 
nomis apie savo verslą. 

Ponas Strausas grįžo į Ameriką, parsigabenęs kelis tūks- 


tančius jardų denimo, o Berta kibo į darbus Vorto ateljė. 


Trisdešimt antras skyrius 


Naujas gyvenimo etapas 


Pradėjusi gauti užmokestį už darbą, Berta jau galėjo išsi- 
nuomoti atskirą kambarį ponios Laporte daugiabutyje. Ji 
nė minutės ilgiau nebenorėjo pasilikti gyventi su Helena. 
Berta būkštavo, kad bet kurią dieną į duris gali pasibelsti 
žandarai, atėję ieškoti pavogtų daiktų. Ji žinojo puikiai, 
kad bene pusė iš Paryžiaus parduotuvių pavogtų daiktų 
guli paslėpti po Helenos lova. Nors ir šykštėdama, bet 
parodydama gerą valią, Helena padovanojo Bertai gražią 
suknelę, su kuria ji dabar ėjo į naująjį darbą. 

— Nepamiršk, iš kur ją gavai, — priminė Helena. 

— Iš tavęs, mano miela drauge, iš tavęs. 

Ne, iš La Bon Marchė. 

Stebėdama, kaip ponas Vortas kuria savo modelius, 
Berta išgyveno nuolatinį džiaugsmingą jaudulį ir pagarbią 
baimę. Jam, regis, niekada nestigo naujų idėjų. Visa ateljė 
tiesiog kunkuliavo jo kūrybine energija. 


Aplink jį spietėsi manekenės su pūstais krinolinais, 
varpelio formos konstrukcijos vilnijo žemyn ištisomis kas- 
kadomis horizontalių lankų, nuo juosmens prilaikomų 
juostelėmis, dėl to manekenės negalėjo atsisėsti. O ponas 
Vortas bėgiojo nuo vienos manekenės prie kitos, dangstė ir 
dėliojo įvairius audinius, siuvo papuošimus, traukėsi atgal 
ir prisimerkęs, nusitraukęs nuo galvos šlikę kasėsi pakaušį 
ir žiūrėjo. Jam niekas neįtiko. 

Galiausiai viena manekenė nebeištvėrė ir tarė: 

— Mano kojos jau nebelaiko. 

Vargšelei prisėdus ant aukštos kėdės, jos krinolinai pa- 
sikėlė ir iš po jų pasimatė apatiniai. Visi pratrūko kvatotis, 
išskyrus Vortą. 

— Genijui šovė nuostabi mintis! - sušuko jis suplo- 
damas delnais. - Metram šalin pasijonį. Išaušo laikas įgy- 
vendinti mano puikiąją idėją. Tuoj par. 

Jis liepė vienai merginai apsivilkti suknelę be krinolinų. 
Tada suėmė užpakaly kone visą sijoną ir sutvirtino adatė- 
lėmis, šitaip sukurdamas visai naują siluetą. 

— Dabar naujas karališkasis privalumas bus damos 
užpakaliukas, — pareiškė jis. — Štai ant jo dabar dėsime 
karūną, — ir ant suraukto audinio dar uždėjo didžiulę ko- 
kardą. — Suteikiu tau Turniūro vardą. Prašom užrašyti, — 
paliepė Bertai. - Nuo šiolei visų modelių suknelės turės 
du traukos centrus: papukus ir užpakaliuką. 


Vieną dieną atvykusi į darbą Berta rado Vortą lakstantį 


po ateljė ir renkantį krūvon visus audinių pavyzdžius. Jis 
buvo gerokai labiau susijaudinęs, nei įprastai. 

— Atvažiuoja imperatorė! Atvažiuoja imperatorė! — gar- 
siai panešė jis. — Paieškokit man šilko. Mėlyno. Ne, tamsiai 
raudono. Ne, kroko spalvos. 

— Tikrai pas mus atvažiuoja imperatorė? — nustebo 
Berta. 

— Ar negirdit, ką sakau? Paskubėkit. Surinkite visus 
pačius prabangiausius mūsų audinius. 

Po valandos atvyko pati imperatorė Eugenija. Ji buvo 
viena gražiausių moterų, kokias Bertai teko regėti. Jos 
akys — mėlynai violetinės, toli viena nuo kitos, lygi, tiesi 
nosis ir raudonos kaip rožės žiedlapiai lūpos. Plaukus buvo 
susirišusi į paprastą kuodą, nusvirusį ant ilgo balto kaklo. 
Rankos dailios ir gražiai apkūnios, o plaštakos tokios 
mažos, tarsi būtų ne suaugusio žmogaus, o vaiko. Ji elgėsi 
šaltai ir žvelgė iš aukšto, kaip ir dera imperatorei. Bertai 
buvo keista, kad ji pati atėjo į parduotuvę. O juk galėjo 
išsikviesti Vortą į rūmus. 

Ji iš karto paaiškino, ko norinti: 

— Noriu pati pamatyti, dėl ko tas visas triukšmas, ir 
apžiūrėti visas jūsų suknias, pone Vortai. 

— Visas suknias? — perklausė Vortas, net stiebdamasis 
ant pirštų. 

Bet imperatorė nesivargino jam atsakyti ar linktelėti. 
Vortas garsiai suplojo rankomis ir pašaukė: 

— Merginos, merginos, paskubėkite! Greitai puoškitės 
suknelėmis. 

Tai, kas vyko paskui, galima buvo pavadinti pirmuoju 
pasauliniu suknelių kolekcijos pristatymu. Po neilgai tru- 
kusio šurmulio Vorto merginos išėjo apsirengusios pa- 

čiomis naujausiomis suknelėmis. Viena paskui kitą ėjo prie 
imperatorės, lenkėsi jai ir Vorto paliepimu lėtai sukiojosi 
prieš ją, kad būtų galima apžiūrėti iš visų pusių. Imperatorė 
sėdėjo ir nesišypsojo. Vortas lakstė aplink manekenes ir 
savo netaisyklinga prancūzų kalba aiškino apie sukneles, 
gyrė papuošimus ir siluetų detales. 

— Kaip matote, jūsų 2wkstybe, šiai suknelei aš sukūriau 
naujo tipo rankoves. Pavadinau jas polonezietiškom. 

Imperatorė nieko neatsakė. 

— Atkreipkite dėmesį į visai naują siluetą. Pavadinau 
jį Jurniūru. 

Ir vėl iš imperatorės nė žodžio. 

— Audinys, kurį jūs liečiate, vadinasi... pamiršau tą 
prancūzišką žodį. Kaip jis vadinamas, panele Bovari? 

— Pliušinis aksomas, - atsakė Berta, apsidžiaugusi, kad 
gavo pasireikšti imperatorės Eugenijos akivaizdoje. 

— Aš žinau, kas yra pliušinis aksomas, pone, — tarė 
imperatorė ir dar aukščiau iškėlė smakrą, kaip tikra ka- 
ralienė. 

Pademonstravus visas iki vienos sukneles, ponas Vortas 
stovėjo ir trindamas rankas laukė, ką pasakys imperatorė. 
Berta su užrašų knyga rankose stovėjo kampe, pasirengusi 
užrašyti jos pageidavimus. 

— Pone Vortai, prašau nuoširdžiai pareikšti savo nuo- 
monę apie tai, kaip esu apsirengusi. 

Imperatorė Eugenija atsistojo ir apsisuko. Ji vilkėjo 
pasivaikščiojimams skirtą garstyčių spalvos suknią iš bro- 
katinio šilko, ilgos rankovės karojo žemiau riešų, iš po 
kurių kyšojo balto muslino rankogaliai. Ant suknelės 

buvo užsisiautusi dvigubą raudono aksomo peleriną su nė- 
rinių volanu, apkantuotu aksominiu kaspinėliu. Tamsius 
plaukus dengė tokios pat spalvos aksominė skrybėlaitė su 
balta plunksna. Bertos akims ir spalva, ir suknelės modelis 
jai baisiai netiko. 

Ponas Vortas žengė žingsnį atgal, pirštais susiėmė už 
smakro ir įdėmiai žiūrėjo. 

— Na, jūsų didenybe, turiu pripažinti, tokio bjauraus 
derinio mano akys dar niekada nebuvo regėjusios. 

Berta tyliai aiktelėjo. Imperatorė kilstelėjo pelerinos 
kampą ir ilgai į jį žiūrėjo. Galiausiai atsisuko į Vortą ir 
tarė: 

— Mudviejų nuomonės sutampa, pone. Negaiškime. 
Mūsų laukia daug darbo. 

Vortas nusivedė imperatorę į savo šventyklą, o Berta 
dusdama iš susijaudinimo nusekė jiems įkandin. Gal reikės 
padėti parinkti spalvą. Ji gerai žinojo, kokią spalvą pasiū- 
lytų pirmiausia: šviesaus persiko, kad pabrėžtų imperatorės 
veido spalvą. 

Kaip tik tuo metu pasigirdo garsus durų varpelio 
skimbtelėjimas. Ponas Vortas atsisuko į Bertą ir tyliai su- 
šnibždėjo: 

— Kad ir kas ten būtų, liepk ateiti rytoj. Šiandien aš 
niekam neturiu laiko. 

Ir nusivedė imperatorę į matavimosi kambarį. Atsi- 
dususi Berta nuėjo prie ateljė durų. Girdėjo kažką garsiai 
šaukiant iš gatvės. 

— Atsibuskite! Atsibuskite! Kur visi prapuolėte? Atvyko 


ponia Perla. 


Berta pravėrė duris. Ant laiptų stovėjo pati garsiausia 
Paryžiaus dama, kurtizanė ir aktorė Kora Perla. Berta kaip 
ir daugelis kraštiečių buvo skaičiusi apie ją laikraščiuose. 

— Aš susitarusi su ponu Vortu. Kur jis? - praeidama 
pro Bertą, tarė ji. | 

— Apgailestauju, ponia, bet šiuo metu jis užsiėmęs. 

— Užsiėmęs? Šiandieną aš turėjau su juo išrinkti me- 
džiagą mano premjerinei suknelei. Man kiekvieną dieną 
repeticijos. Kitąkart aš negalėsiu, - ji puikiai kalbėjo pran- 
cūziškai, tik su aiškiu Londono kokni akcentu. 

Moters veidas nukaito iš nusivylimo. Ji buvo daili — ne 
tik graži, bet ir spinduliuojanti švelniu seksualumu, neatsi- 
spiriamu nekaltumu ir intriga. Vešlius kaštoninius plaukus 
buvo susikėlusi ant viršugalvio, putlios lūpos padažytos 
rožine spalva. 

— Gal aš galėčiau jums padėti, ponia. 

— Galiu paklausti, kas jūs tokia? — tarė aktorė, išrietusi 
vieną antakį. 

— Esu pono padėjėja. Kol jis atsilaisvins, galėčiau pa- 
rodyti jums audinius. 

— Na, manau, kad nieko daugiau nebelieka daryti. 

Moteris nusekė paskui Bertą į patalpą, kur ant ilgų 
stalų buvo prikrauta dešimtys audinių rietimų. Jai iš karto 
vienas krito į akį. 

— O kaip šitas? — paklausė ponia Perla, braukdama pirš- 
tais per sunkų brokarą. — Man jis patinka. Ar neišeitų iš jo 
pribloškianti suknelė? 

Jos pasirinktas audinys buvo tiksli gobeleno, austo spe- 
cialiai Jakaterinai Didžiajai, kopija iš lampaso ir šilko. Jame 


pavaizduotuose medalionuose buvo pakaitomis išaustos 
poros povų ir gulbių. Bertos manymu, šis audinys labiau 
tiko apmušti baldams, nei suknelei. Betgi kaip nuvilioti 
moterį nuo šio bjauraus audeklo? Ar pagirti damos skonį, 
ar pasakyti tiesą? Berta prisiminė, kaip ponas Vortas el- 
gėsi su imperatore, drąsiai be užuolankų ir jokios baimės 
išreikšdamas savo nuomonę galingiausiai Prancūzijos mo- 
teriai. Berta giliai atsikvėpė ir tarė: 

— Bijau, kad su iš šito audinio pasiūta suknia jūs būsite 
panaši į poilsiui skirtą sofą. 

Berta pasekė Vorto pavyzdžiu, betgi jis buvo Frederikas 
Čarlzas Vortas, o ji — niekas. Ar ne per drąsiai žengta? 

Stojo ilga tyla, o per ją ponia Perla įdėmiai žiūrėjo į 
Bertą. Paskui, didžiam jos palengvėjimui, ponia Perla ga- 
liausiai atlošė galvą ir skardžiai nusijuokė. 

— Sofa? Ant kurios galima prigulti? Visai neblogai pa- 
sakyta. Tu man patinki, - pasakė ji ir paplekšnojo Bertai 
per skruostą. — Rėži tiesą į akis. Čia tai naujiena. Na, pa- 
nele, kadangi dedatės tokia išmintinga, pasiūlykite man 
tinkamą audinį. Ir pasistenkit, kad jis nebūtų pats bran- 
giausias, kitaip imsiu įtarinėti sąmokslavimu. 

Berta išrinko du audinius. Baltą auksu siuvinėtą šilkinį 
brokatą ir sidabrinį su reljefinėmis gėlytėmis. 

— Negaliu apsispręsti. Ką tu manai? — paklausė ponia 
Perla, laikydama sau po smakru abu audinius. 

— O kodėl jūsų suknelei nepanaudojus abiejų me- 
džiagų, — pasiūlė Berta. - Viršutinę dalį galima siūti iš 
baltos ir auksinės medžiagos, o sijoną padaryti iš sida- 
brinės. 

— Ar nebus dvigubai brangiau? 

— Pakalbėsiu su ponu Vortu. 

— Ar yra kas nors siuvęsis suknelę iš šių medžiagų? 
— Ne, kiek man yra žinoma, tikrai dar niekas. 


— Gerai, tada taip ir padarom. Pasakykit kainą. 


Berta net pati stebėjosi, kad netrukus tapo Koros Perlos 
labai mylima. Ja taip pasitikėjo, kad, atėjusi naujos suk- 
nios, dama pirmiausia ieškodavo Bertos. 

— Ta mažulė supranta, kad suknia turi ne tik gražiai at- 
rodyti, bet dar ir kažką pasakyti, - kalbėjo ji ponui Vortui. 
Berta vylėsi, kad jos pastangos bus Vorto įvertintos ir jis 
galiausiai pakels jai atlyginimą. Tačiau laikas bėgo, ir jokių 
ženklų, kad jis ketina kelti algą, nesimatė, todėl Berta nu- 
sprendė pati paprašyti. Bet kas bus, jeigu jis supyks ir užuot 
pakėlęs algą išvys ją iš darbo? Berta labai jaudinosi. Tačiau 
buvo tikra nusipelniusi aukštesnio įvertinimo. Tad reikia 
pamėginti. 

— Pone, arjūs patenkintas mano darbu? - vieną dieną 
paklausė ji. 

— Aš toks patenkintas, kad negaliu apsakyti, — tarė jis, 
nutraukdamas nuo naujos juodos šilkinės suknelės apačios 
vieną volaną. — Kodėl klausiat? 

— Norėčiau, kad pakelrtumėte man atlyginimą. 

Vortas taip pažiūrėjo į ją, lyg ji būtų paklaususi, ar ga- 
lima durti jam į akį su dantytomis žirklėmis. Umai Bertą 
suėmė baimė. /r kam reikėjo prasižioti. Dabar matai, ką 
pridirbai? Ir vėlatsidursi gatvėje. Stojo ilga tyla. Dar niekada 
neteko regėti Vorto taip ilgai tylinčio. O, kad greičiau pra- 


biltų savo darkyta prancūziška šneka. Berta norėjo atsiimti 
savo žodžius, bet, užuot tai dariusi, kietai sučiaupė lūpas ir 
sunėrė už nugaros rankas, kad jis nepamatytų, kaip virpa 
jos pirštai. 

— Pakelti atlyginimą? Pakelti? Aš jums moku po ke- 
turiasdešimt frankų per savaitę. Tai gan nemažas atlygis 
tokio amžiaus merginai kaip jūs, — galiausiai išrėžė jis. To ji 
labiausiai ir bijojo. Vortas siaubingai supyko. Bertą apėmė 
keistas jausmas. Prieš savo valią, tarsi būtų kažkas kitas, 
daug drąsesnis, reiklesnis ir dalykiškesnis, nei ji, ištarė: 

— Ne per didelis būtų ir aštuoniasdešimt frankų. 

— Aštuoniasdešimt frankų? Per savaitę? Tu ką? Nori 
mane nuvaryti į bankrotą? Kas aš tau? Melasos sirupas? 

Ką dabar darysi, goduole? Grįši į medvilnės fabriką? Pra- 
šysiesi ponios Raplė priimama į bet kokį darbą jos namuose? 
Galvoje aidėjo du balsai: vienas kas minutę rėkė vis garsiau 
ir isteriškiau, o kitas dalykiškai derėjosi su savo darbdaviu. 

— Ne melasos sirupas, pone Vortai, o pinigų maišas. 
Taip, aš iš tiesų manau, kad jūs turite pakankamai pinigų 
ir dar esate geros, dosnios širdies. 

Nors ir nenorom, bet Vortas buvo patenkintas tokiu 
pamaloninimu. 

— Taip, mano širdis dosni, o tu esi negera mergaitė, 
kad naudojiesi mano dosnumu, - ir pagrasė jai žieduotu 
pirštu. 

— Ir dar vienas dalykas, pone Vortai, — tęsė ji. 

— Kas dar? 

— Norėčiau komisinių už kiekvieną mano padėtą su- 
modeliuoti suknelę. 

— Ko? Komisinių? Negaliu patikėti savo 2usimis tuo, 
ką regiu. Negi ji kalba rimtai? Pamanykit, jau tapo dizai- 
nere ir užsigeidė komisinių? Iš manęs, Dievo siųsto tarno 
Paryžiaus madai? O juk visko ji išmoko tik iš manęs. Oi, 
aš turbūt nukeipsiu! 

Plačiu dramatišku rankos mostu Vortas išsitraukė iš 
smokingo rankovės nėriniuotą nosinaitę, nusišluostė kaktą 
ir, nusverdėjęs prie kėdės, sudribo ant jos ir užsimerkė, lyg 
baisaus skausmo pervertas. 

Nors ir labai išsigandusi, Berta vis tiek nepasidavė, 
laikėsi tvirtai iki galo, ir ponas Vortas, ilgai niurzgėjęs ir 
bambėjęs, vis prašė paduoti jam „uostomojo cukraus“, 
kol galiausiai nusileido ir sutiko pakelti jai atlyginimą iki 
aštuonių dešimčių frankų per savaitę bei pridėti komisi- 
nius. 

— Pažiūrėsim, ar jai pasiseks parduoti bent vieną savo 


kurtą suknelę. 


Novatoriškas Bertos požiūris ir neįprastas audinių pa- 
rinkimas ponios Perlos sukniai sukėlė prancūzų spaudoje 
tikrą sąmyšį. O tai buvo kaip tik tai, ko jos abi — ir aktorė, 
ir Berta — siekė. 

„Ponia Kora Perla lyg žvaigždė suspindėjo Vendomo 
kavinėje, pasirodžiusi su arbatėlei skirta šilko suknia iš ver- 
tikaliai bėgančių raudonų ir mėlynų juostų, šilkiniais spur- 
geliais siuvinėtomis rankovėmis ir juodo nėriniais puošto 
gobeleninio audinio kikliku. Jos galvos apdangalas irgi 


buvo iš to paties audinio, tik horizontalių raštų.“ 

Tai neliko nepastebėta Paryžiaus aukštuomenės. Vorto 
verslui plėtojantis, Bertos profesinės patirties poreikis irgi 
augo. O su juo ir kilo komisiniai. 

— Tavo atlyginimą pakeliu iki pusantro šimto frankų 
per savaitę, tik, žiūrėk, nepaleisk jo vėjais, - kalbėjo ponas 
Vortas, plekšnodamas jai per petį. 

— Ačiū, pone. 

— O kadangi gausi jau ir taip didelį atlygį, tai norėčiau 
nubraukti komisinius. Anot Bobergo, pernelyg daug skai- 
čiukų. | 

— Ne, pone, jeigu leistumėte pasirinkti, tai aš verčiau 
atsisakyčiau atlyginimo, ir pasilikčiau tik komisinius. 

— Kaip nori. 

— Bet, atsižvelgiant į jūsų kilnią širdį, neabejoju, kad 
norėsite, jog pasilikčiau ir vieną, ir kitą. 

— Ak, ir vėl ta mano nelemta „kilni širdis“. 

Abu ėmė juoktis. 

Berta pradėjo uždirbti tiek pinigų, kad anksčiau nė ne- 
būtų galėjusi įsivaizduoti. Jos svajonė kurti gražius daiktus 
pamažu ėmė pildyris. Argi ne šito ji visą laiką troško? Taip, 
šito, bet vis tiek ji visą laiką buvo viena ir vieniša. Nebuvo 
ko jai mylėti, ir niekas jos nemylėjo. Gal toks gyvenimo 
kompromisas, galvojo ji. Sekasi darbe, nesiseka meilėje. 
Liūdna, kad nėra su kuo pasidžiaugti laime ir sėkme. 
Galvon vis veržėsi mintys apie Armaną, bet ji stengėsi jas 
ginti šalin. Nesinorėjo varginti savęs tuo, kas buvo prak- 
tiškai nepasiekiama. 

Berta sėdėjo savo kambaryje prie rašomojo stalo po- 
nios Laporte pensione ir žiūrėjo pro langą. Gaila, kad 
motina jos nemato. Smarkiai nustebtų, ar ne? Ir turbūt 
didžiuotųsi? Berta pamėgino įsivaizduoti, kaip vedžiotų 
ją po pono Vorto ateljė, nusivestų į audinių salę ir leistų 
jai išsirinkti labiausiai patinkančią medžiagą. Ponas Vortas 
pasiūtų jai pobūviui skirtą suknią. Ji būtų visai paprasta, 
bet elegantiška, išryškinanti motinos balkšvai rausvą odą 
ir žvilgančius tamsius plaukus. Berta jau žinojo, kokią me- 
džiagą mama pasirinktų. Ponas Raplė tik užvakar ją atvežė. 
Vidurnakčio mėlio šilkas, siuvinėtas tamsiai raudonom 
rožytėm. 

Berta papurtė galvą. Ką ji čia paisto? Kuria mintyse 
suknelę moteriai, kuri jau prieš daugybę metų mirusi? 

Ir pravirko motinos, kurios jau seniai nebeturėjo, ir 
kurios iš tiesų dorai nė nepažinojo. Berta raudojo, nes ne- 
turėjo artimo Žmogaus, galinčio ja didžiuotis ar pasigirti: 
„Ana ta jauna mergina yra mano duktė. Matot, kaip jai 
gyvenime pasisekė?“ Liaukis, subarė save Berta ir supykusi 
nusišluostė ašaras. Aš pati savimi didžiuojuosi ir to visai 


pakanka. 


Kora Perla ir toliau vaikščiojo tik pas Bertą ir šlovino jos 
talentą. Berta jautė, kad ateityje visos jos pajamos tiesiogiai 
priklauso nuo ponios Perlos, todėl stengėsi jai įtikti. 

— Norėčiau lygiai tokios pat suknios, kokią Vortas 
sukūrė imperatorei, — vieną vėlyvą lapkričio popietę pa- 
reiškė Kora Perla. Ji kalbėjo apie suknią, kuria imperatorė 


ketino pasipuošti Kalėdiniame pokylyje. Tai buvo įspū- 
dingo grožio rausva plono muslino Tarltono suknia su 
didžiuliu pūstu dvigubu sijonu. Viršutinis sijonas buvo 
išpuoštas keliose vietose lanku parištom juodo aksomo 
juostom ir kokardom. Į rankovių pažastį buvo įsiūta juodo 
aksomo renardetė. — Norėčiau labai panašios, tik nežymiai 
pakeistos. 

— Ar tai išmintinga? — paklausė Berta sunerimusi, kad 
kopijuoti imperatorės Eugenijos suknią būtų mažų ma- 
žiausiai neprotinga rizika. 

— Kvailute. Juk žinai, kad „išmintim“ manęs nepapuoši. 
Beto, niekas ir nepastebės. Visų akys bus nukreiptos į impe- 
ratorę. Kas į mane žiūrės? — kalbėjo dama, kurios kiekvieną 
žingsnį visas Paryžius sekė su didžiausiu smalsumu. 

Berta pagalvojo ir nusprendė, kad čia jai būsianti auk- 
sinė proga sublizgėti. Imperatorės pokylis būtų idealiausia 
vieta pademonstruoti savo gebėjimus. Siekdama tą įrodyri, 
Berta stengėsi sukurti suknelę, nė kiek ne prastesnę už 
Vorto. O kai tą įrodys, galės vėl prašyti pakelti atlyginimą. 
Argi jis galės jai atsakyti? 


Berta surado šviesiai raudono damasto audinį, prie 
kurio, vietoj juodo aksomo, priderino sunkias drapiruotėm 
skirtas suktas virveles ir kutelius. Galiausiai išėjo suknia, 
labai panaši į Vorto, bet iš esmės kitokio stiliaus. 

Artinosi pobūvio diena ir Berta nepaprastai jaudinosi. 
Likus vos kelioms minutėms iki pokylio pradžios ji virpan- 
čiais pirštais atlikinėjo paskutinius pataisymus ant ponios 


Perlos suknelės. 

— Ponia, labai jūsų prašau — nesipuikuokite su savo su- 
knia nei prie svečių, nei prie imperatorės, — maldavo Berta 
gerokai sunerimusi, kad veikiausiai persistengė pernelyg 
tiksliai nukopijavusi pono Vorto originalą. 

Ponia Perla pažvelgė į Bertą iš aukšto, kuri atsiklaupusi 
ant grindų prisiuvinėjo atirusį palanką. 

— Nebijok, nesipuikuosiu. Negi aš tokia kvaila? 

— Ne, tikrai nesate kvaila. Atrodote nuostabiai, — pagyrė 
Berta ir atsistojusi ėmė grožėtis savo kūriniu. Jos manymu, 
ponia Perla dar niekada neatrodė taip įspūdingai. 

Pokylis vyko Eliziejaus rūmuose. Berta namie nerado 
sau vietos. Ji žinojo, kad rūmuose yra prieškambaris, iš 
kurio čia susirinkę ponų tarnai ir kambarinės gali stebėti 
iškilmes. Apsivilkusi savo puošniausią suknelę Berta ste- 
bėjo eilėn besirikiuojančius svečius ir kartu su visais laukė 
atvykstant imperatorės Eugenijos ir Napoleono III. Salėje 
keliomis eilėmis buvo išsirikiavusios damos su pačiomis 
brangiausiomis ir įmantriausiomis sukniomis. Berta pa- 
matė Korą Perlą, drąsiai žengiančią į pirmosios eilės pra- 
džią. 

Ne, ne. Ką jūs darote? Tik ne į pirmą eilę! 

Berta sunerimusi kramtė nagus. Šito jau nebuvo da- 
riusi nuo penkerių metų. 

Staiga svečiai nuščiuvo, nes į salę įžengė žavioji impera- 
torė Eugenija, lydina ne tokio žavaus savo sutuoktinio. 

Berta išgirdo tylų aplink ją stovinčių kambarinių kuž- 
desį. 

— Matai? Ponia Perla su lygiai tokia pat suknia, kaip ir 


imperatorė! 


— Ne. Negali būti! 

— Tikrai! Koks įžūlumas! 

— Nairakiplėša! 

Imperatorė sustojo, nužvelgė ponią Perlą nuo galvos 
iki kojų ir nežymiai susiraukusi nuplaukė tolyn. 

Berta grįžo namo beviltiškai nusiminusi. Visą naktį 
nesudėjo nė bluosto. 


— Gal tu išprotėjai? - kitą dieną plūdo ją ponas 
Vortas. — Nori mane sužlugdyti? Virš durų kabo mano 
pavardė, o ne tavo. Visas Paryžius mano, kad aš norėjau pa- 
sišaipyti iš mūsų mylimos imperatorės. Užteks! Tave maža 
sudeginti! — jo veidas liepsnojo pykčiu. Bedęs pirštu į duris 
sušuko: — Nedrįsk daugiau praeiti pro mano langus. 


Štai taip ji buvo išmesta iš savo svajonių darbo. 


Pirmą kartą per, rodos, ištisą amžinybę Berta atsikėlusi 
neturėjo eiti į darbą. Jautėsi visiškai tuščia, išsunkta, tarsi 
nebūtų nė gyvenusi. Gulėjo lovoje ir klausėsi lietaus barbe- 
nimo į šiferinį stogą. Kaip galėjo šitaip staiga ir kardinaliai 
viskas pasikeisti? Tiesa gėlė krūtinę: iškart per daug visko 
norėjo. Troško susikurti sau vardą, uždirbti daug pinigų, 
įsigyti begalę daiktų. Neseniai buvo pradėjusi galvoti, kad 
reiktų pradėti taupytis namui. Nuosavam namui! Ar ji kiek 
nors skiriasi nuo savo motinos? Bertos godumas pražudė 
tai, ką ji laikė svarbiausiu gyvenime. Ko gero, tai jau per- 
duodama Bovari moterims iš kartos į kartą, svarstė ji. 

Berta visaip stengėsi nusikratyti rūpesčių ir blogų 
minčių. Prisivertusi išsiropštė iš lovos ir nuėjo aplankyti 

Helenos, kuri dabar gyveno su ponu Proirė saulėtame bute 
Malebranš gatvėje. Prieš kelis mėnesius Helena ištekėjo už 
savo globėjo ir išsikėlė iš pensiono. 

— Gali vėl grįžti vagiliauti, - patarė draugė, laikydama 
rankoje dailų porceliano kavos puodelį su aukštyn atkištu 
mažuoju piršteliu. — Visada tam turėjai talentą, nors pati 
ir nesistengei to pripažinti. 

— Ačiū, bet ne. Išmokau teisingo verslo gudrybių 
ir noriu užsidirbti pragyvenimui tuo, ką geriausiai iš- 
manau. 

— Užsidirbti pragyvenimui? Ir tu vadini pragyvenimu 
katorgą po keturiolika valandų per dieną? Tau reikia gero 
vyro, už kurio galėtum ištekėti. Tokio, kaip mano mielas 
Proirė, - paėmusi kavinuką lyg tikra miesto dama pasiūlė 
Bertai kavos. 

— O tujau metei vagiliavimą? — paklausė Berta, pato- 
giai atsilošdama į minkštą aksominės sofutės atlošą. 

— Na, sakykime, aš dirbu tik puse etato, - atsakė He- 
lena, įkišdama į plaukus išsprūdusią sruogą. 

— Ar jis vis dar tave peria? 

— O, taip, — nusijuokė Helena. — Ber jis tai daro labai 
švelniai. Nedidelė bausmė. Pati sau kartais pakenki kur 
kas smarkiau, mano miela, - pakėlusi už rankos Bertą nuo 
sofos, nusitempė prie didelio paauksuotais rėmais veidro- 
džio ir tarė: — Pažvelk į save. Esi jauna ir graži. Nenualink 
savęs sunkiu darbu, — pastaruosius žodžius ištarė su tokia 
panieka, kad Bertą net prajuokino. — Aš rimtai. 

— Nesirengiu tekėti už bet ko, kad tik jis manimi rū- 
pintųsi, — atšovė Berta ir nusisuko nuo veidrodžio. 

— Ką tu sakai? Lauksi, kol įsimylėsi ir neteksi dėl jo 
galvos? Tik nesakyk, kad vis dar kremtiesi dėl to alkstančio 
menininko? 

— O kas, jeigu taip? 

— Oašvisą laiką maniau, kad tik tu turi galvą ant pečių. 
Jei gerai pamenu, jo kišenėse irgi švilpė vėjai. Jo vienin- 
telis turtas — graži išvaizda. — Berta tylėjo. - Kur dabar tas 
laimingasis? 

— Spėju, kad Italijoj, - atsiduso Berta. 

— Na, šiuo tau sunkiu laikotarpiu jis vargu ar kuo galėtų 
pagelbėti, tiesa? 


Visą savaitę Berta dairėsi darbo kitose drabužių ir au- 
dinių parduotuvėse. Tabako gatvėje ponios Tokė drabužių 
įžvalgioms moterims parduotuvėje Berta pastebėjo iškabą: 
„Reikalinga pagalbininkė. Teirautis viduje.“ 

Jai pavyko užtikti parduotuvės savininkę kaip tik tuo 
metu, kai ji atidarinėjo savo įstaigėlę. 

— Norėčiau pasiteirauto dėl darbo, - tarė Berta. 

Ponia Tokė pritariamai ją nužvelgė. Berta buvo apsivil- 
kusi puošnią pilko šilko ir kašmyro suknią, kurią grąžino 
viena pono Vorto klientė, nes neįstengė susimokėti. 

— Ar turite darbo drabužių parduotuvėje parirties? 

— Taip, ponia, turiu. Visą laiką dirbau pono Čarlzo 
Frederiko Vorto ateljė. 

Ponia Tokė priglaudė prie lūpų rožine pirštine apmautą 
ranką. 

— O, ne! Negi tuesi ta, dėl kurios imperatorės pokylyje 
kilo toks triukšmas? — ir šyptelėjusi tęsė toliau. — Tas aro- 

gantiškas anglas jau seniai nusipelnė tinkamos bausmės. 
Betgi, mano miela, aš vis tiek negaliu tavęs priimti. Bijau, 
kad Paryžiuje niekas tavęs nepriims. Oi, ne, aš ir taip turiu 
pakankamai rūpesčių su naujausiom madom, tad dar 
vienos bėdos man tikrai nereikia. 

Tokio pat smagaus atsako ji sulaukė ir Šavė šilko ir 
dailiųjų audinių salone. 

— Ol, ar tik čia ne ta dailioji modelių klastotoja? 

Berta pastebėjo kelias pardavėjas ant ilgų stalų vynio- 
jant didžiulius rietimus šilko. Žvilgrelėjusios į ją, merginos 
ir toliau prunkščiojo ir krizeno tarpusavy. 

Berta jau ėmė svarstyti galimybę eiti pas poną Raplė ir 
prašytis priimama į kurį nors iš jo valdomų šilko fabrikų. 
Bet jautė, kad jai bus atsakyta. Jis per daug glaudžiai susijęs 
su pono Vorto verslu ir, padėdamas jai, nedrįs rizikuoti savo 
garbe, o be to, ir ponia Raplė jam niekada neleistų to daryti. 
Po tokio fiasko imperatorės pokylyje jos niekas nebepriims į 
darbą. Berta nejuokais susirūpino. Ar dar ilgai temps gyven- 
dama iš santaupų? Negi vėl reikės grįžti vagiliauti su Helena, 
kad išgyventų? Betgi ji gerai žinojo, kur visa tai gali nuvesti: 
į kalėjimą su žiurkėmis, ligomis ir mirtimi. 


Vieną ankstų rytą, prabėgus mažiau nei savaitei, Berta 
išgirdo garsų beldimą į duris. 

Tą triukšmą kėlė ponas Vortas. Jo veidas buvo įraudęs, 
išpiltas prakaito. Šlikė nuslydus ant šono. Atidarius duris 
jis griūte įgriuvo į kambarį. 

— Tuojau par grįžk į darbą! Užsakymų kaip šieno! 
Žmonės rikiuojasi gatvėje. Visi reikalauja kopijų. Prašo ori- 

ginalų. Duok jiems viską, kad tik būtų su mano pavarde. 
Man reikia tavęs. Atleidžiu už viską. Be tavęs aš nesusitvar- 
kysiu, — iš pradžių Berta nustebo, paskui apsidžiaugė, bet 
netrukus džiaugsmą pakeitė kitas, visai naujas ir nepažintas 
jausmas. Nenusakomas pasitikėjimas savimi. 

— Norėčiau didesnių komisinių, pone. 

— Didesnių komisinių? Kaip tu gali kalbėti apie komi- 
sinius tokiu sunkiu metu? 

Berta stovėjo įsmeigusi į jį akis, stengdamasi veidu ne- 
išduoti savo jausmų. 

— Beto, jeigu atmintis man nemeluoja, aš jau tau du ar 
net tris kartus kėliau atlyginimą. Apie didelius komisinius 
aš jau nekalbu. Iš kur toks godumas? 

Berta nusisuko nuo jo ir ėmė kedenti pagalvėles bei 
taisyti lovatiesę, tarsi kambaryje būtų likusi viena. 

— Tiesiog nesuvokiama, kad moteris uždirbtų tokius 
pinigus! 

Berta jam nieko neatsakė. 

— Gerai jau, gerai. Pakelsiu tau komisinius dešimčia 
procentų. 

— Dvidešimčia. 

— Penkiolika, — nepasidavė Vortas. 

Berta užsisiautė peleriną ir užsidėjusi kepuraitę atidarė 
duris ruošdamasi išeiti. 

— Pala. Pala. Gerai jau, sutinku. Dvidešimt procentų 
komisinių. Ir nė santimo daugiau. 

Berta net apsvaigo iš laimės. Išsikapsčiusi iš beviltiškos 
duobės, ji išsireikalavo net dvidešimt procentų komisinių 
už kiekvieną suknelę, kurią ji padės sukurti ir parduoti. Jai 

nieko nėra neįmanomo. Ji pasistengs, kad Vortas, nors ir 
smarkiai spyriodamasis, būtų toks pat laimingas, kaip ir ji. 
Nudžiugusi dėl laimėtos pergalės, iškėlė kitą reikalavimą. 

— Ir dar aš noriu pareiginio statuso šitam versle. 

— Statuso? Kokio dar statuso? 

— Noriu būti dizainerio asistentė. 

— Gali būti kuo tik nori, mano miela mergaite, nors ir 
tualeto karaliene, — paskui atsidusęs pridūrė. - Tik sugrįžk. 
Darbo iki kaklo, o aš vienas nebeapsisuku. 


Bertos populiarumas sparčiai augo. Ponas Vortas įsigijo 
tiek daug klientų, kad ir suskaičiuoti nebegalėjo. Jis nepriešta- 
ravo Bertos sėkmei, kol ji tarnavo jo geram vardui kurti. Berta 
pateikė daugybę inovacijų, kurioms jis mielai pritarė. 

Grafienės d Arb dukters vestuvėms nuotakos suknelei ji 
išrinko lengvą baltą musliną su Valensijos nėrinių krašteliu. 
Dar niekas iš kilmingos aukštuomenės nebuvo pasirinkęs 
tokios paprastutės muslino vestuvinės suknelės. 

Imperatorės pusseserei poniai Estienai ji parinko plieno 
spalvos šilką. Tokios spalvos vakarinės suknios dar niekas 
nebuvo regėjęs. Prie jos labai tiko sunkūs nėrinių apvadai 
su smailiais kampučiais. 

Garbaus amžiaus našlė ponia Forė buvo smarkiai ne- 
patenkinta savo naująja operai skirta suknia. 

— Ji per daug niūri. Aš juk dar nenumiriau, - skun- 
dėsi ji. 

Berta pakartojo savo triuką, ant tamsaus aksomo už- 
mesdama lengvo šviesaus tiulio dangalą, šitaip suteikdama 
suknelei blyškų, į debesėlį panašų efektą. 

Tačiau jos didžiausias indėlis buvo į tolydžio augantį 
didžiojo meistro ego. 

— Jos ateina ir reikalauja, aš sukuriu, ir jos išeina lai- 
mingos ir patenkintos. O kas lieka man? Nieko, visiškai 
nieko. Naudojasi manim kaip tuščia kojine! - šūkavo jis. 

— Betgi jūs esate pats garsiausias ir garbingiausias aukš- 
tosios mados kūrėjas visame Paryžiuje, - guodė Berta. 

— Kas ta aukštoji mada? Aš viso labo tik paprastas tur- 
tingų damų siuvėjas. 

— Jūs menininkas, — meilikavo Berta. — Jūs kuriate ne 
tik sukneles. Jos — tarsi meno kūriniai. Turėtumėte palikti 
ant jų savo autografus, kaip dailininkai palieka savo parašus 
ant paveikslų. 

— Mano mažasis genijus! 

Patenkintas Vortas gnybtelėjo jai į skruostą ir tuoj pat 
sukūrė vardinę etiketę, turėsiančią būti prisiūtą prie kie- 
kvienos iš jo ateljė išnešamos suknelės. To dar negana, jis 
sukūrė asmeninį herbą, kuriame buvo pavaizduota stili- 
zuota rugiagėlė su sraige, ir kurį jis liepė pritvirtinti virš 
jo ateljė durų Taikos gatvėje bei iškaldinti metaliniuose 
vartuose užmiesčio sodyboje Siureno miestelyje. 

— Tegu tavo ponas Milė kiek tinkamas pasirašinėja ant 
savo paveikslų, pasaulyje vis tiek bus daugiau mano auto- 
rinių darbų, — džiaugėsi jis. Galiausiai jis sukūrė net savo 
vardo kvepalus Parfumn de Wort/, kurie buvo pardavinėjami 
jo ateljė už įspūdingą šimto frankų kainą už unciją. 


Vieną dieną Bertai atkeliavo laiškas iš Amerikos. Tai 
buvo trumpas raštelis nuo pono Strauso. 


„Mieloji panele Bovari, 

noriu Jums pranešti, kad visos mano šalies miestų gatvės iš 
tiesų grįstos auksu, o mano kombinezonai dabar sutvirtinami 
žalvarinėmis kniedėmis. Mudu su partneriu ponu Deivisu 
užpatentavome savo modelį numeriu U.S. Patent 139, 121. 
Jaučiuosi nenusakomai dėkingas Jums už pagalbą.“ 

Laiške buvo įdėtas iš laikraščio iškirptas reklaminis 
skelbimas, kuriame buvo vaizduojami du arkliai, į prie- 
šingas puses traukiantys kombinezoną, bandydami jį per- 
plėšti. Berta labai džiaugėsi mažojo vokietuko sėkme. Jai 
atrodė, kad laimė gali nusišypsoti kiekvienam, kas ilgai ir 
nuoširdžiai dirba. 

Ponia Perla ir toliau buvo nuolatinė Bertos klientė. 
Nors jos drabužiai spaudoje susilaukdavo didelio dėmesio, 
dar didesnę nuostabą kėlė jos nuolatinės aimanos neturint 
ką apsirengti. 

— Ar matei šio ryto spaudą? - linksmai prunkštelėjęs 
sykį paklausė ponas Vortas. 

— Ne, - atsakė Berta, rūšiuodama prieš porą dienų 
gautą naują audinių siuntą. 

— Bijau, kad jeigu ši mada išplis, tai tavo brangioji 
ponia Perla paliks mus be darbo. 

Toliau jis pacitavo ištrauką iš straipsnio: 

— „Uždarame vakarėlyje, surengtame savo namuose, 
linksminant ir užiminėjant svečius, ponia Kora Perla 
buvo įnešta į valgomąjį ant didžiulio sidabrinio padėklo. 
Žavioji dama gulėjo apdėta ką tik nuskintomis lauko 
našlaitėmis ir žaliųjų petražolių lapais, įmantriai išdė- 
liotais apie jos visiškai nuogą kūną. Galima tik įsivaiz- 

duoti, kaip buvo nustebinti jos svečiai. Klausimas, kokią 
mėsą geriau valgyti - baltą ar raudoną — visai nebeteko 
prasmės. 

Tą pačią dieną po pietų į ateljė atskubėjo garsioji ak- 
torė, nešina dienraščiu rankoje. 

— Kur mano brangioji stilistė? — garsiai paklausė. — Kur 
mano gražioji Bovari? 

— Aš čia, ponia, — atsiliepė Berta iš audinių salės. 

— Ar matei laikraštį? - paklausė ponia Perla, mojuo- 
dama savuoju. 

— Nieko nesuprantu, ponia. Jeigu ten buvo uždaras 
vakarėlis, kaip informacija pateko į spaudą? 

— Nežinau, — mirkteldama akį, atsakė ponia Perla. - Bet 
pala, dar jūs perskaitysite, kuo aš vilkėsiu, ar tiksliau — ko 
nevilkėsiu — per pirmąją savo naujojo pasirodymo dalį. 
Eikš, brangute, kad ir kaip ten būtų, šitai nuogalei poniai 
Perlai reikia naujos suknelės. 

Ponia Perla buvo didžiausia madų skleidėja visame Pary- 
žiuje. Vieną dieną ji pasirodo viešumoje su raudonmedžio 
spalva dažytais plaukais, kad derėtų prie jos karietos apmu- 
šalų, kitą jau, žiūrėk, viso Paryžiaus moterys dažosi plaukus 
raudonai. Vorto salonui ji nešte nešė pelną, o dėl mados 
jausmo visiškai pasikliovė Bertos skoniu. 

— Ponas Vortas rengia moteris dėl savosios šlovės, o tu, 
mieloji, pagauni mano esmines nuotaikas. Tu supranti, kad 
po mano akį rėžiančia išore slepiasi gležna siela, trokštanti 
būti apsaugota ir išpuoselėta. 

- Jūs esate retos veislės orchidėja, ponia. 


— Tikrai taip. 

Bertai toptelėjo mintis, kad vieną nepaprastą gebėjimą 
ji bus instinktyviai išsiugdžiusi sėdėdama prie savo mo- 
tinos kojų. Tai mokėjimas patenkinti per didelio ego norus. 
Ponia Perla mažai skyrėsi nuo ponios Raplė savo noru būti 
visų svarbiausia, visų gražiausia, visų dėmesio reikalau- 
jančia asmenybe bet kokioje erdvėje. Užuot krimtusis dėl 
ponios Perlos ar ponios Raplė spaudimo, Berta, tramdy- 
dama šias nekantruoles, išmoko dar labiau pasitikėti savo 
jėgomis ir gebėjimais. 

Tačiau kad ir kaip puikiai jai sekėsi darbe, gyvenime 
ji vis tiek jautėsi vieniša. Ir šitą keblų klausimą ji buvo 
bejėgė išspręsti. 


Trisdešimt trečias skyrius 


Vieną sekmadienio popietę 


Bena nemėgo sekmadienių. Tai buvo vienintelis jos laisva- 
dienis savaitėje. Į darbą nereikia, nėra kuo užsiimti, ir nors 
nė minutei nesiliaudavo mintyse kūrusi vis naujus suknelių 
modelius, ši diena jai nuolat prailgdavo kaip sunkus, ne- 
įdomus užsiėmimas. Jai tai būdavo nuobodžiausia diena 
savaitėje. 

Vieną sekmadienio popietę norėdama prasiblaškyti 
Berta išėjo pasivaikščioti Senos pakrante, pasidairyti po 
knygynus. Stengėsi nežiūrėti į įsimylėjėlių poras, vaikš- 
tinėjančias už rankučių, tarsi atgijusiuose romantiškuose 
paveikslėliuose. Berta gerai žinojo, kad vyrai — sutikti 
gatvėje, jos gyvenamam name, netgi pono Vorto ateljė 
dažnai besilankančių damų vyrai — laikė ją gražia, bet dėl 
nežinia kokios priežasties — įgimto drovumo, baimės ne- 
likti įskaudinta taip, kaip jos motina, - niekada nesileido 
kalbinama. 

Diena buvo šilta, ir ji, pakėlusi galvą nuo vartomos 
knygos, staiga pamatė —o gal tik jai pasivaideno - Armaną! 
Jis sėdėjo prie upės su piešimo aplanku ant kelių. Berta 
užvertė knygą, atsistojo ir neskubėdama priėjo arčiau. 
Užuot piešęs upę, į kurią jis vis dirsčiojo, Armanas piešė 
pro šalį einančių moterų eskizus. Jis vilkėjo ilgus lininius 
marškinius, mūvėjo juodas kelnes ir avėjo aukštus batus. 
Jo ilgi plaukai dabar buvo dar ilgesni, o kūnas įdegęs iki 
bronzinio atspalvio. 

Per dvejus metus ji daugybę kartų įsivaizdavo jį įvai- 
riausiose vietose, tad dabar negalėjo patikėti savo akimis. 
Gal ją apgaudinėja vaizduotė? Širdis nepaliaujamai spur- 
dėjo. Negalėjo net oro įkvėpti. Tarsi kieno metalinė ranka 
būtų užspaudusi jai krūtinę. Berta net pati stebėjosi tokia 
netikėta savo kūno reakcija. Betgi ir jis tikras, ir jos jausmai 
neišgalvoti. Ji ilgai stovėjo atokiau, jam už nugaros, ir ste- 
bėjo, kaip jis mikliai ir tiksliai anglinio pieštuko brūkšniais 
atkartojo vaikštinėjančiųjų judesius. 

Berta pastebėjo, kad tokiais piešiniais jis aiškiai nesiekė 
patraukti žiūrovų dėmesio, o juo labiau sulaukti mokaus 
kliento. Dauguma ant Senos kranto įsitaisiusių menininkų 
piešė vaizdingus peizažus su upe ir aplinkiniu gamtovaiz- 
džiu. Kiti buvo įsirengę lauko dirbtuves, pasiruošę mol- 
bertų ir kėdučių, kur už franką ar du praeiviams mielai 
tapė įspūdingus pastelinius portretus. Tačiau akivaizdu, 
kad Armanas siekė visai ne šito. Jis dirbo susikaupęs, pa- 
keldamas akis tik tam, kad pagautų vieną ar kitą praeivio 
judesį. 


Kiek Berta prisiminė, dabar jis buvo net gražesnis. Iru- 
putį papilnėjęs, plaštakos sutvirtėjusios, pečiai platesni, 
o kaulai stambesni. Oras buvo šiltas, jis sėdėjo prasisegęs 
marškinius, atsiraitojęs rankoves iki alkūnių, taip apnuo- 
gindamas tvirtus raumenis. 

— Duodu franką už piešinį, — tarė ji. 

— Aš eskizų nepardavinėju, - nepakeldamas galvos 
atsakė jis. 

- Jūsų piešinys man labai primena didžiojo Armano de 
Puvjė stilių, — vėl tarė ji. - Ar kartais jo nepažįstate? 

Armanas atsisuko plačiai šypsodamasis. 

— Oi, juk čia panelė Bovari. Ir kokia išaugusi. 

— Aš jau seniai užaugau, pone de Puvjė. Kada grįžore 
iš Italijos? 

— Iš kur žinot, kad buvau Italijoje? 

— Visas Paryžiaus meno pasaulis apie tai tik ir kalbėjo. Kai 
išvykot, niekas nieko įspūdingo per tą laiką ir nenutapė. 

Jis ilgai žiūrėjo į ją ir šypsojosi. 

— Pykstat ant manęs. Kodėl? Kad neatsisveikinau? 

— Aš ant jūsų nepykstu, pone de Puvjė, - ji truputį 
pyktelėjo, kad jis teisingai atspėjo priežastį. 

Armanas atsistojo. Dabar jis atrodė dar aukštesnis. 

— Na, jeigu nepykstat, tai galime išgerti drauge arbatos 
ir pasikalbėti apie senus laikus. 

— Bijau, kad apie senus laikus nėra ko kalbėti. 

Armanui, regis, jos liūdnas humoras patiko. Susikrovęs 
piešimo reikmenis ir vis dar tebesišypsodamas, paėmė ją 
už alkūnės ir nusivedė į artimiausią kavinę. Berta vylėsi, 
kad jis nepastebės, kaip virpa visas jos kūnas. 

Ji nepaprastai džiaugėsi jį vėl išvydusi. Kodėl negali 
jam to pasakyti garsiai? Kažkas jai neleido to daryti. Jiedu 
kalbėjosi kažkaip keistai, tarsi vienas kitam nuolat prieš- 
gyniautų. 

Staiga jis beeidamas stabtelėjo ir atsisuko į ją. 

— Turiu pasiūlymą. Ar nenorėtum pažiūrėti mano 
darbų? 

Jai atrodė, kad ir skrandis, ir širdis susprogs iš laimės. 

— Taip, taip, mielai, - pagaliau atsakė ji. 

Armanas buvo išsinuomavęs kambarį prastai prižiū- 
rimo daugiabučio namo penktame aukšte, pramoninėje 
miesto dalyje, aštuntojoje apygardoje. Lipant laiptais, vi- 
soje laiptinėje iki pat penkto aukšto trenkė bjaurus šiukšlių 
kvapas. Jo mansarda buvo visiškai kitokia, nei Berta prieš 
keletą metų įsivaizdavo būsiant. Tada ji vaizduotėje regėjo 
didžiulį kambarį su plačiais langais ir stoglangiais, kampe 
didelę dvigulę lovą, sena stora paklode užtiesrą sofą ir prie 
didelio iki žemės lango nedidelį staliuką su kėdėmis ro- 
mantiškoms vakarienėms. 

"Tačiau čia kone visą kambario erdvę stovėjo užėmęs 
molbertas ir aukšta keturkojė kėdė bei žemas staliukas, 
nukrautas dažais. Palei sieną rikiavosi kelios dešimtys pa- 
veikslų. Pastogėje riogsojo griozdiška lova. Kambarėlyje 
buvo tik vienas suodžiais apneštas langas. 

Pritraukęs kėdę ir pasodinęs Bertą, Armanas pradėjo 
rodyti jai savo darbus. Juose buvo pavaizduoti eiliniai 
žmonės, atliekantys kasdienius darbus: su kate žaidžianti 
maža mergaitė, po sodą vaikštinėjanti už rankų susikibusi 
porelė, obuolius lupanti moteris. Berta stebėjosi, kaip 

smarkiai skyrėsi jo darbai nuo Ticiano paveikslo, kurį jis 
tapė ponios Raplė namuose. Čia jis tapė laisvais teptuko 
mostais, nesigilindamas į smulkmenas, stengdamasis 
perteikti vaizduojamų žmonių judesį ir jausmą. Iš spalvų 
tryško saulės šviesa ir energija. 

— Aš nieko neišmanau apie meną... - prabilo Berta. 

— Tada nieko ir nesakyk, kad nelepteltum kvailystės, — 
nusišypsojo jis. 

— Na, aš norėjau pasakyti, kad paveikslai labai gražūs, 
bet jeigu tu manai, kad tai kvaila, savo žodžius atsiimu, — 
tarė ji ir nuraudo. Atsistojusi rengėsi išeiti. 

— Palauk. Atsiprašau. Aš pats tikras kvailys. Atleisk 
man. Dar neįpratau rodyti kam nors savo darbų. 

— O darir prie žmonių tinkamai elgtis. 

— Noriu tau parodyti vieną paveikslą. 

Pasilenkęs atsuko paskutinę drobę. Joje buvo nutapyta 
ant sofutės gulinti jauna moteris. Visiškai nuoga, tik su 
balta gardenija plaukuose, plona auksine grandinėle ant 
kaklo ir atlasinėmis šlepetėmis. Šie daiktai dar smarkiau 
paryškino jos nuogumą. Vieną ranką ji laikė pasidėjusi ant 
klubo, stengdamasi ne tiek paslėpti savo vešliai apžėlusią 
intymią vietą, kiek pritraukti žiūrinčiojo dėmesį. Jai už 
nugaros stovėjo iškilmingai apsirengęs vyras, vieną ranką 
erzinančiai uždėjęs jai ant peties, vos per kelis colius nuo 
nuogos krūcies. Jis žiūrėjo į pliką moterį ir negalėjo atplėšti 
akių nuo jos gundančiai nuogo kūno. Moters veide švietė 
pergalinga nuotaika. Tarsi ji norėtų pasakyti: „Aš turiu ir 
meilužį, ir tave, mielas žiūrove, ir visai nenoriu, kad kuris 
nors iš jūsų nusisuktumėte.“ 

Ta moteris buvo kažkur matyta. Ir staiga Bertai ding- 
telėjo: juk tai jos veidas. 

— Ar čia pavaizduota aš? — paklausė. Jis linktelėjo. — Vi- 
siškai nuoga? 

— Šitaip aš tave įsivaizduoju be drabužių. Deja, įkvė- 
pimo galėjau semtis tik iš vaizduotės. 

— Tu neturėjai teisės tapyti manęs be mano sutikimo! — 
jos balsas nutrūko. 

— Jeigu būčiau paprašęs man papozuoti štai taip, ar 
būtum sutikus? 

— Ne, jokiu būdu. 

— O garsiajam ponui Milė vis dėlto pozavai. Ar dėl to, 
kad aš esu niekas? 

Jis priėjo prie jos ir atsistojo priešais, rankomis įsi- 
sprendęs į šonus. Jo akys degė pykčiu. 

— Iš kur žinai, kad aš jam pozavau? 

— Mano brangioji panele Bovari, ogi iš jo paveikslo, 
kuriame esi nutapyta sėdinti prie upelio, ir kuris kabėjo 
jo studijoje, laukdamas turtingiausio pirkėjo, kuriuo, kaip 
žinia, vėliau tapo tavo darbdavė ponia Raplė. 

— Tada aš dar buvau vaikas. Nežinojau, ką daranti. 

— Bet nusirengti vis tiek mokėjai. 

Berta užsimojo jam suduoti, bet Armanas sugavo ją už 
riešo, užlaužė už nugaros ranką ir prisitraukęs karštai ir ilgai 
bučiavo. Galiausiai paleido ją ir šypsodamasis tarė: 

— Dabar jau gali man trenkti. 

— Nenoriu liestis prie tavęs, — atsakė ji ir atgalia ranka 


nusišluostė lūpas. 


Jis vėl sugriebė ją už liemens ir prisitraukė prie savęs. 
Tik šįkart, nors laikė stipriai apkabinęs, jo lūpos susiglaudė 
pačiam švelniausiam bučiniui. Jos judėjo lėtai ir meiliai, 
liežuvis gundančiai erzino, leisdamas Bertai apsispręsti, 
pasiduoti bučiniui ar jį atstumti. Netrukus Berta ištirpo 
jo glėbyje. Jis bučiavo jai ausį, kaklą, slinko žemyn. Paskui 
apibėrė bučiniais kaktą, pasmakrę ir vėl įsisiurbė į lūpas. 

Bertai atrodė, kad už ją kvėpuoja kažkas kitas. Ji raivėsi 
ir visu kūnu glaudėsi prie jo. Paėmusi jo ranką priglaudė 
sau po krūtine. 

— Sakyk, ko nori, - sušnibždėjo jai į ausį. Berta pajuto 
jį sukietėjant prie savo kūno. Viena ranka jis mikliai atse- 
giojo visą eilę suknelės sagučių ant nugaros. Nutraukęs nuo 
peties drabužį, užkišo už marškinių ranką ir suėmė delnan 
krūtį. Smiliumi švelniai maigė spenelį. - Nagi, pasakyk. 

Pasilenkęs prie jos krūtinės, švelniai lietė lūpomis 
nuogą krūtį. Berta kilstelėjo krūtinę, siūlydama spenelį, 
bet jis jo neėmė. Pirštais glostė aplink jį, paskui brėžė ratus 
liežuviu, sumaniai vengdamas nekantriai styrančio besi- 
siūlančio spenelio. 

— Dar, — aimanuodama iš malonumo prašė Berta, — 
būk geras, dar. 

Tada jis apžiojo spenelį ir liežuvio galiuku ėmė jį glos- 
tyti. Bertai kūną perliejo karšta srovė. Užspaudė gerklę. 
Ji nebegalėjo nei kvėpuoti, nei nuryti, akyse aptemo. Pa- 
sijuto lyg suparalyžuota, ir staiga visą kūną ėmė tampyti 
nesuvaldomi traukuliai. Vienas po kito jie kilo nuo kojų 
pirštelių, veržėsi šlaunimis ir tvino per nugarą. Netrukus 
ji taip suvaitojo, kad nė pati nepažino savo balso. 

— Dieve! — sušuko jis. — O mes dar nė nepradėjome. 

Armanas nusivedė ją prie lovos ir padėjo nusirengti. 
Berta norėjo palįsti po antklode, paslėpti savo nuogumą, 
bet jis neleido, norėjo, kad ji stovėtų ir leistų ja grožėtis, kol 
pats nusirengs. Jo kūnas buvo nuostabus, tvirtas ir raume- 
ningas, apaugęs švelniais tankiais gyvaplaukiais. Pritvinkęs 
jo vyriškumas styrojo atsikišęs nuo kūno lyg neprašytas 
svečias. Jis apkabino ją, ir nuo jo prisilietimo, nuo jo nuogo 
kūno Berta pajuto virpulingą jaudulį. 

Jis vėl ėmė berti ją bučiniais. Ji ir vėl pajuto, kaip jos 
kūnas šaukia, ne - rėkia - jo liečiamas. Dar niekada gyve- 
nime jai taip nereikėjo, kad jis įsiskverbtų į ją. Berta virto 
aukštielninka ant lovos, jis atsigulė ant jos. Berta praskėtė 
kojas, pajuto ten smarkiai sudrėkstant, ir jis švelniai įėjo į 
ją. Vietoj siaubingo, aštraus ir plėšiančio skausmo, kai Bo- 
lanžė ją prievartavo, dabar ji jautė savyje nuostabiai tvirtą 
ir malonią Armano lytį. Iš pradžių jis judėjo labai lėtai, 
atsargiai, paskui vis greičiau ir energingiau, kol galiausiai 
ji pati susiliejo su jo judesiais, rankomis apglėbė jo lygią, 
tvirtą nugarą, kojomis apsivijo liemenį ir dabar jautė tik 
sunkų jo alsavimą sau į kaklą, girdėjo jo kimų, šnopuojantį 
balsą: 

— Brangioji mano Berta, gražioji Berta, švelnioji 
Berta. 

Paskui jis išleido keistą ilgą gomurinį garsą ir sukniubo 
ant jos. 

Berta pravirko. Norėjo, kad Armanas jai būtų pirmas. 
Dieve, kaip ji šito troško. Dabar ji jautėsi išniekinta, su- 
tepta, neverta jo. 

— Kas yra? Užgavau tave? Atsiprašau. 

Berta negalėjo atsakyti. Blogiausia, kad jis jos neuž- 
gavo. Visą reikalą sugadino Bolanžė. Jis atėmė iš jos ne- 
kaltybę, nesuteikęs progos nei sau, nei kam nors kitam ja 
pasidžiaugti. Akimirka, galėjusi būti pati nuostabiausia, 
dabar buvo kupina gilaus liūdesio. 

— Būk gera, pasakyk, kas negerai. 

Jo kvėpavimas degino jai kaklą. Galiausiai ji ryžosi jam 
viską papasakoti. 

— Tu nesi man pirmas, - graudžiai raudojo Berta. 

Armanas ilgai tylėjo. 

— Nepasakok daugiau. Nenoriu nieko girdėti, — tyliai 
ištarė jis. 

— Bet aš noriu, kad tu žinotum. Jis... aš... 

Armanas delnu uždengė jai burną. 

— Tai, kas atsitiko tau praeityje, nieko bendra neturi su 
tuo, kas yra tarp mūsų dabar. 

Berta norėjo papasakoti jam apie Bolanžė ir tą naktį 
ponios Raplė namuose. Jai reikėjo kuo skubiau atsikratyti 
tų siaubingų prisiminimų. Tačiau suprato, kad žodžiais 
padėties nepakeisi. Prisiminimai vis tiek ją persekios. 

— Kas padaryta, nebepakeisi, —- guodė jis. - Dabar 
svarbu tai, ką turime šiandien. O dabar, mano miela, man 
reikia pamiegoti, — tai pasakęs, jis Čia pat užmigo. 

Berta išslydo iš po jo ir atsikėlė. Susirado seną jo cha- 
latą ir apsivilko. Paskui atsisėdo ant vienintelės kambaryje 
stovinčios kėdės ir laukė, kol jis atsibus. Ber jis miegojo 
ilgai. Pradėjo temti. Ji apsirengė ir išėjo į gatvę nupirkti 
duonos ir sūrio. Dairydamasi artimiausios kepyklėlės, 

pasijuto neapsakomai vieniša. Kaip čia galėjo atsitikti: 
neseniai taip smarkiai suartėjusi su žmogumi, dabar jautė 
begalinę vienatvę? Ką tik atsidavusi jam kūnu ir siela, 
dabar vaikščiojo bejėgė ir niekieno nesaugoma. Kaip jis 
gali ramiai miegoti, kai jai jo taip nežmoniškai reikia? 
Jeigu tai yra meilė, reikia gerai pamąstyti, ar tikrai tokios 
meilės ji trokšta. Berta prisiminė motiną ir dabar suprato 
jos liūdesį ir skausmą. 


Sugrįžusi Berta rado Armaną, sėdintį ant lovos krašto. 
Jis pakėlė į ją akis ir nusišypsojo. Prisitraukė ją prie savęs 
ir ėmė bučiuoti. 

— Brangioji mano panele Bovari, kur tu buvai? Pama- 
niau, kad mane suvisam palikai. 

— Pamiršai, kad pirma tu mane palikai, - papriekaiš- 
tavo ji. — Be to, tu garsiai knarki. 

Abu pratrūko kvatotis, ir jos liūdesys išgaravo. 

— O, tu atnešei garsiam išbadėjusiam menininkui pa- 
valgyti, — pasakė jis ir griebė jai iš rankų duoną. 

— Kas čia gero, jei tenka badauti? — atšovė ji. - Manai, 
kad esi už mane geresnis, jei pro odą šviečia šonkauliai? 

— Gal ir taip. Pažiūrėk, argi negražūs mano šonkau- 
liai? — paklausė jis ir nusitraukęs antklodę parodė jai nuogą 
krūtinę. 

— Liesi ir aštrūs, — tarė ji, skaudžiai baksteldama jam 
pirštu į šoną. Armanas sugriebė ją už rankos ir parsivertė 
į lovą. 

— Nusirenk, aš tau parodysiu vieną liesą ir aštrų daik- 


čiuką. 

— Dieve, koks tu nepakenčiamai bjaurus, - šyptelėjo ji. 
Berta jautėsi labai šiuolaikiška ir laiminga moteris. 


— Savo paveiksle aš norėjau tiksliai atkurti tavo veidą, o 
ne kūną, - aiškino Armanas, kai jie dar kartą pasimylėjo. 

— Bet krūtis nutapei per daug dideles. 

— Tu dar jauna. Niekis, užaugs. 

— Jos nebeaugs, - spyriojosi ji. 

— Tiesiog truputį padidinau, tenkindamas meninin- 
kiškus instinktus. Šiek tiek čia ir čia, — piršto galu bakste- 
lėjo į vieną spenelį, paskui į kirą. —- O va šitą vietelę reikia 
truputį patamsinti ir padidinti, — perbraukė pirštu per gak- 
tiplaukius. — Pala. Man šovė puiki idėja naujam paveikslui. 
Šitos temos dar neliečiau nė vienoj savo drobėj, - Armanas 
praskėtė jos kojas ir atsitūpęs primerktomis akimis įdėmiai 

— Armanai! — suriko Berta. 

— Nejudėk, aš tuoj atsinešiu angliuką. 

— Ne, ne, - Berta kvatojosi net uždususi. Užklojo savo 
nuogumą antklode. 

— Tu juk mano pozuotoja. Mano mūza. Privalai manęs 
klausyti, - bambėjo jis, mėgindamas nutraukti nuo jos 
užklorą, bet ji nepasidavė. 

Jai dar niekada nebuvo taip gera. Atrodė, tarsi skrai- 
dytų danguje. Tačiau su malonumais ateina ir suvokimas, 
kad gali skaudžiai nupulti ant žemės. Berta nusipurtė ir 
paskubom nuvijo šalin tą mintį. 


Trisdešimt ketvirtas skyrius 


Dieną darbas, naktį džiaugsmas 


Laikas, kurį Berta leido su Armanu, buvo kupinas meilės 
ir juoko. Dabar jie nesutardavo vis rečiau, o kiekvienas 
ginčas baigdavosi dar stipresne meile ir juokais. Berta smar- 
kiai krimtosi, kad jie per mažai būna drauge. Ji dirbo iki 
išnaktų, o jis tapė nuo aušros iki saulėlydžio, o dažnai net 
ir sutemus piešdavo prie žibalinės lempos. Berta troško 
matytis dažniau, todėl jai šovė mintis pasikalbėti su ponu 
Vortu. 

— Pone Vortai, aš žinau, ko dar trūksta jūsų salonui, — 
prabėgus kelioms savaitėms, pareiškė ji savo patronui. 

— Dar vienos poros rankų ir akių ir dar tokios pat nuos- 
tabios galvos kaip mano, - jis triūsė prie naujos impera- 
torės suknelės, kuriai modeliuoti buvo pasikvietęs vieną 
iš savo manekenių. — Bet gaila, kad kito tokio kaip aš nėra 
visame pasaulyje, — liūdnai atsiduso. — Tiek daug krūtinių 
ir užpakaliukų, o laiko - nėr. 

— Jums reikia savo saloną padaryti vertą jūsų geni- 
jaus. 

Berta tuoj pat sulaukė jo dėmesio. 

— Tęsk, — paragino jis. - Neturiu laiko vypsoti ir laukti. 

— Siūlau jums užsisakyti nutapyti freską. Meno kūrinį, 
šlovinantį jūsų meną. Ana ten, ant tos sienos, — ir ji parodė 
pliką sieną tik įžengus į ateljė. - Kad jūsų klientės, įėjusios į 
ateljė, iš karto pasijustų ne tik drabužių salone, bet ir meno 
muziejuje. /žsų muziejuje. 

Daugiau jo įkalbinėti nereikėjo. Berta parekomendavo 
Armaną, ir Vortas džiugiai sutiko. Jis prisiminė Raplė na- 
muose tapytą freską ir buvo sužavėtas menininko darbo. 

Berta alpo iš laimės. Jeigu jai pavyktų parūpinti 
Armanui nuolatinį darbą, galbūt jie su laiku įstengtų 
nusipirkti namuką, susituokti ir sukurti šeimą. Zik pa- 
galvok, prieš penkerius metus aš su didžiausiu vargu mo- 
kiausi melžti karvę. Žvelgdama į praeitį, ji priėjo išvadą, 
kad ne tik išgyveno, bet ir padarė pažangą. Prieš dvejus 
metus išėjo iš Raplė namų be darbo, be pastogės ir be 
jokio supratimo, kaip ir iš ko reikės gyventi. O štai dabar 
ji turi pelningą darbą, ponas Vortas ją pagarbiai vertina. 
Gauna puikų atlyginimą ir turi perspektyvą uždirbti dar 
daugiau. Jai tik aštuoniolika metų, bet dabar ji pirmą 
kartą savo gyvenime galėjo įsivaizduoti ateitį, kupiną 
perspektyvos ir sėkmės. 

Paširdžiuose kažkas suplastėjo. Kodėl jai tai kelia 
nerimą? Kodėl kužda nuojauta, kad kažkas gali pakišti 
koją? 

— Nenoriu, kad kištumeisi į mano darbą, - tą patį va- 
karą pyktelėjo Armanas. Bertą pribloškė jo žodžiai. 

— Oi, ne. Kurgi, - šyptelėjo ji. — Tu ir pats gali puikiai 
išsiversti. Pažvelk, kokia nuostabi tavo galerija, kurioj eks- 
ponuoji savo paveikslus. Žmonės ilgiausiom eilėm rikiuo- 
jasi ant murzinų laiptų, kad pamatytų tavo darbus, — Berta 
pravėrė duris ir šūktelėjo nuo laiptų: — Ponai ir ponios, 
nesigrūskite, pono de Puvjė studija tuoj atsidarys. Apsi- 
šarvuokite kantrybe ir paruoškite pinigines. 

Berta negalėjo pasakyti, ką toks protrūkis labiau nu- 
stebino: Armaną ar ją pačią. Tačiau jis pirmas pratrūko 
kvatotis. 

— Gerai jau, gerai. Pasikalbėsiu su ponu Vortu. Tik 
daugiau jokių Ticiano kopijų. 

— Ne, ne, - patikino ji. - Ponas Vortas norės ko nors 
originalaus, vien tavo paties kūrybos. 


— Štai ką aš turiu galvoje, — tarė ponas Vortas, glos- 
tydamas sau barzdelę. — Va čia norėčiau matyti Ticiano 
Venerą, — Vortas mostelėjo ranka tarsi diriguotų orkes- 
trui. — Tik ji gulės ne nuoga, o bus aprengta naujausia 
mano suknia. Paskui parodysiu, kuria. 

Berta suėmė Armaną už rankos, bet jau buvo per vėlu. 

— Aprengti nuogą Venerą! Jums gal protas pasimaišė? — 
prašvokštė Armanas. 

Vortas susimąstė, tarsi gavęs klausimą, į kurį uždavęs 
lauktų atsakymo. 

— Man regis, jūs neteisingai supratote, pone Vortai, — 
ramiai įsiterpė Berta. — Ponas de Puvjė tapo ne tik Ticiano 

Veneras. Tikroji jo meno galia yra jo originaliuose dar- 
buose. 

— Nežinau, — tarė Vortas, nusismaukė kepurę ir ėmė 
trinti ja pakaušį. — Aš mačiau tik jo nutapytą freską poniai 
Raplė. 

— Aš manau, kad jūs, kaip niekas kitas, norėtumėte 
turėti ką nors unikalaus, sakykime, jūsų genialumą atspin- 
dinčią emblemą, - ramiai priminė jam Berta. 

— Emblema mano ausiai skamba kaip labai prabangus 
dalykas, - linkčiodamas galvą atsakė Vortas. 

— Nebijokite, dėl kainos susitarsime, — patikino Ar- 
manas. 

— Tokiu atveju, judu abu ir nuspręskite, ką nutapyti. 
Mano smegenys ir taip prigrūstos originalių minčių. 

Ir Vortas grįžo prie savo darbo, palikęs Armaną su 
Berta, besišypsančius vienas kitam. 


Berta nusivedė Armaną į artimiausią, labai jaukią ir ele- 
gantišką kavinukę Taikos gatvėje, kur puodelis latės kavos 
kainuoja tiek, kiek ji dar visai neseniai mokėjo nuompi- 
nigių už visą savaitę. 

— Aš vaišinu, atšvęskime, — pasakė ji. Buvo vėlyva po- 
pietė ir kavinė buvo apytuštė. Abu susėdo prie lango už 
linine staltiese apdengto staliuko. 

Berta turėjo sukūrusi planą, jos manymu, turėsiantį 
pradžiuginti abu vyrus. 

— Pameni savo eskizus, kur piešei Senos pakrante 
vaikštinėjančias damas? Kodėl tų eskizų nepanaudojus 

paveikslui, tik moteris reiktų aprengti pono Vorto sukur- 
tomis sukniomis? 

— Bergi tai nesąmonė. Jis kuria tik vakarines ir pokylių 
suknias. Ar matei kada damas, vaikščiojančias palei Seną 
su vakarinėmis sukniomis? 

Armanas vienu ypu išgėrė kavą ir garsiai trinktelėjo 
puodelį ant lėkštutės. 

— Ne, tu neteisus. Jis kuria ir pasivaikščiojimams bei 
laisvalaikiui skirtas suknias, skaras ir net skrybėles. Jis turi 
net savo vardo kvepalus. 

— Kvepalų aš nenutapysiu! - sušuko Armanas, bevil- 
tiškai skėstelėjęs rankomis. 

— Tikrai ne, bet argi ne puiki mintis? Tavo damos vaikš- 
tinėja pasidabinusios jo puošniomis sukniomis. 

— Mano galva, tai netaktiška ir perdėm reklamiška. 
Nepavadinčiau to menu, o veikiau pono Vorto reklamine 
afiša. 

— Jau nekalbant apie savo paries reklamą. 

Armanas nenoriai šyptelėjo. Ištiesė ranką per stalą ir 
švelniai paglostė jai veidą. 


Ponas Vortas nedelsdamas palaimino freskos eskizą. Jis 
turėjo ir dar vieną pasiūlymą. 

— Metų gale galėsite nutapyti ponioms kitas suknias, 
kad freska neatsiliktų nuo mados. Ką apie tai manote? 

Armanas galvojo. 

— Žinoma, aš jums duosiu solidų avansą, bet jūs turite 
pažadėti nieko panašaus nedaryti jokiam kitam suknelių 
siuvėjui. Tai bus išskirtinė mano salono teisė. Sutinkate? 

Armanas ir toliau svarstė mintyse pasiūlymą, tarsi gal- 
votų, ką užsisakyti pietums. Berta suskubo jį paraginti. 

— Aš neabejoju, kad jis sutinka. Tiesa, Armanai)? 

Pagaliau Armanas linktelėjo. 

— Tu man patinki, — tarė ponas Vortas ir pliaukštelėjo 
jam per petį. — Toks pat valdingas, kaip ir aš. Mes, arogan- 
tiškieji menininkai, turime laikytis išvien. 


Armanas nutapė ponui Vortui freską per tris mėne- 
sius. Ją pabaigęs, sulaukė didelio pripažinimo. Pasipylė 
užsakymai Vorto klienčių portretams. Dabar Armanas 
jau galėjo persikelti į didesnę, erdvesnę studiją Bonaparto 
gatvėje. Vieną rytą Berta atsikėlė dar prieš aušrą ir nu- 
sprendė nustebinti Armaną, nunešdama jam pusryčius į 
lovą. Pakeliui į Bonaparto gatvę ji stabtelėjo nedidelėje 
kepyklėlėje, kur iš krosnies buvo traukiama ką tik iškepta 
duona. Nupirkusi ilgą prancūzišką batoną, užlėkė laiptais 
į jo butą. Norėjo paruošti kavą, kol jis nespėjo atsibusti. 

Įžengusi į kambarį, Berta stabtelėjo ir pažiūrėjo į jį iš 
toli. Burna pražiota, galva atlošta. Viena siaura pėda iš- 
lindusi iš po antklodės. Berta pajuto besitvenkiant ašaras. 
Nemanė, kad kada nors bus tokia laiminga ar taip stipriai 
įsimylėjusi. Bežiūrint jai staiga toptelėjo baisi mintis: juk 
jis nekvėpuoja! Jis nebegyvas! 

Numirė per naktį. Alinantis darbas ir miego stoka pa- 
darė savo. Vargšė jo širdis neatlaikė ir sustojo, o ji dabar 
vėl liks viena. 

Berta parpuolė ant kelių prie lovos ir priglaudė ausį prie 
jo krūtinės. Išgirdo aiškų ir stiprų plakimą. Ak 14 kvaile, 

subarė save. Visai jis nemirė, o tik saldžiai miega. Armanas 
atsimerkė ir nusišypsojo. Ir tada jai išgaravo visos abejonės. 
Berta troško praleisti savo gyvenimą su šituo vyru. 

— Ar aš čia sapnuoju, ar čia tikrai tu? 

Armanas įsitraukė ją į lovą ir pradėjo bučiuoti. 

— Turbūt sapnuoji, - juokėsi Berta. — O dabar kelkis ir 
marš prie darbo. Tavęs laukia pinigai ir garbė. 

— Niekis, palauks, — atsakė jis. - Pirmiausia noriu sapne 
kai ką gerai paniurkyti, — ir jis ėmė lėtai ir mieguistai ją 
myluoti. Po suartėjimo jis vėl krito į miegą kaip negyvas. 
Berta gulėjo šalia jo, apimta laimės ir begalinio džiaugsmo. 
Armanas sugrįžo pas ją dėl to, kad ji to labai norėjo ir siekė 
savo svajonės. Jis ją nepaprastai myli. Šito ji troško nuo pat 
pradžių. Jie privalo gyventi kartu. 

Besidžiaugdama savo laime, Berta čia pat ėmė būgš- 
tauti dėl to, kad gali ją prarasti. Tarsi speiguotą žiemą 
pravertum šilto ir jaukaus kambario duris į lauką. Šiluma 
ir jaukumas išgaruos, ją apgaubs žiemos šaltis. Jeigu ji 
sugeba mylėti taip karštai, ar begali būti priešingai? Mė- 
gino nusikratyti šių juodų minčių. Mėgaukis savo laime 
ir gerove. Nieko blogo neatsitiks. Tačiau kaip tuo tikėti. Jos 
gyvenime visada viskas apsiverčia aukštyn kojom. Berta 
ne tik nepasitikėjo savo laime ir sėkme, bet dar giliai 
širdyje jautė turėsianti už visa tai skaudžiai sumokėti. Ir, 
ko gero, greičiau, nei tikėtųsi. 


Nuo ankstaus ryto iki vėlaus vakaro Taikos gatvėje 


viena paskui kitą rikiavosi ilgos virtinės karietų. Atrodė, 
su kiekviena diena Vortas pritraukia vis daugiau ir daugiau 

klienčių. Tai buvo net paties aukščiausio rango damos. 
Rodos, visa Paryžiaus aukštuomenė plūdo į Vorto saloną. 
Damos laukdavo gretimoje salėje savo eilės pasimatyti su 
didžiuoju menininku, užsisakyti naują suknelę ar tiesiog 
pasidomėti apie naujojo sezono mados vėjus. Jos aklai ti- 
kėjo kiekvienu Vorto žodžiu ir priėmė bet kokią, net ir 
aštriausią jo kritiką. Damos rinkosi kasdien, atsinešdamos 
vis naujų paskalų. Kaip tik iš jų Berta ir išgirdo apie Mažąjį 
dvarelį Fošo prospekte. 

— Man labai apmaudu dėl Gorjerų. Jie viską prarado. 
Jo laivas negrįžo į uostą. Nuskendo Biskajos įlankoje, - go- 
dojo ponia Diuplesė, įdėmiai rinkdamasi šokoladinį sal- 
dainį iš dėžutės ant savo kelių. 

— Jie skolingi kelis milijonus savo kreditoriams. Vargšai 
pabėgo į užsienį, — atitarė jai ponia Filė, laibu kaip bitės 
liemeniu, ir ištiesė ranką į dėžutę saldainių. Ponia Diu- 
plesė nudavė jos nematanti ir toliau susikaupusi rinkosi 
saldainį. 

— Iš jų atimta teisė naudotis namu. Viską pasiėmė 
bankas, — pridūrė ponia Diuplesė. Ponia Filė ėmė apžiū- 
rinėti vieną po kito savo nagučius, tarsi tik dabar būtų 
juos užsiauginusi. Kai ponia Diuplesė pagaliau pasiūlė jai 
saldainius, ši apsimetė nebenorinti. 

— Kaip gaila! - sušuko ponia Filė. - Toks gražus namas. 
Ne rūmai, bet vis tiek labai dailus. 

— Ir vieta nuostabi, — pritarė ponia Diuplesė. — Kal- 
bėjau su Džordžu, siūliau nupirkti jį mūsų jaunėliui. 
Tai būtų tikras laimikis. Tik jis mano, kad sodas per 
mažas. 

Berta jų nebesiklausė. Kitą rytą išėjusi į darbą gerokai 
anksčiau pasuko iš kelio ir nuėjusi į Fošo prospektą stab- 
telėjo prie Bulonės parko. Ant namo durų kabojo skel- 
bimas: 

Nuosavybė konfiskuota Paryžiaus banko. 

Bertai labai pagailo kadaise čia gyvenusių žmonių. Ji 
puikiai prisiminė tą dieną, kai bankas konfiskavo jos tėvų 
namą ir išsivežė viską, iki paskutinio baldelio. Bertai namo 
netektis buvo lygiai tokia pat skaudi kaip ir tėvų mirtis. 
Tarsi būtų netekusi teisės gyventi po saule. 

Mažasis dvariukas buvo toli gražu ne pats mažiausias 
namas itin gražioje aikštėje. Tai buvo trijų aukštų granitinis 
pastatas. Didžiuliai iki žemės langai apkaustyti įmantriais 
kaltinės geležies raštų turėklais, o mansardos stogas buvo 
papuoštas variu. Berta apėjo namą iš kiemo pusės. Sodi- 
ninkas genėjo išvešėjusios gebenės šakas, kurios jau braukė 
per apatinius langus. 

— Ar kartais nežinote, kiek prašo už šitą namą? 

Vyras padėjo ant žemės žirkles, nusišluostė kaktą ir 
nužvelgė Bertą nuo galvos iki kojų. 

— Kiek man žinoma, niekas dar ir nesiteiravo. Niekas 
šiame rajone juo nesidomi. Tiems, kas jį įkirstų, per mažas, 
o tokiems kaip tamsta — neįkandamas. 

Berta apžvelgė sode augančias rožes ir laukines gėles, 
susodintas palei trinkelėm klotus takelius. Jai sodas visai 
neatrodė mažas. Be to, pačiam Paryžiaus centre. Turėdama 
tokį namuką, ji niekada jau nebebijotų, kaip anksčiau įsi- 
vaizdavo, į duris besibeldžiančio vilko. Jaunystėje ji jau tiek 
kartų buvo likusi be pastogės, kad šiame name ji kartu su 

Armanu jaustųsi kaip Dievo užantyje. Įsigijusi nuosavą 
būstą, ji pagaliau pasijustų socialiai saugi, ko jau seniausiai 
troško. 

Berta pradėjo puošti namo interjerą, lyg jau būtų pra- 
dėjusi jame gyventi. Svetainėje pakabins žalsvas su baltomis 
juostelėmis užuolaidas. Ne, pirmiausia tai, kas svarbiausia. 
Svetainėje priešais židinį ji mintyse pastatė minkštą krėslą 
su aukštu atlošu galvai, į jį pasodino Armaną su ant suo- 
liuko ištiestomis kojomis ir piešimo sąsiuviniu ant kelių. 
Ne, ne, jis galėtų dirbti viršutiniame aukšte, ten gerokai švie- 
siau. Berta perkėlė jį į mansardą ir pastatė prie didžiulio 
molberto su stalu dažams šalimais. Na va, puiku. 

Jinai privalo tą namą nusipirkti. Turi darbą, turi susi- 
taupiusi nemažai pinigų iš komisinių, kuriuos gauna už 
sukneles. Berta darsyk pasigrožėjo mažuoju dvareliu. Pa- 
būgusi, kad jis ilgai be šeimininko nestovės, nedelsdama 
nuskubėjo į banką. 

— Kiek įvertintas tas nedidelis namukas Fošo pros- 
pekte? — paklausė ji bankininko, kuris, išgirdęs klausimą, 
trumpam kilstelėjo galvą ir vėl įniko į savo popierius. 

— Bijau, kad jis ne jūsų išgalėm, panele, - atsakė jis. 

— Aš dirbu pas poną Čarlzą Frederiką Vortą, jis paprašė 
manęs pasidomėti namuko kainos. Na, bet jeigu jūs neke- 
tinate jo parduoti... 

Vyras staiga susidomėjęs pašoko nuo stalo. 

— Tokiu atveju... - ėmė versti ant stalo išskleistus lapus. — 
Fošo prospekte aštuonioliktu numeriu pažymėtas namas... 
O, tai neblogas kąsnelis. Praneškite ponui Vortui, kad nors 
ir šiandien už penkiasdešimt tūkstančių jis bus jo. 

Berta sunkiai nurijo seilę. Gaudama gerą atlyginimą 
ir komisinius ji įstengė sutaupyti tik keturiasdešimt tūks- 
tančių frankų. Šiaip paėmus, visai neblogas turtas, bet 
namui įsigyti nepakankamas. Vis tiek, net ir žinant savo 
santaupas, gera buvo išgirsti jo kainą. O ji visai reali ir ne 
milijoninė. Bet vis tiek didesnė, nei ji turėjo pinigų. 

— Ačiū, pone, — padėkojo Berta ir jau sukosi eiti, bet 
dar stabtelėjo. — O ar reikia iš karto mokėti visą sumą? 

— Ne, ne, užtenka pirmai įmokai tik dvidešimties pro- 
centų visos sumos. Banko įkaitinius raštus pavestume su- 
tvarkyti šį reikalą išmanančiam žmogui. 

Banko įkaitiniai raštai. Apie juos ji visai nepagalvojo. 
Tai milžiniški finansiniai įsipareigojimai, kuriuos ji už- 
sikrautų sau ant galvos. Prisiminė pražūtingus motinos 
įsiskolinimus ir kaip jie sužlugdė jos šeimą. Įkaitiniai raštai 
reiškia, kad ji nėra galutinė namo savininkė. Jeigu ji pra- 
rastų darbą, nespėjusi išsimokėti visos sumos, bankas vėl 
atsiimtų namą. Ne, jeigu jau sumanė įsigyti namą, tai turi 
būti ir visateisė jo savininkė. 

Keletą dienų Berta negalėjo galvoti apie ką nors kita, 
tik apie savo dailųjį namą Fošo prospekte. Jis tapo jos bū- 
simo gyvenimo su Armanu simboliu. Argi neverta dėl to 
rizikuoti? Kita vertus, ji labai troško tą namą nupirkti pati 
viena, neprašyti Armano finansiškai prisidėti. Jis tik dabar 
pradėjo normaliau uždirbti iš savo meno. Gal net būtų 
geriau, jei kol kas jam apie pirkinį nieko ir nesakytų — bus 
jam puiki staigmena. Neįtikėtina naujiena! Galiausiai ji 
vis dėlto nusprendė sukišti į namą visas savo pajamas ir 


patikinti banką, kad pasistengs kaip nors sukrapštyti ir 


likusius dešimt tūkstančių frankų. Tačiau davė sau žodį, 
jeigu neįstengs kuo skubiau jo įsigyti už visą sumą, tai 
nusispjaus ir iš viso atsisakys. Argi ne jos motina buvo 
tokio beprotiško mąstymo kaltininkė? Ne, šįkart viskas 
kitaip, dievagojosi Berta. Pirmiausia, ji neketino remtis 
vyru, kuris turėtų ja pasirūpinti. Ji pati imsis visos atsa- 
komybės už savo svajones. Berta pamėgino įsivaizduoti, 
koks sujaudintas ir sužavėtas liks Armanas, kai peržengs 
jų naujųjų namų slenkstį. 


— Aš maniau, kad tuo namu domisi ponas Čarlzas Fre- 
derikas Vortas, — pasakė bankininkas, kai Berta pateikė 
prašymą namui įsigyti. 

— Ne, pone, čia aš juo domiuosi. 

— O kuo užsiima jūsų vyras, leiskite paklausi? 

— Aš netekėjusi, — Berta giliai atsiduso. — Tačiau ti- 
kiuosi greitai ištekėti. 

— Pataisykite mane, jei klystu. Jūs esate netekėjusi ir 
atiduodate visas savo santaupas dalinei, nors ir kone visai 
įmokai už namą, kurio jūs vėliau galbūt ir neįstengsite 
išsimokėti. Atleiskite, kad taip kalbu, panele, bet jūs galite 
likti be nieko. Nuoširdžiai jums patariu įnešti tik mini- 
malią sumą, o likusiai daliai pasiimti paskolą, nes šitaip 
jūs galėsite apsaugoti savo turtą. 

— Neverta jūsų tikinti, pone, kad savo finansus aš ne- 
abejotinai susitvarkysiu. Pažadu. 

— Na, kilpą neriatės jūs, panele. 

— Ne, pone. Aš pati tvarkau savo gyvenimą ir ketinu 
pasenti Mažajame dvarelyje. 


Vyras atsiduso ir tarė: 

— Jūsų įnašas užtikrina jums teisę į namą vieneriems 
metams. 

— Vadinasi, jis bus mano? - Berta iš džiaugsmo vos 
tvėrė savam kaily. 

— Vienerius metus. O jeigu po to nesumokėsite likusios 
sumos, namas vėl pereis bankui, — vyras kilstelėjo antakius 
ir pro akinių viršų pažiūrėjo į Bertą. — Tada jūs prarasite 
viską, — liūdnai pridūrė. 


Nepaisydama bankininko perspėjimų, keletą dienų 
Berta skrajojo padebesiais iš laimės ir nekantraus laukimo. 
Ji buvo įsitikinusi, kad greitai namas bus jos. Bet netrukus 
dangų vėl apniaukė grėsmingai kylantis debesis. Ji nejuokais 
susirūpino, kad gali prarasti viską: ir namą, ir pinigus, ir 
Armano meilę. Apėmė baimė, kankino įtampa ir nerimas. 

Kai vieną vakarą į Vorto salono vestibiulį įžengė ponas 
Bolanžė, Berta pagalvojo: Na va. Dabar nutiks tai, ko aš la- 
biausiai ir bijojau. Visi darbuotojai, kartu ir ponas Vortas, 
jau buvo išėję namo prieš gerą valandą. Lauke sutemo. 
Bertai ėmė smarkai daužytis širdis, stigo oro. Jau rengėsi 
bėgti į sandėlį, bet persigalvojo. Juk jis nedrįs jai ko nors 
daryti čia, tiesa? Praeivių, vaikštinėjančių pirmyn atgal 
Taikos gatve, akivaizdoje. Jeigu jis ją puls, tai kas nors vis 
tiek pamatys ar išgirs. Giliai atsidususi ir slėpdama dreban- 
čias rankas už nugaros, Berta atsisuko ir patraukė prie jo. 

— Pone Bolanžė, kas atvijo jus į Vorto saloną? 

— O, mano žavioji panele Bovari, - jis gašliai nužvelgė ją 


nuo galvos iki kojų. Bertą net nupurtė. — Kas gi daugiau, jei 

nejūs? Mano geroji draugė ponia Raplė pakuždėjo, kad galiu 
rasti jus čia. Štai ir radau, tik dar gražesnę nei anksčiau. 

— Bijau, kad negalėsiu aprodyti jums suknelių, nes visos 
manekenės išėjo namo. Bet gal jūs norėtumėte pasižiūrėti 
naujosios pono Vorto aksesuarų kolekcijos? Nors, turiu 
jus įspėti, mes jau užsidarome. 

Berta stengėsi kalbėti ramiai, be panikos. Meldė Dievą, 
kad Bolanžė nesuprastų, jog ji salone liko viena. 

Bolanžė pradėjo mautis nuo rankų pirštines. 

— Turiu prisipažinti, panele, kad neturiu nei įdomių 
pomėgių, nei didelių interesų. Opera man jau nusibodo. 
Šachmatus irgi jau užmečiau. Surinkau didžiausią, kokią 
tik norėjau, meno darbų kolekciją. Vasarą medžioju. Žiemą 
traukiu į pietus. Vienintelį susidomėjimą man keliate jūs, 
panele Bovari. Jūs man užvaldėte protą. Kaip jau anksčiau 
buvau jums minėjęs, kad moteris, pasakiusi man ne, nie- 
kada neišdils iš mano atminties. Šiuo požiūriu mudu su 
jūsų motina buvome labai artimi. 

Sužaibavusi akimis Berta sušvokštė: 

— Nedrįskite minėti mano motinos vardo! 

Bolanžė nekreipė į ją dėmesio ir porino toliau. 

— Aš vis tiek pasieksiu savo, kad ir kiek man tai kai- 
nuotų. Arba gražiuoju, arba, jei prireiks, ir jėga. Kaip pa- 
geidausite? — paklausė jis maloniai, tarsi siūlydamas po 
vakarienės taurę likerio. Išsiviepęs savo bjauria šypsena, 
Bolanžė laukė jos atsakymo. Berta iš visų jėgų tvardėsi, kad 
nesuriktų. Ją baugino šito vyro ramumas ir susitelkimas. 
Nuėjusi prie vieno iš stalų, atsidarė stalčių, išsitraukė iš ten 
ilgas kirpėjo žirkles ir pagrasino jomis Bolanžė. 

— O kaip js pageidausite? Šiomis žirklėmis smeigti 
jums į kaklą, akį ar į jūsų brangųjį vyriškumą? 

— Kokia drąsuolė! 

Bolanžė ėmė garsiai juoktis. Paskui jis puolė prie jos 
ir sugriebė už riešo, užlaužė ranką jai už nugaros ir taip 
stipriai ėmė spausti, kad Bertai nieko kito neliko, kaip 
išmesti žirkles. Bandė spirti jam į tarpkojį, bet platus 
rauktas sijonas pastangas pavertė bevaisėmis. Bolanžė 
parvertė ją ant stalo ir užgulė visu kūnu. Burna privertė 
ją prasižioti ir kone pusiau gerklės sugrūdo savo liežuvį. 
Berta ėmė žiaukčioti. Širdis pašėlusiai daužėsi, atrodė, tuoj 
tuoj numirs iš baimės. Stengėsi laikytis ramiai, neprarasti 
sveikos nuovokos ir sugalvoti, kaip išvengti to, kas rodėsi 
jau nebeišvengiama. Priešinosi jam kiek išgalėdama, bet 
veltui. Paskui, apimta visiškos panikos, staiga prisiminė 
savo motiną, jos meilę Bolanžė ir kaip jis ją atstūmė, ir 
tada jai šovė puiki mintis. 

Ūmai liovėsi priešinusis ir pasistengė atsipalaiduoti. 
Argi ne taip ji dorojosi su sunkiomis klientėmis? Tegu daro 
taip, kaip pačios išmano esant teisinga. Berta apsivijo ran- 
komis jo kaklą, ėmė vaitoti iš laimės ir apibėrė jį bučiniais. 
Bolanžė nustebęs atšlijo. 

Tada Berta prabilo žodžiais, kuriuos prisiminė kalbėjus 
savo motiną. 

— Ak, Rodolfai, - dūsavo ji. - Bučiuok mane, mylėk 
mane, aš visa tavo. 

Jis atšoko ir žiūrėdamas į ją nervingai nusijuokė. 

— Nair stebinat gi jūs mane, panele. 

Ji švelniai perbraukė pirštais jam per skruostą. 


— Negaliu ilgiau meluoti nei sau, nei jums. Aš trokštu 
jūsų. Beviltiškai, — atsidususi prabilo. — Pone Bolanžė, 
jeigu jūs žinotumėte, kaip ilgai aš svajojau apie šią aki- 
mirką, — Berta sunerimo, ar nebus persistengusi. Ar jis 
nesupras, kad vaidina? 

— Liaukitės, panele. Pasimirštate, kur esate, — atšovė 
jis, išsinerdamas iš jos glėbio. 

Berta pastebėjo jo akyse dvejonę. 

— Aš jūsų niekada nepamiršau. Nuo pat vaikystės, kai 
regėdavau, kaip vesdavotės motiną jodinėti, troškau turėti 
jus sau. Aš gyvensiu su jumis, jūs galėsite manim rūpintis. 
Mes susituoksime! 

Berta vėl puolė jam į glėbį, ėmė berti bučiniais kaklą 
ir veidą. 

— Užteks, — Bolanžė atstūmė ją ir žingtelėjo atgal. — 
Kas, po galais, jums pasidarė? — mikčiojo jis. 

— Negi nesuprantate, mano mielas pone? Jūs pažadi- 
note man aistrą, lygiai kaip ir mano motinai. Ar nematote? 
Aš tokia kaip ji. Norių, to, ko norėjo ir ji, — Berta ištiesė 
rankas į jį. Persimainiusiu veidu Bolanžė pasitraukė nuo 
jos atatupstas. Paskubomis užsimetęs apsiaustą, jis apsi- 
suko ir nėrė prie durų, nespėjus jai daugiau ko pasakyti. 
Tarpdury kaktomuša susidūrė su Armanu, stovinčiu prie 
įėjimo, degančiu iš pykčio veidu. 


Trisdešimt penktas skyrius 


Seni draugai, nauji pinigai 


Berta pripuolė prie Armano, bet jis ją atstūmė. 

— Kekše tu! 

— Pala! - suriko Berta ir sugriebė jo ranką. Armanas 
pasimuistė ir ją ištraukė. — Tuoj viską paaiškinsiu. 

— Ką tu man paaiškinsi? Kad meilinaisi dvigubai už 
save vyresniam vyrui? Nėra čia ko gan aiškinti. Pats turiu 
akis, - Armanas žingsniavo pirmyn ir atgal, pirštus sunėręs 
į plaukus, tarsi norėdamas juos nusirauti. 

Berta pratrūko raudoti. 

- Jis buvo mano motinos meilužis, paskui jis susirado 
mane, kai dirbau pas Raplė, - galiausiai prisivertė iškloti 
jap tai, ko labiausiai bijojo prisipažinti visą šį laiką. — Jis 
išprievartavo mane per ponios Raplė jubiliejaus pokylį, — 
skubiai išbėrė žodžius. — Šįvakar atėjo čia vėl ketindamas 
mane suvilioti. Nesugalvojau nieko kito, kaip jo atsikratyti, 
tik paklusti jo valiai. 


— Ir tu manai, kad aš tuo patikėsiu? 

Armanas į ją nežiūrėjo. 

— Nė neabejoju. 

— Kodėl? 

— Nesaš niekada tau nemelavau. Nes aš... myliu tave, — 
atsakė ji ir ištiesė ranką jį paliesti. Armanas pasitraukė nuo 
jos. 

Berta matė, kad iš dalies jis ja tiki, bet ir nesiryžta pa- 
sikliauti ja iki galo. Jis prostitutės sūnus, tad, be abejonės, jis 
nepasikliauja nė viena moterim. Armanas ilgai žiūrėjo į ją, 
sukąsdamas dantis ir vėl atleisdamas. Paskui, netaręs nė 
žodžio, apsisuko ir išlėkė po duris. Berta puolė paskui jį, 
išlėkė į gatvę ir visu balsu suriko: 

— Palauk! Armanai, meldžiu tave! 

Bet jis jau buvo nusukęs už kampo. 


Bėgant mėnesiams, jų draugystė darėsi nebe miela. Nors 
Armanas nebepyko, liko nuo jos nutolęs, mylėdamasis 
nebuvo toks aistringas kaip anksčiau. Jo kaip dailininko 
reputacija smarkiai kilo aukštyn. Didžiąją savo laiko dalį jis 
skyrė turtingų damų portretų tapymui, kartais su šuneliu 
ar vaiku ant kelių. Savo darbu jis nebuvo patenkintas, bet 
jį džiugino gaunamos vis didesnės pajamos. Berta stačia 
galva nėrė į darbą. Dabar kaip niekada anksčiau jai rūpėjo 
užsidirbti pakankamai pinigų namui išsipirkti. Pamėgins 
nustebinti juo Armaną. Tai bus jos meilės ir atsidavimo 
jam įrodymas. Įsigijus nuosavą būstą, susituokus ir gal net, 
atėjus laikui, susilaukus šeimos, šita laikina nesantaika liks 
tik tolimas prisiminimas. O tuo pačiu Berta kasdien darėsi 

vis nepamainomesnė Vorto suknelių salone. Dabar ji ne tik 
padėjo parinkti audinius, bet ir pati modeliavo sukneles. 
Kilo paklausa vienetinių audinių, kuriuos naudotų tik 
Vorto salone siuvamoms suknelėms. 

— Iš kur aš galiu traukti tuos vienetinius audinius? — 
skundėsi ponas Raplė. — Originalumui irgi yra ribos. Gė- 
lytės visada liks gėlytėmis. 

— Nesijaudinkite, pone Raplė, noriu jums parodyti 
keletą naujų audinių raštų, — tarė jam Berta ir pakišo pa- 
vartyti keletą piešinių eskizų su paprastais kaimo gamtos 
motyvais, kuriuos ji buvo pastebėjusi dar tada, kai gyveno 
senelės ūkyje, tačiau dabar įpintus į elegantiškus ir moder- 
nius raštus: rytmečio aušros spalvomis išdabintus grakščius 
šilko kaspinus, Karalienės Onos nėriniuose mirgančias 
auksašones kamanes. O pačiame žaviausiame eskize mė- 
lyno dangaus fone skrido pulkas laukinių žąsų. 

— Kas čia? Kaimas keliauja į audinį? — paklausė ponas 
Raplė. 

— Aš manau, kad piešinio paprastumui ir jūsų audinio 
prabangai nebus įmanoma atsispirti, — atsakė ji. 

— Bijau, kad aš jau tam per senas, — dvejojo ponas 
Raplė. 

— Be abejonės, - įsiterpė ponas Vortas, — bet mes juk 
turime panelę Bovari. Mes gyvensime iš jos smegenų. 


— Atėjo dama, kuri sakosi esanti sena gera tavo 
draugė, — vieną dieną pranešė ponas Vortas, kai Berta 
grįžo papietavusi. — Dabar ji apžiūrinėja aksesuarus mė- 
lynojoje salėje. 

Berta nuskubėjo į salę ir rado Heleną, besimatuojančią 
šerpes, o jos vyrą poną Proirė stovintį atokiau ir su šypsena 
veide žiūrintį į ją. 

— Labas, mano brangioji Berta. Tikiuosi, pameni mano 
vyrą poną Proirė, tiesa? - Helena pakštelėjo Bertai į abu 
skruostus. 

— Žinoma. Laba diena, pone, - Berta ištiesė jam ranką. 

— Na, mes atėjome pasilabinti ir, žinoma, apsipirkti. 

Helena nusišypsojo pono Vorto pusėn, kuris įkandin 
Bertos atskubėjo į salę. 

— Abejoju, ar čia ką nors rasi sau tinkamo, - atkirto 
Berta, beviltiškai trokšdama kuo greičiau išprašyti draugę 
vagilę iš savo darbovietės. — Verčiau jau pasidairyk kokioj 
kitoj parduotuvėlėj mūsų gatvėje. 

— Ką? Ar tavo draugės pinigai man per prasti? - įsiterpė 
ponas Vortas. — Pasimatuokite štai šitą, ponia. Jis tiks prie 
jūsų iškirptės, — ir Vortas apgaubė Helenos pečius margu 
turkiškų raštų šaliu. 

— Kaip sekasi suknelių verslas? — užklausė ponas Proirė, 
vesdamasis poną Vortą į šalį. 

Berta nenorėjo paleisti iš akių Helenos, kuria šalia 
tokių prabangių prekių nebuvo galima pasitikėti. Bet, 
kita vertus, dabar ji ištekėjusi moteris, ir galbūt bus at- 
vertusi naują gyvenimo lapą. Helena atrodė laiminga ir 
mėgavosi sėkminga santuoka su nors ir nuobodžiu, bet 
turtingu vyru. 

Berta sekė akimis savo draugę, kuri atsainiai sukiojosi 
tarp išdėliotų prekių. Juk Helena tikrai negalėtų imtis savo 


senosios veiklos, tiesa? Nespėjusi nė užbaigti savo minties, 

Berta pamatė, kaip Helena pakėlė šilkinį šaliką į šviesą, 

— Helena! 

— Ko? — atsiliepė ši nekaltu kaip angelėlio veidu. Paskui 
vėl nusisuko ir greitai paėmė į rankas porą pirštinių. Ponas 
Vortas su užsidegimu pasakojo apie pramoniniu būdu ga- 
minamų nėrinių svarbą, bet Berta nusitempė poną Proirė 
pasikalbėti. 

— Pone, turite tučtuojau ją iš čia išvesti, - sušnibždėjo 
ji. - Aš čia dirbu ir negaliu leisti jai vogti pono Vorto 
prekių. Jis išskaičiuos iš mano atlyginimo. 

— Nesijaudinkite, panele Bovari. Aš atidarysiu čia savo 
sąskaitą ir jūs galėsite visus jos pirkinius nurašyti nuo sąs- 
kaitos, — tada atsisuko į Heleną ir tarė: — Eime, brangioji, 
jau mačiau, ką išdarinėji. Esi išdykusi, negera mergaitė, 
todėl vežuosi tave namo. Tuoj pat. 

— Klausau, tėveli, tik labai prašau nepykti ant manęs, — 
šypsodamasi atsakė ji. Vortas atsisuko į ją tuo metu, kai 
Helena, susigrūdusi į jau ir taip išpampusį užantį dar vieną 
prekę, kartu su savo vyru skubėjo prie durų. 

— Kas čia vyksta? — sušuko ponas Vortas. — Šita dama, 
berods sakei, yra tavo draugė, o tu leidi jai nuogai mane 
apvogti? 

Neįkainojama Vorto dorybė buvo ta, kad jis aklai pa- 
sitikėjo Berta ir išklausė jos paaiškinimo apie Heleną ir 
keistą jos sąjungą su ponu Proirė. 

— Tuomet pridėk prie jų sąskaitos dar dešimt procentų. 
Ir įvardyk tai aptarnavimo mokesčiu, — paliepė jis. 

Berta sumokėjo bankui dar vieną gan didelį penkių 
tūkstančių frankų indėlį už namą Fošo prospekte, tačiau 
sutarties pabaigos terminas nenumaldomai artėjo. Tą patį 
rytą, apie vienuoliktą valandą, vos tik salonui atsidarius, 
Kora Perla priėjo prie Bertos. 

— Ir kokio velnio aš atsibeldžiau čia tokį ankstyvą 
metą? — prabilo ji, taisydamasi prieš veidrodį skrybėlaitę. — 
Niekada negalvojau, kad tokiu laiku miesto gatvės jau bus 
pilnos žmonių. ' 

— Atėjote prisimatuoti? Bet jūsų suknelė dar nega- 
tava, — atsakė jai Berta. 

— Ne, aš atėjau dėl portreto. 

— Kokio portreto? 

— Jūsų garbusis dailininkas nesutinka tapyti. Sakosi esąs 
pernelyg užimtas ir man neturįs laiko. Liepė stoti į eilę ir 
laukti kartu su visais. Tai neįmanoma. Aš ketinu jį gimta- 
dienio proga padovanoti kunigaikščiui de Graisviliui. Po 
kelių mėnesių jam sukaks septyniasdešimt. Vargšelis tiek 
gero padarė dėl Perlos. Aš jam buvau pažadėjusi. Pasikal- 
bėkite su de Puvjė. Labai prašau, juk žinote, kad šiaip aš 
niekada nieko neprašau. Meldžiu jus iš visos širdies. 

Tą patį vakarą lovoje Berta bandė įkalbinti Armaną 
nutapyti Koros Perlos portretą. 

— Norsji ir tavo draugė, dar nereiškia, kad aš turiu viską 
mesti ir pulti jos tapyti. 

— Kodėl gi ne? 

— Labai jau man keista. Kai susipažinome, buvai romi, 
paklusni kambarinė. O dabar esi tokia pat reikli ir įno- 
ringa, kaip ir tavo turtingos išpaikintos klientės, — pykte- 

lėjo Armanas. Berta atsuko jam nugarą ir nutraukė nuo 
jo kone visą antklodę. 

— Na va, įskaudinau ponaitę. 

Berta nieko jam neatsakė. 

— Ar myli mane? — paklausė sukdamas ant piršto jos 
plaukų sruogą. Po incidento su Bolanžė ji šimtus kartų 
buvo jam tai sakiusi, tačiau jo vis tiek neįtikino. 

— Sakyk, ar myli mane? - pakartojo jis. 

— Ne, - atsakė ji, galiausiai pavargusi nuo nuolatinio 
klausinėjimo ir žinojimo, kad ir ką besakytų, jam vis tiek 
bus negana. 

— Meluoji. Tu melagė. Dieve, aš įsimylėjau melagę. 

Berta stryktelėjo iš lovos. 

— Čia tavo bėda, ar ne? Kitąsyk galėsi pasirinkti ge- 
resnę, — Bertos skruostai degė iš pykčio. Kodėl vos keliais 
žodžiais jis taip smarkiai uždavė jai širdį? Juk ji pati davė 
jam valią, o dabar norėtų atsiimti. 

— Deja, kito karto jau nebebus, — liūdnai šypsodamasis 
tarė jis. 

— Kodėl deja? 

— Nes tu jį atėmei, mano temperamentingoji mer- 
gele, — atmetęs virš galvos rankas, pasirąžė, atsiduso ir pri- 
dūrė: — O galėjau įsimylėti kokią turtingą, kokią pinigingą 
globėją, kad nereikėtų vieną po kito tapyti užsakomuosius 
portretus. 

— Kodėl dabar negali? — pro sukąstus dantis paklausė ji. 

— Dabar ji bando blefuoti. Ir kaip man su tokia mo- 
terim kovoti? — jis kilstelėjo galvą, tarsi kreiptųsi į kažką 
nematomą. 

Berta stovėjo įrėmusi rankas į šonus ir piktai žiūrėjo 
ij 

— Tu vis dar pusėtinai gražus. Mieste šimtai moterų, iš 
kurių galėtum rinktis. Nemažai gražuolių ateina ir į mūsų 
saloną. Ne visoms svarbu išprusimas ir charakteris. Galė- 
čiau supažindinti. 

Netikėtai jo pamaiviškas tonas pasikeitė. 

— Tikrai galėtum? - dabar jo balsas skambėjo ramiai ir 
kaip niekada šaltai. - Būrų malonu. 

Berta pamatė jo veide įniršį ir suprato per toli nužen- 
gusi. 

— Be abejo. Ir dar joms priminsiu, kad tu naktį knarki, — 
pridūrė ji. 

Pagaliau jis, nors ir nenoriai, bet prajuko. 

— Neknarkiu. Atsiimk, ką pasakei, — parsivertęs ant 
lovos ėmė neva kriokti jai į ausį. - Atsiimk savo žodžius 
arba turėsi atkentėti, — ir švelniai krimstelėjo į kaklą. 

— Neatsiimsiu, — atšovė ji, bet pajuto, kad pyktis 
slūgsta ir užleidžia vietą kylančiai aistrai. Armanas išleido 
jai plaukus ir suleidęs pirštus ėmė glostyri lyg švelnų šilką. 
Įsisiurbęs žvilgsniu jai į akis, iškėlė virš galvos rankas ir 
nuvilko naktinius marškinius. 

— Nejudėk, — paprašė. Paskui ėmė lėtai bučiuoti 
tarp šlaunų. Berta pasikėlė ant alkūnių, laukdama jo 
bučinio, bet jis glamonėjo lūpomis jos šlaunis, kilo vis 
aukštyn, bučiavo pilvą, kol aistra tapo tokia stipri, jog 
Berta nebegalėjo tverti. Kai jau manė pradėsianti garsiai 
šaukti, jis pasilenkė, prisiglaudė lūpomis jai tarp kojų 
ir įsiskverbė liežuviu į pačią intymiausią jos kūno vietą. 

Ir tada jau ji suriko, tik dabar šaukė apimta visiškos 
ekstazės. 

— Ar man jau liautis? — paklausė jis. 

— Ne, dar ne, - dūsavo ji. 

Jis dirbo liežuviu tol, kol jos kūnu vilnijo traukuliai ir ji 
liovėsi šaukusi. Galiausiai jis pažvelgė į ją ir nusišypsojo. 

— Ar jau galiu pajudėti? — tyliai paklausė ji. 

— Aš tau padėsiu, — jis paėmė jos kojas ir užsikėlė sau 
ant pečių. — Aš juk menininkas, ar pamiršai? O čia mano 
menas, — tai pasakęs, jis įsiskverbė savo kietu švelniu daiktu 
į ją ir judino tol, kol ji manė numirsianti iš laimės. 

Berta gulėjo jo glėbyje pavargusi ir nudžiugusi, kad 
jų pyktis peraugo į aistrą. Tačiau ji jautė, kad šita audra 
ne paskutinė jų gyvenimo padangėje. Bent jau gerai, kad 
įsitikino, jog jų nesutarimai yra lygiaverčiai proporcingi 
intymiam suartėjimui. 

Ir Armanas sutiko jau kitą dieną imtis ponios Perlos 
portreto. 


Trisdešimt šeštas skyrius 


Nauja suknia 


Kitą savaitę Berta gavo iš pono Vorto komisinį čekį, kurį 
jis išrašė už jos padėtas parduoti sukneles per praėjusius 
šešis mėnesius, ir net aiktelėjo. Jo suma viršijo dešimt tūks- 
tančių frankų. 

— Tik neišleisk jų visų vienu kartu, — perspėjo ponas 
Vortas. 

— Kaip tik taip ir rengiuosi padaryti, - atsakė ji pagaliau 
atgavusi žadą ir įsidėjo čekį į rankinuką. Dabar jau turės 
pakankamai pinigų nusipirkti namą Fošo prospekte. Ar- 
manui jau nebereikės tapyti turtingų užsakovių, kurių jis 
taip nemėgo, portretų ir galės atsiduoti mėgiamam darbui. 
Tapyrti tai, kas patinka. Iki šiolei ji nė sykio nebuvo jam 
prisipažinusi, kiek pinigų uždirba Vorto salone. Jis irgi pra- 
dėjo uždirbti solidžiai, pirmą kartą savo gyvenime, ir labai 
tuo didžiavosi. Berta nenorėjo, kad jis sužinotų ją uždir- 
bant kelis kartus daugiau už jį. Turbūt todėl taip smarkiai 

troško kuo greičiau sukišti visus savo uždirbtus pinigus į 
jųdviejų namą, nors ir nujautė kelianti koją į minų lauką. 
Moterims nedera turėti savo pinigų, o juo labiau pačiom 
spręsti, kur ir kaip juos išleisti. 

Berta neleis finansiniams reikalams nuodyti jos ir Ar- 
mano santykių. Jis neturėtų jausti atsakomybės naštos 
prieš ją. Ji niekada gyvenime jo nieko neprašys. Jeigu jam 
reikės jos pagalbos siekiant meninio pripažinimo ar ieškant 
darbo, tuomet ji tikrai jam nedvejodama padės. Jųdviejų 
meilė neturėtų būti pančiojama įsipareigojimų. Be to, ji 
turės savo namus ir niekas negalės jų iš jos atimti. Niekada. 
Galiausiai ji susikurs šeimą, turės artimus žmones, kurių 
ji neteko seniai seniai. Ir gal tada galės pradėti džiaugtis 
meile, socialiniu saugumu ir patikima laime, kurie nuolat 
jos šalinosi. 


Berta visą naktį nesumerkė akių, vis galvojo, kaip reikės 
pranešti šią žinią Armanui. Nusprendė papasakoti rytojaus 
dieną. 

Vakare po darbo nuskubėjo į Armano studiją. Ji ke- 
tino parodyti jam paskutinįjį čekį ir stebėti, kaip nušvis 
iš nuostabos ir laimės jo veidas, o tada jau papasakos 
apie namą. 

— Nesuprantu, už ką jis tau moka? - įtariai prisimerkęs 
stebėjosi jis. 

Berta paaiškino jam apie komisinius. 

— Juk tai be galo dideli pinigai, - pakraipė galvą. 


— Žinau, — džiaugėsi Berta. 

— Nė vienas vyras nemokės tokių pinigų jam dirbančiai 
moteriai, — piktai pareiškė jis ir sviedė į sieną nepradėtą 
paveikslą. Bertą pribloškė toks jo elgesys. Paskui supyko 


ir ji, 

— Na, o šitas moka, - atsakė ji ir sunėrė rankas ant 
krūtinės. 

— Čia dar ne viskas. Tu buvai jo meilužė. Esi jo mei- 
lužė. 


Sugriebė ją už rankos ir prisitraukė. 

— Nekvailiok. 

— Kodėl bijai prisipažinti? Juk neprisipažinai, kad ir 
Bolanžė buvo tavo meilužis. Sakyk man tiesą. 

Berta atšlijo nuo jo. 

— Kodėl tu nenori pripažinti, kad Vorto verslo sėkmė 
didžia dalimi priklauso ir nuo manęs? Manai, kad aš gebu 
tik tai, ką galiu lovoje? 

— Ne, bet... 

— Tu netiki, kad vyrai gali gerbti ir branginti mano 
žinias ir gebėjimus? 

Jos pyktis jį kiek suminkštino. 

— Betgi tai dideli pinigai, - pakartojo Armanas. 

— Taip, jis man išrašė šitą čekį ir dar daug kirų už tai, 
kad abu aistringai mylimės ant siuvimo stalo, kol klientės 
persirengimo kambary matuojasi suknias. 

Jis taip įnirtingai valė teptukus, kad, atrodė, tuoj iš- 
lups visus šerelius. Bertai nuslūgo pyktis. Ūmai ji pajuto 
jam begalinį švelnumą, suprato, kad jis įsižeidė, ir panoro 
užlopyti tarp jų atsivėrusią tuštumą. Stengdamasi palen- 

gvinti jo skausmą, Berta priėjo ir apsikabino. Troško, kad 
jis pažvelgrų į situaciją jos akimis. 

— Ak, Armanai, pagalvok, kaip mes galėtume išleisti 
tuos pinigus. 

Jau ketino pranešti jam apie namą Fošo prospekte. 

— Čia tavo pinigai. Tu juos uždirbai. Elkis su jais, kaip 
išmanai. Aš čia niekuo dėtas, — ir nusisuko nuo jos. 

Berta visą naktį pragulėjo nesumerkdama akių ir gal- 
vojo, kaip greitai dideli pinigai gali užtraukti didžiulę ne- 
laimę. Suprato, kaip neišmintinga sukišti visus pinigus 
į namą. Paskui pradėjo mąstyti, kaip Armanas apskritai 
reaguotų į jos pasiūlymą pirkti namą. Ne bet kokį namą, o 
jų abiejų, jųdviejų šeimos, jos išsvajotos laimingos ateities. 
Stengėsi savęs nenuvilti. Pinigai tik priemonė tikslui pa- 
siekti. Žmogaus sielos juk jie tikrai negali pakeisti, tiesa? 


Berta atėjo į saloną anksti ir ėmėsi tvarkyti kaspinėlių 
katalogus, stengdamasi nusikratyti baimingų jausmų. Ir 
anksčiau su Armanu dažnai susibardavo, bet vėl susitaiky- 
davo. Netrukus jis turėtų įsitikinti, kad jo pavydas buvo 
visiškai nepagrįstas. Jis turi pamatyti, kad pinigai labai 
svarbūs jiems ir jų ateičiai. Tik nereikia jo skubinti, galvojo 
Berta. Tačiau baimė širdyje buvo pernelyg tikra. 

Ponas Vortas uždusęs įpuolė į saloną. 

— Labas rytas, mano mielas kopūstėli, - džiugiai pasi- 
labino. Nusivyniojo nuo kaklo ilgą šalį ir įdėmiai pažvelgė 
į ją. — Ir kodėl gi panelei po akimis tokie dideli lagaminai? 
Atrodai, lyg būtum visą savaitę nemiegojusi. Gal aš verčiu 
tave per daug dirbti? 

— Ne, pone, — Berta išspaudė šypseną, ryžtingai nu- 
sprendusi neparodyti, kad žemė slysta jai iš po kojų. 

— Tada reikės dar paspausti, — tyliai prunkšrtelėjo. — 
Matau, ponas Raplė dar neatėjo į mūsų susitikimą. Tas 
ponas amžinai vėluoja. Na, anksti kėlęs, daug darbų nu- 
dirbsi. 

Milžiniška Vorto sėkmė privertė du senus draugus su- 
sikeisti vaidmenimis. Dabar ponas Raplė nešė Vortui į 
saloną audinių pavyzdžius, kad jis galėtų pasirinkti. Abu 
džiaugėsi šilta, nors ir vienpusei naudinga draugyste. Ponas 
Raplė džiaugėsi ir smarkiai išaugusiu savo draugo populia- 
rumu bei jo statusu mados pasaulyje. Tačiau Vortas, regis, 
pamiršo, kokį vaidmenį jo sėkmės kelyje suvaidino pono 
Raplė audiniai. Vortas buvo labiau linkęs tuos nuopelnus 
skirti Bertai ir jos naujiems modeliams, nei savo senam 
draugui. Ponas Raplė tai nuleisdavo juokais, kol vieną 
dieną Vortas peržengė ribą. 

— Mano mielas drauge, kas atsitiko jūsų skoniui? — su- 
šuko Vortas, nustumdamas šalin Raplė atneštus pavyzdžių 
katalogus. — Šitų audinių neįsiūlyčiau net pėstiesiems. 

— Norėjote pasakyti — prostitutėms? — prisimerkęs pa- 
taisė jį ponas Raplė. 

— Liaukitės brukęs man į burną žodžius. Beje, taip, 
prostitutėms. Panele Bovari, sakykit man tiesiai, ką manot 
apie šituos baisius Raplė brokato pavyzdžius? 

— Mano akiai jie visai mieli. Papuošus mūsų naujaisiais 
kaspinais ir juostelėmis, išeitų gan gražios suknelės. Pavyz- 
džiui, šitą audinį papuošus va šitais, — Berta pakėlė gabalą 

geltonos ir baltos spalvos brokato ir pridėjo prie jo juodų 
nėrinių juostą, — būtų nepaprastai gražu. 

— Galbūt. Galbūt, — ponas Vortas gerai apžiūrėjo prieš 
jį padėtus pavyzdžius. — Bet vis tiek aš manau, Raplė, jūs 
prarandate skonį. Mano klientės nebenori audinių su dide- 
liais, rėkiančiais raštais. Jos reikalauja subtilesnių, dailesnių 
raštų, paprastų juostelių ir vienspalvių audinių, o ne akis 
rėžiančių, iš pintų krepšių svyrančių gėlių puokščių. At- 
simerkite ir ženkite koja kojon su laiku. Paskolinsiu jums 
panelę Bovari, kartu galėsite pavažinėti po Liono fabrikus 
ir sudėlioti viską taip, kaip reikia. Ką pasakysite? 

— Aš visados sveikinu naujas panelės Bovari idėjas, bet 
turiu jums priminti, mielas Čarlzai, kad būtent dėl mano 
bjauriųjų audinių jums pasisekė parduoti savo pasakiškai 
brangias suknias. 

Berta dar nebuvo regėjusi taip smarkiai įpykusio se- 
nuko. Jo veidas buvo toks raudonas, kaip ir kaklaskarė po 
smakru. 

— „Nevertėtų pamiršti, mielas drauge, kad šlovė žengia 
apgraibomis“, — pacitavo pro šalį Vortas. 

— Dėl Dievo meilės, Vortai. Šioje šalyje gyvenate jau 
penkiolika metų, ar ne laikas pagaliau išmokti mūsų 
kalbą? 

— Ar ne laikas liautis kandžiojus ranką, kuri jus mai- 
tina? 

— Pagaliau pasakė teisingai, tik ne tuo adresu. Mano 
reikalai su šituo arogantišku siuvėju baigti. Ieškokis sau 
audinių, kur tik nori. 


— Ponai, ponai, - įsiterpė Berta. Jai buvo nemalonu 
regėti besivaidijančius du geriausius draugus. 

— Joks jis ne ponas, — rėžė Vortas, — o... o... — stengėsi 
surasti tinkamą žodį. 

— Matai? Net pravardės man nesugalvoji. Tavo žodynas 
kaip visiško kvailio, - drėbtelėjo Raplė. 

— Pranešk, kai jis išeis, — paliepė Bertai Vortas. - Einu 
į savo studiją piešti eskizų. 

Vortas nusisuko ir išžygiavo iš kabineto. 

Ponas Raplė susmuko ant elegantiškos salono kėdės ir 
susiėmė rankomis už galvos. 

— Dabar tai prisidirbau. Koks aš kvailys. Susivaidijau 
su juo šiandieną, kai man taip reikėjo paprašyti didelės 
paslaugos. 

— Kokios paslaugos, pone? 

— Suknelės mano žmonai. 

— Ak, pone, juk žinote, kiek jis turi darbo... 

— Ber jai reikia labai greitai. Tai bus paskutinė jos 
suknia. 

— Ką jūs kalbate? 

— Ponia sunkiai serga. Ji nori, kad Vortas jai pasiūtų 
suknią, su kuria ji būtų palaidota. Jau ir medžiagą išsirinko. 
Per pastarąjį mėnesį apie nieką kitą ir nekalba. 

— Dieve, užjaučiu jus. Aš tikrai nieko nežinojau. 

Po pietų abu vyrai susitaikė. Išgirdęs apie ponios Raplė 
ligą, ponas Vortas atmetė į šalį kitus darbus ir ėmėsi kurti 


jai suknelę. 

Kai po dviejų savaičių suknelė buvo baigta, Berta nu- 
sprendė pati nunešti ją poniai Raplė. Prabėgo nemažai 
laiko nuo to karto, kai ji paskutinį sykį regėjo savo šeimi- 
ninkę, tad dabar nebejautė to baisaus pykčio, kuris kan- 
kino anksčiau. Juk, šiaip ar taip, ponia Raplė priglaudė 
Bertą po savo sparneliu, o iš ten ji patraukė vienu keliu 
su ponu Vortu. O tą faktą, kad ji elgėsi su ja ne visuomet 
priimtinai, Berta stengėsi ištrinti iš atminties. 

Kita vertus, ji labai norėjo parodyti poniai Raplė, kaip 
puikiai klostosi jos gyvenimas, kaip toli ji nužengė nuo 
paprastos kambarinės. Dar ji vylėsi nutaikyti progą ir pa- 
sigirti susiradusi Armaną. 

Duris atidarė ponia DiuPua. Ji atrodė senstelėjusi ge- 
rais dvidešimčia metų. Žvilgančių plaukų šinjoną dabar 
margino sidabro gijos. Berta pažvelgė žemyn. Parklupusi 
ant kelių, marmurines grindis šveirė Mišelė Gosjen, ta 
jaunoji mergaitė iš Lilio, kurią ponia Raplė paskyrė dirbti 
kambarine vietoj Bertos. Ji irgi, rodos, gerokai senstelėjo. 
Nebeliko tos skaisčios persiko odos. Po skarele prispausti 
plaukai buvo išsausėję ir susivėlę. 

— Panelė Gosjen, ar ne? — tarė Berta. 

Mergaitė pakėlė galvą, akyse liūdnas žvilgsnis. Bertai 
suspaudė širdį. 

— Jau nebe ponios kambarinė? 

Mergaitė papurtė galvą. 

— Na, bet vis tiek geriau nei medvilnės fabrike. 

— Oi, ten nė už ką nebegrįžčiau, — atsakė mergaitė. — 
Ten žuvo mano brolis, o keturios jaunesnės seserys dar 
ten tebevargsta. 

— Kuo vardu buvo tavo brolis? — paklausė Berta. 

— Antuanas. Jis buvo dar visai mažas. Bet labai didžia- 
vosi turįs darbą. 

— Aš jį pažinojau, — tarė Berta, prisiminusi siaubingą 
nelaimę fabrike. - Jis žuvo prie mano akių. 

— Pakaks, Gosjen, drožk prie darbo, — piktai subarė 
ponia DiuPua. 

Viršuje iš miegamojo atsklido klaikus riksmas ir Berta 
nustėro: kas čia galėtų būti? Kas čia rėkia? Gal geriau palikti 
suknelę ir apsisukus išeiti. Nespėjus jai to padaryti, ponia 
DiuPua prašneko: 

— Ji laukia tavęs. Eik į viršų, tik labai prašau, nenuvar- 
gink jos. Nors tai vargu ar įmanoma. Ji niekada nesiliauja. 
Ta beprotystė jai teikia jėgų. 

Berta ėmė lėtai lipti laiptais. Išvydusi savo buvusią šei- 
mininkę, sustingo tarpduryje. Ankstesnio jos grožio nelikę 
nė ženklo. Buvę aukso spalvos plaukai (dabar jau nutriušę 
ir pilkšvai rudi) gulėjo išdrikę ant pagalvės kaip pernykščiai 
šiaudai. Oda irgi tokia pat rusva, išgeltusi, po akimis ir ant 
kaklo raudonos kraujosruvos. Iš abiejų lūpų kampų ant pa- 
galvės varvėjo seilės. Rodės, ji tuoj jomis užsprings. Didžiam 
Bertos siaubui, ponia Raplė pasuko galvą ir išvarvino seiles 
į šalimais padėtą dubenį. Jai sunku buvo kalbėti. Ištinęs 
liežuvis nesivertė burnoje ir Berta nesuprato, ką ji sako. 

— Berta, mano dailioji Berta. Prieik arčiau, prieik. Eikš, 
sėskis ant lovos. Matai? — parodė artipilnį seilių dubenį. — 
Spaudžiu iš savo syvų kvepalus. Nepamiršk paminėti apie 
tai ponui Vortui. Pavadinsiu juos „Sielos kvepalais“. Galės 
pardavinėti savo salone. Uždirbsime milijonus. 

Berta pastebėjo, kad šeimininkės rankos ir krūtinė nu- 
sėtos raudonomis žaizdomis. Su didžiausiu vargu ji pasi- 
suko į Bertą ir sukaupusi jėgas pasirėmė ant alkūnės. 

— Gydymas gyvsidabriu bjauriau už pačią ligą. Bet vis 
tiek padeda, — vėl išspjovė seiles. — Tikrai padeda. Aš tuoj 
pasikelsiu iš patalo. Tai bent nustebs paskalų nešiotojai, 
kurie dabar su džiaugsmu visiem skalambija, kad ponia 
Raplė pasigavo džiovą. - Ištiesė Bertai sudžiūvusią ranką. — 
Eikš, padėk man atsikelti, noriu pasimatuoti tą... kaip ji 
vadinasi? Velniai rautų, pamiršau tą žodį. 

— Suknia, - pasufHeravo Berta, galvodama, kad tai, ką 
regi, ganėtinai liūdna, bet teisinga. 

— O, taip, suknia. Mano dailioji suknia. 

Berta padėjo jai atsistoti. 

— Oooooi, kaip skauda, - sukliko ponia. 

— Gal geriau pasimatuosite tada, kai sustiprėsite, — pa- 
siūlė Berta, prilaikydama šeimininkę, kad nepargriūtų. 

— Ne, dabar. Man reikia pasiruošti pokyliui. Atvyksta 
imperatorė. Jinai man pavydi. Nuo seno man pavydi. Pa- 
matys mane su šita gražia suknia ir sugalvos mane nu- 
dėti. 

Ponia Raplė prisėdo ant lovos krašto. Lyg norėdama 
sukaupti jėgas ir vėl pamėginti atsistoti. Staiga pakėlė ranką 
ir priglaudė prie lūpų pirštą. 

— Šššš. Atidaryk spintą. Greitai, greitai. Kažkas ten sle- 
piasi. Greičiau atidaryk. 

Berta padarė kaip liepiama. Spinta buvo prigrūsta vi- 
sokiausių spalvų suknelių, atneštų iš ponios persirengimo 


kambario. 


— Čia nieko nėra, - Berta pastūmė į šoną suknias, kad 
ir ji pamatytų. — Tik jūsų suknelės, ponia. 

— Kas tu? — paklausė ponia Raplė, iš baimės išverstomis 
akimis. 

— Aš esu Berta, ponia, - ją vėl apėmė gailestis šiai mo- 
teriai. 

— Ak, Berta, eikš, sėsk šalia manęs. Man labai neskanu 
burnoje. Ar atnešei man saldainių? — Berta papurtė galvą. — 
Niekis, tiek to, padėk man apsivilkti suknelę. 

Pono Vorto sukurta suknia buvo naujausio modelio, 
iš sodriai raudono šilko ir su dideliu iškeltu paraukimu 
užpakaly. Ją reikia nešioti be krinolinų. Kelios eilės klosčių, 
raukinių ir pinikų darė ją pūstą tik iš nugaros. Berta padėjo 
poniai nusivilkti chalatą ir ji su siaubu išvydo visą moters 
kūną, nusėtą atvirų žaizdų. Ponia Raplė stovėjo įsitvėrusi 
lovos krašto, kol Berta užsegė visą eilę sagučių ant nugaros. 
Ant sudžiūvusio kūno suknia kabojo kaip ant karties. 

— Puikiausiai tinka, - pagyrė ponia Raplė. - Jis tikrai 
genijus, nieko nepasakysi. 

Atsisuko į veidrodį ir ilgai žiūrėjo. Raudona suknelė 
dar labiau atmušė siaubingą jos pablyškimą. 

— Argi aš ne gražuolė? — paklausė ir iš lėto susmuko 
ant grindų. 

Išsigandusi ir sutrikusi Berta puolė jai padėti. 

- Eik šalin, — sukliko ponia Raplė. — Gelbėkite, padė- 
kite, mane prievartauja! Mane puola velniai! Padėkite! 

Venos ant kaklo išsipūtė kaip virvės, Berta norėjo už- 
kelti ją ant lovos, bet moteris mostagavo rankomis, paskui 


taip alkūne kirto Bertai į akį, kad net kibirkštys pasipylė. 

Netrukus atlėkė ponia DiuPua. Ji apkabino ponią 
Raplė ir tvirtai suspaudė glėbyje. 

— Ša, ponia, čia tik panelė Bovari. Atnešė jums vakarinę 
suknelę. Niekas jūsų neskriaudžia. 

— Jie šliaužia mano viduriais. Aš juos jaučiu. Paprašyk, 
kad jie liautųsi, - moteris muistėsi ir blaškėsi ponios 
DiuPua glėbyje. - Aš būsiu gera. Pažadu. Daugiau taip 
nebedarysiu. Niekada, - staiga ji pakėlė galvą ir užriko ant 
Bertos: — Kaip tu drįsti! Aš tau ne kekšė! Aš ne kekšė! 

Ponia DiuPua pasisuko į Bertą ir tarė: 

— Tu verčiau eik. Palik mus vienas, aš žinau, kaip ją 
nuraminti. 

Berta stovėjo kaip įkalta. Negalėjo pajudėti, tik žiūrėjo 
į ponią Raplė. 

— Kaip liūdna, — tarė ji. Ponia DiuPua pažiūrėjo į ją. 

— O kas tau darbo? Ji dėl tavęs nepersistengė. 

— Nežinau, - atsakė Berta. Ber ji žinojo. Ir vėl kar- 
tojosi motinos istorija. Atmintin sugrįžo visas tų laikų 
siaubas. Baimė, bjaurėjimasis ir net meilė. Kažkada ponia 
Raplė, lygiai kaip ir jos motina, buvo pasaulio bamba. Ir 
viena, ir kita Bertai demonstravo savo galią ir kėlė baisų 
skausmą. Tačiau dabar galios nebeliko, tik skausmas. 
Nebebuvo ir grožio, tik pražudyto gyvenimo bjaurastis. 
Bertai buvo gaila šios moters, kaip ir gaila buvo savo mo- 
tinos. Ji pasilenkė prie ponios Raplė ir švelniai pabučiavo 
į viršugalvį. 

Paskui lėtai nuėjo prie durų. Rodės, reikėtų kažką pa- 
sakyti, bet nesurado tinkamų žodžių. Dirstelėjusi atgal 
pamatė, kaip ponia DiuPua atsargiai glostė jai galvą. 

— Ša, mano mažule. Viskas gerai. Aš čia. Niekas nieko 
nenuskriaus. 
— Kaip aš atrodau, DiuPua? — paklausė Raplė. 


— Kaip visada gražiai, mano vaike. 


Lipant žemyn Raplė namo laiptais, Bertai atminty at- 
gijo vienas vaikystės prisiminimas. Jau daug metų nebuvo 
apie tai pagalvojusi. Motina kaip visada stengėsi visokiais 
būdais apmokėti savo didžiules pirkinių sąskaitas. Buvo 
pradėjusi pardavinėti savo senas sukneles, skrybėles, pirš- 
tines, net sidabrinius šaukštelius, kuriuos jos tėvas buvo 
padovanojęs per vestuves. Vieną dieną Berta aptiko mo- 
tiną, klūpančią palėpėje prie senos medinės skrynios. Ponia 
Bovari traukė iš jos senus nėrinius ir ilgiausius kaspinus, 
kėlė juos prieš šviesą ir žiūrėjo, ar dar tinka parduoti. Virš 
jos galvos sklandė dulkelių krislai. Visados tvarkingai sušu- 
kuoti plaukai buvo išdrikę, veidas išrasojęs nuo prakaito. 

Berta puikiai suprato, kas dedasi. Kartais jai tekdavo 
eiti kartu su motina ir tada ji girdėdavo, kaip ji stengiasi 
įtikinti krautuvininkus, kad jos siūlomi daiktai iš tiesų 
vertingi. Ji regėjo panieką tų ponų veiduose, kai motina 
traukė iš krepšių kandžių sukapotą peleriną ar kokią persi- 
kreipusią skrybėlaitę. Berta prisiminė, kaip tuomet pykusi 
ant motinos. Prisiminė savo pyktį ir gėdą. 

Dabar, visa tai atgaivinus atminty, ją užliejo karšta emo- 
cijų banga. Ji buvo tokia stipri, kad teko stabtelėti ir įsitverti 
turėklo. Tas jausmas kilo kažkur giliai, lipo į skrandį, spaudė 
krūtinę ir veržėsi pro gerklę. Staiga veidas ištyso, raumenys 
suglebo ir pasipylė ašaros. Jos liejosi nesutrramdomais upe- 

liais. Tą akimirką ji baisiai ilgėjosi savo motinos. Ar ne šitas 
jausmas taip ilgai glūdėjo širdyje? Negi ji buvo nugrūdusi 
tuos jausmus taip toli į sielos užkaborius, kad dabar nė ne- 
bepažino? Negi ji taip bijojo savo meilės motinai? Berta 
nusibraukė delnu ašaras ir giliai įkvėpė oro. 

Tik dabar ji viską suprato ir suvokė, kad reikia atsi- 
kratyti pykčio. Jos motina visomis išgalėmis kabinosi į 
gyvenimą, stūmėsi į priekį, stengdamasi gauti tai, kas, jos 
manymu, padarytų ją laimingą. Berta suprato, kokia ji 
laiminga įsisukusi į verslą, kad gali dirbti tai, ką geriausiai 
moka. Jos norai ir gebėjimai tikri. Ji gauna tikrus pinigus. 
Ji moka ir gali pasirūpinti savimi, ir tai yra tikra. O kaip 
dėl meilės Armanui? Prisiminė savo senus draugus, Omė 
šeimą, jų meilę, namus, vaikų būrį, ankštą jų būstą ir 
chaotišką triukšmą — visa tai buvo tikra ir patikima, kaip 
gatvės akmuo. Šitai ji norėtų turėti su Armanu, todėl labai 
stengsis viso to pasiekti. 


Bertos nė kiek nenustebino po dviejų savaičių atsklidę 
gandai, kad ponia Raplė numirė. Ji paskutinį kartą nuėjo 
į vienuoliktu numeriu pažymėtą namą Peino gatvėje ir vėl 
sutiko ponią DiuPua. 

— Noriu pasiimti panelę Gosjen. 

— Sakyk man, mieloji, ir ką gi tu su ja veiksi? 

Ponia DiuPua žvelgė į ją raudonomis, užverktomis 
akimis, tarsi kelias dienas raudojusi. 

— Noriu pasiūlyti jai dirbti mano namų ekonome, - at- 
sakė Berta, neužsimindama apie tai, kad dar turi nusipirkti 
namą, kuriame ji galės dirbti. 


— Mergaitė to nesugebės, — nusijuokė ponia DiuPua. — 
Ji net lovos dorai nepakloja, ką jau kalbėti apie namo prie- 
žiūrą. 

— Aš ją išmokysiu, - pažadėjo Berta. 

Paėmusi mergaitę už rankos, nusivedė į pensioną ir 
atidavė ponios Laportė globai, kad išmokytų dirbti pa- 
prastus namų ruošos darbus. Išgrynino dešimties tūks- 
tančių frankų čekį ir atidavė pinigus mergaitei. 

— Oi, ne, panele, aš negaliu... 

— Nusiųsk pinigus namo, kad daugiau tavo sesutėms 
nebereikėtų vargti fabrike. 

Ir tik trumpą akimirksnį Berta pagalvojo, kad tie pi- 
nigai galėjo būti skirti namui. Bet paskui prisiminė, kad, 
jei verslas ir toliau seksis taip puikiai, tai tų pinigų tikrai 
atsiras. 


Trisdešimt septintas skyrius 


Meilė ir darbas 


Ponas Raplė, be galo ištikimas vyras, po kelių savaičių 
atgulė į kapą šalia savo žmonos. Namas buvo užkaltas ir 
paliktas laukti Raplė sūnų, kol jie pasieks pilnametystę. 
Berniukai buvo išsiųsti laivu pas tolimus giminaičius į 
Angliją. 

O tuotarp Berta visą savo energiją liejo darbe. Dešim- 
ties tūkstančių dolerių komisinis čekis gulėjo užrakintas 
dėžutėje rašomajame stale. Armano pyktis dėl jos pajamų 
vertė ją atidėlioti paskutinę įmoką bankui. Ji norėjo elgtis 
apdairiai ir įsitikinti, ar jis suvokia, kad jos pastangos skirtos 
jųabiejų gerovei. Tačiau pirmiausia reikia jam duoti laiko 
sutramdyti beprotišką pyktį. Kai jis tokios būsenos, joks 
aiškinimas nepadės. Jau iš patirties žinojo, kad geriau leisti 
jo įniršiui išsidūkti. 

Tačiau kuo daugiau galvojo apie namą, tuo stipriau ji 
įsivaizdavo, kaip jiedu su Armanu įsikurs jame ir susilauks 


vaikų. Ji visai rimtai ėmė mąstyti apie vaikus, daug vaikų — 
keturis, šešis, aštuonis, - kad būtų tikra: net jei kuris nors 
iš jų netikėtai numirtų, ji neliktų viena kaip vaikystėje. Ji 
vaizdavosi save, apsuptą gražių vaikučių, kuriuos jiedu su 
Armanu beprotiškai mylės. 

Įdomu, kiek yra kambarių tame name Fošo prospekte? 
Jos palikuonims tikrai bus per mažai. Vienam kambary ga- 
lima būtų suguldyri kelis mažylius, bet laikui bėgant jiems 
tektų persikelti į didesnį būstą. Staiga ją suėmė juokas iš 
savęs: Armanas su ja beveik nekalba, o jinai jau ruošia jam 
vietą naujajame name ir regi apsuptą vaikų. 

— Kam tau tiek dirbti? — vieną vakarą paklausė jos Ar- 
manas. — Galima pagalvoti, kad neturi už ką duonos nu- 
sipirkti. Aš turiu pinigų, kurių užteks mums abiem. 

— Tu pamiršti, kad aš dievinu savo darbą, — atsakė jam 
Berta. 

— Taip, tu myli savo darbą labiau už viską pasaulyje, 
netgi ir mane. 

— O kas sakė, kad aš tave myliu? — juokais paklausė ji. 
Armanas ilgai žiūrėjo į ją, paskui šoko ant jos. 

— Tu pati. Prisipažink, — parsivertė ant kelių ir ėmė 
perti. 

— Nieko aš neprisipažinsiu, - juokdamasi priešinosi 
ji. 

— Tai nenormalu, - jis pakėlė ją. - Tu pluši kaip 
vyras. 

— Ar aš tau ir atrodau kaip vyras? — paklausė ji ir suė- 
musi jo ranką užkišo už suknelės iškirptės. 

— Tuoj pasakysiu. 

Jis švelniai paglostė spenelį ir jis sukietėjo, atsistojo. 

Netrukus jie sugulė ir mylėjosi. 

— Argi šitai ne geriau už visus pinigus pasaulyje? — tyliai 
paklausė jis pabaigęs. Ji suėmė jo veidą delnais ir žiūrėdama 
į akis tarė: 

— Pinigai, kuriuos aš uždirbu, skirti mums, mūsų 
namui, mūsų būstui. Mūsų šeimos židiniui. 

— Kam? Kokiam namui? Kokiam šeimos židiniui? - jis 
išsigandęs atšlijo. 

— Kol kas šeimos dar nėra, bet... - kalbėjo ji nudžiugusi, 
kad pagaliau gali pasidalyti savo džiaugsmu su juo. - Jau 
mudu susituoksime.... 

— Susituoksime? Kas sakė, kad mes tuoksimės? Ir tu- 
rėsime namą? Na, tavo galva pilna staigmenų ir kvailų 
minčių, - jis caktelėjo liežuviu, nes jam pasirodė, kad tai 
visiška nesąmonė. — Tai mano mieloji Berta užsimanė būti 
namo savininkė, - jis ėmė juoktis. 

— Tai visai nejuokinga, - atšovė ji. 

Staiga jis surimtėjo. 

— Tokiai jaunai ir tokiai moteriškai tavo ambicijos per 
didelės. Žiūrėk, kad jos neapsuktų tau galvos, - ir jis kyš- 
telėjo ranką jai tarp kojų. 

— Ką nori tuo pasakyti? — ji ištraukė jo ranką. 

Armanas švelniai nubraukė jai nuo veido plaukus. 

— Ogi kad tavo svajonės labai jau nutolusios nuo ti- 
krovės. Namas — tai tik gražus sapnas, — pasakė jis ir uždėjo 
jos ranką sau ant pasistojusio vyriškumo. — O štai čia jau 
tikrovė. 

— Gal tai tavo tikrovė, bet manoji gerokai didesnė ir 
tvirčiau suręsta. 

Jis ir vėl norėjo parsiversti ją ant kelio, bet Berta nepa- 
sidavė, atsistojo prieš jį žaibuodama akimis. 

— O kaip dėl santuokos? Ar tai irgi tau tik gražus sap- 
nas? 

— Kažkodėl viskas tapo neįtikėtinai rimta. Argi mums 
negerai taip, kaip turime? Argi mūsų gyvenimas ne puikus? 
Ko dar tau trūksta? 

Berta ilgai žiūrėjo į jį. Kaip ji galėtų prisipažinti jam 
beveik nupirkusi svajonių namą, kai jis nė nesvajoja turėti 
nuosavo būsto, negalvoja apie santuoką ar šeimą? 

— Aš vėluoju į darbą, - pagaliau ištarė ji ir pasijuto vi- 
siškai pralaimėjusi. Pakeliui į Vorto saloną jos visos mintys 
sukosi tik apie namą Fošo prospekte. Jos vaizduotė piešė 
zujančius darbininkus, nešiojančius baldus, paskui staiga 
sustojančius ir laukiančius jos nurodymų. Įnešti? Išnešti? 
Sakykite, kur mums visa tai dėti? Berta atsiduso. Kaip čia 
atsitiko, kad gera žinia virto bloga? 


Vakare išėjusi iš darbo, Berta užsuko į kelias parduo- 
tuves. Nupirko keprą antį, gabalėlį kamambero sūrio, 
kepaliuką šviežios duonos, butelį brangaus božolė vyno 
ir nuskubėjo į Armano studiją. Nustebins Armaną ir su- 
rengs jam vakarienę ant grindų priešais židinį. Paskui 
jie mylėsis ir jis galbūt suvoks, kad smarkiai ją myli, kad 
nori sukurti su ja šeimą ir drauge sulaukti senatvės. O 
kai jis prisipažins tą supratęs, tuomet ji pasisakys turinti 
pakankamai pinigų namui nusipirkti. Ji bus kantri ir 

duos jam užtektinai laiko suvokti, kad tai puikus žingsnis 
jų abiejų labui. 

Užlėkusi laiptais iki jo studijos, koja pabeldė į duris. 
Niekas neatsiliepė. Gal jis miega. Padėjo ant žemės krepšius 
ir pasuko rankeną. Durys buvo neužrakintos. Stumtelėjo 
jas ir įžengė į tamsų, erdvų kambarį. 

— Armanai! 

Namie jo nebuvo. Kur jis galėtų bastytis tokį vėlų metą? 
Berta išdėliojo ant stalo maistą ir ėmėsi kurti židinį. Paskui 
prigulė ant jo lovos ir nė nepajuto, kaip užsnūdo. 

Atsibudo nuo garso, kai kažkas eidamas tamsoje bumb- 
telėjo į stalą. Berta uždegė lempelę prie lovos. Buvo trečia 
valanda nakties. Armanas stovėjo prie stalo ir godžiai kimšo 
šlaunelę. Per smakrą ir rankas varvėjo anties taukai. Jo veide 
žaidė kvaila šypsena ir ji suprato, kad jis išgėręs. 

— Kur buvai? 

— Tapiau. Kurgi daugiau? 

— Taip vėlai tapei? - Berta pajuto, kaip užkaito 
skruostai. — Ir ką tapei? 

— Moną Lizą. 

Nusverdėjo per kambarį, griuvo ant lovos ir iškart už- 
knarkė. 

Visą naktį Berta pragulėjo nesumerkdama akių, steng- 
damasi numalšinti pyktį. Kai patekėjo saulė, nusprendė, 
kad geriausia būtų nuduoti, jog nieko neatsitiko. Juk nieko 
ir neįvyko, tiesa? Ji atsisėdo ant kėdės ir laukė, kada jis 
atsibus. Ilgai žiūrėjo į jį miegantį. Jo ilgos, tankios blaks- 
tienos lyg užsklanda dengė akis. Tvirtas smakras arkištas 
aukštyn, burna pražiota, o plaukai, regis, augą visom įma- 


nomom kryptim, gulėjo sukritę ant baltos pagalvės kaip 
vienas didelis gniutulas. Veidas nekaltas kaip kūdikio. Berta 
pabandė įsivaizduoti, koks jis galėjo būti vaikystėje: gyvas 
kaip vijurkas, o kūnas — vien aštrūs kampai ir nuolat kažkas 
juda. Per miegus jis sučepsėjo lūpomis, lyg valgytų kažką 
nepaprastai gardaus. Bertai atrodė, kad ji visą gyvenimą 
galėtų žiūrėti ir žiūrėti į jo lūpas. Jai patiko regėti, kaip jo 
veidas kone akimirksniu iš liūdno ir niūraus pasikeičia į 
linksmą ir šelmiškai gudrų. Jai patiko jo gyvybingumas, 
energija, ambicija, kuri jį varė į priekį. 

— Ar myli mane? - tyliai sušnibždėjo Berta. - Juk 
žinai, kad aš be tavęs negaliu. Be tavo meilės aš numirsiu. 
Tu — visa mano esybė, mano siela. Myliu tave, Armanai. 
Niekada nepalik manęs. 

— Ką? - jis staigiai atmerkė akis. Iškėlė virš galvos 
rankas. Jam sunku buvo atsibusti. - Ką tu sakei? 

— Nieko. 

Tada jis nusišypsojo ir pasakė: 

— Aš niekada tavęs nepaliksiu. 

Ir tuomet ji suprato garsiai išsakiusi savo meilę ir norą 
jį turėti. Jis tai išgirdo. Dabar jau žinojo jos jausmus. O 
blogiausia, ji pati suprato, ką jam jaučianti. Ar ji tikrai be 
jo meilės numirtų? 

Kiek kartų jos motinos širdis plyšo nuo reikmės, kurios 
negalėjo patenkinti joks vyras? Berta buvo davusi sau žodį 
niekada nepakliūti į tokius spąstus. Tačiau taip buvo iki šio 
vyro. Šio aukšto, liekno, žavaus jaunuolio su spindinčiomis 
kaip veidrodis akimis, ilgomis blakstienomis, dailiomis 


lūpomis ir liežuviu. 

Berta atsistojo ir nuėjo užkurti ugnies. Apsimes nieko 
nesakiusi. Taip būsią geriausia, saugiausia. Suprato, kad tie 
žodžiai gali ją pražudyti. Ta besaikė reikmė - kaip nuodas. 
Nusprendė elgtis laisvai ir nerūpestingai. Tačiau kad ir ką 
būtų nusprendusi, burna prasivėrė ir lūpos ištarė tai, ko 
nieku gyvu pati nenorėjo girdėti. 

— Na, tai ką vakar tapei? - paklausė žarstydama pe- 
lenus. 

— Tavo draugę Korą Perlą. 

Armanas nuleido kojas ant žemės. 

— Aš maniau, kad jos portretą pabaigei jau prieš kelias 
savaites. 

Išvyniojusi vakar atnešrą sūrį, padėjo ant lėkštės. 

— Čia bus kitas. Nuogas aktas, — atsakė jis šlakstydamas 
veidą vandeniu. Staiga Bertą supykino. Gal nuo kamam- 
bero sūrio ankstyvą rytą? 

— Šit kaip? — Berta stengėsi kalbėti ramiu balsu, bet jos 
visas kūnas įsitempė kaip styga. - Ir kaip sekasi? 

— Nuobodu. 

— Tapyti nuogą ponią Korą Perlą? Man neatrodo, kad 
būtų nuobodu, - Berta nusijuokė, bet juokas skambėjo 
šaižiai. 

— Ji plepa ir plepa - kaip užsukta. Kiaurą naktį, nesu- 
stodama. Mane tai vargina. 

— Arji tikrai, tavo nuomone, turi nuostabų kūną, kaip 
visi šneka? 

Jis gūžtelėjo pečiais. 

— Kūnas ir tiek. Kaip visų moterų. 

— Netiesa. Jos krūtys didžiulės. Aš gi žinau. Kiek mes 
vargstam su jos kiklikais. 

— Kodėl man uždavinėji tokius klausimus? Jei knieti 
pamatyti, kaip ji atrodo, paprašyk, gal parodys. Nusirengti 
jai vienas juokas. Nė nedvejojusi nusimeta viską, ką turi. 
Jeigu atvirai, tai nereikia nė prašyti. 

Armanas nusišluostė veidą ir numetė rankšluostį ant 
grindų. 

— Tiesiog norėjau išgirsti tavo nuomonę apie ją, ir tiek. 

Liaukis, Berta, subarė save. Kvailai atrodai. Bet vis tiek 
negalėjo nutilti. 

— Ar tau ji graži? 

Armanas užsimerkė, lyg bandydamas prisiminti, kaip 
atrodo ponios Perlos veidas. 

— Aišku, kad graži. Ji tikrai graži. Savo grožiu ir išgar- 
sėjo. 

— Ar nesvajoji pasimylėti su ja? 

Bertai išdžiūvo burna. 

— Apie ką daugiau lieka man svajoti? Kai ją tapau, imu 
ir pagalvoju: o, kad aš galėčiau braukti teptuku ne per šitą 
sausą drobę, o per jos kūną. Jeigu aš galėčiau... - jo akys 
sužaibavo, lūpos kietai susičiaupė. Atsisėdęs ant lovos ėmė 
mautis batus. 

— Armanai... 

— Pala, - nutraukė jis skardžiai nusijuokdamas. — 
Žinau, ko toliau manęs paklausi. Ar ji man gražesnė ir už 
tave? Geidžiamesnė? Kaip tik ta, su kuria norėčiau būti? — 
jis beviltiškai skėstelėjo rankomis. — Aišku, kad taip. Aš tik 
laukiu, kada ji atsižadės visko dėl manęs. 

Berta suprato, kad jis juokauja, tačiau viduje vis tiek 
virė pyktis. Drebančiomis rankomis nunešė ant mažojo 
staliuko sūrį su duona. Įpylė į virdulį vandens ir užkaitė. 
Kiekvienu judesiu mėgino save nuraminti prieš užduo- 
dama patį svarbiausią klausimą. 

Galiausiai atsisuko į jį ir įsitempusiu nuo emocijų balsu 
paklausė: 

— Ar su ja miegojai? 

Jo akys neslepiamai smagiai žybtelėjo, o lūpose atsirado 
valiūkiška šypsena, kurią ji taip dievino. 

— Be abejonės, miegojau. Visi su ja permiegojo. Juk 
tam ji ir gyvena. Prisipažinsiu, mieloji, aš atsiviliojau ją pas 
save. Dabar ji tūno po mano lova ir laukia, kada tu išeisi, o 
aš imsiu ją mylėti, — ir pakvietė pačiai pasižiūrėti. 

Tarsi mostelėjus stebuklų lazdele Bertos pyktis išga- 
ravo, ji ėmė kvatotis ir, užvirtusi ant jo, puolė atakuoti 
kumščiais. 

— Liaukis. Tu mane erzini. Tai žiauru. 

— Taip, mano maža kvailiuke, erzinu. Man tai patinka 
ir aš nieko negaliu padaryti. 

Kažkodėl jo erzinimas ją įtikino, kad nėra pagrindo 
nerimauti, kad jis ją iš tiesų myli. Ir todėl galbūt — gali 
būti — saugu atsakyti jam tuo pačiu. 


* * * 


Kitą vakarą Armanas netikėtai užsuko į Vorto siuvyklą, 
kuri buvo įsikūrusi viršutiniame salono aukšte. 

— Eime, noriu pakviesti tave vakarienės į La Coupole, — 
pasakė Bertai. 

— Dabar ji niekur neis, - atrėžė ponas Vortas. - Pirma 
tegu baigia rinkti audinius pavasario suknelių kolekcijai. 

— Armanai, luktelk, gerai? Aš tuoj. 

— Einu į apačią paflirtuoti su manekenėm, - atsakė 
jis. 

Bertai buvo sunkus metas. Kuo labiau augo Vorto po- 
puliarumas, tuo daugiau jis iš jos reikalavo. Šį vakarą jai 
teko išgyventi tai, su kuo Viktorijos laikų moterys niekada 
nesusidurdavo: su kova tarp darbo ir šeimos. Nes kaip 
tik to ji ir tikėjosi sulaukti iš Armano. Jis - jos pirmasis 
žingsnis į išsvajotąją šeimą. O ponas Vortas — priemonė, 
padėsianti išlaikyti tą šeimą ir sukurti jaukius namus. Tad 
kol ji rinko audinius Vorto suknelių kolekcijai, mintimis 
visą laiką buvo apačioje su Armanu. 

Po dviejų su puse valandos Berta užsisiautė apsiaustą, 
užsidėjo skrybėlaitę ir nuskubėjo apačion į saloną. 

Armano neberado. 


Nulėkusi į jo studiją, rado jį, tapantį naują paveikslą. Jis 
dirbo visai nauju, dar jai nematytu stiliumi, naudodamas 
spalvas, kurių anksčiau niekada nenaudojo. Purpuriniais, 
raudonais ir oranžiniais atspalviais paveikslas rėžė akį ir 
atrodė kone vampyriškas. 

Žiauri drobės mintis Bertą pribloškė. Krūtinę sukaustė 
baimė. Paveiksle ant lovos guli moteris. Palinkęs prie jos 
stovi vyras su peiliu rankoje. Moters burna pražiota, tarsi 
ji garsiai šauktų. Vyro veide maloni, kone meili šypsena, jis 
taikosi peiliu į nuogą moters kūną. Vienoje moters krūtyje 
jau matyti keli dūriai. 

— Ką manai? Čia paveikslas iš mano naujosios dra- 
matinės serijos, - pasakė Armanas. Pasiėmęs šalia stovintį 
vyno butelį, nugėrė tiesiai iš jo. 

— Tikiuosi, nesirengi jo parduoti. Tai absurdiška. 

— Nieko tu neišmanai, — pyktelėjo jis. - Tavo akimis 
tikrasis menas yra tie gražūs turtingų moterų paveikslėliai? 
Va čia yra menas. Čia tikrasis aš. Manau, kad tai geriau- 
sias kol kas nutapytas mano darbas, — ir išmaukė vyną iki 
dugno. 

— Na, aš tik nemanau, kad kas nors norėtų pasikabinti 
jį savo svetainėje, — atsakė Berta, bandydama neaštrinti 
pokalbio. Armanas sviedė tuščią butelį per kambarį. 

— Armanai! - sukliko ji, pabūgusi tokio staigaus jo 
pykčio proveržio. 

— Tau rūpi tik ką nors parduoti ir uždirbti pinigų. Tu 
nieko neišmanai, kas gyvenime yra gražu ir prasminga. 

Dabar jau ji supyko ir atsisuko į jį žaižaruojančiomis 
akimis. 

— Tau tai atrodo gražu ir prasminga? — suriko rodydama 
į paveikslą. — Mirtinai badyti moterį peiliu? Kas ta vargšė 
moteris? 

— Tai mano motina. 

Jo motina? Berta pasijuto taip, tarsi kas būtų kirtęs jai 
kumščiu į paširdžius. 

— Nuostabu. Tu nori nužudyti savo motiną. Ar tai 
paveikslų serijos pradžia? Kitam paveiksle gal jau žudysi 
mane? 

Kodėl ji taip niršta? 

— Tiesą sakant, kitam bus ž2v0 motina. Ji irgi buvo tokia 
pat kekšė kaip ir manoji. 
Berta skėlė jam antausį ir išlėkė. 


Rytojaus dieną Armanas su didžiuliu glėbiu gėlių jau 
stovėjo ant šaligatvio prie Vorto salono. 

— O, Berta, Berta, mano gražioji Berta, - traukė jis 
pagal tuo metu populiarią meilės dainą. 

Berta išlėkė iš parduotuvės į gatvę. 

— Liaukis. Nekelk čia scenų. 

— Suprantu, bet visi kvaištelėję menininkai taip daro. 
Mes keliam scenas. 

— Eik lauk. Aš turiu klienčių. 

— Pirma turi man atleisti, — ir jis vėl uždainavo. — Berta, 
Berta, mano gražioji Berta, — traukė visai be klausos. Nuo 
jo tebetrenkė alkoholiu. Jis atrodė pernakt visai nemie- 
gojęs. 

— Būk geras, pasikalbėkime apie tai vėliau, gerai? 
Žmonės mato. 

Madingai apsirengę praeiviai iš tiesų rijo juos akimis. 

— Priimk mano atsiprašymą. Mano motina buvo kekšė, 
tavoji — ne. 

— O tu esi visiškas kvailys, - pridūrė ji susiraukusi. 

— O ašesu visiškas kvailys, — pakartojo jis ir žemai nu- 
silenkdamas įteikė jai puokštę. 


Trisdešimt aštuntas skyrius 


Kita medalio pusė 


Bertai buvo likusi savaitė, kad sumokėtų paskutinį įnašą į 
banką. Ji troško turėti šitą namą nesvarbu kaip su Armanu 
ar viena. Jinai jį mylėjo, bet savo meile smarkiai abejojo. Ne- 
seniai įsitikino, kad kuo daugiau dirbi, tuo daugiau uždirbi 
ir tuo didesnį jauti malonumą. Tačiau meilėje yra kitaip. Jai 
eikėjo įleisti šaknis, tačiau suprato, kad namas nėra ta vieta, 
kur galėtų rasti rojų, meilę ar šeimos laimę. 

Berta nuėjo į banką likus kelioms dienoms iki termino 
pabaigos. Žinojo, kad įvykdžius sandėrį ir persikėlus gy- 
venti į naują būstą, neišsprendus reikalų su Armanu, grei- 
Čiausiai tai išskirtų juos amžiams. Jai reikia kelių dienų jam 
įtikinti. Be to, ir dešimties tūkstančių frankų. Ar nebus 
padariusi didžiulės klaidos, atidavusi Gosjenų mergaitei 
pinigus? Deja, Berta taip negalvojo. Tuo metu tai buvo 


kilnus žingsnis. 

— Aš uždirbu tiek, kad galiu sau leisti gyventi praban- 
giai. Pinigų aš gausiu. Tačiau turiu sutvarkyti vieną asme- 
ninį reikalą... Ir man reikia kelių dienų, - Berta bandė 
aiškinti įtikinamai, kad bankininkas ją suprastų. 

— Sandėris yra sandėris, panele. Ar neturėčiau manyti, 
kad, būdama moteris, jūs tiesiog neįvertinote savo gali- 
mybių? Bankas vis tiek atsiims nuosavybę, o jūs, deja, ne- 
teksite įmokėtų pinigų. 

— Įmokėtų pinigų? Aš jums sumokėjau beveik visą 
sumą! 

— Jūs pati taip pasirinkote, panele. Paskola, kaip matyti, 
jums buvo neįkandama. 

— Kaip čia išeina? Aš neteksiu ir namo, ir pinigų? — pa- 
klausė Berta pilnomis ašarų akimis. Bankininkas liūdnai 
palingavo galvą. 

— Sandėris yra sandėris, - pakartojo bankininkas. - Jūs 
pasirašėte jį savo valia. Turite laiko iki savaitės galo. Ilgiau 
leisti aš nebegaliu, panele. Jeigu iki to laiko nesumokėsite 
likusios sumos, namas bus atiduotas pardavimui. Beje, 
įspėju, aš jau turiu porelę, kurią jis labai domina. 

Grįžtant į pensioną Bertą staiga smarkiai supykino. 
Nusivėmusi į nutekamąjį griovį, ėmė spėlioti, kas čia 
jai pasidarė. Pastarąsias keletą dienų ji iš tiesų jautėsi 
prastai. Erzino aštrūs kvapai. Naktimis prastai miegojo 
ir dėl to kaltino didelę nervinę įtampą. Apsičiupinėjusi 
pajuto, kad ir krūtys pasidarė gerokai jautresnės. Mintis 
persmelkė siaubingas išgąstis — tikriausiai pastojo. Staiga 
ją užliejo tokia gausybė skirtingų emocijų, kad ji nebe- 
suvokė nė kaip jaustis, nė ką begalvoti. Priblokšta, sutri- 

kusi, nustebusi ir išsigandusi. Bet labiausiai — nudžiugusi. 
Ūmai pajuto begalinį pasitenkinimą — pagaliau įvyko tai, 
ko jai dar neteko patirti. Zi mūsų kūdikis, mūsų meilės 
vaisius. Ženklas, kad mudu visiem laikam priklausom 
vienas kitam. Berta žinojo, kad per pastaruosius kelerą 
mėnesių Armanas buvo nemažai susitaupęs, ir nė nea- 
bejojo, kad jo pinigų užteks sumokėti už namą. Viskas 


klojosi kuo puikiausiai. 


Armanas savo studijoje tapė gan neįprastą turtingo 
prancūzų bankininko žmonos ponios Darel portretą. 
Jauna moteris sėdi krėsle ir skaito romaną. Armanui pa- 
vyko teptuku pagauti visišką ponios įsijautimą į knygą. 
Apsirengusi nuostabaus grožio nėrinių peniuaru, pro 
nematomą langą šviesa krenta ant jos ir apšviečia dailiai 
gulančias drabužio klostes. Sunkiame tamsiame fone jos 
minkšto, moteriško drabužio lengvumas buvo tarsi at- 
gaiva akims. 

Pasilypėjęs ant neaukštų kopėtėlių Armanas baigė 
tapyti tamsiai rudus moters plaukus. Nežymus geltonos 
spalvos dryželis per šinjoną ir atrodo, kad diena jau slenka 
vakarop, o ji stengiasi dar suspėti perskaityti paskutinius 
knygos puslapius, nes kambaryje tuoj bus tamsu. 

Pamačiusi portretą, Berta susižavėjusi nusišypsojo. 

— Atrodo, lyg ji skaitytų nuostabiausią romaną. Siužetas 
toks įdomus, kad ji per visą dieną net nespėjo persirengti. 
Turbūt tai romanas apie meilę. Jaunuoliai tuoj prisipažins 
meilėje, ir ji nenori praleisti nė vieno žodžio. 

— Kokia laki tavo vaizduotė, — pastebėjo Armanas. 

— O tu, Armanai, stebėtinai puikiai sugebi įtraukti į 
savo kūrinį ir žiūrovą. Ji man primena mano motiną. Tru- 
putį, nes ir ji buvo nuolat įsikniaubusi į knygą. 

Armanas atsisuko ir nusišypsojo jai. Ant kaktos buvo 
matyti dažų, kuriais jis išsitepė, braukdamas nuo veido 
užkritusias garbanas. Nušokęs nuo kopėtėlių, paskubom 
ją pabučiavo ir vėl grįžo prie paveikslo. 

Berta ilgai žiūrėjo, kaip jis tapo, tada tarė: 

— Turiu tau puikų užsakymą. Vaikelio portretą. 

— Neįmanoma. Vaikų nieks netapo. Jie per daug juda, — 
pasakė jis darsyk brūkšteldamas tepruku per ponios Darel 
veidą. 

— O gaila. Aš taip tikėjausi, kad tu nutapysi mūsų ma- 
žylio portretą. 

Jis sustingo, teptukas pakibo ore, tarsi būtų nesupratęs, 
nors įžvelgti jo veide. 

— Tu laukiesi? 

— Pasirodo, taip. 

Berta paėmė švarią skepetą, suvilgė kampą terpentinu 
ir priėjusi ėmė valyti jam nuo kaktos dažus. Nusprendė 
apie santuoką kol kas nieko neminėti. Geriau eiti po žings- 
nelį, davė sau žodį. Ji taip kruopščiai valė jam kaktą, kad 
nepastebėjo, kaip jo akyse ėmė tvenktis audra. 

Armanas sviedė ant grindų teptukus ir nuėjo prie lango. 
Ilgai žiūrėjo į kiemą, paskui atsisuko į ją ir tarė: 

— Privalai jo atsikratyti. Jis mums viską sugadins. 

Jo balsas kaip perkūno trenksmas nutraukė jos tylų 
susimąstymą. 


Staiga jai ėmė trūkti oro. Kojos pasidarė it guminės. 
Berta nejučia susmuko ant mažos kėdutės. 

— Ką? Ką tu pasakei? Juk tai mūsų vaikas. Mūsų kū- 
dikis. 

Jos balsas nutrūko. Armanas vaikščiojo po kambarį 
pirmyn ir atgal mostaguodamas rankomis. 

— Juk žinai, kaip aš tave dievinu, Berta. Tu čia niekuo 
dėta. Mes esam menininkai. Tu ir aš. Mums svarbiausia 
yra darbas, — ir parodė savo tapomą paveikslą. 

— Bergi aš ir toliau galiu dirbti. Juo labiau tu. Tapyk, 
kiek tik širdis geidžia. Vaikas tau tikrai netrukdys. 

— Jis atims iš mūsų ir tas kelias valandas, kurias dabar 
galime leisti kartu. Aš jo nenoriu. 

— Tu jo nenori! Tu! Kas manaisi esąs? 

Berta pašoko nuo kėdės, čiupo nuo stalo stiklainį su 
švariais teptukais ir sviedė per kambarį. Atsitrenkęs į sieną 
indas sudužo, stiklo šukės ir teptukai pažiro ant grindų. 
Berta stovėjo visa išbalusi kaip popierius, kietai sugniaužusi 
kumščius. 

— Kam tau reikia leisti į pasaulį dar vieną vaiką? Gyve- 
nimas ir taip nėra lengvas, — tarė jis linguodamas į šonus 
galvą. 

— Apie kieno gyvenimą kalbi — savo ar kūdikio? 

— Darbas ir kūdikio auginimas - du nesuderinami da- 
lykai. Gerai pamenu, kaip buvo, kai mano motina dirbo. Ji 
visai neturėjo man laiko. Kuo labiau jai sekėsi jos verslas - o 
jis klestėjo daug metų, — tuo labiau aš jai maišiau, — karčiai 


guodėsi jis. 

— Čia viskas kitaip, Armanai. Aš ne prostitutė. Tu 
manai, kad mudu nesugebėsime dirbti, mylėti ir auginti 
savo vaiko? 

Jo tyla jai buvo atsakymas. Akis taip ėmė spausti ašaros, 
kad manė nebesusilaikysianti ir pravirksianti. O ji taip 
džiaugėsi, kad susilauks kūdikio, taip tikėjosi, kad ir jis 
apsidžiaugs. Pagriebusi skraistę, išlėkė iš kambario. 

— Pala. Kur tu? 

— Namo. Nusižudyti, - norėjo jį pagąsdinti, įskaudinti, 
kaip ir jis ją ką tik įskaudino. Tačiau jis nieko netaręs leido 


jai išeiti. 


Berta stovėjo prie lango Vorto studijoje ir žiūrėjo į 
šniokščiantį lietų. Ponas Vortas matavimosi kambaryje 
aptarnavo vieną iš reikliausių savo klienčių grafienę Gre- 
noblė. Grafienė buvo įspūdingų išmatavimų, svėrė kone 
tris šimtus svarų. Tačiau ji nelaikė savęs apkūnia ir niekada 
nesutiko mokėti už papildomas medžiagas, sunaudotas jos 
suknioms. Vortui iš tiesų su ja buvo nelengva. 

Berta nuėjo į jo kabinetą, surado Paryžiaus dienraštį ir 
ėmė versti lapus, ieškodama ponios Klodin skelbimo. Jai 
buvo žinoma, kad Prancūzijoje abortai nėra draudžiami 
tik tuo atveju, kai gimdyvės gyvybei gresia mirtis. Tačiau 
abortai buvo atliekami ir gelbstint motinas nuo dar vienos 
nepageidaujamos burnos, kurios ji negalės išmaitinti, ar 
padedant turtingoms damoms atsikratyti nepatogumų dėl 
neplanuoto nėštumo. Liūdnai pagarsėjusi ponia Klodin 
vertėsi chirurginiais abortais ir persileidimus sukeliančių 


vaistų prekyba. 

Pagaliau surado: 
Paprasčiausia priemonė 

Tėvai dažnai užduoda sau sunkų klausimą. Ar patartina 
gausinti šeimą, neatsižvelgiant į jiems gresiančius sunkumus 
ar pakenkiant savo atžalų gerovei, kai tuotarp yra paprastas, 
lengvas ir sveikas chirurginis būdas kontroliuoti šį reikalą? 
Be to, galite pasidomėti ir moters ciklą reguliuojančiais vais- 
tais, kurie padės išvengti mėnesinių susilaikymo, sutrikimo 
ar per ankstyvo nutrūkimo. 

Ponia Klodin, Bako gatvė 28, VI Paryžiaus a. 


Berta numetė laikraštį. Labai paprasta atsikratyti kū- 
dikio ir toliau lyg niekur nieko gyventi su Armanu. Ber 
argi ji gali rinktis tarp savo vaiko ir jo? 

Berta priėjo prie didelio veidrodžio ir pasisuko šonu. 
Uždėjusi rankas ant pilvo po sijono klostėmis pajuto nedi- 
delį apvalumą. Velniop tas svajones. Šitas vaikelis yra tikras 
ir su juo reikia skaitytis. Nuėjo prie darbo stalo ir pleste- 
lėjo ant kėdės. Tėprapuola jis skradžiai. Kaip siaubinga, 
kai pagalvoji, kad ir ji tokia pat kvailė, kaip kadaise buvo 
jos motina. 

Tuo metu į kabinetą įpuolė ponas Vortas. Veidas išpilras 
prakaito, kaklaskarė atrišta, šlikė nusmukusi ant šono. 

— Apsaugokit mane nuo šio krašto storulių, — suaima- 
navo jis. —- Grafienė Grenoblė mane visai pribaigs. 

Staiga pastebėjo už stalo sėdinčią Bertą. 

— Mano brangioji panele Bovari, jūs visa kaip suban- 
krutavusi. Kas atsitiko? 

— Nieko, pone. Tai nuo dulkių, aš turbūt joms aler- 
giška, — pasakė Berta ir nusisuko. 

— Tuomet iškvieskite tą nevėkšlą valytoją ir tegu viską 
gerai išplauna. Dulkės! Vorto salone negali būti jokių 
dulkių. 

Vortas liepė jai pasiimti laisvadienį, eiti namo ir „iš- 
sipūsti nosį . Berta apsidžiaugė gavusi laiko pabūti viena 
su savo mintimis. 

Parėjusi namo ėmė galvoti, ką pasakyti Armanui. Ži- 
nojo, ko iš jo nori, tik neišmanė, kaip jam tai apsakyti. 
Jau vaikystėje matė, kaip motina kažko beprotiškai užsi- 
geisdavo ir negavusi nusivildavo. Turbūt čia ir bus atsa- 
kymas. Nereikia kažko beprotiškai trokšti. Berta susiims, 
pasikalbės su juo griežtai ir dalykiškai bei ramiai išdėstys 
jam santuokos ar šeimos privalumus. Jei nepraras sveikos 
nuovokos, jai tikrai pavyks įtikinti jį, kad taip bus naudin- 
giau ir jo karjerai, ir jųdviejų abiejų laimei bei gerovei. 

Vien žodžiais jo neįrikinsi. Reikia priminti ir jo meilę 
jai. Pažvelgė į veidrodį. Akys užverktos ir paburkusios, 
nosis paraudus, lyg būtų padažyta skaistalais. Plaukai susi- 
vėlę. Panaši į nelaimės ištiktą laukinę moterį. Šitaip nieko 
nebus. 

Berta nusirengė suknelę ir atlapojo savo spintą. Ką čia 
apsirengti? Ką nors rimto, solidaus ir brandaus. Taip, kaip 
rengiasi nuosavų namų šeimininkės. Išsikabino ryškiai 
mėlyną suknelę su raudonais apsiuvais ir raudonais raiš- 
teliais ant nugaros ir apsirengė. Pažiūrėjo į veidrodį ir vėl 
apsiverkė. Atrodė lyg tikra mamaitė. Nereikia pulti kažko 


vaidinti, kol negavo iš jo pritarimo dėl vaidmens. 

Nusivilko suknelę ir vėl grįžo prie spintos. Reikia 
kažko švelnaus, jaudinančio, moteriško ir subtilaus. To, 
kas jį įtikintų, jog tėvystė jų santykių tikrai nepakeis. Berta 
traukė iš spintos sukneles vieną po kitos ir metė ant lovos. 
Nėra kuo apsirengti! Galiausiai išsirinko gelsvai rudo šilko 
suknią, apsiūtą plačiu juodu kaspinu. Didžiulė iškirptė 
neslėpė apnuogintos rausvos krūtinės iki pat leistinos 
ribos. Gelsvai ruda spalva puikiai išryškino jos švelniai 
rausvus skruostus ir puikiai derėjo prie varinio atspalvio 
plaukų. 

Paakius papudravo dramblio kaulo pudra, kad nesima- 
tytų verkimo pėdsakų. Paskui susitvarkė plaukus. Rankos 
taip drebėjo, kad iš pirmo karto nepavyko sukelti jų ant 
viršugalvio, kaip Armanas labiausiai mėgo. 

Tada paskutinį kartą žvilgtelėjo į save veidrodyje. Ar 
aš atrodau panaši į moterį, su kuria vyras norėtų gyventi iki 
mirties? Berta nusisuko ir nuėjo prie lovos. Parklupusi ant 
kelių sunėrė rankas maldai ir staiga sumojo, kad niekada 
nebuvo meldusis ir dabar nežino, kaip tai daroma. 

Galiausiai tiesiog ėmė tyliai šnabždėti: 

— Dieve, maldauju tave, padaryk taip, kad Armanas 


norėtų sukurti su manim šeimą. 


Kai Berta atvyko į Armano studiją, buvo beveik de- 
šimta valanda vakaro. Nuo garvės buvo matyti jo languose 
degant šviesą. Aišku, jis tapo naują paveikslą. 

Vaizdas, kuris ją pasitiko, iš pradžių nė kiek nenu- 
stebino: glotni ir raumeninga Armano nugara, stangrūs 
aukštyn žemyn besikilnojantys sėdmenys, ritmingai ju- 

dantys viena kryptimi. Tokį vaizdą, kai jiedu karštai mylisi, 
Berta nuolat nešiojo atminty. Vidury dienos, žiūrėk, ima 
ir atgaivina šitą reginį. Susijaudina ir tada skuba skaičiuoti 
valandas, kada jiedu vėl galės būti drauge. Tačiau dabar 
jam apie kaklą apsivijusios kojos visai ne jos. O kirą aki- 
mirką lyg milžiniškas sprogimas driokstelėjo mintis, kad 
kūnas, į kurį jis skverbėsi, irgi visai ne jos. Pasibaisėjusi 
Berta sukliko. 

Jis atsisuko ir įsmeigė akis į ją. 

— O, mieloji, kokia staigmena! —- sušuko Kora Perla, 
pakeldama nuo pagalvės savo dailiai sugarbanotą, bet jau 
smarkiai susivėlusią galvą. 

Berta sustingo kaip paralyžiuota. Bandė prabilti, bet 
žodžiai strigo gerklėje. Užsimerkė vildamasi, kad vaizdas 
pranyks, bet staiga pajuto aštrų skausmą delnuose ir pa- 
žvelgė į savo rankas. Sugniaužtų pirštų nagai buvo taip su- 
smigę į delnus, kad net sunkėsi kraujas. Skubiai apsisukusi 


nėrė pro duris, kol nespėjo paplūsti ašaromis. 


Kvailė. Neregė. Besmegenė. Žioplė. Berta susmuko ant 
lovos. Žinojo, kad Armanui pirmoji meilė visada buvo 
darbas, ir tvirtai tikėjo, kad antroji meilė būsianti ji. Pri- 
siminė jo pajuokavimus apie Korą Perlą ir suprato, kad jis 
kalbėjo tiesą. Tapydamas jos portretą, jis spėjo permiegoti 
su ja. 

Ką jie sau galvojo sumanę mylėtis jo studijoje? Juk 
galėjo susitikinėti pas Korą. Ir tada Berta suprato, kad jis 
specialiai taip elgėsi. Jis norėjo būti užkluptas. Negi jis 
jautėsi toks nelaimingas, kad troško kuo greičiau viską 

pabaigti? Tačiau Berta nesivargino ieškoti atsakymo į savo 
iškeltą klausimą. 

Pasigirdo beldimas į duris. 

— Berta, labai prašau, įsileisk, — tai buvo Armanas. 

— Eik lauk, — šaltai atkirto ji. Ausyse smarkiai tvink- 
čiojo, paskui susizgribo nė nekvėpuojanti. 

— Įleisk pasimatyti nors akimirką, — maldavo jis. Berta 
tylėjo. 

— Nenueisiu tol, kol manęs neišklausysi. 

Galiausiai ji pravėrė duris. Armanas buvo visas susi- 
vėlęs, išsitaršęs. Marškiniai susegti prabėgiui, pusiau su- 
kišti į kelnes. Po akimis mėlyni ratilai. Plaukai nešukuoti, 
nesiskutęs. Berta nusisuko ir nuėjusi prie lango žiūrėjo į 
tamsą. Padvelkė švelnus gardenijų aromatas. Mėgstamiausi 
Koros Perlos kvepalai. Vos susilaikė nečiupusi po ranka 
stovinčios žvakidės ir nepaleidusi į jį. 

— Ji man nieko nereiškia, — tyliai ištarė jis. 

— Tuomet, spėju, mudvi su Perla turime džiaugtis, kad 
abi tavo širdyje užimam vienodai vietos. 

Berta prisiminė, kaip skaudžiai jautėsi išduota, svirne 
užklupusi savo draugą Renardą, besimylintį su kaimynų 
merga. Staiga ji pasijuto šalta, tvirta ir stipri, lygiai kaip 
ir tądien prieš daug metų. Negi ji pamiršo taip skaudžiai 
išmoktą pamoką? 

— Negi nesupranti? Tos moterys man nieko nereiškia. 

— Tos moterys? Tai jų buvo ne viena? 

Berta stipriai sugniaužė kumščius, kad susitvardytų. 

— Kaip manai, iš kur aš gavau tiek užsakymų? — liūdnai 
paklausė jis. 

— Kvailė. Kokia aš kvailė. O maniau, kad tai dėl tavo 
talento. 

— Be ryšių talentas yra niekas. Turėtum jau tą žinoti, — 
karčiai pastebėjo jis. — Bijau, kad didžiausias mano talentas 
atsiskleidžia po antklode, - ištiesęs ranką norėjo paliesti 
jai petį, bet Berta jį atstūmė. Jis patraukė ranką tarsi nu- 
siplikęs. 

— Matau, kad viską sugadinau, - švelniai ištarė jis. 

Jos akyse žybtelėjo pyktis. 

— Mane kaltinai nesantuokiniais ryšiais su ponu Bo- 
lanžė, o pats tuo tarpu kaip tik tą ir darei. Dieve, kokia aš 
kvailė. 

— Vadinas, nebeturiu ko pridurti? 

Armanas pakėlė galvą. Jo akyse spindėjo ašaros, bet jos 
tik dar labiau įsiutino Bertą. Kaip jis gali išsijuosęs mane 
skaudinti ir dar ašaroti? 

— Tau visada geriau sekėsi veikti, nei kalbėti. Ir tavo 
darbai gerokai iškalbingesni. 

Nuėjusi prie durų aridarė jas ir laukė. Armanas pa- 
skutinį kartą žvilgtelėjo į ją ir išėjo. Berta užtrenkė paskui 
jį duris. Paskui atidarė ir užtrenkė antrąsyk, gerokai stip- 
riau. 


O kaip ji stengėsi nepakartoti motinos likimo! Ir tikėjo, 
kad pagaliau pavyko. Ema Bovari visą gyvenimą dairėsi pro 
langą vyro, galėsiančio ją išgelbėti. Berta buvo pasiryžusi 
nieku gyvu nekartoti motinos klaidų. Betgi ir ji atsidūrė 
tokioje pačioje padėtyje. Tik ji dar ir laukėsi, neturėdama 
padoraus vyro, galėsiančio suteikti kūdikiui pavardę. Jos 

motina bent jau susiprotėjo ištekėti, jeigu ne už turtingo, 
tai bent už pastovaus. 

Berta prisiminė visą laiką smerkusi motiną už tai, kad 
gyveno iliuzijomis apie turtus ir įtaką šeimoje, kad ga- 
liausiai ji pasijuto nelaiminga, baisiai nelaiminga meilėje. 
Dabar Bertai teko pripažinti skaudžiausią tiesą: vis dėlto ji 
tikrai tokia kaip ir jos motina, ir jai pirmą kartą suspaudė 
širdį dėl tos vargšės, jausmuose pasiklydusios moters. Ak, 
mama, labai prašau man atleisti. Dovanok man. 

Kaip ji galėjo tikėtis pergudrauti savo likimą? 


Rytoj išauš paskutinė mokėjimo bankui diena. Kitą 
savaitę namas bus atiduotas parduoti. Išsiskyrimas su Ar- 
manu paliko ją visai be jėgų, beviltiškai nusiminusią, ne- 
begalvojančią nei apie namą, nei apie šeimos židinį. 

Berta nepajuto, kaip vaikštinėdama priėjo knygynėlį, iš 
kurio ji pamatė iš Italijos sugrįžusį Armaną. Tąkart viskas 
atrodė įmanoma. Dairydamasi po lentynas Berta paėmė 
į rankas knygą „Puikybė ir prietarai“ ir tą pačią akimirką 
pajuto kažkokį nusiraminimą. Versdama nuskaitytus lapus 
stebėjosi, kaip veikėjams pabaigoje viskas susiklostė sėk- 
mingai. Poros vėl suėjo draugėn, buvo iškeltos vestuvės, 
nesantaika pamiršta, ir visi gyveno ilgai ir laimingai. Kodėl 
ponia Osten šitaip sugalvojo? Kodėl kiekvienas iš esmės 
skirtingas personažas knygos gale sulaukia harmoningos 
pabaigos? 
gal ir man galima būtų kai ką pakeisti? Galiausiai Berta 
suprato, kad ir ji gyvenime nesąmoningai seka tam tikrą 

siužeto liniją ir kad dabar gali ją pakeisti, perrašyti, pasi- 
remdama savo pačios jausmais ir siekiais. 

Berta liko viena. Paglostė sau pilvą ir susimąstė apie 
joje bręstančią gyvybę. Ji turi būti atsakinga už savo pačios 
laimę. Ji stipri. Ir tikrai išgyvens. Staiga ji vėl pratrūko 
graudžiai raudoti. 


Rytą nubudo su nauju planu galvoje. Pažvelgusi į 
veidrodį pamatė, kad akys kone visiškai užtinusios nuo 
vakarykštės raudos. Užsidėjo ant akių šaltą pavilgą. Tada 
išsirinko pačią gražiausią suknelę — pilkai melsvą su juo- 
dais dryželiais švarkelį su ilgomis plačiomis rankovėmis bei 
juodo aksomo apsiuvais ir tokį pat sijoną. Nusipirko ją iš 
pono Vorto su didžiule nuolaida, nes ją užsisakiusi moteris 
netikėtai pasimirė. Prisiderino juodo aksomo skrybėlaitę 
su juoda stručio plunksna, įsivėrė perlo auskarus ir užsisegė 
perlų vėrinį. Prieš išeidama dar kartą dirstelėjo į veidrodį. 
Gerai, pagalvojo, /abai gerai. 

Kora Perla gyveno septynių kambarių bute Bovardo 
gatvėje. Duris atidarė tarnaitė. 

— Ponia dar miega, - pranešė Bertai. O jau buvo kone 
vidudienis. 

— Niekis, aš ilgai jos negaišinsiu, — pasakė Berta ir, pra- 
smukusi pro kambarinę, nuėjo tiesiai į ponios miegamąjį. 
Žinojo kelią, nes buvo jau čia sykį atėjusi, kai reikėjo pade- 
rinti pono Vorto siūlomų suknelės fasono pakeitimus. 

Kora Perla gulėjo paskendusi daugybėje atlasinių ap- 
klotų. Berta kilstelėjo kraštą ir atidengė dailiai sušukuotą 
aktorės galvutę. Ant akių jai buvo nėriniais apsiūtas raištis 

nuo šviesos. Prisėdusi ant lovos krašto Berta švelniai pa- 
tapšnojo miegančiajai per skruostą. 

— Mimi, leisk dar pamiegoti. 

— Apgailestauju, ponia, bet mums reikia sutvarkyti 
vieną reikaliuką. 

Kora Perla nutraukė nuo akių raištį ir atsisėdo. 

— Oi, juk čia žavioji panelė Bovari! Kas jus atvijo pas 
mane vidury tamsios nakties, mano miela? Juk ne žudyti 
manęs atėjote, tiesa? 

— Gal ir ne, — atsakė Berta ir padavė aktorei chalarą. — 
Atėjau su pasiūlymu, kuris turėtų būti naudingas ir jums, 
ir mano darbdaviui. 

Po valandos Berta išėjo iš ponios Perlos namų su avan- 
sinio apmokėjimo čekiu dešimčiai suknelių, kurios bus su- 
kurtos pono Vorto su didele aktorei teikiama nuolaida. 

— Niekada nebūčiau drįsęs imti pinigų už sukneles, ku- 
rias dar turėsiu pasiūti, — pareiškė ponas Vortas. - Dabar 
galėsiu iš anksto užsakyti audinius ir paprašyti sau nemenkos 
nuolaidos, — padavė Bertai čekį. — Čia jūsų naujieji komisi- 
niai, brangioji. Bet matau, kad turėsiu išrašyti dar vieną už 
šitą puikų sandėrį su ponia Perla. Verslas klojasi geriau, nei 
aš tikėjausi. Mums užkietės viduriai, mieloji, tikrai. 

Berta nusijuokė. Kokia ji buvo kvaila manydama, kad 
pinigai gali padėti išrūpinti Armano garbę. Ir kur nuvedė 
jo garbė — tikriau, jos stoka? Berta džiaugėsi gavusi pinigų. 
Uždirbo juos pati ir niekas iš jos jų neatims. Dabar jau žino 
gerai, kur juos padės. 

Berta atsiprašė pono Vorto trumpam išleidžiama su- 


tvarkyti vieno reikaliuko. Nuskubėjusi į banką nustebino 

banko tarnautoją perrašiusi jiems abu čekius. Kartu su dar 
anksčiau gautais komisiniais tų pinigų užteko ne tik tuoj pat 
nusipirkti namą Fošo prospekte, bet dar ir atsidėti ateičiai. 

Atsigavęs nuo šoko banko tarnautojas nusikosėjo ir 
tarė: 

— Per savaitę paruošime nuosavybės dokumentus. Ar 
jums reikia pažymos dėl gyvenamos vietos? Kada ketinate 
kraustytis? 

Berta pažvelgė žemyn ir sudėjusi rankas ant pilvo at- 
sakė: 

— Tuojau pat, - paskui nusišypsojusi pridūrė: - Matot, 
aš laukiuosi ir noriu, kad vaikelis gimtų naujame name. 


Ji pagimdė šeštadienio rytą. 

— Mergytė, —- pranešė Helena ir padavė Bertai kūdikį. 
Pirmą kartą per visą draugystę Bertai pasidingojo bičiulės 
akyse sužibus ašaras. 

— Nuostabus kūdikėlis, - džiūgavo panelė Gosjen, 
dabar sėkmingai dirbanti pas Bertą. Ji ištiesė ką tik šįryt 
baigtą siuvinėti minkštą kūdikio apklotėlį. 

— Pavadinsiu ją Ema. 

Berta ilgai žiūrėjo į savo dukrytę, paskui pakėlė akis ir 
pažvelgė pro langą į sodą. Gausiai žydėjo rausvi bijūnai. 
Ore tvyrojo malonus jų aromatas. Kvepėjo šviežiai nu- 
pjauta žole ir pavasarine žaluma. Čia jos sodas, jos pievelė, 
jos gėlės. Čia jos kambarys su žaliai ir baltai juostuotom 
užuolaidom, kreminės spalvos damastu muštom sienom. 
Berta pažvelgė žemyn. O ši maža gyvybė, šitas mažas gu- 
mulėlis — juos gražutė dukrelė. 

Maži rausvi pirštukai apkabino motinos krūtį. Šitas 
mažas žmogeliukas buvo brangiausias jos turtas, svarbesnis 
net už namą su saulės nutviekstais kambariais ir sode žy- 
dinčiomis gėlėmis. 

Kas galėjo žinoti, kad tikroji laimė atkeliaus paprastai, 
natūraliai, su šituo rankose laikomu mielu žmogučiu? 
Bertos širdis alpo iš laimės. Iš dalies ji jautėsi pagaliau at- 
sigavusi. Iš visų iš motinos išmoktų pamokų šita buvo 
svarbiausia. Pirmiausia reikia labai labai mylėti save, o tik 
tada galima atiduot širdį kitam. 


Epilogas 


Emos antrasis gimtadienis turėjo būti švenčiamas sode. 

Buvo šilta, giedra vasaros diena ir sodas Fošo prospekte 
skendėjo žieduose. Svečiai, pasipuošę įvairiausių atspalvių 
baltais drabužiais, tingiai sėdinėjo sode ir stebėjo abu žai- 
džiančius vaikus. Selina Proirė tik pusmečiu jaunesnė už 
Emą Bovari. Helena su ponu Proirė sekė akimis savo ma- 
žylę, kai ši priropojo prie Emos ir ištraukė jai iš rankų 
mėlynai baltą dūzgiantį sukutį. Emos burnytė išsižiojo iš 
nuostabos ir nusivylimo. 

— Selina, negalima! Čia ne tavo. Atiduok Emai. Tuoj 
pat grąžink, - Helena pasisuko į Bertą: - Nenoriu, kad 
mergytė sektų motinos pėdom. 

Ber Ema jau pati spėjo išlupti sukutį iš Selinos rankų. 

Ponas Milė su žmona sėdėjo po dideliu skėčiu nuo saulės. 
Dailininkas piešė abi mergytes. Tik jos ne žaidė, o aprengtos 
skarmalais kaip valstiečių dukros kasė lauke bulves. 

Panelė Gosjen sėdėjo po ąžuolu su savo keturiomis 
jaunesnėmis seserimis, kurias Berta atsivežė į savo namus. 
Vyriausioji sesuo, padalinusi po šilko skiautę, mokino ma- 
žėles sudėtingų siuvinėjimo dygsnelių, kuriuos jos turės 
parodyti ponui Vortui ir gauti jo įvertinimą. 

— O, kokios gabios mano žąsytės, — džiūgavo ponas 
Vortas. 

— Mišelė — nuostabi mokytoja, o jos seserys turi Dievo 
dovaną darbuotis su adata. Manau, kad galėsite panaudoti 
jų siuvinius savo naujoje kolekcijoje. Beje, pakalbėkime 
apie reikalus, — tarė Berta. 

— Ne, ne, tik ne dabar, — spyrėsi ponas Vortas. — Ar 
nematot, kad aš dabar snaudžiu? 

— Pats geriausias laikas. 

— Gerai jau, pirmyn, vis tiek jūs laimėsit, - atsiduso jis. 

— Iš fabriko atvažiuoja dar dešimt mergaičių mokytis 
siuvinėti ir kitų rankdarbių. Mano namuose jos visos ne- 
besutilps. Jau ir taip lipam vienos kitom ant galvų. 

— Norit, kad aš joms paieškočiau kokio dailaus na- 
melio? 

— Pone Vortai, jūs visada mąstot greičiau už mane. Taip, 
mums reikia suteikti joms pastogę ir duoti pinigų pragyve- 
nimui, kol mudvi su Mišele jas išmokysime amato. 

— Kodėl jaučiuosi taip, lyg būčiau karpomas? 

— Juk tai daroma tik dėl jūsiškės naudos. Juk jums 
reikia gerų siuvinėtojų, tiesa? 

— Taip, bet ar turime susitempti čia visą medvilnės fa- 
brikų darbininkų kolektyvą? 

Berta nusišypsojo ir patapšnojo jam per ranką. Ponas 


Vortas pakėlė akis ir pažvelgė jai per petį į ką tik pro varte- 

lius į sodą įžengusį žmogų. Vešlūs jo antakiai iš nuostabos 
šoktelėjo aukštyn. 

— Ei, žiūrėkite, ką kanarėlė mums atvilko, — tarė jis. 

Berta pakėlė galvą ir pamatė Armaną. Regėjo jį pirmą 
kartą po tos nelemtos nakties. Pastaruosius porą metų jis 
gyveno Italijoje ir dar nė sykio nematė savo dukters. Ma- 
nydama, kad jau laikas susitikti, Berta pasiuntė jam žinią 
ir pakvietė į mergytės gimtadienį. 

Atsistojusi nuėjo jo pasitikti. 

— Pasak pono Milė, Italijoje spėjai smarkiai išgarsėti. 
Tavo paveikslai susilaukė didžiulio pripažinimo. 

— Pagaliau aš supratau, kad sėkmė matuojama ir kitom 
priemonėm, ne tik tom, kurios padeda žmogui išgyventi. 
Tau bus sunku parikėti, bet po pastarojo mūsų susitikimo 
aš daug ko pasimokiau. 

— Tikrai? — šyptelėjo ji. 

— Aš pasikeičiau, — prisipažino jis ir paėmęs jos ranką 
pažvelgė į akis. | 

— Kaip? — paklausė Berta, palenkusi į šoną galvą. Jo 
veide šmėstelėjo skausmingas šešėlis. Berta pasigailėjo savo 
žodžių. Sunkiai atsidususi tarė: - Armanai, mano mielas 
Armanai. Nelaikau užantyje akmens. Tikrai ne. 

Vos tai ištarusi suprato, kad sako tiesą. Dingo pyktis, 
išgaravo neapykanta. Vietoj jų širdyje įsivyravo nepaprastas 
lengvumas ir ramumas. Kas tai? Paskui suprato. Tai — at- 
laidumas. Ji atleido jam, savo motinai, tėvui, netgi senelei, 
visiems, kas tik praeityje buvo sukėlęs jai skausmo. Ir kas 
galėtų pagalvoti, kad toks paprastas —o gal ir ne visai — da- 
lykas įžiebs sieloje didingos ramybės? 

kaip mažoji Ema tapinėja paskui žąsis, tingiai gagenančias 
pievelėje prie žuvų tvenkinio. O Selina, gebanti dar tik 
rėplinėti keturpėsčia, pavydžiai seka Emą akimis. Vėsioje 
namo paunksmėje drybso neaiškios veislės gauruotas šuo 
ir džiaugiasi pagaliau pabėgęs nuo vaikų dėmesio. 

— Ji panaši į mane, - sako Armanas, nepaliaudamas 
šypsotis. 

— Gal ir taip. 

— Nutapysiu judviejų portretą. Mamos ir dukters. 

— Jeigu tik pavyks nulaikyti ją ramiai, — nusijuokė Berta 
ir, paėmusi į rankas piešimo sąsiuvinį, brūkštelėjo kelis štri- 
chus savo naujojo audinio eskize, kurį sėdėdama kūrė. 

Ema susverdėjo ir pargriuvo, Armanas suskato jos kelti, 
bec Berta sulaikė jį už rankos. 

— Nereikia. Palauk. Pažiūrėk. 

Mergytė papurtė galvytę, jos tamsios garbanos sužvilgo 
saulėje. Paskui nusijuokė, atsispyrė rankytėmis žemės ir 
atsistojusi ant trumpų, storų kojyčių patenkinta nuskubėjo 
paskui žąsis. 

— Šiaip ji panaši į mane, bet užsispyrimas — tavo. Ma- 
mytės dukrytė. Manau, gyvenime ji pasieks savo, - džiau- 
gėsi Armanas. 

— Na, meilės tai jau jai tikrai nestigs, sakau tai nedve- 
jodama, - tarė Berta. 

Armanas švelniai palietė jai petį. 


— Tu sakai, tu žinai. 

Yinda “/ srbach = amerikiečių rašytoja ir scenaristė. Ji yra kelių 
autobiografinių romanų autorė, drauge su Roberto Mittrotti 
kūrė filmo „Slaptas Zigmundo Froido dienoraštis“ scenarijų. 

Išlaikydama ryšį su Gustavo Flobero klasikiniu romanu 
„Ponia Bovari“, autorė pasakoja, kaip klostėsi Emos Bovari 
dukters našlaitės Bertos likimas. 


Pasirinkau labiausiai apleistą Hobero knygos beroję žr suteikiau jai buikų 
gyvenimą. Knygoje dang istorinių detalių, to meto mados abrašymų, dramos 
žr romantikos. Romanas patiks visiems, kurie domisi Pramiūzija, Viktorijos 
laikais, garstais brancizų menininkais ir Paryžiumi — mados sostine. 
LINDA URBACH 


Prabėgus vieneriems metams po motinos savižudybės 
ir vos vienai dienai po tėvo gyvybę pakirtusio širdies smūgio, 
dvylikametė Berta Bovari išsiunčiama gyventi į nustekentą 
senelės ūkį. Gražioje Prancūzijos kaimo gamtoje Berta pozuoja 
dailininkui Žanui Fransua Milė, tačiau likimas jai turi paruošęs 
daugiau staigmenų. Bertos ryžtas pakilti aukščiau skandalingos 
motinos praeities veda ją sudėtingais gyvenimo vingiais per 
pavojus medvilnės fabrike mažame Lilio miestelyje, pro Ruano 
vienuolyną į turtingą ir prabanga spindintį devyniolikto amžiaus 
Paryžių. | 

Dirbdama garsaus prancūzų dizainerio Čarlzo Frederiko 
Vorto padėjėja, Berta įsitraukia į aukštuomenės gyvenimą, 
apie kurį kadaise galėjo tik pasvajoti. Kurdama sukneles, 
mergina sulaukia vis didesnio pripažinimo, tačiau labiausiai 
trokšta ir siekia vieno dalyko: meilės žmogaus, kuriam 
ir ji galėtų dovanoti savo aistrą. 

